LARS KEPLER Seria Joona Linna Volumul 2 PACT CU DIAVOLUL Original: Paganinikontrakted [The Nightmare] (2010) Traducere din suedeză și note de: ELENA-MARIA MOROGAN virtual-project eu 2011 Atunci când iahtul a fost găsit plutind în derivă în Golful Fecioarei, din arhipelagul sudic al Stockholmului, marea era calmă și noaptea luminoasă Apa avea o culoare ștearsă, albastru-cenușie, care părea că te adoarme, și se mișca moale, ca o ceață Bătrânul care vâslea a strigat de câteva ori, deși bănuia că nu va primi niciun răspuns Supraveghease de pe țărm vasul aproape o oră, cum urma curentul slab, întors de-a-ndăratelea S-a dus cu barca până acolo, lipind-o de latura iahtului A lăsat vâslele, a amarat lângă platforma de coborât în apă și s-a cățărat pe scara de metal, trecând peste balustradă Pe puntea de la pupa se afla un șezlong roz Bătrânul a așteptat un moment, ascultând Cum nu auzea nimic, a deschis ușa de sticlă și a coborât câteva trepte, până în salon O lumină cenușie se răspândea prin ferestrele mari, peste lambriurile de tec lăcuit și peste pânza albastru-închis a canapelelor A coborât mai departe, pe scara abruptă placată cu lemn lucios, prin fața chicinetei întunecate, a băii, până în cușeta mare Lumina slabă se strecura prin ferestrele mici, din tavan, peste un pat dublu de forma unei lănci La capul patului, sprijinită de perete, stătea o tânără în geacă de blugi, pe jumătate ridicată, cu picioarele desfăcute și cu o mână lăsată pe perna roz Îl privea drept în ochi, cu o expresie întrebătoare, speriată Bătrânului i-a luat o vreme până să înțeleagă că fata era moartă În părul ei lung, negru se afla o agrafă ca un porumbel, porumbelul păcii Când bătrânul s-a apropiat, atingându-i obrazul, capul fetei a căzut în față și un firicel subțire de apă i s-a scurs printre buze jos, pe bărbie Cuvântul „muzică” înseamnă de fapt arta muzelor și își are originea în mitul grecesc al celor nouă muze Toate erau fiicele puternicului Zeus și ale Mnemosynei, zeița memoriei Muza propriu-zisă a muzicii, Euterpe, este reprezentată de obicei cu un flaut la buze, iar numele ei înseamnă „cea care dăruiește bucuria” Ceea ce numim „muzicalitate” nu are de fapt o definiție general acceptată Există oameni cărora le lipsește capacitatea de a distinge diversele frecvențe sonore ale sunetelor muzicale și există oameni care se nasc cu o extraordinară memorie muzicală și cu un auz muzical absolut, ceea ce înseamnă că pot reda exact o notă, fără ajutorul vreunei alte referințe De-a lungul timpurilor, au existat numeroși oameni dăruiți cu un talent ieșit din comun pentru muzică, însă puțini au devenit foarte cunoscuți, cum ar fi Wolfgang Amadeus Mozart, care făcea turnee pe la curțile europene de la vârsta de șase ani, și Ludwig van Beethoven, care a scris multe dintre marile lui compoziții după ce surzise cu totul Legendarul Nicolò Paganini s-a născut în 1782, în orașul italian Genova Era violonist și compozitor autodidact Există foarte puțini violoniști care sunt capabili să cânte lucrările rapide și complicate ale lui Paganini Până la moarte, Paganini a fost urmărit de zvonul că, pentru a-și dobândi formidabila iscusință, încheiase un pact cu diavolul 1 O presimțire Penelope Fernandez simte cum îi trec fiori pe șira spinării Inima îi bate mai repede și privește scurt peste umăr Poate că presimte ceea ce i se va întâmpla Cu toată căldura din studio, Penelope are o senzație de răcoare pe obraji, care încă mai persistă din cabina de machiaj I-au apăsat pe piele un burete rece cu fond de ten și i-au scos din păr agrafa cu porumbelul păcii, când spuma stoarsă din tub i-a făcut părul să-i cadă în inele pe umeri Penelope Fernandez este președinta Asociației Suedeze pentru Pace și Medierea Conflictelor Acum se află sub lumina reflectoarelor în studioul de știri, în fața lui Pontus Salman, director executiv al firmei de armament Silencia Defence AB Prezentatoarea buletinului de știri, Stefanie von Sydow, schimbă subiectul, clipește în obiectivul aparatului și începe să vorbească despre concedierile care au urmat cumpărării concernului de armament britanic BAE Systems Limiteds de către firma suedeză Bofors, apoi se întoarce către Penelope — Penelope Fernandez, în mai multe dezbateri te-ai exprimat foarte critic despre felul în care este organizat exportul de arme suedez De curând ai făcut chiar o comparație cu scandalul francez din afacerea Angola Politicieni cu posturi înalte și oameni de afaceri au fost acuzați de mită și export clandestin de arme și acum sunt condamnați la lungi pedepse cu închisoarea… Așa ceva n-am mai văzut în Suedia, nu? — Acest lucru poate fi tradus în două feluri, răspunde Penelope Fernandez Fie că politicienii noștri sunt altfel, fie că sistemul nostru juridic funcționează diferit — Dar o știi foarte bine, spune Pontus Salman Noi avem o lungă tradiție a… — Conform legii suedeze, îl întrerupe Penelope Conform legii suedeze, orice fabricare și export de armament sunt interzise — Cu siguranță, te înșeli, spune Salman — Este paragraful 3, din legea despre materialul de război, precizează Penelope — Însă Silencia Defence a primit un acord preliminar pozitiv, zâmbește el — Da, pentru că altfel ar fi vorba despre un delict la scară mare și… — Iar acum avem de fapt aprobarea, o întrerupe el — Nu uita că materialul de război este pentru… — Așteaptă un pic, Penelope, o întrerupe Stefanie von Sydow, făcându-i semn lui Salman, care ridicase mâna în semn că n-a terminat de vorbit — Toate afacerile sunt cercetate în prealabil, explică el Ori direct de către guvern, ori de Inspecția pentru Produse Strategice, dacă ai auzit de ea — Franța are una similară, intervine Penelope Și totuși, armament în valoare de opt miliarde de coroane a putut să ajungă în Angola, cu tot embargoul ONU, deși exista o interdicție absolut clară… — Însă acum vorbim despre Suedia — Înțeleg că oamenii nu vor să-și piardă slujba, dar aș dori totuși să aud cum motivezi exportul unei cantități uriașe de muniție în Kenya? Este o țară care… — Reproșul tău nu se bazează pe nimic, o întrerupe el N-ai niciun argument, sau poate ai? — Din păcate, nu pot să… — Ai ceva concret la care să te referi? o întrerupe Stefanie von Sydow — Nu, răspunde Penelope Fernandez, plecându-și privirea Dar eu… — Atunci, cred că o scuză ar fi potrivită, spune Pontus Salman Penelope îl privește în ochi, simte cum mânia și frustrarea clocotesc în ea, dar se silește să tacă Pontus Salman zâmbește compătimitor, apoi începe să povestească despre fabrica din Trollhättan Două sute de locuri de muncă au fost create atunci când Silencia Defence a primit aprobarea să pornească producția El explică ce înseamnă acordul preliminar și cât de departe a ajuns procesul de producție Dezvoltă subiectul fără să se grăbească, astfel ca timpul să nu-i mai ajungă adversarei Penelope îl ascultă, străduindu-se să-și înăbușe furia Se gândește în schimb cum ea și Björn vor fi curând în larg Vor pune așternuturi noi pe patul de forma unei lănci, vor umple frigiderul și micul congelator Vede în fața ochilor sclipirea paharelor reci cu alcool, în vreme ce vor mânca hering murat, hering cu muștar și fileu de hering cu cartofi noi, ouă fierte și crutoane Vor pune masa pe puntea de la pupa, vor arunca ancora lângă o insulă mică din arhipelag și vor petrece ore în șir în soarele amurgului • Penelope Fernandez părăsește sediul televiziunii și o pornește spre Valhallavägen A așteptat aproape două ore ca să participe la o altă discuție, într-o altă emisiune, până ce producătorul a anunțat-o că sunt obligați s-o scoată din program, ca să aibă spațiu pentru cinci sfaturi rapide despre cum să scapi de burtă pentru sezonul estival Departe, pe Gärdet, vede culorile stridente de la corturile Circului Maximum Un îngrijitor de animale stropește doi elefanți cu un furtun Unul dintre elefanți ridică trompa în aer și prinde în gură șuvoiul puternic de apă Penelope are doar douăzeci și patru de ani, e brunetă, iar părul buclat îi ajunge până la umeri La gât poartă un lanț scurt de argint cu un mic crucifix de la ceremonia de confirmare Pielea ei are o culoare catifelată, aurie Ca uleiul de măsline sau ca mierea, scrisese odinioară un băiat într-o compunere, la liceu Ochii îi sunt mari și serioși Nu o dată i s-a spus că seamănă cu celebra actriță Sophia Loren Penelope își scoate telefonul și îl sună pe Björn, ca să-i spună că e pe drum, că va lua metroul de la Karlaplan — Penny? S-a întâmplat ceva? întreabă el cu glas neliniștit — Nu, ce să se întâmple? — Totul e gata Ți-am lăsat un mesaj, doar tu lipsești — Nu-i nicio grabă, nu-i așa? Când Penelope se află pe scara rulantă abruptă care duce la peron, inima începe să-i bată mai repede, are o senzație neplăcută și închide ochii Scara coboară mai departe, se îngustează și aerul devine tot mai răcoros Penelope Fernandez vine din La Libertad, care este una dintre cele mai mari provincii din El Salvador Mama Penelopei, Claudia Fernandez, a fost întemnițată în vremea războiului civil și Penelope s-a născut într-o celulă unde cincisprezece femei arestate făceau tot ce puteau ca să le ajute Claudia era doctor și participase activ la campaniile de informare a populației Faptul că militase pentru dreptul populației băștinașe de a-și crea sindicate a dus la trimiterea ei în închisorile rău famate ale regimului Abia când ajunge pe peron, Penelope redeschide ochii Senzația de claustrofobie a dispărut Se gândește din nou la Björn, care o așteaptă la clubul nautic din Långholmen Ei îi place să facă baie goală, să plonjeze în apă și să nu vadă altceva decât marea și cerul Metroul aleargă, legănând-o și soarele pătrunde pe ferestre atunci când vagoanele părăsesc tunelul, ieșind la lumină în stația Gamla Stan Penelope urăște războiul, violența și forța armelor Este o aversiune arzătoare care a determinat-o să-și ia o diplomă în științe politice la Uppsala și să facă cercetare științifică în problemele legate de medierea în situații de conflict A lucrat pentru grupul francez de ajutor Action Contre la Faim, în Darfur, împreună cu Jane Oduya A scris în Dagens Nyheter un articol foarte discutat despre femeile din lagărele de refugiați și încercarea lor de a-și reface viața Cu doi ani în urmă, a succedat-o pe Frida Blom la președinția Asociației Suedeze pentru Pace și Medierea Conflictelor Penelope coboară la Hornstull și iese în lumina soarelui, simțindu-se brusc și fără motiv neliniștită; apoi, coboară în Pålsundsbacken, traversează repede podul spre Långholm și o ia la stânga, spre clubul de ambarcațiuni mici Praful atârnă ca o ceață în aerul nemișcat Vasul lui Björn e ancorat la umbră, chiar sub podul Väster; mișcările apei creează o plasă de lumină care se reflectă clătinându-se în grinzile de oțel vopsite în cenușiu de deasupra Îl vede pe punte, cu o pălărie de cowboy pe cap Stă nemișcat, strângându-și cu brațele umerii lăsați Penelope vâră două degete în gură și fluieră, ca un golan Björn tresare, fața i se golește de sânge, ca și cum s-ar fi speriat îngrozitor Aruncă o privire spre drum și o vede Ochii îi sunt încă plini de teamă când îi vine în întâmpinare — Ce e? întreabă ea, continuând să coboare scara spre locul unde sunt ancorate bărcile — Nimic, răspunde Björn, potrivindu-și pălăria pe cap și încercând să zâmbească Se îmbrățișează și ea simte că are mâinile reci și cămașa udă la spate — Ești transpirat tot, îi spune Björn își ferește privirea — M-am grăbit să fiu gata la timp — Ai luat și sacoșa mea? El dă din cap și face un gest spre cabină Vasul se leagănă ușor sub picioare, iar Penelope simte mirosul de plastic încălzit la soare și de lemn lăcuit — Hei? spune cu glas limpede Unde ai dispărut? Părul lui blond iese de sub pălărie, împletit în șuvițe Ochii albastru-deschis sunt copilăroși, zâmbitori — Sunt aici, răspunde el, lăsându-și privirea în pământ — La ce te gândești tot timpul? — Că o să fim împreună, răspunde Björn, prinzând-o de talie Că o să facem sex în mijlocul naturii Îi atinge părul cu buzele — La asta speri? șoptește fata — Da, îi răspunde Björn Penelope râde de sinceritatea lui — Cei mai mulți… femeile cel puțin, cred că povestea asta are o faimă un pic exagerată, spune ea Să zaci pe pământ, printre furnici și pietre și… — E ca atunci când faci baie gol, insistă Björn — Va trebui să mă convingi, vine replica îndrăzneață a lui Penelope — Am s-o fac — Cum? râde ea, chiar în momentul în care telefonul începe să-i sune în rucsac La auzul semnalului, Björn pare să încremenească Culoarea îi dispare din obraji Penelope vede pe ecranul telefonului că o sună sora ei mai mică — E Viola, îi explică repede, înainte să răspundă Hola, surioară Un automobil claxonează și sora ei strigă ceva, lângă receptor — Nebunul dracului! bombăne ea — Ce se întâmplă? — S-a terminat, îi răspunde sora ei I-am dat papucii lui Serghei — Iar, oftează Penelope — Da, aprobă Viola cu glas scăzut — Iartă-mă, spune Penelope Înțeleg că ești necăjită — Nu e așa de grav, dar… Mama spunea că ieșiți cu iahtul și m-am gândit… aș veni și eu, dacă se poate Se lasă tăcerea — Să vii și tu, repetă Penelope, auzindu-și tonul lipsit de entuziasm Björn și cu mine avem nevoie de puțin timp împreună, dar… 2 Urmăritorul Penelope stă în cabina de comandă cu un sarong albastru peste costumul de baie alb; are însemnul păcii tatuat deasupra sânului drept Lumina de vară se revarsă prin geam Înconjoară atentă farul de la Kungshamn, apoi manevrează cu grijă barca mare cu motor prin strâmtoarea îngustă Viola, sora ei mai mică, se ridică de pe șezlongul roz aflat pe puntea de la pupă În ultima oră a stat cu pălăria de cowboy a lui Björn pe cap și cu o pereche de ochelari enormi pe nas și a fumat un joint cu mișcări somnoroase Viola face cinci încercări leneșe de-a prinde cu degetele de la picioare cutia de chibrituri de pe acoperișul calei, apoi renunță Penelope nu se poate împiedica să nu zâmbească Viola intră în cabină și o întreabă dacă nu vrea să-i țină locul la cârmă — Altfel, cobor să prepar o margarita, spune, continuând să coboare scara Pe puntea de la prova Björn stă culcat pe un cearșaf de baie, cu un exemplar de buzunar din Metamorfozele lui Ovidiu sub cap Penelope vede că bara de la picioarele lui e ruginită Când a împlinit douăzeci de ani, Björn a primit iahtul de la tatăl lui, dar n-are mijloace să-l întrețină Ambarcațiunea e singurul dar pe care l-a primit vreodată de la taică-său, în afară de o excursie Când acesta a împlinit cincizeci de ani, i-a invitat pe Björn și Penelope la unul dintre cele mai elegante hoteluri ale sale, Kamaya Resort, pe coasta de est a Kenyei Penelope a stat la hotel doar două zile, înainte să plece spre lagărul de refugiați Kubbum din Darfur, în Sudanul de Sud, unde se afla grupul de ajutor francez Action Contre la Faim Penelope micșorează viteza de la opt la cinci noduri, când se apropie de podul de la Skurusund Nu răzbate niciun zgomot dinspre traficul de deasupra Iahtul lor alunecă pe apa umbrită de sub pod, când Penelope vede o barcă neagră de cauciuc, lângă temelia de beton Barca este de felul celor pe care le folosește paza militară de coastă E un RIB cu carenă din fibră de sticlă și motoare foarte puternice Penelope aproape a depășit podul, când descoperă că în barcă se află cineva Un bărbat se ghemuiește în penumbră, cu spatele întors spre ea Nu știe de ce-i crește pulsul la vederea neașteptată a acestuia E ceva în neregulă cu ceafa lui și cu hainele negre Se simte observată, deși el stă cu spatele Când iese din nou la soare, o trec fiori prin tot trupul și are pielea de găină pe brațe După ce trece de Duvnäs, mărește viteza la cincisprezece noduri Ambele motoare bubuie surd, apa spumegă în urma lor și vasul prinde viteză pe suprafața netedă Îi sună telefonul Vede că e numărul mamei sale Poate a văzut dezbaterea de la televizor Lui Penelope îi trece repede prin minte că mama ei o să-i spună că a arătat bine și că a fost grozavă, dar știe prea bine că este doar o fantezie — Bună, mamă, răspunde ea — Oi, șoptește mama — Ce se întâmplă? — Spinarea… trebuie să mă duc la acupunctură, spune Claudia și se aude ca și cum ar umple un pahar cu apă Dar voiam să știu dacă Viola a vorbit cu tine — E cu noi în barcă, răspunde Penelope, auzind cum mama ei soarbe din pahar — E cu voi, ce bine… m-am gândit c-o să-i priască — Sigur că ei îi priește, spune Penelope pe un ton reținut — Ce-o să mâncați? — În seara asta avem heringi, cartofi, ouă… — Dar ei nu-i plac heringii! — Mamă, Viola mi-a telefonat că… — Știu că nu te-ai gândit c-o să vină și ea, o întrerupe Claudia De asta te întrebam — Am făcut și câteva chiftele, spune răbdătoare Penelope — Și ajung pentru toată lumea? întreabă mama — Să ajungă? Depinde dacă… Tace și privește fix apa sclipitoare — Pot să nu mănânc eu, propune ea, cu glas reținut — Dacă nu ajung, zice mama Numai atunci — Înțeleg, aprobă încet Penelope — Acum o să-ți plângi de milă, nu? pufnește mama cu iritare reținută — Nu, doar că… Viola este de fapt o persoană adultă și… — Acum mă nemulțumești — Iartă-mă — Tu vii și mănânci chiftelele mele la Crăciun și de midsommar, iar eu niciodată… — Dar nu trebuie neapărat s-o fac, spune repede Penelope — Foarte bine, răspunde tăios mama — Voiam doar să spun… — Atunci, să nu mai vii aici de midsommar, o întrerupe mama cu glas indignat — Dar, mamă, de ce trebuie să… Se aude o pocnitură, când mama ei închide telefonul Penelope tace și simte cum crește în ea frustrarea, privește telefonul, apoi închide și ea Barca e purtată încet peste reflexul verde al valurilor Scara de la chicinetă scârțâie și după un moment pe ea se împleticește Viola, cu paharul în mână — Era mama? — Da — Se temea că n-o să am ce să mănânc? zâmbește Viola — E destulă mâncare, răspunde Penelope — Mama nu crede că sunt capabilă să mă descurc — E doar neliniștită, spune Penelope — Dar pentru tine nu se neliniștește niciodată, îi răspunde Viola — Eu mă descurc Viola gustă băutura, privind pe fereastră — Am văzut dezbaterea de la TV, spune ea — Azi-dimineață? Cu Pontus Salman? — Nu, a fost… cea de săptămâna trecută, răspunde Viola Vorbeai cu un tip arogant, care… avea un nume frumos și… — Palmcrona, o întrerupe Penelope — Exact, Palmcrona… — M-am înfuriat, mi s-au înroșit obrajii și mi s-au umplut ochii de lacrimi, aș fi vrut să recit poemul lui Bob Dylan, Masters of War, sau doar s-o iau la fugă și să trântesc ușa în urma mea Viola o privește, în vreme ce Penelope se întinde și deschide fereastra din tavan — N-am crezut că te epilezi la subsuoară, spune ea glumeț — Nu, dar am fost așa de des la televizor, că… — A învins cochetăria, glumește Viola — Nu voiam să fiu considerată o certăreață de profesie, pentru un pic de păr sub brațe — Dar cum stau lucrurile cu linia slipului? — Așa și așa… Penelope își ridică sarongul și Viola râde în hohote — Lui Björn îi place, zâmbește Penelope — El nu prea are dreptul să spună ceva, cu codițele lui… — Însă tu te razi peste tot cum trebuie, observă Penelope cu o nuanță de ironie în glas Pentru gagiii tăi însurați și idioții plini de mușchi și… — Știu că nu mă pricep, o întrerupe Viola — La altele nu te pricepi — Niciodată n-am făcut ceva ca lumea — Trebuie doar să iei niște note mai bune și… Viola ridică din umeri — De fapt, am dat proba pentru facultate Vasul înaintează, brăzdând apa, iar pescărușii îl urmăresc din înaltul cerului — Și cum a mers? întreabă în cele din urmă Penelope — Mi s-a părut ușor, răspunde Viola, lingând sarea de pe buza paharului — Deci, a mers bine, zâmbește Penelope Viola dă din cap și lasă deoparte paharul — Cât de bine? întreabă Penelope, dându-i un ghiont în șold — Maximum de puncte, spune Viola cu ochii plecați Penelope strigă de bucurie și își îmbrățișează sora strâns — Îți dai seama ce înseamnă asta? exclamă Penelope cu entuziasm Poți să faci ce studii vrei, la orice universitate, trebuie doar să alegi între Academia de Studii Economice, Medicină sau Jurnalism Viola râde cu obrajii îmbujorați și Penelope o îmbrățișează din nou, dându-i jos pălăria O mângâie pe păr, îi aranjează șuvițele, așa cum făcea când erau mici, își scoate agrafa cu porumbița păcii și o prinde în părul celeilalte, o admiră și îi zâmbește mulțumită 3 O barcă e lăsată să plutească în derivă în Golful Fecioarei Ca un cuțit, prora taie cu un clipocit uleios suprafața netedă Sare peste valurile care se sparg și izbesc asurzitor pereții vasului Acesta înaintează cu motoarele duduind Prora se înalță și apă albă, înspumată se despică în urma pupei — Nu ești zdravănă, Madikken, strigă Viola și își scoate agrafa din păr, exact cum făcea când era copil după ce termina cu pieptănatul Când se opresc la Gåsö, Björn se trezește Iau înghețată și cafea Viola vrea să joace minigolf pe micul teren și este deja după-amiaza târziu, când pleacă mai departe La babord se întinde golful, ca un paviment amețitor de piatră Vor să ancoreze la Kastskär, o insulă nelocuită, lungă, care se îngustează la mijloc În partea sudică se află un golfuleț înverzit unde vor opri, vor face baie, un grătar și apoi vor înnopta — Mă duc să mă întind un pic, spune Viola, căscând — Așa să faci, îi zâmbește Penelope Viola o ia pe scară în jos și Penelope privește înainte Micșorează viteza, fără să piardă din ochi sonda electronică prin care i se indică unde se află stâncile submarine, în vreme ce iahtul alunecă spre insulă Brusc nivelul apei scade de la patruzeci de metri la cinci Björn vine în cabina de comandă și o sărută pe ceafă — Să încep să pregătesc mâncarea? întreabă el — Viola are nevoie să doarmă vreo oră — Parcă ai fi maică-ta, spune el blând A sunat deja? — Da — Ca să vadă dacă Viola e cu noi, sau…? — Da — V-ați certat? Penelope scutură din cap — Ce e? o întreabă el Ești supărată? — Nu, doar că mama… — Ce-i cu ea? Penelope își șterge râzând lacrimile de pe obraz — Nu sunt bine-venită de midsommar, spune Björn o îmbrățișează — Ar trebui să nu-ți pese de ea — Asta și fac, răspunde Penelope Apoi manevrează încet vasul, ducându-l în adâncul golfului Motoarele duduie înăbușit Barca e atât de aproape de mal, că poate simți mirosul de verdeață încălzită de soare de pe insulă Ancorează, lasă vasul să alunece, îndreptându-se spre stânci Björn sare tropăind pe panta abruptă și prinde frânghia în jurul unui trunchi de copac Pământul e acoperit cu mușchi El rămâne în picioare, uitându-se la Penelope Câteva păsări sar de colo-colo prin coroanele copacilor când aud scârțâitul ancorei Penelope își pune pantalonii de jogging și tenișii albi, apoi sare pe țărm, apucându-i mâna El o îmbrățișează — Mergem să vedem insula? — Nu era o chestiune în privința căreia trebuia să mă convingi? întreabă ea zăbovind — Avantajele dreptului public, îi răspunde Björn Penelope aprobă zâmbind și el îi mângâie părul, lăsându-și degetele să alunece peste pomeții bine conturați și sprâncenele dese, negre — Cum poți fi așa de frumoasă? O sărută ușor pe gură, apoi pornesc spre pădure În mijlocul insulei se află un luminiș înconjurat de tufișuri dese Fluturi și bondari mici se rotesc printre flori Soarele e fierbinte, apa sclipește printre copaci, spre nord Stau în picioare nemișcați, se privesc zâmbindu-și și apoi brusc devin serioși — Gândește-te, dacă vine cineva, spune ea — Suntem doar noi doi pe insulă — Ești sigur? — Câte insule se află în arhipelagul Stockholmului? Treizeci de mii? Cu siguranță mai multe, vine replica lui Björn Penelope își scoate sutienul de la costumul de baie, își aruncă pantofii, apoi își scoate chiloții, împreună cu pantalonii de jogging și dintr-odată e goală, în iarbă Prima senzație de jenă face repede loc bucuriei Își spune că e grozav să simți pe piele aerul marin, căldura care încă mai urcă din pământ Björn își spune că, deși nu e sexist de felul lui, trebuie neapărat s-o privească în voie E înaltă, brațele îi sunt musculoase și totuși gingaș pline Talia zveltă și picioarele puternice o fac să semene cu o zeiță jucăușă Björn își simte mâinile tremurând, în vreme ce-și scoate maioul și șortul de baie, înflorat E mai tânăr ca ea, are trup de băiat, aproape fără păr și deja e ars de soare pe umeri — Acum vreau și eu să te privesc, își spune Lui i se înroșesc obrajii și se apropie de ea cu un zâmbet larg — N-am voie? Björn clatină din cap și își ascunde fața în părul ei Încep să se sărute, dar rămân nemișcați, stau doar strâns lipiți și se sărută Penelope îi simte limba caldă în gură și e străbătută de un freamăt de fericire Își alungă de pe buze zâmbetul, ca să poată continua să-l sărute Respiră amândoi mai repede Simte cum trupul lui Björn se încordează, cum inima îi bate mai puternic Se culcă în iarbă, grăbiți, găsesc un loc între tufe El îi caută cu gura sânii, sfârcurile brune, îi sărută pântecele și-i desface picioarele Când o privește, își spune că e ca și cum trupurile lor ar lumina în soarele amurgului Totul devine dintr-odată foarte intim și fragil Este deja udă, când începe s-o lingă, tot mai blând și mai lent și ea trebuie să-i împingă capul la o parte, după o vreme Strânge pulpele, zâmbește roșind Îi șoptește să vină, îl trage spre ea, îl conduce cu mâna și-l lasă să alunece înăuntrul ei Îi respiră greu în ureche, în vreme ce ea privește drept spre cerul roz Pe urmă, se ridică goală în iarba caldă, se întinde, face câțiva pași și aruncă o privire spre copaci — Ce e? o întreabă Björn cu glasul îngroșat Îl privește cum stă gol pe pământ, zâmbindu-i — Te-ai ars pe umeri — Ca în fiecare vară Își pipăie grijuliu pielea roșie de pe umeri — Ne întoarcem, mi-e foame, spune ea — Trebuie doar să înot un pic Penelope își trage chiloții și pantalonii de jogging, își pune pantofii și rămâne cu sutienul în mână Își lasă privirea să rătăcească peste pieptul lui fără păr, peste mușchii brațelor, tatuajul de pe umăr, pielea înroșită de soare și chipul luminos, jucăuș — Data viitoare, stai tu dedesubt, îi zâmbește — Data viitoare, repetă el vesel Te-am convins deci, după câte îmi dau seama Penelope râde și face o mișcare de refuz Björn se lasă pe spate și ridică ochii spre cer Îl aude fluierând încet, în vreme ce ea pornește prin pădure spre plaja mică, povârnită, unde e ancorat vasul Se oprește o clipă, își pune sutienul înainte să meargă mai departe Când urcă la bord, Penelope se întreabă dacă Viola mai doarme încă în cabina de la pupa Se gândește să pună la fiert un vas cu cartofi noi și câteva fire de mărar, apoi să se ducă să se spele și să se schimbe În mod ciudat, puntea e udă ca după ploaie Probabil că Viola a spălat-o, din cine știe ce motiv Barca pare diferită Penelope nu poate spune în ce fel, dar pielea îi e dintr-odată înfiorată de o senzație neplăcută E aproape tăcere, ca și cum păsările ar fi încetat brusc să cânte Se aude doar zgomotul surd al apei care lovește carena și scârțâitul înfundat al odgonului legat de copac Penelope devine brusc conștientă de propriile-i mișcări Coboară scara spre pupă, vede că ușa de la cușeta pentru musafiri e deschisă Lampa este aprinsă, dar Viola nu e acolo Penelope observă că-i tremură mâna când ciocănește la ușa micii toalete Deschide, privește și se întoarce pe punte Departe, în apa golfului, îl vede pe Björn care se îndreaptă spre larg Îi face semn cu mâna, dar el n-o vede Penelope deschide ușile de sticlă dinspre salon, trece printre canapelele albastre, pe lângă masa de tec și scaunul de comandă — Viola? întreabă cu glas slab Se duce în chicinetă, scoate un castron, apoi îl lasă din mâini, în vreme ce inima începe să-i bată tot mai tare în piept Aruncă o privire în camera mare de baie și continuă apoi spre cușeta de la prora, unde obișnuiesc să doarmă ea și Björn Deschide ușa, aruncă o privire prin cușeta întunecată și mai întâi crede că-și vede propria imagine în oglindă Viola stă complet nemișcată pe marginea patului, cu mâna odihnindu-i pe perna roz de la Myrorna — Ce faci aici? Penelope se aude întrebându-și sora ce face în dormitor, deși a înțeles deja că lucrurile nu sunt deloc în ordine Chipul Violei e de un alb murdar și are părul ud și încurcat Penelope înaintează, îi prinde capul în mâini și îi strigă în față: — Viola! Ce e? Viola! Dar a înțeles deja ce s-a întâmplat, ce nu e în ordine, căci dinspre sora sa nu simte deloc suflul respirației, pielea ei e rece, n-a mai rămas nimic din ea, lumina vieții s-a stins Încăperea strâmtă se întunecă, se strânge în jurul Penelopei Cu glas străin se jeluiește, își smulge hainele și se prăvălește înapoi, izbindu-se tare cu umărul de cadrul ușii; apoi se răsucește și o ia la goană pe scară Când ajunge sus, pe punte, trage aer în plămâni ca și cum ar fi gata să se sufoce Tușește și aruncă priviri în jur, cu spaima înghețându-i trupul La o sută de metri distanță, pe țărm, vede un bărbat necunoscut în haine negre Într-un fel, își dă seama ce legătură are acesta cu cele întâmplate Știe că el e bărbatul care se afla în umbra podului, în barca militară de cauciuc, cel care s-a întors cu spatele când au trecut Înțelege că bărbatul îmbrăcat în negru a ucis-o pe Viola și că încă n-a terminat Bărbatul stă pe țărm și-i face semne cu mâna lui Björn, care înoată la vreo 20 de metri distanță, strigă ceva și ridică brațul Björn îl aude și se oprește, bate apa și începe să cerceteze malul cu privirea Secundele par să se fi oprit Penelope aleargă la cabina de comandă, răscolește în lada cu scule, găsește un cuțit Mora și fuge înapoi pe punte Vede mișcările lente ale lui Björn, cercurile de apă din jurul lui Björn îl privește nedumerit pe bărbatul îmbrăcat în negru Acesta îi face semne, vrea să vină la el Björn zâmbește nesigur și începe să înoate spre mal — Björn! strigă Penelope, cât o țin puterile Înoată spre larg! Bărbatul de pe mal se întoarce spre ea și o ia la goană spre iaht Penelope taie odgonul, alunecă pe puntea udă, se ridică repede, se împleticește până la scaunul de comandă și pornește motorul Apoi, ridică ancora, dând în același timp în spate Björn pare că a auzit-o, s-a întors și a început să înoate spre vas Penelope pornește către el și, totodată, vede că bărbatul în negru a schimbat direcția și aleargă acum peste povârniș, pe cealaltă parte a insulei Aproape fără să se gândească, își dă seama că bărbatul și-a ancorat barca în golful din partea de nord a insulei Știe că nu există nicio posibilitate să-i scape Cu motoarele la turație maximă, întoarce iahtul și conduce în direcția lui Björn Îl strigă, se apropie, încetinește și îi întinde o cange Apa e rece El pare speriat și istovit Capul îi dispare tot timpul sub apă Îl rănește cu vârful ascuțit al căngii, iar fruntea începe să-i sângereze — Trebuie să reziști! îi strigă ea Barca neagră de cauciuc a început deja să facă ocolul insulei Aude limpede zgomotul motorului Björn se strâmbă de durere După mai multe încercări, reușește în fine să-și încolăcească brațul în jurul căngii Penelope îl trage cât poate de repede spre platforma de coborât în mare Björn se prinde de marginea platformei Penelope scapă cangea și o vede cum se îndepărtează, purtată de apă — Viola e moartă! strigă și aude cum în glas i se amestecă disperarea și panica De îndată ce Björn s-a prins de scară, ea aleargă în cabina de comandă și pornește cu toată viteza înainte Björn se cațără peste balustradă, îl aude strigându-i să o ia drept spre capul Ornäs Urletul motoarelor de la barca de cauciuc rapidă se apropie în urma lor Penelope ia un viraj strâns, sub punte bubuie asurzitor — A ucis-o pe Viola, scâncește ea — Ocolește stânca! o avertizează Björn, cu dinții clănțănindu-i Pe față îi șiroiește sângele Barca de cauciuc a înconjurat Stora Kastkär, mărind viteza Se apropie cu repeziciune de insulă Björn se întoarce și vede barca la vreo trei sute de metri în spatele lor — La debarcader! Penelope face iarăși un viraj, dă înapoi și oprește motorul, când pupa izbește debarcaderul cu o trosnitură puternică, iar marginea vasului e aruncată în scara de lemn udă Valurile provocate de siaj se lovesc șuierând de stânci și apoi revin Vasul se lasă pe o parte, scara e fărâmată în așchii Apa năvălește peste balustradă Părăsesc vasul și urcă pe debarcader În spatele lor, aud cum carena se leagănă izbindu-se de platforma de lemn, în bătaia valurilor Aleargă spre țărm, în vreme ce barca rapidă se apropie vâjâind Penelope alunecă, se proptește în mână și se cațără gâfâind pe malul în pantă, spre marginea pădurii Motoarele bărcii au tăcut și Penelope știe că fuga lor este zadarnică Împreună cu Björn se năpustește printre copaci, mai adânc, în pădure, în vreme ce gândurile îi aleargă înnebunite și privirea caută un loc în care să se ascundă 4 Bărbatul care plutea în aer Paragraful 21 din Codul polițistului descrie cum trebuie să-și pregătească un agent de poliție intrarea într-o casă, într-o cameră sau un alt loc, dacă există motive pentru a presupune că cineva a decedat, este fără cunoștință sau incapabil să ceară ajutor Motivul pentru care asistentul de poliție John Bengtsson primise în acea sâmbătă de iunie misiunea de a cerceta apartamentul de la ultimul etaj de pe Grevgatan numărul 2 era că directorul Inspecției pentru Produse Strategice Carl Palmcrona lipsise nemotivat de la slujbă și pierduse o întâlnire programată cu ministrul de afaceri externe Nu e deloc prima oară când John Bengtsson pătrunde într-o locuință ca să caute morți sau răniți Cel mai adesea a fost vorba despre rude care aveau bănuieli în legătură cu o posibilă sinucidere Părinți tăcuți, înspăimântați erau obligați să aștepte pe scară în vreme ce el intra și cerceta încăperile De multe ori a găsit, în sclipirea palidă a televizorului, tineri cu pulsul aproape imperceptibil după vreo supradoză de heroină sau femei ucise în bătaie John Bengtsson are cu el unelte pentru forțarea ușii și un șperaclu, când pătrunde în clădire pe intrarea principală Ia liftul până la etajul cinci și sună la ușă Așteaptă un moment, apoi pune geanta grea pe treapta scării și examinează încuietoarea de siguranță Deodată, aude un târșâit pe scară, cu un etaj mai jos E ca și cum cineva ar urca treptele cu pași tăcuți, aproape furișându-se Asistentul de poliție John Bengtsson ascultă o clipă, apoi întinde mâna și apasă clanța: ușa e descuiată și alunecă ușor pe cele patru balamale — E cineva acasă? strigă el Așteaptă câteva secunde, trage peste prag geanta cu unelte, închide ușa, își șterge picioarele pe preșul de la intrare și apoi intră în holul spațios O muzică liniștită se aude dintr-o cameră vecină O ia într-acolo, bate la ușă și intră E o cameră de zi încăpătoare, mobilată spartan cu trei canapele Carl Malm, o masă joasă de sticlă și un tablou mic, cu o corabie în furtună, pe perete O luminiță albăstruie clipește dinspre o stație stereo într-o cutie transparentă Din difuzoare se aude o muzică de vioară melancolică, aproape tânguitoare John Bengtsson merge mai departe până la ușile duble, le deschide și privește drept într-un salon cu ferestre înalte Art Nouveau Lumina de vară pătrunde prin romburile mici din partea de sus a ferestrelor Un bărbat plutește în mijlocul camerei albe E o priveliște supranaturală John Bengtsson stă și privește cu ochii holbați bărbatul mort Îi pare o veșnicie până ce descoperă frânghia prinsă de cârligul lămpii Bărbatul bine îmbrăcat e nemișcat, ca și cum ar fi împietrit în aer, cu gleznele întinse și vârfurile pantofilor orientate spre parchet E spânzurat – dar e ceva mai mult, ceva ce nu se potrivește, ceva e greșit John Bengtsson nu are voie să treacă peste prag Locul delictului trebuie lăsat intact Loviturile inimii sunt puternice, simte ritmul greoi al sângelui, înghite greu, dar nu-și poate desprinde privirea de la bărbatul care plutește în spațiul gol Un nume începe să se audă în capul lui John Bengtsson, doar ca o șoaptă: Joona, trebuie să vorbesc cu Joona Linna În încăpere nu există mobilier, doar un bărbat spânzurat care este, după toate probabilitățile, Carl Palmcrona, directorul general al Inspecției pentru Produse Strategice Frânghia este prinsă de cârligul lămpii, în rozeta din mijlocul tavanului N-a avut pe ce să se urce, gândește John Bengtsson Tavanul e înalt de cel puțin trei metri și jumătate John Bengtsson încearcă să se liniștească, să-și adune gândurile și să înregistreze tot ce vede Fața spânzuratului e lipsită de culoare și i se pare că în ochii holbați vede puncte sângerii Bărbatul poartă un pardesiu de vară peste costumul albastru-cenușiu și are în picioare pantofi subțiri O servietă neagră și un telefon mobil zac pe parchet, la oarecare distanță de balta de urină care s-a format sub corp Spânzuratul tresare brusc Lui John Bengtsson i se taie respirația Se aud bufnituri în tavan, lovituri de ciocan din pod, deasupra cineva calcă apăsat, din nou o bufnitură și trupul lui Palmcrona tremură Zgomotul unei bormașini răsună, apoi se stinge Un bărbat strigă ceva Are nevoie de mai mult cablu electric, de tot cablul, strigă el John Bengtsson observă cum i se domolește pulsul, în vreme ce merge înapoi, traversând salonul În hol, ușa e deschisă Se oprește, era sigur că închisese cum trebuie, dar își dă seama că s-a înșelat Părăsește apartamentul și, înainte de a raporta la secția lui, scoate telefonul mobil și-l sună pe Joona Linna, la Secția Criminalistică din cadrul poliției 5 Comisariatul general E prima săptămână din iunie La Stockholm, de mai multe săptămâni, oamenii se trezesc prea devreme Soarele răsare la ora trei și jumătate și este lumină aproape toată noaptea Primăvara a fost neobișnuit de caldă Mălinul și liliacul au înflorit împreună Ciorchini grei de flori își răspândesc parfumul dinspre parcul Kronoberg până jos, la intrarea Direcției Generale a Poliției Secția de Criminalistică este singura unitate operativă din poliție care are răspunderea să combată delincvența gravă atât la nivel național, cât și internațional Șeful secției, Carlos Eliasson, stă în picioare lângă fereastra joasă de la etajul opt, cu privirea ațintită spre pantele înverzite din parcul Kronoberg Ține în mână telefonul, formează numărul lui Joona Linna, aude cum intră mesageria vocală, întrerupe apelul, lasă aparatul pe birou și privește ceasul Petter Näslund intră în biroul lui Carlos, își drege cu grijă vocea, se oprește și se apleacă peste o banderolă de hârtie pe care scrie: „Păzim, avertizăm, irităm” Din camera de alături se aude o conversație telefonică plictisită, despre ordine de arestare europene și sistemul de informații Schengen — Pollock și băieții lui vin imediat, spune Petter — Știu și eu să mă uit la ceas, răspunde Carlos, pe un ton blând — În orice caz sendvișurile sunt gata, îl anunță Petter Carlos își alungă un zâmbet, întrebându-l: — Ai auzit că vor să recruteze? Petter se înroșește plecându-și privirea, apoi se reculege și ridică din nou ochii: — Eu l-aș… Poți găsi pe altcineva mai potrivit pentru Comisariatul general? Comisariatul general e alcătuit din șase experți, care ajută investigațiile criminalistice din întreaga Suedie Comisariatul lucrează foarte sistematic, după o metodă cunoscută sub inițialele PUG Cantitatea de muncă pe care o au de acoperit membrii permanenți ai Comisariatului general este enormă Sunt atât de solicitați, că aproape niciodată nu au timp să se adune cu toții la sediul central al poliției După ce Petter Näslund părăsește încăperea, Carlos se așază pe scaunul lui, privind peștii-paradis din acvariu În momentul în care se întinde după borcanul cu hrană pentru pești, sună telefonul — Da, răspunde el — Urcă acum, îl anunță Magnus de la recepție — Mulțumesc Carlos face o ultimă încercare să dea de Joona Linna înainte să se ridice de pe scaun, să arunce o privire în oglindă și să părăsească încăperea Chiar în momentul în care iese pe culoar, se aude un „pling” și ușile liftului se deschid fără zgomot La vederea membrilor din comisariat, o imagine îi trece fulgerător prin minte O amintire de la concertul Rolling Stones, la care a fost împreună cu câțiva colegi în urmă cu câțiva ani Grupul care ieșise pe scenă amintea de niște oameni de afaceri relaxați Exact ca membrii comisariatului, purtau toți costume negre și cravată Mai întâi, vine Nathan Pollock, cu părul cărunt strâns în coadă de cal, apoi Erik Eriksson, cu ochelarii cu ramă cu diamante, motiv pentru care toți din grup îl numesc Elton, după el vin agale Niklas Dent și P G Bondesson și, la urmă, tehnicianul criminalist Tommy Kofoed, cu umerii ridicați și privirea morocănoasă ațintită în podea Carlos le arată drumul spre sala de ședințe Șeful operativ Benny Rubin este deja așezat la masa rotundă, cu o ceașcă de cafea neagră în față, așteptându-i pe ceilalți Tommy Kofoed ia un măr din coșul cu fructe și începe să muște zgomotos Nathan Pollock îl privește surâzând și dă din cap când acesta, cu o expresie întrebătoare, se oprește în mijlocul unei înghițituri — Bine ați venit, începe Carlos Mă bucur că v-ați făcut timp, pentru că pe ordinea de zi avem unele puncte importante de discutat — Nu trebuia să fie aici și Joona Linna? întreabă Tommy Kofoed — Ba da, răspunde șovăitor Carlos — Joona face numai ce vrea el, explică Pollock pe un ton reținut — Joona a rezolvat anul trecut crimele din Tumba, spune Tommy Kofoed Mă gândesc tot timpul la asta, că era absolut sigur… a știut în ce ordine se petrecuseră crimele — Împotriva oricărei blestemate de logici, zâmbește Elton — Eu știu cam totul despre investigația criminalistică, vorbește Tommy Kofoed mai departe Dar Joona s-a dus doar și-a privit urmele de pași, nu înțeleg cum… — A văzut întregul, spune Nathan Pollock Gradul de violență, efortul, stresul și starea fizică după urmele de pași din casă, în comparație cu cele din vestiar — Și totuși, nu pot crede, mormăie Tommy Kofoed Carlos își drege glasul, plecându-și privirea pe ordinea de zi — Poliția marină a dat de știre azi-dimineață, spune el Un pescar a găsit o femeie moartă — În plasă? — Nu, a văzut o barcă sport mare plutind în derivă lângă Dalarö, a vâslit până la ea, a urcat la bord și a găsit femeia zăcând pe pat în cușeta de sub prova — Dar cazul ăsta nu e de competența Comisiei, zâmbește Petter Näslund — Crimă? întreabă Nathan Pollock — Probabil, sinucidere, răspunde repede Petter — Nu e ceva urgent, adaugă Carlos, luând o felie de prăjitură Dar voiam să amintesc faptul — Altceva? întreabă posac Tommy Kofoed — Avem o cerere de la poliția din Västra Götaland, spune Carlos Este un raport scris pe masă — N-o să mă pot ocupa de asta, răspunde Pollock — Știu foarte bine că sunteți ocupați cu toții, spune Carlos, măturând încet firimiturile de pe masă Poate ar trebui s-o luăm de la celălalt capăt și să vorbim despre… despre recrutare, pentru Comisariat Benny Rubin aruncă în jur o privire pătrunzătoare, explicând că departamentul cunoaște volumul mare de muncă și că, de aceea, ca o primă măsură s-au programat fonduri pentru a mări numărul de posturi fixe cu încă unul — Deschidem ședința, spune Carlos — N-ar fi bine ca Joona să fie prezent la această discuție? întreabă Tommy Kofoed și se apleacă peste masă, luând unul dintre sendvișurile învelite în folie de plastic — Nu e foarte sigur că vine, răspunde Carlos — Putem bea o cafea mai întâi, sugerează Erik Eriksson, îndreptându-și ochelarii strălucitori Tommy Kofoed scoate folia de pe un sendviș cu somon, dă deoparte crenguța de mărar, stoarce puțin suc de lămâie, apoi desface șervetul în care se află tacâmul Brusc se deschide ușa de la sala de ședințe și Joona Linna își face apariția, cu părul lui blond răvășit — Syö tilli, pojat, spune în finlandeză și zâmbește — Exact, râde Nathan Pollock Mâncați mărarul, băieți Nathan și Joona se privesc veseli în ochi Tommy Kofoed roșește și clatină din cap, zâmbind — Tilli, repetă Nathan Pollock și începe să râdă în gura mare, în vreme ce Joona se apropie și pune înapoi mărarul pe sendvișul lui Tommy — Ar fi bine să continuăm ședința, spune Petter Joona dă mâna cu Nathan Pollock, apoi se duce spre un scaun liber, își atârnă haina pe spătar și se așază — Vă rog să mă scuzați, spune pe un ton reținut — Ești bine-venit, îi răspunde Carlos — Mulțumesc — Tocmai luam în discuție problema recrutării, îl informează Carlos Se ciupește de buza de jos și Petter Näslund începe să se răsucească pe scaun — Cred… cred că-i las cuvântul lui Nathan, continuă Carlos — OK, cu plăcere, eu nu vorbesc doar în numele meu, începe Nathan Pollock Ci… am hotărât de comun acord că ne-ar face plăcere să ni te alături, Joona În cameră se lasă tăcerea Niklas Dent și Erik Eriksson dau aprobator din cap Petter Näslund e o siluetă neagră în contre-jour — O dorim cu toții, spune Tommy Kofoed — Apreciez oferta, răspunde Joona, trecându-și degetele prin chica groasă Sunteți foarte buni, ați dovedit-o și vă respect munca… Ceilalți zâmbesc, privind tăblia mesei — Dar, pentru mine… eu nu pot lucra după metoda PUG, explică el — Știm asta, am înțeles, spune repede Kofoed E un pic rigidă, dar poate fi de ajutor, s-a dovedit doar că… Tace — Am vrut totuși să te întrebăm, spune Nathan Pollock — Nu cred că mi se potrivește, răspunde Joona Toți își pleacă privirile, cineva dă din cap și Joona se scuză, când telefonul lui începe să sune Se ridică de la masă și părăsește încăperea După câteva minute, se întoarce și își ia haina de pe spătarul scaunului — Îmi pare rău, spune Aș fi rămas cu plăcere la această întâlnire, dar… — S-a întâmplat ceva grav? întreabă Carlos — A sunat John Bengtsson, de la Serviciul de ordine publică, spune Joona Tocmai l-a găsit pe Carl Palmcrona — Găsit? întreabă Carlos — Spânzurat, răspunde Joona Chipul lui simetric e foarte serios și ochii îi lucesc ca sticla fumurie — Cine e Palmcrona? întreabă Nathan Pollock Nu știu de unde să iau numele ăsta — Director general la ISP, răspunde repede Tommy Kofoed El ia deciziile majore în domeniul exportului de arme — Nu sunt toate funcțiile din cadrul ISP clasate ca ținând de securitatea statului? întreabă Carlos — Ba da, răspunde Kofoed — Atunci, cineva de la poliția secretă se va ocupa de asta — Dar i-am promis lui John Bengtsson că mă duc, îi anunță Joona Era ceva ce nu se potrivea — Ce anume? întreabă Carlos — Era… Nu, trebuie mai întâi să văd cu ochii mei — Sună palpitant, remarcă Tommy Kofoed Pot să vin și eu? — Dacă vrei, sigur, răspunde Joona — În cazul ăsta, vin și eu, se grăbește Pollock să li se alăture Carlos încearcă să spună ceva despre ședința la care iau parte, dar înțelege că nu are rost Cei trei părăsesc sala de conferințe inundată de lumină și ies pe culoarul răcoros 6 Cum a venit moartea Douăzeci de minute mai târziu, comisarul criminalist Joona Linna își parchează Volvoul negru pe Strandvägen În spatele lui se oprește un Lincoln Towncar argintiu Joona părăsește mașina și îi așteaptă pe cei doi colegi de la Comisariatul general Cotesc împreună pe Grevgatan și intră pe ușa imobilului de la numărul 2 În ascensorul vechi, care se clatină spre ultimul etaj, pe obișnuitul lui ton morocănos Tommy Kofoed îl întreabă pe Joona ce a aflat până acum — ISP a anunțat dispariția lui Carl Palmcrona, îi explică Joona Nu are familie și niciunul dintre colegii lui nu-l cunoaște în particular Dar când n-a apărut la slujbă, Serviciul de ordine publică a primit însărcinarea să vadă ce se întâmplă John Bengtsson a venit aici, l-a găsit pe Palmcrona spânzurat în apartament și m-a sunat pe mine Mi-a spus că bănuiește că este vorba despre o crimă și voia neapărat să trec pe aici Fața arsă de soare a lui Nathan Pollock se încrețește: — Ce l-a făcut să creadă că este vorba de o crimă? Ascensorul se oprește și Joona trage la o parte grilajul John Bengtsson se află în fața apartamentului lui Carl Palmcrona Vâră în buzunar o carte și Joona dă mâna cu el — Aceștia sunt Tommy Kofoed și Nathan Pollock, de la Comisariatul general, spune el Cei trei se salută pe un ton coborât — Ușa nu era încuiată când am venit eu, le povestește John Am auzit muzică și l-am găsit pe Palmcrona spânzurat într-una din încăperile mari De-a lungul anilor, am dat jos destul de mulți tipi, dar de data asta… vreau să spun… E greu de crezut că ar fi vorba despre o sinucidere și, ținând seama de poziția lui Palmcrona în societate… — Ai făcut bine că ai sunat, îl asigură Joona — Ai examinat victima? întreabă sumbru Tommy Kofoed — Nici măcar nu am intrat în cameră, răspunde John — Foarte bine, mormăie Kofoed și împreună cu John Bengtsson începe să așeze pe jos suporturi pe care să calce pentru a nu distruge probele După câteva clipe, Joona și Nathan Pollock intră în hol John Bengtsson așteaptă lângă o canapea albastră Arată spre ușile duble care dau spre o cameră luminoasă Joona continuă să meargă, pășind pe suporturile puse pe jos și împinge cele două uși Lumina caldă a soarelui se revarsă prin șirul de ferestre înalte Carl Palmcrona atârnă în mijlocul încăperii spațioase Este îmbrăcat într-un costum de culoare deschisă, pardesiu de vară și pantofi subțiri Muște se târăsc pe fața lui albă, în jurul ochilor și pe la colțurile gurii, își depun ouăle mici, galbene și bâzâie deasupra băltoacei de urină și a servietei elegante de pe podea Frânghia subțire de rufe a tăiat adânc în gâtul lui Palmcrona, șanțul e roșu-închis și sângele s-a scurs pe pieptul cămășii — Executat, constată Tommy Kofoed și își trage pe mâini o pereche de mănuși de protecție Orice urmă de morocăneală i-a dispărut din glas și de pe chip Cu un zâmbet, se lasă în genunchi și începe să fotografieze trupul care atârnă — Probabil vom găsi răni pe vertebrele cervicale, spune Pollack, făcând un semn Joona se uită în tavan, apoi își coboară privirea spre podea — Prin urmare, e vorba despre o punere în scenă, continuă Kofoed, cu febrilitate, lăsând aparatul de fotografiat să înregistreze imagini ale corpului neînsuflețit Vreau să spun, ucigașul nu a încercat să-și ascundă fapta, ci, fără îndoială, vrea să transmită ceva — Da, așa m-am gândit și eu, spune zelos John Bengtsson Camera e goală, nu există scaune sau vreo scară pe care să se fi cățărat — Așadar, care e ideea, continuă Tommy Kofoed, lăsând în jos aparatul și cercetând corpul cu ochii mijiți Spânzurarea este legată de trădare, Iuda Iscariotul, care… — Așteaptă un pic, îl întrerupe Joona și face un gest vag spre podea — Ce e? întreabă Pollock — Eu cred că e un caz de sinucidere, spune Joona — O sinucidere tipică, îl completează Tommy Kofoed și râde un pic prea tare A dat din aripi și a zburat sus, la… — Servieta, continuă Joona Dacă a pus servieta în picioare, a putut ajunge până sus — Dar nu până la tavan, intervine Pollock — Putea să agațe sfoara mai înainte — Da, deși nu cred că ai dreptate Joona dă din umeri și murmură: — Împreună cu muzica și cu nodurile… — Nu ne uităm la servietă? propune Pollock, iritat — Mai întâi, trebuie să recoltez câteva urme, spune Kofoed Îl privesc tăcuți cum se târăște cu trupul lui gârbovit, îndesat și derulează pe parchet o folie neagră de plastic care are pe ea un strat subțire, gelatinos Apoi, apasă cu grijă folia, cu un rulou de cauciuc — Poți să scoți două pungi de probe și un ambalaj mare? întreabă el, arătând spre geanta cu echipament tehnic — Wellpapp? întreabă Pollock — Da, mulțumesc, răspunde Kofoed, luând punga pe care i-o aruncă Pollock Prelevă urmele biologice de pe podea, apoi îi face semn să intre — O să găsești urme de pantof pe latura servietei, spune Joona S-a răsturnat în spate, iar corpul s-a legănat pe diagonală Nathan Pollock nu spune nimic, se duce doar spre servieta de piele, așezându-se în genunchi Coama argintie îi cade pe umărul hainei, când se întinde și pune servieta în picioare Pe suprafața neagră de piele se văd urme clare, cenușii de pantof — Ce-am spus eu? întreabă Joona — La dracu’! exclamă Tommy Kofoed impresionat și-i zâmbește lui Joona cu toată fața — Sinucidere, mormăie Pollock — Cel puțin, din punct de vedere tehnic, spune Joona Stau privind trupul care atârnă — Ce avem, de fapt? întreabă Kofoed, încă zâmbind O persoană care decide în cazul exportului de material de război și-a luat viața — Nu-i nimic pentru noi, suspină Pollock Tommy Kofoed își scoate mănușile rulându-le și face un gest spre bărbatul spânzurat — Joona, ce voiai să spui, de fapt, cu nodurile și cu muzica? întreabă el — Aici e un nod marinăresc dublu, spune Joona, arătând spre sfoara înnodată în jurul cârligului de la lampă Ceea ce eu am pus în legătură cu lunga carieră din cadrul marinei a lui Palmcrona — Și muzica? Joona se oprește și-l privește cercetător — Tu ce crezi despre muzică? întreabă el — Nu știu, e o sonată pentru vioară, spune Kofoed De la începutul secolului al XIX-lea sau… Tace, auzind soneria de la ușă Toți patru se privesc Joona pornește spre hol și ceilalți îl urmează, dar se opresc în salon, pentru a nu fi văzuți din casa scării Joona continuă să meargă prin hol, până în vestibul, apoi se oprește, gândindu-se să folosească vizorul, dar renunță Când întinde mâna și apasă clanța, simte că intră aer prin gaura cheii Ușa grea alunecă În casa scării este întuneric Lumina a apucat să se stingă și lucirea care intră prin pătratele de geam maronii din casa scării e slabă Joona aude brusc cum cineva respiră foarte aproape O respirație aspră, grea a unei făpturi ascunse Mâna lui Joona se îndreaptă spre pistol, în vreme ce aruncă o privire în spatele ușii deschise În fâșia de lumină dintre ușă și cadrul ei stă o femeie înaltă, cu mâini mari Pare să aibă vreo șaizeci și cinci de ani E complet nemișcată Pe obrazul ei se vede un plasture mare, de culoarea pielii Părul cărunt are o tunsoare paj scurtă, de fetiță Îl privește pe Joona direct în ochi, fără nicio urmă de zâmbet — L-ați dat jos? întreabă femeia 7 Oameni binevoitori Joona crezuse că va putea ajunge la timp la întâlnirea de la ora unu cu Comisariatul general Trebuia doar să ia prânzul cu Disa, în grădina de la Rosendal, din Djurgården Joona sosise prea devreme și a rămas un timp în lumina soarelui, privind aburul care plutea peste mica vie Apoi, a zărit-o pe Disa care venea cu rucsacul ei de pânză pe umăr Chipul îngust cu trăsături inteligente era plin de pistrui de primăvară și părul, de obicei strâns în două cozi groase, de data aceasta i se revărsa pe umeri Se îmbrăcase elegant și purta o rochie cu floricele și sandale de vară, cu toc înalt S-au îmbrățișat afectuos — Mă bucur să te văd, a întâmpinat-o Joona Ce bine arăți! — Și tu, i-a răspuns Disa Au luat mâncare de la bufet și s-au așezat la una dintre mesele de afară Joona a observat că Disa avea unghiile date cu ojă Disa, care era arheolog-șef, avea de obicei unghiile tăiate scurt, pline de pământ Privirea lui a rătăcit de pe mâinile Disei mai departe, spre copacii din livadă Disa a început să mănânce și a spus, cu gura plină: — Regina Kristina a primit în dar un leopard de la ducele de Kurland Îl ținea aici, în Djurgården — N-am știut, a replicat Joona — Am citit în registrele de cheltuieli ale palatului cum vistieria a plătit 40 de daleri în monede de argint drept cheltuieli de înmormântare pentru o servitoare care a fost sfâșiată de leopard Disa s-a lăsat pe spate, luându-și paharul în mână — Vorbești prea mult, Joona Linna, a spus ea cu ironie — Iartă-mă, s-a scuzat Joona Eu… A tăcut, simțind brusc cum toată energia i se scurge din trup — Ce anume? — Te rog, continuă să povestești despre leopard — Pari trist și… — Mă gândesc la mama… Ieri s-a împlinit un an de la moartea ei Am fost și i-am pus un iris pe mormânt — Ritva îmi lipsește foarte tare, a murmurat Disa A lăsat furculița din mână, rămânând tăcută un moment — Ultima oară când am întâlnit-o, știi ce mi-a spus? Mi-a zis că trebuie să te seduc și să am grijă să rămân gravidă — Pot să-mi închipui, a râs Joona O rază de soare sclipi în pahar, reflectându-se în ochii întunecați ai Disei — I-am răspuns că nu cred c-o să meargă și atunci mi-a spus că trebuie să te părăsesc și să nu privesc niciodată înapoi, niciodată să nu mă mai întorc El a dat din cap fără să știe ce să spună — Atunci, o să rămâi complet singur, a continuat Disa Un finlandez mare și singur El i-a mângâiat degetele — Nu vreau — Ce? — Să fiu un finlandez mare și singur, a spus cu blândețe Vreau să fiu cu tine — Iar eu, de fapt aș vrea să te mușc, cât pot de tare Cum îmi explici asta? Întotdeauna încep să mă mănânce dinții când te văd, a zâmbit Disa Joona a întins mâna s-o atingă Știa că deja întârziase la întâlnirea cu Carlos Eliasson și Comisia de Criminalistică, dar continua să stea în fața Disei, să flecărească și în același timp să-și spună că se va duce la Muzeul Nordic, să admire cununa de mireasă laponă • Așteptându-l pe Joona Linna, Carlos Eliasson le povestise celor din Comisie despre tânăra care fusese găsită moartă pe un iaht, în arhipelagul Stockholmului În procesul-verbal, Benny Rubin scrisese că demararea procedurilor nu era urgentă, trebuia să se aștepte mai întâi ancheta poliției marine Joona a întârziat un pic și abia începuse ședința, când a telefonat John Bengtsson, de la Serviciul de Ordine Publică Se cunoșteau de multă vreme, jucaseră împreună hochei pe iarbă timp de peste un deceniu John Bengtsson era un tip simpatic, dar când primise diagnosticul de cancer de prostată, aproape toți prietenii lui dispăruseră Acum era pe deplin sănătos, dar, ca mulți dintre cei care au simțit amenințarea morții planând deasupra lor, căpătase o anume fragilitate care încă dăinuia Joona stătea pe culoarul din fața sălii de ședințe și asculta relatarea înceată a lui John Bengtsson Vocea acestuia era încărcată de oboseala bruscă ce apare în momentele de după un stres puternic Bengtsson tocmai descria cum îl găsise pe directorul general al Inspecției pentru Produse Strategice spânzurat în apartamentul său — Sinucidere? a întrebat Joona — Nu — Asasinat? — Nu poți să vii aici? i-a cerut John Pentru că eu nu pot pune cap la cap tot ce văd Joona, cadavrul plutește deasupra podelei! • Împreună cu Nathan Pollock și Tommy Kofoed, Joona tocmai constatase că era vorba despre o sinucidere, când cineva a sunat la ușa apartamentului În întunericul din casa scării stătea o femeie înaltă, cu pungi de mâncare în mâinile ei mari — L-ați dat jos? a întrebat ea — Să-l dăm jos? a repetat Joona — Pe directorul Carl Palmcrona, a răspuns femeia la obiect — Cum adică, dacă l-am „dat jos”? — Vă cer iertare, eu sunt doar menajera și credeam… Situația părea s-o deranjeze și a pornit-o în jos, pe scară, dar s-a oprit brusc, atunci când Joona i-a răspuns la prima ei întrebare: — Mai atârnă încă — Aha, a zis femeia și s-a întors spre el cu o expresie complet neutră — L-ai văzut atârnând astăzi, mai devreme? — Nu, a răspuns femeia — Atunci, ce te-a făcut să întrebi dacă l-am dat jos? S-a întâmplat ceva? Ai văzut ceva special? — O frânghie legată de cârligul lămpii din salonul mic, a replicat femeia — Ai văzut frânghia și înainte? — Bineînțeles — Dar nu te-ai temut c-o va folosi? întreabă Joona — Nu e atât de groaznic să mori, a răspuns ea cu un surâs reținut — Ce-ai spus? Însă femeia a clătinat doar din cap — Cum crezi că a arătat moartea lui? a întrebat-o atunci Joona — Cred că lațul a fost trecut după gât, a zis aceasta cu glas scăzut — Și cum a ajuns lațul în jurul gâtului? — Nu știu… poate a avut nevoie de ajutor, a sugerat ea pe un ton ezitant — Ce vrei să spui cu „ajutor”? Ochii i s-au dat peste cap și Joona a avut impresia că femeia o să leșine, înainte ca aceasta să se sprijine cu mâna de perete; apoi l-a privit din nou: — Sunt oameni binevoitori peste tot, a spus ea cu glas slab 8 Nålen Piscina din sediul poliției e tăcută și goală, în spatele peretelui de sticlă e întuneric și cafeneaua nu are niciun client Bazinul mare, albastru e aproape nemișcat Apa este luminată dedesubt și suprafața lucioasă se leagănă lent Joona Linna înoată bazin după bazin, păstrează un tempo egal și își controlează ritmul respirației În timpul acesta, tot soiul de amintiri i se rostogolesc prin minte Chipul Disei, când a spus c-o mănâncă dinții când îl privește Joona ajunge la marginea bazinului, se întoarce sub apă și lovește puternic cu picioarele Nu-și dă seama că a început să înoate mai repede și se vede iarăși în apartamentul lui Carl Palmcrona, de pe Grevgatan Din nou privește cadavrul care atârnă din tavan, balta de urină, muștele de pe față Bărbatul nu se dezbrăcase de hainele de stradă, pardesiul și pantofii, dar își luase totuși răgazul să dea drumul la muzică Totul îi dădea lui Joona senzația de ceva în același timp planificat și totuși făcut dintr-un impuls, ceea ce e departe de-a fi neobișnuit într-o sinucidere Înoată mai repede, se întoarce și mărește ritmul și mai mult, rememorând cum se dusese ca să deschidă ușa, după ce auzise sunetul strident al soneriei Cum o văzuse pe femeia aceea înaltă, cu mâini mari, stând ascunsă în întunecimea din casa scării Joona se oprește la marginea bazinului și respiră cu greutate, sprijinindu-se cu brațele pe suportul de plastic aflat de-a lungul șanțului de scurgere Respirația i se liniștește curând, dar nivelul acidului lactic din mușchii umerilor continuă să crească Un grup de polițiști în trening intră în sală Au cu ei două manechine de salvare, un copil și o păpușă supraponderală Nu e atât de groaznic, spusese femeia cu un zâmbet Joona se cațără afară din bazin, simțindu-se ciudat de tulburat Nu știe ce este, dar cazul morții lui Carl Palmcrona nu-l lasă în pace Continuă să vadă în minte odaia goală, luminată de soare Muzica lentă de vioară, împreună cu bâzâitul leneș al muștelor Joona știe că este vorba despre o sinucidere și încearcă să-și spună că asta nu are nimic de-a face cu criminalistica Și totuși, și-ar dori să meargă din nou în locul acela, să-l cerceteze, să treacă prin fiecare cameră, să vadă dacă nu i-a scăpat ceva În timp ce vorbea cu menajera, se gândise că femeia se zăpăcise, că șocul o înconjurase ca o ceață groasă, făcând-o confuză și bănuitoare și silind-o să răspundă ciudat și fără noimă Acum însă Joona încearcă să regândească situația Poate că nu era confuză, nici șocată, ci poate că răspunsese cât de concret putea la întrebările lui Menajera Edith Schwartz afirmase că Palmcrona primise ajutor cu lațul frânghiei, că existaseră mâini binevoitoare, oameni binevoitori Prin asta, voise să spună că Palmcrona fusese ajutat să moară E ceva ce nu se potrivește Știe că are dreptate, dar nu poate să-și explice senzația Intră la vestiarul pentru bărbați, descuie dulăpiorul, ia telefonul și îl sună pe medicul legist-șef Nils Åhlén — N-am terminat, răspunde Nils chiar în momentul în care duce receptorul la ureche — E vorba de Palmcrona Care a fost prima ta impresie, chiar dacă tu…? — N-am terminat, îl întrerupe Nils — Chiar dacă n-ai terminat, își încheie Joona propoziția — Treci pe aici luni — Vin acum, spune Joona — La ora cinci, eu și nevastă-mea ne ducem să ne uităm la o canapea — Sunt la tine în douăzeci și cinci de minute, hotărăște Joona, încheind convorbirea înainte ca Nålen să apuce să repete că nu e gata În vreme ce face un duș și se îmbracă, aude râsete cristaline și glasuri de copii și înțelege că ora de înot va începe curând Reflectează asupra implicațiilor veștii că directorul general al ISP a fost găsit spânzurat Persoana care lua toate hotărârile majore în legătură cu producerea și exportul de material de război este moartă Gândește-te, dacă te înșeli, gândește-te, dacă a fost totuși ucis, își spune Joona Trebuie să vorbesc cu Pollock, înainte să mă duc la Nålen, poate că el și Kofoed au apucat să examineze probele de la locul crimei Joona merge cu pași mari pe culoar, aleargă în jos pe o scară și o sună pe asistenta sa Anja Larsson, să afle dacă Nathan Pollock mai este în sediul poliției 9 Despre lupta corp la corp Părul des al lui Joona e încă ud, când deschide ușa încăperii în care Nathan Pollock ține o conferință în fața unui grup exclusivist de femei și bărbați care se specializează în situații de luare și eliberare de ostatici Pe peretele din spatele lui Pollock, planșa anatomică a unui corp omenesc este proiectată cu ajutorul unui computer Pe o masă se află înșiruite șapte arme diferite, de la un mic pistol argintiu Sig Sauer P238 la o carabină automată de un negru-mat, marca Heckler & Koch, cu aruncător de grenade de 40 de milimetri Unul dintre tinerii polițiști stă în picioare în fața lui Pollock, care scoate un cuțit, îl ține ascuns lângă corp, face doi pași rapizi și mimează că trece lama peste gâtul polițistului, apoi se întoarce spre grup — Dezavantajul cu o tăietură de felul acesta este că dușmanul poate striga, că mișcările corpului nu sunt controlate și că durează destul de mult până să înceapă sângerarea, pentru că este deschisă o singură arteră, explică Pollock Merge din nou la tânărul polițist, îi înconjoară fața cu brațul, astfel încât îndoitura brațului îi acoperă gura — Dar dacă, în schimb, fac așa, atunci pot opri strigătul, țin fix capul și deschid ambele artere cu o singură tăietură, explică el Pollock îl eliberează pe tânăr și vede că Joona Linna se află în cameră, în fața ușii Probabil că a venit chiar în clipa în care el își demonstra mișcarea de prindere Tânărul se șterge la gură și se așază din nou la locul lui Pollock zâmbește larg și-i face semn lui Joona să vină în față, dar Joona clatină din cap — Trebuie să schimb câteva cuvinte cu tine, Nathan, spune cu glas scăzut Câțiva dintre polițiști se întorc Pollock se duce la el și își dau mâna Haina lui Joona s-a udat de la apa care-i curge din păr, pe guler — Tommy Kofoed a prelevat urmele de pași din apartamentul lui Palmcrona, spune Joona Trebuie să știu dacă a găsit ceva important — Credeam că nu-i nicio grabă, răspunde Nathan cu glas reținut Bineînțeles, am fotografiat toate urmele de pe folie, dar n-am apucat să analizăm rezultatul Nu am nicio concluzie până acum — Dar ai văzut ceva, insistă Joona — Când am introdus imaginile în computer… ar putea fi un tipar, dar e prea devreme să… — Spune odată, că trebuie să plec! — Par să fie urme de la două perechi de pantofi diferiți, în două cercuri, în jurul corpului, îi explică Pollock — Hai cu mine la Nålen, spune Joona — Acum? — Trebuie să fiu acolo în douăzeci de minute — La naiba, nu pot, răspunde Nathan, făcând un gest spre încăpere Dar țin telefonul deschis, dacă ai nevoie să mă întrebi ceva — Vă mulțumesc, îi spune Joona și se întoarce spre ușă, pregătindu-se să iasă — Nu… nu vrei să saluți gașca asta? întreabă Nathan Toți s-au întors deja și Joona le face un semn scurt cu mâna — Prin urmare, acesta este Joona Linna despre care v-am povestit, îl prezintă Nathan Pollock pe un ton răspicat Încerc să-l conving să vină să ne vorbească despre lupta corp la corp Se lasă tăcerea și toți îl privesc pe Joona — Majoritatea știți cu siguranță mult mai multe decât mine despre artele marțiale, spune Joona cu un mic zâmbet Singurul lucru pe care l-am învățat este… că atunci când e de-adevăratelea, altele sunt regulile, atunci e doar luptă, și nu e deloc sport — Ascultați ce spune, le cere Pollock cu glas încordat — În realitate, te descurci doar dacă poți să te acomodezi cu noile condiții și să le întorci în avantajul tău, continuă Joona liniștit Antrenați-vă să folosiți împrejurările… poți să te afli într-un automobil sau pe un balcon Camera poate fi plină de gaz E posibil ca podeaua să fie acoperită de sticlă spartă Se pot afla acolo arme sau alte obiecte Nu știi dacă ești la începutul sau la sfârșitul unui șir de evenimente Probabil trebuie să-ți economisești forțele, să reziști o noapte întreagă… așa că, nu e vorba despre câteva salturi sau de alte trucuri amuzante Câțiva dintre ei încep să râdă — În lupta corp la corp fără arme, continuă Joona, adesea e vorba să accepți o bună porție de durere, ca să termini repede, dar… eu nu știu prea multe despre asta Joona părăsește sala de conferințe Doi polițiști bat din palme Ușa se închide și în încăpere se lasă liniștea Nathan Pollock zâmbește pentru sine, când se întoarce la masă — De fapt, aveam de gând să o păstrez pentru mai târziu, spune el și începe să caute pe computer Această filmare este deja clasică… E povestea cu luarea de ostatici la sediul băncii Nordea, de pe Hamngatan, de acum nouă ani Au fost doi hoți Joona Linna scosese deja afară ostaticii și-l imobilizase pe unul dintre hoți, care era înarmat cu un Uzi A fost un schimb de focuri destul de intens Celălalt hoț era ascuns, însă era înarmat doar cu un cuțit Au mânjit cu spray toate camerele de supraveghere, dar pe asta au ratat-o… Derulăm filmul în slow motion, pentru că în total nu e vorba decât de câteva secunde Pollock apasă „play” și filmul începe să ruleze cu încetinitorul Imaginea nu e foarte clară – interiorul unei bănci e filmat de undeva de sus Cronometrul clipește încet, în partea de jos a imaginii Mobilele sunt răsturnate, hârtii zac împrăștiate pe podea Joona se deplasează pe lateral, are pistolul ridicat, brațul întins Se mișcă lent, ca și cum s-ar afla sub apă Infractorul stă ascuns în spatele ușii deschise a seifului, are un cuțit în mână Dintr-un salt, iese de după ușă Joona îndreaptă pistolul spre el, țintește în coșul pieptului și apasă pe trăgaci — Pistolul ratează, spune Pollock Un cartuș stricat blochează țeava Imaginea pixelată pâlpâie Joona se dă în spate, în vreme ce bărbatul se năpustește spre el Joona desface încărcătorul și acesta cade pe podea Caută după unul nou, dar înțelege că nu mai are timp să-l schimbe Atunci întoarce pistolul prinzându-l în mână, astfel că țeava se întinde acum în linie cu osul puternic al brațului — Nu înțeleg, spune o femeie — Transformă pistolul într-o tonfă, explică Pollock — Într-o ce? — E un fel de baston… pe care obișnuiesc să-l folosească polițiștii americani – prelungește aria de acțiune a armei și mărește forța loviturii, micșorând suprafața de impact Bărbatul a ajuns la Joona Face un pas lung, șovăitor Lama cuțitului strălucește în mișcarea semicirculară, îndreptându-se spre pieptul lui Joona Cealaltă mână e înălțată și urmează răsucirea corpului Joona nu privește cuțitul, în schimb face un pas mare într-o parte și, în același timp, îi aplică bărbatului o lovitură directă Îl atinge cu gura țevii în gât, chiar sub mărul lui Adam Cuțitul cade pe podea, răsucindu-se cu încetinitorul, în vreme ce bărbatul se prăbușește în genunchi, cască gura, se ține de gât și apoi se prăvălește cu toată forța în față 10 Femeia înecată Joona Linna se află în mașină pe Fleminggatan, în drum spre institutul Karolinska și se gândește la corpul lui Carl Palmcrona atârnând din tavan, la frânghia întinsă și la balta de pe dușumea Încearcă să-și imagineze cele două cercuri de pași din jurul bărbatului mort Cazul acesta nu s-a încheiat încă Joona o cotește pe breteaua de la Klarastransleden, luând-o spre Solna Conduce pe lângă canal, unde copacii plini de semințe se înclină spre apă, lăsându-și crengile spre oglinda netedă, care-i reflectă În minte o vede din nou pe menajera Edith Schwartz, fiecare detaliu, venele de pe mâinile mari care țin pungile cu mâncare și cum i-a răspuns ea că peste tot există oameni îndatoritori Secția de medicină legală se află între copacii înverziți și peluzele bine îngrijite ale marelui campus E o casă de cărămidă roșie pe Retziusväg la numărul 5, înconjurată de alte clădiri înalte Joona cotește spre parcarea goală Vede că medicul legist Nils Åhlén, căruia i se spune Nålen, și-a parcat Jaguarul alb în mijlocul peluzei, chiar lângă intrarea principală Joona îi face semn femeii de la recepție, care-i răspunde ridicând degetul mare, continuă de-a lungul coridorului, bate la ușă și intră Ca de obicei, biroul lui Nålen nu conține niciun obiect de prisos Jaluzelele sunt lăsate, totuși soarele pătrunde printre lamele, iar lumina strălucește pe toate suprafețele albe Nålen poartă ochelari de pilot cu rame albe și o cămașă albă de polo sub halat — Am lăsat o foaie de amendă pe un Jaguar care nu era bine parcat, spune Joona — Perfect, comentează Nålen Joona se oprește în mijlocul încăperii și devine grav; ochii își schimbă culoarea în argintiu-închis — Cum a murit, de fapt? întreabă el — Palmcrona? — Da Telefonul sună și Nålen împinge protocolul autopsiei spre Joona — N-ar fi trebuit să vii până aici ca să afli răspunsul, zice, înainte de a ridica receptorul Joona se așază pe scaunul capitonat cu piele albă Autopsia lui Carl Palmcrona e gata Joona răsfoiește procesul-verbal și citește la întâmplare câteva puncte: 74 Rinichii cântăresc împreună 290 de grame Suprafața lor e netedă Țesutul e roșu-cenușiu Consistența e elastică Conturul renal e regulat 75 Aparatul urinar are un aspect normal 76 Vezica urinară e goală Membrana palidă 77 Prostata e normală Țesutul e palid Nålen își îndreaptă ochelarii de pilot pe nasul subțire, încovoiat, încheie convorbirea telefonică și apoi ridică privirea — Deci, cum vezi, spune căscând, nu e nimic ieșit din comun Cauza morții se încadrează la rubrica asfixiere, adică sufocare… dar, în cazul unei sinucideri prin spânzurare, rareori e vorba despre sufocare în sens curent, e vorba mai degrabă despre întreruperea totală a circulației arteriale — Creierul este sufocat, pentru că fluxul de sânge oxigenat s-a oprit Nålen aprobă: — Compresia arterială, presarea bilaterală a carotidei se produce, bineînțeles, extrem de rapid, pierderea cunoștinței ia câteva secunde… — Era mort înainte de a fi atârnat în ștreang? întreabă Joona — Nu Fața îngustă a doctorului e proaspăt rasă și mohorâtă — Poți determina înălțimea căderii? întreabă Joona — Nu există nicio fractură a vertebrelor cervicale și nici la baza cutiei craniene – așa că presupun că e vorba doar despre vreo 20-30 de centimetri — Da… Joona se gândește la servieta cu urma de la pantoful lui Palmcrona Deschide din nou protocolul și răsfoiește până la concluziile privind exteriorul corpului, aspectul pielii grumazului, măsurarea unghiurilor — La ce te gândești? îl întreabă Nålen — Dacă există vreo posibilitate să fi fost sugrumat cu același laț și abia pe urmă atârnat de tavan — Nu, răspunde Nålen — De ce? se grăbește Joona să întrebe — De ce? Există doar o urmă, și e perfectă, începe Nålen să-i explice Când o persoană e spânzurată, atunci frânghia sau sfoara taie grumazul și… — Dar asta o știe și făptașul, îl întrerupe Joona — Și totuși, este aproape imposibil să reconstitui… tu știi, în cazul unei spânzurări, lațul frânghiei în jurul gâtului trebuie să arate ca un vârf de săgeată, îndreptat în sus, exact ca la nod… — Pentru că greutatea corpului strânge lațul — Exact Și din același motiv, partea cea mai adâncă a rănii trebuie să fie exact sub vârful de săgeată — Așa că Palmcrona a murit prin spânzurare, constată Joona — Fără nicio îndoială Medicul înalt, slab, își mușcă ușor buza de jos — Dar se poate să fi fost silit să se spânzure? întreabă Joona — Nu prin forță – în orice caz, nu există niciun semn că s-ar fi întâmplat asta Joona închide dosarul cu procesul-verbal, bate ușor cu degetele pe coperta lui și își spune că aluziile menajerei despre alte persoane amestecate în moartea lui Palmcrona au fost doar vorbe fără sens Totuși, nu poate să uite cele două rânduri de pași pe care le-a găsit Tommy Kofoed — Așadar, ești sigur de cauza morții? îl întreabă Joona pe Nålen privindu-l în ochi — De fapt, la ce te așteptai? — Situația stă așa, răspunde șovăind Joona și pune degetul pe dosarul autopsiei Aici se află exact ce credeam, dar în același timp e ceva ce mă face să ezit Nålen schițează un zâmbet: — Ia cu tine protocolul și citește-l în loc de povestea de „noapte bună” — Așa o să fac, răspunde Joona — Dar eu cred că trebuie să renunți la Palmcrona… Nu e altceva decât o simplă sinucidere Zâmbetul doctorului se stinge și el își pleacă ochii, însă privirea lui Joona e în continuare concentrată — În mod sigur, ai dreptate, spune el — Da, răspunde Nålen Și eu pot specula puțin, dacă vrei… Carl Palmcrona era probabil deprimat, pentru că unghiile îi erau prost îngrijite și murdare, dinții nu fuseseră periați de câteva zile și nu era bărbierit — Înțeleg, aprobă Joona — Poți să te uiți la el dacă vrei — Nu, nu-i nevoie, răspunde Joona, ridicându-se cu greutate Nålen se apleacă în față și, cu speranță în glas, ca și cum abia ar fi așteptat acest moment, începe să-i spună: — Azi-dimineață am primit ceva mult mai pasionant Ai câteva minute? Se ridică de pe scaun și-i face semn să-l urmeze Joona merge după el pe culoar Un fluture albastru s-a rătăcit și bate din aripi înaintea lor — Nu mai lucrează aici tipul? întreabă Joona — Care tip? — Știi, ăla cu coadă de cal, și… — Frippe? Cum să nu, la naiba! Lucrează Are însă liber, Megadeth a cântat ieri la Globen cu formația Entombed Trec printr-o sală în penumbră, cu masă de disecție din inox Miroase puternic a dezinfectant Continuă printr-o încăpere mai răcoroasă, unde corpurile care urmează să fie autopsiate sunt păstrate în sertare frigorifice Nålen deschide o ușă și aprinde lampa din tavan Tubul luminos clipește, apoi începe să-și răspândească lumina peste sala cu faianță albă pe pereți și masa de disecție lungă, acoperită cu folie de plastic și prevăzută cu o chiuvetă dublă și șanțuri de scurgere Pe masă zace o femeie tânără, foarte frumoasă Pielea îi este arsă de soare, părul negru, lung, se răsucește în bucle grele, lucioase pe frunte și pe umeri Pare că privește încăperea, cu o expresie în care se amestecă nedumerirea și uimirea În colțul gurii are o expresie aproape poznașă, ca și cum ar fi obișnuită să zâmbească și să râdă necontenit Dar strălucirea a dispărut din ochii mari, negri Pete mici, brune au început deja să-și facă apariția Joona privește femeia de pe masă Se gândește că nu poate să aibă mai mult de nouăsprezece, douăzeci de ani Nu demult era un copilaș care dormea la părinți Apoi a fost o elevă, o puberă, iar acum este moartă Deasupra sânilor femeii, pe pielea de pe osul pieptului se vede vag o linie încovoiată, ca o gură veselă vopsită în cenușiu, lungă de aproximativ treizeci de centimetri — Ce e linia asta? întreabă Joona — N-am idee, poate e urma de la un colier sau tivul unei bluze, o să mă uit la ea mai târziu Joona cercetează trupul fără viață, trage aer în piept și, ca întotdeauna în fața evidenței morții, simte cum tristețea se revarsă peste toate sentimentele lui, copleșindu-l Viața este teribil de fragilă Unghiile degetelor de la mâini și de la picioare sunt vopsite într-o nuanță roz — Ce este așa de special cu ea? întreabă, după un scurt moment Nålen îi aruncă o privire gravă și ochelarii îi sclipesc scurt când se întoarce din nou spre cadavru — A adus-o poliția marină, îi explică el A fost găsită stând pe un pat în cușeta de la prora unei bărci mari de vacanță, care se afla în derivă în arhipelag — Moartă? Nålen îi întâlnește privirea și dintr-odată glasul îi devine melodios: — S-a înecat, Joona — Înecat? Nålen dă din cap și zâmbește ironic: — S-a înecat la bordul unei bărci care plutea, spune el — Probabil că a găsit-o cineva în apă și a ridicat-o la bord — Da, dar în cazul ăsta nu te-aș fi făcut să-ți pierzi timpul, spune Nålen — Despre ce e vorba? — Nu există nicio urmă de apă pe restul corpului – am trimis hainele la analiză, dar SKL nu va găsi nimic Nålen tace, răsfoiește puțin raportul preliminar și îi aruncă o privire lui Joona, pentru a vedea dacă a reușit să-i trezească interesul Joona stă încremenit, chipul i s-a schimbat Acum cercetează corpul fără viață cu o privire pătrunzătoare, care înregistrează totul Brusc scoate dintr-o cutie o pereche de mănuși noi de latex și le trage pe mâini Nålen privește plin de satisfacție cum acesta se apleacă asupra fetei și-i ridică cu grijă brațele, privindu-le atent — N-o să găsești nicio urmă de violență, spune Nålen, aproape fără glas E de neînțeles 11 Sub proră Iahtul este acostat la cheiul poliției marine, la Dalarö Alb și lucios, e amarat între două șalupe de poliție Porțile înalte de oțel ale zonei portuare sunt deschise Joona Linna conduce atent pe drumul cu pietriș, prin fața unei furgonete și a unei macarale Parchează, coboară din mașină și se duce mai aproape Un iaht a fost găsit părăsit, în derivă, își spune În cabina de sub proră se află o fată care s-a înecat Vasul plutește, dar plămânii fetei sunt plini de apă sălcie de mare Se oprește să privească vasul Prora e lovită serios, zgârieturi adânci se întind de-a lungul pupei; în urma unei coliziuni violente, vopseaua a fost distrusă și fire de fibră de sticlă atârnă rupte Formează numărul lui Lennart Johansson, de la poliția marină — Lance, se aude un glas vioi — Pot vorbi cu Lennart Johansson? întreabă Joona — Da, eu sunt — Mă numesc Joona Linna De la Departamentul de Criminalistică În receptor se lasă tăcerea Joona aude ceva ce i se pare a fi zgomot de valuri — Iahtul pe care l-ați reținut, spune Joona Mă întreb dacă luase apă — Apă? — Prora e lovită Joona se apropie la câțiva pași de vas și-l aude pe Lennart Johansson explicându-i pe un ton resemnat: — Dear Lord, dacă aș primi o coroană pentru fiecare bețivan care-și ciocnește… — Trebuie să cercetez vasul, îl întrerupe Joona — În linii mari, lucrurile s-au petrecut cam așa, spune Lennart Johansson Avem câțiva tineri din… să zicem, din Södertälje Fură o barcă, agață câteva fete, ies în larg, ascultă muzică, petrec și beau ca nebunii În mijlocul chefului, intră cu barca în ceva, e o izbitură destul de puternică și gagica alunecă peste bord și ajunge în apă Tipii opresc barca, dau înapoi, o găsesc și o trag pe punte Când realizează că e moartă, intră în panică, se sperie ca naiba și o întind Lennart tace, așteptând reacția celuilalt — Nu e o teorie proastă, remarcă Joona, apăsând cuvintele — Nu-i așa? spune vesel Lennart Dacă o cumperi, nu mai e nevoie să vii până în Dalarö — Prea târziu, răspunde Joona, luând-o spre șalupa poliției Este o șalupă de luptă 90 E, amarată la pupa iahtului Un bărbat de vreo douăzeci și cinci de ani, cu bustul gol ars de soare stă pe punte cu telefonul la ureche — Suit yourself, spune el Trebuie doar să dai telefon și să-ți faci timp pentru un sightseeing — Sunt chiar aici – și cred că te văd, ești la bordul uneia dintre bărcile cu fund plat ale poliției marine — Arăt ca un tip care face surf? Bărbatul ars de soare ridică privirea surâzătoare și se scarpină pe piept — Cam așa, răspunde Joona Întrerup convorbirea și se îndreaptă unul spre celălalt Lennart Johansson îmbracă o cămașă de uniformă cu mâneci scurte, pe care și-o încheie în vreme ce merge pe debarcader Joona ridică în aer degetul mare și pe cel mic, într-un gest propriu pasionaților de surf Lennart zâmbește cu dinții albi strălucind în fața bronzată: — Fac surf cum văd un vălurel pe mare – de aceea mi se spune Lance — Acum înțeleg, glumește sec Joona — Nu-i așa? râde Lennart Merg spre iaht și se opresc pe chei, lângă debarcader — Un Storebro 36, Royal Cruiser, spune Lennart Vas mișto, dar destul de uzat Înregistrat pe numele lui Björn Almskog — L-ați contactat? — Încă n-am apucat Privesc mai îndeaproape prora avariată Stricăciunile par să fie recente, nu există alge printre fibrele de sticlă — Am chemat aici un tehnician – trebuie să apară curând, spune Joona — A primit o pupătură zdravănă, vine replica lui Lance — De la găsirea iahtului, cine a fost la bord? — Nimeni, se grăbește Lance să răspundă Joona zâmbește și așteaptă răbdător — Eu, desigur, spune Lennart șovăielnic Și Sonny, colegul meu Și tipii de la Salvare, care au luat corpul Tehnicianul nostru criminalist, dar el a folosit plăci pentru pași și haine de protecție — Ăștia sunt toți? — În afară de moșul care a găsit vasul Joona nu răspunde, privește apa care-și schimbă necontenit culoarea și se gândește la fata care zăcea pe masa de autopsie din laboratorul de medicină legală, la Nålen — Știi cumva dacă tehnicianul a protejat urmele de pe toate suprafețele? întreabă apoi — A terminat cu podeaua și a filmat locul unde a fost descoperit cadavrul — Mă urc la bord O scândură de debarcare îngustă, uzată se află între chei și vas Joona se cațără la bord și rămâne un moment pe puntea de la pupa Privește în jur, apoi merge încet, privind obiectele Doar acum are ocazia să cerceteze locul singur înainte de sosirea poliției Fiecare detaliu pe care îl înregistrează poate fi decisiv Pantofi, un șezlong răsturnat, prosopul de baie, o carte format de buzunar îngălbenită de soare, un cuțit cu mâner roșu de plastic, o găleată prinsă de o sfoară, cutii de bere, o pungă cu cărbuni pentru grătar, un lighean cu un costum de baie ud, flacoane cu cremă și loțiune de plajă Privește prin fereastra mare și vede salonul cu cabina și interiorul de lemn lăcuit Dintr-un anume unghi, pe ușa de sticlă se văd urme de degete, atunci când bate soarele, amprenta unei mâini care a împins ușa, apoi s-a sprijinit de ea, când s-a clătinat vasul Joona intră în micul salon Lumina soarelui de după-amiază se reflectă pe suprafețele de lac și de crom Pe canapelele cu perne de pânză bleumarin se află o pălărie de cowboy și o pereche de ochelari de soare Apa clipocește lângă carena vasului Joona își lasă privirea să alunece pe podeaua uzată din salon, apoi pe scara îngustă dinspre proră Acolo, jos, e întuneric ca într-un puț adânc Nu vede nimic înainte de a-și aprinde lanterna de buzunar Raza luminează trecerea abruptă cu o lucire slabă Lemnul roșu lucește umed, ca interiorul unui trup Joona continuă să coboare treptele care scârțâie și se gândește la fată, își imaginează că a fost singură pe vas, a sărit de pe proră și s-a lovit cu capul de o piatră, iar plămânii i s-au umplut cu apă, dar totuși a reușit să se urce din nou pe vas, și-a scos costumul de baie ud și a îmbrăcat haine uscate Poate după aceea s-a simțit obosită și a coborât la patul ei, nu a înțeles cât de gravă era lovitura, nu a înțeles că de fapt avea o hemoragie care rapid a făcut să crească presiunea asupra creierului Dar atunci Nålen i-ar fi găsit urme de apă sărată pe corp Nu se potrivește Joona continuă să coboare scara, trece prin fața chicinetei și a băii și intră în cabina mare Pe vas a rămas senzația persistentă a morții, deși corpul neînsuflețit a fost transportat la medicul legist din Solna Percepția este aceeași de fiecare dată Obiectele se holbează tăcute la el, într-un fel anume, saturate de țipăt, de luptă și de tăcere Dintr-odată, vasul pârâie ciudat și pare să se încline într-o parte Joona așteaptă un moment, ascultă, apoi continuă totuși să meargă până la spațiul de sub proră Razele soarelui pătrund prin ferestrele mici din tavan, căzând pe un pat dublu, cu tăblia în unghi, după forma prorei Aici a fost găsită fata O geantă sport stă deschisă pe podea și o cămașă de noapte cu picățele este despachetată În fața ușii zac niște jeanși și un pulover subțire O geantă de umăr atârnă de un cârlig Vasul se leagănă din nou și o sticlă se rostogolește pe punte, deasupra capului său Joona fotografiază geanta cu telefonul mobil, din diferite unghiuri Blițul face ca mica încăpere să se strângă, ca și cum pereții, podeaua și tavanul ar veni mai aproape, pentru o secundă Cu multă grijă, ridică geanta din cui și o duce cu el, sus Scara scârțâie sub greutatea pașilor săi De afară se aude un clinchet metalic Când ajunge în salon, o umbră ciudată se reflectă în ușile de sticlă Joona reacționează și se dă un pas înapoi, sub scară 12 O moarte neobișnuită Joona Linna stă nemișcat, la numai doi pași pe scara întunecată care duce la chicineta iahtului și la dormitorul din față Din locul acesta el vede partea de jos a ușilor de sticlă și o bucată din puntea de la proră O umbră trece peste sticla prăfuită și brusc apare o mână Cineva se strecoară, avansând încet În secunda următoare, recunoaște fața lui Erixon Picături de sudoare i se preling pe obraji, în vreme ce întinde o folie gelatinoasă peste zona din jurul ușii Joona urcă în salon, ducând geanta găsită în dormitor O răstoarnă cu grijă pe măsuța din lemn de esență tare Apoi atinge cu pixul portofelul roșu În despărțitura uzată se află un permis de conducere Privește mai îndeaproape și vede un chip frumos, cu o mină serioasă Fotografia a fost făcută la minut Femeia stă un pic lăsată pe spate, ca și cum ar privi în sus la cel care o cercetează Părul e închis la culoare și buclat O recunoaște pe fata din sala de disecție, nasul drept, ochii, trăsăturile simetrice — Penelope Fernandez, citește pe permis și se gândește că i-a mai auzit cândva numele Revede trupul gol pe masa din încăperea îmbrăcată în faianță, mirosul de cadavru, trăsăturile estompate, un chip adormit Afară, în lumina soarelui, Erixon își mută trupul mare centimetru cu centimetru, în vreme ce recoltează amprentă după amprentă, întinde cu pensula pulbere magnetică, o ridică apoi pe banda adezivă Șterge cu grijă o suprafață udă, picură soluție SPR și fotografiază urma care apare Joona îl aude cum respiră cu greutate tot timpul, ca și cum fiecare mișcare ar fi un efort dureros, care tocmai l-a golit de ultimele puteri Joona privește printre gene puntea și vede o găleată cu o frânghie lângă un pantof de gimnastică Dinspre chicinetă vine un miros jilav de cartofi Privirea i se întoarce la permisul de conducere și la mica fotografie Se uită la gura tinerei femei, la buzele ușor întredeschise și își spune brusc că lipsește ceva E ca și cum ar fi văzut ceva pe care a fost gata să-l numească, dar apoi a uitat ce voia să spună Joona tresare când telefonul începe să vibreze în buzunar Îl scoate, vede pe ecran numărul lui Nålen și răspunde: — Joona — Mă numesc Nils Åhléns și sunt șeful Secției de Medicină Legală din Stockholm Joona se strâmbă – se cunosc de douăzeci de ani și ar putea recunoaște vocea lui Nålen fără nicio prezentare! — S-a lovit la cap? întreabă el direct — Nu, răspunde Nålen uimit — Mă gândeam că poate s-a aruncat în apă și s-a lovit de o piatră — Nu, nimic de genul ăsta – s-a înecat, aceasta a fost cauza morții — Ești sigur? întreabă Joona — Am găsit spumă sărată în nări, secreții mucoase abundente în gât, probabil din cauza reflexelor violente de vomă și secreția bronhială se află atât în trahee, cât și în bronhii Plămânii au aspectul tipic pentru cazurile de deces prin înec, sunt plini de apă, au volumul mărit și… da Se face tăcere Joona aude un hârșâit, ca și cum cineva ar împinge un sertar metalic — Ai sunat dintr-un motiv anume, spune el — Da — Vrei să-mi povestești despre ce e vorba? — Avea o cantitate mare de tetrahydrocannabinol în urină — Canabis? — Da — Dar n-a murit din pricina asta, spune Joona — În niciun caz, răspunde Nålen amuzat Mi-am imaginat însă că încerci să refaci evenimentele de pe iaht… și că e un mic detaliu din puzzle pe care nu-l cunoșteai — Se numește Penelope Fernandez, spune Joona — Încântat, murmură Nålen — Mai e ceva? — Nu Nålen respiră greu în receptor — Hai, spune! îl îndeamnă Joona — Doar că nu e un caz de moarte obișnuită Tace din nou — Ce anume ai văzut? — Nimic, e doar o senzație… — Bravo! exclamă Joona Începi să vorbești ca mine — Știu, dar… E clar că poate fi vorba despre mors subita naturalis, o moarte neașteptată, dar absolut naturală… Totul indică asta, dar dacă este o moarte naturală, atunci e una destul de neobișnuită Convorbirea se întrerupe, însă vorbele lui Nålen plutesc în aer E ceva misterios în moartea lui Penelope Fernandez Trupul ei nu a fost găsit de cineva în apă și apoi ridicat la bord Atunci, ea s-ar fi aflat pe punte Poți, firește, să te gândești că cel care a găsit-o a vrut să-i arate respect Dar, în cazul acesta, ar fi transportat-o în salon, ar fi culcat-o pe canapea Ultima variantă, își spune Joona, este desigur că fata a fost îngrijită de cineva care o iubea, care voia s-o culce, s-o așeze în propria ei cameră, în propriul ei pat Dar fata ședea pe pat Nu era culcată Poate că Nålen se înșală, poate că mai era în viață atunci când a fost ajutată să urce la bord și apoi să ajungă în camera ei Plămânii erau probabil grav afectați și fata nu mai putea fi salvată Poate se simțea rău, voia să se culce și să fie lăsată în pace Dar de ce nu avea apă pe haine, pe restul corpului? Există un duș cu apă dulce pe vas, gândi Joona spunându-și că trebuie să cerceteze și restul vasului, să vadă cușeta de la pupă, baia și chicineta Mai sunt multe de văzut înainte de a desluși întregul Când Erixon se ridică și înaintează câțiva pași cu trupul său mare, întregul vas începe să se clatine Joona privește din nou prin ușile de sticlă din fața salonului și, pentru a doua oară, ochii i se opresc pe găleata cu sfoara legată de mâner Aceasta se află lângă un vas de zinc în care cineva a aruncat un costum de baie ud Schiurile de apă se află lângă balustrada punții Joona își lasă privirea să ajungă din nou la găleată Privește sfoara legată de mâner Marginea rotunjită a vasului de zinc strălucește în soare, luminează ca o lună nouă Dintr-odată, în minte i se face lumină: Joona vede desfășurarea evenimentelor cu o limpezime de gheață Așteaptă un moment, lăsându-și inima să-și liniștească bătăile, derulează încă o dată în minte filmul evenimentelor și acum este absolut sigur că are dreptate Femeia care a fost identificată drept Penelope Fernandez a fost înecată în vasul de zinc Joona vede în fața ochilor semnul oval de pe piele, din coșul pieptului, pe care îl observase la patolog și care îl făcuse să se gândească la o gură zâmbitoare A fost ucisă și apoi așezată pe pat, în cabina ei Gândurile o iau la goană, adrenalina aleargă prin sânge: fata a fost înecată în apa sălcie de mare și așezată pe patul ei Nu este o crimă obișnuită, nu este un asasin obișnuit O voce poruncitoare se înalță în el, devine tot mai clară, mai distinctă, repetă trei cuvinte, tot mai repede și mai tare: Părăsește vasul acum, părăsește vasul acum Joona îl vede prin fereastră pe Erixon, cum pune o probă într-o pungă de hârtie, o sigilează cu bandă adezivă și scrie ceva pe ea — Te-am prins! zâmbește el — Coborâm pe mal, zice Joona, controlându-și glasul — Nu-mi plac bărcile, se clatină tot timpul, dar abia am început cu… — Ia o pauză, îl întrerupe cu bruschețe Joona — Ce-i cu tine? — Vino doar, și nu atinge telefonul mobil Coboară pe mal și Joona îl trage pe Erixon la oarecare distanță, înainte să se oprească Simte cum îi ard obrajii și cum liniștea începe să i se răspândească în tot corpul, alungându-i greutatea din membre și glezne — E posibil să fie o bombă la bord, spune el calm Erixon se așază pe marginea unei borduri Pe frunte îi curge transpirația — Ce tot spui? — Nu e o crimă obișnuită, spune Joona Există riscul să… — Crimă? Dar nu e niciun indiciu că… — Așteaptă, îl întrerupe Joona Sunt sigur că Penelope Fernandez a fost înecată în vasul de zinc care se află pe punte — Înecată? Ce tot spui? — A fost înecată în apă de mare, în vasul de zinc, apoi așezată pe pat, continuă Joona Și cred că intenția fusese ca iahtul să fie scufundat — Dar… — Pentru că atunci ea ar fi fost găsită în cabina plină de apă, cu plămânii plini de apă — Dar iahtul nu s-a scufundat, spune Erixon — Din cauza asta am început să mă gândesc că s-ar putea ca o cantitate de explozibil să fie pe vas, explozibil care dintr-o cauză sau alta nu a explodat — E fixat ori pe tancul de combustibil, ori pe buteliile din chicinetă, spune încet Erixon Trebuie să avem grijă să fie evacuată zona și să telefonăm după o echipă de geniști 13 Reconstituirea La ora șapte, în aceeași seară, cinci bărbați cu aerul grav se întâlnesc în sala numărul 13 a Secției de Medicină Legală din institutul Karolinska Comisarul criminalist Joona Linna vrea să participe la ancheta preliminară în legătură cu femeia care a fost găsită moartă pe un vas în arhipelagul Stockholmului Cu toate că e sâmbătă, i-a chemat pentru reconstituire pe șeful său direct Petter Näslund și pe procurorul-șef Jens Svanehjälm, ca să-i convingă că, de fapt, este vorba despre un caz de crimă Una dintre țevile de neon din tavan clipește și lumina rece brăzdează pereții de faianță albă, sclipitoare — Trebuie schimbat tubul de neon, spune Nålen cu glas scăzut — Da, răspunde Frippe Petter Näslund mormăie ceva nedeslușit lângă peretele de care stă sprijinit Fața lui lată, puternică pare să tremure în lumina schimbătoare a tubului de neon Lângă el așteaptă procurorul-șef Jens Svanehjälm, cu o expresie iritată pe chipul tânăr Arată ca și cum ar cântări riscul de a-și pune jos servieta de piele și a se sprijini de perete cu costumul lui îngrijit Un miros puternic de dezinfectant plutește în încăpere Lămpi puternice care pot fi dirijate în poziția dorită sunt prinse de tavan deasupra unei mese din oțel inoxidabil, cu robinete duble și o cuvă adâncă Podeaua e acoperită cu plastic cenușiu-deschis Un vas de tablă asemănător celui de pe iaht e deja plin pe jumătate cu apă Joona Linna continuă să aducă apă de la robinet într-o găleată, pe care o varsă apoi în cadă — De fapt, nu e întotdeauna vorba despre o crimă când cineva e găsit înecat pe o barcă, spune Svanehjälm nerăbdător — Exact, întărește și Petter — Poate fi vorba despre un accident care n-a fost încă anunțat, continuă Svanehjälm — Apa din plămâni este aceeași apă pe care plutea vasul, dar nu se află niciun strop din ea pe haine sau pe restul corpului, spune Nils Åhléns — Ciudat, se miră Svanehjälm — Există cu siguranță o explicație rațională, zâmbește Petter Joona mai varsă o ultimă găleată cu apă, apoi pune găleata jos, pe podea, ridicând privirea spre cei patru Le mulțumește că și-au făcut timp să vină acolo — Știu că este sfârșit de săptămână și că fiecare vrea să stea acasă, dar cred că am descoperit ceva — Normal că venim dacă spui că e ceva serios, îi răspunde Svanehjälm amabil, punându-și în sfârșit servieta la picioare — Făptașul a urcat la bord, începe Joona cu multă gravitate A coborât scara până în cabina de sub proră și a văzut-o pe Penelope dormind, s-a întors pe punte, a coborât găleata în mare cu ajutorul sforii și a început să umple cada de zinc care se afla pe puntea de la proră — Cinci, șase găleți, spune Petter — Și numai atunci când cada a fost plină, s-a dus în cabină și a trezit-o pe Penelope A dus-o sus, pe punte și acolo a înecat-o — Cine-ar putea face un asemenea lucru? întreabă Svanehjälm — Nu știu încă, poate a fost vorba despre o formă de tortură… — Răzbunare? Gelozie? Joona își lasă capul pe o parte și spune cu prudență în glas: — Nu este un ucigaș obișnuit, poate a vrut să scoată o informație de la ea, să o facă să povestească sau să recunoască ceva, înainte de-a o ține sub apă până ce nu a mai putut să respire — Ce spune medicul legist? întreabă Svanehjälm Nålen clatină din cap: — Dacă într-adevăr fata a fost înecată, explică el, ar fi trebuit să găsesc urme de violență pe corp, vânătăi și… — Poți să aștepți un moment cu obiecțiile? îl întrerupe Joona Pentru că aș vrea să încep prin a arăta cum cred eu că s-au petrecut lucrurile, cum văd eu desfășurarea evenimentelor Și pe urmă mergem împreună și ne uităm la cadavru, să vedem dacă există vreun temei pentru teoria mea — De ce nu poți face niciodată lucrurile așa cum le fac ceilalți? întreabă Petter — Trebuie să plec curând acasă, anunță procurorul Joona îl privește cu o lucire de gheață în ochii deschiși la culoare Un zâmbet îi joacă în colțul ochilor, dar privirea îi rămâne la fel de gravă — Penelope Fernandez, începe el Mai devreme stătuse pe punte și fumase canabis, era o zi caldă și s-a simțit obosită, a mers jos, la patul ei, ca să se odihnească și a adormit cu geaca de blugi pe ea Face un gest spre tânărul asistent al lui Nålen, care așteaptă în cadrul ușii — Frippe mi-a promis că mă ajută la reconstituire Frippe face un pas înainte, zâmbind larg Părul vopsit în negru îi atârnă în șuvițe pe spate și pantalonii de piele uzată sunt plini de ținte Își încheie cu grijă geaca peste maioul negru cu poza formației de hard rock Europe — Priviți aici, spune Joona și le arată cum, cu o singură mână, trăgându-i în jos geaca, poate să imobilizeze ambele brațe ale lui Frippe, în vreme ce cu cealaltă îl prinde violent de părul lung Acum îl controlez în întregime pe Frippe, și pe corpul lui nu se va vedea nicio vânătaie Joona ridică brațele tânărului Frippe geme și se apleacă în față — Ia-o mai încet, râde el — Tu ești, bineînțeles, mult mai înalt decât victima, dar cred totuși că voi reuși să-ți apăs capul în cadă — Ai grijă de el, îl sfătuiește Nålen — Am să-i stric doar frizura — Uit-o, spune Frippe zâmbind Are loc o luptă tăcută, se aud doar gemete Nålen pare îngrijorat și Svanehjälm are un aer încurcat Petter lasă să-i scape o înjurătură Joona apasă fără prea multă dificultate capul lui Frippe în cadă, îl ține sub apă o clipă, apoi îi dă drumul și se trage un pas în spate Clătinându-se, Frippe se ridică și Nålen se apropie în grabă cu un prosop — Ar fi fost suficient să povestești pur și simplu, spune el iritat După ce Frippe și-a uscat părul, toți merg în tăcere în camera alăturată, unde un miros puternic de putreziciune plutește în aerul rece Un perete este acoperit cu trei rânduri de cutii frigorifice din inox Nålen deschide capacul de la numărul 16 și trage afară un sertar Pe o targă îngustă se află tânăra femeie Goală și cu pielea străvezie, are în jurul gâtului o rețea de vinișoare negre Joona arată spre linia subțire, încovoiată care îi străbate pieptul — Scoate-ți hainele, îi poruncește el lui Frippe Frippe își desface nasturii de la geacă și își scoate maioul negru Pe pieptul lui se vede o dungă slabă, roz, urmă de la marginea căzii, o linie încovoiată, care seamănă cu o gură veselă — Drăcia dracului! exclamă Petter Nålen se apropie de femeia moartă și îi examinează rădăcinile părului Scoate o lanternă subțire, o îndreaptă spre pielea palidă a capului — Nu am nevoie de niciun microscop, cineva a tras-o foarte puternic de păr Stinge lanterna și o pune în buzunarul halatului — Cu alte cuvinte… începe Joona — Cu alte cuvinte, ai, desigur, dreptate, spune Nålen și bate din palme — Crimă, oftează Svanehjälm — Impresionant, spune Frippe, ștergând un pic de rimel care i s-a scurs pe obraz — Mulțumesc, îi răspunde Joona cu un aer absent Nålen îl privește întrebător: — Ce e, Joona? Ce-ai văzut? — Nu e ea, răspunde acesta — Poftim? Joona întâlnește privirea lui Nålen și arată spre corpul din fața lor — Nu e Penelope Fernandez, este altcineva, spune el și se uită în ochii procurorului Femeia ucisă nu este Penelope I-am văzut permisul de conducere și sunt sigur că nu e ea — Dar, ce… — Poate că Penelope Fernandez este și ea moartă, continuă Joona Dar, în cazul acesta, încă nu am găsit-o 14 O petrecere de noapte Inima lui Penelope bate nebunește Încearcă să respire cât mai încet, însă aerul i se oprește în gât Se târăște peste stânca aspră, trage după ea mușchiul, ajunge lângă crengile dese ale brazilor Se târăște mai departe, printre trunchiuri, acolo unde se îngrămădesc umbrele nopții Scoate un geamăt când se gândește la Viola Björn stă nemișcat în întunericul de sub crengi, cu brațele strânse în jurul său, murmurând necontenit ceva Cuprinși de panică, au luat-o la fugă, fără să privească în jur, împiedicându-se, căzând, cu răni pe picioare, pe genunchi și pe mâini, dar continuând să alerge mai departe Penelope nu mai știe cât de aproape este cel care-i urmărește, dacă i-a văzut deja sau a renunțat, preferând să aștepte Au fugit, dar Penelope nu știe de ce-au făcut-o Nu înțelege de ce sunt vânați Poate că totul este o greșeală, își spune ea O înspăimântătoare greșeală Pulsul îi urcă nebunește Îi e rău, e gata să verse, dar înghite cu greutate — O, Doamne, o, Doamne, șoptește fără încetare Nu se poate, trebuie să primim ajutor, or să găsească în curând vasul și or să înceapă să ne caute… — Sst, îi spune Björn cu privirea speriată Ei îi tremură mâinile Prin minte i se perindă rapid imagini Ca să le alunge, strânge pleoapele, încearcă să-și privească pantofii albi de sport, acele de brad de pe pământ, genunchii murdari, însângerați ai lui Björn, însă imaginile îi apar totuși: Viola e moartă, stă pe marginea patului cu ochii larg deschiși, cu o privire de nepătruns, are părul ud și încâlcit Într-un fel, Penelope a înțeles că bărbatul care stătea pe mal și-i striga lui Björn să înoate la țărm era cel care o ucisese pe sora ei O simțise, pusese cap la cap cioburile pe care le avea și refăcuse imaginea într-o secundă Altfel, acum ar fi fost morți cu toții Penelope strigase la Björn Au pierdut vremea, totul a mers prea încet și ea l-a rănit cu vârful căngii, înainte de-a reuși să-l ajute să urce la bord Barca de cauciuc apucase să înconjoare Stora Kastskär și prinsese viteză, ieșind în larg Penelope a îndreptat vasul direct spre un debarcader vechi din lemn, a lovit malul și a oprit motorul când prora a intrat într-un par Au alunecat pe o parte cu un zgomot puternic și apoi au părăsit pur și simplu vasul, au fugit cuprinși de panică, fără să ia nimic cu ei, nici măcar un telefon Penelope aluneca pe pantă, sprijinindu-se în mâini când, întorcându-se, l-a văzut pe bărbatul îmbrăcat în negru amarând grăbit la debarcader Penelope și Björn au fugit drept în pădurea de brazi, alergând unul lângă altul, ferindu-se de trunchiuri, înconjurând bolovanii negri Björn gemea când picioarele goale călcau pe crengi uscate, ascuțite Penelope îl trăgea atunci după ea, urmăritorul nu era departe Nu aveau niciun gând, niciun plan, fugeau doar, înspăimântați, pătrunzând tot mai adânc în pădure, prin desișurile dese de ferigi și afini Penelope se auzea plângând în vreme ce fugea, plângea cu un glas pe care nu și-l recunoștea O creangă noduroasă a lovit-o peste pulpă și a fost silită să se oprească A scâncit și, cu mâinile tremurând, a aplecat creanga, în timp ce-l vedea pe Björn apropiindu-se în goană Durerea pulsa în mușchiul coapsei A continuat să înainteze, luând din nou viteză, îl auzea în spate pe Björn și intra tot mai adânc în pădurea deasă, fără să privească în jur Se întâmplă ceva cu gândurile atunci când ești cuprins de panică Pentru că panica nu e constantă – când și când dispare, ca să facă loc gândirii strict raționale E ca și cum ai opri gălăgia și ai fi întâmpinat de tăcere și de o bruscă vedere de ansamblu Apoi, sosește din nou spaima, gândurile devin mărginite, aleargă în cercuri, vrei doar să fugi, să te depărtezi de urmăritor Penelope își spunea mereu că trebuie să găsească oameni, că în seara aceea trebuie să fie sute de oameni pe insula Orn Aveau nevoie doar să ajungă în părțile locuite din sudul insulei, acolo aveau să caute ajutor, să găsească un telefon și să anunțe poliția S-au ascuns printre câțiva brazi deși, dar, după un moment, spaima a devenit insuportabilă și au fugit mai departe Penelope alerga și simțea iar prezența lui, i se părea că-i aude pașii lungi, rapizi Știa că bărbatul nu s-a oprit din goană Avea să-i ajungă dacă nu vor primi ajutor curând, dacă nu vor ajunge în zona locuită Pământul se înălța din nou, pietre li se desprindeau de sub picioare, rostogolindu-se pe pantă Trebuia să găsească undeva oameni, o casă se afla desigur undeva, foarte aproape Isteria o învăluia, precum și dorința de a se opri pur și simplu și de a începe doar să strige, cerând ajutor, dar s-a chinuit să meargă mai departe, pe pantă în sus Björn a tușit în spatele ei, a gemut și a tușit din nou Gândește-te, dacă Viola nu era moartă, gândește-te, dacă avea de fapt nevoie de ajutor? Spaima îi întuneca mintea Penelope a înțeles însă că gândea așa doar pentru că adevărul era mult prea îngrozitor Știa că Viola murise, dar acest fapt era de neînțeles, era ca o întunecime impenetrabilă Nu putea să priceapă, nici măcar nu voia să încerce S-au cățărat din nou pe o stâncă abruptă, printre pini cu trunchiul plin de uscături, printre pietroaie și tufe de merișor Sprijinindu-se în mâini, Penelope a reușit să ajungă în vârf Björn se afla în spatele ei, încercând să-i spună ceva, dar gâfâia prea tare și a tras-o doar după el, jos De cealaltă parte, pădurea se termina spre plaja din vestul insulei Printre copacii întunecați au văzut suprafața luminoasă a apei Nu era departe Au continuat să coboare Penelope a alunecat și a căzut, lovindu-se tare de pământ S-a izbit cu gura de genunchi, apoi a tușit, recăpătându-și suflul A încercat să se ridice, întrebându-se dacă nu-și rupsese ceva și brusc a auzit muzică, apoi voci înalte și râsete S-a sprijinit de peretele de stâncă umed, încercând să se ridice în picioare Și-a șters buzele, privindu-și mâna plină de sânge Björn a venit lângă ea și a ridicat-o, apoi a arătat spre mal, unde era o petrecere S-au luat de mână și au început să alerge Printre copacii întunecați, vedeau ghirlande de becuri colorate în jurul unei terase de lemn, lângă apă Au continuat să meargă cu băgare de seamă Mai mulți oameni stăteau la o masă în fața unei case frumoase, vopsită în roșu Penelope a înțeles că era noaptea târziu deși cerul era încă luminos Cina se terminase demult, pe masă mai erau pahare și cești, farfurii și castroane goale Câțiva dintre cei care stăteau la masă cântau împreună, alții vorbeau și umpleau paharele din cutiile cu vin Jarul încă sfârâia în grătar Probabil copiii dormeau în casă, înveliți în pături Pentru Björn și Penelope toți oamenii aceștia păreau să vină dintr-o altă lume Aveau chipuri luminoase și calme Îi lega o camaraderie sinceră, învăluindu-i ca o cupă de sticlă Un singur bărbat se afla în afara cercului Stătea deoparte, cu fața întoarsă spre pădure, ca și cum ar fi așteptat o vizită Penelope s-a oprit brusc, ținându-l în loc pe Björn S-au lăsat la pământ, târându-se în spatele unui brad scund Björn părea speriat, fără să înțeleagă Dar ea era sigură de ceea ce văzuse Urmăritorul le ghicise intenția și ajunsese la casă înaintea lor Înțelesese cât de irezistibile aveau să fie pentru ei lumina și zgomotul petrecerii Știa că, asemenea unor fluturi de noapte, vor ajunge aici Așa că aștepta, se uita după ei printre copacii întunecați, voia să-i întâmpine un pic mai departe, la marginea pădurii Nu-i era teamă că cei ce petreceau aveau să le audă țipetele, știa că nu vor avea curajul să se aventureze în pădure, înainte de a fi prea târziu Când Penelope îndrăzni să privească din nou, bărbatul dispăruse Tremura din cauza adrenalinei care i se revărsa în sânge Poate că urmăritorul crezuse că s-a înșelat, își zise și căută în jur cu privirea Sau poate că o luase într-o altă direcție Tocmai apucase să-și spună că scăpaseră, că ea și Björn vor putea merge jos, la petrecere, să anunțe poliția, când dintr-odată îl văzu din nou Stătea lipit de un trunchi, nu departe de ei Cu mișcări chibzuite, urmăritorul scoase un binoclu negru cu lentile ce băteau în verde Penelope se ghemui lângă Björn, încercând să lupte cu pornirea de-a o lua la fugă, fără să gândească, doar să alerge și să alerge Îl vedea în dosul pleoapelor pe bărbatul dintre copaci, cum ridica instrumentul optic la ochi și își spuse că era probabil o cameră cu infraroșu sau un binoclu de noapte Penelope prinse mâna lui Björn și-l trase după ea mergând ghemuit, departe de casă și de muzică, înapoi, în pădure După o vreme, îndrăzni să-și îndrepte spinarea Începură să alerge de-a curmezișul pe o pantă care se arcuia lin peste calota glaciară groasă de kilometri care odinioară alunecase peste nordul Europei Au continuat printre tufișuri țepoase, prin spatele unei stânci și peste o culme plină cu pietriș Björn prinse cu mâna o creangă mare și o împinse atent peste panta cu grohotiș Inima Penelopei bătea violent, mușchii pulpelor îi tremurau, încerca să respire cât mai încet, dar simțea că se sufocă Alunecă pe stânca colțuroasă, târî după ea mușchiul umed și tufele de iarbă-dulce și ajunse pe pământ, în fața unor crengi dese de brad Björn avea pe el doar șortul de baie, lung până la genunchi, fața îi era lividă și buzele aproape albe 15 Identificarea Se aude ca și cum cineva ar arunca neîntrerupt o minge în peretele de sub fereastra medicului legist Nils Åléns Acesta așteaptă în tăcere, împreună cu comisarul criminalist Joona Linna, să vină Claudia Fernandez Au chemat-o în dimineața aceasta de duminică, pentru a o identifica pe tânăra moartă Când Joona a sunat-o ca să-i spună că existau temeri că fiica ei Viola Fernandez decedase, Claudia a avut o voce ciudat de liniștită — Nu, Viola e în arhipelag împreună cu sora ei, a spus ea — Pe iahtul lui Björn Almskog? a întrebat Joona — Da, eu i-am spus să-i dea telefon lui Penelope, s-o întrebe dacă poate merge cu ei, credeam că avea nevoie să plece o vreme de acasă — Trebuia să le mai însoțească cineva? — Björn, desigur Joona a tăcut, lăsând să treacă câteva secunde în care a încercat să se elibereze de povara pe care o simțea pe umeri, pe urmă și-a dres glasul și a spus foarte blând: — Claudia, vreau să vii la Secția de Medicină Legală din Solna — De ce? a întrebat ea Acum Joona stă pe un scaun incomod în biroul patologului Nålen a pus o poză mică a lui Frippe în partea de jos a fotografiei de la căsătoria sa Undeva, departe se aude mingea lovind în fațadă, un zgomot spart și solitar Joona își amintește cum femeii i se schimbase ritmul respirației când, în cele din urmă, începuse să înțeleagă că, de fapt, cea care fusese găsită moartă ar putea fi chiar fiica ei Joona îi explicase cu multă grijă situația – și anume că o fată, despre care ei credeau că este fiica ei, fusese găsită moartă pe un iaht abandonat în arhipelagul Stockholmului Trimiseseră un taxi să o ia pe Claudia de acasă, din Gustavsberg Trebuia să ajungă în câteva minute Fără tragere de inimă, Nålen încercase să facă puțină conversație, dar renunțase după o vreme, văzând că Joona nu avea de gând să-i răspundă Amândoi își doreau din suflet ca toate acestea să se termine O identificare pozitivă include întotdeauna un moment cutremurător Într-unul și același moment se amestecă ușurarea sfâșietoare că nesiguranța a luat sfârșit cu durerea concretă provocată de faptul că orice speranță a dispărut Acum, se aud pași pe culoar Ei se ridică repede de pe scaune A vedea trupul mort al unei persoane iubite e o nemiloasă confirmare a celor mai rele bănuieli Dar, în același timp, este o parte importantă și necesară din procesul de vindecare a durerii Joona a citit multe studii despre faptul că identificarea este de asemenea un fel de eliberare Nu te mai poți amăgi că totuși cel iubit mai trăiește – fantezii care nu lasă decât vid și frustrare în urma lor Dar totul este doar vorbărie goală, gândește Joona Moartea înseamnă spaimă și spaima nu părăsește pe nimeni niciodată Claudia Fernandez stă în ușă, e o femeie de vreo șaizeci de ani Pare speriată Urme de lacrimi i se văd pe chipul neliniștit și are umerii gârboviți Joona o salută precaut: — Bună ziua, mă numesc Joona Linna Sunt comisar criminalist, am vorbit amândoi la telefon Nålen se prezintă aproape în șoaptă, în vreme ce dă mâna scurt cu femeia, apoi se întoarce imediat cu spatele la ea, prefăcându-se că adună niște dosare Pare morocănos și distant, însă Joona știe că, de fapt, este foarte impresionat — Am încercat să telefonez, dar nu pot da de fetele mele, șoptește Claudia Probabil că… — Mergem? o întrerupe Nålen, ca și cum nu i-ar fi auzit vorbele Trec tăcuți pe culoarul bine cunoscut Cu fiecare pas, Joona Linna simte că aerul se rărește Claudia Fernandez nu se grăbește spre momentul care o așteaptă Merge cu pași rari, la câțiva metri în urma lui Nålen, a cărui siluetă lungă, cu forme clar conturate se grăbește înaintea lor Joona Linna se întoarce spre Claudia, încercând să-i zâmbească Dar se oprește, văzându-i expresia din ochi Panică, implorare, rugăciuni, încercarea de a face un târg cu Dumnezeu E ca și cum ar târî-o în încăperea rece în care sunt păstrate cadavrele Nålen mormăie ceva pe un ton furios, apoi se apleacă, descuie broasca de la capacul de oțel inoxidabil și trage sertarul Tânăra femeie apare, trupul este acoperit de o pânză albă Ochii sunt mați, pe jumătate închiși, obrajii trași Părul stă adunat într-o cunună neagră în jurul capului ei frumos O mână mică, palidă i se vede lângă șold Claudia Fernandez respiră iute Se întinde în față, atinge precaută mâna, geme cu jale Geamătul vine din adâncul ei, ca și cum în momentul acesta s-ar sfărâma, i s-ar rupe sufletul în bucăți Claudia începe să tremure din tot trupul, cade în genunchi, duce mâna fără viață la buze — Nu, nu! plânge ea Doamne, te implor, nu Viola! Nu Viola… Joona stă la câțiva pași în spatele ei, îi vede spinarea scuturându-se, plânsul disperat crește și apoi, încet, se domolește Femeia își șterge lacrimile de pe față, dar continuă să suspine în timp ce se ridică de pe podea — Poți confirma că este ea? întreabă Nålen scurt E Viola Fernandez, cea care… Vocea i se stinge, tușește grăbit și mânios Claudia dă din cap și atinge cu degetele obrajii fetei ei — Viola, Viola… Își trage mâna, iar Joona spune, apăsând cuvintele: — Îmi pare foarte rău Claudia e gata să cadă, dar se sprijină de perete, își întoarce fața și șoptește pentru sine: — Sâmbătă mergem la circ, am de gând să-i fac o surpriză… Privesc femeia moartă, buzele palide, venele de pe gât — Am uitat numele dumitale, spune Claudia cu un aer rătăcit, privindu-l pe Joona — Joona Linna, se prezintă el din nou — Joona Linna, repetă femeia cu voce îngroșată Am să-ți povestesc despre Viola Ea este fetița mea, micuța mea, fata mea veselă… Claudia privește chipul alb al Violei și se clatină Nålen trage un scaun, dar ea scutură doar din cap — Iertați-mă, spune Doar că… prima mea fiică, Penelope, a trebuit să fie martoră la multe lucruri îngrozitoare, în El Salvador Când mă gândesc ce-au făcut cu mine în pușcărie, când îmi amintesc cât de speriată era Penelope, plângea și striga după mine… ore în șir, dar eu nu puteam să-i răspund, nu puteam s-o apăr… Claudia întâlnește privirea lui Joona, se dă un pas înapoi și el îi înconjoară umerii cu brațul Femeia se lasă greu pe pieptul lui, își trage răsuflarea, apoi se dă la o parte, evită să-și privească fiica moartă, caută după spătarul scaunului și se așază — Mândria mea… a fost că micuța Viola s-a născut aici, în Suedia Avea o cameră frumoasă cu lampă roz în tavan, jucării și păpuși, mergea la școală, se uita la Pippi Långstrump… Nu știu dacă dumneata poți înțelege asta, dar am fost mândră că nu a trebuit niciodată să fie flămândă sau speriată Nu ca noi… ca mine și Penelope, care ne trezeam noaptea, pregătite să vină cine știe cine și să facă pe idiotul Tace și apoi șoptește: — Viola a fost doar veselă, și… Claudia se apleacă în față, își ascunde chipul în palme și plânge încet Joona pune blând o mână pe spinarea ei — Acum am să plec, spune ea, continuând să plângă — Nu e nicio grabă Se liniștește, dar chipul i se strâmbă din nou de plâns — Ați vorbit cu Penelope? întreabă — N-am dat de ea, răspunde Joona cu glas scăzut — Spuneți-i că vreau să sune, ca să… Se întrerupe, se albește din nou la față, apoi privește iar în sus — Am crezut că nu voia să răspundă când sunam eu, pentru că… eu am fost… am spus un lucru îngrozitor, dar nu credeam în ce spuneam, nu voiam să… — Am început căutările după Penelope și Björn Almskog cu elicoptere, dar… — Te rog, spune-mi că trăiește, îi șoptește ea lui Joona Spune asta, Joona Linna Lui Joona i se încordează mușchii maxilarului, în vreme ce-o mângâie pe Claudia pe spate și zice: — Am să fac tot ce pot ca să… — Trăiește, spune asta, îl întrerupe Claudia Trebuie să trăiască — Am s-o găsesc, spune Joona Știu că am s-o găsesc — Spune că Penelope trăiește Joona șovăie, apoi întâlnește privirea întunecată a Claudiei, câteva gânduri îi trec prin minte iuți ca fulgerul, se înlănțuie în combinații schimbătoare și dintr-odată se aude spunând: — Trăiește — Da, șoptește Claudia Joona lasă în jos privirea, nu mai reușește să dea de gândurile care cu câteva secunde în urmă îi trecuseră prin minte, care-l făcuseră să-și schimbe părerea și să răspundă Claudiei că fata ei mai mare era în viață 16 Greșeala Joona o urmează pe Claudia până la taxiul care așteaptă, o ajută să urce și rămâne privind până ce mașina dispare, înainte de a începe să caute prin buzunare, după telefon Când înțelege că trebuie să-l fi uitat cine știe pe unde, se grăbește să se întoarcă la Secția de Medicină Legală, intră repede în biroul lui Nålen, ia telefonul fix, se așază pe scaun, formează numărul lui Erixon și așteaptă — Lasă lumea să doarmă, răspunde Erixon De fapt, azi e duminică — Recunoaște că mai ești încă pe iaht — Sunt pe iaht, admite Erixon — Deci, nu era nicio bombă, spune Joona — Nu era propriu-zis o bombă – dar ai avut dreptate Ar fi putut exploda în orice moment — Ce vrei să spui? — Banda izolantă de la firele electrice era ruptă într-un loc, arăta ca și cum ar fi fost strânsă cu un clește… firul nu era în contact, pentru că atunci ar fi sărit siguranțele, dar nu era protejat… și dacă pornești motorul, atunci destul de repede se produce o supraîncărcare electrică… se formează arcuri voltaice — Și atunci, ce se întâmplă? — Aceste arcuri voltaice au o temperatură de peste 3 000 de grade și ele ar fi aprins fără îndoială o pernă veche pe care cineva o îndesase acolo, continuă Erixon Și pe urmă, focul s-ar fi extins la țeava de la pompa de combustibil și… — Un proces rapid? — Prin urmare… până să se producă arcul voltaic poate dura zece minute sau mai mult… dar pe urmă totul se întâmplă foarte repede – foc, mai mult foc, explozie – vasul se umple imediat cu apă și se scufundă în mare — Și s-ar fi produs destul de repede un incendiu și o explozie dacă vasul ar fi avut motorul pornit? — Da, dar nu trebuie neapărat să fie ceva pus la cale, spune Erixon — Deci, firele pot fi deteriorate din întâmplare? Și perna aceea, a ajuns acolo tot din întâmplare? — Fără îndoială, răspunde el — Dar tu nu crezi așa? întreabă Joona — Nu Joona se gândește la iahtul care fusese găsit plutind în derivă în Golful Fecioarei, își drege glasul și spune apoi pe un ton meditativ: — Dacă ucigașul a făcut asta… — Atunci nu e un asasin obișnuit, completează Erixon Joona își repetă că nu are de-a face cu un criminal obișnuit Criminalii obișnuiți acționează fiind dominați de izbucniri emoționale, chiar dacă au pregătit crima Întotdeauna sunt în joc sentimente puternice și actul criminal conține de cele mai multe ori o doză de impulsivitate Abia după aceea se face planul, se caută ascunderea urmelor și se construiește alibiul Dar, de data aceasta, făptașul a urmat o strategie stabilită chiar de la început Și totuși, ceva nu a mers Joona privește o clipă în gol, apoi scrie „Viola Fernandez” pe prima pagină din blocnotesul de pe biroul lui Nålen Înconjoară numele fetei și scrie apoi „Penelope Fernandez” și dedesubt „Björn Almskog” Cele două femei sunt surori Penelope are o relație stabilă cu Björn Björn posedă iahtul Viola a întrebat dacă poate să-i însoțească și a urcat la bord în ultimul moment Mai e drum lung până la descoperirea motivului crimei Joona știe că nu demult și-a zis că Penelope Fernandez este încă în viață A fost doar o speranță sau o încercare de a se consola Sau o bănuială, dar nimic mai mult A prins gândul din zbor, însă l-a scăpat în același moment Dacă ar fi urmat metoda Comisariatului general, atunci bănuielile i s-ar fi îndreptat imediat spre prietenul Violei și, poate, spre Penelope și Björn, pentru că aceștia se aflau pe iaht Alcoolul și drogurile trebuie să fi fost amestecate Poate a avut loc o ceartă, o dramă din gelozie Leif G W Persson avea să stea curând pe o canapea la televizor, spunând că autorul e cineva din anturajul Violei, probabil un iubit sau un fost iubit Joona se gândește la planul de a face să explodeze combustibilul și încearcă să înțeleagă care e logica din spatele acestui plan Viola a fost înecată în vasul de zinc de pe punte, făptașul a dus-o jos și a așezat-o pe pat Joona înțelege că se gândește la prea multe lucruri deodată Trebuie să încerce să se adune și să pună cap la cap ceea ce știe, precum și să stabilească la ce întrebări mai are de găsit răspunsul Înconjoară cu un cerc numele Violei și o ia de la început Ceea ce știe este că Viola Fernandez a fost înecată într-un vas de spălat, apoi a fost dusă în cușeta de sub prora De asemenea, știe că Penelope și Björn Almskog nu au fost încă găsiți Dar asta nu e totul, își spune și schimbă foaia de hârtie Detalii Scrie pe hârtie cuvintele „mare calmă” Vântul se oprise și iahtul a fost găsit plutind în derivă aproape de Storskär Vasul prezintă o lovitură la proră după o coliziune destul de puternică Cu siguranță, tehnicienii au prelevat urmele de pași și au făcut mulaje după ele Joona aruncă brusc caietul de însemnări al lui Nålen, izbindu-l violent de perete și pe urmă închide ochii — La dracu’, șoptește el Ceva tocmai i-a alunecat din nou din mâini, avea, știe că aproape prinsese o observație esențială I-a venit un gând în minte, dar l-a pierdut din nou Viola, se gândește el Ai murit pe puntea de la pupă De ce ai fost mutată după aceea? Cine te-a luat de acolo? Criminalul sau altcineva? Dacă cineva o găsește fără viață pe punte, încearcă poate să o reînsuflețească, sună la un număr de urgență, asta se face de obicei Și dacă înțelege că e deja moartă, că e prea târziu, că nu poate s-o mai învie, poate că atunci omul acela nu vrea s-o lase să zacă acolo, vrea s-o ducă pe un pat, să pună o pătură peste ea Însă un om mort e greu de transportat, chiar și pentru două persoane Deși n-ar fi atât de greu s-o transporte în salon E vorba doar de cinci metri, prin ușile largi de sticlă și e o singură treaptă de coborât Asta se poate face, e logic, dacă nu ai altă intenție ascunsă Dar nu te apuci s-o cari pe scara abruptă, prin intrarea îngustă, ca s-o așezi pe patul din cabina de sub proră Asta o faci doar dacă intenția este ca ea să fie găsită înecată în camera ei — Exact, murmură el, ridicându-se în picioare Se uită pe fereastră, dă cu ochii de un cărăbuș care se târăște pe tabla albă a pervazului, înalță privirea și vede o femeie pe bicicletă dispărând printre copaci și brusc găsește elementul pe care îl pierduse din vedere Joona se așază din nou și bate cu degetele în tăblia mesei Nu Penelope a fost găsită moartă pe vas, ci sora ei, Viola Dar Viola nu a fost găsită în propriul ei pat, în cabina de oaspeți de pe vas, ci în cabina de la proră, pe patul lui Penelope Asasinul a comis aceeași greșeală ca și mine, gândește Joona, simțind cum îi trec fiori pe șira spinării A crezut că cea pe care a ucis-o e Penelope Fernandez De aceea o pusese pe patul din cabina de sub proră Este singura explicație Și de aici decurge că Penelope Fernandez și Björn Almskog nu sunt vinovați de moartea Violei, pentru că ei doi n-ar fi așezat-o pe Viola într-un pat greșit Joona tresare când ușa de la birou se trântește E Nålen, care a împins-o cu spatele Intră de-a-ndăratelea, purtând în brațe o cutie de carton mare, dreptunghiulară Pe partea din față se află imprimate niște flăcări și textul „Guitar Hero” — Eu și Frippe o să începem acum… — Taci, îl întrerupe Joona — Ce s-a întâmplat? întreabă Nålen — Nimic, doar că trebuie să mă gândesc, răspunde el repede Joona se ridică de pe scaun și părăsește încăperea fără să mai spună ceva Trece prin hol fără să audă ce-i spun cu ochi sclipitori femeile de la recepție Iese în lumina dimineții și se oprește pe peluza de lângă parcare O a patra persoană, care nu era un cunoscut al celor două tinere, a ucis-o pe Viola, se gândește el A ucis-o pe Viola, dar credea că o ucide pe Penelope Asta înseamnă că Penelope mai era încă în viață când a murit Viola, pentru că altfel asasinul n-ar fi făcut greșeala Poate că încă mai trăiește, reflectează Joona E posibil să zacă moartă undeva, în arhipelag, pe o insulă sau în adâncul mării Dar putem spera că încă trăiește și că o vom găsi curând Joona pornește spre automobil cu pași mari, fără să știe încotro se va duce Pe capota mașinii se află telefonul lui Înțelege că trebuie să-l fi lăsat acolo când a încuiat mașina Ia telefonul care s-a încins și o sună pe Anja Larsson Nu răspunde nimeni Deschide portiera, se așază, își prinde strâns centura de siguranță, însă rămâne acolo, încercând să găsească vreo eroare în propriul său raționament Aerul e înăbușitor, însă mirosul dens, fremătător al liliacului face să-i dispară în sfârșit din nări duhoarea dospită de cadavru Telefonul începe să-i zbârnâie în mână, Joona privește ecranul și apoi răspunde — Tocmai am vorbit cu medicul tău, spune Anja — De ce ai vorbit cu el? întreabă Joona uimit — Janush spune că nici nu-ți trece prin cap să te duci la cabinet, continuă ea mustrătoare — De fapt, nu am avut timp — Dar îți iei medicamentul? — E scârbos, glumește Joona — Serios vorbind… a telefonat pentru că era îngrijorat pentru tine, spune Anja — Am să vorbesc cu el — După ce rezolvi cazul, nu-i așa? — Ai hârtie și creion? întreabă Joona — Nu-ți face griji pentru mine — Femeia care a fost găsită pe iaht nu se numește Penelope Fernandez — Ci Viola, știu, spune ea Petter m-a informat — Bine — Ai greșit, Joona — Da, știu… — Spune-o! râde ea — Eu totdeauna greșesc, murmură el Se face tăcere pentru o clipă — Ori nu e voie să glumești despre asta? întreabă ea precaută — Ai apucat să afli ceva despre iaht și despre Viola Fernandez? — Viola și Penelope sunt surori, îi explică Anja Penelope și Björn Almskog au o relație, sau cum vrei să-i spui, de patru ani — Da, e aproape cum credeam — Aha Să continui sau nu mai e necesar? Joona nu-i răspunde, își sprijină doar capul de tetieră și vede că parbrizul e acoperit cu polen de la copaci — Nu era stabilit ca Viola să-i însoțească pe vas, continuă Anja Ea s-a certat în dimineața aceea cu tipul ei, Serghei Jarușenko, și a sunat-o pe maică-sa, să i se plângă Mama i-a propus să o întrebe pe sora ei dacă nu poate să meargă și ea cu iahtul — Ce știi despre Penelope? — M-am ocupat mai întâi de victimă, de Viola Fernandez, pentru că… — Deși asasinul a crezut că a ucis-o pe Penelope — Ce vrei să spui, Joona? — A făcut o greșeală, s-a gândit să-și acopere crima, s-o facă să pară un accident prin înec, dar a așezat-o pe Viola în patul surorii ei — Pentru că a crezut că este Penelope Fernandez — Am nevoie să știu totul despre Penelope Fernandez și… — Este unul dintre idolii mei, îl întrerupe Anja E activistă pentru pace și locuiește pe Sankt Paulusgatan la numărul 3 — I-am dat în urmărire, pe ea și pe Björn Almskog, spune Joona Și poliția marină îi caută în zona Dalarö cu două elicoptere, dar va trebui să se organizeze o echipă amplă de căutare — Am să fiu atentă la ce se întâmplă, promite ea — Cineva trebuie, de asemenea, să-l audieze pe iubitul Violei și pe Bill Persson, pescarul care a găsit-o pe vas Trebuie să punem cap la cap toate dovezile tehnice și să-i grăbim pe cei de la SKL să ne dea rezultatul — Să sun la Linköping? — Vorbesc eu cu Erixon, el îi cunoaște, oricum ne întâlnim ca să aruncăm o privire prin apartamentul lui Penelope — Vorbești ca și cum ai fi șeful anchetei Așa este? 17 Un bărbat foarte periculos Cerul de vară este în continuare senin, dar aerul devine tot mai înăbușitor, ca și cum s-ar apropria furtuna Joona Linna și Erixon parchează în fața vechiului magazin „Unelte de pescuit”, care are mereu în vitrină fotografii cu cei care au pescuit cel mai mare somon din apele Stockholmului Telefonul sună și Joona vede că e Claudia Fernandez, se duce lângă zid, în umbra îngustă a fațadei și răspunde — Ai spus că pot să-ți telefonez, spune ea cu glas slab — Sigur că da — Înțeleg că așa le spui la toți, dar m-am gândit… fiica mea, Penelope Vreau să spun… trebuie să știu dacă o găsiți, chiar dacă ea… Vocea Claudiei dispare — Alo? Claudia? — Da, iartă-mă, șoptește ea — Eu sunt comisar… încerc să aflu dacă există vreo infracțiune în spatele evenimentelor Poliția marină este cea care o caută pe fiica ta, explică Joona — Când o găsesc? — De obicei, încep prin a cerceta zona cu elicopterele… în același timp, organizează un grup de căutare, dar asta ia ceva mai mult timp… așa că, se începe cu elicopterele Joona o aude pe Claudia cum încearcă să-și înăbușe plânsul — Nu știu ce voi face, eu… eu trebuie să știu dacă pot face ceva, dacă trebuie să continui să discut cu prietenii ei — Cel mai bun lucru este să rămâi acasă, îi explică Joona Pentru că s-ar putea ca Penelope să încerce să ia legătura cu tine, și atunci… — N-o să mă sune, îl întrerupe ea — Eu cred că… — Mereu am fost atât de severă cu Penny, mă supăr tot timpul pe ea, nu știu de ce, eu… nu vreau s-o pierd și pe ea, n-o pot pierde și pe ea, eu… Claudia plânge în telefon, încearcă să se stăpânească, îl roagă în grabă s-o ierte și întrerupe convorbirea Chiar în fața prăvăliei „Unelte de pescuit” se află imobilul de la numărul 3 de pe Paulusgatan, unde locuiește Penelope Fernandez Joona se îndreaptă spre Erixon care îl așteaptă în fața unei vitrine pline de hieroglife japoneze și benzi desenate manga Pe rafturi se îngrămădesc sute de Hello Kitty, păpuși-pisici cu fețe mari, nevinovate Întregul magazin contrastează țipător cu fațada, de un brun murdar — Trup mic și cap mare, spune Erixon, arătând spre o păpușă Hello Kitty, când Joona se oprește lângă el — Destul de drăguță, mormăie Joona — În ceea ce mă privește, la mine e pe dos, mie îmi place un corp mare și un cap mic, glumește Erixon Joona îl privește pieziș, zâmbind și îi deschide ușa Urcă scara privind tăblițele cu nume, butoanele luminoase ale lămpilor de tavan și capacele de la ghena de gunoi Pe scară miroase a soare, a praf și a leșie Erixon prinde balustrada lucioasă a scării așa de strâns, că scârțâie din șuruburi, în vreme ce urcă gâfâind în urma lui Joona Ajung amândoi la etajul al treilea și se privesc unul pe altul Fața lui Erixon tremură de efort, dă din cap și își șterge transpirația de pe frunte, în vreme ce se scuză: — Îmi pare rău — E cam cald astăzi, spune Joona Lângă sonerie se află câteva abțibilduri, un vechi simbol al energiei atomice, logotipul Fair Trade și un simbol Peace Joona îi aruncă lui Erixon o privire scurtă, ochii cenușii i se îngustează în vreme ce-și lipește urechea de ușă, ascultând — Ce e? șoptește Erixon Joona sună și în același timp ascultă Așteaptă o clipă, apoi scoate un suport din buzunarul de la piept — Poate că nu e nimic, spune, descuind ușa cu un șperaclu Joona deschide, pare să regrete și o închide la loc Îi face semn lui Erixon să rămână unde este, fără să-i spună de ce Melodia mașinii de înghețată se aude afară Erixon își freacă bărbia cu un aer neliniștit Joona simte cum i se zbârlește părul pe brațe, dar deschide totuși ușa cu un aer liniștit și intră înăuntru Ziare, reclame și o scrisoare de la Partidul Comunist zac pe preșul de la ușă Aerul e nemișcat, miroase greu O draperie de mătase atârnă în fața dulapului de haine Țevile vuiesc, apoi se aude un ticăit rapid din camera de zi Joona nu știe de ce mâna i se îndreaptă, după armă O atinge cu degetele sub vestă, dar o lasă acolo Se uită spre draperia roșie, apoi spre ușa de la bucătărie Respiră reținut și încearcă să vadă prin geamul mat și prin ușa de sticlă dinspre camera de zi Face un pas înainte, dar de fapt ar vrea să părăsească apartamentul, simte un impuls puternic care îi spune că ar trebui să ceară întăriri Ceva întunecat se vede în spatele geamului jivrat Un carilon din bare mici de alamă se mișcă, fără să se audă vreun sunet Joona vede cum firele de praf din aer își schimbă direcția, cum ele urmează o nouă mișcare a aerului Nu este singur în apartamentul lui Penelope Inima începe să-i bată mai repede Cineva se mișcă prin încăperi Joona simte, întoarce privirea spre ușa de la bucătărie și apoi totul se petrece foarte rapid Podeaua scârțâie Se aude un zgomot ritmic, ca tropăitul unor tocuri mici Ușa de la bucătărie este pe jumătate deschisă Joona vede mișcarea mai întâi prin deschizătura dintre toc și ușă Se lipește de perete, ca într-un tunel la trecerea unui tren Cineva se furișează prin penumbra holului lung Este doar o spinare, un umăr, un braț Silueta se apropie repede și se răsucește Joona apucă doar să vadă cuțitul, ca o limbă albă E aruncat, ca un proiectil, oblic și de jos în sus Mișcarea este așa de neașteptată, că Joona nu reușește să pareze lama Tăișul ascuțit trece prin haine și își proptește vârful în pistol Joona lovește, dar nu întâlnește niciun trup Aude cuțitul zburând prin aer a doua oară și se aruncă într-o parte De data asta, lama vine aproape direct Joona se aruncă spre ușa băii Vede cum se formează o despicătură lungă în canatul ușii, când cuțitul pătrunde în lemn Joona alunecă pe spate, se răsucește și, din mișcare, lovește cu piciorul jos, atingând ceva, poate glezna atacatorului Se rostogolește, scoate pistolul și, cu aceeași mișcare, ridică piedica Ușa de la intrare e deschisă și pași repezi se aud coborând pe scară Joona se ridică în picioare, e pe urmele bărbatului, dar se oprește auzind un soi de bâzâit gros în spatele lui Înțelege aproape imediat ce este și se năpustește în bucătărie Cuptorul cu microunde este pornit Pârâie și scântei negre se văd în dosul geamului Butoanele celor patru arzătoare de la plita veche cu gaz sunt deschise și gazul se revarsă în încăpere Cu senzația că timpul a devenit ciudat de vâscos, Joona se aruncă spre cuptorul cu microunde Cronometrul numără secundele Trosniturile cresc în intensitate Un tub de insecticid se rotește pe placa de sticlă din cuptor Joona smulge firul din priză și brusc se lasă tăcerea Singurul zgomot care se mai aude e fâșâitul gazului din ventilele deschise Joona închide butoanele Mirosul chimic face să i se întoarcă stomacul pe dos Deschide fereastra de la bucătărie și apoi cercetează tubul de spray din cuptor E foarte dilatat și ar putea încă să explodeze, la cea mai mică atingere Joona părăsește bucătăria, privind rapid prin apartament Încăperile sunt goale, neatinse În aer gazul încă plutește greu În casa scării, înaintea ușii, stă culcat Erixon cu o țigară în gură — Nu aprinde, strigă Joona Erixon îi zâmbește și face un gest de respingere cu mâna — Țigări de ciocolată, șoptește el Erixon tușește slab și Joona vede deodată balta de sânge de sub el — Sângerezi — Nicio primejdie, spune Erixon Nu știu cum a făcut, dar mi-a tăiat tendonul lui Ahile Joona sună la ambulanță și apoi se așază jos, lângă colegul său Erixon e palid și are obrajii acoperiți de broboane de sudoare Pare că e gata să vomite — M-a tăiat fără să se oprească, a fost… ca și cum aș fi fost atacat de un blestemat de păianjen Se lasă tăcerea și Joona se gândește la mișcările rapide, ca fulgerul, din spatele ușii, cum lama cuțitului fusese mânuită cu o iuțeală și o precizie care nu semănau cu nimic din ce văzuse mai înainte — Fata e înăuntru? gâfâie Erixon — Nu Erixon zâmbește ușurat, apoi redevine serios — Dar voia totuși să arunce casa în aer? întreabă — Probabil că voia să ascundă niște urme, răspunde Joona Erixon încearcă să desfacă foița de pe țigară, dar o scapă și închide ochii o clipă Obrajii i-au devenit cenușii — Înțeleg că nici tu nu l-ai văzut la față, spune Joona — Nu, răspunde Erixon slab — Dar ceva am văzut, întotdeauna se vede ceva 18 Incendiul Personalul de la ambulanță îl asigură pe Erixon că n-or să-l scape pe jos — Pot să merg și singur, spune Erixon, închizând ochii Bărbia îi tremură la fiecare treaptă Joona se întoarce în apartamentul lui Penelope Fernandez Deschide ferestrele, aerisește și se așază pe canapeaua confortabilă, de culoarea caisei Dacă apartamentul ar fi explodat, cu siguranță s-ar fi considerat că a fost vorba despre un accident Joona se gândește că niciun fragment de amintire nu dispare, nimic din ce-ai văzut vreodată nu se pierde, trebuie doar să lași amintirile să urce la suprafață, ca rămășițele de la locul unui naufragiu Dar ce-am văzut eu? Nu văzuse nimic, doar mișcări rapide și o lamă albă de cuțit Asta am văzut, își spune Nimic Apoi se gândește că însăși absența amintirii confirmă senzația că nu e vorba despre un asasin obișnuit Au de-a face cu un criminal de profesie, unul care rezolvă problemele, un grob Gândul acesta l-a mai avut și înainte, dar, după ce l-a întâlnit pe individ, este pe deplin convins E sigur că persoana pe care a întâlnit-o în hol e aceeași cu cea care a ucis-o pe Viola Gândul lui era s-o omoare pe Penelope, să scufunde iahtul și să facă în așa fel încât totul să pară un accident A urmat același scenariu ca și aici, înăuntru, înainte de-a fi fost surprins Voia doar să rămână invizibil, voia să-și ducă la bun sfârșit crimele, dar să le ascundă pentru poliție Joona privește pe îndelete în jur, încercând să-și adune impresiile într-un tot În apartamentul de deasupra se aude ca și cum niște copii ar lăsa bile de sticlă să se rostogolească pe podea S-ar fi aflat într-un infern de flăcări în momentul ăsta dacă Joona n-ar fi reușit să tragă la timp firul din priză Se gândește că niciodată până acum n-a fost supus unui atac atât de precis orientat și atât de periculos Este convins că persoana care se aflase în apartamentul activistei dispărute Penelope Fernandez nu era vreun dușman plin de ură din falanga de extremă dreapta De bună seamă, aceste grupuri se fac vinovate de acte de violență bine puse la punct, dar această persoană era un profesionist școlit, un ucigaș de meserie făcând parte dintr-o divizie cu mult superioară grupurilor de extremă dreapta existente în țară Prin urmare, ce făceai tu aici? se întreabă Joona Ce are un lichidator de-a face cu Penelope Fernandez, în ce era ea amestecată, ce se petrecea dincolo de aparențe? Se gândește la mișcările imprevizibile ale omului, la tehnica mânuirii cuțitului, gândită în așa fel încât să depășească metodele obișnuite de apărare, inclusiv pe cele ale poliției sau pe cele care se învață în armată Se înfioară când vede în fața ochilor cum deja la prima lovitură lama i-ar fi pătruns în ficat dacă n-ar fi avut pistolul care atârna sub brațul drept și cum, la cea de-a doua lovitură, i-ar fi intrat în țeastă dacă n-ar fi reușit să se arunce pe spate Joona se ridică de pe canapea și merge în dormitor Privește așternutul bine întins, crucifixul de la capătul patului Un lichidator crezuse că a ucis-o pe Penelope și intenția lui fusese ca totul să pară un accident… Dar vasul nu se scufundase Fie că asasinul fusese întrerupt, fie că el părăsise locul crimei, pentru a se reîntoarce mai târziu, ca să-și termine misiunea Dar intenția lui nu putea să fie ca poliția marină să găsească iahtul plutind în derivă, cu fata înecată la bord Ceva mersese greșit sau el își schimbase brusc planurile, poate primise noi ordine, dar după o zi și jumătate de la uciderea Violei se afla aici, înăuntru, în apartamentul lui Penelope Trebuie să ai motive foarte puternice ca să-i vizitezi apartamentul Altfel, de ce ți-ai asuma un asemenea risc? Se află ceva în apartament care să te lege pe tine sau pe șeful tău de Penelope? Ai făcut ceva aici, ai șters amprentele sau un hard disk, ori poate un mesaj de pe telefon, sau ai căutat ceva, gândește Joona În orice caz, asta era intenția ta, dar poate că ai fost întrerupt când am intrat eu Poate că voiai să ștergi urmele dând foc apartamentului? Este o posibilitate Joona își spune că acum ar fi avut nevoie de Erixon El nu poate face o cercetare a locului fără un tehnician criminalist, nu are instrumentarul potrivit, dacă ar căuta prin apartament pe cont propriu, ar putea distruge probe, ar putea contamina urme de ADN sau ar trece cu vederea vreo urmă invizibilă pentru ochiul liber Joona merge la fereastră și privește în jos, pe stradă și la mesele goale din fața unei cafenele Înțelege că trebuie să meargă la sediu și să vorbească cu șeful său, Carlos Eliasson, trebuie să ceară să devină șef de anchetă, este singurul fel în care poate avea acces la un nou tehnician criminalist, e singurul fel în care poate primi ajutor, cât timp Erixon este în concediu medical Telefonul lui Joona sună exact în momentul în care s-a hotărât să facă lucrurile cum trebuie, să vorbească atât cu Carlos Eliasson, cât și cu Jens Svanehjälm și să strângă un mic grup de anchetă — Bună, Anja, răspunde el — Voiam să-ți propun să mergem la saună — La saună? — Da, ce zici? Ai putea să-mi arăți cum e într-o saună adevărată, finlandeză — Anja, spune el cu precauție Eu am trăit aproape întreaga mea viață aici, la Stockholm Joona iese în hol, continuând spre ușa de afară — Ești finlandezo-suedez, nu-i așa? continuă Anja în telefon Poate fi ceva mai plicticos? De ce nu poți să te tragi din El Salvador? Ai citit articolele lui Penelope Fernandez? Ar trebui s-o vezi – acum câteva zile a beștelit la televizor întregul export de arme suedez Joona o aude pe Anja respirând în receptor, în vreme ce părăsește apartamentul Vede pe treptele scării urmele însângerate de pași ale celor de la ambulanță și simte un fior trecându-i peste ceafă, când își amintește cum stătea colegul lui în casa scării, cu picioarele desfăcute și cum fața lui se făcea tot mai palidă Joona se gândește că lichidatorul a crezut că a ucis-o pe Penelope Fernandez Această parte din misiunea sa era rezolvată Cealaltă parte includea pătrunderea în apartamentul ei, dintr-un motiv anume Dacă ea încă e în viață, atunci trebuie s-o găsească de urgență, pentru că foarte curând lichidatorul o să-și înțeleagă greșeala și o să reia vânătoarea — Björn și Penelope nu locuiesc împreună, spune Anja — Am înțeles asta, răspunde el — Pot totuși să se iubească și așa – exact ca noi doi — Da Joona iese în soarele puternic, aerul e greu și încă și mai înăbușitor ca înainte — Poți să-mi dai adresa lui Björn? Degetele Anjei se aud trecând peste clapele computerului cu sunete mici, ca ticăitul unui ceasornic — Almskog, Pontonjärgatan numărul 47, etajul doi… — Merg acolo, înainte să… — Așteaptă, spune Anja brusc Nu se poate, e… Ascultă aici, am verificat adresa… Vineri a fost un incendiu în casă — Și apartamentul lui Björn? — Întreg apartamentul este distrus, răspunde ea 19 Un peisaj de cenușă Comisarul criminalist Joona Linna urcă scările, se oprește, rămânând nemișcat și privind spațiul în întregime Podea, pereți și tavan, totul e calcinat Domnește o duhoare puternică Din pereții interiori care nu fac parte din structura casei n-a mai rămas nimic Din tavan atârnă stalactite negre Bucăți calcinate de bârne ies dintr-un peisaj de cenușă În unele locuri, se poate vedea direct prin planșeu până în camerele de dedesubt Nu mai e posibil să deosebești care parte din etaj a constituit apartamentul lui Björn Almskog În fața ferestrelor goale se află un paravan cenușiu care acoperă ziua de vară și fațada verde a casei de vizavi Nimeni nu a fost rănit în incendiu fiindcă cei mai mulți erau la slujbele lor când a izbucnit focul La unsprezece și cinci minute a sosit la centrală primul apel și, deși stația de pompieri de pe Kungsholmen se află foarte aproape, incendiul a fost așa de violent, că patru apartamente erau deja complet distruse Joona își amintește conversația cu anchetatorul Hassan Sükür Acesta vorbise despre nivelul aproape cel mai înalt de gravitate pe scala de expertiză SKL, atunci când îi spusese că rezultatul indica faptul că incendiul începuse în apartamentul vecinei lui Björn Almskog, Lisbet Wirén, în vârstă de optzeci de ani Aceasta se dusese la un chioșc din apropiere, ca să schimbe un mic câștig de pe un loz pe două alte lozuri și nu putea să-și amintească dacă lăsase sau nu fierul în priză Focul se întinsese cu repeziciune și totul arăta că acesta începuse în camera ei de zi, unde fuseseră găsite resturile unui fier de călcat și ale mesei pe care stătea Privirea lui Joona rătăcește prin apartamentele negre de la etaj Din mobilier au mai rămas doar unele părți metalice răsucite, resturile unui frigider, o somieră de metal, o cadă de baie înnegrită Joona coboară din nou Pereții și tavanul de pe casa scării sunt înnegrite de fum Se oprește la banda pusă de poliție, se întoarce și privește din nou negreala Când se apleacă să treacă pe sub banda de plastic, vede că anchetatorii au pierdut pe podea câteva pungi DUO, pungi care sunt folosite pentru a păstra substanțe fluide Joona își continuă drumul prin fața intrării cu pereți verzi marmorați, prin ușa de intrare dinspre stradă, o ia în direcția sediului poliției, scoate telefonul și-l sună din nou pe Hassan Sükür Hassan răspunde repede, dând mai încet sunetul unui aparat de radio — Ați găsit urme de lichid inflamabil? întreabă Joona Ai pierdut niște pungi DUO pe scară și mi-am spus că… — Uite ce e: dacă se folosește lichid inflamabil, atunci desigur, lichidul arde primul… — Știu, dar… — Dar eu… eu totuși obișnuiesc să găsesc urmele, continuă Hassan Pentru că lichidul se scurge adesea în crăpăturile dintre scândurile dușumelei, ajunge pe dușumeaua oarbă, pe vata de sticlă sau sub planșeul care poate a rămas întreg — Dar nu aici? întreabă Joona în vreme ce continuă să meargă pe Hantverkargatan — Nimic, răspunde Hassan — Însă, dacă se știe în ce locuri se strânge lichidul inflamabil, poate că e posibil să eviți găsirea lui? — Bineînțeles… dacă aș fi piroman, eu n-aș comite niciodată o asemenea greșeală, răspunde vesel Hassan — Și în acest caz ești convins că fierul de călcat a provocat incendiul? — Da, a fost un accident — Așa că ai închis ancheta? întreabă Joona 20 Casa Penelope simte spaima cuprinzând-o din nou E ca și cum aceasta și-ar trage doar răsuflarea, ca pe urmă să înceapă iarăși să urle în adâncul ei Își șterge lacrimile de pe obraji și încearcă să se ridice Sudoarea rece i se prelinge printre sâni și de la subsuoară Corpul o doare și tremură de efort Sângele i se prelinge prin dârele de murdărie de pe palme — Nu putem sta aici, șoptește ea, trăgându-l pe Björn E întuneric în pădure, dar se apropie zorii Împreună, merg din nou spre plajă, dar mult mai spre sud, departe de casă și de petrecere Cât mai departe de urmăritor Și totuși, știu că trebuie să caute ajutor, trebuie să dea de un telefon Pădurea se deschide treptat spre apă și ei încep din nou să alerge Printre copaci, văd o altă casă, poate la o jumătate de kilometru, poate mai aproape Un elicopter zumzăie undeva, se depărtează Björn pare amețit și ei îi e teamă că nu va mai putea să alerge, văzându-l cum se sprijină de pământ sau de trunchiurile copacilor O creangă trosnește undeva, în spatele lor, ca și cum s-ar rupe sub greutatea unui om Penelope începe să fugă cât poate de repede Copacii se răresc și ea vede casa din nou, doar la vreo sută de metri depărtare Lumina din ferestre se reflectă pe caroseria roșie a unui Ford parcat în față Un iepure țâșnește peste mușchi și vreascuri Gâfâind și speriați, ei continuă să meargă spre poteca cu pietriș Gleznele îi dor, se opresc și privesc în jur Urcă pe scară, deschid ușa și intră — Alo? Avem nevoie de ajutor, spune Penelope După ziua fierbinte, în casă e cald Björn șchiopătează, pe podea rămân urmele însângerate ale tălpilor goale Penelope străbate în grabă camerele, însă casa e goală Locatarii au rămas cu siguranță la vecini, după petrecere, gândește ea și se duce la fereastră unde, ascunsă după perdele, privește afară Așteaptă un moment, dar nu vede nicio mișcare în pădure sau pe iarbă Poate că urmăritorul le-a pierdut în sfârșit urma, poate că îi mai așteaptă încă lângă cealaltă casă Se întoarce în hol, vede că Björn stă pe dușumea, cercetându-și rănile de pe picioare — Trebuie să găsești ceva de încălțat, spune ea El privește în sus, cu ochi goi, ca și cum n-ar înțelege limba — Nu s-a terminat, continuă Penelope Trebuie să găsești ceva, să-ți pui în picioare Björn începe să cotrobăiască prin garderoba din hol, aruncă la o parte sandale de plajă, cizme de cauciuc și genți vechi Penelope evită ferestrele și se mișcă fără zgomot căutând un telefon, se uită pe masa din hol, în servieta de pe canapea, în vasul de pe masă, printre cheile și hârtiile de pe masa din bucătărie Ceva se aude afară și ea se oprește, ascultând Poate nu e nimic Primele raze ale soarelui de dimineață lucesc prin ferestre Se grăbește, mergând aplecată în dormitorul mare, trage sertarele de la un scrin și vede o fotografie de familie înrămată zăcând printre lenjerie O fotografie-portret, făcută într-un atelier foto, cu un bărbat, soția lui și două adolescente Celelalte sertare sunt goale Penelope deschide dulapul, trage câteva haine de pe umerașe, ia o bluză neagră cu glugă care pare să fie pe măsura unei fete de cincisprezece ani și un pulover tricotat Aude apa curgând în bucătărie și se grăbește acolo Björn e aplecat peste chiuvetă și bea apă de la robinet Are în picioare o pereche de pantofi de sport uzați, cu câteva numere mai mari Trebuie să găsim pe cineva să ne ajute, gândește ea Nu e normal, trebuie să fie o grămadă de oameni în jur Penelope merge la Björn întinzându-i puloverul, când se aude un ciocănit la ușă Björn zâmbește uimit, pune pe el puloverul și murmură că în sfârșit au noroc Penelope iese pe hol, dându-și la o parte părul de pe față Aproape a ajuns, când vede silueta prin geamul jivrat Se oprește brusc și o privește Dintr-odată, nu mai poate întinde mâna, să deschidă ușa Recunoaște forma capului și umerii Simte că a rămas fără aer Încet, merge cu spatele spre bucătărie, tremură, ar vrea s-o ia la goană, corpul vrea să fugă Privește țintă geamul mat, fața neclară, bărbia îngustă Se simte amețită, calcă pe genți și cizme, întinde mâna să se sprijine de perete, degetele trec peste tapet, oglinda din hol se strâmbă Björn se oprește lângă ea, ține în mână un cuțit de bucătărie, cu lama lată Are obrajii albi, gura e pe jumătate deschisă, ochii privesc țintă pătratul de geam Penelope merge înapoi până ajunge la tăblia mesei și vede cum mânerul ușii se lasă încet în jos Se duce repede la baie, dă drumul la apă și strigă: — Intră! Ușa e deschisă! Björn tresare, pulsul îi bubuie în craniu, ține cuțitul în fața lui, pregătit să se apere, să atace, când vede că urmăritorul dă drumul cu grijă clanței de la ușă Silueta dispare de la fereastră și, câteva secunde mai târziu, i se aud pașii pe poteca pietruită de lângă casă Björn aruncă o privire spre dreapta Penelope iese din baie Ea arată spre fereastra din camera cu televizorul, se feresc, intră în bucătărie și în timpul ăsta aud cum bărbatul intră în verandă Pașii trec pe sub fereastră și ajung la ușă Penelope încearcă să înțeleagă ce vede urmăritorul, dacă unghiul și lumina dezvăluie pantofii aruncați din hol, urmele de sânge pe care le-au lăsat tălpile lui Björn pe podea Platforma de lemn de afară scârțâie din nou, spre scara care duce în spate Intrusul înconjoară casa, se îndreaptă spre fereastra de la bucătărie Björn și Penelope se ghemuiesc pe podea, se trag aproape de perete, chiar sub fereastră, încearcă să rămână nemișcați, respiră tăcut Aud cum ajunge la fereastră, mâinile lui se târăsc peste pervazul ferestrei și înțeleg că bărbatul privește în bucătărie Penelope descoperă că geamul de la mașina de gătit reflectă fereastra și în el poate vedea cum urmăritorul caută cu privirea prin încăpere Își spune că ar putea să o vadă chiar în clipa asta, dacă s-ar uita în geamul mașinii de gătit Curând va înțelege că se ascund acolo Chipul de la fereastră dispare, pașii de pe verandă se aud din nou și continuă pe aleea pietruită dinspre intrare Când ușa de la intrare se deschide, Björn se mută repede la ușa bucătăriei, lasă fără zgomot cuțitul din mână, învârte cheia care se află în broască, împinge ușa și iese în grabă Penelope îl urmează în dimineața răcoroasă Aleargă peste peluză și, din nou, în pădure Razele soarelui au început să se strecoare printre copaci Penelope simte cum spaima o pândește, cum e gata să pună stăpânire pe ea Se apleacă, ferindu-se de crengile groase, sare peste tufișuri scunde sau pietre În spatele ei îl aude pe Björn, respirația lui grăbită Și, în urma lui, îl bănuiește necontenit pe celălalt, bărbatul care pare umbra lor Îi urmărește și știe că are de gând să-i omoare când îi va găsi Își amintește ceva ce a citit cândva Era o femeie din Rwanda care a supraviețuit genocidului populației hutu asupra populației tutsi, ascunzându-se în mlaștini și fugind timp de luni de zile, cât a durat masacrul Foști vecini și prieteni o urmăreau cu macetele Imitam antilopele, explica femeia în carte Noi, cei care am supraviețuit aici, în junglă, am imitat fuga antilopelor din calea animalelor de pradă Fugeam, găseam drumuri neașteptate, ne despărțeam și schimbam direcția, pentru a-i induce în eroare pe urmăritori Penelope știe că e complet greșit modul în care ea și Björn au ales să fugă Nu au niciun plan, niciun gând, iar acest lucru nu-i va favoriza pe ei, ci pe urmăritorul lor Nu au nicio strategie Vor acasă, vor să găsească ajutor, vor să telefoneze la poliție Toate acestea le știe urmăritorul, înțelege că vor căuta oameni care să-i ajute, că vor trage spre locuințe, vor căuta uscatul, ca să ajungă acasă Penelope își sfâșie pantalonul de trening într-o creangă căzută Se clatină câțiva pași, dar continuă să meargă, înregistrează doar durerea, ca un șnur arzător în jurul piciorului Nu trebuie să se oprească, simte gust de sânge în gură Björn se împiedică într-un hățiș, apoi schimbă amândoi direcția lângă un trunchi mare, răsturnat, cu scorbura plină de apă În vreme ce aleargă alături de Björn, spaima scoate brusc și neașteptat la iveală o amintire, amintirea unui timp când era la fel de speriată ca acum Începe deodată să se gândească la vremea când era în Darfur, la ochii oamenilor, deosebirea dintre privirea celor traumatizați, care nu mai puteau și a celor care încă mai luptau, refuzând să se predea Nu va uita niciodată copiii care veniseră într-o noapte la Kubbum cu un pistol încărcat Nu va uita niciodată spaima pe care o simțise atunci 21 Serviciul Secret Biroul central al Serviciului Secret se află la etajul trei în sediul poliției, cu intrarea pe Polhemsgatan Se aude un fluier de pe culoarul de supraveghere al închisorii, care este plasat pe acoperișul aceluiași imobil Șeful Secției pentru măsuri de securitate se numește Verner Zandén Este un bărbat înalt, cu nas ascuțit, ochi mici, de culoarea cărbunelui și o voce de bas Stă cu picioarele larg desfăcute pe un scaun, în spatele biroului, și are mâna ridicată, într-un semn de liniștire Lumina palidă intră pe mica fereastră dinspre curtea interioară Miroase a praf și a becuri încinse În această încăpere cu aspect anost stă în picioare o tânără femeie pe nume Saga Bauer Este comisar și face parte din brigada antitero Saga Bauer are doar douăzeci și cinci de ani, poartă panglici verzi, galbene și roșii împletite în părul blond, lung Arată ca o zână a pădurii, care apare întotdeauna într-o fâșie de lumină, într-un luminiș de pădure Poartă un pistol de calibru mare într-un holster, sub o geacă groasă cu glugă și pe care e imprimat logoul clubului de box Narva — Am luat parte la toate acțiunile de mai bine de un an, se roagă ea Am supravegheat obiective, am petrecut nopți și zile de sărbătoare… — Dar asta e cu totul altceva, o întrerupe șeful, zâmbind — Te rog, te rog… Nu mă poți ignora, pur și simplu, din nou — Să te ignor? Un expert de la criminalistică este grav rănit, un comisar a fost atacat, apartamentul putea să sară în aer și… — Știu toate astea, trebuie să merg acum acolo… — L-am trimis deja pe Göran Stone — Göran Stone? Lucrez aici de trei ani și încă nu am putut duce până la capăt nimic, ăsta-i domeniul în care sunt expertă Göran Stone nu știe nimic despre asta — S-a descurcat bine în afacerea cu tunelurile Saga înghite greu înainte de a răspunde: — Și acela era cazul meu, eu găsisem legătura între… Verner intervine pe un ton grav: — Dar devenise primejdios și consider în continuare că am procedat bine Ei i se înroșesc obrajii, lasă privirea în podea, încearcă să se adune și să vorbească pe un ton calm: — Mă descurc cu treaba asta, de fapt, pentru asta am fost formată… — Da, deși eu am făcut o altă apreciere Șeful ei se trage de nas, oftează și își sprijină picioarele pe coșul de hârtii de sub masă — Știi că eu nu sunt rezultatul vreunui plan de stabilire a procentajului de egalitate între sexe, spune Saga, apăsând cuvintele Nu am fost plasată aici în acest scop, am fost cea mai bună din grupa mea la toate testele, am obținut cele mai bune rezultate la tragerea la țintă, am îndeplinit două sute zece… — Mi-e doar frică pentru tine, spune el cu glas slab și-i întâlnește ochii de un albastru clar — Nu sunt o păpușă, nu sunt vreo prințesă sau vreo silfidă — Dar ești așa de, așa de… Verner roșește puternic, apoi își înalță mâinile într-un gest neajutorat: — OK, la naiba, atunci facem așa: tu conduci ancheta preliminară, dar Göran Stone te va însoți și nu te va scăpa din ochi — Îți mulțumesc, spune Sago cu un zâmbet de ușurare — Nu e o joacă, adu-ți aminte de asta, o previne el cu vocea lui de bas Sora lui Penelope Fernandez este ucisă, Penelope însăși a dispărut… — Și eu am observat o activitate sporită printre multe grupuri de extremă stânga, spune Saga Cercetăm dacă Frontul Revoluționar se află în spatele furtului de explozibil de la Vaxholmen — Desigur, este important să se stabilească dacă există vreo amenințare imediată, explică Verner — Chiar acum radicalizarea este destul de violentă, continuă ea un pic prea zeloasă Tocmai am vorbit cu Dante Larsson de la divizia de securitate MUST și el spune că trebuie să ne așteptăm la acte de sabotaj în cursul verii — Dar acum ne concentrăm asupra lui Penelope Fernandez, zâmbește Verner — Sigur că da, se grăbește Saga să răspundă Sigur — Analizele tehnice sunt în colaborare cu Departamentul de Criminalistică, dar în rest trebuie ținuți în afară Saga Bauer dă din cap și așteaptă un moment înainte de a-l întreba: — Voi duce până la capăt investigația? Este important pentru mine, pentru că… — Câtă vreme reușești să rămâi în șa, o întrerupe el Dar nu avem nicio idee unde se va sfârși totul, nu știm nici măcar unde a început 22 Un fenomen ciudat De-a lungul străzii Rekyl, din Västerås, se întinde un bloc alb, foarte lung și luminos Cei care locuiesc în cartier sunt aproape de universitatea populară Lillha, ca și de stadion și de terenurile de tenis Pe poarta de la numărul 11 iese un tânăr cu o cască de motociclist în mână Se numește Stefan Bergkvist și va împlini în curând șaptesprezece ani, urmează liceul tehnic și locuiește împreună cu mama sa și cu concubinul acesteia Are părul lung, blond și un inel de argint în buza de jos, poartă un maiou negru și niște jeanși lăbărțați care i-au intrat sub adidași Fără grabă, își târăște picioarele până la parcare, își atârnă casca de ghidonul motocicletei și o ia încet pe drumul de acces de lângă casă, continuă de-a lungul căii ferate duble, pe sub viaductul Norrled, în întinsa zonă industrială și se oprește lângă o clădire ale cărei ziduri sunt acoperite de graffiti din vopsea albastră și argintie Stefan și prietenii lui obișnuiesc să se întâlnească acolo și să se întreacă pe pista de curse construită de-a lungul terasamentului de cale ferată, conduc peste diferite linii moarte și înapoi, pe Terminalvägen Au început să vină aici în urmă cu patru ani, când au găsit cheile unei magazii de materiale de construcții printre scaieți Hala era nefolosită de aproape zece ani Din cine știe ce cauză, a fost uitată acolo, după ce a fost terminată construcția unei fabrici Stefan coboară de pe motocicletă, descuie lacătul, lasă să cadă bara de oțel și deschide ușa de lemn Intră în magazie, închide în urma lui, verifică ora pe ecranul telefonului și vede că l-a sunat mama Nu-și dă seama că este observat de un bărbat de vreo șaizeci de ani, cu o geacă cenușie din piele întoarsă și pantaloni maro-deschis Bărbatul stă în spatele unui container pentru deșeuri de lângă clădirea industrială, de pe cealaltă parte a căii ferate Stefan se duce la chicinetă și ia o pungă de chipsuri care a fost aruncată în chiuvetă, scutură în palmă ultimele firimituri și le mănâncă Lumina pătrunde în magazie prin două ferestre murdare cu zăbrele Stefan își așteaptă prietenii răsfoind unul dintre ziarele vechi care zac uitate într-o grămadă pe o masă de desenat Pe prima pagină a ziarului Lektyr, sub titlul „Gândește-te cum e să fii lins și să primești bani pentru asta!” se vede o tânără femeie cu sânii goi Bărbatul în geaca de piele își părăsește liniștit ascunzătoarea, trece pe sub eșafodajul de grinzi și bare metalice din care atârnă firele electrice și traversează calea ferată cu linie dublă Trece prin fața motocicletei lui Stefan, ridicându-i cricul și împingând-o până la ușa magaziei Bărbatul se uită în jur, apoi lasă motocicleta să cadă pe pământ și o împinge cu piciorul, astfel încât ea blochează complet ușa Deschide rezervorul și privește cum benzina curge sub magazie Stefan răsfoiește mai departe revista veche, studiază fotografiile șterse cu femei în închisori O blondă stă așezată într-o celulă cu pulpele desfăcute, arătându-și sexul unui paznic Stefan se holbează la fotografii și tresare, auzind afară un zgomot metalic Ascultă, i se pare că aude pași și închide grăbit revista Bărbatul în geaca de piele a scos bidonul roșu cu benzină pe care băieții l-au ascuns în tufișurile de lângă magazie și începe să-l golească Abia când ajunge în spatele magaziei, se aude primul strigăt dinăuntru Băiatul bate cu pumnii în ușă și încearcă să iasă, pașii lui tropăie pe podea și apoi i se întrezărește fața speriată în dosul uneia dintre ferestrele cu gratii — Deschide ușa, nu e deloc amuzant, spune el cu glas ascuțit Bărbatul în geaca de piele continuă să meargă în jurul șopronului, varsă ultimele picături de benzină, apoi pune bidonul în locul de unde l-a luat — Ce faci acolo? strigă băiatul Se aruncă în ușă, încearcă s-o spargă, dar e imposibil s-o clintească O sună pe mama sa, dar telefonul ei e închis Inima îi bate violent, în vreme ce încearcă să distingă ceva prin sticla cenușie, mutându-se de la un geam la altul — Ești nebun? Când simte mirosul înțepător al aburilor de benzină, spaima îi năvălește în trup și stomacul i se crispează — Ce vrei? Te rog, spune-mi doar ce vrei… — Nu e greșeala ta, dar un coșmar trebuie să fie cules, vorbește bărbatul fără să ridice glasul și aprinde un chibrit — Lasă-mă să ies! urlă băiatul Bărbatul azvârle chibritul aprins în iarba udă Se aude un vuiet, ca atunci când o velă mare se umple brusc de vânt Focul albastru izbucnește cu o asemenea forță, încât bărbatul e silit să se dea câțiva pași înapoi Băiatul strigă după ajutor Focul închide într-un cerc magazia Bărbatul continuă să dea înapoi, simte fierbințeala pe față și aude țipetele înspăimântate În doar câteva secunde, magazia este cuprinsă în întregime de flăcări și sticla din spatele zăbrelelor pocnește de căldură Băiatul urlă când fierbințeala îi aprinde părul de pe cap Bărbatul merge mai departe, peste linia ferată, se oprește lângă clădirea fabricii și privește vechea magazie arzând ca o făclie Câteva minute mai târziu, se apropie un marfar dinspre nord Vine alunecând încet pe șine, șirul lung de vagoane trece scârțâind pe lângă flăcări, clătinându-se, în vreme ce bărbatul în geaca cenușie din piele întoarsă dispare în sus, pe Stenbygatan 23 Experții criminaliști Cu toate că e sărbătoare, Carlos Eliasson, șeful Comisariatului general se află în biroul său O nemulțumire crescândă îl face să accepte cu tot mai multă împotrivire vizitele spontane Ușa e închisă și semnalul electronic „ocupat” luminează roșu Joona bate și, cu aceeași mișcare, deschide ușa — Trebuie să știu dacă poliția marină a găsit ceva, spune el Carlos împinge o carte din fața lui și apoi răspunde liniștit: — Tu și Erixon ați fost atacați, este o experiență dificilă și trebuie să aveți grijă de voi — O s-o facem, spune Joona — Căutările cu elicopterul au încetat Joona încremenește — Au încetat? Cât de mult din zonă au… — Nu știu, îl întrerupe Carlos — Cine conduce operațiunile? — Departamentul de Criminalistică nu are nimic de-a face cu asta, îl lămurește Carlos Poliția marină e cea… — Dar ar fi destul de bine pentru noi să știm dacă anchetăm un asasinat sau trei, spune Joona pe un ton dur — Joona, tu nu anchetezi nimic Am trecut chestiunea în mâinile lui Jens Svanehjälm Constituim un grup împreună cu Säpo De la noi o să fie Petter Näslund, Tommy Kofoed li se alătură de la Comisariatul general și… — Eu ce însărcinare primesc? — Îți iei o săptămână de concediu — Nu — Atunci, te duci la Academia de Poliție și ții cursuri — Nu — Nu fi încăpățânat, spune Carlos N-ai niciun haz — Puțin îmi pasă de ce crezi tu, vine replica lui Joona Pentru Penelope… — Puțin îți pasă de ce cred eu, îl întrerupe Carlos Eu sunt șeful… — Penelope Fernandez și Björn Almskog poate încă mai trăiesc, continuă Joona cu o voce tăioasă Apartamentul lui e distrus și ar fi ars și al ei dacă nu m-aș fi dus acolo Cred că asasinul caută în continuare ceva ce se află în posesia lor, cred că a încercat s-o facă pe Viola să vorbească înainte să o înece… — Îți mulțumesc foarte mult, îl întrerupe Carlos cu glas ridicat Îți mulțumesc pentru ideile tale interesante, dar noi am… Nu, dă-mi o secundă Știu că ți-e greu să accepți, dar mai există și alți polițiști în afară de tine, Joona Și cei mai mulți sunt foarte buni, să știi! — Sunt de acord, spune Joona vorbind rar, dar cu o notă ascuțită în glas Și tu ar trebui să ai grijă de ei, Carlos Joona privește petele întunecate rămase pe mânecile cămășii de la sângele lui Erixon — Ce vrei să spui? — Că eu am întâlnit făptașul și cred că ar trebui să ne așteptăm la polițiști uciși în această anchetă — Ați fost luați prin surprindere, înțeleg că a fost oribil… — Da, spune Joona sec — Tommy Kofoed se ocupă de cercetarea locului delictului, iar eu sun la Brittis, la Academia de Poliție să-i spun că treci pe acolo și că ești conferențiar invitat săptămâna viitoare, zice Carlos • Când Joona iese din sediul poliției, îl lovește brusc fierbințeala Își scoate haina și observă în același timp că din spatele lui se apropie cineva, ieșind dintre umbrele din parc și luând-o apoi printre automobilele parcate Se întoarce și vede că este mama lui Penelope, Claudia Fernandez — Joona Linna, spune ea cu voce încordată — Claudia, ce-i cu tine? întreabă el pe un ton grav Femeia scutură capul Ochii îi sunt injectați și fața mâhnită — Găsește-o, trebuie să-mi găsești fetița, spune, dându-i lui Joona un plic gros Joona deschide plicul și vede că e plin cu bancnote Încearcă să-l dea înapoi, dar ea nu vrea să-l primească — Te rog, ia banii E tot ce am Dar o să fac rost de mai mulți, vând casa, doar s-o găsești — Claudia, eu nu pot să-ți iau banii Chipul ei îndurerat se încrețește tot: — Te rog… — Facem deja tot ce putem Joona îi înapoiază Claudiei plicul, ea îl ține la distanță, murmură că o să se ducă acasă, să aștepte lângă telefon Apoi îl oprește și încearcă din nou să-i explice: — I-am spus că nu mai e bine-venită acasă… n-o să-mi mai telefoneze niciodată! — V-ați certat, dar nu-i sfârșitul lumii, Claudia — Cum am putut să spun așa ceva? Cum? suspină ea, lovindu-și puternic fruntea cu pumnii Cine îi spune așa ceva propriului său copil? — E ușor să… — Nu mai suport, rostește Claudia cu glas scăzut Joona îi prinde mâinile și-i spune că va face tot ce poate ca să o ajute — Trebuie să-ți primești fata înapoi, îi șoptește Ea dă din cap și apoi fiecare pleacă în altă direcție Joona coboară grăbit pe Bergsgatan, privind cerul, în vreme ce se apropie de mașina sa E însorit, dar un pic cețos și în continuare aerul este înăbușitor Vara trecută era în spital, ținându-și mama de mână Îi spunea că vor pleca amândoi în Carelia, de îndată ce se va simți mai bine Ea se născuse acolo, într-un sătuc care, spre deosebire de multe altele, nu fusese ars de ruși în cel de-al Doilea Război Mondial Mama lui îi răspundea că ar fi mai bine dacă s-ar duce el în Carelia, împreună cu una dintre cele care îl așteptau Joona cumpără o sticlă de apă minerală Pellegrino de la Il Café și bea din ea, înainte să se așeze în automobilul fierbinte Volanul e încins și tapiseria îi arde spinarea În loc să se ducă la Academia de Poliție, se întoarce pe Sankt Paulsgatan numărul 3, la apartamentul lui Penelope Fernandez Se gândește la bărbatul pe care l-a întâlnit în apartament Simțise o ciudată exactitate și iuțeală în mișcările lui, ca și cum cuțitul ar fi fost însuflețit În jurul ușii se află o banderolă alb cu albastru pe care scrie „poliția” și „intrarea interzisă” Joona se legitimează pentru polițistul în uniformă, apoi dă mâna cu el S-au întâlnit uneori, dar n-au lucrat niciodată împreună — Cald tare astăzi, spune Joona — Glumești? răspunde polițistul — Câți tehnicieni sunt la fața locului? întreabă el, făcând un semn din cap spre casa scării — Unu de la noi și trei de la Säpo, răspunde vesel polițistul Vor să găsească probe ADN cât mai repede — N-or să găsească, spune Joona aproape pentru sine și începe să urce scările În fața ușii apartamentului de la etajul al treilea stă Melker Janos, un polițist mai în vârstă Joona și-l amintește de pe vremea școlii, ca un superior nervos și arogant Pe atunci, Melker avansa în carieră, dar un divorț dureros și perioade frecvente de alcoolism îl degradaseră pas cu pas și ajunsese din nou un simplu polițist care patrulează Când dă cu ochii de Joona îl salută scurt și iritat, deschizându-i ușa cu o plecăciune servil-ironică — Mulțumesc, spune Joona fără să aștepte vreun răspuns Chiar în fața ușii se află Tommy Kofoed, coordonatorul criminalist de la Comisariatul general Mișcările lui sunt încete Nu-i ajunge lui Joona decât până la piept Când li se întâlnesc privirile, deschide gura într-un zâmbet de o veselie aproape copilărească — Joona, încântat să te văd Credeam că te duci la Academia de Poliție — Am greșit drumul — Ce bine! — Găsiți ceva? întreabă Joona — Am recoltat toate urmele de pași din hol, spune el — Da, cu siguranță se potrivesc cu pantofii mei, răspunde Joona, dând mâna cu el — Și ale atacatorului, adaugă Kofoed cu un surâs încă și mai larg Am luat câteva amprente frumoase Se mișca al naibii de ciudat, nu-i așa? — Da, răspunde Joona scurt Pe podeaua din hol sunt suporturi speciale pe care să calci, astfel încât urmele să nu fie contaminate în vreme ce sunt prelevate Pe un stativ se află un aparat foto cu obiectivul îndreptat spre podea O lampă puternică cu abajur de aluminiu se vede într-un colț, cu firul încolăcit în jur Experții au căutat urme invizibile de pași cu lumină „cu trenă”, o lumină care merge aproape paralel cu podeaua După aceea, au recoltat urmele de pași electrostatic și au marcat mersul criminalului, pas cu pas, din bucătărie până în hol Joona se gândește că această minuțiozitate este inutilă, pentru că pantofii făptașului, mănușile și hainele lui în mod sigur au fost deja distruse — De fapt, cum fugea? întreabă Kofoed, arătând marcajele Acolo, acolo… oblic într-acolo, și pe urmă nu mai e nimic, înainte de aici și aici — Ai pierdut o urmă de pantof, zâmbește Joona — La naiba — Acolo, arată cu degetul Joona — Unde? — Pe perete — Drăcia dracului! La aproximativ șaptezeci de centimetri de podea se vede vag o urmă de pantof pe tapetul cenușiu-deschis Tommy Kofoed strigă la un alt expert, îl roagă să facă o imprimare cu gelatină — Acum se poate trece pe podea? întreabă Joona — Numai dacă nu o iei pe pereți! pufnește Kofoed 24 Obiectul În bucătărie stă în picioare un bărbat în jeanși și jachetă cafenie, cu petice de piele la coate Își netezește mustața blondă, vorbește tare și arată spre cuptorul cu microunde Joona intră, văzând cum un tehnician cu mască și mănuși de protecție împachetează flaconul de spray deformat într-o pungă de hârtie și-i îndoaie marginea de două ori, punând bandă adezivă și marcând-o — Dumneata ești Joona Linna, nu-i așa? spune bărbatul cu mustață blondă Dacă ești așa de bun cum spun toți, ar trebui să vii la noi Își dau mâna — Göran Stone, Säpo, spune bărbatul, mulțumit de el — Dumneata conduci ancheta? — Da, eu… sau, formal, Saga Bauer – pentru motive de statistică, rânjește el — Am întâlnit-o pe Saga Bauer, spune Joona Pare capabilă să… — Nu-i așa? râde tare Göran Stone, acoperindu-și apoi gura cu palma Joona privește pe fereastră, se gândește la iahtul care fusese găsit în derivă și încearcă să înțeleagă pe cine avea asasinul misiunea să lichideze E conștient că ancheta se află într-o fază mult prea timpurie ca să poată fi trasă vreo concluzie, dar în același timp e întotdeauna bine să lucrezi în baza unui șir ipotetic al evenimentelor Cel mai probabil asasinul era pe urmele lui Penelope, gândește Joona Și singura pe care de fapt nu avea intenția s-o ucidă a fost Viola, pentru că nu putuse prevedea că aceasta avea să fie pe vas – prezența ei depindea doar de o coincidență nefericită, își spune Joona, părăsind bucătăria și continuându-și drumul în dormitor Patul este făcut, cuvertura de culoarea untului e bine întinsă Saga Bauer de la Säpo stă în picioare în fața unui laptop pe care l-a așezat pe pervazul ferestrei și, în același timp, vorbește la telefon Joona și-o amintește de la un seminar despre lupta împotriva terorismului Joona se lasă pe pat, încercând să-și adune gândurile Și le imaginează pe Viola și Penelope și lângă ele îl vede pe Björn Nu puteau să fie toți pe vas atunci când a fost ucisă Viola, își spune În cazul acesta, criminalul n-ar fi greșit Dacă ar fi urcat la bordul iahtului de pe mare, atunci i-ar fi ucis pe toți trei, i-ar fi pus în paturile corecte și ar fi scufundat vasul Greșeala exclude prezența lui Penelope la bord Cei doi se aflau probabil în alt loc Joona se ridică din nou, părăsește dormitorul și merge în camera de zi Își lasă privirea să rătăcească peste televizorul prins în perete, canapeaua acoperită cu un pled roșu, masa modernă cu teancuri de reviste Ordfront și ziarul Exit Se îndreaptă spre rafturile bibliotecii care acoperă un perete întreg, se oprește și se gândește la iaht și la cablurile rupte din camera mașinilor, care ar fi trebuit să producă un arc voltaic în câteva minute, la conținutul pernei care fusese pus acolo în ideea de-a se aprinde și la tubul care ducea la pompa de carburant, trasă în apropiere Dar iahtul nu s-a scufundat Probabil că motorul nu a apucat să fie pornit suficient de mult timp Nu mai poate fi vorba despre o coincidență Apartamentul lui Björn este incendiat, în aceeași zi este omorâtă Viola și, dacă iahtul n-ar fi fost părăsit, tancul de combustibil ar fi explodat Apoi, ucigașul încearcă să provoace o explozie în apartamentul lui Penelope Apartamentul lui Björn, iahtul, apartamentul lui Penelope El caută ceva ce se află în posesia lui Penelope și a lui Björn A început cu apartamentul lui Björn și, deoarece nu a găsit ce căuta, a dat foc apartamentului și a urmărit iahtul, iar după ce a controlat vasul și nu a găsit nimic, a încercat s-o silească pe Viola să vorbească și, neprimind un răspuns, a mers la apartamentul lui Penelope Joona împrumută o pereche de mănuși de protecție dintr-o cutie de carton și se apropie din nou de rafturile bibliotecii, privind atent stratul subțire de praf din fața rândurilor de cărți Observă că praful a dispărut de lângă unele cotoare și se gândește că acesta e semn că cineva a scos cărțile în cursul ultimelor săptămâni — N-ai ce să cauți aici, rostește în spatele lui Saga Bauer E ancheta mea — Plec imediat, vreau doar să mă uit puțin la ceva, răspunde Joona pe un ton liniștit — Cinci minute, spune Saga Joona se întoarce spre ea: — Puteți fotografia cărțile? — S-a făcut deja, răspunde ea scurt — Dintr-un unghi oblic, de deasupra, în așa fel încât să se poată vedea praful, continuă el nestingherit Saga Bauer înțelege ce vrea să spună și, fără să-și schimbe expresia feței, ia un aparat de fotografiat de la unul dintre tehnicieni și fotografiază toate rafturile la care ajunge, apoi îi spune că poate să cerceteze cărțile de pe ultimele cinci rafturi de jos Joona scoate Capitalul lui Marx, răsfoiește cartea, vede că e plină de sublinieri și note pe marginea paginilor Se uită în spațiul rămas între cărți, dar nu vede nimic Pune volumul înapoi Privirea îi trece peste o biografie a lui Ulrike Meinhof, o antologie uzată cu titlul Texte politice esențiale scrise de femei și opera completă a lui Bertold Brecht Pe ultimul raft de jos descoperă brusc trei cărți care, după cum se pare, au fost scoase de acolo de curând Nu există niciun fir de praf în fața lor Viclenia antilopelor, cu mărturii oculare ale genocidului din Rwanda, colecția de versuri a lui Pablo Neruda Cien sonetos de amor și Rădăcinile istorice ale teoriei suedeze asupra biologiei rasiale Joona le răsfoiește una după alta și, când deschide Rădăcinile istorice ale teoriei suedeze asupra biologiei rasiale, din ea cade o fotografie O ridică de pe podea E o fotografie alb-negru a unei fete serioase, cu părul împletit strâns O recunoaște imediat pe Claudia Fernandez Nu are mai mult de cincisprezece ani și seamănă izbitor cu fiicele ei Dar cine poate pune fotografia mamei sale într-o carte de biologie rasială, gândește el și întoarce fotografia Pe spatele ei, cineva a scris cu creionul: No estés lejos de mí un solo día Este, fără îndoială, un vers: Să nu rămâi departe de mine nici măcar o singură zi Joona scoate din nou versurile lui Pablo Neruda, răsfoiește și găsește curând întreaga strofă: No estés lejos de mí un solo día, porque cómo, porque, no sé decirlo, es largo el día, y te estaré esperando como en las estaciones cuando en alguna parte se durmieron los trenes Probabil că fotografia s-a aflat aici, în cartea lui Pablo Neruda Acesta este locul potrivit, gândește el Dar dacă ucigașul a căutat ceva prin cărți, atunci fotografia poate că a alunecat A stat aici, își spune Joona, a privit praful de pe scândura raftului, exact ca mine, și a răsfoit grăbit prin cărțile care fuseseră scoase afară în ultimele săptămâni Brusc, ucigașul descoperă că o fotografie a căzut, că zace pe podea și o pune înapoi, dar într-o carte greșită Joona închide ochii Ucigașul a căutat prin cărți Dacă el știe ce caută, atunci obiectul poate sta între paginile unei cărți În cazul acesta, ce poate fi? O scrisoare sau poate un testament, o fotografie, o mărturisire Poate că e un CD sau un DVD, un card de memorie sau un abonament la bazin 25 Copilul de pe scară Joona părăsește camera de zi, aruncând o privire în baia care tocmai e fotografiată cu minuțiozitate Continuă până în hol, iese pe ușa care dă spre scară și se oprește în fața grilajului dinspre lift Nilsson se află în fața ușii de lângă lift Joona ridică mâna, bate și așteaptă După o vreme, se aud pași O femeie rotofeie, de vreo șaizeci de ani, deschide cu precauție ușa și privește afară — Da? — Bună ziua, mă numesc Joona Linna, sunt comisar criminalist și… — Dar am mai spus că nu i-am văzut fața, îl întrerupe ea — A fost deja poliția aici? Nu știam Femeia deschide ușa și două pisici care au stat pe măsuța de telefon sar jos și dispar în interiorul apartamentului — Avea o mască Dracula pe față, spune femeia nerăbdătoare, ca și cum ar mai fi explicat asta de nenumărate ori — Cine? — Cine, mormăie femeia și intră înăuntru După un moment, se reîntoarce cu o tăietură de ziar îngălbenită Joona aruncă o privire pe articolul vechi de douăzeci de ani despre un exhibiționist care se deghizase în Dracula și ataca femei în Södermalm — Era gol pușcă aici, jos… — Dar eu… — Nu că m-aș fi uitat, continuă ea Dar v-am povestit deja toate astea Joona o privește zâmbind — De fapt, mă gândeam să vă întreb despre cu totul altceva Femeia holbează ochii: — De ce n-ai spus de la început? — Mă întrebam dacă o cunoașteți pe Penelope Fernandez, vecina care… — E ca o nepoțică pentru mine, îl întrerupe femeia Așa de minunată, de drăguță, dulce și… Tace, apoi întreabă brusc: — E moartă? — De ce întrebați? — Fiindcă poliția vine și pune întrebări neplăcute, spune ea — Mă întrebam dacă ați văzut-o primind vreo vizită neobișnuită în ultimele zile — Doar pentru că sunt bătrână, nu mă ocup cu spionajul și cu ținutul contabilității, cine vine, cine pleacă… — Nu, dar mă întrebam doar dacă n-ați văzut întâmplător ceva — N-am văzut — A avut loc ceva ieșit din comun? — Absolut nimic Fata asta e atentă și grijulie Joona îi mulțumește pentru amabilitate, spune că s-ar putea să se întoarcă pentru alte întrebări și se dă la o parte, ca femeia să poată închide ușa Nu mai sunt alte apartamente pe palier O ia în sus, pe trepte La jumătatea scării vede stând pe o treaptă un copil Pare că e un băiat de vreo opt ani, părul îi e tuns scurt și e îmbrăcat în jeanși vechi și o bluză Helly-Hansen Pe genunchi are o pungă de plastic în care se află o sticlă de apă minerală cu eticheta aproape ruptă și o jumătate de franzelă Joona se oprește în fața copilului care-l privește sfios — Bună, spune el Cum te cheamă? — Mia — Pe mine mă cheamă Joona Observă că fetița are urme de murdărie sub bărbie, pe gâtul slab — Ai pistol? întreabă ea — De ce întrebi? — I-ai spus Ellei că ești polițist — Așa e – sunt comisar — Ai pistol? — Da, am, răspunde Joona pe un ton neutru Vrei să încerci să tragi? Fetița îl privește uimită — Glumești — Da, zâmbește Joona Copila râde — De ce stai pe scară? o întreabă apoi — Îmi place, de aici poți să auzi lucruri Joona se așază lângă ea — Ce-ai auzit? întreabă el cu blândețe — Acum, am auzit că tu ești polițist și că Ella te-a mințit — În legătură cu ce? — C-o iubește pe Penelope, spune Mia — Nu-i adevărat? — Pune rahat de pisică în cutia ei poștală — De ce face asta? Copila ridică din umeri și pipăie punga — Nu știu — Tu ce crezi despre Penelope? — De obicei, îmi spune „Bună!” — Dar tu n-o cunoști? — Nu Joona privește în jur — Locuiești aici, pe scară? — Nu, locuiesc la parter, cu mămica — Dar stai aici, pe scară Mia ridică din umeri — Cel mai des — Dormi aici? Fetița trage de eticheta de pe sticlă și spune scurt: — Uneori — Vineri, începe Joona încet, dis-de-dimineață, Penelope a plecat de acasă A luat un taxi — A avut ghinion, spune fetița repede Dacă Björn venea cu câteva secunde mai devreme, o găsea I-am spus că tocmai plecase — Și ce-a răspuns? — Că nu-i nimic, că trebuie doar să caute ceva — Să caute ceva? Mia dă din cap — Pot să împrumut telefonul de la el și să joc jocuri, însă acum era grăbit, a intrat doar puțin în apartament și a ieșit imediat, a închis ușa și a fugit în jos, pe scări — N-ai văzut ce luase? — Nu — Ce s-a întâmplat pe urmă? — Nimic, am plecat la școală la nouă fără un sfert — Și după școală, seara, s-a mai întâmplat ceva? Mia înalță din umeri — Mămica era plecată, așa că am venit acasă, am mâncat macaroane și m-am uitat la televizor — Și ieri? — Ea era la fel, plecată, așa că am fost acasă — Deci, n-ai văzut cine a venit și cine a plecat — Nu Joona scoate cartea de vizită și scrie un număr de telefon — Uită-te, Mia Aici sunt două numere de telefon foarte sigure, la care poți suna Unul dintre ele este al meu, personal Arată cu degetul numărul imprimat pe cartea de vizită cu emblema poliției — Sună-mă dacă ai nevoie de ajutor, dacă cineva face pe prostul cu tine Și celălalt număr, pe care ți l-am scris, 0200-230230, e de la Serviciul pentru Protecția Copilului Acolo poți suna când vrei și poți vorbi despre tot ce dorești tu — OK, șoptește Mia, luând cartea de vizită — Să n-o arunci după ce plec, spune Joona Chiar dacă nu vrei să telefonezi acum, poate o să vrei altădată — Björn ținea mâna așa când a plecat, îi explică Mia, punându-și mâna pe burtă — Ca și cum l-ar fi durut? — Da 26 Podul palmei Joona bate la celelalte uși, dar nu află nimic altceva decât că Penelope este o vecină liniștită și aproape timidă, care participă la zilele comune de curățenie și la adunările anuale, dar nimic mai mult Ușa de la apartamentul lui Penelope este deschisă Un tehnician de la Säpo tocmai a demontat yala și a pus-o într-o pungă de hârtie Joona intră și urmărește de pe margine desfășurarea investigației Mereu i-a plăcut să fie de față când lucrează tehnicienii, să observe cât de sistematic fotografiază totul, cum se ocupă de urme și notează atent fiecare etapă O cercetare a locului unde s-a produs o infracțiune este distrugătoare, pe măsură ce înaintează Totul este contaminat încetul cu încetul și este dislocat strat cu strat Cel mai important e ca locul respectiv să fie distrus în ordinea exactă și ca nicio probă sau un obiect-cheie al reconstituirii să nu se piardă Joona își lasă privirea să rătăcească în jur, prin apartamentul bine îngrijit al lui Penelope Fernandez Ce a făcut Björn Almskog aici? A sosit de îndată ce a dispărut Penelope E aproape ca și cum ar fi stat ascuns în fața porții și ar fi așteptat-o să plece Poate a fost doar o coincidență, dar poate că nu voia s-o întâlnească Björn a intrat grăbit, a întâlnit fetița care stătea pe scară, n-a avut timp să vorbească cu ea, i-a explicat doar că venise să caute ceva și a rămas câteva minute în apartament Ori într-adevăr a căutat ceva, cum i-a spus fetei Poate uitase cheia de la iaht sau altceva ce se poate vârî în buzunar Poate că de fapt lăsase ceva Sau avea doar nevoie să se uite la ceva, să verifice o informație, să ia un număr de telefon Joona se duce în bucătărie, privind în jur — V-ați uitat în frigider? Un tânăr cu barbișon îl privește — Ți-e foame? îl întreabă cu accent de Dalarna — E doar un loc bun de ascuns lucruri, răspunde sec Joona — N-am ajuns încă acolo, spune bărbatul Joona se întoarce în camera de zi și observă că Saga încă mai vorbește în dictafon, într-un colț al încăperii Tommy Kofoed lipește o bandă adezivă cu fibre optice și apoi ridică privirea — Ați găsit ceva neobișnuit? întreabă Joona — Neobișnuit? Da, o urmă de pantof pe perete… — Nimic altceva? — Ceea ce e important ajunge de obicei la laboratorul din Linköping — O să avem un raport peste o săptămână? — Dacă îi hăituim ca dracu’, răspunde el, înălțând din umeri O să mă uit imediat la scândura în care a intrat cuțitul și o să fac un mulaj al lamei — Las-o moartă, mormăie Joona Kofoed o ia drept glumă și râde, dar pe urmă redevine serios: — Ai apucat să vezi cuțitul – era din oțel obișnuit? — Nu, lama era mai deschisă la culoare, poate din wolfram carbid sintetizat, pe care îl preferă unii Dar n-o să te ducă nicăieri — Ce anume? — Cercetarea locului, răspunde Joona N-o să găsim nicio probă ADN sau vreo amprentă digitală care să-l dezvăluie pe autor — Atunci, ce să facem? — Cred că făptașul a venit aici ca să caute ceva și cred că a fost întrerupt înainte să apuce să găsească — Vrei să spui că a căutat ceva ce încă se mai află aici? întreabă Kofoed — E foarte posibil, răspunde Joona — Dar nu ai nicio idee ce-ar putea fi? — Are loc într-o carte Joona își lasă privirea de culoarea granitului să odihnească o clipă în ochii întunecați ai lui Kofoed Göran Stone de la Säpo stă în picioare, fotografiind ușa de la baie, marginile, canatul și balamalele Apoi se așază pe podea ca să fotografieze tavanul alb al încăperii Joona e pe punctul de a deschide ușa camerei de zi, ca să-l roage să facă niște poze cu ziarele de pe masa de lângă canapea, când se declanșează blițul Lumina îl ia pe neașteptate Joona se oprește I se face negru în fața ochilor Patru puncte albe alunecă prin întuneric, apoi o palmă strălucind uleioasă, albastru-deschis Joona privește în jur, nu înțelege de unde a apărut palma — Göran! strigă Joona prin ușa dinspre hol Fă încă o fotografie! Toți se opresc Tipul cu accent de Dalarna scoate capul din bucătărie, bărbatul care stă la ușa de intrare privește curios spre Joona Tommy Kofoed își scoate masca de protecție și se scarpină pe gât Göran Stone stă nemișcat pe dușumea, cu o mină întrebătoare pe față — Exact cum ai făcut adineauri, îi arată Joona Fotografiază tavanul de la baie din nou Göran Stone dă din umeri, ridică aparatul și face încă o poză cu tavanul Blițul clipește din nou și Joona simte cum i se contractă pupilele și lacrimi urcă pe canalele lacrimale Închide ochii și vede încă o dată un pătrat negru Înțelege că ceea ce vede este ochiul de sticlă de la ușă Din cauza efectului de orbire, s-a transformat în negativ În mijlocul pătratului se văd patru pete albe și lângă ele plutește o palmă, albastru-deschis Știa că o văzuse Joona strânge pleoapele, vederea i se limpezește și pe urmă merge direct la ușa de sticlă Resturile a patru bucăți de bandă adezivă se află așezate într-o formație dreptunghiulară și lângă ele, pe sticlă, e amprenta unei palme Tommy Kofoed se apropie, oprindu-se lângă Joona — Amprenta unei mâini, spune el — Poți s-o iei? întreabă Joona — Göran, spune Kofoed Avem nevoie să fotografiezi asta Göran Stone se ridică de pe podea și, fredonând încet, vine cu aparatul, privind amprenta — Da, cineva a stat acolo și și-a sprijinit palma lipicioasă, spune el mulțumit și ia patru instantanee Se dă la o parte și așteaptă, în vreme ce Tommy Kofoed tratează amprenta cu ciano-acrilat, care unește sărurile și umezeala, apoi cu soluție Bazic Yellow 40 Göran așteaptă câteva secunde, apoi face încă două poze — Acum te-am prins, șoptește Kofoed spre amprentă și o ridică cu grijă pe o folie de plastic — Poți s-o cercetezi pe loc? întreabă Joona Tommy Kofoed ia cu el amprenta și se duce în bucătărie Joona rămâne pe loc, studiind bucățelele de bandă adezivă de pe geam În spatele uneia dintre ele se află un colț rupt de hârtie Persoana care a lăsat amprenta nu a avut timp să desfacă banda adezivă cu grijă, ci a smuls hârtia de pe geamul ușii, așa că un colț a rămas acolo Joona privește mai îndeaproape colțul rupt Nu este o hârtie obișnuită, constată el imediat, ci hârtie fotografică, pentru copierea fotografiilor în culori O fotografie a fost lipită pe geamul ușii, pentru a fi cercetată și privită atent Apoi, brusc lucrurile s-au precipitat, cel care a luat-o n-a avut timp s-o desprindă cu grijă, ci a alergat până la ușă, s-a sprijinit cu mâna pe geam și a rupt fotografia din banda adezivă — Björn, spune Joona cu glas scăzut Fotografia trebuie să fi fost ce căutase Björn Ținea mâna la burtă nu pentru că îl durea, ci pentru că ascundea o fotografie sub geacă Joona își mișcă puțin capul, ca să poată distinge în reflexele luminii urma de pe ușă, liniile subțiri din palmă Liniile papilare ale omului nu se schimbă niciodată, nu îmbătrânesc Spre deosebire de ADN, nici măcar gemenii din același ovul nu au aceleași amprente Joona aude pași repezi în spatele său și se întoarce — Trebuie să se termine dracului odată! strigă Saga Bauer E ancheta mea La dracu’, nu ai ce să cauți aici! — Vreau doar… — Ține-ți gura, îl întrerupe ea Tocmai am vorbit cu Petter Näslund N-ai ce să cauți aici, nu trebuie să fii aici, nu ai permisiunea să fii aici! — Știu, am să plec imediat, spune el, privind din nou pătratul de geam — Afurisit ce ești, spune ea de data asta pe un ton liniștit Nu poți veni aici, să pipăi bucăți de bandă adezivă… — A fost o fotografie pe geam, răspunde Joona calm Cineva s-a aplecat peste scaun, s-a sprijinit cu mâna și a smuls fotografia Saga îl privește fără plăcere și el observă că o cicatrice albă îi trece peste sprânceana stângă — Sunt perfect capabilă să conduc această anchetă, spune ea încruntată — Amprenta provine aproape sigur de la Björn Almskog, o anunță Joona, luând-o spre bucătărie — E direcția greșită, Joona N-o bagă în seamă, ci intră în bucătărie — E ancheta mea! strigă ea Tehnicienii au improvizat un mic laborator pe podea Două scaune și o masă cu computer, scanner și imprimantă Tommy Kofoed stă în spatele lui Göran Stone care a cuplat aparatul fotografic la computer Au introdus amprenta palmei și fac o primă cercetare a amprentelor Saga îl urmărește pe Joona — Ce vedeți? întreabă Joona fără să se sinchisească de Saga — Nu vorbiți cu Joona, spune ea repede Tommy Kofoed ridică privirea — Nu fi caraghioasă, Saga, o dojenește întorcându-se spre Joona N-am avut noroc de data asta, amprenta e a lui Björn Almskog, tipul lui Penelope — E pe o listă de suspecți, îi anunță Göran Stone — Pentru ce este suspectat? întreabă Joona — Participare la revolte stradale, violență împotriva funcționarilor publici, răspunde Göran Stone — Ce-i mai rău, glumește Tommy Kofoed Cu siguranță a participat la vreo demonstrație — Nostim, spune acru Göran Stone Dar nu toți sunt așa de amuzați de manifestațiile grupărilor de stânga și de actele de sabotaj ca… — Vorbește pentru tine însuți, îl întrerupe Tommy Kofoed — Echipa de salvare vorbește pentru ea însăși, rânjește Göran — Cum adică? întreabă Joona Ce vrei să spui? N-am apucat să urmăresc acțiunea – ce s-a întâmplat? 27 Extremiștii Carlos Eliasson, șeful Departamentului de Criminalistică, tresare, risipind în acvariu o grămadă de mâncare pentru pești, atunci când Joona Linna intră în birou, trântind ușa — De ce nu s-a organizat niciun grup de căutare? întreabă acesta cu voce dură E vorba despre două vieți și noi nu avem nicio șalupă — Poliția marină ia propriile decizii, o știi prea bine, răspunde Carlos Au căutat prin toată zona cu elicopterele și toți sunt de acord că Penelope Fernandez și Björn Almskog ori sunt morți, ori nu vor să fie găsiți… și niciuna dintre aceste alternative nu presupune organizarea unui grup de căutare — Ei au ceva pe care asasinul vrea să pună mâna și, de fapt, eu cred că… — E lipsit de sens să încerci să ghicești… Nu știm ce s-a întâmplat, Joona Säpo pare să creadă că acești tineri s-au dat la fund, că la ora aceasta pot prea bine să se afle într-un tren spre Amsterdam… — Încetează cu prostia asta, îl întrerupe violent Joona Nu poți asculta ce spune Säpo, când e vorba despre… — E cazul lor — De ce? De ce e cazul lor? Björn Almskog e suspectat de tulburarea ordinii publice Asta nu înseamnă nimic, absolut nimic — Am vorbit cu Verner Zandén și el a spus de la început că Penelope Fernandez are legături cu grupurile de extremă stânga — Poate, dar eu sunt sigur că acest asasinat trebuie pus în legătură cu alte lucruri, afirmă încăpățânat Joona — Bineînțeles! Bineînțeles că ești sigur! strigă Carlos — Nu știu despre ce e vorba, dar persoana pe care am întâlnit-o în apartamentul Penelopei era un asasin de profesie, și nu cineva care… — Säpo pare să creadă că Penelope și Björn plănuiau un atentat — Să fie Penelope Fernandez teroristă? întreabă Joona uluit Ai citit articolele ei, e pacifistă și respinge… — Ieri, îl întrerupe Carlos Ieri a fost arestată o persoană din Brigadă de către Säpo, exact când era pe drum spre apartamentul ei — Nu știu ce e Brigada — O mișcare de stânga… Are unele legături cu Acțiunea Antifascistă și cu Frontul Revoluționar, dar e independentă… din punct de vedere ideologic se plasează aproape de facțiunea Armata Roșie și vrea să fie la fel de operativă ca Mossad — Dar nu se potrivește deloc, spune Joona — Tu nu vrei să fie așa, însă asta e altceva, vine replica lui Se va efectua o căutare pe teren la un moment dat și noi vom face o hartă cu curenții, să vedem cum a fost tras vasul, ca să putem începe să dragăm și poate or să fie folosiți și scafandrii — Bine, încuviințează Joona — Ceea ce rămâne este să aflăm de ce au fost omorâți… sau de ce se ascund Joona deschide ușa spre culoar, dar se oprește întorcându-se din nou spre Carlos — Ce s-a întâmplat cu tipul din Brigadă care a încercat să intre în apartamentul lui Penelope? — I s-a dat drumul, răspunde Carlos — S-a aflat ce făcea acolo? — O vizită — Făcea o vizită, oftează Joona Asta-i tot ce-a aflat Säpo? — Tu nu trebuie să te ocupi de Brigadă, spune Carlos cu o neliniște bruscă în glas Sper că ai înțeles, da? Joona părăsește încăperea, iar când ajunge pe coridor, își scoate telefonul Îl aude pe Carlos strigând că este un ordin, că nu are permisiunea să încalce zona Serviciului Secret Joona merge mai departe, caută numărul lui Nathan Pollock, apasă pe buton pentru cuplare și așteaptă — Pollock, răspunde Nathan — Ce știi despre Brigadă? întreabă Joona, în vreme ce ușile liftului se deschid — Timp de mai mulți ani, Säpo a încercat să infiltreze și să carteze grupările militante de stânga din Stockholm, Göteborg și Malmö Nu știu dacă Brigada e periculoasă, dar Säpo pare să creadă că au arme și explozibili În orice caz, mai mulți dintre membrii ei au fost în centre de reeducare și au în spatele lor pedepse pentru acte de violență Liftul coboară lin — Am înțeles că Säpo a prins în fața apartamentului lui Penelope Fernandez o persoană care are legături directe cu Brigada — Îl cheamă Daniel Marklund, aparține celui mai secret cerc, îl informează Pollock — Ce știi despre el? — Nu prea multe, răspunde Pollock Are o condamnare cu amânarea pedepsei pentru vandalism și pătrundere ilegală în sistemul de baze de date — Ce făcea acasă la Penelope? întreabă Joona Liftul se oprește și ușile se deschid — Era neînarmat, povestește Nathan Când a fost interogat, a cerut asistență juridică, n-a răspuns de fapt la nicio întrebare și a fost pus în libertate în aceeași zi — Așa că nu știm nimic? — Nu — Pot să dau de el? întreabă Joona — Nu are adresă stabilă, îi explică Nathan Potrivit Säpo, locuiește împreună cu cei din cercul cel mai select în sediile Brigăzii de lângă Zinkensdamm 28 Brigada În vreme ce Joona Linna merge cu pași mari spre garajul de sub primărie, se gândește la Disa și dorul crește brusc în el Ar vrea să-i atingă brațele subțiri, să simtă parfumul părului moale Îl liniștește într-un mod ciudat s-o audă vorbind despre descoperirile ei arheologice, despre fragmente de oase fără vreo legătură cu cine știe ce crimă, rămășițele unor oameni care au trăit cu multă vreme înainte Joona își spune grăbit că trebuie să o sune, că a fost prea ocupat în ultimul timp și a neglijat-o Continuă spre garaj și trece printre șirurile de mașini parcate, când simte o mișcare în spatele unui stâlp de beton Cineva așteaptă lângă mașina lui O siluetă se întrezărește, aproape ascunsă de o furgonetă Nu se aude nimic altceva în afară de zumzetul ventilatoarelor mari — Ai mers repede! strigă Joona — M-am teleportat, răspunde Pollock Joona se oprește, închide ochii și își apasă un deget pe tâmplă — Te doare capul? întreabă Pollock — N-am apucat să dorm destul Urcă în mașină, închid portierele, Joona răsucește cheia în contact și un tangou de Astor Piazzolla se aude din difuzoare Pollock dă volumul puțin mai încet: se aude ca și cum două viori și-ar da târcoale — Știi că nu de la mine ai primit informațiile, spune Nathan — Da, răspunde Joona — Tocmai am aflat că Säpo se gândește să folosească tentativa lui Daniel Marklund de-a intra în apartamentul lui Penelope ca să facă o descindere în sediul lor — Trebuie să vorbesc cu el înainte de asta — Atunci, e grabă mare, spune Nathan Joona dă cu spatele și se îndreaptă apoi spre panta de ieșire din garaj — Cât de mare? întreabă Joona, luând-o la stânga, pe Kungsholmsgatan — Cred că sunt deja pe drum — Arată-mi intrarea în sediul Brigăzii și poți pe urmă să te întorci la poliție și să te prefaci că nu știi nimic — Ce plan ai? întreabă Pollock — Plan? glumește Joona Nathan începe să râdă — Planul e doar să aflu ce făcea Daniel Marklund în apartamentul lui Penelope, explică Joona Poate că el știe ce se petrece — Dar… — Nu e o coincidență faptul că Brigada a încercat să intre în apartamentul ei tocmai acum, nu pot crede asta Säpo pare convins de faptul că extrema stângă plănuiește un atentat, dar… — Așa cred ei totdeauna, e meseria lor să creadă așa, zâmbește Pollock — Oricum, am să vorbesc cu Daniel Marklund înainte să las din mână cazul acesta — Dar chiar dacă ajungi înainte să sosească băieții de la Säpo, nu e sigur că Brigada vrea să vorbească cu tine 29 Echipa de întreținere Saga Bauer vâră treisprezece gloanțe în încărcător și apoi îl introduce în pistolul mare, negru, un Glock 21 de calibrul 45 de milimetri Säpo va ataca sediile Brigăzii din Södermalm Ea stă împreună cu trei colegi într-un microbuz pe Hornsgatan, în fața Operei Populare Sunt cu toții îmbrăcați civil și vor merge la Nagham Fast Food peste cincisprezece minute pentru a se întâlni cu grupul de atac În ultima lună, Säpo a raportat despre o activitate sporită a grupurilor de extremă stânga din Stockholm Poate fi vorba despre o simplă coincidență, dar cei mai buni strategi din Säpo cred că grupurile militante s-au unit pentru o acțiune teroristă, dat fiind furtul unei mari cantități de explozibil dintr-un depozit militar din Vaxholm De asemenea, strategii au legat uciderea Violei Fernandez și încercarea de a arunca în aer apartamentul lui Penelope Fernandez de atentatul care urmează să aibă loc Brigada este considerată a fi cea mai periculoasă grupare de extremă stânga Daniel Marklund face parte din cercul cel mai secret al Brigăzii El a fost arestat pe când încerca să intre în apartamentul lui Penelope Fernandez și, conform spuselor strategilor, poate foarte bine să fie aceeași persoană cu cel care i-a atacat pe comisarul Joona Linna și pe tehnicianul lui Göran Stone zâmbește în vreme ce-și îmbracă vesta grea antiglonț — O să punem mâna pe lașii ăia nenorociți Anders Westlund râde fără să-și poată ascunde nervozitatea — Ce mult vreau să opună rezistență, ca să pot steriliza odată pentru totdeauna o haită de comuniști! Saga Bauer se gândește cum a fost prins Daniel Marklund în fața apartamentului lui Penelope Fernandez Șeful ei, Verner Zandén, hotărâse ca Göran Stone să conducă interogatoriul Acesta începuse agresiv, ca să provoace o reacție, dar rezultatul a fost doar că Marklund solicitase asistență juridică și apoi tăcuse pe tot parcursul interogatoriului Portiera mașinii se deschide și Roland Eriksson intră cu o cutie de coca-cola și o pungă de dulciuri și se așază — La dracu, numai să văd o armă, și o să încep să trag, spune Roland agitat Merge al naibii de iute, trebuie doar să tragi… — Facem cum am zis, intervine Göran Stone Dar dacă vor fi schimburi de focuri, nu e obligatoriu să țintiți doar spre picioare… — Direct în bot! strigă Roland — Potolește-te acum, spune Göran — Fața fratelui meu este… — Știm, Roland, ce dracu’, îl întrerupe furios Anders — O blestemată de bombă incendiară, direct în față, continuă Roland După unsprezece operații, poate să… — O să te descurci? îl întrerupe Göran pe un ton sec — Da, la naiba, răspunde repede Roland — Sigur? — E în ordine Roland privește pe geamul mașinii și zgârie cu unghia capacul unei cutii cu tutun Saga Bauer deschide portiera și lasă să intre un pic de aer Știe că este cel mai potrivit moment pentru intervenție Nu mai au ce să aștepte Dar, în același timp, ar vrea să înțeleagă legătura cu Penelope Fernandez Nu-și poate da seama ce rol are Penelope pentru extremiștii de stânga și de ce a fost ucisă sora acesteia Sunt prea multe lucruri neclare Ar trebui să-l interogheze pe Daniel Marklund înainte de intervenție, să-l privească în ochi și să-i pună întrebări directe A încercat să-i explice asta șefului ei, i-a spus că s-ar putea să nu mai aibă pe cine interoga după intervenție Este în continuare ancheta mea, se gândește Saga în vreme ce părăsește microbuzul și iese afară, în fierbințeala înăbușitoare de pe trotuar — Grupul de atac intră pe aici, repetă Göran Stone, arătând pe schița clădirii Noi stăm aici și s-ar putea să fim siliți să trecem prin teatru… — Unde naiba a dispărut Saga Bauer? — Poate că de frică i-a venit menstruația, rânjește Anders 30 Durerea Joona Linna și Nathan Pollock parchează pe Hornsgatan, aruncă o privire rapidă pe copia neclară a fotografiei lui Daniel Marklund Coboară din mașină, traversează repede strada aglomerată și intră pe ușa unui mic teatru Teatrul „Tribunalul” este o companie independentă, care se susține financiar din vânzarea biletelor și care a făcut tot felul de spectacole, de la Orestia până la Manifestul Partidului Comunist Joona și Nathan continuă rapid în jos pe scara lată și apoi prin fața barului care e, în același timp, și casă de bilete O femeie cu părul drept, vopsit în negru și un inel de argint în nas le zâmbește Dau amândoi amabil din cap, dar continuă să meargă, fără o vorbă — Căutați pe cineva? strigă ea, în vreme ce ei urcă scara de metal — Da, răspunde Pollock, aproape fără glas Ajung într-un birou dezordonat cu un xerox, masă de scris și o tablă de afișaj plină de tăieturi din ziare În fața unui computer se află un bărbat slab, cu păr zburlit și cu o țigară atârnându-i neaprinsă în gură — Salut, Richard, spune Pollock — Cine ești? întreabă bărbatul distrat, fără să întoarcă privirea spre ei Joona și Pollock continuă să meargă prin cabinele actorilor, cu costume atârnate pe umerașe, mese de machiaj și baie Un buchet de trandafiri se află într-un vas, pe o masă Pollock aruncă o privire în jur, apoi arată pe schiță Se duc direct la o ușă metalică pe care scrie: „Centrala electrică” — Aici trebuie să fie, spune Pollock — În dulapul de electricitate al unui teatru? Pollock nu răspunde, ci desface repede lacătul cu un șperaclu Privesc spațiul îngust cu contor electric, dulap de siguranțe și o grămadă de cutii de carton Lampa din tavan nu funcționează, dar Joona se cațără peste cartoane, calcă pe pungi de hârtie cu haine vechi și găsește o nouă ușă, ascunsă în spatele cablurilor de prelungire Deschide ușa și continuă printr-un gang cu pereți goi de beton Nathan Pollock îl urmează Simt că nu au destul aer Duhnește a gunoaie și a pământ jilav Se aude o muzică îndepărtată, un ritm greu de deslușit Pe podea zace un afiș care-l reprezintă pe șeful marxist de gherilă Che Guevara cu un fitil aprins ieșindu-i din cap — Brigada se ascunde aici de câțiva ani, spune Pollock cu glas scăzut — Ar fi trebuit să iau cu mine niște prăjiturele pentru cafea — Promite-mi că o să ai grijă — Sunt neliniștit dacă Daniel Marklund nu s-ar afla aici — Ba este, se pare că întotdeauna e prezent — Îți mulțumesc de ajutor, Nathan — Poate e mai bine să vin și eu totuși? spune Pollock Ai doar câteva minute, Joona Când or să năvălească cei de la Säpo, s-ar putea să devină periculos Ochii cenușii ai lui Joona se îngustează, dar glasul îi este blând, când spune: — Am să-i salut doar Nathan se întoarce în teatru și tușește când dispare, trăgând ușile după el Joona rămâne o secundă nemișcat, singur în gangul gol, își scoate apoi pistolul, verifică încărcătorul și-l pune înapoi, în holster Pe urmă, continuă până la ușa de metal de la capătul culoarului Ușa e închisă și trec câteva secunde prețioase până descuie lacătul Pe suprafața vopsită în albastru a ușii, cineva a zgâriat „brigada” cu litere foarte mici Joona apasă clanța, deschide cu atenție și este întâmpinat de o muzică zgomotoasă Pare un fel de versiune prelucrată electronic a melodiei lui Jimi Hendrix Machine Gun Muzica acoperă toate celelalte sunete, notele stridente de chitară se revarsă în valuri Joona închide ușa în urma sa și continuă cu pași repezi, printr-un coridor plin de gunoaie Cărți stivuite și ziare vechi ajung aproape până la tavan Coridorul e întunecat, dar Joona înțelege că vrafurile alcătuiesc un sistem de treceri prin încăpere, un labirint care duce la noi uși Trece rapid prin pasaj, ajunge sub o lumină palidă, continuă înainte, drumul se desparte și el o ia spre dreapta, dar se răsucește brusc I s-a părut că a văzut ceva, o mișcare rapidă O umbră care a dispărut Nu e sigur Merge înainte, apoi la colț se oprește, încercând să vadă ceva Un bec gol se clatină de firul prins în tavan Dincolo de zgomotul muzicii, Joona distinge brusc un răcnet, un om care urlă în spatele pereților care-i atenuează strigătul Se oprește, se duce câțiva pași înapoi, cercetează o trecere îngustă unde un vraf de reviste a alunecat într-o parte și acum zace împrăștiat pe podea Joona a început să aibă dureri în cap, se gândește că ar fi trebuit să mănânce ceva, câteva tablete de ciocolată ar fi ajuns Trece peste revistele împrăștiate și ajunge la o scară în spirală care duce la etajul de dedesubt Miroase a fum dulceag Se ține strâns de balustradă, încearcă să se strecoare în jos cât de repede poate, dar scara de metal scârțâie Pe ultima treaptă se oprește în fața unei draperii de mătase neagră și pune mâna pe pistolul din holster Aici muzica este mai slabă O lumină roșie ajunge până la el prin crăpătura dintre draperii, împreună cu un miros greu de canabis și transpirație Joona încearcă să vadă ceva, dar câmpul vizual este limitat Un clovn de plastic cu un bec roșu drept nas stă într-un colț Joona ezită câteva secunde, apoi pătrunde în cameră prin draperia de mătase neagră Pulsul îi crește și durerea de cap se întețește când privește în jur Pe podeaua de beton zace o pușcă cu țeavă dublă și o cutie de carton deschisă, cu cartușe cu alice, bile grele, solide de plumb care lasă în carne răni teribile Pe un scaun de birou stă un bărbat gol Fumează, cu ochii închiși Nu este Daniel Marklund, constată Joona O femeie blondă cu pieptul dezvelit stă pe jumătate culcată pe o saltea, cu o pătură militară în jurul șoldurilor Ea întâlnește privirea lui Joona, îi trimite o sărutare și ia liniștită o înghițitură dintr-o cutie de bere Un nou țipăt se aude dinspre singura deschidere Joona nu-i scapă din priviri, în vreme ce ridică pușca, proptește țeava în podea și o calcă, până ce se îndoaie Femeia lasă din mână cutia de bere și se scarpină absentă la subsuoară Joona lasă cu grijă pușca jos, apoi continuă să meargă, trece prin fața femeii de pe saltea, apoi pe sub un prag cu tavanul jos, vată de sticlă galbenă acoperită cu plasă metalică Fumul greu al unei țigări de foi plutește în aer O lampă puternică este îndreptată spre el și încearcă să-și protejeze ochii cu mâna La capătul pasajului atârnă niște lamele late de plastic industrial Joona e orbit și nu poate vedea ce se întâmplă Bănuiește doar mișcări și aude un glas speriat Brusc, cineva țipă foarte aproape Țipătul vine din adâncul gâtlejului și e urmat de o respirație rapidă, gâfâită Joona se strecoară grăbit în față, trece de lampa orbitoare și brusc poate privi în încăperea din spatele plasticului gros În încăpere e fum, văluri lente se mișcă prin aerul neclintit O femeie scundă, musculoasă, îmbrăcată într-un hanorac cu glugă, jeanși negri și un maiou închis la culoare stă în picioare în fața unui bărbat în chiloți și ciorapi Acesta are capul ras și cuvintele „Puterea Albă” îi sunt tatuate pe frunte Și-a mușcat limba Îi curge sânge pe bărbie, pe gât și pe burta grasă — Te rog, șoptește el, clătinând capul Joona vede trabucul aprins pe care femeia îl ține în mâna care atârnă Brusc, se duce la bărbat, apasă jarul aprins pe tatuajul din fruntea acestuia, până ce el urlă cu gura deschisă Burta îi tremură Face pe el, o pată închisă la culoare se răspândește pe chiloții albaștri și urina curge în jos, pe picioarele lui goale Joona și-a scos pistolul, se apropie de deschizătura din perete și încearcă să-și dea seama dacă în încăpere se mai află și alte persoane Nu poate distinge pe nimeni altcineva și deschide gura ca să strige, dar brusc își vede pistolul căzând la podea Arma zăngănește pe betonul gol și rămâne pe jos, lângă apărătoarea de plastic Joona își privește întrebător propria-i mână, vede cum tremură și în secunda următoare vine durerea cea mare Nu mai vede nimic, simte o mișcare grea, care se frânge înăuntrul frunții Nu poate să-și rețină un geamăt și e obligat să se sprijine cu o mână de perete, simte că e pe cale să-și piardă cunoștința, însă continuă să audă vocile din dosul peretelui — La dracu! strigă femeia cu trabucul Spune: ce-ai făcut? — Nu-mi aduc aminte, plânge neonazistul — Ce-ai făcut? — Am fost scârbos cu un tip — Spune ce-ai făcut! — L-am ars la ochi — Cu o țigară, adaugă ea Un puști de zece ani… — Da, dar eu… — De ce? Ce ți-a făcut? — L-am urmărit de la sinagogă, până la… Joona nu-și dă seama că dărâmă un stingător de incendiu greu, de pe perete Pierde noțiunea timpului Întregul loc e învăluit în ceață și dispare Singurul lucru care există este durerea din cap și un sunet ascuțit, de sonerie, în urechi 31 Mesajul Joona se sprijină de perete, strânge pleoapele, ca să-și recapete văzul și observă că cineva se află în fața lui, a venit după el din încăperea cu tinerii goi Simte mâna pe spinare și întrezărește un chip printre vălurile negre de durere — Ce s-a întâmplat? întreabă Saga Bauer cu glas scăzut Ești rănit? El încearcă să scuture din cap, dar îl doare prea tare ca să poată vorbi E ca și cum un cârlig metalic i-ar fi tras direct prin piele, craniu, scoarța cerebrală și lichidul cranian vâscos Joona se lasă în genunchi — Trebuie să ieși de aici, spune ea Joona simte cum aceasta îi înalță fața, dar nu poate vedea nimic Tot trupul îi este acoperit de broboane de sudoare, simte transpirația curgându-i din subsuori, pe grumaz și pe spinare, o simte pe față, la rădăcina părului și pe frunte Saga îi scotocește prin haine, crede că este un atac de epilepsie și caută prin buzunare după vreun medicament El simte cum îi scoate portofelul și caută insigna cu o flacără de lumânare, simbolul pentru epilepsie După o vreme, durerea cedează, Joona își umezește buzele cu limba și înalță privirea Fălcile îi sunt încordate și tot trupul îl doare de la criza de migrenă — Încă nu trebuia să veniți, șoptește el Eu o să… — Ce naiba s-a întâmplat? — Nimic, răspunde Joona, luând pistolul de pe podea Se ridică în picioare și se năpustește în încăperea de alături E goală O tăbliță pe care scrie „Ieșire de incendiu” luminează pe celălalt perete Saga vine după el, privindu-l întrebătoare Joona deschide ușa de la ieșirea de incendiu și vede câteva trepte abrupte care duc la ușa de metal dinspre stradă — La dracu, mormăie el — Vorbește cu mine! îi cere furioasă Saga Joona evită întotdeauna să se gândească la cauza acestor simptome, refuză să-și amintească ce s-a întâmplat cu mulți ani în urmă și ce face uneori ca țeasta lui să înceapă să pulseze de durere – într-un minut îl doboară aproape total Medicul său e de părere că este vorba despre o formă extremă de migrenă Singurul lucru care s-a dovedit că-l poate ajuta e un medicament ce previne atacurile de epilepsie, Topiramat De fapt, Joona este obligat să ia medicamentul tot timpul, dar când trebuie să lucreze și să gândească limpede refuză să-l ia, pentru că îl face să se simtă obosit și îi estompează ascuțimea minții Știe că e vorba despre hazard, că în general se poate descurca fără medicament timp de câteva săptămâni, fără să aibă o criză de migrenă, dar că poate fi lovit, așa cum s-a întâmplat acum, după numai câteva zile de pauză — Torturau un tip, un neonazist, cred, dar… — Torturau? — Da, cu un trabuc, răspunde el, luând-o înapoi, pe culoar — Ce s-a întâmplat? — N-am putut să… — Dar, te rog, îl întrerupe ea cu voce stăpânită Poate că n-ar trebui, vreau să spun… să lucrezi, dacă ești bolnav Saga își trece mâna peste obraji — Ce rahat, murmură Joona continuă să meargă spre încăperea cu clovnul luminos și o aude în urma lui — De fapt, ce dracu’ faci aici? Grupul de intervenție Säpo poate să vină în orice moment Dacă văd că ești înarmat, trag, știi asta, o să fie beznă, gaze lacrimogene și… — Trebuie să vorbesc cu Daniel Marklund, o întrerupe Joona — N-ar trebui nici măcar să știi despre el, spune ea, urmându-l pe scara în spirală Cine ți-a povestit? Joona o ia pe unul din culoarele dintre vrafurile de ziare, dar se oprește când vede că Saga face un gest, arătând în altă direcție O urmează, vede că începe să alerge, își scoate pistolul, dispare după un colț și o aude strigând ceva Saga se află în cadrul ușii unei încăperi cu cinci computere Într-un colț stă un tânăr cu barbă și păr murdar Este Daniel Marklund Își umezește buzele cu un gest nervos În mână ține o baionetă rusească — Suntem polițiști și te rugăm să lași din mână cuțitul, spune ea liniștită, arătându-i legitimația Tânărul scutură din cap, mișcând cuțitul în aer în fața sa; întoarce lama repede, în diferite unghiuri — Trebuie doar să vorbim cu tine, spune Joona, punând revolverul la loc, în holster — Vorbiți atunci, răspunde Daniel cu glasul încordat Joona se apropie de el, întâlnindu-i privirea hăituită Se preface că nu vede cuțitul, lama care îl caută, vârful lucios — Daniel, tu nu ești prea priceput la asta, spune Joona zâmbind Simte clar mirosul de ulei de armă cu care a fost unsă lama lucioasă Daniel Marklund face cercuri mai repezi cu baioneta și privirea îi este concentrată, când răspunde: — Nu numai finlandezii sunt buni la… Joona îl ia prin surprindere, îl apucă de încheietura mâinii și i-o răsucește, făcând să cadă cuțitul pe care-l pune pe masa de scris Se lasă tăcerea, se privesc unul pe altul, apoi Daniel Marklund înalță din umeri — Eu mă ocup mai ales de IT, spune el pe un ton de scuză — Vom fi întrerupți curând, îl anunță Joona Povestește-mi ce făceai acasă la Penelope Fernandez — O vizită — Daniel, spune Joona mohorât În mod garantat ai primi o pedeapsă mare pentru chestia asta, cu baioneta, dar eu am lucruri mai importante de făcut decât să te bag la pușcărie și îți dau posibilitatea să mă ajuți să câștig un pic de timp — Penelope Fernandez face parte din Brigadă? întreabă Saga repede — Penelope Fernandez? zâmbește Daniel Marklund Ne e adversară declarată — Și atunci, ce treabă aveți cu ea? întreabă Joona — Cum adică „adversară”? întreabă Saga Există o luptă pentru putere între… — Säpo nu știe chiar nimic? întreabă Daniel cu un zâmbet obosit Penelope Fernandez e pacifistă, e democrată convinsă Prin urmare, nu-i plac metodele noastre… dar noi o plăcem pe ea Se așază pe un scaun, în fața a două computere — O plăceți? — Are tot respectul nostru, spune el — De ce? întreabă Saga uimită De ce-ar trebui…? — Nu înțelegeți cât de amenințată este… vreau să spun, caută pe internet numele ei, e destul de brutal ce se spune acolo… și acum sunt câțiva care au depășit limita — Cum adică, „au depășit limita”? Daniel le aruncă o privire cercetătoare: — Știți că a dispărut, nu? — Da, răspunde Saga — Bine, aprobă el E bine, dar dintr-un motiv anume nu prea cred eu că poliția o să se străduiască s-o găsească pe Penelope De aceea am fost la ea, trebuia să mă uit în computerul ei, să văd ce se află în spatele chestiei Vreau să spun, Mișcarea de Rezistență Suedeză a trimis în aprilie o înștiințare tuturor membrilor, neoficială… cu îndemnul de a o răpi pe curva comunistă Penelope Fernandez și a o pune la dispoziția întregii mișcări ca sclavă sexuală Dar uitați-vă la asta… Daniel Marklund apasă pe tastele unuia dintre computere, apoi întoarce ecranul spre Joona — E pagina Frăției Ariene, spune el Joona își aruncă în treacăt privirea peste un forum teribil de vulgar, despre sule ariene și cum or s-o potolească ei pe Penelope — Totuși, aceste grupări nu au nimic de-a face cu dispariția Penelopei, remarcă Joona — Nu au? Atunci cine e la mijloc? Asociația Nordică? întreabă intrigat Daniel Hai, fii serios! Încă nu-i prea târziu! — Ce vrei să spui, că nu e prea târziu? întreabă Joona — Vreau să spun că de obicei e prea târziu când, în sfârșit, te hotărăști să treci la acțiune… dar eu am prins un mesaj lăsat pe robotul telefonic al mamei ei Părea al dracului de urgent, însă nu era prea târziu, așa că am fost silit să mă uit în computerul ei și… — Ai prins? îl întrerupe Joona — Penelope a încercat s-o sune pe maică-sa ieri-dimineață, răspunde tânărul, scărpinându-se în părul murdar — Penelope? — Da — Ce-a spus? întreabă repede Saga — Nu numai Säpo știe să asculte telefoanele, răspunde băiatul cu un zâmbet strâmb — Ce-a spus Penelope? repetă Joona cu glas ridicat — Că e urmărită! exclamă Daniel Marklund înverșunat — Ce-a spus, mai exact? insistă Joona Daniel aruncă o privire scurtă spre Saga Bauer, apoi o întreabă: — Cât timp mai avem, înainte să luați cu asalt clădirea? Saga își privește ceasul — Între trei și patru minute, răspunde ea — Atunci, aveți timp să ascultați asta, spune Daniel și dă câteva comenzi rapide pe celălalt computer În difuzor se aude un zumzet, apoi un clinchet și în cele din urmă se aude mesajul de pe robotul telefonic al Claudiei Fernandez Trei sunete scurte, apoi un pârâit și un bâzâit puternic, din cauza unei recepții foarte proaste Undeva, în spatele paraziților, se aude o voce slabă Cea care vorbește e o femeie, dar cuvintele sunt imposibil de deslușit După câteva secunde se aude un glas de bărbat spunând „caută-ți o slujbă”, apoi un clinchet și se face din nou tăcere — Iertare, spune Daniel Trebuia să pun câteva filtre de voce — Timpul trece, murmură Saga El apasă iar pe taste, privește la curbele de sunet care se întretaie, schimbă câteva cifre, apoi pune din nou mesajul: Sunt Claudia – momentan nu pot răspunde, dar dacă-mi lăsați un mesaj vă voi suna de îndată ce-l voi auzi Cele trei sunete se aud acum diferit și pârâitul seamănă cu un clinchet metalic slab Dintr-odată, se aude vocea Penelopei, clară: — Mamă, am nevoie de ajutor, sunt urmărită de… — Caută-ți o slujbă, spune un bărbat, și apoi se lasă tăcerea 32 A-ți face meseria Saga Bauer privește repede la ceas și spune că trebuie să plece Daniel mormăie în glumă că el rămâne pe baricade, dar are privirea speriată — O să procedăm cu multă duritate Ascunde cuțitul, nu te împotrivi, predă-te direct, nicio mișcare violentă, spune Saga repede, în vreme ce ea și Joona părăsesc micul birou Daniel Marklund rămâne pe scaun, privește în urma lor, apoi ia cuțitul-baionetă și-l aruncă în coșul de hârtii Saga și Joona părăsesc coridoarele labirintice ale Brigăzii și ies pe Hornsgatan Saga se duce la grupul de bărbați în civil condus de Göran Stone, care se află acum la Nagham Fast Food și mănâncă în tăcere pommes frites Ochii le sunt lucioși și goi, în așteptarea ordinelor de la conducerea operativă Două minute mai târziu, din patru dube negre se năpustesc cincisprezece oameni din poliția de securitate, cu echipament greu Grupul de atac pătrunde în același timp pe mai multe intrări și gazul lacrimogen se răspândește prin încăperi Cinci tineri, printre care și Daniel Marklund, sunt găsiți stând pe podea cu mâinile ridicate Sunt scoși tușind în stradă, cu mâinile prinse în cătușe la spate Confiscarea de arme făcută de poliția de securitate a arătat de fapt dotarea slabă a Brigăzii: un vechi pistol militar Colt, o pușcă cu aer comprimat, alta de vânătoare, cu alice, un cartuș cu gloanțe pentru vânat mare, patru cuțite și două praștii • În mașină, trecând pe lângă Söder Mölarstrand, Joona își caută telefonul, formează numărul de la criminalistică și după două apeluri Carlos răspunde, apăsând pe butonul de la difuzor cu un pix: — Cum te simți la Academia de Poliție, Joona? întreabă el — Nu sunt acolo — Știu, pentru că… — Penelope Fernandez este în viață, îl întrerupe Joona Este urmărită și încearcă să-și salveze viața — Cine spune asta? — A lăsat un mesaj pe robotul telefonic al mamei ei Se face tăcere în receptor, apoi se aude cum Carlos trage adânc aer în piept — OK, trăiește, bine… Ce știm mai mult? Trăiește, dar… — Știm că trăia în urmă cu treizeci de ore, când a sunat, spune Joona Că cineva o vâna — Cine? — N-a apucat să spună, însă… dacă e același bărbat pe care l-am întâlnit eu, atunci trebuie să acționăm de urgență, spune Joona — Crezi că e vorba despre un asasin profesionist? — Sunt sigur că persoana care ne-a atacat pe mine și pe Erixon este un lichidator profesionist, un grob — Grob? — E cuvântul sârb pentru „mormânt” Sunt scumpi, în principiu lucrează singuri, dar fac ceea ce au fost plătiți să facă — Sună absolut abracadabrant — Dar am dreptate, răspunde Joona înverșunat — Așa spui mereu, însă dacă e vorba cu adevărat despre un ucigaș profesionist, atunci Penelope n-ar fi avut cum să se ascundă atât de multă vreme Au trecut aproape două zile și două nopți, spune Carlos — Dacă mai trăiește, e pentru că ucigașul se ocupă mai întâi de alte lucruri — Crezi în continuare că e posibil să caute ceva? — Da, răspunde Joona — Ce? — Nu sunt sigur, poate o fotografie… — De ce crezi asta? — E cea mai bună teorie pe care o am pentru moment… Joona îi povestește în grabă despre cărțile care fuseseră scoase din rafturi, fotografia cu versul de pe spate, scurta vizită a lui Björn, mâna pe care și-o ținea la burtă, amprenta de pe ușa de sticlă, bucățile de bandă adezivă și colțul rupt al fotografiei — Crezi că ucigașul căuta fotografia pe care Björn o luase deja? — Cred că a început prin a căuta în apartamentul lui Björn și, când n-a găsit ce căuta, a stropit podeaua cu benzină și a pus fierul de călcat al vecinei la temperatura maximă Pompierii au fost anunțați la 11:05 și, înainte să reușească să controleze incendiul, tot etajul era ars — În aceeași seară o ucide pe Viola — De bună seamă, presupunea că Björn dusese fotografia cu el pe iaht, așa că le-a luat urma, a urcat la bord, a înecat-o pe Viola, a căutat pe vas și a plănuit să-l scufunde, dar ceva l-a făcut să-și schimbe planul, să părăsească arhipelagul, să se reîntoarcă la Stockholm și să înceapă să caute prin apartamentul lui Penelope… — Dar tu crezi că a găsit fotografia? întreabă Carlos — Fie o are Björn cu el, fie a ascuns-o la vreun prieten sau în vreun compartiment pentru bagaje Sau e în altă parte În aparat se lasă tăcerea Joona îl aude pe Carlos respirând greu — Dar dacă găsim noi primii fotografia, spune acesta gânditor Atunci totul se termină — Da, răspunde Joona — Adică… dacă am văzut fotografia, dacă poliția a văzut-o, atunci nu mai constituie un secret, ceva pentru care să omori — Sper ca lucrurile să stea așa de simplu — Joona, eu… eu nu pot lua ancheta de la Petter, dar presupun… — Că mă duc la Academia de Poliție și țin cursuri, îl întrerupe Joona — E tot ce trebuie să știu, râde Carlos Pe drum, înapoi spre Kungsholmen, Joona își ascultă mesageria vocală și află că are mai multe mesaje de la Erixon Mai întâi, acesta explică foarte calm că vrea să lucreze de la spital, treisprezece minute mai târziu, cere să participe la anchetă și, douăzeci și șapte de minute după aceea, strigă cât îl țin puterile că e pe cale să înnebunească, fiindcă nu are nimic de făcut Joona îl sună, se aud două apeluri, apoi glasul obosit al lui Erixon mormăie: — Oac! — E prea târziu? întreabă Joona Ai apucat să înnebunești? Erixon sughițe, drept răspuns — Nu știu cât mai înțelegi, spune Joona Dar ne grăbim foarte tare Ieri-dimineață, Penelope a lăsat un mesaj pe robotul telefonic al mamei ei — Ieri? repetă Erixon alertat — A spus că e urmărită — Ești pe drum într-acolo? întreabă Erixon Joona îl aude cum respiră precipitat, în vreme ce îi spune că Penelope și Björn nu dormiseră împreună în noaptea dinspre joi spre vineri Un taxi o luase la 06:40 și o dusese la televiziune, unde trebuia să participe la o dezbatere La numai câteva minute după ce taxiul părăsise Sankt Paulsgatan, Björn intrase în apartament Joona îi povestește lui Erixon despre amprenta palmei de pe ușa de sticlă, despre bucățelele de bandă adezivă și colțul de fotografie rupt și că e pe de-a-ntregul convins că Björn așteptase ca Penelope să părăsească apartamentul pentru ca, fără știrea ei, să poată lua fotografia — Și mai cred că persoana care ne-a atacat e un ucigaș profesionist și că atunci când l-am surprins el căuta fotografia, continuă Joona — Poate că e așa, șoptește Erixon — Voia doar să iasă din apartament și nu a fost interesat în primul rând de noi, spune Joona — Pentru că atunci am fi fost morți, răspunde Erixon Se aude un telefon și Erixon roagă pe cineva să-l lase în pace Joona distinge vocea unei femei repetând că e vremea pentru gimnastică medicală, apoi aude cum Erixon șuieră că este o discuție privată — O concluzie pe care o putem trage este că asasinul nu a găsit fotografia, continuă Joona Pentru că, dacă ar fi găsit-o pe iaht, n-ar mai fi căutat acasă la Penelope — Și acasă la ea nu se mai afla, pentru că Björn o luase deja — Eu cred că încercarea de a provoca o explozie în apartament arată că lichidatorul nu vrea să pună mâna pe fotografie, el dorește de fapt s-o distrugă — Dar de ce atârna ea pe ușa lui Penelope Fernandez dacă e așa de-a dracului de importantă? întreabă Erixon — Pot să găsesc mai multe motive, răspunde Joona Cel mai credibil este că Björn și Penelope făcuseră o fotografie care dovedește ceva, dar că nici ei înșiși nu înțeleg cât de importantă este — Chiar așa, chiar așa, spune Erixon zelos — Pentru ei, fotografia nu e ceva care trebuie ascuns, ceva pentru care se ucide — Însă brusc Björn își schimbă părerea — Poate că a aflat ceva, înțelege că e periculoasă și de aceea o ia de acolo, sugerează Joona Sunt multe lucruri pe care noi nu le știm și singura modalitate este desigur aceea de a ne face meseria — Exact, aproape strigă Erixon — Poți să afli toate convorbirile telefonice din ultima săptămână, SMS-uri, extrageri din cont și așa mai departe? Chitanțe, bilete de autobuz, întâlniri, activități, program de lucru… — Da, la naiba — Nu, de fapt, uită că te-am întrebat — Să uit? Ce să uit? — Ai gimnastica medicală, spune Joona zâmbind Ai oră de gimnastică — Faci glume de 1 aprilie? întreabă Erixon cu o indignare reținută Gimnastică medicală? Ce naiba mai e și asta? Mă puneți de fapt pe tușă? — Deși tu trebuie să te odihnești, îl tachinează Joona Există un alt tehnician, care… — O să înnebunesc dacă doar stau aici și… — Ești internat de șase ore — Deja mă cațăr pe pereți, se plânge Erixon 33 Echipa de căutare Joona conduce spre est, în direcția Gustavsberg Un câine alb stă nemișcat pe marginea drumului și privește indiferent automobilul Joona se gândește s-o sune pe Disa, dar în loc de asta formează numărul Anjei — Am nevoie de adresa Claudiei Fernandez — Mariagatan numărul 5, spune ea imediat Aproape de vechea fabrică de porțelan — Mulțumesc, răspunde Joona Anja a rămas la telefon — Aștept, spune ea, pe un ton evaziv — Ce aștepți? întreabă Joona blând — Să-mi spui c-o să mergem cu Silja Galaxy la Åbo, să închiriem o căsuță cu saună încălzită cu lemne, pe malul apei — Sună plăcut, răspunde Joona E înnorat și aerul e sufocant, atunci când parchează mașina în fața casei Claudiei Fernandez Joona iese din automobil, simte mirosul amar al tufișurilor de cimișir și de coacăze roșii și o clipă rămâne nemișcat, fascinat de o amintire Chipul care i-a apărut în față se șterge încet, în vreme ce sună la ușa pe care se află o plăcuță de lemn cu un nume scris caligrafic: Fernandez Soneria răsună melodios undeva, în interior Așteaptă După o vreme, se aud pași care se apropie încet Claudia deschide și are chipul îndurerat Când îl vede pe Joona, se dă înapoi, în hol Un palton se desprinde din cuier și cade — Nu, șoptește ea Nu Penny… — Claudia, nu e nicio primejdie, se grăbește Joona s-o liniștească Ea nu mai are forță să rămână în picioare, alunecă jos, pe podea, printre pantofii de sub hainele atârnate, gâfâie ca un animal hăituit — Ce s-a întâmplat? întreabă cu glas speriat — Nu știm aproape nimic, dar ieri-dimineață Penelope a încercat să te sune — Trăiește, spune Claudia — Da, trăiește, răspunde Joona — Mulțumesc, Dumnezeule bun, șoptește ea Mulțumesc, Doamne… — Am interceptat un mesaj de pe robotul tău telefonic — Mesageria mea… Nu, spune ea, ridicându-se — Sunt foarte mulți paraziți și ai nevoie de echipament special ca să-i auzi vocea, explică Joona — Singurul lucru… tot ce-am auzit era glasul unui bărbat care-mi spunea să-mi caut slujbă — Da, asta e, zice Joona Penelope vorbește înainte, dar nu se aude… — Ce spune? — Spune că are nevoie de ajutor Poliția marină e pe cale să organizeze o echipă de căutare — Dar pot să localizeze telefonul, e posibil să… — Claudia, spune Joona pe un ton liniștit Am nevoie să-ți pun câteva întrebări — Ce fel de întrebări? — Putem să ne așezăm undeva? Trec mai întâi prin hol, apoi intră în bucătărie — Joona Linna, pot să-ți pun și eu o întrebare? — Întreabă-mă, dar nu știu dacă voi putea răspunde Claudia Fernandez pune în fața fiecăruia dintre ei câte o ceașcă cu cafea Mâinile îi tremură ușor Apoi se așază în fața lui și-l privește lung — Ai familie, nu-i așa? întreabă ea Se face tăcere în bucătăria galbenă, luminoasă — Îți amintești când ai fost ultima oară la Penelope acasă? întreabă Joona după o vreme — Săptămâna trecută, marți M-a ajutat să modific o pereche de pantaloni pentru Viola Joona dă din cap și Claudiei îi tremură buzele încercând să-și înăbușe plânsul — Gândește-te bine, Claudia, spune el, aplecându-se în față Ai văzut cumva o fotografie pe ușa de sticlă de la camera de zi? — Da — Ce reprezenta? întreabă Joona, încercând să-și stăpânească vocea — Nu știu, n-am privit-o cu atenție — Dar îți amintești că era o fotografie, ești sigură de asta? — Da, dă din cap Claudia — Ar fi putut fi oameni în ea? — Nu știu, am crezut că avea de-a face cu slujba ei — Fotografia era făcută în interior sau în exterior? — N-am idee — Încearcă să ți-o reprezinți în minte Claudia închide ochii, dar apoi scutură din cap — Nu pot — Încearcă, e important Ea își pleacă privirea, se gândește, apoi scutură din nou capul: — Mi-aduc aminte doar că mi-am zis că e ciudat să atârne o fotografie pe ușă, nu arată prea frumos — De ce-ai crezut că are de-a face cu slujba ei? — Nu știu, șoptește Claudia Joona se scuză când începe să-i sune telefonul în buzunarul hainei; îl scoate, privește ecranul și vede că e Carlos, apoi răspunde: — Da — Tocmai am vorbit cu Lance de la poliția marină din Dalarö și mi-a zis că vor organiza un grup de căutare mâine-dimineață Trei sute de persoane s-au anunțat și sunt aproape cincizeci de vase — Bine, spune Joona și o vede pe Claudia ieșind în hol — Și pe urmă, l-am sunat pe Erixon să-l întreb cum se simte, spune Carlos — Pare să-și revină, remarcă Joona pe un ton neutru — Joona, nu vreau să știu ce faceți voi… dar Erixon m-a avertizat că aș putea să fiu obligat să recunosc că ai avut dreptate Când convorbirea se încheie, Joona merge în hol și o vede pe Claudia cu haina pe ea și cu o pereche de cizme de cauciuc în picioare — Am auzit ce-a spus la telefon, zice ea Și eu pot ajuta la căutat, pot căuta toată noaptea… Deschide ușa — Claudia, trebuie să lași poliția să-și facă treaba — Fata mea a sunat la mine și a spus că are nevoie de ajutor — Înțeleg că e îngrozitor doar să stai și să aștepți… — Te rog, nu pot să vin cu dumneata? N-o să-ți stau în drum, pot face de mâncare sau pot să răspund la telefon, ca să nu te mai gândești la asta — Nu e nimeni care să stea aici, cu dumneata, vreo rudă sau un prieten, sau… — Nu vreau pe nimeni, o vreau doar pe Penny, îl întrerupe ea 34 Dreambow Erixon ține pe genunchi o mapă și un plic mare, care i-a fost adus în cameră de un curier Ține în dreptul feței un mic ventilator care bâzâie, în vreme ce Joona îl împinge în scaunul cu rotile pe coridorul spitalului Tendonul i-a fost cusut și în loc de ghips piciorul i-a fost imobilizat într-un fel de gheată specială, cu degetele afară A făcut haz de necaz, spunând că-i mai trebuie un papuc cu poante în celălalt picior, dacă voiau să-l vadă în Lacul lebedelor Joona dă din cap amabil către două bătrâne care stau pe o canapea, ținându-se de mână Pufnesc în râs, șușotesc și apoi îi fac semne, ca niște școlărițe — În aceeași dimineață când au ieșit cu iahtul, spune Erixon Prin urmare, Björn a cumpărat un plic și două timbre de la chioșcul de presă din Gara Centrală Avea o chitanță de la chioșc în portofelul care rămăsese pe vas și eu am cerut de la firma de securitate să-mi trimită prin e-mail înregistrarea de pe camera de supraveghere E fără îndoială vorba de o fotografie, așa cum ai susținut tot timpul — Așadar, el a trimis cuiva fotografia? întreabă Joona — Nu se poate vedea ce scrie pe plic — Poate că și-a trimis plicul lui însuși — Dar apartamentul lui a ars, nu mai există nici măcar o ușă, nimic — Telefonează și discută cu cei de la poștă De îndată ce ajung în lift, Erixon începe să facă o serie de mișcări ciudate cu brațele, ca de înot Joona îl privește liniștit, fără să-i pună vreo întrebare — Jasmin spune că-mi fac bine, explică Erixon — Jasmin? — Kinetoterapeuta mea… arată ca o floricică, dar e minunat de severă: Ține-ți gura, stai drept, nu te mai miorlăi Mi-a spus chiar că-s „grăsan”, zâmbește Erixon timid Știi ce școală grea fac? Părăsesc liftul și intră într-o capelă, cu o cruce de lemn pe un stativ înalt de un metru și cu un altar simplu Pe perete se află o broderie cu figura lui Hristos în culori luminoase Joona iese pe coridor, deschide ușa de la o debara și aduce un suport pe care se află blocuri de hârtie și creioane cu tuș Când revine în capelă, vede cum Erixon desprinde fără jenă broderia de pe perete și o atârnă peste crucea pe care a așezat-o într-un colț — Ceea ce știm este că fotografia valorează pentru cineva vieți umane, spune Joona — Însă de ce? Erixon prinde cu piuneze pe perete cópii după extrasul de cont al lui Björn Almskog, liste cu toate conversațiile telefonice, cópii după biletele de autobuz, chitanțele din portofelul acestuia și transcrieri ale mesajelor telefonice — Fotografia trebuie să dezvăluie ceva ce o anume persoană dorește să păstreze secret, trebuie să cuprindă o informație importantă, poate secrete de firmă, material confidențial, spune Joona, începând să noteze diferitele ore pe blocul cu foi detașabile — Da, răspunde Erixon — Atunci, avem grijă să găsim fotografia ca să se termine toate astea, spune Joona Ia un creion cu tuș și scrie pe o foaie mare: 06:40 Penelope pleacă de acasă într-un taxi 06:45 Björn sosește la apartamentul lui Penelope 06:48 Björn părăsește apartamentul cu fotografia 07:07 Björn expediază fotografia de la chioșcul de presă din Gara Centrală Erixon se apropie în scaunul cu rotile și privește foaia, în vreme ce desface ambalajul de la un baton de ciocolată — Penelope Fernandez părăsește sediul televiziunii și-l sună pe Björn cinci minute mai târziu, spune el arătând pe lista cu apeluri telefonice Cartela ei de metrou are imprimată ora 10:30 Sora ei mai mică Viola o sună la 10:45 Atunci, Penelope este probabil deja împreună cu Björn în portul pentru vase mici de la Långholmen — Dar ce face Björn? — Să vedem, spune Erixon mulțumit și își șterge degetele pe o batistă albă Se deplasează de-a lungul peretelui și arată spre una dintre cartelele de călătorie — Björn părăsește apartamentul lui Penelope cu fotografia Ia imediat metroul și deja la ora 07:07 cumpără plicul și cele două timbre de la chioșcul de presă din Gara Centrală — Și pune scrisoarea la poștă, spune Joona Erixon își drege glasul și continuă: — Următorul indicator este tot o tranzacție făcută de pe Visa Card, douăzeci de coroane la Dreambow, un internet-café de pe Vattugatan, la ora 07:35 — … și 35, spune Joona, marcând evenimentul pe foaie — Unde naiba se află Vattugatan? — E o stradă destul de mică, răspunde Joona Undeva, în vechiul cartier Klara Erixon aprobă și continuă: — Presupun că Björn Almskog a mers mai departe cu același bilet, până în Fridhemsplan Pentru că, după aceea, avem un apel de pe telefonul fix, din apartamentul de pe Pontonjärgatan numărul 47 E un apel fără răspuns către tatăl său, Greger Almskog — Trebuie să vorbim cu tatăl despre asta — Următorul indicator este o nouă imprimare, la ora 09:00, pe biletele de călătorie După câte se pare, a luat autobuzul 4 din Fridhemsplan până în Högalidsgatan, în Södermalm și a mers la iahtul din portul Långholmen Joona trece și ultima oră pe hârtie și cercetează schema dimineții — Björn este grăbit să caute fotografia, spune el Dar nu vrea s-o întâlnească pe Penelope în dimineața aceea, așa că așteaptă să dispară în taxi, aleargă apoi înăuntru, ia fotografia de pe ușa de sticlă, părăsește apartamentul și se duce la chioșcul de presă din Gara Centrală — Vreau să văd înregistrările de la camerele de supraveghere — După ce merge la chioșcul de presă, Björn se duce la un internet-café din apropiere, continuă Erixon Rămâne acolo aproximativ o jumătate de oră și pe urmă pleacă… — Aici avem punctul central, îl întrerupe Joona, pornind spre ușă — Poftim? — Atât Penelope, cât și Björn au internet acasă — Așa că, de ce un internet-café? — Mă duc acolo, spune Joona, părăsind încăperea 35 Material șters Comisarul criminalist Joona Linna cotește spre Vattugatan de pe Brunkebergstorg, din spatele Teatrului de Stat, se oprește și coboară din mașină Apoi intră grăbit pe o poartă de fier și continuă cu pași mari, coborând o pantă betonată În cafeneaua Dreambow e liniște Podeaua e proaspăt spălată, un miros de lămâie și de plastic plutește în local Scaunele lucioase de plexiglas stau în jurul măsuțelor pe care se află computerele Singurele care se mișcă sunt imaginile afișate de screensaver-ul de pe ecranele aparatelor Un bărbat rotofei cu bărbuță neagră, ascuțită stă aplecat peste o tejghea înaltă și soarbe cafea dintr-o ceașcă mare pe care stă scris „Lennart înseamnă leu” Poartă niște blugi lăbărțați, iar un șiret îi atârnă peste unul dintre pantofii Reebok — Am nevoie de un computer, spune Joona de îndată ce intră — Așază-te la coadă, glumește bărbatul, făcând un gest peste locurile goale din încăpere — Un anume computer, continuă Joona cu ochii strălucitori Un prieten al meu a fost aici vineri și eu vreau același computer pe care l-a folosit el — Nu știu dacă pot… Bărbatul se întrerupe, când Joona se lasă pe un genunchi și-i înnoadă șiretul — E important — Mă uit în registru, pentru vineri, spune bărbatul, în vreme ce pete mici, roșii încep să-i înflorească pe obraji Cum îl cheamă? — Björn Almskog, răspunde Joona, ridicându-se — A fost la numărul cinci, acolo, în colț, spune el Am nevoie de legitimație Joona îi dă legitimația de polițist și bărbatul pare complet zăpăcit, în vreme ce scrie numele și numărul personal în registru — Poți începe să navighezi — Mulțumesc, spune Joona amabil și se duce la computer Scoate telefonul mobil și-l sună pe Johan Jönson, un tânăr de la secția pentru delicte informatice, din cadrul poliției criminaliste — Așteaptă puțin, se aude o voce răgușită, pe jumătate înăbușită Am înghițit o bucată de hârtie, o batistă de hârtie veche, m-am șters la nas și în același timp am tras aer, ca să strănut… nu, nu pot să-ți explic Dar cu cine vorbesc? — Joona Linna, comisar criminalist — O, la naiba, Joona, salut, ce drăguț să te aud! — Pari deja mai bine, spune Joona — Ah, am înghițit-o — Am nevoie să văd ce-a făcut un tip cu un computer vineri — Say no more! — Mă grăbesc, sunt într-un internet-café — Și ai acces la computerul respectiv? — Mă aflu în fața lui — Asta simplifică lucrurile Încearcă să intri pe istoric, e cu siguranță șters, pentru că de obicei se repornesc calculatoarele după fiecare utilizator, dar totul rămâne de fapt pe hard disk, trebuie doar… sau… cea mai rapidă și mai bună metodă e, desigur, să iei cu totul cutia și să treci prin hard disk via un program pe care l-am făcut pentru… — Ne întâlnim peste un sfert de oră în capela de la spitalul Sankt Göran, spune Joona, decuplează computerul, îl ia sub braț și pornește spre ușă Bărbatul cu ceașca de cafea îl privește uluit și încearcă să-l oprească — Computerul nu poate să părăsească… — Este arestat, spune Joona amabil — Bine, dar de ce e bănuit? Bărbatul rămâne în picioare, privindu-l cu obraji palizi Joona îi face un semn de rămas-bun cu mâna liberă și iese afară, în soare 36 Legătura Asfaltul parcării din fața spitalului Sankt Göran este fierbinte și aerul sufocant În capelă, Erixon își manevrează în toate direcțiile scaunul cu rotile A organizat un post de comandă funcționabil și trei telefoane diferite sună necontenit Joona sosește ținând computerul în brațe și-l așază pe un scaun Pe o canapea mică se află deja Johan Jönson Are douăzeci și cinci de ani, e îmbrăcat într-un trening negru, care îi e puțin cam mare Are capul ras, sprâncenele dese, unite deasupra nasului Se ridică, merge la Joona, îl privește timid, îi întinde mâna, apoi își dă jos rucsacul roșu în care se află laptopul lui — Ei saa peittää, spune el, scoțând un laptop subțire Erixon toarnă Fanta dintr-un termos în pahare mici de hârtie — Obișnuiesc să țin hard diskul în freezer câteva ore, dacă vibrează Și pe urmă, doar cuplez un contact ATA/SATA Fiecare lucrează altfel, vreau să spun, am un amic la Ibas, el folosește DDR, și nici măcar nu-și întâlnește clienții, trece doar tot rahatul printr-o linie de telefon criptată Așa salvează destul de mult, dar eu vreau să salvez totul, asta-i șmecheria mea, fiecare firimitură și atunci ai nevoie de un program care se numește Hangar 18… Își lasă capul pe spate și imită râsul unui om de știință nebun — Ha, ha, ha!… Eu însumi l-am creat, continuă el Funcționează ca un aspirator digital, aduce acasă tot materialul și-l structurează după oră, până la micro-secunde Se așază pe postamentul altarului și cuplează computerele În computerul lui se aud pocnituri slabe Apoi scrie repede o grămadă de comenzi, citește pe ecran, mută cursorul în jos, citește și scrie noi comenzi — Durează mult? întreabă după un timp Joona — Nu știu, mormăie Johan Jönson Nu mai mult de o lună Înjură cu voce joasă pentru sine însuși, scrie o altă comandă și privește cifrele care licăresc pe ecran — Glumesc, zice apoi — Am înțeles asta, răspunde răbdător Joona — Într-un sfert de oră vom ști cât de mult poate fi salvat, spune Johan privind hârtia pe care Joona a scris data și ora vizitei lui Björn Almskog la internet-café — Istoricul pare să fi fost șters în mai multe rânduri, ceea ce face un pic mai dificil… Șiruri de cifre și litere trec peste ecranul în care se reflectă lumina soarelui Johan Jönson își pune neatent tutun de prizat sub buză, își șterge mâna pe pantaloni și așteaptă, cu un ochi pe ecran — Aici e curat, spune el agale Dar nu se poate șterge nimic definitiv, nu există secrete… Pentru că Hangar 18 găsește camere care nici măcar nu există Brusc, din computerul lui se aude un piuit și el scrie ceva, apoi citește într-un tabel lung de cifre Mai scrie ceva și semnalul se oprește brusc — Ce se întâmplă? întreabă Joona — Nu prea multe, răspunde Johan Jönson E un pic mai greu, cu toate aceste sisteme firewalls, sandbox și programele false antivirus… E o minune că mai funcționează, cu atâtea mijloace preventive Clatină din cap și linge un fir de tutun de pe buza de sus — Niciodată n-am avut instalat vreun program antivirus și… Ia stai puțin, se oprește el Joona se apropie, privește peste umărul lui — Ce avem noi aici? șoptește Jönson Ce avem aici? Se lasă pe spate și se freacă pe gât, apoi scrie cu o mână ceva, apasă pe Enter și zâmbește pentru sine — Aici e, spune el Joona și Erixon privesc fix ecranul — O secundă… Nu e ușor, vine doar pe bucăți… Umbrește ecranul cu mâna și așteaptă Apar încet cifre și litere de pe internet — Priviți, acum se deschide ușa încet… Acum vom vedea ce a făcut Björn pe computerul ăsta Erixon a pus frâna la scaunul cu rotile și se apleacă mult în față, ca să poată vedea ecranul — La naiba, sunt doar câteva semne! exclamă el — Privește în colț Jos, în colț, se vede un steag mic, colorat — A folosit Windows, spune Erixon Foarte original! — Hotmail, continuă Joona — Log in, explică Johan Jönson — Acum începe să fie interesant, spune Erixon — Poți vedea numele? întreabă Joona — Nu funcționează așa… trebuie doar să te duci înapoi în timp, răspunde Johan, mergând pe pagina precedentă — Asta ce-a fost? arată Joona — Suntem în inbox, răspunde el — A trimis ceva? întreabă Joona cu glas încordat Pe ecran văd reclame pentru excursii ieftine la Milano, New Y k, Lo dn, P ris Și jos, în colț se vede o mică cifră luminoasă, ora: 07:44:42 PM — Aici avem ceva, spune Johan Jönson Pe ecranul computerului său se vede acum textul: tt j g kontakt ed — Kontakt annons, rânjește Erixon Nu funcționează niciodată, și eu… Tace brusc Johan Jönson mută încet cursorul în jos și apoi se oprește Se depărtează de computer cu un zâmbet larg Joona îi ia locul, mijește ochii din pricina soarelui și citește ce scrie pe ecran: Carl Palmcr ck f grafi tt jag kontakt med i Joona simte cum i se zbârlește părul de pe ceafă Brațele și spinarea îi sunt străbătute de fiori Palmcrona, gândește el iar și iar, în vreme ce scrie pe hârtie textul de pe ecranul calculatorului, își netezește părul și se duce la fereastră Încearcă să gândească limpede și respiră adânc Amenințarea unui mic atac de migrenă trece Erixon se holbează în continuare la ecran și înjură în șoaptă — Ești sigur că Björn Almskog a scris asta? întreabă Joona — Fără nicio îndoială, răspunde Johan Jönson — Absolut sigur? — Dacă el este cel care a stat la acest computer la ora respectivă, atunci e scrisoarea lui — Atunci, este mesajul lui, repetă Joona cu gândurile deja în altă parte — O casă în iad, șoptește Erixon Jonas Jönson privește fragmentele de text de pe adresa „crona@isp se” și bea Fanta direct din termos Erixon se apleacă în scaunul cu rotile, închizând ochii o secundă — Palmcrona, spune Joona cu glas coborât — Asta e nebunie curată, remarcă Erixon Ce mama dracului are Carl Palmcrona de-a face cu povestea asta? Joona merge spre ușă, gânditor Nu spune nimic în vreme ce iese din capelă și părăsește spitalul Apoi, traversează parcarea, merge cu pași mari prin soarele puternic, îndreptându-se spre automobilul său negru 37 Unități partenere Joona Linna merge repede pe coridor spre biroul șefului Departamentului de Criminalistică, pentru a-i povesti despre e-mailul lui Björn Almskog adresat lui Carl Palmcrona Spre uimirea sa, ușa este larg deschisă Carlos Eliasson privește pe fereastră, apoi se așază din nou la birou — Mai e încă acolo, spune el — Cine? — Mama fetelor — Claudia? întreabă Joona, ducându-se la fereastră — Stă acolo de o oră întreagă Joona privește afară, dar nu poate s-o vadă Un tătic în costum albastru-închis trece cu coroana de rege pe cap, împreună cu o fetiță în rochie trandafirie de prințesă Pe urmă însă, aproape vizavi de poarta mare de la Direcția Generală a Poliției, vede o femeie ghemuită lângă o Mazda murdară Este Claudia Fernandez Stă acolo, complet nemișcată, cu privirea îndreptată spre intrare — Am ieșit și am întrebat-o dacă așteaptă pe cineva anume, mă gândeam că ai uitat că aveți întâlnire… — Nu, spune cu voce scăzută Joona — Mi-a spus c-o așteaptă pe fiica ei, Penelope — Carlos, trebuie să vorbim… Înainte ca Joona să apuce să-i povestească despre e-mailul lui Björn Almskog, se aude un ciocănit ușor în ușă și Verner Zandén, șeful Secției de Securitate din Säpo, intră în birou — Mă bucur să te văd, spune bărbatul înalt, dând mâna cu Carlos — Și eu Verner îl salută pe Joona și aruncă o privire în urma sa — Unde a dispărut Saga? întreabă cu vocea lui de bas Aceasta intră cu pași înceți Silueta ei gingașă și chipul luminos aproape reflectă lucirea argintie a acvariului — Nu mi-am dat seama că ai rămas în urmă, zâmbește Verner Carlos se întoarce spre Saga, pare nehotărât, nu știe dacă e potrivit să dai mâna cu o zână sau nu Preferă să facă un pas înapoi și întinde brațul, într-un gest de invitație — Intră în colibă, spune cu o răgușeală ciudată în glas — Mulțumesc, răspunde ea — L-ai cunoscut deja pe Joona Linna Saga stă acolo, cu părul ei strălucitor, lung până la brâu, dar ochii îi sunt duri și fălcile strânse aprig Cicatricea subțire din sprânceană îi lucește pe față ca desenată cu var — Simțiți-vă ca acasă, spune Carlos, reușind să pară aproape prietenos Saga stă țeapănă pe scaun, lângă Joona Carlos pune pe masă o broșură lucioasă, cu titlul „Strategii pentru unitățile care colaborează” Verner ridică mâna în glumă, ca un elev de școală, înainte ca vocea lui profundă să răsune în încăpere: — Formal, întreaga anchetă se află pe masa de lucru la Säpo, spune el Dar fără Departamentul de Criminalistică și fără Joona Linna n-am fi avut niciun rezultat în ancheta asta Verner arată spre broșură și chipul lui Saga Bauer se face roșu ca focul — Poate că nu avem propriu-zis un rezultat, murmură ea — Ce vrei să spui? întreabă Verner cu voce ridicată — Joona a găsit doar amprenta unei palme și niște părți dintr-o fotografie — Și tu ai aflat… împreună cu el, ai aflat că Penelope Fernandez trăiește și că este urmărită Nu spun că a fost doar datorită lui, dar… — E absurd! strigă Saga și, cu un gest, aruncă toate hârtiile pe podea Cum mama dracului puteți să-l lăudați atât, el nici n-ar trebui să se afle aici, n-ar fi trebuit să știe că Daniel era… — Dar a făcut-o, o întrerupe Verner — Dar, la dracu’, e informație clasificată, continuă ea pe același ton ridicat — Saga, spune Verner cu severitate Tu n-ar trebui să fii aici! — Nu, dar atunci totul ar… Saga tace brusc — Acum putem continua discuția? întreabă Verner Ea își privește o clipă șeful, apoi se întoarce spre Carlos, zicând: — Iartă-mă, îmi pare rău că mi-am ieșit din fire Se apleacă și începe să adune hârtiile de pe podea Fruntea îi e plină de mici puncte roșii Carlos îi spune să lase hârtiile acolo, dar Saga le strânge, una câte una, le aranjează și le pune din nou pe masă — Îmi pare foarte rău Carlos își drege vocea, apoi se întoarce cu grijă spre ea: — Să sperăm totuși că aportul lui Linna, sau cum vreți să-i spuneți, vă va face să-i permiteți să ia parte la anchetă, concluzionează el — Acum, serios vorbind, se adresează Saga șefului ei Nu vreau să fiu cârcotașă, dar nu pricep de ce trebuie să-l lăsăm pe Joona să participe la ancheta noastră, noi nu avem nevoie de el Vorbiți despre rezultate, însă eu nu cred… — Sunt de acord cu Saga, intervine Joona, apăsând cuvintele Sunt convins că ați fi găsit și singuri amprenta și colțul rupt din fotografie — E posibil, spune Verner — Pot să plec acum? își întreabă Saga șeful cu voce stăpânită, ridicându-se — Dar e ceva ce nu știți, continuă Joona calm Și anume că Björn Almskog l-a contactat în secret pe Carl Palmcrona în aceeași zi în care a fost ucisă Viola Se lasă o tăcere deplină în încăpere Saga se așază la loc pe scaun Verner se apleacă în față, lasă informația să-i pătrundă în minte, apoi își drege glasul: — Ar putea fi o legătură între moartea lui Palmcrona și cea a Violei Fernandez? întreabă cu glasul său adânc, vibrant — Joona? spune Carlos, așteptând un răspuns — Da, cele două morți au legătură, confirmă el — Asta e ceva mai grav decât ne închipuiam! aproape șoptește Verner E groasă! — Bine lucrat! îl laudă Carlos cu un zâmbet neliniștit Saga Bauer își încrucișează brațele, își ațintește privirea în podea și pe frunte încep din nou să-i apară puncte mici, roșii — Joona, începe Carlos și-și drege glasul Eu nu pot trece peste Petter, el va continua să conducă ancheta noastră preliminară, dar mă gândesc să te împrumut la Säpo — Ce spui, Saga? întreabă Joona — E perfect, se grăbește să răspundă Verner — Eu sunt conducătorul anchetei, spune Saga, ridicându-se de pe scaun și părăsind încăperea Verner se scuză și o ia după ea Ochii cenușii ai lui Joona strălucesc Carlos stă în continuare pe scaun, tușește și apoi spune: — E tânără și trebuie să încerci… vreau să spun, fii un pic amabil, ai grijă de ea — Cred că poate foarte bine s-o facă și singură, răspunde Joona scurt 38 Saga Bauer Saga Bauer se gândește la Carl Palmcrona și abia apucă să întoarcă un pic fața Vede prea târziu lovitura Vine dintr-o parte Un croșeu destul de lung, care trece peste umărul ei stâng și o nimerește în ureche și în obraz Se clatină Casca de protecție s-a strâmbat din nou, nu mai vede aproape nimic, dar înțelege că o altă lovitură vine, de aceea lasă în jos bărbia și își protejează fața cu amândouă mâinile E o lovitură grea, urmată de alta, în coaste Se clatină înapoi, în corzi Arbitrul se repede, dar ea a apucat deja să iasă din cursă Se mișcă într-o parte, ajunge în mijlocul ringului și apucă în același timp să-și evalueze adversara: Svetlana Krantz din Falköping, o femeie vânjoasă de vreo patruzeci de ani, cu umeri căzuți și emblema Guns N’ Roses tatuată pe umăr Svetlana respiră cu gura deschisă, o urmărește cu pași grei, crede că va câștiga prin knockout Saga se prelinge moale în spate – se răsucește ca o frunză deasupra pământului toamna E simplu să boxezi, gândește ea, simțind cum bucuria îi umple brusc pieptul Se oprește și zâmbește așa de larg, că e gata să-și piardă proteza Știe că e mai bună, dar de fapt nu se gândise s-o doboare la pământ pe Svetlana Se hotărâse să câștige la puncte Însă, când l-a auzit pe tipul Svetlanei urlând să facă zob fața pizdulicii mici și blonde, s-a răzgândit Svetlana se mișcă repede, mâna dreaptă e nerăbdătoare, un pic prea nerăbdătoare E dornică să câștige și nu mai urmează regulile jocului, ci s-a hotărât să termine deja, cu una sau mai multe lovituri de dreapta Crede că Saga e suficient de amețită ca s-o poată izbi sub centură Dar Saga nu e slăbită, dimpotrivă, este foarte concentrată Dansează un pic pe loc, așteaptă adversara care se năpustește, iar apoi ridică mănușile în fața capului, ca și cum ar vrea doar să se apere Însă, exact la momentul potrivit, face o combinație neașteptată umăr-picioare, astfel încât, cu un pas lateral în față, alunecă din linia adversarei Saga lovește din lateral, dar cu toată forța dată de mișcare, direct în plexul solar al celeilalte Simte prin mănușă conturul cutiei toracice, în vreme ce trupul doar se apleacă în față Următoarea lovitură ratează un pic, Saga îi atinge doar creștetul, dar a treia lovitură este cât se poate de curată, direct în gură și foarte tare Capul Svetlanei se duce pe spate Stropi de sudoare se împrăștie în aer Proteza dentară albastră zboară Genunchii Svetlanei se îndoaie și ea lovește greu podeaua, se rostogolește o dată și rămâne jos, înainte de-a începe să se miște din nou După meci, Saga Bauer se află în vestiar și simte cum trupul i se liniștește încet Are un gust ciudat în gură, un amestec de sânge și clei E obligată să-și folosească dinții pentru a-și scoate banda textilă din jurul încheieturii mâinilor Ușa de la dulapul unde își ține hainele e deschisă, iar lacătul e pe bancă Se vede în oglindă și își șterge iute câteva lacrimi Nasul o ustură și-i zvâcnește după lovitura puternică pe care i-a aplicat-o adversara La începutul meciului avea gândurile în altă parte, la discuția cu șeful ei și cu șeful Departamentului de Criminalistică, în urma căreia se luase hotărârea ca ea și Joona Linna să colaboreze Pe ușa dulapului se află un abțibild cu textul „Södertälje Rockets” și fotografia unei rachete, care mai curând seamănă cu un rechin furios Mâinile îi tremură când își scoate șortul, chiloții, maioul negru, sutienul și pieptarul de protecție Tremurând, se duce în sala dușurilor care are pereții acoperiți cu faianță și intră într-una din cabine Apa îi curge pe grumaz și pe spinare Își alungă gândurile despre Joona și scuipă câteva șuvițe de salivă amestecată cu sânge Când se întoarce în vestiar, acolo se află vreo douăzeci de femei Au venit de la lecția de sărituri Ki Saga nu le observă cum se opresc și capătă ceva lucios în priviri, la vederea ei Saga Bauer este foarte frumoasă, într-un fel care-l face pe cel ce o privește să se înmoaie, să cadă sub vraja ei Poate că înrudirea cu ilustratorul de cărți pentru copii John Bauer este cea care te duce cu gândul la o zână a pădurii sau o silfidă Chipul ei este neted și simetric, fără niciun machiaj, ochii mari și albaștri ca un cer de vară Saga Bauer are un metru șaptezeci și trupul zvelt, cu mușchii antrenați, plus toate vânătăile obișnuite Dacă ar vedea-o, cei mai mulți ar crede că e dansatoare de balet, și nu boxer de elită și comisar în poliția de securitate Legendarul ilustrator de basme John Bauer avea doi frați, Hjalmar și Ernst Ernst, cel mai mic, este străbunicul ei Saga încă își amintește cum bunicul ei îi povestea despre tatăl său și cât de îndurerat fusese acesta atunci când vestitul său frate mai mare, John, se înecase împreună cu soția Esther și micul lor fiu într-o noapte de noiembrie în Vättern, la doar câteva sute de metri de portul din Hästholmen Trei generații mai târziu, desenele lui John Bauer au căpătat o ciudată transpunere în realitate Saga le amintește tuturor de sclipitoarea prințesă Tuvstarr care stă în fața trolului uriaș, întunecat, fără cea mai mică teamă Saga știe că este un comisar priceput, cu toate că niciodată nu a putut duce la bun sfârșit o anchetă de una singură E obișnuită să fie îndepărtată de la munca ei, să fie dată la o parte după multe săptămâni de total angajament, e obișnuită să fie supra-protejată și să nu fie luată la acțiuni pe teren E obișnuită, dar asta nu înseamnă că îi place situația Saga Bauer a absolvit mai întâi Academia de Poliție cu rezultate foarte bune, apoi a primit o instruire specială în brigada antitero de la poliția de securitate, a ajuns comisar și se ocupă atât de cercetări, cât și de misiuni operative Tot timpul a avut grijă să-și perfecționeze instruirea și, în același timp, să se antreneze fizic Aleargă în fiecare zi, face exerciții sau ia parte la meciuri de box cel puțin de două ori pe săptămână, și trage cu pistolul ei Glock 21 și cu arma cu lunetă 90 în fiecare săptămână Saga locuiește împreună cu Stefan Johansson, care cântă la pian într-o formație de jazz numită Red Bop Label și care a scos cinci discuri la ACT Music Grupul a primit un premiu Grammis pentru discul cu improvizații pline de tristețe A Year Without Esbjörn Când Saga vine acasă de la slujbă sau de la antrenament, obișnuiește să stea pe jumătate culcată pe canapea, să mănânce dulciuri și să privească un film cu sunetul oprit, în vreme ce Stefan cântă la pian ore în șir Când Saga iese afară, vede că adversara ei o așteaptă — Voiam doar să-ți mulțumesc pentru meci și să te felicit, spune Svetlana Saga se oprește — Și eu îți mulțumesc Svetlana roșește ușor: — Ești foarte bună — Și tu la fel Svetlana lasă privirea în jos, zâmbind Printre tufișurile tunse pătrat din jurul parcării e plin de gunoaie — Iei trenul? întreabă Saga — Da, ar trebui să plec Svetlana își ia geanta sport, dar se oprește, vrea să spună ceva, șovăie — Saga… îți cer iertare pentru prietenul meu Nu știu dacă ai auzit că striga tot felul de chestii În orice caz, e ultima oară când mai vine cu mine Svetlana tușește, apoi pleacă — Așteaptă, spune Saga Pot să te conduc la gară dacă vrei 39 Urmărirea continuă Penelope urcă de-a curmezișul panta, alunecă pe pietrele desprinse, cade, se sprijină cu mâna, simte izbitura în umăr și în spinare, se zgârie și gâfâie Din încheietura mâinii, îi radiază durerea Are respirația tăiată, tușește și privește jos, în urmă, printre copaci, în penumbra dintre trunchiuri, temându-se să nu dea din nou cu ochii de urmăritor Björn vine în urma ei, sudoarea îi curge pe obraji, ochii îi sunt injectați și hăituiți, mormăie ceva și o ajută să se ridice — Nu ne putem opri, șoptește el Nu știu cât de departe este urmăritorul sau dacă le-a pierdut urma Cu doar câteva ore mai devreme, erau lungiți pe dușumeaua unei bucătării în vreme ce el privea pe geam Acum, urcă în goană, se strecoară printre brazii pitici, simt mirosul acelor de brad și continuă înainte, ținându-se de mână Se aude o trosnitură și Björn tresare înspăimântat, face un pas mare într-o parte și e izbit de o creangă drept în față — Nu știu cât mai rezist, gâfâie el — Nu te gândi la asta, îl roagă Penelope Mai merg un pic Picioarele și genunchii îi dor Continuă prin mărăcinișul des și frunzele foșnitoare, jos, în șanț, pășesc înainte printre buruieni și ajung pe un drum cu pietriș Björn privește în jur, o cheamă în șoaptă și apoi începe să alerge spre sud, în direcția zonei mai locuite din Skinnardal Nu poate fi departe Ea șchiopătează câțiva pași, apoi îl urmează O fâșie de pietriș cu câteva fire de iarbă se întinde între urmele de roți Drumul cotește după un grup de mesteceni Aleargă unul lângă celălalt și, după ce înconjoară trunchiurile albe, văd brusc doi oameni O femeie de vreo douăzeci de ani în fustă scurtă de tenis și un bărbat cu o motocicletă roșie Penelope își trage fermoarul de la bluză și încearcă să-și domolească răsuflarea, respirând pe nas — Hei, spune ea O privesc și Penelope înțelege de ce sunt speriați Atât ea, cât și Björn sunt plini de sânge și murdari — Am avut un accident, spune repede, printre gâfâieli Avem nevoie de un telefon Fluturi roșii zboară peste tulpinile de coada-calului și loboda sălbatică din șanț — OK, spune tânărul, își caută telefonul și i-l întinde lui Penelope — Mulțumesc, șoptește Björn, privind în urmă, în pădure — Ce s-a întâmplat? întreabă tânărul Penelope nu știe ce să răspundă, înghite în sec și lacrimile încep să i se prelingă pe obrajii murdari — Un accident, răspunde Björn — O recunosc, spune fata în fustă de tenis către prietenul ei La naiba, e tipa aia, pe care am văzut-o la televizor — Cine? — Care vorbea tot felul de rahaturi despre exportul suedez Penelope încearcă să-i zâmbească, în vreme ce formează numărul mamei sale Mâinile îi tremură prea tare și greșește, se întrerupe, încearcă din nou Tânăra șoptește ceva în urechea prietenului ei Se aude un trosnet în pădure și lui Penelope i se pare că vede ceva printre copaci Înainte să înțeleagă că doar i s-a părut, apucă să își spună că urmăritorul îi va găsi, că a fost pe urmele lor, încă de la casa aceea Mâna îi tremură așa de tare în vreme ce ține telefonul la ureche, încât se teme să nu-l scape — Aș putea să știu un lucru? i se adresează cu glas încordat tânăra lui Penelope Crezi că cei ce muncesc din greu, care lucrează poate șaizeci de ore pe săptămână, trebuie să plătească impozite pentru cei care nu au chef să muncească, ci stau doar în fața televizorului? Penelope nu înțelege ce vrea să spună tânăra, de ce e furioasă, nu reușește să se concentreze asupra întrebării, nu poate pricepe ce are asta de-a face cu ea Gândurile îi aleargă prin cap, caută din nou cu privirea printre copaci și în același timp aude semnalul telefonului, îndepărtat și plin de păcănituri — Nu-ți convine să muncești? întreabă femeia cu voce ascuțită Penelope îl privește pe Björn, speră că el o va ajuta, că îi va spune tinerei ceva care s-o mulțumească Suspină când aude vocea mamei sale pe robot: Sunt Claudia – momentan nu pot răspunde, dar vă rog să-mi lăsați un mesaj… Lacrimile îi curg pe obraji, genunchii sunt gata s-o lase, e teribil de epuizată Ridică o mână spre tânără, pentru a-i arăta că nu-i poate răspunde chiar acum — Ne-am cumpărat telefoanele din banii pe care i-am câștigat, spune femeia N-ai decât să-ți câștigi propriii bani și să-ți cumperi un telefon… Se aud pârâituri în telefon, semnalul e prost, încearcă să găsească un loc mai bun, dar se aude și mai rău, pocnituri, tăcere și nu știe dacă legătura s-a întrerupt când începe să vorbească: — Mama, am nevoie de ajutor, sunt urmărită de… Brusc, tipa înjură, îi smulge telefonul din mână și i-l dă tânărului — Caută-ți o slujbă, spune acesta Penelope se împleticește, privește uimită tânăra pereche, vede femeia așezându-se pe motocicletă în spatele bărbatului și cuprinzându-i mijlocul cu brațele — Vă rog, îi imploră Penelope Trebuie să… Vocea ei se stinge în vreme ce motocicleta demarează, roata din spate se învârte în gol și aruncă în aer pietrișul, înainte să pornească Björn strigă după ei, să aștepte O iau la goană după motocicletă, dar aceasta dispare spre Skinnardal — Björn, scâncește Penelope și se oprește — Aleargă, strigă el Penelope se sufocă, privește înapoi și se gândește că sunt pe cale să facă o greșeală Björn se oprește, se uită la ea, respiră cu greutate, se sprijină un moment cu brațele de genunchi, apoi începe din nou să meargă — Așteaptă, el înțelege cum gândim noi, spune Penelope cu gravitate Trebuie să facem altceva Björn încetinește pasul, se întoarce s-o privească, dar continuă să meargă cu spatele — Trebuie să găsim ajutor, spune ea — Nu acum Björn vine înapoi la ea și o prinde de după umeri — Penny, sunt cu siguranță doar zece minute până la cea mai apropiată casă, poți să mergi, te ajut eu… — Trebuie să intrăm din nou în pădure, îl întrerupe ea Știu că am dreptate Își scoate banda care-i ține părul legat și o aruncă în drum, un pic în față, apoi schimbă direcția și merge direct în pădure, îndepărtându-se de zona locuită Björn aruncă o privire spre drum, apoi o urmează, face un salt peste șanț și intră în pădure Penelope îl aude în urma ei O ajunge și îi prinde mâna Aleargă unul lângă altul, nu foarte repede, dar cu fiecare minut se depărtează de drum, de oameni și de orice ajutor Brusc, drumul le este blocat de o limbă îngustă de apă Gâfâind, trec prin apa adâncă până la genunchi, înaintând vreo patruzeci de metri Ajung pe cealaltă parte și continuă să alerge prin pădure cu pantofii uzi După vreo zece minute, Penelope încetinește din nou Se oprește, își trage respirația, ridică privirea și se uită în jur Pentru prima dată nu mai simte prezența înghețată a urmăritorului Björn își trece mâna peste gură și vine la ea — Când eram în casă, spune el De ce ai strigat să intre? — Fiindcă altfel ar fi deschis ușa și ar fi intrat – era singurul lucru la care nu se aștepta — Dar… — Tot timpul, a fost cu un pas înaintea noastră, continuă ea Am fost speriați și el știe cum se comportă persoanele speriate — În orice caz, nu strigă la el să intre, spune Björn și un zâmbet obosit i se răspândește pe față — De aceea n-am mai putut continua pe drumul spre Skinnardal Trebuie să schimbăm direcția tot timpul, să alergăm tot mai departe, în pădure, unde ne poartă pașii — Da Îi privește chipul istovit, buzele albe, uscate — Cred că trebuie să procedăm așa dacă vrem să scăpăm Să gândim altfel Cred că noi, în loc… în loc să încercăm să plecăm de pe insula asta, trebuie să pătrundem mai adânc în arhipelag, departe de uscat — Nimeni n-ar face așa — Mai reziști puțin? îl întreabă ea cu glas scăzut El dă din cap și încep amândoi să alerge mai adânc în pădure, mai departe și mai departe de drumuri, de case și de oameni 40 Înlocuitorul Axel Riessen își desface încet butonii de la manșetele cămășii scrobite Îi pune în vasul de bronz de pe comodă I i-a lăsat moștenire bunicul lui, amiralul Riessen, și poartă însemnul unui ordin, care constă din două ramuri de palmier încrucișate Axel Riessen se privește în oglinda de lângă șifonier, își desface cravata, se duce apoi în celălalt capăt al camerei și se așază pe marginea patului Țevile caloriferului zumzăie și prin pereți i se pare că distinge frânturi de note muzicale Muzica vine din apartamentul de dedesubt, unde locuiește fratele lui mai mic Un solo de vioară, gândește el și imediat își dă seama ce piesă este În minte aude Sonata numărul 1 pentru vioară în sol minor de Bach, partea introductivă, un adagio, însă cântată mult mai lent decât în interpretările obișnuite Axel nu aude numai notele propriu-zise, dar se bucură, de asemenea, de fiecare sunet secundar, chiar și de o simplă lovitură involuntară în corpul viorii Degetele îi tremură când muzica își schimbă ritmul, mâinile îi tânjesc după o vioară A fost cândva o vreme în care își lăsa degetele să murmure împreună cu muzica, să curgă pe strune, pe corpul viorii Muzica din capul lui tace atunci când sună telefonul Se ridică de pe marginea patului și își trece mâna peste frunte E foarte ostenit, n-a dormit aproape deloc săptămâna trecută Pe display vede un număr de la Cancelaria Guvernamentală Axel își drege glasul, înainte să răspundă pe un ton calm: — Axel Riessen — Mă numesc Jörgen Grünlicht, sunt șeful grupului guvernamental pentru probleme de politică externă, cum poate că știți — Bună seara — Iertați-mă că sun așa de târziu — Sunt treaz — Mi s-a spus că s-ar putea să fiți, aprobă Jörgen Grünlicht și întârzie un moment înainte de a continua Am avut o ședință de conducere extraordinară chiar acum, în care am luat hotărârea de-a încerca să vă recrutăm pentru postul de director general al ISP — Înțeleg Un moment, în telefon se lasă tăcerea Apoi, Grünlicht spune grăbit: — Presupun că știți ce i s-a întâmplat lui Carl Palmcrona — Ceea ce am citit în ziar Grünlicht tușește slab, dregându-și glasul și spune ceva ce Axel nu poate înțelege, înainte ca interlocutorul său să înalțe glasul — Sunteți familiarizat cu activitatea noastră și teoretic ați putea – dacă acceptați propunerea noastră – să începeți imediat să lucrați — Trebuie să-mi termin misiunea la ONU, răspunde Axel — Este aceasta o problemă? întreabă Grünlicht neliniștit — Nu — Trebuie, bineînțeles, să vedeți condițiile, dar… nu există nimic pe care să nu-l putem discuta, spune Grünlicht Cred că vă dați seama că vrem foarte mult să vă avem alături de noi, nu are rost să facem un secret din asta — Lăsați-mă să mă gândesc — Aveți timp să ne întâlnim mâine-dimineață? — E vreo grabă? — Avem destul timp la dispoziție, răspunde Grünlicht Dar, e clar, gândindu-ne la cele întâmplate… Am avut unele avertismente de la ministrul comerțului referitoare la o chestiune care este deja un pic întârziată — Despre ce e vorba? — Nimic ciudat… este vorba de aprobarea unei licențe de export Hotărârea preliminară a fost pozitivă, comisia de control al exportului și-a făcut datoria, expertiza e încheiată, dar Palmcrona n-a apucat să semneze — Și el trebuia s-o facă? întreabă Axel — Numai directorul general poate aproba exportul de materiale de apărare sau produse cu dublă utilizare, explică Grünlicht — Dar guvernul poate aproba anumite afaceri? — Numai dacă directorul general al ISP a luat decizia de-a lăsa în seama guvernului problema respectivă — Înțeleg Timp de unsprezece ani, Axel Riessen lucrase ca inspector de material de război în vechiul sistem, pentru Ministerul de Externe, înainte să fie angajat de organul UNODA Acum era un fel de senior advisor la Divizia de analiză și estimare Riessen avea doar cincizeci și unu de ani, iar părul său cărunt era încă des Trăsăturile îi erau regulate și blânde Era ars de soare după concediul petrecut la Kapstaden, unde închinase o barcă cu vele și navigase de unul singur de-a lungul coastei abrupte Axel se duce la bibliotecă, se așază în fotoliul de citit, închide pleoapele care-l ustură și începe să se gândească la moartea lui Carl Palmcrona – azi-dimineață era o notă despre decesul lui în Dagens Nyheter E greu de imaginat ce s-a întâmplat, dar ceva din text lăsa să se înțeleagă că dispariția lui Palmcrona se petrecuse în mod neașteptat Nu a fost bolnav, de obicei asta se spune Axel se gândește că ei doi s-au întâlnit de multe ori de-a lungul anilor Au fost angajați amândoi drept consilieri pentru proiectul guvernamental de-a reuni Inspectoratul pentru Armament cu comisia Cancelariei Guvernamentale pentru Controlul Materialului Strategic într-un singur organ – Inspecția pentru Produsele Strategice, ISP Și acum, Palmcrona e mort Axel are în fața ochilor bărbatul înalt, palid, cu tunsoarea militărească și un aer însingurat Apoi, asupra lui se năpustește neliniștea În încăpere e tăcere Axel se ridică și privește în jur, caută un zgomot — Beverly, strigă el nu prea tare Beverly? Ea nu răspunde Îl cuprinde teama Trece rapid prin camere și jos, în hol, pentru a-și lua haina cu gândul să iasă și s-o caute când, deodată, o aude fredonând pentru sine Coboară, desculță în bucătărie Când ea îi vede fața neliniștită, face ochii mari — Axel, spune cu vocea ei limpede Ce s-a întâmplat? — Mă temeam că ai ieșit, murmură el — În lumea cea primejdioasă, zâmbește ea — Eu spun doar că nu te poți încrede în toți oamenii — Dar n-o fac, doar îi privesc, le privesc aura, explică fata Dacă aura lor strălucește, atunci știu că sunt drăguți Axel nu știe ce-ar putea răspunde, spune doar că i-a cumpărat chipsuri și o sticlă mare de Fanta Fata nu pare să-l audă El încearcă să-i descifreze expresia feței Să vadă dacă începe să fie neliniștită sau deprimată, sau închisă în sine — Ce crezi, ne vom căsători? întreabă ea — Da, minte el — Numai că florile mă fac să mă gândesc la înmormântarea mamei și la chipul lui tata, atunci când… — Nu avem nevoie de flori, spune el — Deși lăcrămioarele îmi plac — Și mie, aprobă el cu glas slab Fata roșește de încântare și el o aude prefăcându-se că-i vine să caște, de dragul lui — Mi-e așa de somn, spune ea, părăsind camera Vrei să dormim? — Nu, răspunde Axel Riessen, mai mult pentru sine, dar se ridică și o urmează Trece prin încăperi cu senzația intensă că părți din corpul lui încearcă să-l oprească Se simte neîndemânatic și ciudat de lent, când o urmează pe coridor, peste pardoseala de marmură și apoi sus, pe scară, prin două saloane, până în camerele unde obișnuiește să se retragă seara Fata e subțire și scundă, nu-i ajunge la piept Părul a reînceput să-i crească pe cap, după ce și l-a ras, săptămâna trecută Îl îmbrățișează grăbit și el apucă să simtă mirosul de zahăr ars al gurii ei 41 Insomnia Sunt deja zece luni de când Axel Riessen a întâlnit-o prima oară pe Beverly Andersson Totul a pornit de la problemele lui cronice cu somnul După o întâmplare care avusese loc cu mai mult de treizeci de ani în urmă, nu mai putea să doarmă Existența lui funcționa atâta vreme cât lua somnifere, dormea un somn chimic fără vise și din care se trezea obosit Dar măcar dormea Era silit să crească încontinuu doza, iar pastilele creau un freamăt adormitor care-i învăluia gândurile Dar, după mai mult de douăzeci de ani de consum intens, fusese găsit de fratele lui în hol, inconștient și cu sângele curgându-i din nas Cei de la institutul Karolinska descoperiseră că suferă de ciroză Distrugerea celulelor se producea atât de rapid, că fusese pus pe o listă de așteptare pentru un transplant de ficat, imediat după controlul obligatoriu Dar, pentru că avea grupa de sânge 0 și tipul de țesut era foarte neobișnuit, numărul de posibili donatori era teribil de redus Fratele lui mai mic ar fi putut să-i doneze o parte din ficat dacă n-ar fi avut și el, la rândul său, o problemă cardiacă atât de serioasă, încât inima sa nu putea face față unei asemenea operații Speranța de a găsi un donator de ficat era aproape inexistentă, însă, dacă Axel se abținea de la alcool și de la somniferele lui, atunci n-avea să moară Și împreună cu o doză serioasă de Konakion, Inderal și Spironolactonă, ficatul putea funcționa, iar el putea duce o viață normală Problema era că iar se confrunta cu lipsa somnului, nu dormea mai mult de o oră, două pe noapte A fost internat într-o clinică din Göteborg specializată în tulburările de somn, a trecut printr-o polisomnografie și a primit diagnosticul de insomnie Dar, pentru că medicația era exclusă, a putut doar să fie sfătuit să recurgă la unele tehnici de relaxare, să mediteze, să încerce hipnoză și autosugestie, însă nimic nu l-a ajutat La patru luni după colapsul ficatului, a avut o perioadă în care n-a dormit deloc timp de nouă zile și a suferit o cădere nervoasă asemănătoare unei psihoze S-a internat de bunăvoie în așezământul psihiatric privat Inima Sfintei Maria Acolo a întâlnit-o pe Beverly, pe atunci ea nu avea mai mult de paisprezece ani Ca de obicei, Axel zăcea treaz în camera lui, era poate trei noaptea, întuneric beznă, când ea a deschis ușa Era un suflet nefericit, un walker, rătăcea nopțile pe culoarele așezământului Poate doar căuta pe cineva la care să rămână Axel zăcea acolo, disperat și neputând să doarmă, când a intrat fata S-a oprit nemișcată în fața lui, cămașa lungă de noapte i se târa pe dușumea — Am văzut cum luminează aici, înăuntru, a șoptit ea Vine o strălucire de la tine Apoi s-a urcat în pat, lângă el Axel era amețit din pricina lipsei de somn, nu știa ce face, a prins-o tare, prea tare și a strâns-o lângă el Fata n-a spus nimic, ci doar a stat acolo El s-a agățat cu putere de trupul mic, și-a lipit fața de gâtul ei și atunci brusc s-a prăbușit în somn A căzut în vise și în apa somnului A fost vorba doar de câteva minute prima oară, însă pe urmă ea a venit în fiecare noapte El o prindea, o ținea strâns și adormea plin de transpirație Instabilitatea psihică s-a ameliorat și Beverly n-a mai colindat pe culoare Axel Riessen și Beverly Andersson au ales amândoi să părăsească Inima Sfintei Maria și ce s-a întâmplat mai apoi a fost o înțelegere tăcută și confuză între ei doi Au înțeles că adevăratul motiv al acestui aranjament trebuie ținut secret, dar, văzut din afară, Beverly primise aprobarea tatălui ei să locuiască în gazdă într-un apartament separat la Axel Riessen, în așteptarea unui apartament propriu, studențesc Beverly Andersson are acum cincisprezece ani și a primit diagnosticul de comportament bipolar Este lipsită de măsură în relațiile cu ceilalți oameni și nu posedă capacitatea de a trasa limite Nu are un instinct normal de supraviețuire Înainte, fete ca Beverly erau închise în aziluri de nebuni, erau sterilizate cu forța sau lobotomizate, de teama desfrâului În continuare, fete ca Beverly întotdeauna merg acasă cu cine nu trebuie și își pun toată încrederea în cei care nu le vor binele Dar Beverly are noroc că l-a găsit pe Axel Riessen Acesta își repetă mereu că nu e pedofil, că nu vrea să-i facă rău sau să câștige bani de pe urma ei Are nevoie de ea doar ca să poată dormi Beverly vorbește deseori despre căsătorie, lucru care se va întâmpla când ea va fi suficient de mare Axel Riessen o lasă să-și dea frâu liber fanteziilor despre căsătorie, pentru că asta o face mulțumită și liniștită Își spune că în felul acesta o păzește de lumea înconjurătoare, însă de bună seamă știe că profită de ea Îi e rușine, dar nu poate găsi o altă soluție, e îngrozit să nu cadă din nou în ghearele insomniei Beverly apare cu periuța de dinți în mână Face un semn cu capul spre cele trei viori care sunt agățate pe perete — De ce nu cânți la ele? — Nu pot, îi răspunde Axel, zâmbind — Trebuie doar să atârne acolo? Dă-le mai bine cuiva care știe să cânte — Iubesc viorile pentru că le-am primit de la Robert — Nu vorbești aproape niciodată despre fratele tău — E complicat… — Construiește viori în atelierul lui, spune ea — Da, Robert își construiește viorile… și cântă într-o orchestră de cameră — Poate să cânte la nunta noastră? îl întreabă fata, ștergându-și pasta de dinți din colțurile gurii Axel o privește și speră că nu-i observă expresia împietrită a feței, atunci când îi răspunde: — Ce idee bună! Simte cum oboseala vine în valuri, se revarsă peste trupul, peste creierul lui Trece prin fața ei, intră în dormitor și se lasă pe marginea patului — Mi-e somn, mi-e… — Bietul de tine, spune ea cu seriozitate Axel clatină din cap — Am nevoie doar să dorm, spune, simțind că e gata să izbucnească în plâns Se ridică și scoate o cămașă de noapte roz — Te rog, Beverly, pune asta pe tine — Dacă vrei Ea se oprește, privind tabloul de Ernst Billgren care reprezintă un vulpoi îmbrăcat în haine omenești, așezat într-un fotoliu, într-un interior burghez — Ce tablou scârbos! spune ea — Așa crezi? Fata dă din cap și începe să se dezbrace — N-ai putea să te schimbi la baie? Ea ridică din umeri și, când își scoate maioul roz, Axel se ridică – nu vrea s-o vadă goală Se îndreaptă spre tablou, îl privește, apoi îl scoate și îl pune pe parchet, întors spre perete • Axel e cufundat într-un somn greu, cu fața boțită și fălcile încleștate Ține fata strâns lângă el Brusc se trezește, îi dă drumul și trage aer în piept, ca unul care se îneacă E transpirat și inima îi bate tare de spaimă Aprinde veioza Beverly doarme relaxată ca un prunc, cu gura deschisă și fruntea umedă Axel începe să se gândească din nou la Carl Palmcrona Ultima oară, s-au întâlnit la adunarea anuală a cavalerilor, la Riddarhuset Palmcrona era beat și s-a comportat un pic agresiv, plângându-se de ultimul embargo de arme ONU și a rostit niște cuvinte uimitoare: Dacă se duce naibii totul, poți face un Algernon și nu mai trebuie să-ți culegi coșmarul Axel stinge din nou lampa, se așază mai bine și continuă să se gândească la cuvintele lui Palmcrona, de a-și face un Algernon Ce a vrut să spună? La ce coșmar se referea? Chiar spusese așa? Nu mai trebuie să-ți culegi coșmarul Soarta lui Carl-Fredrik Algernon era un mister în Suedia Până la moartea sa, Algernon fusese inspector pentru echipamente militare în cadrul Ministerului de Externe Într-o zi de ianuarie, avusese o întâlnire cu Anders Carlberg, șeful concernului Nobel Industriers, la care se spusese că, în urma cercetărilor făcute, se descoperise că una dintre firmele concernului trecuse prin contrabandă arme în țările din jurul Golfului Persic Mai târziu, în aceeași zi, Carl-Fredrik Algernon căzuse în fața unui metrou care venea în plină viteză, în stația T-Centralen din Stockholm Gândurile lui Axel alunecă, se învârt în jurul acuzațiilor de trafic de arme și mită care fuseseră îndreptate împotriva societății pe acțiuni Bofors Vede în fața ochilor un bărbat căzând în fața unui tren care vine în plină viteză Bărbatul cade încet, cu haina fâlfâindu-i Respirația regulată a lui Beverly îl liniștește Se întoarce spre ea și își pune brațele în jurul trupului mic Fata suspină, când o trage spre el Axel o ține strâns și somnul se adună în formațiuni asemenea norilor, gândurile se împrăștie și dispar Restul nopții are un somn superficial și se trezește la cinci dimineața, ținând-o convulsiv de brațele mici Îi simte părul țepos gâdilându-i buzele și își dorește cu disperare să-și poată lua pastilele 42 Inspecția pentru Produsele Strategice Este ora șapte dimineața când Axel iese pe terasa pe care o împarte cu fratele său La opt are întâlnire cu Jörgen Grünlicht în biroul lui Carl Palmcrona, la Inspecția pentru Produse Strategice Afară, aerul este deja cald, înăbușitor Fratele său, Robert, a deschis ușile dinspre apartamentul lui și stă pe un șezlong Încă nu s-a bărbierit, stă doar acolo cu brațele atârnând și privește frunzele castanului, umede de rouă Are pe el un halat uzat de mătase E același pe care tatăl lor îl purta în diminețile de sâmbătă — Bună dimineața, îl salută Robert Axel dă din cap, fără să-și privească fratele — Am reparat o vioară Fiorini pentru Charles Greendirk, îi spune Robert, încercând să lege o conversație — Cu siguranță va fi fericit, răspunde Axel reținut Robert ridică privirea spre el — Ești agitat? — Un pic, ca să fiu sincer, răspunde Axel Se pare că-mi voi schimba slujba — Da, de ce nu? spune distrat Robert Axel cercetează chipul fratelui său, ridurile adânci, creștetul capului chel Se gândește cât de diferite ar fi putut fi lucrurile între ei — Cum îți merge cu inima? întreabă el Încă nu ți s-a oprit? Robert își pipăie cu mâna pieptul, înainte să răspundă: — Nu chiar… — Grozav — Și bietul tău ficat? Axel ridică din umeri, întorcându-se în casă — Diseară cântăm Schubert, spune Robert — E frumos — Mă gândeam că poate… Robert tace, își privește fratele, apoi schimbă subiectul: — Fata care are camera de sus… — Da… Beverly, spune Axel — Cât o să mai locuiască acolo? întreabă Robert, privindu-l printre gene — Nu știu, răspunde acesta I-am promis tatălui ei că poate locui aici până găsește un apartament studențesc — Da, tu întotdeauna te-ai îngrijit de bondari răniți și de broaște, care… — Beverly este o ființă omenească, îl întrerupe Axel Deschide ușa înaltă de la terasă și își vede chipul alunecând peste suprafața curbată a sticlei, când intră Ascuns după draperie, îl privește apoi pe fratele său, cum se ridică de pe șezlong, se scarpină pe burtă și coboară scările spre mica grădină și spre atelier De îndată ce acesta a dispărut, Axel se întoarce în camera sa și o trezește cu grijă pe Beverly, care doarme cu gura deschisă • Inspecția pentru Produse Strategice este o organizație de stat care a fost înființată în 1996 ISP a preluat răspunderea pentru toate chestiunile care au legătură cu comerțul de arme și produsele cu dublă utilizare ISP își are birourile la etajul cinci, într-o clădire roz-somon de pe Klarabergviadukten numărul 90 Când Axel ajunge sus cu liftul, vede că Jörgen Grünlicht de la Departamentul de afaceri externe îl așteaptă în fața ușilor mari de sticlă Acesta dă din cap nerăbdător, cu toate că mai sunt două minute până la ora opt, scoate o cartelă, tastează un cod și apoi îl lasă pe Axel să intre primul Jörgen Grünlicht este un bărbat înalt, cu fața acoperită de pete albe care lucesc în modele neregulate pe pielea lui roșcovană Merg în biroul lui Carl Palmcrona, alcătuit din mai multe încăperi pe colț, cu ferestre uriașe care dau spre intersecția din spatele Gării Centrale, spre lacul Klara și spre zidurile întunecate ale clădirii Primăriei Deși e situat într-o zonă exclusivistă, sediul ISP are un aer ascetic Podeaua e acoperită cu linoleum, mobilierul e simplu și neutru, din lemn de pin alb Ca și cum ar vrea să sugereze că orice export de arme e îndoielnic din punct de vedere moral, își spune Axel, simțind cum îl trec fiorii E o senzație macabră să se afle aici, în biroul lui Palmcrona, la atât de puțin timp după moartea acestuia Axel aude un sunet înalt venind dinspre armătura de țevi din tavan, ca o notă cântată la un pian dezacordat Brusc, își amintește că a auzit cândva același sunet ascultând Sonata numărul 1 a compozitorului John Cage Jörgen Grünlicht închide ușa și, când îl roagă pe Axel Riessen să ia loc, pare încordat, în ciuda zâmbetului amical — Foarte bine că ai putut veni așa de repede, spune el, întinzându-i dosarul cu contractul — M-am străduit, zâmbește Axel — Așază-te și citește-l, spune Grünlicht, trecând mâna peste birou Axel se așază pe scaunul inconfortabil, pune dosarul pe birou și apoi ridică privirea — O să mă uit și îți dau un semn săptămâna viitoare — E un contract foarte avantajos, dar oferta nu e valabilă o perioadă nelimitată, spune Jörgen Grünlicht — Sunteți grăbiți, știu — Conducerea vrea să te aibă neapărat pe dumneata, cu cariera, cu reputația dumitale, nu există un nume mai bun, dar, în același timp, nu putem lăsa activitatea să stea pe loc Axel deschide mapa și încearcă să-și alunge o senzație neplăcută, bănuiala că a nimerit într-o cursă Simte ceva forțat în comportamentul prea insistent al lui Grünlicht, ceva ascuns și dubios Dacă va semna contractul, va fi director general al ISP Va lua singur hotărâri asupra exportului suedez de arme Axel a lucrat în cadrul ONU pentru dezarmarea gherilelor, cu scopul de a micșora valul de arme convenționale și își dorește să vadă această funcție ca o continuare a misiunii sale Citește cu atenție contractul și vede că e foarte bun, aproape prea bun În timpul lecturii, roșește de câteva ori — Bun venit la bord, zâmbește Jörgen Grünlicht, întinzându-i stiloul Axel îi mulțumește, își scrie numele pe contract și se ridică, întorcându-și spatele către Grünlicht și privind pe fereastră Zărește cele trei coroane de pe acoperișul Primăriei, aproape invizibile în ceața luminoasă — Nu-i o priveliște prea urâtă, murmură Jörgen Grünlicht Mai bună decât din camera mea de la UD Axel se întoarce spre el — Pentru moment, ai trei probleme în brațe, dintre care cea din Kenya e cea mai grabnică E o afacere mare și importantă Te sfătuiesc s-o rezolvi repede, imediat, aș spune Carl a făcut deja toată treaba, așa că… Jörgen tace, împinge documentul spre Axel, apoi îl privește cu o strălucire ciudată în ochi Axel are impresia că de fapt ar vrea să-i pună tocul în mână și să-l silească să scrie — Sunt sigur că vei fi un foarte bun urmaș al lui Carl Fără să mai aștepte vreun răspuns, îl bate pe Axel pe umăr și pornește cu pași repezi spre ieșire În ușă, se întoarce și spune scurt: — Întâlnire cu grupul de referenți azi la ora cincisprezece Axel rămâne singur în încăpere O tăcere surdă se înalță în jurul lui Se așază din nou la birou și își aruncă ochii peste documentele pe care Carl Palmcrona le-a lăsat nesemnate Materialul este foarte detaliat E vorba despre un export de 1,25 milioane de unități de muniție de 5,56 x 4,45 milimetri pentru Kenya Comisia de export a votat pentru o recomandare pozitivă, hotărârea preliminară a lui Palmcrona a fost pozitivă și Silencia Defence AB este o întreprindere serioasă cu o reputație bună Dar exportul nu poate fi efectuat înainte ca ultima treaptă, directorul general al ISP, să dea aprobarea Axel se lasă pe spate și se gândește la cuvintele misterioase ale lui Palmcrona, de-a face un Algernon, pentru a nu trebui să culeagă roadele coșmarului 43 Un computer clonat Göran Stone îi zâmbește lui Joona Linna, apoi scoate din geantă un plic, îl deschide și lasă să-i cadă cheia în palmă Saga Bauer stă lângă ușa liftului cu privirea coborâtă Se află toți trei în fața apartamentului lui Carl Palmcrona din Grevgatan numărul 2 — Tehnicienii noștri vin mâine, spune Göran — Știi la ce oră? întreabă Joona — La ce oră, Saga? repetă Göran întrebarea — Cred că noi… — Crezi? o întrerupe el Ar trebui să știi exact ora — Zece, răspunde ea încet — Și vrei să fii amabilă să le spui că eu personal vreau să înceapă cu verificarea computerului și a telefoanelor? — Da, le-am zis să… Göran o face să tacă printr-o mișcare a mâinii, iar când telefonul lui începe să sune, răspunde, îndepărtându-se câțiva pași în jos, pe scară, se așază pe pervazul ferestrei cu pătrate de geam cafenii și roșii și vorbește Joona se întoarce spre Saga, întrebând-o cu glas scăzut: — Nu ești tu șefa anchetei preliminare? Saga clatină din cap — Ce se întâmplă? întreabă el — Nu știu, răspunde ea E întotdeauna la fel, ăsta nu-i domeniul lui Göran, el n-a lucrat niciodată cu trupele antitero — Și ce-ai de gând să faci în această situație? — Nu e nimic de… Se întrerupe, atunci când Göran Stone își termină convorbirea și vine din nou la ei Saga întinde mâna, ca să ia cheia de la ușa lui Palmcrona — Cheia, spune ea — Ce? — Eu sunt conducătoarea anchetei — Ce spui de chestia asta? râde Göran Stone spre Joona — Cu siguranță, nimic nu e greșit cu tine, Göran, spune Joona Dar adineauri am fost la o întâlnire cu șefii noștri și acolo am acceptat să lucrez împreună cu Saga Bauer — Poate veni și ea, sugerează Göran repede — Ca șef al anchetei preliminare, precizează Saga — Vreți să scăpați de mine – sau despre ce naiba e vorba? întreabă Göran Stone cu un surâs uimit și ușor jignit — Poți veni și tu dacă vrei, răspunde Joona liniștit Saga ia cheia din mâna lui Göran — Îl sun pe Verner, spune, luând-o în jos, pe scări Îi aud pașii pe scară în timp ce vorbește cu șeful la telefon, iar tonul îi e din ce în ce mai indignat și, în cele din urmă, strigă „nenorociților” așa de tare, că răsună în toată clădirea Saga se silește să-și alunge un zâmbet, se concentrează și vâră cheia în broască, o răsucește de două ori și deschide ușa grea Sechestrul pus de poliție a fost ridicat după ce suspiciunea de crimă n-a fost confirmată Ancheta preliminară a fost închisă imediat, atunci când raportul anatomio-patologic al lui Nils Åhléns a fost gata: autopsia a întărit punct cu punct afirmația lui Joona Linna referitoare la felul în care a avut loc sinuciderea Carl Palmcrona și-a luat viața spânzurându-se cu o frânghie, pe care a atârnat-o de cârligul lămpii din tavanul apartamentului său Cercetarea locului a fost întreruptă și probele trimise la laboratorul criminalistic de la Linköping n-au mai fost analizate Dar acum au aflat ceva important: cu o zi înainte să fie găsit cadavrul lui Palmcrona, Björn Almskog i-a scris o scrisoare Mai târziu, în aceeași seară, a fost asasinată Viola Fernandez, pe iahtul lui Björn Almskog Björn este o verigă între cele două decese Două morți care ar fi fost clasate drept sinucidere și accident, fără absolut nicio legătură între ele, dacă iahtul s-ar fi scufundat în mare Saga și Joona pătrund în hol și constată că n-a venit niciun fel de corespondență În aer plutește un miros de leșie Continuă să traverseze încăperile mari Lumina soarelui intră în valuri pe ferestre Acoperișul roșu de tablă de pe cealaltă parte a străzii strălucește Din balconul închis poți privi peste apa sclipitoare din Nybroviken Plasticul de protecție pus de tehnicieni a fost îndepărtat și sub cârligul lămpii din salonul gol parchetul a fost bine șters Trec cu pași rari peste parchetul care scârțâie În mod bizar, în apartamentul lui Palmcrona nu mai dăinuie senzația de moarte Acest loc pare însuflețit Joona și Saga simt același lucru Camerele mari, cu puțină mobilă, emană un fel de liniște confortabilă — Ea vine în continuare, spune brusc Saga — Exact, răspunde imediat Joona, zâmbind Menajera, ea a fost aici și a făcut curat, a ridicat corespondența, a pus cearșafuri curate și așa mai departe Amândoi se gândesc că nu este ceva neobișnuit atunci când cineva moare pe neașteptate Oamenii refuză să creadă că viața lor s-a schimbat În loc să accepte noul, ei au același comportament ca mai înainte Se aude soneria de la intrare Saga pare un pic neliniștită, dar îl urmează totuși pe Joona în hol Ușa e deschisă de un bărbat cu capul ras, îmbrăcat într-un trening negru, lăbărțat — Joona mi-a spus să arunc hamburgerul și să vin imediat aici — El este Johan Jönson, specialist în informatică, explică Joona — Joona o ține tot înainte, spune Johan cu un accent finlandez apăsat Drumul o cotește, Joona nu — Saga Bauer este comisar la Serviciul Secret, face Joona prezentările — Conversăm sau acționăm? întreabă Johan Jönson — Termină odată, se răstește Saga — Trebuie să verificăm computerul lui Palmcrona, spune Joona Cât timp ne ia? Pornesc spre camera de lucru — Va fi folosit drept dovadă? întreabă Johan Jönson — Da, răspunde Joona — Prin urmare, vreți să clonez computerul? întreabă Johan Jönson — Cât timp ne ia? repetă Joona — Cât să-i spui câteva vorbe de duh domnișoarei de la Säpo, răspunde el, fără să se clintească — Ce-i cu tine? întreabă Saga iritată — Pot să te întreb dacă te întâlnești cu cineva? se aventurează Johan Jönson cu un surâs timid Ea îl privește în ochi și aprobă cu mare seriozitate El pleacă privirea, mormăie ceva și apoi dispare în camera de lucru a lui Carl Palmcrona Joona împrumută o pereche de mănuși de protecție de la Saga, apoi se uită prin corespondența din sertar, dar nu găsește nimic special Sunt doar câteva plicuri de la bancă, de la fisc, informații de la biroul guvernamental, rezultatele analizelor de la specialistul în osteopatie de la Sophiahemmet și procesul-verbal de la ședința de vară a asociației de locatari Se întorc în încăperea unde cântase muzica, atunci când Palmcrona fusese găsit mort Joona se așază pe una dintre canapelele Carl Malmsten și își mișcă atent mâna prin fața micului ecran, luminat în albastru, al combinei muzicale Din difuzoare se revarsă imediat notele unei singure viori Un virtuoz trezește la viață o melodie în registrul cel mai înalt, dar cu izbucniri pasionale Joona se uită la ceas, o lasă pe Saga lângă combina muzicală și merge în camera de lucru Johan Jönson nu e acolo, ci stă la masa din bucătărie cu laptopul în față — A mers? întreabă Joona — Ce? — Ai putut să copiezi conținutul computerului lui Palmcrona? — Sigur că da – e o clonare simplă, răspunde Johan ca și cum n-ar fi înțeles de fapt întrebarea Joona înconjoară masa și privește pe ecran — Ajungi la e-mailul lui? Johan Jönson deschide programul — Ta, da, da, face el — Trecem prin corespondența lui din ultima săptămână, continuă Joona — Începem cu ce-i la coș? — Da, da! — Crezi că Saga mă place? întreabă brusc Johan Jönson — Nu, răspunde Joona — Dragostea începe cu năbădăi — Încearcă s-o tragi de păr, spune Joona, arătând în același timp spre ecran Johan Jönson deschide folderul cu e-mailuri șterse, zâmbind pieziș — Jackpot-voitto, spune Johan Joona vede trei mesaje de la „skunk@hotmail com” — Deschide-le, șoptește Joona Johan Jönson apasă pe primul și mesajul lui Björn Almskog umple în același moment tot ecranul calculatorului — Jesus Christ Superstar, șoptește Johan, dându-se la o parte 44 Scrisoarea Joona citește scrisoarea, apoi rămâne nemișcat un moment, deschide celelalte două mesaje, le citește de câte două ori și se duce la Saga Bauer — Ați găsit ceva? îl întreabă ea — Da… doi iunie, începe Joona Atunci Carl Palmcrona a primit un mesaj de la Björn Almskog, via o adresă anonimă, mesaj prin care era șantajat — Deci, e vorba despre șantaj, oftează ea — Nu sunt sigur, răspunde Joona Apoi continuă să-i povestească despre ultimele zile ale lui Carl Palmcrona Împreună cu Gerald James de la Consiliul de Științe Tehnice, Palmcrona vizitase fabrica de armament Silencia Defence, în Trollhättan Aproape sigur, nu citise mesajul lui Björn Almskog înainte de a veni acasă seara, pentru că răspunsul lui către șantajist fusese trimis la ora 18:25 În mesajul respectiv, Palmcrona îl avertizează că vor fi consecințe serioase A doua zi, la prânz, Palmcrona îi trimite un alt mesaj șantajistului, în care își exprimă totala descurajare Apoi a legat probabil o frânghie de tavan și a rugat-o pe menajeră să-l lase în pace După ce ea a plecat, a dat drumul la muzică, s-a dus în salon, și-a pus servieta în picioare, s-a urcat pe ea, și-a trecut lațul în jurul gâtului și a răsturnat servieta Imediat după moartea lui, sosește al doilea mesaj de la Björn Almskog și, a doua zi, încă unul Saga se așază lângă Joona și citesc împreună cele cinci mesaje Primul mesaj de la Björn Almskog, miercuri 2 iunie, ora 11:37: Domnule Carl Palmcrona, Vă scriu pentru a vă spune că mă aflu în posesia originalului unei fotografii compromițătoare Pe fotografie apăreți într-o lojă privată bând șampanie împreună cu Raphael Guidi Pentru că am convingerea că acest document este compromițător, sunt gata să vă vând fotografia pe un milion de coroane De îndată ce veți depune această sumă în contul 837-9 222701730, fotografia vă va fi trimisă și întregul istoric al acestei corespondențe va fi distrus Cu cele mai bune urări, din partea unui ticălos Mesajul de răspuns de la Carl Palmcrona, miercuri 2 iunie, ora 18:25: Habar n-am cine ești, dar un lucru știu sigur: nu înțelegi în ce te-ai băgat, nu ai nici cea mai mică idee Prin urmare, te avertizez că este ceva foarte grav și te implor: te rog, trimite-mi fotografia înainte de-a fi prea târziu Următorul mesaj de la Carl Palmcrona, joi 3 iunie, ora 14:02: Acum e prea târziu, atât tu, cât și eu vom muri Următorul mesaj de la Björn Almskog, joi 3 iunie, ora 16:02: Mă predau, fac cum spuneți Al treilea mesaj de la Björn Almskog, vineri 4 iunie, ora 07:45: Am trimis fotografia Uitați că v-am scris vreodată Cu cele mai bune urări, din partea unui ticălos După ce citește mesajele de două ori, Saga îl privește grav pe Joona și apoi spune că ele conțin esența tragediei: — Björn Almskog vrea să-i vândă lui Palmcrona o fotografie compromițătoare Este evident că Palmcrona crede în existența fotografiei și este, de asemenea, evident că ceea ce înfățișează fotografia e mult mai grav decât și-a închipuit Björn Palmcrona îl avertizează pe Björn că nu are nici cea mai mică intenție de a-i oferi bani, în schimb pare să creadă că însăși existența fotografiei este periculoasă pentru amândoi — Și ce crezi că se întâmplă mai departe? întreabă Joona — Palmcrona așteaptă un răspuns, sau prin e-mail, sau prin poștă, spune Saga Când răspunsul nu sosește, trimite al doilea mesaj, în care îi spune că vor muri amândoi — Și pe urmă, se spânzură, adaugă Joona — Când Björn ajunge la internet-café și citește al doilea mesaj al lui Palmcrona, se sperie și-i răspunde că va face cum spune el — Fără să știe că acesta este deja mort — Exact Deja e prea târziu și tot ce va face el după aceea e, de fapt, în zadar… — Pare să acționeze stăpânit de panică, după al doilea mesaj al lui Palmcrona, spune Joona Întrerupe orice plan de șantaj, acum nu vrea decât să scape — Dar problema e că fotografia se află în apartamentul lui Penelope — Abia când aceasta pleacă la televiziune pentru a participa la dezbatere, el are posibilitatea să ia fotografia, continuă Joona Așteaptă afară, o vede urcând în taxi, aleargă înăuntru, o întâlnește pe fetița de pe scară, se grăbește să intre în apartament, smulge fotografia de pe geamul ușii, ia metroul, îi trimite fotografia lui Palmcrona prin poștă, îi trimite și un e-mail, se duce în apartamentul lui, își ia bagajul, pe urmă ajunge cu autobuzul în Södermalm și, în sfârșit, la iahtul din portul de la Långholmen — Așadar, ce te face să crezi că este mai mult decât un șantaj obișnuit? — Apartamentul lui Björn a fost distrus în întregime de un incendiu abia la trei ore după ce acesta l-a părăsit, spune Joona Experții în investigarea cauzelor incendiului sunt convinși că ceea ce a provocat incendiul a fost un fier de călcat uitat în priză în apartamentul vecin, dar… — În cazul acesta, am încetat demult să mai cred în coincidențe, îl întrerupe Saga — Și eu la fel, zâmbește Joona Se uită din nou la mesaje și Joona arată spre cele scrise de Palmcrona — Palmcrona trebuie să fi luat legătura cu cineva între primul și al doilea mesaj — Primul conține un avertisment, precizează Saga Al doilea spune că e prea târziu, că amândoi vor muri — Cred că Palmcrona a sunat pe cineva, când a primit mesajul prin care era șantajat, s-a speriat de moarte, dar a sperat să primească ajutor, continuă Joona Abia când a înțeles că nu există nicio soluție a scris al doilea mesaj, în care, pur și simplu, îl anunță că vor muri amândoi — Punem pe cineva să-i verifice listele de convorbiri telefonice, spune Saga — Erixon se ocupă de asta — Ce-ar mai fi? — Trebuie să vedem cine e persoana pe care o pomenește Björn în primul mesaj, răspunde Joona — Raphael Guidi? întreabă Saga — Știi cine este? — Toată lumea îl numește Raphael, după arhanghel, explică Saga E un om de afaceri italian care aranjează livrări de armament în Orientul Mijlociu și în Africa — Vânzare de armament, completează Joona — Raphael se ocupă cu asta de treizeci de ani și a construit un imperiu privat, dar nu cred că este amestecat Interpolul nu a avut niciodată nimic împotriva lui, au existat bănuieli, dar nimic altceva — E ceva neobișnuit ca Palmcrona să-l întâlnească pe Raphael Guidi? întreabă Joona — Dimpotrivă Făcea parte din slujba lui, deși se poate spune că e total nepotrivit să ciocnească un pahar cu șampanie — Dar nu e ceva pentru care să-ți iei viața sau pentru care să ucizi, observă Joona — Nu, zâmbește ea — În cazul acesta, fotografia trebuie să conțină ceva mai mult, ceva periculos — Dacă Björn i-a trimis fotografia lui Palmcrona, atunci ea trebuie să se afle în apartament, spune Saga — Am verificat corespondența și… Tace brusc și Saga îi aruncă o privire: — Ce e? La ce te gândești? îl întreabă — Nu există decât scrisori personale în corespondență, nicio reclamă, nicio notă de plată, spune el Poșta era deja sortată, când a ajuns aici 45 După autostradă Menajera Edith Schwartz nu are telefon Locuiește la aproximativ doisprezece kilometri nord de Stockholm, lângă Knivsta Joona stă tăcut lângă Saga Ea conduce cu viteză moderată pe Sveavägen Părăsesc centrul orașului prin Norrtull și continuă pe autostradă, prin fața spitalului Karolinska — Cercetarea apartamentului lui Penelope, făcută de Säpo, e gata, spune ea Am trecut prin tot materialul și ea nu are nicio legătură cu vreun grup extremist de stânga Dimpotrivă, îi critică aspru, este pacifistă declarată și a apărut în dezbateri, declarându-se revoltată de metodele acestora Am citit și puținele informații pe care le avem despre Björn Almskog Acesta lucrează la Debaser, în Medborgarplatsen, nu e implicat în politică, dar a fost arestat cu ocazia unui festival organizat de Reclaim the City Trec repede prin fața gardului negru al cimitirului Norra și a vegetației înalte din parcul Haga — Am cercetat arhiva noastră, explică Saga Tot ce avem despre grupările extremiste de stânga și de dreapta din Stockholm… mi-a luat aproape întreaga noapte Materialul este, de bună seamă, secret, dar trebuie să știi că Säpo a comis o greșeală: Penelope și Björn nu sunt amestecați în vreun sabotaj sau în altceva de genul acesta Sunt aproape înduioșător de inocenți — Așa că, ai abandonat pista asta? — Sunt convinsă, exact ca și tine, că anchetăm ceva ce ține de cu totul alt segment, că nu e vorba despre extremiști, fie ei de dreapta, ori de stânga… Probabil, ține de ceva mult mai puternic decât Säpo și decât Departamentul de Criminalistică Vreau să spun, moartea lui Palmcrona, incendierea apartamentului lui Björn, asasinarea Violei și așa mai departe… este vorba despre cu totul alte lucruri Se lasă tăcerea și Joona își amintește de menajeră, cum îl privise în ochi, întrebându-l dacă l-au dat jos pe Palmcrona — Cum adică: „Dacă l-am dat jos”? — Vă cer iertare, eu sunt doar menajera, credeam… El a întrebat-o dacă a văzut ceva special — O frânghie legată de cârligul lămpii în salonul mic, a răspuns ea — Ai văzut frânghia? — Firește Firește, gândește Joona privind autostrada cu un panou antifonic pe dreapta, protejând cartierul de vile și stadionul Menajera pronunțase „firește” aproape șuierat, amănuntul acesta i-a rămas lui Joona în minte, în vreme ce-și amintește chipul femeii când el îi explicase că va fi probabil rugată să treacă pe la secția de poliție, să stea de vorbă cu un polițist Nu reacționase cu îngrijorarea la care se aștepta el, dăduse doar din cap Trec de Rotebro, unde dezgropaseră rămășițele omenești vechi de zece ani ale lui Johan Samuelsson, în grădina Lydiei Evers, atunci când îl căutau pe Benjamin, fiul lui Erik Maria Bark Era iarnă atunci, acum e plin de verdeață în jurul șinelor de cale ferată ruginite, al parcărilor și, mai jos, în grădinile caselor Joona îi telefonează lui Nathan Pollock, la Comisariatul general și, după două apeluri, îi aude vocea ușor nazală: — Nathan — Tu și Tommy Kofoed ați cercetat urmele de sub corpul lui Palmcrona — Cercetarea a fost suspendată, răspunde Pollock și Joona îl aude scriind la un computer — Da, dar acum… — Știu, îl întrerupe acesta Am vorbit cu Carlos, mi-a povestit care e stadiul anchetei — Poți să te uiți din nou? — Tocmai asta fac, răspunde Pollock — Grozav, spune Joona Când crezi că ești gata? — Acum, răspunde el Urmele provin de la Palmcrona și de la menajera acestuia, Edith Schwartz — Nimeni altcineva? — Nu Saga păstrează o viteză constantă de 140 de kilometri la oră și continuă în direcția nord, pe Europaväg 4 Joona și Saga au fost împreună la sediul poliției, au ascultat înregistrarea interogatoriului cu Edith Schwartz, urmărind în același timp comentariile scrise de mână ale lui John Bengtsson Acum, Joona își derulează în minte interogatoriul: după formalitățile obișnuite, John Bengtsson o anunță că nu este suspectă de nimic, dar că speră că ea va putea să-i ajute să facă puțină lumină în cazul morții lui Carl Palmcrona Apoi se lasă tăcerea, se aude un slab șuierat de la sistemul de ventilație, un scaun scârțâie din când în când, un pix fâșâie pe hârtie În protocol, John Bengtsson a scris că, întrucât Edith Schwartz arăta indiferență, a ales să aștepte să vorbească ea prima Au trecut mai mult de două minute până ce femeia a început să povestească Minutele trec greu atunci când nu faci decât să stai în fața unui polițist la un birou, în vreme ce nu se imprimă pe bandă nimic altceva decât o lungă tăcere — Domnul Palmcrona își scosese pardesiul? a întrebat ea apoi — De ce întrebi? a replicat John Bengtsson prietenos Ea a tăcut din nou, tăcerea a durat aproximativ o jumătate de minut, înainte de-a fi întreruptă de John: — Avea pardesiul pe el când l-ai întâlnit ultima oară? a întrebat el — Da — I-ai spus mai devreme comisarului Joona Linna că ai văzut o frânghie atârnând din tavan — Da — La ce credeai că va fi folosită? Niciun răspuns — Câtă vreme a atârnat acolo? — De miercuri, a răspuns ea calm — Așadar, ai văzut frânghia atârnând de pe 2 iunie, ai mers acasă, te-ai întors a doua zi, 3 iunie, ai văzut-o din nou, l-ai întâlnit pe Palmcrona, ai părăsit apartamentul și te-ai întors pe 5 iunie, la ora 14:30… și atunci l-ai întâlnit pe comisarul Linna În protocol scrie că Edith a înălțat din umeri drept răspuns — Poți povesti cu propriile dumitale cuvinte cum s-a întâmplat? — Sosesc la apartamentul domnului Palmcrona la ora șase dimineața Doar dimineața am voie să folosesc cheia, pentru că el doarme până la ora șase și jumătate Este foarte atent cu numărul orelor de somn, nu doarme mai mult nici duminica Macin cafeaua cu râșnița de mână, tai două felii de franzelă, le ung cu cremă de brânză Bregott, pun pe ele două felii de pateu de ficat cu trufe, castravete murat și alături, o felie de brânză Cheddar Pun o față de masă scrobită și vesela de vară Ziarele de dimineață nu trebuie să aibă suplimentele de reclame și de sport și să se afle împăturite, la dreapta Cu o minuțiozitate uimitoare, a relatat apoi cum a gătit chiftelele din carne de vacă cu sos de smântână, felul obișnuit al zilei de miercuri, și cum a pregătit micul dejun pentru joi Ajungând la momentul când se întorsese sâmbătă cu proviziile pentru sfârșitul de săptămână și sunase la ușă, a tăcut — Înțeleg că e greu, a spus John Bengtsson după un moment Dar eu am stat aici și am ascultat tot ce-ai povestit Ai parcurs zilele de miercuri și joi, ți-ai amintit fiecare detaliu, dar nici măcar o singură dată n-ai pomenit nimic legat de dispariția neașteptată a lui Carl Palmcrona Femeia tăcea, fără să dea vreo explicație — Trebuie să te rog să te întorci în timp, a continuat John Bengtsson cu răbdare Știai că Palmcrona e mort atunci când ai sunat la ușă? — Nu, a răspuns ea — Nu l-ai întrebat pe comisarul Joona Linna dacă l-am dat deja jos? s-a interesat John cu o anume nerăbdare în glas — Ba da, a răspuns ea — Îl văzuseși deja mort? — Nu — La dracu’! a exclamat John iritat Nu poți, pur și simplu, să povestești ceea ce știi? Ce te-a făcut să întrebi dacă l-am dat jos? Exact asta ai întrebat! De ce ai făcut-o dacă nu știai că era mort? În raport, John Bengtsson a scris că, din păcate, făcuse greșeala de-a se lăsa provocat de felul ei de a se eschiva și că femeia, după izbucnirea lui, se închisese în ea — Sunt acuzată de ceva? a întrebat Edith cu răceală — Nu — Atunci, am terminat — Ne-ar fi de mare ajutor dacă… — Nu-mi amintesc nimic mai mult, l-a întrerupt ea, ridicându-se de pe scaun • Joona o privește pe Saga, ochii ei sunt îndreptați spre autostrada pe care gonesc și spre trailerul din față — Mă gândesc la interogatoriul menajerei, spune Joona — Și eu, răspunde ea — John s-a înfuriat, i se părea că Edith se contrazice A susținut că știa că Palmcrona era mort atunci când a sunat la ușă, explică Joona — Da, aprobă Saga fără să-l privească — Dar ea a spus adevărul, pentru că nu știa că e mort Credea asta, dar nu știa, continuă el De aceea răspunsul ei a fost negativ — Edith Schwartz pare să fie o femeie specială — Cred că încearcă să ne ascundă ceva, fără să trebuiască să mintă, sugerează Joona 46 Fotografia Atât Joona, cât și Saga se îndoiesc că vor reuși s-o facă pe Edith Schwartz să spună ceva important, dar poate că-i va îndruma spre fotografie și în acest fel se va încheia toată povestea Saga semnalizează spre dreapta, părăsește autostrada și încetinește, apoi o ia la stânga pe drumul 77, trece pe viaductul de sub autostradă în direcția Knivsta, dar foarte repede intră pe un drumeag cu pietriș, care merge paralel cu autostrada Brazi pitici se înghesuie pe lângă mici ogoare cultivate Pereții unui loc pentru strângerea îngrășămintelor naturale s-au prăbușit și acoperișul de tablă atârnă strâmb — Ar trebui să ajungem, spune Saga, aruncând o privire pe GPS Merg încet până la o barieră ruginită și se opresc Când Joona iese din mașină, aude traficul de pe autostradă vuind înăbușit Douăzeci de metri mai departe se vede o casă fără etaj, din cărămidă de un galben murdar, cu obloane închise la ferestre și țigle acoperite de mușchi Un sunet ciudat, ca un fel de zăngănit de lanțuri, se aude dinspre casă Saga îl privește pe Joona Se deplasează cu precauție în direcția ușii de la intrare În spatele casei se aude din nou zornăitul Sunetul se apropie repede și un câine mare se aruncă spre ei Se oprește pe labele din spate cu gura deschisă, la doar un metru de Saga Dar lanțul îl ține în loc; pune pe pământ labele din față și începe să latre E un câine-lup mare, cu blana neîngrijită Latră amenințător, dă violent din cap și fuge dintr-o parte în alta Abia acum văd că este legat cu un lanț lung Când aleargă, lanțul alunecă pe cablul de sârmă cu un zgomot ascuțit Câinele se întoarce din nou și se năpustește spre Joona, însă lanțul îl ține iar Latră ca scos din minți, dar încetează brusc la auzul unei voci din casă — Nils, strigă o femeie Câinele mârâie și se învârte pe loc, cu coada între picioare Dușumeaua scârțâie și, după un moment, se deschide ușa Câinele aleargă în spatele casei, urmat de zornăitul lanțului Edith iese pe scară, îmbrăcată într-un halat mov, scămoșat și-i privește — Trebuie să vorbim cu dumneata, începe Joona — Am spus tot ce știam, răspunde ea — Putem intra? — Nu Joona aruncă o privire pe lângă ea, în casa întunecată Holul e plin de cratițe și farfurii, un aspirator cenușiu, haine, pantofi și curse de prins racii ruginite • — E foarte bine și aici, spune Saga pe un ton mai amabil Joona se uită prin însemnările lui și începe prin a-i pune câteva întrebări ca să verifice niște detalii din interogatoriul anterior — Ce-a mâncat Palmcrona miercuri? — Chiftele din carne de vacă cu sos de smântână, răspunde ea — Cu orez? întreabă Joona — Cartofi Întotdeauna cartofi fierți — La ce oră ai venit joi la apartamentul lui Palmcrona? — La ora șase — Ce însărcinare aveai când ai părăsit joi apartamentul lui Palmcrona? — Mi-a dat liber Joona o privește în ochi și se gândește că n-are niciun rost să se învârtă așa, în jurul întrebărilor importante — Palmcrona atârnase frânghia de tavan încă de miercuri? — Nu, răspunde Edith — E ceea ce i-ai spus colegului nostru John Bengtsson, intervine Saga — Nu — Avem tot interogatoriul înregistrat, spune Saga cu o iritare reținută, dar pe urmă se oprește brusc — I-ai spus ceva despre frânghie lui Palmcrona? întreabă Joona — Nu vorbeam despre chestiunile personale — Dar nu e ciudat să lași singur un bărbat cu o sfoară prinsă de tavan? întreabă Saga — Nu puteam să stau acolo și să mă uit, răspunde Edith cu un mic zâmbet — Nu, repetă Saga Pentru prima oară, Edith pare s-o observe pe Saga Nestingherită, își lasă privirea să alunece peste părul ei de zână, cu panglici în culori vii, peste fața nemachiată, jeanșii decolorați și pantofii sport — Nu înțeleg nimic, spune Saga cu un glas obosit I-ați spus colegului nostru că ați văzut frânghia miercuri, dar chiar adineauri, când v-am întrebat, ați spus, de fapt, contrariul Joona se uită în caietul de însemnări și vede ce a notat în urmă cu câteva minute, când Saga a întrebat dacă Palmcrona a atârnat frânghia deja de miercuri — Edith, începe el Cred că înțeleg ce vrei să spui — Bine, zice ea încet — La întrebarea dacă Palmcrona a atârnat frânghia de miercuri ai răspuns nu, deoarece nu el a fost cel care a prins sfoara Femeia îndreaptă spre el o privire grea și apoi spune cu asprime: — A încercat, dar n-a reușit, avea spatele înțepenit, după operația de iarna trecută… Așa că m-a rugat pe mine să fac asta E din nou tăcere Copacii se înalță nemișcați în lumina soarelui — Prin urmare, tu ai fost cea care a înnodat miercuri sfoara de cârligul lămpii? întreabă Joona — El a făcut nodul și a ținut scara, când m-am urcat pe ea — Apoi, ai dus scara de acolo, te-ai întors la îndeletnicirile obișnuite și ai plecat acasă miercuri-seară, după ce ai spălat vasele de la cină, spune Joona — Da — Te-ai întors dimineața, continuă el Ai intrat, ca de obicei, și i-ai pregătit micul dejun — Știai că în momentul acela nu atârna încă de frânghie? întreabă Saga — M-am uitat în salonul mic, răspunde Edith Ceva ce seamănă cu un zâmbet ironic trece pentru o clipă peste fața ei posomorâtă — Ai precizat deja că Palmcrona a luat micul dejun ca de obicei, dar nici în dimineața aceea nu s-a dus la lucru — A stat în camera de audiție cel puțin o oră — Și a ascultat muzică? — Da, răspunde ea — Chiar înainte de prânz a dat un telefon scurt, spune Saga — Nu știu, era în birou cu ușa închisă, dar înainte să se așeze la masă și să mănânce somon rasol, m-a rugat să chem un taxi pentru ora două — Trebuia să meargă la aeroportul Arlanda, spune Joona — Da — La ora două fără zece a primit un telefon? — Da, avea deja pardesiul pe el și a răspuns în hol — Ai auzit ce-a spus? întreabă Saga Edith stă nemișcată, apoi lasă mâna pe clanță — Nu e atât de îngrozitor să mori, șoptește ea — V-am întrebat dacă ați auzit ce a spus, repetă Saga — Acum trebuie să mă scuzați, spune Edith scurt și se pregătește să închidă ușa — Așteaptă, o oprește Joona Ușa se oprește la jumătate și ea îl privește prin crăpătură, fără s-o deschidă mai mult — Ai apucat să sortezi corespondența de azi a lui Palmcrona? întreabă Joona — Firește — Te rog să aduci tot ce nu e reclamă, îi cere Joona Edith dă din cap în semn de aprobare, închide ușa în urma ei și se întoarce după un moment cu o cutie albastră din plastic plină de scrisori — Mulțumesc, spune Joona, luând cutia Femeia închide ușa După câteva secunde, lanțul începe să zornăie Aud lătratul agresiv în spatele lor, atunci când se întorc la mașină și urcă în ea Saga pornește motorul, bagă în viteză și întoarce Joona își pune mănușile de protecție, răscolește prin corespondența din cutie, culege un plic alb cu adresa scrisă de mână, îl deschide și scoate cu grijă fotografia pentru care au murit cel puțin doi oameni 47 Cea de-a patra persoană Saga Bauer trage la marginea drumului și oprește Iarba înaltă din șanț ajunge până la geamul mașinii Joona Linna stă absolut nemișcat, privind fotografia Imaginea e ușor întunecată în partea de sus, dar în rest este incredibil de clară Probabil că fotografia a fost făcută pe furiș, cu un aparat ascuns În fotografie se află patru persoane într-o lojă încăpătoare dintr-o sală de concerte Sunt trei bărbați și o femeie Fețele lor sunt vizibile și clare Doar unul dintre ei este întors, dar nu este în întregime ascuns Într-o frapieră se vede o sticlă de șampanie și masa este frumos aranjată Joona îl recunoaște imediat pe Carl Palmcrona, cu paharul subțire de șampanie în mână, iar Saga identifică două dintre cele trei persoane rămase — Acesta este Raphael Guidi, traficantul de arme despre care se pomenește în mesajul acela, spune ea, arătând spre un bărbat cu păr rar Și cel care stă întors este Pontus Salman, directorul firmei Silencia Defence — Arme, spune Joona cu glas coborât — Silencia Defence este o întreprindere serioasă În lumina reflectoarelor, pe scena din spatele bărbaților din loja privată, se vede un cvartet de coarde – două viori, o violă și un violoncel Toți muzicienii sunt bărbați Stau în semicerc, întorși unii spre alții, cu fețele liniștite, ascultând Nu se poate distinge dacă au pleoapele deschise ori închise, dacă privesc partiturile sau doar ascultă muzica — Cine este cea de-a patra persoană, femeia? întreabă Joona — Stai puțin, răspunde Saga gânditoare O recunosc, dar… La naiba… Tace și rămâne cu ochii pe chipul femeii — Trebuie să aflăm cine este, spune Joona Saga pornește motorul și, chiar în secunda în care intră pe șosea, găsește răspunsul: — Agathe al-Haji, spune ea repede E consilier pe probleme de apărare al președintelui Omar al-Bashir — Sudan, adaugă Joona — Da — Câtă vreme i-a fost consilier? întreabă Joona — Cincisprezece ani, poate mai mult, nu-mi amintesc — Prin urmare, ce e cu fotografia? — Nu știu, nimic, vreau să spun… Nu e deloc ciudat că ei patru se întâlnesc și discută despre posibilitatea de-a încheia o afacere, explică Saga Dimpotrivă O întâlnire de acest fel este normală Poate fi un prim pas Oamenii se întâlnesc, povestesc despre intențiile lor și poate îi cer un aviz preliminar lui Carl Palmcrona — Și un aviz preliminar favorabil înseamnă că se poate presupune că ISP va da în final licența de export? — Exact, este un indiciu — Suedia exportă de obicei armament în Sudan? — Nu, nu cred, răspunde ea Trebuie să vorbim cu cineva care se ocupă de regiunea asta Cred că Rusia și China sunt cei mai mari exportatori, dar nu e sigur că mai sunt în momentul de față, pentru că în Sudan s-a făcut pace în 2005, și presupun că de atunci piața a fost deschisă total — Prin urmare, ce înseamnă fotografia aceasta? Ce legătură are cu sinuciderea lui Carl Palmcrona? Vreau să spun, singurul lucru care reiese de aici este că el a întâlnit aceste persoane într-o lojă Merg în tăcere pe autostrada prăfuită, în vreme ce Joona privește fotografia, o întoarce, privește colțul rupt și reflectează — Așadar, fotografia în sine nu e primejdioasă? întreabă el — Nu, după părerea mea — Palmcrona și-a luat viața pentru că a înțeles că cel care a făcut fotografia avea intenția să dezvăluie un secret? Poate că ea era doar un avertisment Poate că Penelope și Björn sunt mai importanți decât fotografia propriu-zisă? — Nu știm nimic, la naiba! — Ba da, știm, spune Joona Problema este că nu reușim să punem cap la cap bucățile pe care le-am găsit În continuare, nu putem decât să ghicim misiunea asasinului, dar se pare că el a căutat fotografia pentru a o distruge și că a ucis-o pe Viola Fernandez crezând că aceasta este Penelope — Penelope poate fi fotograful, sugerează Saga Probabil că așa e, dar el nu s-a mulțumit cu moartea ei — Exact, la asta mă gândeam și eu Nu știm ce este pe primul plan… reprezintă fotografia un element de legătură cu fotograful, considerat a fi adevărata amenințare? Sau fotograful este elementul de legătură cu fotografia, considerată a fi adevărata amenințare? — Primul obiectiv al criminalului a fost apartamentul lui Björn Rămân tăcuți o jumătate de oră și aproape au ajuns la sediul poliției de pe Kungsholmen, când Joona privește din nou fotografia Cele patru persoane din lojă, mâncarea, cei patru muzicieni de pe scenă, din spatele lor, instrumentele, cortina grea, sticla de șampanie, paharele înalte — Privesc fotografia, spune el Văd patru chipuri… și mă gândesc că unul dintre cei aflați în lojă e responsabil de asasinarea Violei Fernandez — Da, răspunde Saga Palmcrona e mort, așa că aproape putem să-l excludem Atunci, mai rămân de fapt trei… pe doi dintre ei nu vom putea să-i interogăm, sunt mult în afara sferei noastre de acțiune — Trebuie să-l facem pe Pontus Salman să vorbească, hotărăște Joona — Să-l supunem unui interogatoriu? 48 Cununa de mireasă Este greu să intri în legătură cu cineva de la Silencia Defence AB Toate numerele de telefon accesibile te duc în același labirint: „Apasă tasta 1, apasă tasta 2” și tot felul de mesaje înregistrate Dar, până la urmă, Saga găsește o portiță, alegând tasta 9 și steluță, pentru a ajunge direct la cel care e responsabil cu vânzările firmei I se face legătura cu secretara respectivului, ignoră întrebările acesteia și trece direct la subiect Secretara tace, apoi îi spune că a format un număr greșit și că acum se grăbește și trebuie să închidă — Vă rog să reveniți mâine între nouă și unsprezece, și… — Ai grijă doar să-l anunți pe Pontus Salman că va primi vizita Serviciului Secret astăzi la ora două, o întrerupe Saga pe un ton ridicat Se aude zumzetul unui computer — Din păcate, spune secretara după un moment, are ședință toată ziua — Nu la ora două, răspunde calm Saga — Ba da, aici scrie că… — Pentru că atunci el va vorbi cu mine, o întrerupe ea — Am să-i comunic dorința dumneavoastră — Îți mulțumesc foarte mult, încheie Saga, întâlnind privirea lui Joona peste masă — La ora două? întreabă el — Da — Tommy Kofoed vrea să vadă fotografia, spune Joona Ne vedem în biroul lui după prânz, înainte de a pleca • În vreme ce Joona ia prânzul cu Disa, experții de la Comisariatul general măresc fotografia Chipurile celor patru persoane din lojă se estompează, până devin de nerecunoscut • Disa zâmbește pentru sine, în vreme ce scoate oala pentru fiert orezul I-o întinde lui Joona, care încearcă cu mâna umedă dacă orezul s-a răcorit suficient ca să poată face pernuțe din el — Știai că Södermalmul avea un munte al calvarului? întreabă ea — Munte al calvarului? Nu este un… — O Golgota, aprobă Disa, deschide bufetul, găsește două pahare și toarnă vin alb într-unul și apă în celălalt Chipul Disei este relaxat Pistruii s-au înmulțit și părul ciufulit e prins într-o coadă lăsată pe spate Joona își spală mâinile și ia un ștergar de bucătărie nou Disa se așază în fața lui, trecându-i brațele după gât Joona răspunde îmbrățișării Își sprijină fața de capul ei, simțindu-i parfumul și simte cum mâinile ei îi mângâie spinarea și grumazul — Putem încerca, șoptește ea Nu putem face asta? — Ba da, răspunde el stins Ea îl îmbrățișează strâns și apoi se desprinde din brațele lui — Uneori sunt așa de furioasă pe tine, murmură ea, întorcându-se cu spatele — Disa, eu sunt așa cum sunt, dar… — E bine că nu locuim împreună, îl întrerupe ea și părăsește bucătăria O aude închizându-se în baie, se întreabă dacă s-o urmeze, să bată la ușă, dar de fapt știe că acum vrea să fie lăsată în pace În loc să meargă după ea, continuă cu pregătirea mâncării Ia o bucată de pește, o pune cu grijă în palmă și apoi întinde deasupra puțin wasabi După câteva minute, ușa de la baie se deschide și Disa se întoarce în bucătărie, stă în ușă, privindu-l, în vreme ce el continuă să pregătească sushi — Îți aduci aminte, spune Disa cu veselie în glas, că mama ta scotea întotdeauna somonul din sushi și-l prăjea, înainte de a-l pune înapoi în orez? — Da — Să pun masa? — Dacă vrei Disa duce farfuriile și bețișoarele pentru mâncat în living, se oprește lângă fereastră și se uită spre Wallingatan Un pâlc de copaci luminează cu frunzele lor văratice verde-deschis Privirea îi rătăcește peste cartierul plăcut din Norra Bantorget, unde Joona Linna locuiește de un an Pune tacâmurile pe fața de masă crem, se întoarce în bucătărie și ia o înghițitură de vin Acesta și-a pierdut prospețimea pe care i-o dă răceala Ea își reține impulsul de a se așeza pe dușumeaua lăcuită și de a-l întreba dacă nu se poate să mănânce cu mâinile acolo, sub masă, cum fac copiii — Am primit o invitație, spune ea în loc de asta — O invitație? Disa aprobă din cap și simte că vrea să fie un pic rea — Povestește-mi, spune Joona calm, aducând tava cu sushi la masă Disa ia paharul și continuă pe un ton degajat: — E o persoană de la muzeu care mă întreabă de vreo jumătate de an dacă nu vreau să iau cina cu el într-o seară — Așa se face acum? Se invită doamnele la cină? Disa zâmbește pieziș: — Ești gelos? — Nu știu, un pic, răspunde Joona apropiindu-se de ea E plăcut să fii invitată la cină — Da Disa își lasă degetele să treacă prin părul lui des — E frumos? întreabă Joona — Da, de fapt — Ce bine! — Dar eu nu vreau să ies cu el, zâmbește Disa Joona nu răspunde, stă doar complet nemișcat, cu fața întoarsă — Tu știi ce vreau eu, spune Disa cu glas blând Fața lui devine dintr-odată ciudat de palidă și Disa vede că i s-au adunat broboane de sudoare pe frunte Își ridică cu greutate privirea spre ea și e o sclipire stranie în ochii lui negri, duri și adânci ca o prăpastie — Joona? Hai să uităm asta, zice ea repede Iartă-mă… Joona deschide gura să spună ceva, face un pas spre ea, dar picioarele i se înmoaie brusc — Joona! strigă Disa, izbindu-și paharul de masă Se lasă să cadă pe podea lângă el, îl strânge în brațe și-i șoptește că va trece imediat După o vreme, chipul lui Joona se îmblânzește, iar expresia de durere dispare treptat Disa mătură cioburile paharului și apoi se așază tăcuți la masă — Nu-ți mai iei medicamentele, spune ea după un moment — Îmi dau o stare de somnolență Trebuie să pot gândi, în perioada asta e important să pot gândi cât mai limpede — Ai promis c-o să le iei — Am s-o și fac, răspunde el — E riscant, știi asta, șoptește ea — Încep să le iau de îndată ce-am rezolvat cazul — Și dacă nu-l rezolvi? • În ansamblu, Muzeul Nordic seamănă cu o bijuterie șlefuită în fildeș, dar clădirea este de fapt construită din gresie și calcar Un vis renascentist grațios, cu nenumărate creneluri și turnuri Muzeul a fost gândit să fie un omagiu adus suveranității popoarelor nordice, dar când a fost inaugurat, într-o zi ploioasă din vara lui 1907, uniunea cu Norvegia fusese dizolvată și regele era pe moarte Joona trece rapid prin holul enorm și abia când ajunge în capătul scărilor se oprește, își adună gândurile, privind în podea un moment lung, apoi continuă mai încet, prin fața vitrinelor luminate Nimic nu-i oprește privirea Joona trece doar prin fața lor, înconjurat de amintiri și de nostalgie Paznicul a pus deja un scaun în fața vitrinei Joona Linna se așază și privește cununa laponă de mireasă cu opt vârfuri, ca două mâini încleștate În spatele geamului subțire ea luminează viu Joona aude în adâncul său un glas, vede un chip zâmbindu-i, în vreme ce stă la volan și conduce mașina, în ziua aceea în care plouase, iar soarele strălucea în bălțile de apă de pe stradă, ca și cum ar fi fost luminate de un foc subpământean Se întoarce, ca să controleze dacă Lumi e prinsă bine cu centura de siguranță Cununa de mireasă pare făcută din ramuri luminoase, din piele sau păr împletit Joona privește promisiunea dragostei și a bucuriei și se gândește la expresia serioasă pe care o are gura soției sale, la părul de culoarea nisipului care-i cade pe față — Cum o mai duci? Joona privește uimit paznicul Lucrează aici de mulți ani E un bărbat de vârstă mijlocie cu bărbuță și ochi osteniți — De fapt, nu știu, murmură el, ridicându-se de pe scaun Când părăsește muzeul, amintirea mâinii micuțe a lui Lumi persistă o clipă, ca o lipsă în trupul lui El doar se întorsese și verificase dacă era prinsă cum trebuie și brusc îi simțise mâna atingându-i degetele 49 Un chip neclar Joona Linna și Saga Bauer sunt în mașină, în drum spre sediul central al firmei Silencia Defence, pentru a vorbi cu Pontus Salman Au cu ei fotografia pe care tehnicienii Comisiei Centrale de Criminalistică au modificat-o Merg în tăcere spre sud, pe drumul 73, care se întinde ca o șină de tren murdară spre Nynäshamn În urmă cu două ore, Joona privise imaginea clară a celor patru persoane din lojă: fața liniștită a lui Raphael, părul lui rar; zâmbetul lipsit de vigoare al lui Palmcrona, ochelarii cu ramă de metal; Pontus Salman, cu înfățișarea de băiețandru, și Agathe al-Haji, cu obrajii ridați și privirea inteligentă, grea — Mi-a venit o idee, spusese Joona, întâlnind privirea lui Saga Dacă am putea prelucra fotografia, așa încât să nu mai poată fi recunoscut Pontus Salman… Tăcuse, continuându-și raționamentul în gând — Ce obținem cu asta? întrebase Saga — El nu știe că avem un original clar – nu-i așa? — Probabil că nu știe, va presupune desigur că am făcut tot posibilul să îmbunătățim claritatea, și nu invers… — Exact, am făcut totul pentru a identifica cele patru persoane din imagine, dar am reușit doar cu trei, pentru că cel de-al patrulea e un pic întors și fața îi e cu totul neclară — Vrei să spui, să-i dăm posibilitatea să mintă, spusese Saga repede Să mintă și să spună că el nu se afla acolo, nu se întâlnise cu Palmcrona, Agathe al-Haji și Raphael — Pentru că, dacă va nega că a fost acolo, întâlnirea în sine este problematică — Și dacă începe să mintă, l-am prins în cursă • Imediat după Handen, o cotesc pe centura spre Jordbro și trec printr-o zonă industrială înconjurată de o pădure liniștită Sediul central al întreprinderii Silencia Defence este o clădire de beton de un cenușiu mat și impersonal, cu un aer sceptic Joona privește clădirea impunătoare, își lasă privirea să alunece încet peste ferestrele negre blindate și se gândește din nou la cele patru persoane din lojă, la fotografia care declanșase un șir de violențe, lăsând în urmă o fată moartă și o mamă copleșită de durere Poate că Penelope Fernandez și Björn Almskog sunt și ei morți din cauza fotografiei Se dă jos din mașină și simte cum i se încleștează fălcile gândindu-se că Pontus Salman, una dintre persoanele din misterioasa fotografie, se află în această clădire chiar în acest moment Fotografia a fost copiată și originalul a fost trimis la Laboratorul național de criminalistică din Linköping Tommy Kofoed a prelucrat o copie, astfel încât pare veche și uzată Un colț lipsește și resturi de bandă adezivă se văd pe celelalte Kofoed a făcut în așa fel încât fața lui Pontus Salman și una din mâini să fie neclare, par să se fi aflat în mișcare chiar în momentul în care a fost făcută poza Salman va crede că el – tocmai el – a avut norocul de-a fi de nerecunoscut în imagine, gândește Joona Nimic nu-l poate lega de întâlnirea cu Raphael Guidi, Carl Palmcrona și Agathe al-Haji Tot ce are de făcut este să nege că e vorba despre el Nici măcar nu e un delict faptul că nu va reuși să se recunoască într-o fotografie neclară și să nu-și mai amintească de întâlnirea cu acele persoane Joona pornește spre intrare Dar dacă neagă, vom ști că minte, că vrea să ascundă ceva Aerul e apăsător, fierbinte și înăbușitor Saga îi aruncă lui Joona o privire gravă, în vreme ce pătrund pe ușile grele, strălucitoare Și dacă Salman începe să mintă, gândește Joona, o să avem grijă să continue să mintă, până ce va fi prins în cursă Au ajuns în holul de la recepție, mare și rece Când Pontus Salman va privi fotografia și va spune că nu poate identifica persoana, atunci noi vom spune că ne pare rău că n-a putut să ne ajute, își continuă Joona gândurile Ne vom pregăti să plecăm, dar o să ne oprim și o să-l rugăm să o mai privească o dată, cu o lupă Tehnicianul a lăsat vizibil un inel cu sigiliu pe mâna care atârnă Îl vom întreba pe Pontus Salman dacă recunoaște hainele, pantofii sau inelul de pe degetul mic Va fi, desigur, obligat să nege și minciuna lui evidentă va constitui pe urmă un motiv îndeajuns de puternic pentru a-l lua la poliție pentru interogatoriu, suficient ca să-l presăm În spatele biroului de la recepție luminează o siglă roșie cu numele întreprinderii și un logo ca un șarpe brăzdat de rune — A luptat cât timp a avut arme, spune Joona — Poți citi runele? întreabă Saga sceptică Joona arată spre tăblița cu traducerea, întorcându-se apoi spre birou În spatele lui se află un bărbat palid cu buze subțiri, uscate — Pontus Salman, spune Joona scurt — Aveți întâlnire cu dânsul? — La ora două, precizează Saga Recepționerul privește în hârtiile lui, răsfoiește și citește ceva — Da, exact, spune el încet, ridicând privirea Pontus Salman a contramandat-o — Nu ni s-a comunicat, spune Saga Avem nevoie de ajutorul lui pentru… — Îmi pare rău — Sună-l și comunică-i neînțelegerea, îi cere Saga — Îl pot căuta, dar nu cred… pentru că se află într-o ședință — La etajul patru, adaugă Joona — Cinci, răspunde recepționerul automat Saga se așază într-unul din fotolii Soarele pătrunde pe ferestrele largi și se răspândește ca un foc în părul ei Joona a rămas lângă birou, în vreme ce recepționerul pune receptorul la ureche și tastează un număr în calculator Se aud mai multe semnale și bărbatul dă din cap în semn de regret — Lasă telefonul jos, spune brusc Joona Mai bine îi facem o surpriză — Surpriză? repetă bărbatul cu o privire nesigură Joona merge la ușa de sticlă dinspre coridor și o deschide — Nu e nevoie să-i spui că venim, spune el pe un ton vesel Tânărul recepționer se înroșește Saga se ridică de pe canapea și-l urmează pe Joona — Așteptați! le strigă bărbatul Am să încerc să… Ei continuă să meargă pe culoar, intră în liftul care așteaptă și apasă pe cifra 5 Ușa se închide și liftul începe să urce tăcut Când se deschide ușa, în fața liftului îi așteaptă Pontus Salman E un bărbat de vreo patruzeci de ani, cu un chip obosit — Bine ați venit, spune cu glas reținut — Vă mulțumesc, îi răspunde Joona Pontus Salman îi cercetează cu privirea — Un comisar și o prințesă din basme, constată el În vreme ce-l urmează pe un coridor lung, Joona rememorează planul lor – acela de a-i prezenta fotografia cu chipul neclar Joona simte un fior rece pe spinare – ca și cum Viola Fernandez ar fi deschis ochii în camera frigorifică, privindu-l cu speranță Ferestrele de pe culoar sunt întunecate, dând o senzație de atemporalitate Biroul e foarte mare, cu o masă de scris din lemn de ulm și un grup de canapele și fotolii cu tapiserie cenușiu-deschis, în jurul unei mese de sticlă neagră Se așază fiecare în fotoliul lui Pontus Salman zâmbește fără veselie, își împreunează mâinile și întreabă: — Despre ce e vorba? — Știați că directorul Carl Palmcrona de la ISP este mort? întreabă Saga Salman dă aprobator din cap de câteva ori — Sinucidere, am auzit — Ancheta este în desfășurare, explică Saga cu amabilitate Tocmai studiem o fotografie pe care am găsit-o, am dori foarte tare să identificăm persoanele din jurul lui Palmcrona — Trei dintre ele se văd bine, dar cea de-a patra este foarte neclară, adaugă Joona — Am dori să lăsați angajații dumneavoastră să privească fotografia, poate că-l va recunoaște cineva O mână, de exemplu, se vede limpede — Înțeleg, spune Salman, strâmbându-se ușor — Poate că cineva își va da seama din context cine este, continuă Saga În orice caz, merită o încercare — Am fost deja la Patria și la Saab Bofors Dynamics, spune Joona, dar nimeni n-a recunoscut persoana Fața îmbătrânită a lui Pontus Salman nu exprimă niciun fel de sentimente Joona se întreabă dacă acesta ia pastile care-l fac să se simtă liniștit și sigur de sine Există ceva neobișnuit de inert în privirea lui, ceva care-l face să pară extrem de apatic — Credeți, probabil, că este foarte important, spune Salman, încrucișându-și picioarele — Da, răspunde Saga — Pot să privesc fotografia asta specială? întreabă Pontus Salman pe tonul lui impersonal — În afară de Palmcrona, i-am identificat pe traficantul de arme Raphael Guidi, explică Joona Și pe Agathe al-Haji, care este consilierul pe probleme de apărare al președintelui Al-Bashir… Dar pe a patra persoană n-a recunoscut-o nimeni Joona scoate mapa și îi întinde plicul transparent cu fotografia Saga arată cu degetul silueta neclară de la marginea lojii Joona se concentrează ca să înregistreze fiecare tresărire nervoasă, fiecare tremur al lui Salman, când acesta va minți Salman își umezește buzele din nou, obrajii îi pălesc, apoi zâmbește, bate cu degetul în fotografie și spune: — Sunt chiar eu! — Dumneavoastră? — Da, râde el și i se văd dinții din față, ca de copil — Dar… — Ne-am întâlnit la Frankfurt, continuă acesta cu un zâmbet mulțumit Am ascultat un admirabil… Acum, nu-mi amintesc ce cântau, Beethoven, cred… Joona încearcă să înțeleagă această reacție și tușește scurt — Sunteți absolut sigur? — Da, răspunde Salman — Așadar, misterul a fost dezlegat, spune Saga pe un ton cald, care în niciun caz nu-i dezvăluie dezamăgirea — Poate că ar trebui să caut de lucru la Säpo, glumește Salman — Care a fost scopul întâlnirii? se interesează Joona Pot să vă întreb? — Absolut, râde Salman, privindu-l, fotografia aceasta a fost făcută în primăvara lui 2008, am discutat trimiterea unui transport de muniție spre Sudan Agathe al-Haji purta tratativele în numele guvernului ei Zona trebuia stabilizată după pacea din 2005 Tratativele erau destul de avansate, dar toată munca noastră s-a spulberat ca fumul odată cu evenimentele din vara lui 2009 Am fost zguduiți, da, înțelegeți… Și, după asta, n-am mai avut, bineînțeles, niciun contact cu Sudanul Joona o privește pe Saga pentru că el nu are nici cea mai mică idee despre ce s-a petrecut în vara lui 2009 Chipul ei este complet lipsit de expresie și el nu se poate hotărî să întrebe — Cât de multe întâlniri ați avut? întreabă atunci Joona — A fost numai aceasta, răspunde Salman Prin urmare, s-ar putea crede că e un pic neobișnuit ca directorul ISP să accepte un pahar de șampanie… — Credeți? întreabă Saga — Nu era nimic de sărbătorit… dar poate că-i era doar sete, zâmbește Salman 50 Ascunzătoarea Penelope și Björn nu mai știu de câtă vreme stau ascunși și tăcuți într-o crăpătură adâncă a stâncii Până la căderea celei de-a doua nopți au stat ghemuiți în întuneric, sub trunchiul unui pin căzut Nu mai aveau putere să alerge, nici măcar nu mai simțeau oboseala și făcuseră cu rândul, să doarmă și să stea de pază Înainte, urmăritorul prevăzuse fiecare pas pe care îl făceau, dar acum senzația prezenței lui imediate dispăruse De multă vreme era ciudat de tăcut Senzația insuportabilă că sunt urmăriți, bănuiala rece ca un sloi de gheață că cineva aleargă chiar lângă ei dispăruseră din momentul în care părăsiseră drumul care ducea la zona locuită, alegând să se întoarcă drept în pădure, departe de oameni și de continent Penelope nu e sigură dacă a reușit să lase vreun mesaj pe robotul mamei ei Dar cineva ar trebui totuși să găsească în scurt timp iahtul lui Björn, își spune ea Și atunci, poliția va începe căutările Singurul lucru pe care trebuie să-l facă pentru ca urmăritorul să nu-i găsească este să rămână ascunși Lespedea rotunjită a muntelui este acoperită de mușchi verde, dar în adâncitură stânca e goală și în mai multe locuri mustește apa Au lins picăturile și s-au ascuns din nou în întuneric Ziua a fost foarte fierbinte, iar ei au stat complet nemișcați, dar spre seară, când soarele arzător dispare în spatele copacilor, adorm din nou Vise și amintiri se amestecă în mintea adormită a Penelopei O aude pe Viola cântând Clipește, stea mică pe vioara ei minusculă, pe care sunt lipite abțibilduri, ca să marcheze locul unde trebuie să pună degetele și o vede privindu-se în oglindă și punându-și fard roz pe pleoape Penelope respiră greu, când se trezește Björn stă cu brațele în jurul genunchilor și tremură Când cea de-a treia noapte începe să pălească, nu mai rezistă, sunt așa de flămânzi și de slăbiți, încât părăsesc ascunzătoarea și încep să meargă E aproape dimineață când Björn și Penelope ies la marginea apei Razele soarelui au evadat deja, ca niște limbi de foc, de sub vălurile lungi ale norilor Apa e neclintită în lumina zorilor Două lebede plutesc una lângă alta Înaintează liniștite, dând aproape invizibil din labe Björn întinde mâna ca să o ajute să coboare spre apă Brusc i se înmoaie genunchii de oboseală, se clatină, alunecă, se sprijină cu mâna de o piatră și se ridică din nou Penelope privește fix înainte, în vreme ce-și scoate pantofii, leagă șireturile și îi atârnă de gât — Vino, șoptește Björn Înotăm doar, nu te gândi la nimic, pur și simplu, înoată Penelope ar vrea să-l roage să aștepte, nu e sigură c-o să aibă putere, dar el e deja în apă O trec fiorii și privește spre cealaltă insulă, mai departe, în arhipelag O ia după el, simte apa rece îmbrățișându-i gleznele și pulpele Fundul e pietros și alunecos, se face repede adânc Nu apucă să șovăie, alunecă doar în apă, după Björn Brațele o dor și hainele o trag în jos când începe să înoate spre celălalt țărm Björn este deja departe E greu, fiecare mișcare este de nesuportat, mușchii ei vor doar să se odihnească Insula Kymmend se întinde ca un banc de nisip în față Împinge cu picioarele obosite, luptă mai departe și se ține la suprafață Brusc e orbită de primele raze de soare de deasupra copacilor, o înțeapă în ochi și se oprește din înotat Mușchii nu i se contractă, dar brațele și picioarele nu mai au forță, se predau E vorba doar despre câteva secunde, însă hainele ude apucă s-o tragă dedesubt, înainte ca brațele s-o asculte din nou Când iese la suprafață și trage aer în piept e foarte speriată, adrenalina e pompată în trup, respiră repede și a pierdut direcția, vede doar marea în jurul ei Zăpăcită, calcă apa și se învârte în loc, se forțează să nu țipe și, în cele din urmă, vede capul care urcă și coboară al lui Björn, la vreo cincizeci de metri depărtare Penelope continuă să înoate, fără să știe dacă va avea puterea să ajungă la cealaltă insulă Pantofii care-i atârnă de gât îi împiedică mișcările, încearcă să scape de ei, dar se prind în lănțișorul crucii Apoi, lanțul fin se rupe și crucea dispare împreună cu pantofii în adâncuri Înoată mai departe, simte în trup bătăile grele ale inimii, întrezărește în depărtare cum Björn se târăște pe uscat Îi intră apă în ochi, dar reușește să-l vadă cum stă în picioare pe mal El privește în urmă, după ea, când de fapt ar trebui să se ascundă Urmăritorul lor s-ar putea afla chiar acum pe malul nordic al insulei Orn, sau poate fi undeva în urma lor, cercetând zona cu un binoclu Mișcările lui Penelope devin mai lente și mai slabe, simte greutatea și amorțeala în picioare când acidul lactic se răspândește în mușchii pulpelor Îi e foarte greu să înoate, ultima bucată i se pare imposibil de străbătut Björn are o privire speriată și intră din nou în apă Penelope e pe cale să cedeze din nou, dar mai face câteva mișcări, iar apoi simte fundul apei sub picioare Björn îi prinde mâna și o trage la el, apoi o târăște în sus, pe malul plin de pietre — Trebuie să ne ascundem, gâfâie ea O ajută să urce printre brazi, nu-și mai simte picioarele, îi e frig și tremură Continuă mai departe, în pădure și se opresc abia când marea nu se mai vede Epuizați, se prăbușesc pe mușchiul moale, strângându-se în brațe, în vreme ce respirația li se domolește — N-o să reușim, geme ea — Ne ajutăm unul pe altul — Mi-e frig, trebuie să fac rost de haine uscate, murmură Penelope, sprijinindu-se de pieptul lui osos Se ridică și el o sprijină, în vreme ce pornesc cu picioarele înțepenite prin pădure Tenișii uzi ai lui Björn lipăie la fiecare pas, picioarele goale ale lui Penelope lucesc albe pe pământ Hainele le atârnă ude și reci pe trupuri Tăcuți, se îndreaptă spre est, departe de insula Orn După douăzeci de minute, ajung la celălalt mal Soarele este deja sus și sclipește orbitor pe marea netedă Aerul începe să fie mai cald Penelope se oprește în fața unei mingi de tenis care se află în iarba înaltă Verzuie și ciudat de străină Abia când ridică ochii, vede casa Aproape ascunsă în spatele unei tufe dese de liliac se află o căsuță roșie, cu o verandă frumoasă care dă spre apă Perdelele sunt trase la toate ferestrele și sub umbrar este întins un hamac fără perne Iarba de pe pajiște e înaltă și o creangă din mărul bătrân zace chiar pe poteca din plăci cenușii de piatră — Nu e nimeni acasă, șoptește Penelope Se strecoară mai aproape de casă, pregătiți să audă un lătrat sau strigăte furioase Privesc prin crăpăturile dintre perdele, continuă să înconjoare casa și încearcă precauți clanța ușii E închis și Penelope privește în jur — Trebuie să intrăm, trebuie să ne odihnim, spune Björn Spargem un geam Lângă perete se află un ghiveci de pământ cu o tufă mică cu frunze înguste, de un verde-gălbui Penelope simte mireasma dulce de lavandă când se apleacă și ridică una dintre pietrele din ghiveci Piatra e de fapt din plastic și pe partea interioară se află un capac mic Ea deschide capacul, scoate o cheie și pune la loc în ghiveci piatra decorativă Descuie și intră într-un hol cu dușumea de pin Penelope își simte picioarele tremurând, de parcă sunt pe cale să dispară de sub ea Bâjbâie cu mâna după ceva pe care să se sprijine Pereții sunt acoperiți cu tapet din pluș Penelope este așa de ostenită și de flămândă, încât casa îi pare ireală, ca o căsuță de turtă dulce Peste tot sunt agățate fotografii cu dedicații Semnături și urări scrise cu peniță de aur sau tuș negru Recunosc șirul de chipuri din programele televiziunii suedeze: Siewert Öholm, Bengt Bedrup, Kjell Lönnå, Arne Hegerfors, Magnus Härenstam, Malena Ivarsson, Jakob Dahlin Trec apoi printr-o cameră de zi, ajung în bucătărie, privesc neliniștiți în jur — Nu putem rămâne aici, șoptește Penelope Björn se duce direct la frigider și deschide ușa E plin de produse proaspete Casa nu e părăsită, cum au crezut Björn ia un pachet de brânză, o jumătate de salam și cutia de lapte În dulap, Penelope găsește o baghetă și un pachet cu fulgi de porumb Rup grăbiți pâinea cu mâinile, își trec brânza de la unul la altul și își vâră în gură îmbucături mari, pe care le înghit cu bucăți de pâine Björn bea cu înghițituri mari din cutia de lapte, îi curge pe la colțurile gurii în jos, pe gât Penelope mănâncă salam și fulgi de porumb, ia pachetul de lapte, bea, se îneacă, tușește, bea din nou Își zâmbesc nervos, se îndepărtează de fereastră și continuă să mănânce, până se liniștesc — Trebuie să căutăm niște haine, înainte să ne continuăm drumul, spune Penelope În vreme ce caută prin casă, sunt cuprinși încet de senzația ciudată că se încălzesc de la mâncare Corpul începe din nou să funcționeze, inima bate tare, simt dureri în stomac, sângele curge prin vene În dormitorul mare cu ușa de sticlă care dă spre bolta de liliac se află un dulap în perete Penelope se duce și trage într-o parte ușile glisante — Ce-i aici? Dulapul mare e plin cu haine neobișnuite Jachete aurii, brâuri cu paiete lucioase, un smoching galben și o jachetă scurtă, din blană pufoasă Penelope răscolește uimită printr-o grămadă de slipuri tanga, transparente, cu imprimeu leopard, de camuflaj și chiloți bărbătești croșetați Deschide cealaltă ușă a dulapului, găsește haine mai simple, bluze, jachete și pantaloni Caută repede și scoate câteva Clătinându-se, își scoate pantalonii uzi și slipul, își trage greu bluza strâmtă cu glugă și sutienul murdar În oglindă, dă brusc cu ochii de propria-i imagine E plină de vânătăi pe tot corpul, părul îi atârnă în șuvițe negre, are răni pe față, zgârieturi și lovituri pe picioare, dintr-o rană de pe pulpă încă i se prelinge sânge și are șoldul julit după căzătura pe pantă Își trage pe ea o pereche de pantaloni șifonați, un maiou cu textul „Mănâncă mai mult terci” și un pulover tricotat Puloverul e larg, îi ajunge până la genunchi Simte cum se încălzește, trupul ei vrea să se relaxeze Brusc, începe să plângă, dar se liniștește repede, își șterge lacrimile de pe obraji și se duce în hol, să caute niște pantofi Găsește o pereche de cizme albastre marinărești și se întoarce în dormitor Vede că Björn e ud și plin de nămol, dar că își trage pe deasupra o pereche de pantaloni mov din catifea Picioarele îi arată groaznic, sunt pline de pământ și de răni, lasă urme însângerate pe unde trece Își pune un maiou albastru și o jachetă strâmtă din piele, albastru-deschis, cu revere late Lacrimile încep din nou să curgă pe obrajii lui Penelope, plânsul vine în valuri – țâșnește din ea, este prea obosită, nu are cum să i se împotrivească Ar vrea să alunge toată spaima provocată de fuga lor fără sens — Ce se întâmplă? scâncește ea — Nu știu, șoptește Björn — Nu i-am văzut fața Ce vrea? Ce dracu’ vrea, de fapt? Nu înțeleg absolut nimic De ce ne vânează? De ce vrea să ne facă rău? Își șterge lacrimile cu mâneca puloverului — Mă gândesc, continuă ea, vreau să spun… poate că Viola a făcut ceva, vreo prostie Știi, tipul ei, Serghei, cu care o încheiase, s-ar putea să fie criminal, știu că a fost paznic la un bar… — Penny… — Vreau doar să spun că Viola e așa de… poate că a făcut ceva ce nu trebuia să facă — Nu, șoptește Björn — Habar n-avem ce se întâmplă, așa că nu-i nevoie să mă consolezi — Eu trebuie să… — El… bărbatul care ne urmărește… Poate vrea doar să vorbească cu noi Nu știu dacă nu e așa, vreau să spun că… nu știu ce vreau să spun — Penny, începe Björn cu gravitate Tot ce s-a întâmplat e din vina mea O privește Ochii lui sunt injectați, obrajii au pete roșii pe pielea palidă — Ce vrei să spui? Ce vrei să spui acum? întreabă ea cu glas scăzut El înghite cu greutate și apoi explică: — Am făcut o mare prostie, Penny — Ce-ai făcut? — Fotografia, răspunde el Totul este din cauza fotografiei — Ce fotografie? Aia cu Palmcrona și Raphael Guidi? — Da, l-am contactat pe Palmcrona, răspunde sincer Björn I-am povestit despre fotografie și-am spus că vreau bani, dar… — Nu, șoptește ea tăios Îl privește fix și se dă înapoi cu spatele, răstoarnă din greșeală noptiera cu paharul de apă și oul cu ceas — Penny… — Nu, taci, îl întrerupe ea cu glas ridicat Nu înțeleg Ce spui? Ce dracu’ spui? Tu nu poți să… nu poți… Nu ești zdravăn la cap, l-ai șantajat pe Palmcrona? Ai folosit… — Ascultă-mă! M-am răzgândit, a fost o greșeală, știu, el a primit fotografia, i-am trimis-o Se lasă tăcerea Penelope încearcă să înțeleagă ce tocmai a auzit Gândurile i se rotesc fără încetare prin minte — Nu voiam să vând iahtul, șoptește el și pare gata să izbucnească în plâns — Deși eu nu înțeleg… I-ai trimis fotografia lui Palmcrona? — Pentru că am fost obligat, Penny, am înțeles că am făcut o greșeală… am fost obligat să-i dau fotografia — Dar… dar îmi trebuie, spune ea Nu pricepi? Gândește-te, dacă cel care mi-a trimis-o mă contactează și vrea s-o aibă înapoi! E vorba despre lucruri serioase, despre export de arme Nu e vorba de banii tăi, nu are de-a face cu noi, Björn! Penelope îl privește derutată și glasul îi e spart, când începe să strige: — E vorba despre oameni, despre viața lor! Sunt dezamăgită, spune ea pe un ton grav Sunt așa de-a dracului de furioasă pe tine, îmi vine să te lovesc, nu mai pot! — Dar, Penny, n-am știut, se plânge Cum aș fi putut să știu? Nu mi-ai spus nimic, ai spus doar că fotografia este compromițătoare pentru Palmcrona, nu ai spus că… — Ce importanță are? îl întrerupe ea — Am crezut doar că… — Ține-ți gura! Nu vreau să-ți ascult scuzele, ești un șantajist, un șantajist lacom, nu te cunosc și nu mă cunoști! Tace și rămân o vreme unul în fața altuia Țipătul unui pescăruș se aude peste apă și alții îi răspund, ca un ecou — Trebuie să mergem mai departe, spune Björn cu glas stins Penelope dă din cap și în secunda următoare se deschide ușa Fără să schimbe nicio privire, ei se retrag în dormitor Aud pe cineva intrând Björn încearcă să deschidă ușa de la terasă, dar este încuiată Penelope deschide fereastra cu mâinile tremurându-i, dar e prea târziu să fugă 51 Câștigătorul Penelope își trage răsuflarea Un bărbat stă în cadrul ușii dinspre dormitor Björn caută ceva cu care să se apere — Ce naiba faceți aici? întreabă bărbatul cu glas răgușit Penelope înțelege că nu este urmăritorul lor, ci pesemne proprietarul casei E un bărbat scund, lat în umeri și corpolent Fața lui îi este cumva cunoscută, ca și cum l-ar fi văzut cu mulți ani în urmă — Drogați? întreabă el curios Dintr-odată, Penelope înțelege cine e Au intrat prin efracție în casa lui Ossian Wallenberg În urmă cu vreo zece ani, era un realizator de emisiuni iubit de public Era vorba despre o emisiune de divertisment, la sfârșit de săptămână – Vinerea de aur, Cățărându-se pe pereți, Seara leului Ossian Wallenberg organiza de obicei concursuri, avea invitați și premii în spatele unor ușițe strălucitoare Fiecare ediție a Vinerii de aur se termina în același fel – Ossian trebuia să-și ridice în aer invitatul Zâmbitor și roșu la față Penelope își amintește cum, în copilărie, îl văzuse ridicând-o în aer pe Maica Tereza Femeia fragilă, bătrână, părea complet paralizată de spaimă Ossian Wallenberg era cunoscut pentru părul său auriu și hainele extravagante, dar și pentru răutatea studiată — Am avut un accident, spune Björn Și trebuie să luăm legătura cu poliția — Aha, aprobă indiferent Ossian Din păcate, am doar un telefon mobil — Trebuie să-l împrumutăm, e urgent Ossian își scoate telefonul, îl privește, apoi îl închide — Ce faceți? întreabă Penelope — Fac ce am chef, răspunde el — Dar noi chiar avem nevoie de telefon, insistă ea — Atunci vă trebuie parola, zâmbește Ossian — Ce faceți? El se sprijină de ușă și-i cercetează un moment — Ce chestie, niște drogați au nimerit aici, la bietul de mine — Dar nu suntem… — Cui îi pasă? o întrerupe Ossian — N-are rost, îi spune Penelope lui Björn Vrea să plece, dar Björn pare foarte obosit, are obrajii și buzele albe, se sprijină de perete cu mâna — Ne pare rău că am intrat în casa dumneavoastră, spune el Și vă vom plăti pentru ce-am luat, dar acum trebuie să ne împrumutați telefonul, este o situație urgentă și… — Cum te cheamă? îl întrerupe zâmbind Ossian — Björn — Îți stă bine în costum, Björn, dar n-ai văzut cravata? E o cravată care se potrivește la el Ossian merge la dulap, scoate o cravată albastră din piele, în aceeași nuanță ca jacheta și o înnoadă încet la gâtul lui Björn — Sunați dumneavoastră la poliție, îl roagă Penelope Spuneți că ați prins doi hoți în flagrant — Nu-i deloc amuzant, spune Ossian posomorât — De fapt, ce vreți? întreabă ea înverșunată El se dă câțiva pași în spate și îi cercetează — Nu-mi place de ea, îi spune lui Björn Dar tu ești frumos și îți vine bine costumul meu N-are decât să păstreze puloverul ăla urât Nu-i așa? Ca bufnița Helge Nu pare a fi suedeză, arată ca o… — Termină, îl întrerupe Björn Ossian se apropie de el cu un aer furios și izbește cu pumnul în aer — Știu cine ești, spune Penelope — Grozav, zâmbește Ossian Björn o privește întrebător, apoi se uită la bărbat Penelope simte că i se face greață, se așază pe pat și încearcă să respire liniștit — Așteaptă, spune Ossian Și tu… te-am văzut la televizor, te recunosc — Am participat la câteva emisiuni… — Și acum, ești moartă, rânjește el Penelope simte că tot trupul i se încordează și devine atentă la cuvintele ciudate Încearcă să înțeleagă ce vrea să spună Ossian și caută cu privirea o cale de evadare Björn stă lângă perete și alunecă încet jos, pe dușumea E alb la față, nu reușește să scoată o vorbă — Dacă nu vrei să ne ajuți, spune Penelope, o să rugăm pe altcineva, care… — Vreau, sigur că vreau, o întrerupe el Ossian iese în hol, se întoarce cu o pungă, scoate din ea un cartuș de țigări și un ziar Aruncă ziarul pe pat și duce țigările la bucătărie Pe prima pagină, Penelope vede o fotografie a sa, una, mai mare, a Violei și alta a lui Björn Deasupra fotografiei Violei stă scris „ucisă” și deasupra celorlalte două „dispăruți” Tragedie pe mare – există temeri că trei persoane au murit Penelope se gândește la mama ei, o vede înaintea ochilor, îngrozitor de speriată, zguduită de plâns Nemișcată, cu brațele strânse în jurul trupului, ca în pușcărie Podeaua scârțâie și Ossian Wallenberg intră din nou în dormitor — Ne luăm la întrecere, îi anunță el vesel — Ce vrei să spui… — La naiba, ce poftă mi-e de un concurs! — Concurs? întreabă Björn cu un zâmbet nesigur — Nu știi ce este un concurs? — Ba da, dar… Penelope îl privește pe Ossian și își dă seama cât de vulnerabili sunt, atâta vreme cât nimeni nu știe că sunt în viață, câtă vreme nimeni nu știe ce s-a întâmplat Ar putea să-i ucidă, pentru că toată lumea crede că sunt deja morți — Vrea să-și demonstreze puterea asupra noastră, spune Penelope — Ne dai telefonul și parola dacă participăm? întreabă Björn — Dacă învingeți, răspunde Ossian și-i privește cu ochi sclipitori — Și dacă pierdem? întreabă Penelope 52 Comisionarul Axel Riessen traversează sufrageria până la fereastră, se oprește privind tufele de trandafiri de lângă gardul de metal, strada și scara care duc la biserica Engelbrekt Chiar în momentul în care și-a scris numele pe cererea de angajare, a preluat toate sarcinile și îndatoririle defunctului Carl Palmcrona Zâmbește în sinea lui, gândindu-se la întorsăturile pe care le ia viața, când înțelege brusc că a uitat cu totul de Beverly Simte un gol în stomac Odată, ea i-a spus că se duce la magazin, dar când, după patru ore, încă nu venise acasă, a ieșit s-o caute A găsit-o două ore mai târziu, într-o magazie din fața Muzeului Observatorului Era complet dezorientată, mirosea a alcool și nu mai avea chiloți Cineva îi lipise gumă de mestecat în păr A spus că întâlnise câțiva băieți în parc — Aruncau cu pietre într-un porumbel rănit, i-a explicat Beverly Așa că m-am gândit să le dau bani, să înceteze Însă nu aveam decât douăsprezece coroane Nu erau de ajuns În schimb, voiau să fac ceva Au spus c-or să calce în picioare porumbelul dacă nu fac Apoi a tăcut În ochi i se adunau lacrimi — Eu n-am vrut, a șoptit ea Dar mi-era așa de milă de pasăre! Ia telefonul și formează numărul ei În vreme ce aude cum sună, privește spre stradă, spre clădirea care a fost înainte sediul ambasadei chineze și mai departe, spre casa întunecată care adăpostește asociația Opus Dei din Suedia Frații Axel și Robert Riessen împart una dintre casele mari de pe Bragevägen Clădirea se află în mijlocul cartierului Lärkstaden, o zonă exclusivistă între Östermalm și Vasastan, unde casele seamănă între ele Locuința familiei Riessen constă din două apartamente mari, separate, fiecare dispus pe trei niveluri Tatăl fraților, Erloff Riessen, care e mort de douăzeci de ani, a fost ambasador la Paris și apoi la Londra, în vreme ce unchiul lor, Torleif Riessen, era un cunoscut pianist care concertase la Symphony Hall, în Boston, și la Grosser Musikvereinssaal din Viena Nobilul neam Riessen s-a mândrit mai ales cu diplomați și muzicieni Două meserii care la bază seamănă – amândouă necesită un auz foarte fin și mult devotament Soții Alice și Erloff Riessen aveau o înțelegere ciudată, dar logică Hotărâseră de timpuriu că fiul mai mare, Axel, se va dedica muzicii, iar cel mic, Robert, va urma drumul tatălui, ca diplomat Însă acest aranjament fusese brusc întors pe dos atunci când Axel făcuse greșeala lui fatală Axel avea șaptesprezece ani când a fost obligat să se lase de muzică A fost trimis la școala militară și Robert a trebuit să urmeze cariera muzicală Axel și-a acceptat pedeapsa, a considerat că o merită și de atunci nu a mai cântat niciodată la vioară După cele întâmplate, de la acea zi neagră din urmă cu treizeci și patru de ani, mama întrerupsese orice contact cu fiul ei Nici măcar pe patul de moarte n-a vrut să mai vorbească cu el După nouă apeluri, Beverly răspunde într-un final, tușind: — Alo? — Unde ești? — Sunt la… Beverly își întoarce fața de la receptor și el nu mai aude continuarea — Nu te aud, spune el și neliniștea îi face glasul ascuțit și forțat — De ce ești furios? — Spune-mi doar unde ești, o imploră el — Dar ce-i cu tine? râde ea Sunt aici, în apartamentul meu Nu e bine? — Am fost îngrijorat — Nu te prosti, vreau doar să văd programul despre Victoria Fata întrerupe convorbirea, dar Axel e în continuare agitat, din cauza tonului vag pe care îl avusese aceasta Privește telefonul, întrebându-se dacă s-o sune din nou Brusc, telefonul sună în mâna lui Axel tresare și răspunde: — Riessen — Sunt Jörgen Grünlicht — Bună ziua, spune Axel pe un ton ușor întrebător — Cum a fost întâlnirea cu grupul de referenți? — Cred că a fost mulțumitoare, răspunde Axel — Sper că ați pus pe primul loc Kenya — Și expirarea autorizației din Olanda, adaugă Axel Erau multe de rezolvat și aștept să-mi clarific punctul de vedere, înainte să… — Dar Kenya, îl întrerupe el Nu ai semnat încă autorizația de export? Pontus Salman stă pe capul meu și se întreabă de ce dracu’ tragi de timp E o afacere a naibii de mare care e deja întârziată ISP le-a dat semnale pozitive, așa că și-au orientat întreaga producție pe linia asta Produsele sunt gata, vor fi transportate de la Trollhättan până în port la Göteborg, armatorul vine mâine cu un vas de containere din Panama, îl descarcă în timpul zilei și este pregătit să încarce muniția în ziua următoare — Jörgen, eu am înțeles toate astea, m-am uitat pe hârtii și, desigur… E clar că o să semnez, dar abia am intrat în funcție și pentru mine e important să fiu temeinic — Am revăzut toată documentația, spune Jörgen pe un ton prompt Și n-am găsit niciun fel de neclarități — Nu, dar… — Unde ești acum? — Sunt acasă, răspunde Axel pe un ton ezitant — Îți trimit hârtiile cu un curier, spune Jörgen scurt Acesta poate aștepta, în vreme ce semnezi, să nu mai pierdem timpul — Nu, mă uit la ele mâine Douăzeci de minute mai târziu, Axel coboară în hol ca să primească pachetul de la Jörgen Grünlicht Este deranjat de insistență, dar nu vede niciun motiv pentru care să întârzie afacerea 53 Semnătura Axel deschide ușa și-l salută pe curierul pe bicicletă Aerul de seară călduț se revarsă înăuntru, împreună cu muzica bubuitoare de la petrecerea de sfârșit de an a Școlii de arhitectură Ia mapa și, din cine știe ce motiv, se simte încurcat la gândul de a semna contractul în fața curierului, ca și cum ar fi o persoană gata să facă orice, numai să fie un pic presată — Dă-mi un minut, spune el, părăsindu-l în hol Merge pe culoar la stânga, prin fața bibliotecii de jos și intră în bucătărie Trece pe lângă suprafețele de lucru lucioase din piatră închisă la culoare, pe lângă dulapurile de un negru strălucitor și se duce la frigiderul cu uși duble și mașină de făcut gheață Scoate o sticlă mică de apă minerală și bea direct din ea, își slăbește nodul de la cravată, apoi se așază pe scaunul înalt, deschizând mapa Totul pare să fie în ordine, fiecare anexă se află la locul ei, raportul comisiei de control al exporturilor, clasificarea, hotărârea preliminară, copiile de la Ministerul de Externe și informațiile asupra ofertei Cercetează documentul referitor la aprobarea licenței de export, planul definitiv al operațiunii, apoi răsfoiește până la rândul unde directorul general pentru inspecția produselor strategice urmează să-și scrie numele Prin trup îi trece o răceală, ca un scurt îngheț E o afacere importantă, care are însemnătate pentru balanța comercială a țării, o treabă de rutină care a fost întârziată de sinuciderea lui Palmcrona Înțelege că situația lui Pontus Salman este foarte neplăcută, poate că afacerea va scăpa din mâinile lui dacă mai întârzie Și, în același timp, înțelege că el este silit să aprobe exportul de muniție pentru Kenya, fără să poată garanta personal corectitudinea hotărârii Axel se decide și imediat se simte mai bine În următoarele zile, își va dedica tot timpul acestei însărcinări și apoi își va scrie numele pe licența de export Va face acest lucru, o știe, dar nu acum Puțin îi pasă cât vor fi de furioși, de indignați De fapt, el este cel care hotărăște, el este directorul general al Inspecției pentru Produse Strategice Ia tocul și, pe rândul care așteaptă semnătura lui, desenează un chip vesel, cu un balon care-i iese din gură Se întoarce în hol cu o mină serioasă, îi înmânează mapa curierului, apoi urcă scara, până în salon Se întreabă dacă Beverly este într-adevăr sus sau dacă n-a îndrăznit să spună că a fugit Ce se întâmplă dacă fuge și dispare?! Axel ia telecomanda de pe o măsuță și pune unul dintre cântecele de început ale lui David Bowie Combina muzicală are forma unui animal ciudat din sticlă, strălucind slab E fără fir și difuzoarele sunt montate în pereți, total invizibile Merge până la dulapul-vitrină, deschide ușa bombată de sticlă și privește buteliile strălucitoare Șovăie un moment, apoi ia o sticlă de whisky numerotată individual, un Hazelbrun de la Spingbank Distillery Distileria se află în Scoția, în regiunea Campbeltown Axel vizitase locul și își amintește vana pentru plămada de malț care avea o sută de ani și care încă se mai folosește Era uzată, vopsită într-un roșu-deschis și nu avea nici măcar capac Axel Riessen scoate dopul și inspiră parfumul băuturii: de pământ, întunecat ca un cer de furtună Pune dopul la loc și așază cu grijă sticla înapoi pe raft Acum se aude o melodie de pe discul Hunky Dory: But her friend is nowhere to be seen Now she walks through her sunken dream, to the seat with the clearest wiew, and she’s hooked to the silver screen, cântă David Bowie Ușa dinspre apartamentul fratelui său se izbește din nou Axel privește pe fereastra uriașă care dă spre grădina cu pomi deși Se întreabă dacă Robert va trece pe la el și, în același moment, se aude un ciocănit în ușă — Intră! strigă el Robert deschide ușa și intră în salon cu o expresie stânjenită pe față — Înțeleg că asculți gunoaie ca să mă enervezi, dar… Axel zâmbește și cântă: Take a look at the Lawman, beating up the wrong guy Oh man! Wonder if he’ll ever know: he’s in the best selling show… Fratele său face câțiva pași de dans, apoi se duce la vitrina deschisă și aruncă o privire înăuntru — Te rog, spune Axel pe un ton sec — Vrei să vezi Strosserul meu – pot să opresc muzica un moment? Axel ridică din umeri, Robert apasă pe butonul de pauză și muzica se întrerupe — L-ai terminat? — Am stat toată noaptea, răspunde Robert cu un zâmbet larg I-am pus corzile azi-dimineață Se lasă tăcerea Cu multă vreme în urmă, mama lor fusese convinsă că Axel avea să devină un violonist faimos Alice Riessen fusese ea însăși o muziciană profesionistă, vioara a doua la capela regală a operei din Stockholm, și-l prefera deschis pe fiul mai mare Totul se prăbușise atunci când Axel, care studia la Conservator, devenise unul dintre cei trei finaliști ai concursului Johan Fredrick Berwald pentru tineri soliști, care este considerat rampa sigură de lansare spre elita mondială a muzicii După concurs, Axel încheiase definitiv cu muzica și începuse școala militară din Karlsborg Fratele său mai mic, Robert, a trebuit să-i preia locul ca muzician în familie Ca majoritatea celor care trec prin Universitatea Regală de Muzică, Robert n-a devenit o stea În schimb, cântă într-o orchestră de cameră și, în primul rând, a devenit un renumit lutier care primește comenzi din întreaga lume — Arată-mi vioara, spune Axel după un scurt moment Robert dă din cap și îi aduce instrumentul, o vioară suplă, lăcuită într-un roșu de flacără și cu dosul din arțar ca blana de tigru Se așază în fața fratelui său și începe să cânte un fragment dintr-una din piesele lui Béla Bartók compuse în călătoria în Ungaria Axel l-a iubit întotdeauna Bartók a fost un oponent deschis al nazismului, silit să-și părăsească țara În muzică, reușește uneori să transmită scurte momente de fericire Un fel de muzică populară, melancolică, printre ruinele unei catastrofe, gândește Axel în vreme ce Robert încheie fragmentul muzical — Sună destul de bine, spune Axel Dar trebuie să muți un pic mai jos călușul, căci există o mică pauză moartă care… Chipul fratelui se întunecă imediat — Daniel Strosser a spus că… el vrea să aibă exact acest sunet, explică el scurt Vrea ca vioara să sune ca o Birgit Nilsson tânără — Atunci trebuie neapărat să muți mai în față călușul, zâmbește Axel — Tu nu te pricepi, voiam doar să… — Altfel, e absolut minunată, se grăbește Axel să spună — Ascultă sunetul – uscat și tăios, și… — Nu vorbesc despre asta, continuă Axel imperturbabil Spun doar că există ceva neînsuflețit în… — Neînsuflețit? Cel care va avea instrumentul este specialist în Bartók, continuă Robert Vorbim despre Bartók – nu e același lucru ca Bowie — Poate am auzit greșit, spune Axel cu voce slabă Robert deschide gura ca să răspundă, dar se oprește, auzind-o pe soția sa Anette ciocănind la ușă Ea deschide și îi zâmbește văzându-l acolo, cu vioara — Ai probat Strosserul tău? întreabă ea cu speranță în glas — Da, spune Robert sec Dar lui Axel nu-i place — Nu e adevărat, se apără Axel Clientul va fi mai mult decât mulțumit, sunt sigur de asta Ce spuneam – cred că e doar în imaginația mea… — Nu-l asculta, el nu știe nimic, îl întrerupe Anette iritată Robert vrea să plece și s-o ia pe nevastă-sa cu el, n-are chef de scene, dar aceasta se apropie de Axel — Recunoaște că doar ai inventat defectul, spune ea cu glas spart — Nu e niciun defect, doar călușul ar trebui… — Și când ai cântat tu ultima oară? Acum treizeci, patruzeci de ani? Erai doar un copil pe vremea aceea Cred că trebuie să-i ceri scuze — Las-o moartă, spune Robert — Cere-ți scuze, insistă ea — OK, scuze, spune Axel, simțind cum roșește — Pentru că ai mințit, continuă ea Ai mințit, pentru că nu poți accepta laudele pe care le merită noua vioară a lui Robert — Îmi pare rău Axel pune muzica din nou, destul de tare Mai întâi, se aude doar ca un zdrăngănit pe două chitare dezacordate și un cântăreț care caută tonul cu voce slabă: Goodbye love, goodbye love… Anette mormăie ceva despre lipsa de talent a lui Axel, iar Robert îi spune să termine, în vreme ce-o trage afară din cameră Axel ridică și mai mult sunetul, tobele și basul electric pun la locul ei melodia contorsionată: Didn’t know what time is was, the lights were low oh I leaned back on my radio oh oh Axel închide pleoapele și simte cum ochii îi ard în întuneric E deja foarte obosit Uneori doarme o jumătate de oră, alteori nu doarme nici când Beverly este culcată lângă el Atunci, obișnuiește să se învelească într-o pătură, să se așeze pe verandă cu privirea ațintită spre copacii din grădină, în lumina umedă a zorilor De bună seamă, Axel Riessen bănuiește ce stă la baza problemei lui Strânge pleoapele și se întoarce cu gândul la zilele care i-au schimbat viața 54 Concursul Penelope și Björn se privesc cu ochi obosiți și gravi Prin ușa închisă îl aud pe Ossian Wallenberg cântând Vreți să vedeți o stea, imitând-o pe Zarah Leander, în vreme ce rearanjează mobilele — Putem să-l învingem, șoptește Penelope — Poate — Trebuie să încercăm — Și pe urmă, ce facem pe urmă? O să-l torturăm, să ne spună parola? — Cred c-o să ni-l dea de bunăvoie dacă raportul de forțe se schimbă — Dar dacă n-o face? Ea se împleticește când se duce la fereastră, începând să desfacă încet cârligele Degetele o dor Se oprește, cercetându-și mâinile la lumina zilei, vede murdăria de sub unghiile rupte, degetele cenușii de pământ și de humă, pline de sânge — Nu vom primi niciun ajutor aici, trebuie să continuăm, spune ea Dacă o să căutăm mai departe, pe mal… Tace, privindu-l pe Björn care stă ghemuit pe marginea patului, în jacheta albastră din piele — Bine, spune el slab Fă-o — Nu te părăsesc — Dar eu nu mai pot, Penny, răspunde el fără s-o privească Nu mă mai țin picioarele, cred că doar o jumătate de oră mai sunt în stare să merg — Te ajut eu — Poate că nu mai există alte telefoane pe insulă, nu știm, nu avem nicio idee — Nu vreau să particip la concursul lui scârbos… — Penny, noi… Noi trebuie să vorbim cu poliția, trebuie să ne dea telefonul Cu un zâmbet larg, Ossian se ivește în cadrul ușii E îmbrăcat într-o haină cu imprimeu leopard și are o bucată de material cu același model în jurul șoldurilor Cu mișcări grațioase le face semn spre canapeaua mare Perdelele sunt trase și el a împins mobilele lângă pereți, așa încât să se poată mișca liber prin încăpere Ossian se plasează sub lumina celor două lampadare, se oprește și se întoarce spre ei — Iubiți oaspeți de vineri, timpul trece repede când te distrezi, spune, făcându-le cu ochiul Suntem la emisiunea „Concurs” și le urăm bun venit vedetelor din seara asta O comunistă căcăcioasă și iubitul ei minor O pereche total nepotrivită, dacă mă întrebați pe mine O baborniță și un tânăr cu un tors bine lucrat Ossian râde și își încordează mușchii spre presupusa cameră de luat vederi — Haideți! strigă Ossian, dansând pe loc Sus, pe pereți! Sunt pregătiți toți, gata să apese pe butoane? Vă dau… „Adevăr și provocare”! Ossian Wallenberg provoacă – Babornița și Frumușelul! Ossian pune o sticlă goală pe podea și o face să se învârtească Sticla se rotește de câteva ori, înainte de a se opri cu gâtul îndreptat spre Björn — Frumușelul! strigă zâmbitor Ossian Frumușelul este primul! Aici vine întrebarea Ești pregătit să spui adevărul și numai adevărul? — Absolut, oftează Björn O picătură de sudoare se prelinge de pe nasul lui Ossian, în vreme ce deschide un plic, citind cu voce tare: — La ce te gândești când te culci cu baba? — Foarte amuzant, murmură Penelope — Primesc telefonul dacă răspund? spune calm Björn Ossian plescăie din buze și clatină din cap — Nu, dar dacă publicul crede în răspunsul tău, primești prima cifră din parolă — Și dacă aleg „provocarea”? — Atunci, concurezi cu mine și publicul singur va face alegerea, răspunde Ossian Dar timpul trece, tic, tac, tic, tac Cinci, patru, trei, doi… Penelope îl privește pe Björn în lumina puternică a lămpilor, chipul lui murdar, barba și părul încâlcit Are nările negre de sânge închegat și ochii îi sunt obosiți și injectați — Mă gândesc la Penelope când facem sex, răspunde Björn cu glas scăzut Ossian huiduie, face o mină dezgustată și aleargă pe loc — Trebuie să fie „adevărul”! strigă el Nu ești nici pe aproape Nimeni din public nu crede că te gândești la Baborniță când te culci cu ea Unu, două, trei puncte minus la Frumușel Învârte sticla din nou, se oprește aproape imediat și de data asta gâtul este îndreptat spre Penelope — Ai, ai, ai! strigă Ossian Una specială! Și ce înseamnă asta? Tocmai! „Provocarea”, direct! Nu-i o farfurie cu piure de cartofi, cu arome de grătar! Du-te direct la „Pornește”! Eu deschid capacul și ascult ce șoptește hipopotamul! Ossian ia un hipopotam micuț din lemn lăcuit de pe masă, îl duce la ureche, ascultă și dă din cap aprobator: — Vrei să spui, Babornița? întreabă el și ascultă iar Înțeleg, domnule hipopotam Da Mulțumesc Îl pune cu grijă pe masă și se întoarce cu un zâmbet spre Penelope — Babornița va concura împotriva lui Ossian! Și genul este: striptease! Dacă poți excita publicul mai bine decât Ossian, vei primi toate cifrele din parolă – altfel, Frumușelul trebuie să-ți dea un picior în cur, cât de tare poate! Ossian țopăie până la combina muzicală, apasă pe un buton și după un scurt moment se aude Teach Me Tiger — Am pierdut această întrecere o dată în fața lui Loa Falkman, șoptește cu voce teatrală Ossian, în vreme ce-și mișcă șoldurile pe ritmul muzicii Penelope se ridică de pe canapea, face un pas în față și apoi rămâne pe loc, în cizmele ei de marinar, cu pantalonii dungați și puloverul mare, tricotat — Vrei să scot hainele de pe mine? întreabă ea Despre asta era vorba? Să mă vezi goală? Ossian se oprește din cântat, cu o expresie de dezamăgire pe buze și se uită rece la ea, înainte de a-i răspunde: — Dacă aș fi interesat să văd o pizdă de imigrantă, aș putea s-o comand pe internet — Atunci, de ce naiba ești interesat? Ossian îi dă o palmă grea Ea se clatină, e gata să cadă, dar își recapătă echilibrul — Trebuie să fii politicoasă cu mine, spune el cu gravitate — OK, murmură ea Un zâmbet îi apare în colțul buzelor, în vreme ce-i explică: — Eu sunt o persoană care m-am întrecut cu mari vedete… și pe tine te-am văzut la televizor doar când n-am reușit să schimb destul de repede canalul… Ea îi privește fața roșie, excitată — N-o să ne dai telefonul, nu-i așa? — Promit, regulile sunt reguli, îl primiți, însă doar dacă obțin ce vreau, răspunde el iute — Știi că ne aflăm într-o situație de urgență, și tu o folosești ca să… — Da, așa fac! țipă el — OK, la naiba, atunci facem un pic de striptease, pe urmă primesc telefonul Se întoarce cu spatele la Ossian, își scoate puloverul și maioul În lumina puternică, se văd bine rănile de pe umăr și șold, vânătăile și murdăria Penelope se răsucește, ascunzându-și sânii cu amândouă mâinile Björn bate din palme și fluieră, cu privirea tristă Ossian are fața transpirată, o privește și apoi se așază în lumina lămpii, în fața lui Björn Ea mișcă șoldurile și trage brusc pânza din jurul mijlocului, o răsucește în aer, o lasă să coboare între picioare, apoi i-o aruncă lui Björn pe față Ossian îi trimite o sărutare și face un gest, cum or să se audă la telefon Björn bate din nou din palme, fluieră mai tare, continuă să aplaude și vede în același timp cum Penelope ia vătraiul de fontă din fața sobei Lopata pentru cenușă se pune în mișcare și sună slab, lovindu-se de cleștele mare Ossian dansează țopăind în chiloții cu paiete aurii Penelope ține vătraiul cu amândouă mâinile și se apropie de Ossian pe la spate El dă din șolduri în fața lui Björn — Jos, în genunchi, îi șoptește Jos, Frumușelule, jos! Penelope înalță unealta grea și-l lovește peste picior cât de tare poate Se aude o trosnitură și Ossian cade pe spate, țipând din răsputeri Se ține de picior, se răsucește de durere și rage ca un animal Penelope se duce direct la combina muzicală, o distruge cu patru lovituri grele până ce, în sfârșit, tace Ossian zace acum nemișcat, respiră foarte repede și geme Penelope se apropie, iar el o privește cu ochi speriați Ea mai zăbovește un moment acolo Vătraiul greu de fontă i se leagănă în mâna dreaptă — Domnul hipopotam mi-a șoptit că o să-mi dai telefonul și parola, spune ea cu glas liniștit 55 Poliția E foarte cald și înăbușitor în vila lui Ossian Wallenberg Björn se ridică mereu de pe scaun, se duce la fereastră și aruncă priviri spre debarcader și spre apă Penelope stă pe canapea, cu telefonul în mână, așteptând ca poliția să sune înapoi Au primit apelul de urgență și au promis s-o contacteze la același număr atunci când șalupa poliției va fi în apropiere Ossian stă într-un fotoliu cu un pahar mare de whisky în față, privindu-i A luat niște calmante și spune cu voce înăbușită c-o să supraviețuiască Penelope privește ecranul telefonului, vede că semnalul e mai slab, dar încă suficient Poliția va suna curând Se lasă pe spate, pe canapea E o zăpușeală oribilă Maioul îi e ud de transpirație Închide ochii și se gândește la Darfur, la căldura din autobuz când se ducea la Kubbum, ca să i se alăture lui Jane Oduya, în misiunea din cadrul Action Contre la Faim Se îndrepta spre barăcile care aparțineau administrației, când se oprise brusc Dăduse cu ochii de niște copii care jucau un joc bizar Puneau niște figurine de lut pe drum, apoi așteptau, sperând să fie sfărâmate de automobilele care treceau S-a apropiat, ca să vadă mai bine Izbucneau în hohote de râs de fiecare dată când una dintre figurine era călcată: — Am omorât unul! Era un moș! — Și eu am omorât un darfurian! Unul dintre copii a alergat în mijlocul drumului și a pus repede jos două figurine Una mare și alta mică Când o căruță a răsturnat-o pe cea mică, zdrobind-o sub roată, copilul a jubilat: — A murit! Puiul de cățea a murit! Penelope s-a dus la ei, întrebându-i ce fac acolo, dar copiii n-au răspuns, ci au luat-o la fugă Ea s-a oprit privind cioburile de lut care zăceau pe drumul roșu, ars de soare Darfurienii sunt poporul care a dat numele regiunii Darfur Acest neam african străvechi e pe cale de dispariție din cauza terorii Janjawid Pentru că îndeletnicirea tradițională a popoarelor africane este agricultura, din cele mai vechi timpuri au existat conflicte între ele și partea migratoare a populației Dar adevăratul motiv al genocidului este petrolul A fost găsit petrol în pământul care era locuit de vechile triburi africane și acum se vrea, pur și simplu, dispariția satelor din zonă Cu toate că pe hârtie războiul civil s-a terminat, neamul Janjawid continuă cu raidurile sistematice, violează femeile, omoară bărbații și copiii și apoi le ard locuințele Penelope a văzut copiii arabi fugind de acolo și s-a dus să ridice din praf ultimele figurine de pământ, când cineva a strigat: — Penny! Penny! A tresărit de spaimă, s-a întors și a văzut-o pe Jane Oduya stând și făcându-i semn cu mâna Jane purta niște jeanși decolorați și o geacă galbenă Penelope abia a recunoscut-o Chipul ei se zbârcise și îmbătrânise teribil în doar câțiva ani — Jane! S-au îmbrățișat strâns — Să nu vorbești cu copiii aceia, a murmurat Jane Sunt ca toți ceilalți, ne urăsc pentru că suntem negri, pur și simplu, nu pot înțelege asta Ei urăsc pielea neagră Jane și Penelope au pornit-o spre tabăra de refugiați Ici și colo începuseră să se strângă oamenii, ca să mănânce și să bea Mirosul de lapte ars se amesteca insuportabil cu duhoarea latrinelor Peste tot se vedeau însemnele ONU, pe apărători de vânt, perdele, cearșafuri Sute de corturi albe ale Crucii Roșii se smuceau în vântul care sufla peste întinderile pustii Penelope a urmat-o pe Jane în cortul mare al spitalului Trecând prin pânza albă, lumina soarelui devenea cenușie Jane a privit prin fereastra de plastic, spre secția de chirurgie — Surorile mele au devenit chirurgi iscusiți, a spus Jane liniștită Fac amputări și operații mai ușoare, fără niciun ajutor Doi băieți slăbuți, având poate în jur de treisprezece ani, au adus în cort o cutie mare de carton cu pansamente și au lăsat-o cu grijă lângă alte cutii Au venit la Jane, ea le-a mulțumit și le-a spus să le ajute pe femeile care tocmai sosiseră, aveau nevoie de apă ca să le spele rănile Băieții au plecat și s-au întors curând, aducând apă în butelii mari de plastic — Făceau parte din miliția arabă, i-a explicat Jane arătând spre băieți Dar acum totul e calm În lipsă de muniție și de piese de schimb, este un fel de echilibru, oamenii nu știu exact ce vor face, mulți au început chiar să ne ajute aici Avem o școală de băieți cu tineri din miliție în clasă O femeie a început să se vaite într-un pat și Jane s-a dus grăbită spre ea, mângâindu-i fruntea și obrajii Nu părea să aibă mai mult de cincisprezece ani, dar era însărcinată în ultimele luni și îi fusese amputat un picior Toată ziua Penelope a lucrat alături de Jane, făcând tot ce-i spunea aceasta, fără să pună întrebări, fără să vorbească cu nimeni, încerca doar să ajute cât mai mulți suferinzi Un african de vreo treizeci de ani cu un chip frumos și umeri musculoși s-a apropiat de Jane cu o cutie mică, albă în mână — Treizeci de doze noi de antibiotic, a spus cu fața strălucind — Ești sigur? El a dat din cap zâmbitor — Ai lucrat bine — Mă duc să-l mai presez un pic pe Ross Zicea că s-ar putea să primim o ladă cu aparate de luat tensiunea, săptămâna asta — El este Grey, a spus Jane E de fapt medic, dar eu n-aș rezista dacă nu l-aș avea pe el Penelope a întins mâna și a întâlnit privirea amuzată a bărbatului — Penelope Fernandez, a spus ea — Tarzan, s-a prezentat el, strângându-i mâna ușor — Vrea să fie numit Tarzan, de când a venit aici, a râs Jane — Tarzan și Jane, a zâmbit el Eu sunt Tarzanul ei — Până la urmă, i-am zis că ar trebui să-l cheme Greystoke, a explicat Jane Dar toți cred că-i greu de rostit, așa că trebuie să se mulțumească cu Grey Un camion a claxonat brusc în fața cortului și au ieșit în fugă toți trei Praful roșu de pe drum învăluia camionul ruginit Pe platforma deschisă zăceau șapte răniți Veneau din vest, dintr-un sat unde se iscase o luptă în jurul unui puț Restul zilei a fost dedicat operațiilor de urgență Unul dintre bărbați a murit La un moment dat, Penelope a fost oprită de Grey, care îi întindea o sticlă cu apă Penelope a scuturat din cap tulburată, dar el a zâmbit liniștit: — Ai timp să bei I-a mulțumit, a băut apă și pe urmă l-a ajutat să ridice un rănit pe un pat Seara, Penelope și Jane ședeau istovite pe veranda uneia dintre barăcile de locuit, luând o cină târzie Flecăreau și priveau drumul dintre case și corturi, oamenii care se ocupau cu ultimele treburi ale serii, înainte să se întunece cu totul De îndată ce s-a lăsat întunericul, s-a așternut o tăcere rău-prevestitoare Mai întâi, Penelope a auzit oamenii care se retrăgeau, zgomotul de la latrine și câte-o mișcare furișată prin întuneric Dar curând a fost tăcere deplină, nici cel mai mic plânset de copil — Toți sunt încă speriați să nu treacă pe aici trupele Janjawid, a spus Jane, adunând farfuriile Au mers înăuntru, punând zăvorul la ușă, apoi au spălat împreună vasele Și-au urat noapte bună și Penelope s-a dus în camera de oaspeți, în fundul coridorului Două ore mai târziu, Penelope s-a trezit cu o tresărire Adormise îmbrăcată și acum stătea acolo, ascultând murmurul nopții imense a Darfurului Nu putea spune ce o trezise Inima începea să i se liniștească încet-încet, când brusc a auzit un strigăt afară S-a ridicat și s-a dus la ferestruica cu bare de metal, privind afară Luna lumina strada O discuție agitată se purta undeva Trei adolescenți mergeau pe mijlocul străzii Făceau parte, fără îndoială, din miliția Janjawid Unul dintre ei avea un revolver în mână Lui Penelope i s-a părut că aude o replică de genul: „Să ucidem sclavii” Un bătrân african, care obișnuia să coacă pe jăratic cartofi dulci și să-i vândă cu doi piaștrii bucata, ședea deja pe pătura lui, în fața unui depozit al ONU Băieții s-au dus direct la bătrân și l-au scuipat Băiețandrul a ridicat pistolul și l-a împușcat direct în față Ecoul împușcăturii a răsunat ciudat printre corturi Băieții au strigat, au luat câțiva cartofi, au mâncat un pic și pe urmă i-au aruncat în praf, lângă bătrânul mort Au pornit mai departe pe stradă, uitându-se împrejur, arătând cu degetul și continuând drept spre baraca unde locuiau Jane și Penelope Penelope își amintește cum își ținea respirația în vreme ce-i auzea bocănind pe verandă, vorbind ațâțați între ei și bătând cu pumnii în ușă Penelope trage brusc aer în piept și deschide ochii Trebuie că a ațipit pe canapeaua lui Ossian Wallenberg Un bubuit de furtună răsună afară Cerul s-a întunecat Björn stă la fereastră și Ossian își soarbe băutura Penelope privește telefonul – n-a sunat nimeni Poliția marină trebuie să sosească în curând Bubuitul tunetelor vine tot mai aproape Lampa din tavan se stinge, ventilatorul din bucătărie tace, e pană de curent Ploaia începe să răpăie pe acoperiș și în ferestre Telefonul nu mai are deloc semnal Un fulger luminează camera, urmat de o bubuitură puternică Penelope se lasă pe spate și ascultă ploaia, simte aerul răcoros care intră pe fereastră, adoarme din nou, dar e trezită de vorbele lui Björn — Ce e? întreabă ea — Un vas, spune el O șalupă de poliție Ea se ridică repede, privește pe fereastră Apa pare să clocotească sub ploaia deasă Vasul mare este aproape, în drum spre debarcader Penelope privește telefonul În continuare nu au semnal — Grăbește-te, spune Björn Încearcă să vâre cheia în broasca ușii dinspre verandă Mâinile îi tremură Șalupa poliției alunecă pe lângă debarcader, sună sirena — Nu se potrivește, spune Björn tare Nu e cheia bună — Vai, vai, vai, zâmbește Ossian, scoțându-și legătura de chei Poate că e asta Björn caută cheia, o pune în broască, o răsucește și aude clinchetul metalic Șalupa poliției e greu de distins prin ploaie, a început deja să se depărteze de debarcader când Björn reușește să deschidă ușa — Björn! strigă Penelope Motorul bubuie și în spatele vasului e spumă albă, Björn face semne cu mâna și aleargă prin ploaie cât poate de repede, pe poteca cu pietriș care coboară spre debarcader — Aici, sus! strigă el Suntem aici! Björn e ud din cap până-n picioare Ajunge la debarcader și vede cum barca cu motor frânează, cu un bubuit care pulsează sub apă O trusă de prim ajutor se află pe punte Prin geam se întrezărește un polițist Un nou fulger luminează cerul Bubuitul îi sparge urechile Polițistul din spatele geamului pare să vorbească într-un aparat de radio Ploaia lovește acoperișul vasului Björn strigă și-i face semne cu brațul ridicat Șalupa se întoarce ușor și babordul se lipește de debarcader Björn se apucă de balustrada udă și urcă pe puntea din față, se cațără pe scară spre intrarea care duce la o ușă metalică Vasul se clatină El se împleticește, deschide ușa grea și intră Un miros dulceag și metalic umple cabina de comandă, ca de motorină și de transpirație Primul lucru pe care îl vede Björn este un polițist ars de soare care zace pe podea cu o rană în frunte Ochii îi sunt deschiși O baltă aproape neagră de sânge se întinde sub el Björn respiră cu repeziciune, își aruncă privirea prin spațiul întunecat, printre pelerine și echipament de surf Aude o voce prin bubuitul motorului Este Ossian Wallenberg, care strigă ceva de pe aleea pietruită Se apropie șchiopătând de debarcader cu o umbrelă galbenă deasupra capului Björn simte cum îi zvâcnește pulsul în tâmple și își înțelege greșeala, înțelege că a intrat într-o cursă Vede petele de sânge de pe geam și pipăie după clanța ușii Scara dinspre cabină scârțâie, el se întoarce și-l vede pe urmăritorul lor ieșind din întuneric E îmbrăcat în uniformă de polițist și fața îi e atentă, aproape curioasă Björn înțelege că e prea târziu ca să fugă Trage o șurubelniță de pe raftul cu scule, ca să se apere Urmăritorul e pe scară, urcă în cabina de pilotaj, clipește în lumina puternică și întoarce privirea spre geam Ploaia bate în fereastră Björn se mișcă rapid Țintește spre inimă cu șurubelnița, se repede și nu pricepe exact ce se întâmplă, îi tremură doar umărul Björn nu-și mai simte brațul în urma unei lovituri în plin E ca și cum brațul n-ar mai exista Șurubelnița cade zornăind în spatele unei lăzi de aluminiu Urmăritorul continuă să-i țină brațul fără viață, îl împinge în față, face să se răsucească corpul, îi dă o lovitură în picioare, făcându-le să se îndoaie, dirijează și accentuează violența căderii, astfel că Björn se prăbușește cu fața în jos și se oprește în brațul scaunului de la cârmă Grumazul se frânge în coliziune, cu un pârâit surd Nu simte nimic, dar vede câteva scântei ciudate, flăcări mici care țopăie în întuneric, tot mai rar și tot mai plăcut Fața lui Björn zvâcnește un pic și câteva secunde mai târziu este mort 56 Elicopterul Penelope stă la fereastră Cerul e luminat de un fulger și bubuitul se rostogolește peste mare Ploaia cade cu furie Björn a urcat pe șalupa poliției și a dispărut în cabina de comandă Apa bolborosește sub ploaia puternică Îl vede pe Ossian împleticindu-se prin ploaie, ținând deasupra capului o umbrelă galbenă Ușa de metal de la cabina de comandă se deschide și un polițist în uniformă iese pe punte, sare pe debarcader și amarează vasul Abia când începe să meargă pe potecă, Penelope înțelege cine este Urmăritorul nu răspunde salutului lui Ossian, întinde doar mâna stângă și-l prinde tare de bărbie Penelope nu observă că îi cade telefonul din mână Cu brutalitate, bărbatul în uniformă răsucește într-o parte capul lui Ossian Umbrela galbenă cade la pământ și se rostogolește pe pantă În câteva clipe, totul s-a terminat Urmăritorul abia de se oprește în loc, în vreme ce scoate cu mâna liberă un pumnal scurt Răsucește fața lui Ossian încă un pic, apoi îl lovește fulgerător cu pumnalul în ceafă Ca mușcătura unui șarpe Ossian e deja mort când se prăbușește la pământ Urmăritorul îmbrăcat în uniforma de polițist continuă cu pași mari drumul spre intrarea casei Lucirea palidă a unui fulger îi luminează brusc chipul și Penelope îi întâlnește privirea prin ploaie Înainte de a se întuneca din nou cerul, apucă să vadă trăsăturile posomorâte Ochii obosiți, triști și gura cu cicatricea adâncă Furtuna bubuie Bărbatul continuă în sus, spre casă Penelope rămâne nemișcată la fereastră Respiră repede, dar nu poate fugi, e paralizată Ploaia bate în pervazul ferestrei și în geam Lumea de afară e ciudat de depărtată, dar dintr-odată în spatele bărbatului apare o lumină nouă, galbenă Debarcaderul, apa și cerul lucesc orbitor Din șalupa poliției se ridică o flacără, ca un copac înalt de foc Bucăți de metal sunt aruncate în aer Norul de foc crește și pulsează în nuanțe galben-aprins Fierbințeala aprinde desișul de trestie și debarcaderul, în timp ce presiunea exploziei și bubuitura ajung până la casă Abia atunci când ochiul de geam din fața ei se crapă dintr-un colț într-altul, Penelope reacționează Ploaia cade și întâlnește fumul negru care se învălătucește din resturile șalupei, în spatele urmăritorului El continuă să meargă cu pași repezi spre casă Penelope se întoarce, străbate în goană încăperile, se cațără peste fotoliile mutate din loc, ajunge în holul cu portretele semnate, deschide ușa și aleargă peste peluza udă, neîngrijită Alunecă, aleargă mai departe, pe potecă, înconjurând un pâlc de mesteceni și continuând pe o pajiște Acolo, întâlnește o familie cu copii, ducând undițe, veste galbene și umbrele Trece prin micul grup, în jos, spre o plajă cu nisip Aproape se sufocă, gâfâie necontrolat, simte că e gata să leșine Trebuie să se oprească, nu știe încotro s-o ia, se târăște în spatele unui șopron mic, vomită printre urzici și spune în șoaptă Tatăl nostru Un tunet se aude depărtându-se Tot trupul îi tremură, dar se ridică totuși din nou și își șterge ploaia de pe față cu mâneca puloverului Se apleacă cu grijă și privește după colț, spre pajiște Urmăritorul tocmai înconjoară crângul, se oprește la familia cu copii, care imediat arată în direcția ei Ea se târăște înapoi, se lasă să alunece pe stâncă și apoi o ia la goană spre malul apei, ajunge pe plajă Urmele lucesc albe în spate, acolo unde a călcat pe nisipul ud Continuă pe un debarcader foarte lung, doar să ajungă cât mai departe Deodată aude răpăitul greu al palelor unui elicopter Penelope continuă pe debarcader, vede urmăritorul în uniforma de polițist alergând printre arbori, în jos, spre mal Dintr-un elicopter de salvare, un bărbat în haine galbene a fost lăsat în jos cu un cablu, aterizează la capătul pontonului, apa din jurul lui e biciuită în cercuri încrețite Penelope aleargă spre el pe debarcaderul lunecos, acesta îi strigă cum să stea, îi prinde centura și face un semn spre pilotul elicopterului Urcă amândoi de pe debarcader, zboară aproape de apă, apoi sunt ridicați în sus, oblic Ultimul lucru pe care îl vede Penelope, înainte ca plaja să fie umbrită de pădurea de brazi, este urmăritorul, care a pus un genunchi în pământ Rucsacul negru se află în fața lui Cu mișcări sigure montează o armă Apoi, ea nu-l mai vede Doar copaci verzi, deși Suprafața apei se depărtează în goană, sub ea Dintr-odată, aude o pocnitură scurtă și ceva care pârâie deasupra lor Cablul se smucește violent și-i provoacă dureri în pântece Bărbatul din spatele ei strigă ceva spre pilot Sunt aruncați în toate părțile, elicopterul se rotește pieziș și Penelope înțelege ce s-a întâmplat Înțelege că urmăritorul l-a împușcat pe pilotul elicopterului Fără să se gândească la nimic, Penelope desface clama de siguranță, lasă libere curelele și cade în spate Se prăbușește prin aer, în vreme ce elicopterul pierde din forță și se înclină pe o parte, începând să facă volte Cablul cu salvamarul atârnat se agață în rotorul uriaș Huruie înspăimântător și apoi se aude o bubuitură dublă, atunci când cele două pale uriașe ale elicei sunt smulse din ax Penelope cade vreo douăzeci de metri, înainte să atingă suprafața apei Se cufundă adânc Continuă bolborosind în jos, în apa rece, înainte ca mișcarea să se schimbe Dă din picioare, iese la suprafață și își umple cu aer plămânii, privește în jur și începe să înoate departe de insulă, direct în mare 57 Furtuna Joona Linna și Saga Bauer părăsesc Silencia Defence, după scurta întâlnire cu directorul Pontus Salman Îi pregătiseră o cursă Dar Pontus Salman îi luase prin surprindere, identificându-se imediat și explicând circumstanțele Fotografia fusese făcută în primăvara lui 2008, într-o sală de concert din Frankfurt Pontus Salman le explicase că, atunci când fusese făcută fotografia, discutau despre un transport de muniție către Sudan Afacerea era înaintată când ceva care se întâmplase în vara lui 2009 o făcuse imposibilă Salman părea să fie convins că atât Joona, cât și Saga știau la ce se referea El le spusese că aceasta fusese singura întâlnire cu oficialii din Sudan și că orice posibilitate de-a continua tratativele era exclusă — Ai înțeles despre ce vorbea Salman? întreabă Joona Ce s-a întâmplat în vara lui 2009? Chiar înainte de-a o coti pe Nynäsvägen, Saga scoate telefonul și-l sună pe Simon Lawrence, la Säpo — Presupun că nu mă suni ca să fixăm o întâlnire, spune Simon calm — Ai pe masă Africa, la nord de Sahara și probabil că știi ce s-a întâmplat în Sudan în vara lui 2009 — La ce te referi? — Dintr-un motiv oarecare, după aceea Suedia n-a mai putut exporta arme în Sudan — Tu nu citești ziarele? — În general, le citesc, răspunde ea încet — În iulie 2009, Tribunalul Internațional de la Haga a emis un ordin de arestare pentru Omar al-Bashir, președintele Sudanului — Pe numele președintelui? — Da — O chestie destul de mare — Acuzația privea ordinele directe date de președinte – acelea de a jefui, viola, transmuta cu forța, de a tortura, a ucide și distruge trei grupuri de populație din Darfur — Înțeleg, spune Saga Înainte de a încheia convorbirea, Simon Lawrence îi ține o scurtă lecție despre situația din Sudan — Despre ce a fost vorba? întreabă Joona — Tribunalul Internațional de la Haga a emis un ordin de arestare pentru președintele Omar al-Bashir, răspunde ea, aruncându-i lui Joona o privire lungă — Nu știam, spune Joona — ONU a introdus un embargo de armament pentru Janjawid și alte grupuri înarmate din Darfur, în 2004 Conduc spre nord, pe Nynäsvägen Cerul de vară se întunecă, lăsându-se tot mai jos — Continuă, spune Joona — Președintele Al-Bashir a negat tot timpul legăturile lui cu miliția, povestește ea Și după embargoul ONU, exportul a fost permis numai direct guvernului din Sudan — Tocmai pentru că nu aveau nicio legătură cu milițiile — Exact, spune Saga Și în 2005 s-a încheiat un acord de pace care-i cuprindea pe toți, Acordul Lărgit de Pace, care însemna sfârșitul celui mai lung război intern din Africa După aceea, nu mai existau niciun fel de piedici principiale privind exportul de arme suedeze pentru armata Sudanului De aceea, rolul lui Carl Palmcrona era să aprecieze dacă era relevant din punctul de vedere al politicii de securitate — Dar tribunalul internațional a făcut cu siguranță o altă apreciere, spune Joona sarcastic — Da, în totalitate… ei au văzut o legătură directă între președinte și milițiile înarmate și au cerut să fie arestat pentru violuri, tortură și genocid — Ce s-a întâmplat pe urmă? — Au fost alegeri acum, în aprilie, și Al-Bashir continuă să fie președinte, iar Sudanul, după cât se vede, n-are nicio intenție să se conformeze ordinului de arestare, însă astăzi este cu totul exclus să se exporte arme către Sudan sau să se facă afaceri cu Omar al-Bashir și cu Agathe al-Haji — Exact cum a spus Pontus Salman, observă Joona — De aceea au întrerupt afacerea — Trebuie s-o găsim pe Penelope Fernandez, spune Joona, exact în momentul în care primele picături de ploaie izbesc parbrizul mașinii Conduc printr-o revărsare puternică de ploaie și vizibilitatea devine foarte proastă Plouă cu găleata și apa bubuie în acoperișul mașinii Joona este silit să coboare viteza la 50 de kilometri pe oră pe autostradă E întuneric total, numai uneori cerul e luminat de sclipirea fulgerelor îndepărtate Ștergătoarele de parbriz alunecă grăbite înainte și înapoi Brusc, sună telefonul lui Joona E Petter Näslund, șeful lui direct, care cu glas încordat îl anunță că Penelope Fernandez a sunat la centrala SOS, cu douăzeci de minute în urmă — De ce nu mi s-a comunicat nimic? — Am anunțat mai întâi poliția marină, sunt deja pe drum Dar am rechiziționat și un elicopter de la ei, ca să-i aducă repede acasă — E bine, Petter, spune Joona și o vede pe Saga care-l privește întrebătoare — Știu că vrei să-i interoghezi imediat pe Penelope Fernandez și pe Björn Almskog — Da, răspunde Joona — Te sun când aflu în ce stare se află — Mulțumesc — Colegii de la poliția marină ar trebui să fie la insula Kymmend peste doar… Așteaptă, s-a întâmplat ceva, poți să aștepți o secundă… Petter lasă deoparte telefonul și Joona îl aude vorbind cu cineva Aude cum Petter pare din ce în ce mai indignat, și la urmă strigă: „Dar mai încercați, iar și iar!”, înainte să reia convorbirea cu Joona — Trebuie să închei, spune Petter furios — Dar ce s-a întâmplat? întreabă Joona Un tunet bubuie surd și apoi se stinge — Nu-i putem contacta pe colegii de pe șalupă, nu răspund E blestematul ăla de Lance, a dat cu ochii de un val pe care trebuie să-l încerce! — Petter, spune Joona cu glas înalt și grav Ascultă-mă, acum trebuie să acționezi foarte rapid Cred că șalupa a fost capturată și… — Nu trebuie să… — Ține-ți gura și ascultă-mă! îl întrerupe Joona Probabil că cei de la poliția marină sunt deja morți Ai câteva minute să organizezi un grup și să preiei conducerea operativă Sună la Crucea Roșie, tu pe unul dintre telefoane și Bengt Olofsson pe celălalt, încearcă să obții două patrule de la corporația National Instruments și cere întăriri, cu un elicopter 14 de la cea mai apropiată flotilă 58 Beneficiarul Vremea rea ia în stăpânire Stockholmul, furtuna vuiește, fulgere lucesc brusc pe cer și ploaia cade cu găleata Picăturile bat în ferestrele apartamentului mare al lui Carl Palmcrona Tommy Kofoed și Nathan Pollock au reluat cercetarea tehnică întreruptă E așa de întuneric, încât sunt siliți să aprindă lămpile din tavan Într-unul din dulapurile înalte din dressing, sub un rând de costume albastre, cenușii și negre, Pollock găsește o mapă de piele lucioasă — Tommy, strigă el Kofoed vine, aplecat de spinare și morocănos — Ce este? Nathan Pollock bate ușor în mapă cu degetele — Cred că am găsit ceva, spune el simplu Merg la nișa înaltă, adâncă a ferestrei și Pollock deschide cu grijă încuietoarea — Continuă, șoptește Kofoed Pollock ridică încet prima foaie subțire, cu câteva cuvinte scrise pe ea: Ultimele dorințe ale lui Carl Palmcrona Citesc în tăcere Documentul este datat 1 martie, cu trei ani în urmă Palmcrona și-a lăsat prin testament toată averea unei singure persoane: Stefan Bergkvist — Cine dracu’ mai e și acest Stefan Bergkvist? întreabă Kofoed, după ce au terminat de citit Palmcrona nu are nicio rudă, niciun prieten, după câte am înțeles, nu are pe nimeni — Stefan Bergkvist locuia în Västerås… la alcătuirea acestui document, spune Pollock Pe Rekylgatan numărul 11, în Västerås, și… Pollock se întrerupe, ridicând privirea: — Avea un copil După cum arată numărul personal, Stefan Bergkvist are doar șaisprezece ani Testamentul este făcut de avocatul lui Palmcrona, de la firma „Wieselgreen și fiii” Polock răsfoiește anexele, care precizează posesiunile lui Palmcrona Este vorba despre patru forme de pensie, o pădure arendată de numai două hectare, o fermă în indiviziune în Sörmland, închiriată pe o lungă perioadă și apartamentul de pe Grevgatan, care a fost ipotecat pe o sumă mare Averea cu adevărat importantă constă însă dintr-un cont la Standard Chartered Bank din Jersey, al cărui sold este, după cum afirmă Palmcrona, de nouă milioane de euro — Se pare că Stefan a devenit foarte bogat, spune Pollock — Da — Dar de ce? Tommy înalță din umeri: — Unii lasă prin testament tot ce au câinelui lor sau antrenorului de la sala de gimnastică — Îl sun — Pe băiat? — Ce altceva putem face? Nathan Pollock își scoate telefonul, formează un număr, roagă să i se facă legătura la un anume Stefan Bergkvist de pe Rekylgatan numărul 11, în Västerås, află că există o Siv Bergkvist, la aceeași adresă și își spune că aceasta este probabil mama băiatului Nathan privește ploaia puternică și jgheaburile care dau pe dinafară — Siv Bergkvist, răspunde o femeie cu vocea dogită — Mă numesc Nathan Pollock și sunt comisar criminalist… sunteți mama lui Stefan Bergkvist? — Da, șoptește ea — Pot să vorbesc cu el? — Ce? — Nu e niciun motiv să fiți neliniștită, trebuie doar să întreb… — Du-te dracului! țipă ea, închizând telefonul Pollock sună din nou, dar nu primește niciun răspuns Privește strada și telefonează iar la același număr — Micke, răspunde un bărbat cu voce rezervată — Mă numesc Nathan Pollock și… — Ce dracu’ vrei? Nathan aude femeia plângând în fundal – ea îi spune ceva bărbatului și acesta îi răspunde că poate să se descurce — Nu, repetă ea, eu trebuie s-o fac… Se aud pași — Alo, spune femeia încet — Trebuie neapărat să… — Stefan este mort, îl întrerupe femeia cu voce spartă De ce faci asta, de ce suni și spui că vrei să vorbești cu el, nu am putere să… Ea plânge în telefon, ceva cade pe podea zornăind — Iertați-mă, spune Pollock, n-am știut, eu… — Nu mai suport, plânge femeia Nu mai suport Se aud pași, apoi bărbatul ia telefonul din nou — Ajunge, spune el — Așteaptă, îl roagă Pollock Poți să-mi spui ce s-a întâmplat? E important… Tommy Kofoed, care a urmărit conversația, vede cum Nathan ascultă în receptor, pălește și își trece mâna peste părul cărunt strâns în coadă de cal 59 Când viața capătă un sens Mai mulți polițiști s-au adunat pe culoarele sediului poliției Atmosfera e plină de nervozitate Toți așteaptă nerăbdători noile rapoarte Mai întâi, s-a întrerupt contactul cu vasul poliției marine și apoi a dispărut și legătura radio cu elicopterul Serviciului de Urgență Sus, la secția de criminalistică, Joona stă în biroul lui, citind vederea pe care i-a trimis-o Disa de la conferința din Gotland „Îți transmit scrisoarea de dragoste a unei admiratoare Îmbrățișări, Disa ” Bănuiește că Disa a căutat mult până a găsit ilustrata care să-l facă să se înfioare Strânge din dinți și întoarce vederea Pe ea scrie cu litere mari „Sex on the beach”, deasupra fotografiei unui pudel alb cu ochelari de soare și bikini roz Câinele stă pe un șezlong și are lângă el un pahar înalt, cu o băutură roșie Se aude un ciocănit și surâsul lui Joona dispare, când întâlnește fața serioasă a lui Nathan Pollock — Carl Palmcrona a lăsat prin testament tot ce avea fiului său, începe Nathan — Credeam că nu avea rude — Fiul e mort, avea doar șaisprezece ani, a fost probabil un accident, ieri — Ieri? repetă Joona — Stefan Bergkvist i-a supraviețuit lui Palmcrona cu trei zile, spune Nathan rar — Ce s-a întâmplat? — N-am înțeles prea bine, era ceva în legătură cu motocicleta lui, explică Pollock Am rugat să mi se trimită raportul preliminar… — Ce știi? Bărbatul uscățiv cu coadă de cal argintie se lasă să cadă pe scaun — Am vorbit de mai multe ori cu mama, Siv Bergkvist, și cu concubinul ei, Micke Johansson… și ceea ce a reieșit este că Siv îi ținea locul secretarei lui Palmcrona, în perioada în care acesta lucra la a Patra Flotilă Marină Militară Au avut o scurtă relație Ea a rămas gravidă Când i-a spus, Palmcrona i-a propus să avorteze Siv s-a întors la Västerås, a născut copilul și de atunci a afirmat întotdeauna că tatăl e necunoscut — Știa Stefan că Palmcrona este tatăl lui? Nathan scutură din cap, gândindu-se la cuvintele mamei: „I-am spus lui Humla că tatăl lui e mort, că a murit înainte să se nască el” Se aude o bătaie în ușă și Anja Larsson intră, punând pe masă un raport, cald încă de la imprimantă — Un accident, spune Anja fără altă explicație, părăsind camera Joona ia mapa de plastic și începe să citească raportul preliminar Din cauza căldurii foarte puternice, moartea nu a survenit în urma intoxicării cu monoxid de carbon, ci a fost provocată de arsuri Înainte ca băiatul să moară, pielea se acoperise de plăgi adânci, apoi întreaga musculatură se calcinase Căldura provocase fracturi de craniu și ale oaselor Patologul a constatat hematoame produse de foc, un cheag de sânge între osul cranian și creier, din cauză că sângele începuse să fiarbă — Oribil, murmură Joona Ancheta incendiului fusese îngreunată de faptul că nu mai rămăsese aproape nimic din magazia unde fuseseră găsite rămășițele lui Stefan Bergkvist Doar un morman de jăratic și cenușă, părți metalice înnegrite și resturile unui corp carbonizat, ghemuit în fața a ceea ce fusese ușa Teoria preliminară a poliției provenea în mare de la un singur martor, mecanicul de tren care anunțase pompierii El văzuse motocicleta care ardea, zăcând ca o pană în dreptul ușii Rezultatul anchetei a fost că Stefan Bergkvist, în vârstă de șaisprezece ani, se afla în vechea magazie atunci când motocicleta lui a căzut, blocând ușa Capacul de la rezervor nu era bine înșurubat și benzina a curs afară La sosirea raportului, încă nu se știa ce a provocat aprinderea benzinei, dar probabil era vorba despre o țigară — Palmcrona moare, spune Pollock, apăsând cuvintele, îi lasă întreaga avere fiului său, iar trei zile mai târziu și fiul este găsit mort — Moștenirea îi revine mamei? întreabă Joona — Da Rămân tăcuți și aud pe culoar pași târșâiți, înainte ca Tommy Kofoed să intre în biroul lui Joona — Am deschis seiful lui Palmcrona, spune Kofoed ursuz Nu avea nimic acolo, în afară de asta Ține în mână un caiet cu coperte frumoase din piele — Ce e? întreabă Pollock — O descriere a vieții, spune Kofoed E destul de obișnuit la cei din categoria lui socială — Un jurnal, vrei să spui? Kofoed înalță din umeri — Mai curând, un fel de memorii nepretențioase, care n-au fost scrise pentru publicare Ele trebuie doar să adauge încă o parte la istoria comună a familiei lui Sunt scrise de mână… Începe cu un arbore genealogic, cariera tatălui, apoi este doar o trecere în revistă plicticoasă a școlii pe care a urmat-o, a examenelor, a serviciului militar și a carierei… Face un număr de investiții greșite și situația lui financiară se înrăutățește destul de rapid, vinde pământ și proprietăți Totul este descris foarte sec… — Și fiul? — Relația cu Siv Bergkvist e descrisă pe scurt ca un accident, răspunde Tommy Kofoed, respirând adânc Dar destul de curând, el începe să-l numească pe Stefan Bergkvist drept fiul său și însemnările din ultimii opt ani nu se mai referă la nimic altceva decât la acesta Urmărește de la distanță viața lui, știe la ce școală este, ce interese are Stefan, cu ce prieteni se întâlnește De mai multe ori, amintește că moștenirea va fi refăcută Pare să economisească toți banii pentru fiu La sfârșit, scrie doar cum își va căuta fiul, care în curând va împlini optsprezece ani Speră că îl va ierta și că vor învăța să se cunoască, după toți acești ani E singurul lucru la care se gândește… Și acum, brusc, amândoi sunt morți — Ce coșmar, mormăie Pollock — Ce-ai spus? întreabă Joona, privindu-l fix — Mă gândeam doar că e ca un coșmar, răspunde Pollock Face totul pentru viitorul fiului său, dar acesta îi supraviețuiește doar trei zile, nici nu apucă să știe cine a fost tatăl lui 60 Un scurt răgaz Beverly se află deja în pat, când Axel intră în dormitor Cu o noapte în urmă a dormit doar două ore și se simte amețit de oboseală — Cât timp îi ia lui Evert să conducă până aici? întreabă ea cu glas limpede — Vrei să spui, tatălui tău? Poate șase ore Ea se ridică din pat și o pornește spre ușă — Ce faci? o întreabă Axel Fata se întoarce — Mă gândeam că poate stă în mașină și mă așteaptă — Știi că el nu vine la Stockholm, spune Axel — Voiam doar să privesc pe fereastră, ca să fiu sigură — Putem să-i telefonăm – vrei? — Am încercat deja El întinde o mână, mângâind-o pe obraz și fata se culcă din nou în pat — Ești obosit? îl întreabă — Mă simt aproape bolnav — Vrei să dormim împreună? — Da, te rog — Cred că mâine tata o să vrea să vorbească cu mine, spune ea cu voce scăzută Axel dă din cap aprobator: — Sigur mâine Ochii mari, strălucitori o fac să pară mai tânără ca oricând — Atunci, culcă-te, spune ea Culcă-te și o să dormi, Axel Clipește spre ea obosit și o vede întinzându-se cu precauție pe partea ei din pat Cămașa de noapte miroase a bumbac curat Când se așază în spatele ei, nu dorește decât să plângă Vrea să-i spună că are de gând să-i găsească un psiholog, că are de gând s-o ajute să iasă din faza asta, va fi mai bine așa Optimist, îi prinde brațul, pune mâna cealaltă peste pântecele ei și o aude gemând, când o trage spre el Își apasă fața în ceafa ei, răsuflă umed spre capul ei, o ține strâns După un moment, simte cum respirația rapidă a fetei se face mai ușoară Stau culcați absolut nemișcați, se încălzesc și transpiră, dar el nu-i dă drumul • Dimineața, Axel se trezește devreme, a dormit patru ore și-l dor toți mușchii Stă la fereastră și privește ciorchinii întunecați de liliac Când sosește la noul loc de muncă, se simte în continuare foarte obosit Ieri a fost la un pas de a-și scrie numele pe contractul unui om mort Gata să-și lase onoarea în mâinile unui om care se spânzurase, încrezându-se în puterea acestuia de judecată, întorcând spatele propriei lui rațiuni Se simte foarte ușurat de decizia de a aștepta, dar în același timp își spune că fusese poate o prostie să deseneze un tip cu gura până la urechi pe contract Știe că în zilele următoare va trebui să aprobe transportul de muniție spre Kenya Deschide dosarul cu hârtii și începe să citească despre afacerile comerciale ale Suediei în regiune O oră mai târziu, ușa de la biroul lui Axel Riessen e izbită de perete și Jörgen Grünlicht intră, trage un scaun lângă birou și se așază Deschide dosarul, scoate contractul, răsfoiește până la rândul pentru semnătură, apoi întâlnește privirea lui Axel — Hei! spune Axel Jörgen Grünlicht nu se poate opri să nu râdă, pentru că omulețul cu păr țepos seamănă de fapt cu Axel Riessen și pentru că în cerculețul pentru text scrisese tocmai așa: „Hei!” — Hei, spune Jörgen Grünlicht — Era prea devreme, îi explică Axel — Înțeleg remarca, nu aveam intenția să te stresez, chiar dacă în realitate e cam urgent, spune Jörgen Ministrul comerțului e pe capul meu din nou, Silencia Defence sună de câteva ori pe zi Dar te înțeleg, să știi Ești nou și… vrei să acționezi temeinic — Da — Și asta e, desigur, bine, continuă el Dar știi că poți lăsa însărcinarea asta pe seama guvernului, dacă te simți nesigur — Nu mă simt nesigur, răspunde Axel Nu sunt încă gata, nu este vorba despre nimic altceva — Numai că… din punctul lor de vedere, a trecut absurd de mult timp — Las toate celelalte probleme la o parte, și de pe acum pot spune că totul pare foarte bine, răspunde el Nu am de gând să opresc Silencia Defence să încarce cargoul, dar nu sunt gata — Îi anunț pe toți cei interesați că poziția ta e favorabilă — Poți s-o faci, vreau să spun, dacă nu găsesc ceva neobișnuit, atunci… — N-o să găsești, eu însumi am trecut prin toate documentele — Atunci, așa stau lucrurile, spune calm Axel — N-o să te mai deranjez, zice și Jörgen, ridicându-se Când crezi că te vei decide? Axel privește din nou materialul — În vreo două zile, pentru că s-ar putea să fiu obligat să-mi procur date proprii despre Kenya — Bineînțeles, zâmbește Jörgen Grünlicht și părăsește încăperea 61 Obsesia La ora zece, Axel părăsește deja sediul ISP, ca să lucreze acasă Ia cu el toate hârtiile privind licența de export Oboseala îl face să se simtă înghețat și flămând, conduce mașina la Grand Hotel și cumpără o gustare pentru două persoane Axel intră, ducând mâncarea în bucătărie Beverly stă pe masa din bucătărie și răsfoiește revista Amelia mirese & nunți — Ți-e foame? o întreabă el — Nu știu dacă vreau să port alb, când mă mărit, spune Beverly Poate roz foarte deschis… — Mie îmi place albul, mormăie el Axel aranjează o tavă și apoi merg amândoi sus, în salon, așezându-se pe fotoliile rococo de lângă uriașul perete din sticlă Între ei se află o masă octogonală din secolul al XVIII-lea Blatul mesei oglindește entuziasmul epocii pentru intarsii Motivul este o grădină cu păuni și o femeie care cântă la un sitar chinezesc Axel pune masa cu porțelanul familiei cu blazonul colorat argintiu, șervete de in cenușii și pahare subțiri de vin Toarnă coca-cola în paharul lui Beverly și apă minerală cu felii de lime într-al său Gâtul lui Beverly este zvelt, bărbia netedă și frumoasă Pentru că are părul atât de scurt, se vede întreaga ceafă frumos rotunjită Golește paharul și își îndreaptă indolentă partea de sus a corpului Un gest frumos și copilăresc El gândește că va face aceleași mișcări și ca femeie adultă, poate chiar și când va fi bătrână — Povestește-mi din nou despre muzică, îl roagă ea — Unde eram? întreabă Axel, îndreptând telecomanda spre combina muzicală În difuzoare se aude traducerea excesiv de emoțională făcută de Alexander Malter piesei Alina de Arvo Pärt Axel privește în pahar cum freamătă bulele și își dorește intens să poată bea din nou, vrea șampanie la sparanghel, apoi Propavan și Stesolid, înainte de căderea nopții Îi mai toarnă fetei coca-cola în pahar Ea îl privește, mulțumindu-i tăcută Se uită drept în ochii ei mari, întunecați și nu observă că spuma din pahar se prelinge pe dinafară, înainte ca băutura dulce să se răspândească pe tăblia mesei Întregul motiv chinezesc se întunecă, ca atunci când soarele intră în nori, o pojghiță umedă face să strălucească parcul cu păuni Axel se ridică și vede cum Beverly se reflectă în sticla ferestrei, vede linia bărbiei și deodată înțelege că seamănă cu Greta Ciudat că abia acum a văzut asta… Axel vrea doar să se întoarcă și s-o ia la fugă, vrea să iasă din casă, dar se străduiește să caute o cârpă, în vreme ce inima își recapătă ritmul obișnuit Nu sunt întrutotul asemănătoare, dar Beverly îi amintește în multe feluri de Greta Se oprește și își șterge gura cu mâna tremurătoare Se gândește la Greta în fiecare zi, în fiecare zi încearcă să nu se mai gândească la ea Săptămâna de dinaintea concursului îl urmărește necontenit Era acum treizeci și patru de ani, când totul s-a întunecat în viața lui, era așa de tânăr, avea doar șaptesprezece ani, dar multe erau deja sfârșite 62 Somnul cel dulce Concursul Johan Fredrik Berwald este fără îndoială cea mai prestigioasă întrecere din nordul Europei pentru tinerii violoniști Aici s-au lansat câțiva dintre cei mai cunoscuți virtuozi ai lumii, intrând direct sub lumina puternică, orbitoare a reflectoarelor În finala aceea se aflau doar trei soliști Timp de șase etape, participanții cântaseră doar pentru juriu cu ușile închise, finala însă urma să aibă loc a doua zi în fața unui public numeros, în cadrul unui concert transmis în direct la televizor și dirijat de Herbert Blomstedt În cercurile muzicale, era o senzație faptul că doi dintre finaliști, Axel Riessen și Greta Stiernlood, studiau la Academia de Muzică din Stockholm Cel de-al treilea finalist era Shiro Sasaki din Japonia Pentru Alice Riessen, care era ea însăși o muziciană profesionistă fără vreun succes personal, succesele fiului său Axel constituiau un enorm triumf În special acum, când primise un șir de avertismente de la directorul școlii că Axel lipsea de la lecții, uneori zile întregi, că nu avea suficientă concentrare și era neglijent După ce ajunseseră în faza a treia, Axel și Greta fuseseră scutiți de școală pentru a-și putea dedica tot timpul repetițiilor pentru următorul moment Pe parcursul competiției, învățaseră să se cunoască, se bucurau reciproc de succesele celuilalt și, înainte de finală, începuseră să se întâlnească acasă la Axel, ca să se susțină unul pe altul Această ultimă etapă a concursului consta dintr-o bucată pe care violonistul o alegea singur sau cu ajutorul profesorului său Axel și fratele lui mai mic, Robert, aveau la dispoziție șapte încăperi la ultimul nivel al casei din Lärkstaden În principiu, Axel nu exersa niciodată pe instrumentul său, dar îi plăcea să cânte, să caute el însuși prin lucrări noi, să încerce sunete pe care nu le mai auzise niciodată înainte și rămânea adesea până noaptea târziu, cânta la vioara sa până când îl ardeau vârfurile degetelor Mai era doar o zi Mâine Axel și Greta aveau să cânte finala, la sala de concerte Axel stătea privind copertele discurilor care zăceau răspândite pe podea în fața gramofonului Erau trei discuri ale lui David Bowie, Space Oddity, Alladin Sane și Hunky Dory Mama lui a bătut la ușă și a intrat cu o sticlă de coca-cola și două pahare cu cuburi de gheață și felii de lămâie în ele Axel i-a mulțumit un pic mirat, a luat tava și a pus-o pe masa de lângă canapea — Credeam că exersați, a spus Alice, privind în jur — Greta a trebuit să meargă acasă, să mănânce — Dar tu puteai să continui și singur — O aștept și pe ea — Știi că mâine e finala, a spus Alice, așezându-se lângă fiul ei Eu exersez cel puțin opt ore în fiecare zi, uneori lucrez și câte zece ore — Eu nici măcar treaz nu sunt zece ore pe zi, a glumit Axel — Axel, tu ai talent — De unde știi asta? — Știu Dar asta nu ajunge, nu ajunge pentru nimeni, a replicat ea — Mamă, dar exersez ca un nebun, a mințit el — Cântă-mi, l-a rugat Alice — Nu, a spus el imediat — Înțeleg că nu vrei s-o ai pe mama ta drept profesor, dar ai putea să mă lași să te ajut acum, când e nevoie, a continuat Alice răbdătoare Ultima oară când te-am auzit a fost de fapt acum doi ani, la un concert de Crăciun, nimeni n-a priceput ce cântai… — Cracked Actor, al lui Bowie — Era o copilărie… Dar destul de impunător, pentru un băiat de cincisprezece ani, a recunoscut ea, întinzând mâna ca să-l mângâie pe umăr Însă mâine e… Axel s-a retras de sub mâna ei — Nu mă bate la cap — Pot să știu ce bucată ai ales? — Clasică, a răspuns el cu un zâmbet larg — Slavă Domnului El a ridicat din umeri, întâlnindu-i privirea Când s-a auzit soneria, a părăsit încăperea, alergând pe trepte în jos Începuse să se întunece, dar zăpada arunca o lumină difuză și în fața casei întunericul nu era dens Greta stătea pe scară, înfofolită într-un palton cu glugă Fularul în dungi era înfășurat în jurul gâtului Obrajii îi luceau roșii de ger și părul care-i cădea pe umeri era plin de fulgi de zăpadă Și-a lăsat vioara pe scrinul din hol, și-a agățat cu grijă paltonul, și-a desfăcut șireturile bocancilor negri și a scos din geanta de umăr pantofii de interior Alice Riessen a coborât și ea, ca să o salute, era foarte însuflețită și ochii îi străluceau de bucurie — E grozav că vă ajutați unul pe altul să exersați, a spus ea Trebuie să fii severă cu Axel, altfel se lenevește — Am observat, a râs Greta Greta Stiernlood era fiica unui industriaș care deținea multe pachete de acțiuni, printre altele la Saab Scania și Enskilda Banken Greta crescuse doar cu tatăl – părinții ei se despărțiseră când era foarte mică și după aceea n-o mai întâlnise niciodată pe mama ei Foarte devreme – poate chiar înainte de a se naște – tatăl ei hotărâse că avea să devină violonistă Când au urcat în camera de studiu a lui Axel, Greta s-a dus la pian Strălucea, părul buclat i se răsfira pe umeri Era îmbrăcată în bluză albă și o fustă scoțiană în carouri, vestă bleumarin și ciorapi cu dungi A scos vioara, a fixat suportul pentru bărbie, ștergând cu o cârpă de bumbac resturile de sacâz care se prinseseră de coarde, a încordat arcușul și a pus notele pe stativ A verificat repede dacă vioara nu se dezacordase din cauza frigului și a umezelii Apoi, a început să exerseze Cânta ca întotdeauna, cu ochii pe jumătate închiși și privirea concentrată Genele lungi aruncau umbre tremurătoare pe fața ei îmbujorată Axel cunoștea bine bucata muzicală: prima parte din Cvartetul de coarde numărul 5 al lui Beethoven O temă gravă O asculta, zâmbind și gândindu-se că Greta avea simțul muzicii, o onestitate în interpretări care-l umplea de respect — Frumos, a spus, când ea s-a oprit Greta a schimbat partitura, suflând peste degetele dureroase — Deși nu mă pot hotărî… Știi, tata s-a informat ce-ar trebui să cânt, el spune să cânt Tartini, Sonata pentru vioară în sol minor Greta a tăcut, urmărind notele cu privirea, a numărat șaisprezecimile și a încercat să memoreze complicatul legato — Dar nu mă simt sigură, eu… — Pot să aud? a întrebat Axel — Sună oribil, a spus ea, roșind A cântat ultima frază muzicală cu fața încordată, era frumoasă și tristă, dar spre sfârșit a pierdut ritmul, atunci când tonurile cele mai înalte ale viorii trebuia să țâșnească în sus, ca un foc neliniștit — La dracu’, a șoptit, punându-și vioara în poziție de repaus, sub braț Am rămas în urmă cu ritmul, deși am muncit ca un animal la jug, dar trebuie să mai exersez șaisprezecimile și trioletele, care… — Deși mie mi-a plăcut balansul, era ca și cum ai fi aplecat o oglindă mare spre… — Am cântat greșit, l-a întrerupt ea, roșind încă și mai tare Iartă-mă, ai încercat doar să fii drăguț, știu, dar nu merge, trebuie să cânt corect E pur și simplu o tâmpenie să stau aici, în seara de dinaintea concursului, fără să pot să mă decid dacă voi alege ce-i mai ușor sau partea grea — Le știi pe amândouă, așa că… — Nu, nu le știu, ar însemna să risc, a replicat ea Dar dă-mi câteva ore, trei și poate după aceea o să îndrăznesc să mizez mâine pe Tartini — Nu poți face asta doar pentru că tatăl tău crede… — Deși el are dreptate — Nu, a spus Axel, rulând cu încetineală un joint — Eu pot cânta bucata ușoară, a continuat ea Dar poate nu-i de ajuns, depinde de ce alegeți tu și japonezul — Nu poți gândi așa — Dar cum să gândesc? Eu nu te-am văzut exersând nici măcar o singură dată Ce-o să cânți – te-ai hotărât măcar? — Ravel, a răspuns el — Ravel? Fără să exersezi? Ea a izbucnit în râs — Vorbești serios? a întrebat apoi — Tzigane de Ravel – nimic altceva — Axel, iartă-mă, e o alegere absolut nebunească, tu știi asta, e prea complicat, prea rapid, prea minuțios și… — Vreau să cânt ca Perlman, dar fără să mă grăbesc… pentru că de fapt nu merge repede — Axel, merge îngrozitor de repede, i-a zâmbit ea — Da, pentru iepurele care este vânat… Dar pentru lup, merge prea încet Greta i-a aruncat o privire obosită — Unde ai citit asta? — I se atribuie lui Paganini — Aha, atunci trebuie să mă îngrijorez doar pentru concurentul japonez, a spus ea, punând vioara pe umăr Axel, dacă nu exersezi, nu poți cânta Tzigane de Ravel — Nu e așa de greu cum spun toți, a răspuns el, aprinzându-și jointul — Nu, a zâmbit ea, începând din nou să cânte S-a întrerupt după o clipă, privindu-l cu ochi gravi — Vei cânta Ravel? — Da Greta a devenit serioasă — M-ai mințit, ai exersat bucata timp de patru ani sau despre ce e vorba? — M-am hotărât exact acum – exact când m-ai întrebat — Cum poți să fii așa de prost? a râs ea — Nu-mi pasă dacă ies ultimul, a zis Axel, întinzându-se pe canapea — Mie îmi pasă, a spus ea simplu — Știu, dar vor mai fi și alte ocazii — Nu pentru mine Greta a început să cânte din nou pasajul dificil din Tartini, mergea mai bine, dar s-a întrerupt totuși, a cântat din nou partea complicată, și încă o dată Axel a aplaudat, a pus discul lui David Bowie The Rise and Fall of Ziggy Stardust and the Spinders from Mars la pick-up, lăsând brațul aparatului în jos S-a lăsat pe spate, a închis ochii și a început să cânte: Ziggy really sang, screwed up eyes and screwed down hairdo Like some cat from Japan, he could lick’em by smiling He could leave’em to hang Greta a ezitat, a lăsat jos vioara, s-a dus la el și i-a luat jointul dintre degete A tras câteva fumuri, a tușit și i l-a dat înapoi — Cum poate fi cineva așa de prost ca tine? a întrebat, trecându-și brusc degetele peste buzele lui Apoi s-a aplecat, încercând să-l sărute pe gură, dar a nimerit strâmb, l-a sărutat pe obraz, i-a șoptit „iartă-mă” și l-a sărutat din nou Au continuat să se sărute, cu grijă, căutându-se I-a scos haina, părul ei scotea scântei, era electrizat El a simțit de parcă l-ar fi curentat când i-a atins obrazul și și-a tras grăbit mâna înapoi Au râs nervos și s-au sărutat din nou I-a deschis nasturii de la bluza albă, scrobită și i-a simțit sânii mici prin sutienul simplu Ea l-a ajutat să-și scoată maioul Părul ei lung, șerpuitor mirosea a zăpadă și a iarnă, dar trupul îi era cald ca pâinea proaspătă Au mers apoi în dormitor, lăsându-se să cadă pe patul lui Cu mâini tremurătoare, ea și-a desfăcut fusta, apoi și-a scos ciorapii groși, cu dungi — Ce e? a întrebat-o Axel în șoaptă Vrei să te oprești? — Nu știu – tu vrei? — Nu, a zâmbit el — Sunt doar un pic nervoasă, i-a mărturisit Greta — Deși ești mai mare decât mine — Tocmai, tu ai abia șaptesprezece ani – e aproape un pic indecent, i-a zâmbit ea Inima lui Axel bătea violent când i-a tras jos chiloții Ea stătea absolut nemișcată, în vreme ce el îi săruta pântecele, sânii mici, gâtul, bărbia, buzele I-a desfăcut cu grijă picioarele și s-a așezat peste ea, simțind cum fata își apasă lent pulpele de șoldurile lui Obrajii ei s-au îmbujorat când Axel a alunecat în ea L-a tras spre ea, mângâindu-i grumazul și spinarea și suspinând de fiecare dată când el se scufunda în ea Când mai apoi s-au oprit gâfâind, un strat subțire de sudoare se formase între trupurile lor goale Au rămas încolăciți în patul lui și curând au adormit 63 Concursul Johan Fredrik Berwald Era lumină afară când Axel s-a trezit în ziua aceea, în care avea să piardă totul El și Greta nu trăseseră perdelele și dormiseră întreaga noapte unul în brațele celuilalt, istoviți și fericiți Axel s-a dat jos din pat, privind-o pe Greta care încă mai dormea cu chipul liniștit și înfășurată în cuvertura groasă S-a dus spre ușă, oprindu-se în fața oglinzii și cercetându-și un moment trupul gol, de băiat de șaptesprezece ani, înainte de a se îndrepta spre camera de studiu A închis cu grijă ușa spre dormitor, s-a dus la pian și a scos vioara din cutia ei A pus-o pe umăr, s-a așezat în dreptul ferestrei și a privit dimineața de iarnă, zăpada care era suflată de pe acoperiș, în văluri lungi, apoi a început să cânte Tzigane de Maurice Ravel, direct din amintire Bucata începea cu o melodie țigănească tristă și lentă, dar apoi tempoul creștea Melodia avea un ecou tot mai rapid, asemenea frânturilor de amintiri care trec repede precum clipele unei nopți de vară Degetele i se mișcau incredibil de ușor Cânta pentru că era fericit, nu gândea, lăsa doar degetele să curgă, să danseze împreună cu izvorul fremătător, gâlgâitor Axel a început să-și zâmbească sieși, în vreme ce se gândea la tabloul pe care bunicul lui îl avea în salon El susținea că este versiunea cea mai plină de pasiune a lui „Näcken”, tabloul lui Ernst Josephsson În vremea copilăriei, Axel iubea poveștile din jurul acestei făpturi vrăjite care amăgea oamenii cu glasul minunat al viorii, făcându-i să se înece Axel se gândea că în momentul acela semăna cu Näcken, adolescentul gol care stătea lângă apă cântând Marea diferență între Axel și făptura din tabloul lui Josephsson era că Axel se simțea fericit Arcușul trecea peste corzi cu o viteză amețitoare Nu i-a păsat nici când struna arcușului s-a desprins din capră, atârnând Așa trebuie cântat Ravel, gândea el Trebuie cântat cu fericire Ravel este un compozitor fericit, un compozitor tânăr A lăsat rezonanța notelor de sfârșit să plutească în aer, să fie purtate ca zăpada ușoară de pe acoperișul casei de vizavi A lăsat jos arcușul și era pe cale să facă o plecăciune în fața iernii, când a simțit o mișcare în spatele său S-a întors și a văzut-o pe Greta stând în cadrul ușii Era învelită în cearșaf și-l privea cu ochi ciudați, întunecați S-a neliniștit când a văzut gravitatea de pe chipul ei — Ce e? Ea nu a răspuns, a înghițit doar în sec Două lacrimi mari au început să-i curgă pe obraji — Greta, ce este? a repetat el — Ai spus că n-ai repetat, a zis ea pe un ton rece — Nu, eu… eu, s-a bâlbâit Axel Ți-am spus doar că mi-e ușor să învăț bucăți noi — Felicitări — Dar nu e cum crezi Ea a scuturat din cap: — Nu pot pricepe cum am putut să fiu așa de proastă Axel a lăsat deoparte vioara și arcușul, dar Greta s-a întors în dormitor, închizând ușa în urma ei Axel a tras pe el o pereche de pantaloni care atârnau pe spătarul unui scaun, s-a dus la ușă și a ciocănit — Greta? Pot să intru? Fata nu i-a răspuns Axel simțea crescând înăuntrul lui o neliniște grea După un moment, Greta a ieșit, complet îmbrăcată Nu l-a privit, s-a dus doar la pian, și-a pus vioara în cutie și l-a lăsat singur • Sala de concerte era plină Greta era prima dintre concurenți Nu-l văzuse, nici măcar nu-l salutase la venire Era îmbrăcată într-o rochie de mătase albastru-închis și purta un colier simplu, cu o inimioară Axel ședea în lojă, așteptând cu ochii pe jumătate închiși Era tăcere totală Doar un susur slab se auzea de la un ventilator prăfuit din plastic Fratele său mai mic, Robert, a venit la el — Nu trebuia să stai cu mama? l-a întrebat Axel — Sunt prea nervos… Nu pot să mă uit când cânți, mai bine stau aici și aștept — Greta a început? — Da, sună bine — Ce bucată a ales, sonata de violină a lui Tartini…? — Nu, era ceva de Beethoven — Bine, a murmurat Axel Stăteau amândoi tăcuți, fără să spună nimic După o vreme, s-a auzit un ciocănit în ușă Axel s-a ridicat, i-a deschis unei femei care i-a spus că în curând va fi rândul lui — Succes, i-a urat Robert — Mulțumesc, a răspuns Axel, a luat vioara și arcușul și a plecat pe culoar în urma femeii Aplauze puternice s-au auzit dinspre scenă și Axel i-a întrezărit pe Greta și pe tatăl ei, grăbindu-se spre lojă Axel a mers la intrare și a trebuit să aștepte în spatele unui paravan, în vreme ce prezentatorul îl anunța Imediat după aceea a ieșit în lumina orbitoare a reflectoarelor, zâmbind publicului Un murmur a străbătut întreaga sală când a spus că va cânta Tzigane, de Maurice Ravel Și-a pus vioara pe umăr și a luat arcușul Apoi, a început să cânte introducerea melancolică, urcând ritmul până la imposibil Publicul își ținea respirația Auzea el însuși că suna absolut strălucitor, dar de data aceasta melodia nu era ca apa izvorului Nu cânta fericit, ci ca adevăratul Näcken Cânta cu o tristețe mânioasă, febrilă Când a ajuns la o treime din bucată și notele cădeau ca o ploaie noaptea, a început înadins să sară peste unele note, a scăzut tempoul, a cântat un pic fals și apoi s-a întrerupt cu totul În sala de concerte era tăcere totală — Vă rog să mă scuzați, a spus și a coborât de pe scenă Publicul a aplaudat amabil Mama lui s-a ridicat de la locul ei și a venit după el, oprindu-l din mers — Vino aici, băiatul meu, a spus, punându-și mâinile pe umerii lui I-a mângâiat obrazul și vocea ei era caldă și adânc mișcată, când i-a spus: — A fost incredibil, cea mai bună interpretare pe care am auzit-o — Iartă-mă, mamă — Nu, a răspuns ea, s-a întors și a părăsit sala de concert Axel a mers în lojă, să-și ia hainele, dar a fost oprit de vestitul dirijor Hergert Blomstedt — Suna foarte bine, înainte să te prefaci și să cânți fals, a spus el cu voce stăpânită • Casa era tăcută, când Axel a sosit acasă Era deja seara târziu A urcat în apartamentul de la mansardă, a trecut prin camera de studiu, a intrat în dormitor și a închis ușa În cap mai auzea încă muzica Se auzea pe sine, sărind peste note, scăzând tempoul pe neașteptate și, în cele din urmă, tăcând Tăcea, iar și iar Axel s-a așezat pe pat și a adormit lângă cutia viorii Dimineața, a fost trezit de un telefon care răsuna în toată casa Cineva mergea prin sufragerie, se auzea parchetul scârțâind ușor După un moment, a auzit pași pe scară și pe podea Fără să bată, mama lui a intrat direct în dormitor — Ridică-te, i-a poruncit cu gravitate El s-a speriat, când a văzut-o Plânsese și obrajii îi erau încă uzi — Mamă, eu nu înțeleg… — Gura, a țipat Alice S-a lăsat tăcerea, ea a dus o mână tremurătoare la buze și a rămas așa, în vreme ce lacrimile continuau să-i curgă pe obraji — E vorba de Greta, a spus în cele din urmă Și-a luat viața Axel a privit-o, încercând să înțeleagă ce spusese — Nu, pentru că eu… — I-a fost rușine, l-a întrerupt Alice Ar fi trebuit să exerseze, tu ai promis, dar eu știam, de fapt știam… N-ar fi trebuit să fie aici, ea… Nu spun că e greșeala ta, Axel, nu e așa S-a descurcat singură când nu trebuia și n-a putut trăi cu gândul acesta… — Mamă, eu… — Taci, l-a întrerupt din nou S-a terminat Alice a părăsit încăperea și ca într-un vertij Axel s-a ridicat din pat, s-a clătinat, a deschis cutia viorii, a scos instrumentul delicat și l-a izbit cu toată puterea de podea Gâtul s-a rupt, apoi Axel a călcat vioara și așchiile de lemn s-au împrăștiat de jur împrejur — Axel! Ce faci? Fratele său mai mic, Robert, s-a năpustit înăuntru, încercând să-l oprească, însă Axel l-a împins Robert s-a lovit cu spinarea de dulap, dar s-a întors din nou către Axel — Axel, ai cântat fals, ce-i cu asta? a încercat Robert să-l liniștească M-am întâlnit cu Greta și ea a cântat fals, toți pot… — Ține-ți gura! a strigat Axel Să nu mai vorbești niciodată despre ea cu mine! Robert l-a privit, apoi doar s-a întors și a părăsit camera Axel a continuat să calce pe așchiile de lemn, până ce nu s-a mai putut distinge că acolo fusese o vioară Shiro Sasaki din Japonia a câștigat concursul Johan Fredrik Berwald Greta alesese bucata ușoară a lui Beethoven și totuși falsase Când a sosit acasă, Greta a luat o doză mare de somnifere și s-a închis în camera ei A fost găsită dimineața, după ce nu coborâse la micul dejun • Amintirile lui Axel coboară, asemenea unui oraș scufundat, jos, în nămol și alge, dincolo de gânduri O privește pe Beverly, care-l privește pe el, cu ochii Gretei Se uită la cârpa pe care o are în mâini și la lichidul de pe masă, la incrustațiile lucioase cu femeia care cântă la sitar Lumina de afară cade pe ceafa rotundă a lui Beverly când se întoarce, privind viorile care atârnă pe perete — Aș dori să pot cânta la vioară, spune ea — Putem merge la un curs împreună, zâmbește el — Aș vrea s-o fac, răspunde fata cu un aer grav El pune cârpa pe masă și simte cum marea oboseală bolborosește înăuntrul lui Muzica pianului răsună prin încăperi, notele plutesc ca în vis, una într-alta — Bietul Axel vrea să doarmă, spune ea — Trebuie să lucrez, murmură el, ca pentru sine însuși — Diseară, răspunde ea, ridicându-se 64 Liftul Comisarul criminalist Joona Linna se află în biroul său de la Direcția Generală a Departamentului de Criminalistică Stă la masa de lucru și citește jurnalul lui Carl Palmcrona Într-o notă scrisă cu cinci ani în urmă, Palmcrona povestește cum a fost la Västerås, ca să fie de față la serbarea de sfârșit de an a fiului său Stătea la oarecare distanță, când toți s-au strâns cu umbrelele în curtea școlii și au cântat psalmul Acum sosește vremea florilor Palmcrona descrie jeanșii și haina albă ale fiului său, părul lui lung, blond și spune că „ceva din forma nasului și a ochilor lui m-a făcut să plâng” Se întorsese la Stockholm, gândindu-se că fiul său merita tot ce făcuse până atunci și tot ce va face după aceea Telefonul sună și Joona preia imediat convorbirea E Petter Näslund, care se află în mașina de unde conduce acțiunea din Dalarö — Tocmai am vorbit cu grupul flotilei de elicoptere, spune el cu glas agitat Chiar acum zboară înapoi, peste golful Ersta, și o au cu ei pe Penelope Fernandez — E în viață? întreabă Joona, simțind cum îl cuprinde ușurarea — Înota în larg, când au găsit-o, explică Petter — Cum se simte? E bine? — Așa se pare – sunt în drum spre spitalul Söder — E prea periculos, spune pe un ton brusc Joona Mai bine s-o aducă direct aici, la sediul poliției și chemăm o echipă de medici de la Karolinska Îl aude pe Petter spunând cuiva să contacteze echipajul elicopterului — Știi ceva despre ceilalți? întreabă Joona — E haos total Am pierdut oameni, Joona E o nebunie — Björn Almskog? întreabă Joona — Nu a fost găsit, dar… Nu există niciun fel de informații, nu știm nimic — Infractorul a dispărut? — Îl prindem imediat, este o insulă mică Avem băieții noștri de la forțele de intervenție, atât pe uscat, cât și în aer, avem vase de la paza de coastă și poliția marină e pe drum — Bine, spune Joona — Crezi că nu-l vom prinde? — Dacă nu-l găsiți imediat, atunci o să aibă timp să dispară — E greșeala mea? — Petter, spune Joona cu glas liniștit și blând, dacă tu n-ai fi acționat atât de rapid cum ai făcut-o, Penelope Fernandez ar fi moartă acum… Și fără ea, n-am fi avut nimic, nicio legătură cu fotografia, niciun martor • O oră mai târziu, doi medici de la Karolinska o consultă pe Penelope Fernandez într-o cameră secretă, de la subsolul poliției Îi bandajează rănile și-i administrează calmante; de asemenea, o hidratează și-i dau hrană lichidă Petter Näslund îi raportează lui Carlos Eliasson, șeful Departamentului de Criminalistică, faptul că rămășițele colegilor lor Lennart Johansson și Göran Sjödin au fost identificate Încă un cadavru a fost găsit prin ce a mai rămas din șalupa poliției marine, probabil e vorba despre Björn Almskog Ossian Wallenberg a fost găsit mort în fața casei sale și o echipă de scufundători este acum pe drum spre locul unde s-a prăbușit elicopterul Salvării Petter presupune că toți cei de la bord au murit Poliția nu a prins făptașul, dar Penelope Fernandez trăiește Pe sediul poliției se lasă în bernă drapelul, în semn de doliu și șeful poliției regionale Margareta Widding, precum și șeful Direcției Generale de Criminalistică Carlos Eliasson țin pe un ton sobru o conferință de presă în camera din spatele pereților de sticlă de la parter Comisarul criminalist Joona Linna nu participă la conferința de presă, el și Saga Bauer iau liftul spre nivelul cel mai de jos, pentru a se întâlni cu Penelope Fernandez, în speranța că vor afla răspunsul la enigme și vor găsi motivele din spatele tuturor celor întâmplate 65 Ceea ce au văzut ochii Cinci niveluri sub cea mai modernă parte din sediul poliției se află un spațiu cu două apartamente, opt camere de oaspeți și două dormitoare mari Această secție a fost construită pentru a servi drept locuință secretă pentru conducerea poliției în situații de criză, stări de urgență și catastrofe De asemenea, camerele de oaspeți au fost folosite în ultimii zece ani pentru protecția martorilor grav amenințați Penelope Fernandez zace pe un pat ca de spital și simte cum frigul îi pătrunde în braț, când lichidul din perfuzie începe să picure mai repede — Îți dăm un pic de hrană artificială, îi explică doctorița Daniella Richards Cu voce blândă îi spune ce face, în vreme ce prinde cateterul cu bandă adezivă la încheietura brațului Rănile Penelopei au fost curățate și li s-au pus plasturi, piciorul stâng e bandajat și cusut, iar tăietura adâncă de la șold a fost cusută cu opt puncte de sutură — Aș vrea să-ți dau un pic de morfină împotriva durerii — Mama, șoptește Penelope, umezindu-și buzele Vreau să vorbesc cu mama — Înțeleg, răspunde ea O să-i transmit Pe obrajii lui Penelope cad lacrimi calde, i se preling în păr și în urechi O aude pe doctoriță rugând o soră să pregătească o injecție cu 9 mililitri de morfină cu scopolamină Camera pare o încăpere obișnuită de spital, poate doar un pic mai confortabilă Un buchet simplu de flori se află pe noptieră, pe pereții zugrăviți în galben sunt tablouri în culori luminoase Un raft de mesteacăn e plin cu cărți uzate Camera nu are ferestre, dar o lampă este aprinsă în spatele unei perdele, ca să-ți alunge gândul că te afli într-un buncăr, în adâncul pământului Daniella Richardson îi explică amabil că acum o vor lăsa în pace, dar că ea poate apăsa pe butonul luminos dacă are nevoie de ajutor — Se va afla cineva aici tot timpul, dacă vrei să întrebi ceva sau, pur și simplu, dacă dorești un pic de companie, îi spune ea Penelope Fernandez rămâne singură în camera zugrăvită în culori vesele Închide ochii, în vreme ce liniștea caldă a morfinei se răspândește în corp și o poartă în jos, într-un somn plăcut Tresare ușor, când o femeie îmbrăcată într-un niqab negru sfărâmă sub picior două figurine mici de lut O fetiță și frățiorul ei se prefac în firimituri și praf sub sandal Femeia poartă în spinare o povară grea de grâne, nici nu observă ce face Doi băieți fluieră și râd, strigă că puii de sclav sunt morți, n-au mai rămas decât câțiva prunci, toți fururii vor muri Penelope se silește să-și alunge din minte amintirile din Kubbum și, înainte de a adormi, simte pentru un moment tonele de piatră, pământ, noroi și beton care zac deasupra ei E ca și cum s-ar prăbuși direct în miezul pământului, cade și cade și cade • Penelope Fernandez se trezește, nu are putere să deschidă pleoapele, morfina îi îngreunează încă trupul Își amintește că zace pe un pat de spital într-o cameră secretă departe, sub sediul poliției Nu trebuie să mai fugă Ușurarea e urmată de un val de durere și de regret Nu știe câtă vreme a dormit, își spune că ar putea să se scufunde din nou în somnolență, totuși deschide ochii Încăperea subpământeană este în întregime neagră Clipește, însă nu vede nimic Nici măcar lumina butonului de lângă pat nu mai clipește Trebuie să fie o pană de curent E gata să strige, dar se silește să tacă, când ușa dinspre coridor trosnește brusc Se holbează în întuneric, își aude inima bătând cu lovituri surde O furnică în tot trupul, fiecare mușchi se încordează Cineva îi atinge părul Aproape imperceptibil Ea zace complet nemișcată și simte cum cineva stă lângă pat și-i mângâie părul, foarte încet Degete se împletesc alene în buclele ei E pe punctul de-a începe să se roage la Dumnezeu, când persoana de lângă ea o înșfacă tare de păr și o trage din pat Penelope țipă când e aruncată în perete cu toată puterea, astfel încât tabloul înrămat cade și aparatul de perfuzie se răstoarnă Se prăbușește pe podea, printre cioburile de sticlă El continuă s-o tragă tare de păr, o face să alunece înapoi, o răsucește, îi lovește fața de roata desprinsă a patului și scoate apoi un cuțit cu lamă neagră Penelope se trezește căzând pe podea, ușa se deschide și sora se năpustește înăuntru Toate lămpile sunt aprinse și Penelope înțelege că a avut un coșmar E ajutată să se urce din nou în pat, sora îi vorbește cu un glas liniștitor, apoi ridică zăbrelele patului, ca să nu mai cadă din nou Penelope simte cum transpirația de pe corp se răcește Nu reușește să se miște, pielea i se zbârlește pe brațe Zace doar pe spate, cu butonul soneriei în mână și se holbează în tavan, când se aude un ciocănit la ușă O femeie tânără cu panglici colorate împletite în părul care-i ajunge la mijloc intră, privind-o cu seriozitate blândă În spatele ei stă un bărbat înalt, cu păr blond, ciufulit și față simetrică, prietenoasă — Mă numesc Saga Bauer, spune femeia Sunt de la Serviciul Secret Acesta este colegul meu, Joona Linna, de la Direcția Generală a Departamentului de Criminalistică Penelope îi cercetează fără să facă vreo mișcare, apoi își coboară privirea spre brațele ei pline de plasturi, vede toate zgârieturile și vânătăile, cateterul de la încheietura mâinii — Regretăm tot ce ți s-a întâmplat în ultimele zile, spune femeia Și înțelegem că dorești doar să fii lăsată în pace, dar va trebui să discutăm cu tine în orele următoare o mulțime de lucruri și trebuie să începem cu primele întrebări chiar acum Saga Bauer trage scaunul de la micul birou și se așază lângă pat — Mă vânează în continuare, nu-i așa? întreabă Penelope după un moment — Aici ești în siguranță, răspunde Saga — Spune-mi că e mort — Penelope, noi trebuie… — Nu l-ați putut opri, o întrerupe ea cu glas slab — O să-l prindem, îți promit, spune Saga Bauer Dar tu trebuie să ne ajuți Penelope suspină adânc și apoi închide ochii — O să-ți fie greu, dar trebuie să ne răspunzi la câteva întrebări, continuă Saga Știi de ce s-au întâmplat toate astea? — Întrebați-l pe Björn, murmură Penelope El poate că știe — Ce-ai spus? se miră Saga — Am spus să-l întrebi pe Björn, șoptește Penelope și deschide încet ochii Întreabă-l pe Björn, poate că el știe Păianjeni și insecte trebuie să fi venit cu ea din pădure, i se răspândesc pe piele, se scarpină pe frunte, dar Saga îi oprește mâinile cu blândețe — Ai fost urmărită, spune Saga Nu-mi pot imagina cât de îngrozitor a fost, dar trebuie să știm dacă tu îl cunoști pe urmăritor L-ai mai întâlnit cândva? Penelope scutură abia vizibil din cap — Nici noi nu credeam asta, spune Saga Dar poți să ne dai un semnalment, un tatuaj, vreo trăsătură particulară? — Nu, șoptește Penelope — Sperăm să ne poți ajuta să-i facem un portret-robot, nu e nevoie de prea multe ca să începem să-l căutăm prin Interpol Bărbatul de la criminalistică se apropie de ea și privirea lui ciudată, cenușiu-deschis e ca piatra șlefuită de izvor — Mi s-a părut că ai dat din cap adineauri, spune el cu glas liniștit Când Saga te-a întrebat dacă l-ai mai întâlnit pe urmăritor – așa e? Penelope aprobă cu un semn — Atunci, trebuie să-l fi văzut, continuă Joona pe un ton prietenos Pentru că altfel n-ai fi știut că nu l-ai mai întâlnit Penelope privește țintă înaintea ei și își amintește cum se mișca asasinul, ca și cum ar fi avut tot timpul din lume, totuși lucrurile se petreceau înspăimântător de repede Îl vede cum se așezase jos și țintise, în vreme ce ea atârna de cablul elicopterului Nicio grabă, nicio nervozitate Vede din nou chipul lui, când fusese luminat de fulger, cum se priviseră drept în ochi — Înțelegem că ești speriată, continuă Joona Dar noi… Tace când o soră intră în cameră, explicându-le că încă nu au dat de mama lui Penelope — Nu este acasă și nu răspunde la… Penelope tresare și se întoarce, își ascunde fața în pernă Sora îi pune o mână consolatoare pe umăr — Nu vreau, plânge Penelope Nu vreau… O altă soră vine în grabă, explică repede că va introduce calmante în cateter — Acum, o să vă rog să plecați, spune grăbită către Saga și Joona — Ne întoarcem mai târziu, răspunde Joona Cred că știu unde se află mama ta Am să aranjez asta Penelope s-a oprit din plâns, dar în continuare respiră precipitat Aude sora pregătind perfuzia și se gândește că de fapt camera îi amintește de o temniță Mama ei nu va vrea niciodată să vină aici Strânge din dinți și încearcă să-și stăpânească lacrimile Există momente în care Penelope crede că-și amintește primii ani ai copilăriei sale Mirosul de trupuri murdare, asudate poate s-o arunce înapoi în celula în care s-a născut, să simtă din nou cum trecea peste fețele prizonierelor sclipirea unei lanterne și cum mama o ridica s-o încredințeze altcuiva, care imediat începea să fredoneze o melodie, în vreme ce mama ei dispărea însoțită de paznici 66 Fără Penelope Claudia Fernandez coboară din autobuz la stația Strand Hotel din Dalarö În vreme ce merge spre port, aude zgomotul elicopterelor și al sirenelor dispărând în depărtare Echipa de căutare nu s-a oprit, ci continuă să o caute Câteva șalupe de poliție se învârt departe, pe mare Privește în jur Nu se vede niciun bac, niciun automobil nu e parcat în port — Penelope! strigă ea în văzduh Penelope! Înțelege cum trebuie să arate, cât de ciudat se comportă, dar fără Penelope nu mai există nimic Începe să meargă de-a lungul apei Iarba este uscată și neagră, peste tot sunt gunoaie Pescăruși țipă în depărtări Începe să alerge, dar nu are putere și după o vreme e silită să încetinească pasul Se oprește la o tăbliță pe care e scris cu vopsea albă „Privat” Continuă să meargă pe lângă tăbliță, pe un debarcader de beton și privește spre stâncile mari Nu mai există oameni, gândește ea, întorcându-se din nou spre port Un bărbat vine pe aleea cu pietriș, făcându-i semne O siluetă întunecată, cu haina fluturând Ea strânge ochii din cauza soarelui Bărbatul strigă ceva Claudia privește zăpăcită spre el Bărbatul începe să meargă repede, cu pași mari și acum îi poate vedea fața prietenoasă — Claudia Fernandez! strigă el — Eu sunt, răspunde ea, așteptându-l — Mă numesc John Bengtsson, se recomandă acesta când ajunge în fața ei Joona Linna m-a trimis Spunea că probabil ai venit aici — De ce? întreabă ea cu glas stins — Fiica ta trăiește Claudia privește bărbatul care repetă cuvintele — Penelope trăiește, spune el, zâmbindu-i 67 Unde se scurg banii Atmosfera din sediul poliției este foarte agitată și plină de înverșunare Se compară întâmplările cu asasinarea polițiștilor din Malexander și cu bestialitatea lui Josef Ek, din anii trecuți Ziarele scriu despre drama din arhipelag, îl numesc pe criminal „măcelar”, ziariștii speculează și storc de informații sursele din interiorul poliției Joona Linna și Saga Bauer urmează să aibă o întâlnire informativă cu șeful poliției criminaliste Carlos Eliasson, șeful Säpo Verner Zandén, comisarul criminalist Petter Näslund, care e șeful operativ al acțiunii, cu Benny Rubin, precum și cu Nathan Pollock și Tommy Kofoed, de la Comisariatul general Merg pe coridor, discutând despre posibilitatea ca Penelope Fernandez să-i ajute să avanseze cu ancheta — Cred că va vorbi curând, spune Joona — Nu e sigur, s-ar putea la fel de bine să se închidă total, răspunde Saga Anja Larsson a ieșit din biroul ei, stă pe culoar și-i privește pe Joona și pe Saga cu un aer nefericit Când Joona o vede, îi zâmbește larg, făcându-i un semn cu mâna, dar înainte să intre în sala de conferințe nu mai vede, cum ea formează o inimă din degetele mari și arătătoare Închid ușa, se așază și îi salută cu voce scăzută pe cei care au luat deja loc în jurul mesei — Vreau să încep prin a spune că s-a renunțat la orice bănuială cum că ar fi vorba de un atentat al grupărilor extremiste de stânga, spune Saga Verner îi șoptește ceva lui Nathan Pollock — Sau nu-i așa? întreabă Saga, pe un ton iritat Verner ridică privirea, aprobând grăbit — Ia-o de la început, o îndeamnă Carlos — Da… Penelope Fernandez e activistă pentru pace și președintă a Asociației Suedeze pentru Pace și Arbitraj, continuă Saga prezentarea Are o lungă relație cu Björn Almskog, barman la clubul Debaser, din Medborgarplatsen Ea locuiește pe Sankt Paulsgatan numărul 3 și el pe Pontornärgatan numărul 47 Penelope Fernandez are o fotografie prinsă cu bandă adezivă pe ușa de sticlă dintre hol și camera de zi Cu ajutorul computerului, Saga proiectează pe ecranul de pânză care acoperă unul dintre pereții încăperii o copie a fotografiei — Fotografia a fost făcută în primăvara lui 2008, la Frankfurt, explică ea — Pe Palmcrona îl recunoaștem, spune Carlos — Da, exact, aprobă Saga, continuând apoi să indice persoanele din lojă Acesta este Pontus Salman, director al fabricii de arme Silencia Defence Și persoana de aici este însuși Raphael Guidi E un cunoscut traficant de arme, se ocupă cu asta de multă vreme… în branșă e numit Arhanghelul și aranjează afaceri mai ales în Africa și în Orientul Mijlociu — Și dama le aduce cafele? glumește Benny Rubin — Se numește Agathe al-Haji, spune Saga fără să zâmbească E consilier pe probleme de apărare în regimul din Sudan și foarte apropiată de președintele Omar al-Bashir Benny izbește tare cu palma în tăblia mesei, arătându-și dinții când Pollock îi aruncă o privire iritată — Acesta este procedeul obișnuit? întreabă Carlos Să se întâlnească în felul acesta? — Da, așa aș crede, răspunde Saga Întâlnirea din fotografie avea legătură cu o mare livrare de muniție făcută cu licență pentru armata Sudanului Afacerea era considerată ca relevantă din punctul de vedere al securității politice și, fără îndoială, ar fi fost dusă la bun sfârșit dacă tribunalul internațional de la Haga n-ar fi emis un ordin de arestare pentru președintele Omar al-Bashir — Era în 2009, nu-i așa? întreabă Pollock — Mi-a scăpat, mormăie Carlos — Nu s-a scris prea mult despre asta, explică Saga Dar s-a cerut arestarea președintelui cu acuzația de tortură, viol și genocid în Darfur — Așa că nu s-a mai făcut nicio afacere, constată Carlos — Nu, răspunde ea — Și fotografia? Ce-i cu ea? Nimic? întreabă Verner — Penelope Fernandez nu pare să creadă că e periculoasă, de vreme ce și-a lipit-o pe ușă, acasă, spune Saga — Și în același timp nu este lipsită de importanță – pentru că ea o avea la vedere, adaugă Carlos — Nu știm, poate funcționează doar ca o amintire a felului în care arată lumea, speculează Saga Că jos se află câțiva care luptă pentru pace și sus cei puternici ciocnesc cupele de șampanie — Sperăm că vom putea s-o audiem curând pe Penelope Fernandez, dar suntem destul de siguri că Björn Almskog a acționat în spatele ei, continuă Joona Poate că acesta știa mai multe despre fotografie decât Penelope, poate că a jucat la întâmplare, dar pe 2 iunie Björn a folosit o adresă de e-mail anonimă, de la un internet-café și i-a scris o scrisoare de șantaj lui Carl Palmcrona Mesajul a însemnat începutul unei scurte corespondențe: Björn scrie că înțelege că fotografia este compromițătoare pentru Palmcrona și că e gata s-o vândă contra unui milion de coroane — Șantaj clasic, mormăie Pollock — Björn folosește cuvântul „compromițătoare” pentru fotografie, continuă Saga, ceea ce ne face să ne îndoim că el înțelegea cât de serioasă va considera Palmcrona că este întreaga situație — Björn crede că deține controlul, spune Joona Așa că va fi cu adevărat uimit atunci când va citi răspunsul lui Palmcrona, unde acesta își avertizează șantajistul Palmcrona îi scrie cu cea mai mare seriozitate că Björn nu știe în ce s-a vârât și, în final, îl roagă să-i trimită fotografia înainte de a fi prea târziu Joona bea puțină apă — Cum e tonul mesajului? întreabă grăbit Nathan Pollock Spui că este serios, dar și agresiv? Joona scutură din cap și împarte peste masă copii ale mesajelor — Nu mi se par agresive, ci scrise pe un ton grav Tommy Kofoed citește mesajele, dă din cap, își freacă mâinile cu urme de vărsat de vânt și notează ceva — Ce se întâmplă apoi? — Miercuri, înainte să plece acasă, menajera îl ajută pe Palmcrona să prindă o frânghie de tavan Petter izbucnește în râs: — De ce? — Pentru că nu putea singur, după operația de coloană, răspunde Saga — Așa deci, spune Carlos, cu o grimasă — A doua zi, la prânz… După ce a venit poșta, credem noi… continuă Joona Deci, Palmcrona sună la un număr din Bordeaux și… — Numărul nu poate fi urmărit mai departe, intervine Saga — Numărul aparține unei centrale telefonice care te poate cupla la o altă țară, o altă regiune a lumii sau înapoi, la Suedia, explică Joona În orice caz, este vorba despre o convorbire foarte scurtă, patruzeci și trei de secunde Poate că a lăsat doar un mesaj vocal După toate probabilitățile, povestește despre fotografie și ce conținea scrisoarea de șantaj, adăugând că așteaptă ajutor — Pentru că, după asta… câteva minute mai târziu, menajera lui Palmcrona sună la Taxi Stockholm și comandă în numele lui Palmcrona un taxi pentru ora două, pentru aeroportul Arlanda Exact la o oră și cincisprezece minute după aceea, sună telefonul Palmcrona a apucat deja să-și pună pardesiul și pantofii, dar se duce totuși să răspundă E un apel din Bordeaux E același număr pe care el însuși îl folosise Această discuție durează două minute Palmcrona îi trimite acum un ultim mesaj șantajistului, cu următorul conținut: „Acum e prea târziu, atât tu, cât și eu vom muri” Îi dă liber menajerei, plătește șoferul de taxi care aștepta în fața casei și pe urmă urcă în apartament Fără să-și scoată pardesiul, se duce în salonul mic, își așază servieta în picioare, se cațără pe ea și se spânzură În jurul mesei e tăcere deplină — Dar acesta nu e sfârșitul poveștii, spune Joona, accentuând cuvintele, pentru că telefonul lui Palmcrona a pus în mișcare ceva… Este angajat un tip care să rezolve problema, un asasin profesionist trimis ca să șteargă toate urmele și să pună mâna pe fotografie — Cât de des… vreau să spun, cât de des apare în Suedia un asasin profesionist? se întreabă Carlos cu îndoială în glas Trebuie să fie în joc foarte mulți bani, pentru o măsură de felul acesta Joona îl privește fără expresie: — Da — Probabil că Palmcrona citise la telefon scrisoarea de șantaj unde era trecut numărul de cont pe care i-l dăduse Björn, spune Saga — Nu e foarte greu să urmărești pe cineva cu ajutorul unui număr de cont, murmură Verner — Cam în același timp când Palmcrona răstoarnă servieta pe care se urcase, Björn Almskog se află la Dreambow, un internet-café, continuă Joona El intră pe adresa anonimă de e-mail și vede că a primit două răspunsuri de la Palmcrona — Spera probabil că Palmcrona i-a scris că e de acord să-i plătească un milion pentru fotografie, spune Saga — În loc de asta, îl așteaptă avertismentul lui Palmcrona și, pe urmă, mesajul scurt în care îi spune că e deja prea târziu, că vor muri amândoi — Și chiar au murit, remarcă Pollock — Putem să ne imaginăm cât de speriat a fost Björn, intervine Saga Nu era de fapt un șantajist cu experiență, a prins doar din zbor șansa, când i s-a oferit — Și ce face? Petter îi privește cu gura căscată Carlos îi toarnă puțină apă — Björn regretă, se hotărăște să-i trimită fotografia lui Palmcrona, încearcă să facă totul uitat — Dar Palmcrona era deja mort atunci când Björn i-a scris, explicându-i că se predă, că-i va trimite fotografia, spune Joona — Problema e că fotografia era lipită pe ușă, acasă la Penelope, precizează Saga Și ea nu știa nimic despre șantaj — Björn trebuie să ia fotografia fără să-i dezvăluie încercarea de șantaj, aprobă Tommy Kofoed — Nu știm cum se gândea să-i explice lui Penelope dispariția fotografiei, spune Saga zâmbind Probabil că a acționat doar sub imperiul panicii, spera că totul va dispărea pur și simplu, în vreme ce ei se vor ascunde pe iaht, departe în arhipelag Joona se ridică și merge la fereastră, privind afară O femeie poartă în brațe un copil și împinge în fața ei pe trotuar un cărucior plin de cumpărături — A doua zi, de dimineață, Penelope ia un taxi până la televiziune pentru a participa la o dezbatere, continuă Saga De îndată ce dispare, Björn intră în apartament, smulge fotografia, aleargă la stația de metrou de la Slussen, ia un tren spre T-Centralen, cumpără un plic și un timbru de la chioșcul de ziare, îi trimite plicul lui Palmcrona, aleargă la internet-café și scrie ultimul mesaj adresat lui Palmcrona, unde-i spune că fotografia a fost trimisă Björn se întoarce pe urmă la apartamentul său, ia bagajele sale și ale lui Penelope și se duce la iahtul aflat la clubul nautic din Långholmen Când Penelope termină treaba la televiziune, ia metroul de la piața Karla și, după cum se pare, merge direct la Hornstull, de unde străbate pe jos ultima bucată, până la Långholmen — La vremea aceea, asasinul verificase deja apartamentul lui Björn și declanșase un incendiu care a distrus în întregime locuința — Dar eu am citit raportul… Cel care a anchetat condițiile în care s-a produs incendiul a ajuns la concluzia că motivul a fost un fier de călcat uitat în priză în apartamentul vecin, intervine Petter — Da, sigur, spune Joona — Exact la fel cu explozia la țeava de gaze, care ar fi fost motivul incendiului din apartamentul lui Penelope, precizează Saga — Planul asasinului era, de bună seamă, să șteargă orice urmă, continuă Joona Negăsind fotografia în apartamentul lui Björn, i-a dat foc și l-a urmărit pe Björn la vas — Pentru a căuta acolo fotografia, completează Saga Pentru a-i ucide pe Björn și pe Penelope, făcând să pară că a fost vorba despre un accident — Ceea ce nu știa asasinul era că planurile fuseseră schimbate în ultima clipă și că sora lui Penelope, Viola, îi însoțise pe iaht Joona tace, gândindu-se o clipă la femeia moartă de la morgă Chipul ei tânăr, vulnerabil Urma roșie de pe piept — Bănuiesc că tinerii se opresc lângă vreo insulă din Golful Fecioarei, lângă Dalarö Și, înainte ca asasinul să ajungă acolo, Penelope coboară pe țărm, din cine știe ce motiv Când asasinul urcă la bord, o întâlnește pe Viola Crezând că este Penelope, o îneacă într-un vas și o așază pe pat, în dormitorul de sub prora Așteptându-l pe Björn, caută fotografia și, cum n-o găsește, vrea să declanșeze o explozie pe vas Avem pe masă raportul lui Erixon Nu știm exact ce s-a întâmplat, dar Penelope și Björn au reușit cumva să-l evite pe ucigaș — Și iahtul cu cadavrul Violei Fernandez este părăsit — Nu știm cum au fugit, în orice caz, luni se aflau pe insula Kymmend Buzele lui Benny tremură: — Acasă la Ossian Wallenberg? Era al naibii de bun, dar nu se mai potrivea cu stilul de acum Carlos tușește și își mai toarnă cafea — Când asasinul înțelege că i-a pierdut, se duce la apartamentul lui Penelope, pentru a căuta fotografia, continuă Joona, fără să-și schimbe expresia feței Eu și Erixon ne facem apariția, întrerupându-l Abia în acel moment, când sunt confruntat cu el, înțeleg că avem de-a face cu un grob, unul care se ocupă cu rezolvarea problemelor la nivel internațional — Care se pare că poate să pătrundă în sistemul nostru de comunicații, să asculte mesajele pe RAKEL și așa mai departe, spune Saga — De aceea i-a găsit pe Penelope și pe Björn pe insula Kymmend? — Nu știm, răspunde Joona — În orice caz, acționează foarte rapid, continuă Saga După cum se pare, se întoarce pe Dalarö să-i caute, imediat după confruntarea din apartament cu Joona și Erixon — Prin urmare, era deja la fața locului când am vorbit eu cu poliția marină, spune Petter, înclinându-se peste masă și îndreptând hârtia cu ordinea de zi — Ce se întâmplă după aceea? întreabă Carlos — Reconstituirea este doar la început, răspunde Petter Dar, într-un fel sau altul, pune mâna pe vasul de luptă al poliției marine, îi omoară pe Lennart Johansson și pe Göran Sjödin, merge la insula Kymmend, îi omoară pe Björn Almskog și pe Ossian Wallenberg, aruncă în aer vasul poliției marine, o urmărește pe Penelope și doboară elicopterul Salvării — Și dispare, oftează Carlos — Însă, datorită eficienței lui Petter Näslund, Penelope Fernandez este salvată, spune Joona, văzând cum Pollock se întoarce plin de interes spre Petter — Desfășurarea exactă a evenimentelor va fi, desigur, cercetată în detaliu, explică Petter cu o amărăciune în glas care încearcă într-un fel să mascheze plăcerea provocată de laude — O să dureze al naibii de mult, comentează trist Kofoed — Și atunci, fotografia? Trebuie să însemne ceva, spune Carlos — E doar o blestemată de fotografie, oftează Petter — Șapte persoane au murit din cauza ei, spune Joona grav Și probabil vor mai muri și alții, dacă nu reușim… Joona tace, privind pe fereastră — Fotografia este poate un lacăt care are nevoie de o cheie, murmură el — Ce fel de cheie? întreabă Petter — Fotograful, spune Saga — Penelope Fernandez, ea a făcut-o? se întreabă Pollock — Asta ar explica vânarea ei! exclamă Carlos, pe un ton cam prea apăsat — De bună seamă, remarcă Saga cu îndoială în glas — Dar? întreabă Carlos — Ce ar sta împotriva acestei afirmații? se interesează Benny — Faptul că Joona nu crede că Penelope este fotograful, răspunde Saga — Dar, ce naiba! aproape strigă Petter Carlos strânge buzele, privește fix tăblia mesei și e destul de înțelept să păstreze tăcerea — Penelope se află, desigur, în stare de șoc, așa că încă nu știm care a fost rolul ei, continuă Saga Nathan Pollock își drege vocea și trimite în jurul mesei copii ale testamentului lui Carl Palmcrona — Palmcrona are un cont la o bancă din Jersey, spune el — Paradisul evaziunii fiscale, aprobă Petter Näslund, punându-și sub buză puțin tutun de prizat Își șterge degetul mare de tăblia mesei, ignorând privirea obosită a lui Carlos — Se poate vedea ce sumă are în cont? întreabă Verner — Nu există nicio posibilitate să ai acces la tranzacții, spune Joona Dar, conform propriului său testament, este vorba de nouă milioane de euro — Situația lui financiară a fost destul de proastă și e de neînțeles cum a putut câștiga legal asemenea sume, observă Pollock — Am luat legătura cu Transparency International, o organizație globală de luptă împotriva corupției, însă nu au nicio suspiciune în privința lui Carl Palmcrona sau a altcuiva de la ISP — Averea i-a fost lăsată prin testament unui băiat de șaisprezece ani, pe nume Stefan Bergkvist, care s-a dovedit că este fiul lui Palmcrona, un fiu pe care acesta nu l-a întâlnit niciodată… Însă băiatul moare într-un incendiu la Västerås, la doar trei zile după sinuciderea lui Palmcrona — Băiatul nu a știut niciodată cine este tatăl său adevărat, adaugă Saga — După raportul preliminar al poliției, este vorba despre un accident, spune Carlos — Da, dar poate cineva să creadă că incendiul în care a murit fiul lui Carl Palmcrona la trei zile după moartea tatălui a fost o simplă coincidență? întreabă Joona — Cum ar putea fi? observă Carlos — E o nebunie totală, spune Petter, înroșindu-se la față De ce i-ar omori cineva fiul, pe care Palmcrona nici nu-l văzuse vreodată? — Despre ce naiba e vorba, de fapt? întreabă și Verner — Palmcrona pozează tot timpul, spune Joona, bătând cu degetul în fotografie, în imaginea omului zâmbitor Se află în fotografie, este supus șantajului, este găsit spânzurat, fiul lui moare și el are nouă milioane de euro într-un cont — Banii sunt interesanți, remarcă Saga — I-am studiat viața, spune Pollock Nu are nicio altă familie, niciun interes, nu face investiții, nu cumpără și nu vinde acțiuni, sau… — Dacă e adevărat că acești bani se află în contul lui bancar, atunci ei trebuie să aibă într-un fel o legătură cu poziția lui de director general la ISP, explică Joona — Poate că s-a ocupat cu afaceri folosind informații interne, prin oameni de paie, propune Verner — Sau a luat mită, sugerează Saga — Follow the money, șoptește Pollock — Trebuie să vorbim cu succesorul lui Palmcrona, Axel Riessen, spune Joona, ridicându-se Dacă există vreo ciudățenie printre deciziile lui Palmcrona, la vremea asta ar fi trebuit s-o găsească 68 Un motiv de sărbătoare De undeva, dinspre Institutul Tehnic, Joona aude trâmbițe care încep să sune, fluiere șuierând și tobe mari care lovesc surd și rapid O coloană de demonstranți ajunge pe Odengatan Par să fie vreo șaptezeci de tineri cu simboluri antifasciste Poartă banderole pe care scrie că protestează împotriva felului în care Säpo i-a tratat pe membrii Brigăzii Joona vede o bucată de pânză viu colorată cu simbolul curcubeului și secera și ciocanul fluturând în vânt și aude cum vocile tinere, ascuțite, scandează: — Säpo pute a fascism, statul face terorism! Strigătele revoltate dinspre Odengatan dispar atunci când Joona Linna și Saga Bauer urcă pe Bragevägen, o colină cu aspect pitoresc, care se întinde până sus, spre biserica Engelbrekt Au sunat la ISP și au aflat că în această dimineață directorul general lucrează de acasă Pe partea stângă se află clădirea impunătoare unde frații Riessen locuiesc în două apartamente separate Fațada este elegantă, din cărămidă închisă la culoare, țigla e realizată manual, ornamentele din lemn sunt lucrate artistic, foișorul și hornurile sunt îmbrăcate în aramă Merg până la ușa cu sticlă închisă la culoare și o tăbliță de cupru pe care se află numele Axel Riessen Saga apasă pe sonerie După un moment, ușa grea este deschisă de un bărbat înalt, ars de soare și cu o expresie amabilă pe față Saga îi spune că este comisar la poliția de securitate și îi explică pe scurt scopul misiunii lor Axel Riessen îi privește lung legitimația, apoi ridică privirea: — Mă îndoiesc că v-aș putea fi de vreun folos, dar… — Oricum, este o plăcere că putem admira toate acestea, spune Joona Linna Axel îi aruncă o privire uimită, apoi zâmbește, sesizând gluma, în vreme ce îi conduce prin holul înalt, plin de lumină E îmbrăcat în pantaloni de costum bleumarin, cămașă bleu, deschisă la gât și are papuci în picioare Scoate două perechi de papuci dintr-un dulap scund, oferindu-le celor doi — Propun să ne așezăm în oranjerie, de obicei acolo e un pic mai răcoare Îl urmează pe Axel prin apartamentul mare, pe lângă scara de mahon și lambriurile întunecate, trec apoi prin două saloane, unul după altul Oranjeria este o încăpere cu pereți de sticlă care dă spre grădina unde gardul viu înalt aruncă umbre verzi, mișcătoare Orhidee fără parfum și plante aromate stau frumos aranjate pe mesele de aramă și pe suprafețele faianțate — Luați loc, vă rog, spune Axel, făcând un gest spre fotoliile de grădină Tocmai mă gândeam să beau un ceai și să mănânc niște crumpets, și ar fi plăcut dacă mi-ați ține companie — Crumpets… n-am mai mâncat de când am fost într-o excursie de învățare a limbii engleze, în Edinburgh, zâmbește Saga — Atunci, așa facem, spune Axel mulțumit și părăsește încăperea Se întoarce după câteva minute, cu o tavă de metal Pune ceainicul, farfuria cu felii de lămâie și vasul cu zahăr în mijlocul mesei Pâinițele mici, calde sunt înfășurate într-un șervet de în, alături de untieră Axel așază cu grijă ceștile și farfurioarele, pune câte un șervet de in lângă fiecare tacâm și toarnă ceaiul Prin uși și pereți se aude slab muzică de vioară — Spuneți-mi, cu ce vă pot ajuta? întreabă Axel Saga lasă cu grijă ceașca jos, își drege glasul și apoi spune cu voce limpede: — Trebuie să vă punem unele întrebări despre ISP și sperăm că vreți să ne ajutați — Absolut, dar în cazul acesta trebuie să dau un telefon, să mă asigur că totul este în ordine, explică el amabil, scoțându-și telefonul — Bineînțeles, aprobă Saga — Iartă-mă, ți-am uitat numele — Saga Bauer — Pot să văd din nou legitimația dumitale, Saga? Saga i-o întinde, iar el se ridică, părăsind încăperea Îl aud vorbind puțin, apoi se întoarce, mulțumește și înapoiază legitimația — Anul trecut, ISP a eliberat licențe de export pentru Africa de Sud, Namibia, Tanzania, Algeria, Tunisia, spune Saga, ca și cum n-ar fi existat nicio întrerupere Muniție pentru mitraliere grele, piese de tanc, obuze de tanc, grenade… — Și avioane de luptă JAS Gripen, desigur, răspunde Axel Suedia a avut o lungă colaborare cu cele mai multe dintre aceste țări — Dar niciodată cu Sudanul? El îi întâlnește din nou privirea și umbra unui zâmbet îi trece peste față: — Nu-mi vine să cred — Vreau să spun, înainte de emiterea ordinului de reținere a președintelui Al-Bashir, explică ea — Am înțeles asta, răspunde el amuzat Altfel, ar fi absolut de neconceput, există ceea ce noi numim o piedică necondiționată, nu e nimic de discutat — Probabil că ați apucat să treceți printr-o bună parte dintre deciziile luate de Palmcrona, remarcă Saga — Sigur, răspunde Axel — Dar n-ați observat nimic neobișnuit? — Ce înțelegi prin „neobișnuit”? — Hotărâri care par ciudate, spune Saga, sorbind din ceai — Sunt motive să bănuim că există așa ceva? întreabă el — Este exact ceea ce vă întrebăm, zâmbește Saga — Atunci, răspunsul este „nu” — Cât de departe în timp ați mers? Joona ascultă întrebările docte ale Sagăi despre clasificare, hotărâre preliminară și licență de export și, în același timp, cercetează fața liniștită, atentă a lui Axel Riessen Brusc, aude din nou muzica de vioară Vine de afară, de pe fereastra deschisă înspre curte O mazurcă, cu note înalte, triste Apoi, vioara se oprește brusc, o ia de la început, tace din nou și continuă iarăși Joona ascultă muzica, se gândește la fotografia cu cele patru persoane din loja privată Își atinge distrat geanta unde are o copie Se gândește la Palmcrona, cum atârna de tavan cu o frânghie în jurul gâtului, la testamentul acestuia și la moartea fiului său Joona vede că Saga aprobă din cap ceva ce spune Axel O dungă verde trece peste fața lui Riessen, ceva ce se reflectă de pe tava de aramă aflată pe masă Palmcrona a înțeles imediat gravitatea situației, gândește Joona Singurul lucru pe care Björn Almskog a trebuit să-l menționeze în scrisoarea lui de șantaj a fost că Palmcrona fusese fotografiat într-o lojă împreună cu traficantul de arme Raphael Guidi Carl Palmcrona n-a șovăit o clipă privind autenticitatea fotografiei Poate că-i cunoștea deja existența Sau faptul că șantajistul știa despre întâlnirea din lojă era dovada că fotografia exista Altfel, acesta n-ar fi avut cum să știe despre ea Axel îi mai toarnă puțin ceai Sagăi Ea își șterge o firimitură din colțul gurii „Nu se potrivește”, gândește Joona Pontus Salman le precizase momentul exact în care avusese loc întâlnirea El nu părea să creadă că fotografia era în vreun fel compromițătoare Atunci, de ce era așa de importantă în ochii lui Palmcrona? Îi aude pe Axel și pe Saga discutând despre cum se schimbă poziția inițială a politicii de securitate atunci când se ridică sau, dimpotrivă, se pune un embargo asupra unei țări Joona mormăie aprobator, ca să-i facă să creadă că le urmărește discuția, dar continuă să se concentreze asupra gândurilor din jurul fotografiei Masa din loja privată era pregătită pentru patru persoane și patru persoane se vedeau în fotografie Înseamnă că cea de-a cincea persoană, cea care ținuse aparatul de fotografiat, nu făcea parte dintre invitați, nu urma să i se ofere un loc la masă și să i se pună un pahar de șampanie în mână Cea de-a cincea persoană continua să stea în lojă, păstrându-și secretul Trebuie s-o facem cât mai curând pe Penelope Fernandez să vorbească, gândește Joona Căci, chiar dacă nu ea a făcut fotografia, poate fi cheia care va dezlega misterul, totuși Se reîntoarce în minte la persoanele din fotografie: Carl Palmcrona, Raphael Guidi, Agathe al-Haji și Pontus Salman Joona se gândește la întâlnirea cu Pontus Salman, când acesta se numise drept al patrulea din fotografie Singurul lucru demn de-a fi amintit era, după părerea lui, faptul că Palmcrona nu refuzase șampania, pentru că, în fond, nu aveau nimic de sărbătorit, fiind vorba doar despre prima lor întâlnire Dar, gândește-te, dacă era totuși ceva de sărbătorit?! Pulsul lui Joona crește Gândește-te, dacă în secunda următoare toți patru au ridicat paharele și au ciocnit? Pontus Salman le vorbise despre motivul întâlnirii, precizând locul și momentul Momentul, gândește Joona, data la care această fotografie a fost făcută poate fi cu totul alta Noi știm doar ceea ce a spus Pontus Salman și că întâlnirea a avut loc la Frankfurt, în primăvara lui 2008 Avem nevoie de ajutorul lui Penelope Joona își vede propriile mâini întinzându-se spre geantă Își spune că trebuie să fie posibil să fie identificați muzicienii din fundalul fotografiei, căci fețele lor sunt vizibile Cineva trebuie să-i recunoască Căci, dacă sunt identificați muzicienii, atunci poate se va confirma momentul întâlnirii Este vorba despre patru persoane care cântă, despre un cvartet Poate că cei patru instrumentiști au cântat împreună doar de data aceasta Atunci, s-ar putea fixa momentul fără vreun dubiu Sigur că da, gândește el Ar fi trebuit s-o facă deja Se gândește că ar putea s-o lase pe Saga la Axel Riessen și să meargă la sediu, să vorbească cu Petter Näslund, să-l întrebe dacă ei s-au gândit la faptul că întrunirea mai multor muzicieni îi va ajuta să fixeze data evenimentului Se uită la Saga, o vede zâmbindu-i lui Axel Riessen, apoi întrebându-l despre consolidarea industriei americane de apărare Ea numește două dintre concernele uriașe, Raytheon și Lockhed Martin Din nou se aude cântecul viorii pe fereastra deschisă O bucată mai rapidă, de data aceasta Se oprește brusc și pe urmă pare ca și cum două strune ar fi încercate, una în comparație cu cealaltă — Cine cântă? — Fratele meu, Robert, răspunde Axel, cu ușoară uimire în glas — Înțeleg – este violonist? — Mândria familiei… dar, în primul rând este lutier, are atelierul aici, în spatele casei — Credeți că l-aș putea întreba ceva? 69 Cvartetul de coarde Joona merge alături de Axel pe podeaua de marmură a terasei din spatele casei Parfumul liliacului e puternic Ajung în fața atelierului și bat la ușă Muzica se întrerupe și le deschide un bărbat între două vârste, cu părul rar și o față destul de frumoasă, inteligentă și cu un trup care a fost zvelt, dar care, odată cu anii, a devenit tot mai gras — Poliția vrea să vorbească cu tine, spune Axel pe un ton grav Ești bănuit de comportament scandalos — Recunosc totul în alb, răspunde Robert — Amuzant, comentează Joona — Mai este ceva? — De fapt, mai avem o grămadă de cazuri care n-au fost rezolvate, spune Joona — Cu siguranță, eu sunt vinovatul! — Vă mulțumim, glumește Joona, dând mâna cu Robert Joona Linna, Departamentul de criminalistică — Despre ce e vorba? întreabă Robert zâmbind — Ne ocupăm de un caz privind moartea subită a cuiva – fostul director general al ISP, de aceea am discutat cu fratele dumneavoastră — Nu știu despre Palmcrona mai mult decât s-a scris în ziare — Pot să intru un moment? — Sigur că da — Mă întorc la colega dumitale, explică Axel închizând ușa în spatele lui Joona Tavanul atelierului este jos și înclinat, precum acela al unei mansarde Îi întâmpină un miros puternic, un amestec de lemn proaspăt tăiat, rășină și terebentină Peste tot atârnă bucăți de vioară, lemn ales cu grijă, gâturi de vioară cioplite, unelte speciale, rindele cât un tirbușon și cuțite încovoiate — V-am auzit pe fereastră cântând, spune Joona Robert dă din cap, făcând un gest spre o vioară frumoasă — Trebuia acordată un pic — Ați făcut-o dumneavoastră? întreabă Joona — Da — E foarte frumoasă — Mulțumesc Robert ridică vioara și i-o întinde lui Joona Instrumentul strălucitor este aproape lipsit de greutate Joona o răsucește, mirosind-o — Lacul este secretul, comentează Robert, așezând instrumentul într-o cutie cu căptușeală roșie ca vinul Joona își deschide geanta, scoate și-i întinde fotografia pe care Björn Almskog i-a trimis-o lui Carl Palmcrona — Palmcrona, spune Robert — Da, dar recunoașteți persoanele din fundal, muzicienii? Robert privește din nou și apoi dă din cap, aprobator — Acesta este Martin Beaver, arată el Kikuei Ikeda… Isomura și Clive Greensmith, la violoncel — Muzicieni cunoscuți? Robert zâmbește fără voie, auzind întrebarea: — Sunt aproape legende… Tokyo String Quartet — Tokyo String Quartet – sunt de fiecare dată aceleași persoane? — Da — Întotdeauna? — De multă vreme – lucrurile au mers bine pentru ei — Puteți vedea ceva special în fotografia asta? Robert examinează atent fotografia — Nu, spune el după o vreme — Ei nu cântă numai la Tokio? întreabă Joona — Cântă peste tot în lume, însă instrumentele sunt proprietatea unei fundații japoneze — Este un lucru obișnuit? — Da, când e vorba despre instrumente cu totul speciale, răspunde grav Robert Și cele de aici, pe care le vedeți în fotografie, se numără fără îndoială printre cele mai deosebite din lume — Înțeleg — Cvartetul lui Paganini, spune Robert — Cvartetul lui Paganini, repetă Joona și privește din nou muzicienii din imagine Lemnul lucește întunecat, hainele negre se reflectă în lustrul instrumentelor — Sunt făcute de Stradivarius, povestește Robert Cel mai vechi instrument este Desaint, o vioară din 1680… Kikuei Ikeda cântă la ea Martin Beaver are vioara pe care contele Cozio de Salabue i-a lăsat-o lui Paganini Robert tace și-i aruncă lui Joona o privire întrebătoare, însă Joona îi face semn că vrea să audă mai departe: — Toate cele patru instrumente au fost proprietatea lui Nicolò Paganini, nu știu cât de multe ați auzit despre Paganini, a fost un virtuoz al viorii și compozitor… A scris bucăți care erau considerate total ridicole, pentru că era imposibil să fie cântate, până în momentul în care Paganini însuși lua vioara După moartea lui, a trebuit să treacă o sută de ani înainte să-i mai poată cânta cineva compozițiile… Și unele dintre tehnicile lui încă sunt considerate ca fiind imposibile… Da, există tot felul de povești despre Paganini și duelurile lui de vioară Se face tăcere Joona privește din nou fotografia și cei patru bărbați care stau pe scenă, în fundal Le privește instrumentele — Așa că Tokyo String Quartet cântă deseori cu aceste instrumente? — Da, au poate opt, nouă concerte pe lună — Când credeți că a fost făcută această fotografie? — Nu poate fi mai veche de zece ani – vreau să spun, dacă îl privesc pe Martin Beaver, pe care l-am întâlnit de câteva ori — S-ar putea stabili data dacă ar fi identificat locul? — Este Alte Oper, în Frankfurt — Sunteți sigur? — Știu că ei cântă acolo în fiecare an, spune Robert Uneori, de mai multe ori într-un an — La naiba, mormăie Joona Trebuie să existe o modalitate de-a stabili precis momentul în care a fost făcută fotografia, pentru ca ori să se nege, ori să se confirme afirmația lui Pontus Salman Joona desface suportul de plastic ca să pună înapoi fotografia, spunându-și că Penelope este probabil singura care poate face lumină în legătură cu împrejurările respective Privește din nou fotografia, fiecare violonist, mișcarea arcușului, cotul ridicat și apoi îl fixează pe Robert cu ochii lui cenușiu-deschis — Când fac turnee, cântă aceleași bucăți? întreabă Joona — Aceleași? Nu, adică… au luat la rând toate cvartetele lui Beethoven – lucrul ăsta singur arată cât de variat e repertoriul lor Dar mai cântă desigur și multe altele, adesea e Schubert și Bartók Și Brahms Ce-ar mai fi? E o listă lungă… Debussy, Dvorák, Haydn, o grămadă de Mozart și Ravel și așa mai departe Joona privește fix în față, apoi se ridică, face câțiva pași prin atelier, se oprește și se întoarce spre Robert: — Mi-a venit o idee, spune cu o însuflețire bruscă S-ar putea, bazându-te pe fotografie, dacă privești la mâinile muzicienilor… Este posibil să stabilești ce bucată cântă, privind doar fotografia? Robert deschide și închide gura, scutură din cap, totuși privește cu un zâmbet fotografia din nou: în lumina reflectoarelor, pe scena de la Alte Oper se vede Tokyo String Quartet cântând Fața slabă a lui Clive Greensmith este neobișnuit de încordată, fruntea înaltă îi lucește Și Kikuei Ikeda ia un ton înalt, cu degetul mic al mâinii stângi pe gâtul instrumentului — Îmi pare rău, este imposibil, ar putea fi vorba despre… orice note, voiam să spun, dar… — Dar cu o lupă… Se văd degetele, corzile, gâtul instrumentelor… — Sigur, teoretic așa e, însă… Oftează și clatină din cap — Cunoașteți pe cineva care ar putea să mă ajute? continuă Joona cu o notă de încăpățânare în glas Vreun muzician sau vreun profesor de la Conservator, care ar putea să analizeze pentru noi fotografia? — Mi-aș dori să… — N-o să meargă – nu-i așa? întreabă Joona — Nu, serios vorbind, răspunde Robert, ridicând din umeri Dacă nici Axel n-a putut s-o facă, nu cred că este posibil — Axel? Fratele dumneavoastră? — N-a privit fotografia? întreabă Robert — Nu, răspunde Joona — Dar ați vorbit cu el! — Nu despre muzică – dumneavoastră sunteți de fapt muzicianul, zâmbește Joona — În cazul acesta, vorbiți cu el, încheie Robert — De ce ar… Joona tace, când se aude un ciocănit în ușa atelierului În momentul următor, Saga Bauer intră înăuntru Lumina soarelui trece prin părul ei blond — Axel este aici? întreabă ea — Nu, răspunde Joona — Alți comisari? întreabă Robert zâmbind — Säpo, spune Saga scurt Momentul de tăcere e un pic prea lung, Robert pare să nu-și poată lua ochii de la ea Nu se poate sătura s-o privească, ochii mari, incredibil de albaștri și gura gingașă, de un roz-deschis — Nu știam că poliția de securitate are o secție pentru zânele pădurii, spune el, zâmbind larg și încercând apoi să-și recapete gravitatea: Iertați-mă, nu a fost cu intenție, dar chiar păreți o zână sau prințesa lui Bauer — Aparențele înșală, spune ea sec — Robert Riessen, se prezintă el, întinzându-i mâna — Saga, răspunde ea 70 O presimțire Joona Linna și Saga Bauer părăsesc casa familiei Riessen și se urcă în mașină Telefonul Sagăi vibrează, ea privește mesajul și zâmbește în sinea sa — Iau prânzul acasă, spune roșind — Cât e ceasul? — Unsprezece și jumătate, răspunde ea Te duci la birou? — Nu, merg cu o prietenă la concertul de prânz de la teatrul Södra — În cazul ăsta, mă lași și pe mine undeva, în Söder, locuiesc pe Bastugatan — Pot să te conduc acasă dacă vrei, spune el Joona a fost în atelierul lui Robert Riessen, în vreme ce Saga a rămas la Axel Acesta tocmai începuse să-și descrie cariera din cadrul ONU, când a sunat telefonul Axel a privit pe display, s-a scuzat și a părăsit încăperea Saga a stat și l-a așteptat, dar după un sfert de oră a început să-l caute Negăsindu-l, a mers la atelierul de viori al lui Robert Riessen Împreună cu acesta și cu Joona l-au căutat din nou pe Axel, dar și-au dat seama că a ieșit din casă — De fapt, ce voiai să afli de la fratele lui Axel Riessen? — Am avut o presimțire, începe Joona — Ura! mormăie Saga O presimțire — Știi… I-am arătat fotografia lui Pontus Salman, continuă Joona A recunoscut că a fost prezent, a povestit deschis despre întâlnirea de la Frankfurt, despre discuția de afaceri cu reprezentanta guvernului din Sudan și că orice relație de genul ăsta s-a întrerupt când tribunalul de la Haga a dat ordinul de arestare… Se oprește auzind soneria telefonului, îl caută și, fără a-și lua privirea de la trafic, răspunde: — A mers repede — Data corespunde, spune Anja Larsson Tokyo String Quartet a cântat la Alte Oper și Pontus Salman a fost la Frankfurt — Înțeleg, răspunde Joona Saga îl privește cum aprobă și mulțumește înainte de a termina convorbirea — Așadar, Pontus Salman a spus adevărul? întreabă ea — Nu știu — Dar data a fost confirmată? — Numai că Pontus Salman a mers la Frankfurt și că Tokyo String Quartet cântă cel puțin o dată pe an la Alte Oper — Încerci să spui că a mințit asupra datei, cu toate că tocmai ți s-a confirmat? — Nu, dar… nu știu, cum ți-am spus, este doar o presimțire, răspunde Joona Există multe motive întemeiate ca să mintă în ceea ce privește relația sa și a lui Carl Palmcrona cu Agathe al-Haji după emiterea ordinului de arestare — Atunci, ar fi vorba despre o infracțiune, ar putea să pară export direct către milițiile din Darfur, ar putea să fie o încălcare a legilor internaționale, și asta… — L-am crezut pe Salman pentru că s-a arătat pe sine însuși în fotografie, explică Joona Dar faptul că a spus un adevăr nu înseamnă că spune doar adevăruri — De asta se leagă presimțirea ta? — Nu, a fost ceva cu glasul lui Salman… când a spus că singurul lucru ciudat din fotografie era că Palmcrona nu refuzase șampania — De vreme ce nu era nimic de sărbătorit, completează Saga — Da, așa a formulat el, dar mie mi se pare că, dimpotrivă, era ceva de sărbătorit, că au ciocnit șampanie pentru că ajunseseră la un acord — Toate faptele infirmă ceea ce spui acum — Deși, gândește-te la fotografie, continuă Joona cu încăpățânare Există o anumită atmosferă în lojă și… expresiile lor indică faptul că au semnat contractele — Dar, chiar dacă ar fi așa, nu putem stabili cu siguranță momentul în timp fără Penelope Fernandez — Ce spune medicul ei? întreabă Joona — Că vom putea vorbi cu ea foarte curând, dar că este încă epuizată psihic — N-avem nicio idee despre ce știe ea, spune Joona — Nu, dar, la naiba, ce altceva avem? — Fotografia, răspunde Joona repede Pentru că în fundal se văd cei patru muzicieni și poate că cineva va reuși să stabilească, după mișcarea mâinilor lor, ce bucată anume interpretau și, în acest fel, să stabilească data concertului — Joona, oftează Saga — Da, zâmbește el — E o nebunie totală – sper că înțelegi și tu — Robert spunea că, din punct de vedere teoretic, ar fi posibil — Trebuie să așteptăm ca Penelope să se simtă mai bine — Sun, spune Joona, ridicând telefonul Formează numărul de la Direcția Generală a Poliției și cere să i se facă legătura la camera U 12 Saga îi privește chipul liniștit — Mă numesc Joona Linna, sunt… Tace și un surâs mare i se întinde pe față — Sigur că-mi amintesc de tine și de pardesiul roșu, spune el, continuând apoi să asculte Da, dar… Credeam că vei propune hipnoza? Saga o aude pe doctoriță râzând, ca la o glumă — Nu, spune el Dar, serios vorbind – chiar trebuie să vorbim cu ea Chipul îi redevine grav — Înțeleg, dar… cel mai bine ar fi s-o convingi să… OK, putem rezolva asta… La revedere! Încheie convorbirea și, în același timp, o ia pe Bellmansgatan — Am vorbit cu Daniella Richards, îi spune Sagăi — Și ce-a zis? — Crede că putem s-o interogăm pe Penelope peste vreo două zile, dar că mai întâi trebuie să primească o nouă locuință – refuză să mai stea în cea de sub pământ, spune că… — Nu există loc mai sigur — Dar dacă refuză? întreabă Joona — Trebuie să-i explicăm că e periculos — Știe deja asta mai bine decât noi 71 Șapte milioane de posibilități Disa și Joona stau unul în fața altuia la o masă din restaurantul de la Mosebacke Etablissements Razele soarelui intră prin ferestrele uriașe care dau spre Gamla Stan, Skeppsholmen și apa strălucitoare Au mâncat heringi proaspăt prăjiți cu piure de cartofi și jeleu de merișoare, iar acum își toarnă în pahare ultimele resturi de bere Pe mica scenă se află Ronald Brautigam în fața unui pian cu coadă negru, iar cotul drept al lui Isabelle van Keulens mai este încă în aer, în vreme ce arcușul termină ultimul acord Muzica încetează, ultimele sunete ale viorii tremură încă în aer, așteaptă pianul și apoi încheie, într-o notă înaltă, vibrantă După concert, Joona și Disa părăsesc restaurantul, ies în piața Mosebacke și se opresc, privindu-se — Ce e cu Paganini? întreabă ea, îndreptându-i gulerul de la cămașă Ai mai vorbit și ultima oară despre Paganini El îi prinde blând mâna — Voiam doar să te văd… — Ca să mă cert cu tine, pentru că nu-ți iei medicamentele? — Nu, spune el cu gravitate — Atunci, o faci? — Le iau curând, răspunde el, cu o nuanță de nerăbdare în glas Disa nu spune nimic, își lasă doar privirea verde să se odihnească o clipă asupra lui Apoi, respiră adânc și îi propune să o ia din loc — În orice caz, a fost un concert foarte frumos, spune Disa Muzica se potrivea cumva cu lumina de afară, așa de gingașă Credeam că Paganini e numai… știi, echilibristică și viteză… De fapt, l-am ascultat pe Yngwie Malmsteen cântând Capriciul nr 5 la Gröna Lund, odată — Când erai împreună cu Benjamin Gantenbein — Am devenit prieteni pe Facebook, după toți anii aceștia Se plimbă ținându-se de mână peste podul de la Slussen și o iau în jos, spre Skeppsbron — Oare nu se poate vedea după degete ce note cântă o persoană la vioară? întreabă Joona — Fără să auzi ceva, vrei să spui? — Pe o fotografie — Aproximativ, aș crede… depinde cât de bun ești la instrumentul respectiv, zice ea — Dar cât de exact ai putea stabili despre ce partitură e vorba? — Dacă este important, pot să-l întreb pe Kaj — Kaj? — Kaj Samuelsson, de la Academia de Muzică Am făcut ore de șofat cu el, dar de fapt îl cunosc prin tata — Poți să-l suni acum? — Bine, spune Disa, ridicând ușor din sprâncene Vrei să-l sun? — Da, răspunde Joona Ea îi lasă mâna, scoate telefonul, caută în agendă și-l sună pe profesor — Disa la telefon, spune ea, zâmbind Iei prânzul? Joona aude un glas de bărbat răspunzând vesel După ce flecăresc câteva minute, Disa spune: — Știi, am un bun prieten lângă mine, vrea să-ți pună o întrebare Râde la ceva ce-i spune, apoi îl întreabă direct: — Poți să deduci ce note cântă un violonist… nu… vreau să spun, după degete Joona o privește pe Disa care ascultă cu fruntea încruntată De undeva, de pe străduțele din Gamla Stan, se aude un marș militar — OK, spune Disa după un moment Știi ce, Kaj, e mai bine dacă vorbești chiar cu el Fără o vorbă, îi întinde telefonul lui Joona — Joona Linna — Despre care Disa vorbește așa de mult, completează Kaj Samuelsson pe un ton degajat — O vioară are doar patru coarde, începe Joona De fapt, numărul de note care să se poată cânta nu e atât de mare… — Ce vrei să spui cu „să se poată cânta”? întreabă profesorul — Nota cea mai înaltă ar trebui să fie un sol pe coardă liberă, răspunde Joona cu voce liniștită Și undeva trebuie să se găsească de asemenea o notă foarte înaltă, care să… — Bine gândit, îl întrerupe profesorul Omul de știință Mersenne a scos în 1636 Harmonie universelle Și în această lucrare el amintește că cei mai buni violoniști pot cânta până la o octavă deasupra fiecărei libere Asta înseamnă că suprafața acoperită este de la sol la mi… Ceea ce ne dă în total treizeci și patru de note într-o scală cromatică — Treizeci și patru de sunete, repetă Joona — Dar, dacă sărim la muzicienii din vremuri ceva mai apropiate, continuă Samuelsson cu glas amuzat, atunci numărul se extinde, conform cu noua tehnică de așezare a degetelor… Și atunci începi să socotești că poți ajunge la nota la de sus și prin aceasta poți avea o scală cromatică de treizeci și nouă de sunete — Continuă, spune Joona, văzând-o pe Disa cum se oprește în fața unei vitrine unde sunt expuse niște imagini ciudate, neclare — Deși, de când Richard Strauss a revizuit învățământul instrumental al lui Berlioz, stabilit de acesta în 1904, cel mai înalt sol (sol cu patru liniuțe) este considerat nota cea mai înaltă pentru un violonist de orchestră, ceea ce înseamnă treizeci și nouă de posibile tonuri Kaj Samuelsson râde în receptor, amuzându-se de tăcerea plină de așteptare a lui Joona — Limita de sus e departe de a fi atinsă, explică profesorul Și, de altminteri, se mai poate adăuga un întreg registru de flageolete și sferturi de ton Trec pe lângă o corabie vikingă nou-construită, lângă cheiul Palatului și se apropie de Grădina Regală — Și la un violoncel? îl întrerupe nerăbdător Joona — Cincizeci și opt, răspunde Kaj Disa îi aruncă o privire nerăbdătoare, arătând spre o cafenea în aer liber — Dar adevărata mea întrebare este dacă poți privi fotografia a patru muzicieni – două viori, o vioară alto și un violoncel – și, numai uitându-te la degetele instrumentiștilor, ai putea deci să ghicești ce bucată cântă? Joona îl aude pe Kaj Samuelsson mormăind pentru sine în receptor — Există o grămadă de posibilități, mii de… Disa înalță din umeri și pleacă mai departe, fără să-l privească — Șapte milioane de combinații, spune Kaj Samuelsson după un moment — Șapte milioane, repetă Joona Se face din nou tăcere în receptor — Dar, pe fotografia mea, continuă Joona, se văd clar degetele și corzile și se pot exclude destul de ușor foarte multe posibilități — Pot privi cu plăcere fotografia, răspunde profesorul Dar nu voi putea ghici notele, nu e posibil și… — Dar… — Și, imaginează-ți, Joona Linna, continuă el vesel Imaginează-ți că vei afla notele aproximative… Cum ai putea să le găsești printre miile de cvartete de coarde, Beethoven, Schubert, Mozart… — Înțeleg, este imposibil, îl întrerupe Joona — Serios vorbind, da, spune Kaj Joona îi mulțumește pentru amabilitate și se duce să se așeze lângă Disa care stă pe ghizdul unei fântâni Ea își înclină obrazul spre umărul lui Exact în momentul în care își trece brațul pe după umerii ei, Joona își amintește cuvintele lui Robert Riessen despre fratele lui: Dacă nici Axel n-a putut s-o facă, nu cred că este posibil 72 Enigma În vreme ce merge cu pași repezi pe trotuarul în pantă de pe Bragevägen, aude râsete de copii de la Școala Germană Sună la ușa lui Axel și soneria răsună plăcut undeva, înăuntru După ce așteaptă o vreme, se hotărăște să dea înconjur casei Brusc aude un scârțâit care-l ia prin surprindere Vine de la un instrument cu coarde Cineva stă la umbră, sub coroana unui copac Joona se oprește la oarecare distanță Pe pardoseala de marmură a terasei se află o fată cu o vioară Are poate cincisprezece ani Părul îi este tuns foarte scurt și fata are tatuaje pe brațe Lângă ea se află Axel Riessen, care dă din cap aprobator și ascultă curios, în vreme ce ea trece arcușul peste corzi Fata pare să țină instrumentul pentru prima oară în viață Poate este fiica lui Axel, poate vreo nepoată, pentru că el o privește necontenit, cu ochi calzi și curioși Arcușul merge pieziș peste coarde, cu un scârțâit greoi — Nu e bine acordată, sugerează ea Zâmbește și lasă cu grijă din mâini instrumentul — A cânta la vioară presupune auz muzical, spune prietenos Axel Asculți, auzi muzica înăuntrul tău și nu faci decât s-o transferi în realitate Pune vioara pe umăr și cântă începutul din La seguidilla din opera Carmen de Bizet, se oprește și-i arată demonstrativ vioara — Acum, o dezacordez un pic la întâmplare, așa și așa, sau așa, spune el, răsucind cheița de mai multe ori, în direcții diferite — De ce… — Acum vioara este total dezacordată, continuă el Dacă aș învăța să cânt bucata numai așa, mecanic, cu poziția exactă a degetelor, ceea ce am cântat adineauri ar suna acum cam așa, explică Axel și cântă La seguidilla din nou și sună oribil, aproape de nerecunoscut — Frumos, glumește fata — Dar, dacă în schimb asculți coardele, spune el și prinde cu degetul coarda mi Auzi? E mult prea jos, însă asta nu are importanță, trebuie doar să iei nota mai sus, pe gâtul viorii Joona îl vede pe Axel Riessen punând vioara pe umăr și cântând din nou bucata pe vioara complet dezacordată, cu o extrem de ciudată mișcare a degetelor, însă cu note absolut exacte La seguidilla sună din nou perfect — Ești un vrăjitor, râde ea, bătând din palme — Bună ziua, spune Joona venind spre ei și scuturând mai întâi mâna lui Axel, apoi pe a fetei Îl privește pe Axel, care ține vioara dezacordată — Impresionant Axel scutură din cap: — De fapt, n-am cântat de treizeci și patru de ani, spune el pe un ton ciudat — Îți vine să crezi? o întreabă Joona pe fată Ea dă din cap și spune apoi enigmatic: — Nu vezi aura? — Beverly, spune Axel încet Ea îl privește zâmbind și apoi se depărtează, printre copaci Joona dă aprobator din cap spre Axel: — Trebuie să vorbesc cu dumneavoastră — Îmi cer scuze pentru că am dispărut așa, spune Axel și începe să acordeze vioara Dar am avut o treabă urgentă — Nu e nimic – am venit înapoi Joona îl privește pe Axel, acesta se uită la fata care smulge niște flori sălbatice, crescute anapoda prin iarba peluzei — Există vreo vază de flori? întreabă ea — Vezi în bucătărie, îi răspunde Axel Ea intră în casă, ducând micul buchet de păpădii înflorite — Floarea ei favorită, spune Axel, ascultând apoi coarda sol și răsucind apoi cheița pentru ca, într-un final, să lase vioara pe masa cu mozaic — Vreau să priviți asta, începe Joona, scoțând fotografia Se așază la masă Axel scoate ochelarii din buzunarul de la piept și privește atent fotografia — Când a fost făcută? întreabă el imediat — Nu știm, dar se pare că în primăvara lui 2008 — Da, încuviințează Axel, părând imediat mai relaxat — Recunoașteți personajele? întreabă Joona calm — Firește, spune Axel Palmcrona, Pontus Salman, Raphael Guidi și… Agathe al-Haji — De fapt, eu sunt aici ca să vă rog să priviți muzicienii din fundal Axel se uită la Joona întrebător, apoi cercetează din nou fotografia — Tokyo String Quartet… Sunt buni, spune el pe un ton neutru — Da, dar eu mă întreb… M-am tot gândit dacă este posibil pentru un cunoscător să stabilească… Plecând de la fotografie, să deducă bucata muzicală pe care o cântă cvartetul de coarde — O întrebare interesantă — Se poate afla? Kaj Samuelsson crede că nu se poate, iar când fratele dumneavoastră, Robert, a privit fotografia, a spus că este absolut exclus Joona se apleacă în față, ochii lui devin catifelați și calzi în umbra deasă — Pentru fratele dumneavoastră este limpede că nimeni nu ar putea rezolva această enigmă – dacă n-o veți face dumneavoastră Un zâmbet se ivește brusc în colțurile buzelor lui Axel — A spus el asta? — Da, răspunde Joona Dar n-am înțeles ce voia să spună, de fapt… — Nici eu, răspunde Axel — Aș vrea totuși să priviți fotografia cu o lupă — Vă gândiți că în felul acesta se va confirma data la care a avut loc întâlnirea, observă Axel, din nou pe un ton grav Joona aprobă, scoate o lupă din geantă și i-o întinde — Acum trebuie să le priviți degetele, îl roagă el Joona rămâne tăcut, îl privește pe Axel care cercetează fotografia și se gândește din nou că, dacă fotografia a fost făcută înainte de acuzarea președintelui Omar al-Bashir din iulie 2009, atunci intuiția lui l-a condus pe un drum cu totul greșit Dar, dacă fotografia a fost făcută după ordinul de arestare, atunci el a avut dreptate și e vorba de o activitate ilegală — Sigur că le văd degetele, spune Axel încet — Ați putea ghici ce cântă, după note? întreabă Joona reținut Axel oftează, îi înapoiază lui Joona fotografia și lupa, apoi cântă patru note destul de joase, dar foarte clare Ascultă o clipă, ia vioara de pe masă și ciupește cu degetele două note înalte, tremurătoare Joona Linna se ridică în picioare — Glumiți? Axel Riessen îi întâlnește privirea: — Martin Beaver cântă un do cu trei linioare, Kikuei cântă un do cu două linioare, Kazuhide Isomura face pauză și Clive cântă un pizzicato peste note Asta am cântat eu acum, mi major, mi major, la major, la minor și un fa diez cu o linie Joona notează și apoi întreabă: — Cât de exactă e deducția? — Nu e vorba despre vreo deducție, răspunde Axel — Și credeți că exact această combinație de note se află în multe bucăți? Vreau să spun… s-ar putea, după aceste note, să se afle ce bucată cântă Tokyo String Quartet în fotografie? — Aceste note se află numai într-un singur loc, răspunde Axel — De unde știți asta? Axel întoarce privirea spre fereastră Coroana mare, stufoasă, de frunze tremurătoare se oglindește în geam — Continuați, vă rog mult, îl roagă Joona — Sigur, n-am auzit toată piesa pe care au cântat-o… Axel ridică din umeri într-un gest de scuză — Dar ați spus că puteți găsi precis aceste patru note într-o bucată anume? întreabă din nou Joona — Exact această combinație se află într-un singur loc pe care îl cunosc eu, explică Axel În măsura 156 din prima parte a celui de-al doilea cvartet de coarde al lui Béla Bartók Ia din nou vioara și o duce la umăr — Tranquillo… muzica devine minunat de liniștită, ca un cântec de leagăn Ascultați primul acord, spune el, începând să cânte Degetele i se mișcă cu gingășie, tonurile tremură, legănându-se moale, luminoase și catifelate După doar patru măsuri se oprește — Amândouă viorile se urmăresc una pe alta, aceleași note, dar în octave diferite, explică el E aproape prea frumos, însă după acordul violoncelului în la major viorile fac disonanțe… Cu toate că ele nu sunt de fapt simțite ca atare, pentru că sunt un fel de tonuri de trecere, care… Se întrerupe, tace și lasă din mână vioara Joona îl privește — Sunteți absolut sigur că instrumentiștii cântă al doilea cvartet de Béla Bartók în imaginea aceasta? întreabă cu glas scăzut — Da Joona face câțiva pași, se oprește lângă ciorchinii de liliac și își spune în sinea lui că tocmai a auzit tot ce avea nevoie ca să determine cu precizie momentul exact la care avusese loc întâlnirea Zâmbește pentru sine, își ascunde zâmbetul cu palma, se întoarce, ia un măr roșu din vasul de pe masă și întâlnește apoi privirea întrebătoare a lui Axel — Răspunsul este da? întreabă din nou Sunteți absolut sigur? Axel face un semn de aprobare și Joona îi întinde mărul, se scuză, scoate telefonul din buzunarul hainei și o sună pe Anja — Anja, sunt un pic grăbit… — Trebuia să mergem la saună în week-end-ul ăsta, îl întrerupe Anja — Am nevoie de ajutor — Știu, pufnește în râs Anja Joona încearcă să-și domolească graba din glas: — Poți să verifici repertoriul lui Tokyo String Quartet din ultimii zece ani? — Am verificat deja repertoriile lor — Poți să vezi ce-au cântat în acest timp la Alte Oper din Frankfurt? — Da, de fapt au fost acolo în fiecare an, uneori de mai multe ori — Au cântat vreodată al doilea cvartet de coarde al lui Béla Bartók? După un moment de gândire, ea răspunde: — Da, o singură dată, Opus 17 — Opus 17, repetă Joona, întâlnește privirea lui Axel și primește un semn de aprobare din cap drept răspuns — Ce e? întreabă Anja — Când? continuă Joona grav Când au cântat al doilea cvartet de coarde al lui Bartók? — Pe 13 noiembrie 2009 — Ești sigură? Persoanele din fotografie se întâlniseră la patru luni după ce fusese emis ordinul de reținere a președintelui Sudanului, gândește el Pontus Salman ne-a mințit asupra datei S-au întâlnit în noiembrie 2009 De aceea s-au întâmplat toate Au murit oameni și s-ar putea să mai moară și alții Joona întinde mâna, atingând ciucurii violeți, simte miros de grătar dintr-o curte apropiată și se gândește că trebuie să dea de Saga Bauer, să-i povestească ce-a aflat — Asta-i tot? întreabă Anja în receptor — Da — Pot să aud atunci cuvințelul acela? — Da, iartă-mă… spune Joona, drept mulțumire, primești un pupic Închide telefonul Pontus Salman ne-a mințit, gândește el din nou Era un embargo total de arme, când el i-a întâlnit pe Palmcrona, pe Raphael și pe Agathe al-Haji Toate afacerile de acest fel erau interzise, nu exista niciun fel de excepție și nicio portiță de scăpare Dar Agathe al-Haji voia să cumpere armament și ceilalți voiau să câștige bani Nu le păsa de drepturile omului sau de legea internațională Pontus Salman a mințit cu o răceală de gheață asupra datei Credea că unele adevăruri neașteptate amestecate în raționament aveau să ascundă minciuna Prin a recunoaște fără ezitare că el era cel din fotografie a crezut că vom fi mulțumiți și că vom accepta pur și simplu minciuna asupra datei la care a avut loc întâlnirea Joona îl vede înaintea ochilor pe Salman care vorbește, cu fața nemișcată, cenușie și cu riduri adânci Jucase jocul sincerității, arătându-se cu degetul și precizând o dată oarecare E vorba despre contrabandă cu arme, aude o șoaptă în creier Contrabandă cu arme – totul se leagă de asta, fotografia, șantajul și oamenii morți O vede în minte pe Saga Bauer ridicându-se după declarația lui Salman și cum urma celor cinci degete ale ei rămăsese pe tăblia mesei, asemenea unor vestigii În iulie 2009, Tribunalul Internațional pentru cercetarea crimelor de război de la Haga, dăduse un ordin de arestare pentru președintele Sudanului Omar al-Bashir, cu acuzație de implicare directă în genocidul celor trei grupuri etnice din Darfur De atunci, toate livrările curente de muniție din restul lumii fuseseră stopate Armata Sudanului avea în continuare arme, mitraliere și carabine automate, dar a fost destul de repede lipsită de muniție Prima care s-a resimțit din cauza aprovizionării oprite a fost, de bună seamă, miliția din Darfur Dar Carl Palmcrona, Pontus Salman, Raphael Guidi și Agathe al-Haji se consideră deasupra legilor internaționale Ei se întâlnesc în noiembrie, cu toate că amestecul președintelui în genocid fusese făcut public cu patru luni mai devreme — Ce-ați aflat? întreabă Axel, ridicându-se — Poftim? spune Joona — S-a putut stabili data exactă? — Da, răspunde Joona scurt Axel îi caută privirea — Ceva nu e în ordine? întreabă el — Trebuie să plec, mormăie Joona — S-au întâlnit după ordinul de reținere a lui Al-Bashir? Nu puteau s-o facă Trebuie să știu dacă a fost așa! Joona îl privește, ochii lui sunt liniștiți și luminoși 73 O ultimă întrebare Saga Bauer stă culcată pe burtă pe covorul scămoșat, în culori deschise Ține ochii închiși, în vreme ce Stefan o sărută încet pe spate Părul blond i s-a răspândit pe podea ca un nor luminos Fața lui fierbinte se mișcă pe pielea ei Continuă, gândește Saga Ușoara atingere a buzelor o gâdilă între omoplați Se silește să rămână nemișcată și o trec fiori de plăcere De la combina muzicală se aude piesa compozitorului Carl Unander-Scharin pentru violoncel și mezzosoprană, plină de erotism Amândouă vocile se încrucișează ritmic și repetitiv, asemenea lucirilor lente dintr-un izvor întunecat Saga stă nemișcată și simte urcându-i dorința în trup Respiră pe gura întredeschisă și își umezește buzele cu limba Mâinile lui îi alunecă peste mijloc, în jurul șoldurilor și-i ridică fundul, ușor ca o pană Niciun bărbat pe care l-am întâlnit înainte nu m-a atins cu atâta gingășie, gândește Saga zâmbind Stefan o privește și ea își desface pulpele Începe să ardă de dorință, simte în trupul ei un sâmbure pulsând de fierbințeală uleioasă Se aude gemând când îi simte limba Cu grijă, el o întoarce I-au rămas urme de la covor pe pântece — Continuă, îl roagă în șoaptă — Altfel mă împuști, spune el Saga dă din cap și îi zâmbește cu tot chipul destins și fericit Părul negru al lui Stefan i-a căzut pe față, coada de cal subțire atârnă pe umăr — Vino, vino, îl cheamă Saga Îi trage fața în jos, o apasă pe a ei, îl sărută, întâlnindu-i limba, caldă și umedă Stefan își dezbracă repede pantalonii și se așază gol deasupra ei Saga își ridică picioarele și îl simte intrând Suspină prelung și apoi respiră mai iute, când se opresc o clipă Simte amețitoarea apropiere dintre ei Stefan își mișcă ușor șoldurile zvelte Saga își trece degetele peste umărul lui, peste șale, peste fese Deodată, sună telefonul Sigur, apucă ea să gândească Sunetul liniștitor al melodiei „Blue Jeans Blues”, cântată de ZZ Top vine de sub mormanul de haine de pe canapea – lenjerie albă, jeanșii întorși pe dos — Lasă-l să sune, șoptește ea — E telefonul de serviciu, spune Stefan — Nu-mi pasă, acum nu-i nimic important, murmură Saga, încercând să-l rețină Dar el se oprește, se așază în genunchi și caută prin buzunare după telefon Nu-l găsește, și bluesul continuă înăbușit În cele din urmă, ridică jeanșii și-i scutură, iar telefonul cade pe parchet A tăcut Un mic clinchet anunță că o voce s-a înregistrat la mesageria vocală • Douăzeci de minute mai târziu, Saga Bauer străbate în fugă culoarele de la Direcția Generală a Poliției Criminaliste Părul îi e umed după dușul grăbit Corpul ei tânjește încă după atingerea lui Stefan Chiloții și jeanșii îi stau incomod Saga întrezărește fața rotundă, întrebătoare a Anjei Larsson deasupra computerului, în timp ce aleargă spre biroul lui Joona El stă în picioare în mijlocul încăperii, cu fotografia în mână, așteptând-o Când îi întâlnește privirea cenușie, de gheață, simte un fior de neplăcere pe spinare — Închide ușa, îi spune Joona Saga face întocmai și se întoarce spre el, așteptând Respiră cu greutate — Axel Riessen ține minte fiecare bucată muzicală pe care a auzit-o vreodată, fiecare ton al fiecărui instrument dintr-o orchestră simfonică… — Nu înțeleg ce vrei să spui — A putut vedea ce bucată interpreta cvartetul pe fotografie, este al doilea cvartet de coarde al lui Béla Bartók — OK, ai dreptate, spune ea repede S-a putut determina bucata, dar… — Fotografia a fost făcută pe 13 noiembrie 2009, o întrerupe Joona cu o asprime neașteptată în glas — Deci, blestemații ăștia făceau afaceri cu arme cu Sudanul după acuzarea lui Al-Bashir, spune ea cu înverșunare — Da — Știau că muniția va fi pompată în Darfur, șoptește ea Joona aprobă din cap și mușchii fălcilor i se mișcă greu — Carl Palmcrona nu trebuia să fie în loja aceea, spune ea Pontus Salman nu trebuia să fie acolo, nimeni nu trebuia să fie… — Dar acum îi avem pe o fotografie, continuă Saga cu un entuziasm reținut Raphael Guidi pune la cale o afacere uriașă cu Sudanul — Da, răspunde Joona, întâlnindu-i ochii albaștri cum e cerul de vară — Peștele cu adevărat mare este desigur urât, constată Saga Mulți au mai spus-o și înainte, cei mai mulți au bănuit-o… dar cei într-adevăr mari scapă totdeauna Rămân în tăcere, privind din nou fotografia, cele patru persoane din loja de la Alte Oper, șampania, chipurile lor, muzicienii cu vechile instrumente ale lui Paganini — Acum am rezolvat prima enigmă, spune Saga, trăgându-și respirația Fotografia ne arată că Sudanul încearcă să cumpere muniție deși e interzis — Palmcrona era acolo, banii din contul lui erau cu siguranță mită, conchide Joona Dar în același timp… Palmcrona n-a aprobat niciun export de arme pentru Sudan, după povestea cu președintele, ar fi absolut imposibil, niciodată n-ar fi putut să… Se întrerupe, când telefonul îi sună brusc în buzunarul hainei Joona răspunde, ascultă în tăcere, apoi încheie conversația O privește pe Saga — Era Axel Riessen, îi explică el Spune că a înțeles despre ce este vorba în fotografie 74 Un plan perfect Un băiat singur, din fier, înalt de doar cincisprezece centimetri, stă cu brațele în jurul genunchilor ridicați, în curtea din spate a bisericii finlandeze din Gamla Stan La trei metri de statuie se află Axel Riessen, sprijinit de zidul cafeniu și mâncând sticksuri dintr-o cutie de carton Are gura plină și face semn cu bețișoarele, când Saga Bauer și Joona intră pe poartă — Ce-ați înțeles? întreabă Joona Axel dă din cap, lasă mâncarea pe pervazul ferestrei, își șterge gura cu un șervețel de hârtie, apoi le întinde mâna — Ați spus că ați înțeles despre ce era vorba în fotografie, repetă Joona Axel lasă privirea în jos, oftează adânc și apoi ridică din nou ochii — Kenya, spune el Cele patru persoane din lojă ciocnesc șampanie pentru că au căzut de acord în legătură cu o mare livrare de muniție pentru Kenya Tace un moment — Continuați, îl îndeamnă Joona — Kenya cumpără 1,25 milioane de unități de muniție de 5,56 x 45 de milimetri, fabricate cu licență — Pentru carabine automate, adaugă Saga — Exportul merge în Kenya, desigur, continuă Axel pe un ton grav Dar nu Kenya va avea armamentul Va merge mai departe în Sudan, la miliția din Darfur Brusc am înțeles totul E clar ca lumina zilei că armamentul va merge în Sudan, pentru că partea cumpărătoare este reprezentată de Agathe al-Haji — Dar ce rol are Kenya în toate acestea? — Cei patru din lojă se întâlnesc deci după ce fusese emis ordinul de arestare a președintelui Al-Bashir Nu-i așa? Cvartetul de coarde al lui Bartók a fost cântat o singură dată Este interzis să se exporte armament către Sudan, dar nu și în Kenya, cu țara vecină din sud nu este încă nicio problemă — Cum puteți fi sigur de asta? întreabă Saga — Sinucigându-se, Carl Palmcrona mi-a lăsat mie afacerea A fost ultima lui misiune și nu a terminat-o Am promis să semnez actele pentru export astăzi, răspunde Axel înverșunat — Este aceeași muniție, aceeași afacere După ordinul de arestare a președintelui, au șters Sudan și au scris în loc Kenya, intervine Saga — Nu se observă nimic, admite Axel — Înainte să fi fotografiat cineva întâlnirea, adaugă Joona — Când Palmcrona și-a luat viața, toate preparativele erau gata, de fapt toți credeau că el semnase licența de export, le explică Axel — Și, cu siguranță au fost destul de speriați când au înțeles că n-o făcuse, zâmbește Joona — Întreaga afacere a rămas în aer, adaugă Saga — Eu am fost recrutat foarte repede, explică Axel Literalmente mi-au pus tocul în mână, să mă facă să semnez contractul — Dar? — Voiam să-mi fac propria părere — Și v-ați făcut-o — Da — Și acum, totul este în ordine? întreabă Saga — Da… am promis să semnez și, fără îndoială, aș fi semnat dacă n-aș fi văzut fotografia și n-aș fi făcut legătura cu Kenya Toți trei rămân tăcuți, privind băiețelul din fier, cea mai mică statuie publică a Stockholmului Joona se apleacă, bătându-l pe capul lucios După o zi întreagă în soare, metalul are căldura corpului uman — Cargoul tocmai e încărcat în portul din Göteborg, spune Axel cu voce scăzută — Am înțeles asta, răspunde Saga Dar, fără licență de export… — Muniția asta nu va părăsi Suedia, afirmă Axel hotărât — Ați spus că ei se așteaptă să semnați actul astăzi, intervine Joona Puteți tergiversa, într-un fel sau altul? E deosebit de important pentru ancheta noastră să nu aibă nimic stabilit — Dar nu se vor mulțumi să stea și să aștepte — Spuneți-le că nu sunteți gata, îi sugerează Joona — Da, deși va fi greu Afacerea a fost deja amânată din cauza mea, dar am să încerc — Nu e vorba doar despre anchetă, ci și despre propria dumneavoastră securitate, explică Joona Axel zâmbește și întreabă cu îndoială în glas: — Crezi că mă vor amenința? Joona îi întoarce zâmbetul — Atâta vreme cât se așteaptă la un răspuns pozitiv, nu e niciun pericol, îl liniștește el Dar dacă veți spune nu, atunci vor fi persoane care vor pierde investiții incredibile Nici nu-mi pot imagina cât de mari au fost mitele pentru ca oamenii potriviți din Kenya să țină ochii închiși — Nu voi putea să tărăgănez decizia la nesfârșit, astăzi Pontus Salman a încercat să dea de mine toată ziua Aceste persoane cunosc branșa, nu poți să-i înșeli, spune Axel și exact în acel moment îi sună telefonul Privește ecranul și încremenește — Cred că e tot Pontus Salman… — Vorbiți cu el, îl îndeamnă Joona — OK, zice Axel și răspunde — V-am căutat de mai multe ori, spune Salman cu vocea lui tărăgănată Știți… cargoul este încărcat, costă bani să mai stea în port, armatorul a încercat să dea de dumneavoastră, se pare că încă n-au primit licența de export — Îmi pare rău, răspunde Axel, privindu-i pe Joona și pe Saga Din păcate, n-am avut timp să mă uit pe ultimele hârtii, pentru a… — Am vorbit la guvern, trebuia să semnați astăzi Axel șovăie, gândurile i-o iau în direcții diferite, ar vrea să întrerupă pur și simplu discuția, însă, în loc s-o facă, își drege ușor glasul, se scuză și apoi minte: — A intervenit o altă afacere Axel își aude tonul fals din glas, răspunsul lui a întârziat un pic prea mult A fost cât pe ce să spună adevărul, că nu va fi vorba despre nicio licență de export, pentru că ei plănuiau să treacă în mod clandestin muniția peste graniță în Darfur — Am avut impresia că treaba va fi gata cel mai târziu astăzi, spune Salman fără să-și ascundă iritarea — V-ați asumat un risc, răspunde Axel — Ce vreți să spuneți? — Fără licență, nu va fi niciun export pentru… — Dar deja am… Scuză-mă — Vi s-a dat permisiunea să fabricați armamentul, ați primit o aprobare anticipată și eu am transmis semnale pozitive, dar asta e totul — Sunt multe lucruri în joc, spune Salman pe un ton mai conciliant Pot să-i comunic ceva armatorului? Ați putea evalua câtă vreme o să vă mai ia? El trebuie să știe cât mai stă în port, e vorba despre întreaga logistică — În continuare, sunt pozitiv față de export, dar va trebui să mai trec prin tot materialul încă o dată și, după aceea, veți primi decizia, conchide Axel 75 Momeala Saga Bauer sare coarda în sala de sport a poliției de cincizeci de minute, când un coleg neliniștit vine la ea, întrebând-o cum se simte Fața îi este transpirată și înverșunată, dar picioarele dansează nepăsătoare peste coarda rapidă — Ești prea dură cu tine însăți, spune el — Nu, răspunde Saga, continuând să sară cu fălcile strânse Douăzeci și cinci de minute mai târziu, sosește în sală Joona Linna, se apropie de ea și se așază pe o băncuță, lângă niște haltere — Ce situație de rahat, spune ea fără să înceteze să sară Or să pompeze gloanțe în Darfur și noi nu putem face nimic — În orice caz, acum știm despre ce este vorba, răspunde Joona liniștit Știm că încearcă ruta prin Kenya și… — Dar ce naiba putem face? întreabă ea Să-l luăm pe blestematul ăla de Pontus Salman? Să contactăm Europolul în legătură cu Raphael Guidi? — În continuare, nu putem dovedi nimic — E o afacere mare, de fapt mult mai mare decât ar vrea cineva să fie Nici măcar noi n-am vrut să fie o chestie atât de gravă, meditează Saga în vreme ce coarda vâjâie Carl Palmcrona este amestecat, Pontus Salman, din Suedia… Raphael Guidi, el este un gigant… dar și cineva din guvernul Kenyei, altfel n-ar funcționa… și poate cineva din guvernul Suediei… — N-o să ajungem la toți, constată Joona — Cel mai inteligent lucru ar fi să clasăm cazul, spune Saga — Atunci, așa facem Ea râde de glumă și continuă apoi să sară coarda ținându-și buzele strânse — Probabil că Palmcrona a luat mită timp de mulți ani, spune Joona gânditor Dar când a primit scrisoarea lui Björn Almskog, s-a speriat că s-a terminat distracția… Așa că a telefonat cuiva, probabil lui Raphael… Însă, în timpul conversației, a înțeles că ar putea fi schimbat și că el, la fel ca fotografia, constituia o mare problemă Situația devenise dificilă pentru cei care investiseră în această afacere Nu erau pregătiți să-și piardă banii și să-și riște poziția pentru el — De aceea și-a luat viața, spune Saga, sărind mai departe — El a dispărut… și atunci, mai rămâneau doar fotografia și șantajistul — Așa că angajează un asasin profesionist internațional ca să rezolve problemele, adaugă ea, gâfâind Joona face un gest aprobator și Saga începe să sară cu genunchii ridicați — Dacă Viola n-ar fi venit cu ei pe iaht în ultima clipă, acesta i-ar fi ucis pe Björn și Penelope și-ar fi scufundat vasul, spune el Saga mărește ritmul, apoi se oprește — Noi am fi… am fi tratat asta ca pe un accident, gâfâie ea Ar fi recuperat fotografia, ar fi șters toate datele din calculatoare și ar fi părăsit țara fără să lase o urmă, total invizibil — Deși părerea mea este că, de fapt, el nu se teme să fie descoperit, e pur și simplu o persoană practică, explică Joona E mai ușor să rezolvi problemele dacă poliția nu-i amestecată, dar el vrea să se ocupe de tot… Pentru că altfel n-ar fi dat foc apartamentelor Asta face mare vâlvă, însă voia să procedeze temeinic și a pus temeinicia pe primul loc Saga se sprijină cu mâinile de genunchi, în vreme ce picături de sudoare i se scurg de pe față — E clar că, mai devreme sau mai târziu, am fi făcut legătura între cele două apartamente incendiate și naufragiu, concluzionează ea, îndreptându-și spinarea — Iar atunci ar fi fost prea târziu, completează Joona Misiunea asasinului era să șteargă toate urmele și să facă să dispară toți martorii — Deși acum noi suntem cei care avem fotografia și pe Penelope, spune ea zâmbind Cel care venise să rezolve problemele n-a făcut nimic — Încă nu… Saga lovește degajat, de probă în sacul de box care atârnă din tavan, apoi îl privește cercetător pe Joona — În timp ce făceam școala, am văzut o înregistrare cu un jaf la o bancă – a fost atunci când ai anihilat o persoană cu ajutorul unui pistol care nu funcționa — Am avut noroc, spune Joona — Da El râde și Saga se apropie, își exersează un pic jocul de picioare, face cercuri în jurul lui și apoi se oprește Întinde brațele cu palmele deschise și-i întâlnește privirea Îi face semn cu degetele îndoite Vrea să încerce o lovitură El râde, înțelegând aluzia la Bruce Lee: mâna care cheamă Scutură capul, dar n-o scapă din priviri — Am văzut cum te miști, îi spune — Atunci, știi, răspunde ea scurt — Ești rapidă și, dacă ai noroc, o să-ți poți plasa prima lovitură, dar după aceea… — Voi dispărea, îl completează ea — O idee bună, însă… Saga face din nou gestul de chemare, momindu-l, ceva mai nerăbdătoare — Dar după aceea, continuă el amuzat, o vei încasa probabil cam tare — Nu cred, răspunde ea — Încearcă și o să vezi, spune Joona calm Saga îi face semn, dar el n-o ia în seamă, se întoarce cu spatele și pornește spre ușă Se apropie iute de Joona și încearcă un croșeu de dreapta El apleacă doar grumazul, astfel că pumnul îi trece peste cap Și, în continuarea mișcării, se rotește, își scoate pistolul și în același timp o face să cadă la pământ, lovind-o la încheietura genunchiului — Trebuie să-ți spun un lucru, începe Saga, respirând gâfâit — Că am avut dreptate — Nu mai face presupuneri, răspunde ea cu o privire mâniată și se ridică — Dacă te repezi prea tare… — Nu m-am repezit M-am oprit, pentru că tocmai îmi venise în minte un lucru important, care… — Atunci, înțeleg, izbucnește el în râs — Puțin îmi pasă ce crezi, continuă ea Dar mi-a venit în minte că am putea s-o folosim pe Penelope drept momeală — Despre ce vorbești? — Am început să mă gândesc că se va muta într-o altă casă și, exact când eram pe punctul de-a te lovi, mi-a venit o idee Am încetinit, pentru că nu puteam să te fac knockout înainte de-a vorbi — Atunci, vorbește, îi spune el amical — Cred că Penelope va funcționa ca momeală pentru asasin; fie că vrem, fie că nu, ea îl va atrage Joona a încetat să zâmbească și aprobă gânditor — Continuă — Nu știm dacă asasinul poate să ne asculte transmisiile radio, dacă aude tot ce se spune pe RAKEL… dar e probabil, deoarece a găsit-o pe Penelope pe insula Kymmendö, continuă Saga — Da — Și cumva o s-o găsească, așa cred eu Și nu-i pasă dacă ea se află sub protecția poliției Vom face totul ca să păstrăm secret locul în care se va găsi, dar, vreau să spun că nu merge s-o protejăm fără să comunicăm prin radio — Și el o s-o găsească, confirmă Joona — E ceea ce mă gândeam… Penelope va fi momeala, se pune doar întrebarea dacă noi vom fi sau nu pregătiți când va sosi el De bună seamă, va primi protecție totală, exact cum s-a stabilit, însă, dacă în același timp vom plasa o echipă specială să păzească locul, atunci poate c-o să-l prindem pe criminal — E absolut corect… te-ai gândit bine, o laudă Joona 76 Locuința securizată Carlos, Saga și Joona străbat rapid culoarul lung care duce la teritoriile Säpo Verner Zandén stă deja pe o canapea moale, așteptându-i Fără să piardă timpul cu saluturi, începe să vorbească de îndată ce-au închis ușa în urma lor: — Klara Olofsdotter, procuror la Centrul de Cooperare Internațională, a fost convocată… Este o acțiune de amploare a Departamentului de Criminalistică și a celei de securitate, dar pe cine naiba încercăm să prindem? — Știm extrem de puțin, răspunde Saga Nici măcar dacă lucrează singur, s-ar putea să fie vorba despre profesioniști din Belgia sau Brazilia, ori foști agenți ai KGB, sau din oricare dintre țările fostului bloc de Est — De fapt, nu e foarte greu să ni se intercepteze convorbirile prin stație, spune Carlos — Asasinul știe desigur că Penelope Fernandez este păzită și că nu va fi ușor să ajungă la ea, remarcă Joona Însă, uneori ușile trebuie deschise, paznicii schimbați, trebuie să-i fie livrată mâncare, ea are nevoie să-și întâlnească mama sau psihologul, pe Niklas Dent de la firma GMP și… Tace când sună telefonul, se uită rapid la număr și respinge apelul — Prioritatea noastră este de bună seamă s-o protejăm pe Penelope, spune Saga Dar, făcând asta, vom avea posibilitatea să-l găsim pe omul care ne-a ucis colegii — Nu trebuie să vă mai amintesc că este periculos, îi avertizează Joona N-am mai întâlnit niciodată un individ la fel de periculos • Locuința protejată se află pe Storgatan numărul 1, cu fereastra spre Sibyllegatan și vedere spre piața Östermalm Nu există niciun apartament în față, cea mai apropiată casă se află la mai mult de o sută de metri Saga Bauer ține deschisă ușa de metal, atunci când doctorița Daniella Richards o ajută pe Penelope Fernandez să iasă dintr-o dubă de poliție de culoarea plumbului Polițiști înarmați de la Säpo le înconjoară — Este cea mai sigură locuință la suprafață din întregul Stockholm, îi explică Saga Penelope nu reacționează la vorbele ei Ea o urmează doar pe Daniella spre lift Există camere de supraveghere peste tot, la ușa de la intrare și în casa scării — Am instalat detectoare de mișcare, un sistem de alarmă foarte avansat și două linii criptate, direct la centrala de dirijare a acțiunii, le spune Saga, în vreme ce liftul le poartă în sus La etajul al treilea, Penelope este condusă printr-o ușă solidă într-un soi de ecluză de securitate, unde stă o polițistă în uniformă Ea le deschide o nouă ușă de siguranță și le lasă să intre în locuință — Apartamentul e foarte bine protejat împotriva incendiilor, are un sistem electric și un sistem de ventilație proprii, explică Saga — Ești în siguranță aici, zice Daniella Richards Penelope înalță privirea și se uită la doctoriță cu ochii goi — Mulțumesc, spune cu glas stins, după un moment — Pot să stau și eu, dacă vrei Penelope clatină din cap și Daniella părăsește apartamentul împreună cu Saga Penelope încuie ușa și se așază pe pervazul uneia dintre ferestrele cu vedere spre piața Östermalm O folie aplicată pe geam nu te lasă să vezi înăuntru Penelope se uită afară, gândindu-se că mulți dintre oamenii care se mișcă jos, în piață sunt probabil polițiști deghizați Atinge cu grijă fereastra Dinspre piață nu răzbate niciun zgomot Dintr-odată, se aude soneria de la ușă Penelope tresare și inima începe să-i bată cu repeziciune Se duce la monitor și apasă butonul telefonului de la ușă Polițista din încăperea de siguranță de la intrare privește drept în cameră și-i spune că a venit s-o vadă mama ei — Penny, Penny? întreabă neliniștită mama din spatele polițistei Penelope răsucește încuietoarea, aude un clic și apoi deschide ușa grea de oțel — Mamă, spune, cu senzația că glasul ei nu poate alunga tăcerea densă care stăpânește tot apartamentul Îi dă drumul înăuntru mamei sale, închide, încuie din nou, dar rămâne în fața ușii, strânge buzele și simte cum începe să tremure, dar își alungă orice expresie de pe chip Îi aruncă o privire scurtă mamei sale, dar nu îndrăznește să-i întâlnească ochii Știe că o va acuza că nu și-a protejat sora Claudia face cu precauție câțiva pași în hol, privind atentă în jur — Au grijă de tine, Penny? întreabă ea — Mi-e bine acum — Dar trebuie să te păzească! — Sunt în siguranță aici — E singurul lucru care contează, spune Claudia aproape fără glas Penelope încearcă să-și înghită lacrimile Gâtul o ustură și o doare — Sunt multe lucruri de care trebuie să mă ocup, continuă mama ei întorcându-și privirea în altă parte Eu… eu nu pot înțelege, pur și simplu nu pot înțelege că trebuie să mă ocup de înmormântarea Violei Penelope dă ușor din cap Dintr-odată, mama ei întinde mâna și o atinge cu grijă pe obraz Penelope tresare involuntar și Claudia își trage repede mâna înapoi — Spun că se va termina curând, explică Penelope Poliția o să-l prindă pe cel care… care i-a ucis pe Viola și pe Björn Claudia aprobă, apoi se întoarce spre fiica ei Chipul îi este gol și, spre uimirea sa, Penelope vede că mama ei zâmbește — Gândește-te că ești în viață, spune Claudia Gândește-te că te am, e singurul lucru care înseamnă ceva, singurul… — Mamă — Fetița mea Claudia întinde din nou mâna și de data acesta Penelope nu se trage înapoi 77 În alertă În balconul închis al unui apartament de la etajul al treilea de pe Nybrogatan numărul 4A stă și așteaptă Jenny Göransson, șefă a acțiunii în desfășurare Ceasurile trec, dar nimeni nu raportează nimic Ea privește jos, în piață, apoi sus, pe acoperișul de deasupra apartamentului în care se află Penelope și spre acoperișul casei de pe Sibyllegatan numărul 27, de unde câțiva porumbei se ridică, luându-și zborul Sonny Jansson stă postat acolo Probabil că s-a mișcat puțin și a speriat porumbeii Jenny îl contactează și el îi confirmă că și-a schimbat poziția, ca să poată cerceta interiorul apartamentului — Am crezut că se bat, dar ele joacă Wii și stau dând din mâini în fața televizorului — Revino la vechea poziție, spune Jenny sec Ia binoclul și cercetează din nou zona întunecată dintre chioșc și ulm, pe care o consideră nesigură Blomberg, în costum de jogging, aleargă pe Sibyllegatan și o contactează — Văd ceva în curtea bisericii, spune el cu glas încordat — Ce anume? — Cineva se mișcă pe sub copaci, la aproximativ zece metri de gardul spre Storgatan — Vezi ce e, Blomberg, dar fii atent, spune Jenny El aleargă prin fața vechii intrări pentru trăsuri, dinspre fațada Muzeului Militar și apoi continuă mai încet, intrând în curtea bisericii Noaptea de vară e caldă Merge fără zgomot pe iarbă, pe lângă aleea cu pietriș, se gândește să se oprească undeva, prefăcându-se că face exerciții de întindere, dar totuși pornește mai departe Printre frunze se aude un foșnet slab Cerul luminos e umbrit de crengi și printre pietrele de mormânt este aproape întuneric Brusc vede o față, aproape de pământ E o femeie de vreo douăzeci de ani Părul îi e tuns scurt și vopsit în roșu, iar rucsacul verde se află lângă cap Zâmbește fericită, în vreme ce altă femeie îi ridică râzând bluza și începe să-i sărute pieptul Blomberg se retrage cu grijă, înainte de a-i raporta lui Jenny Göransson: — Alarmă falsă, doar o pereche îndrăgostită • Au trecut trei ore, Blomberg tremură, s-a făcut frig, roua iese din pământ și temperatura scade Mai face un tur și ajunge în fața unei femei de vârstă medie, cu trăsături răvășite Pare foarte beată, se clatină ținând doi pudeli în lesă Câinii amușină de zor împrejur, vor să plece mai departe, dar ea îi trage mânioasă înapoi Pe lângă cimitir trece o femeie îmbrăcată în uniformă de stewardesă, roțile valizei bleumarin huruie pe asfalt Îi aruncă lui Blomberg o privire indiferentă și el pare că nici n-o observă, deși sunt colegi de mai mult de șapte ani Maria Ristonen continuă să meargă spre intrarea la metrou, ca să verifice persoana care stă ascunsă acolo Maria înaintează, își aude ecoul propriilor tocuri Valiza se lovește de bordură și Maria se strâmbă, e nevoită să se oprească și, în același timp, cercetează persoana Este un bărbat destul de bine îmbrăcat, dar care are o expresie ciudată pe chip Pare să caute ceva, o privește cu o expresie încordată Maria Ristonen sime cum inima începe să îi bată tare, se întoarce și o aude pe șefa misiunii, Jenny Göransson, care-i vorbește în casca din ureche: — Și Blomberg l-a văzut, e pe drum, spune Jenny Așteaptă-l, Maria Așteaptă-l pe Blomberg Maria își îndreaptă valiza, dar nu mai poate întârzia, e obligată să continue Încearcă să meargă mai încet și se apropie de bărbatul cu privirea încordată Va fi obligată să treacă pe lângă el Când ea se apropie, bărbatul se trage mai adânc în gang Ține o mână sub haină Maria Ristonen simte cum adrenalina i se răspândește în vene, când bărbatul face brusc un pas spre ea și scoate un obiect pe care l-a ținut ascuns sub pardesiu În spatele umărului acestuia, Maria vede că Blomberg a ridicat arma, gata să tragă, dar se oprește când Maria îi strigă în cască că e o alarmă falsă, bărbatul nu e înarmat, are doar o cutie de bere în mână — Pizdă, șuieră bărbatul, stropind cu bere spre ea — Doamne, suspină Jenny în cască Continuă spre stația de metrou Maria • Noaptea trece fără incidente, ultimele cluburi se închid și apoi se mai vede trecând doar câte un om care-și plimbă câinele sau vreunul care adună cutii de aluminiu, cel care aduce ziarele și câte unul care face jogging Jenny Göransson începe să-și dorească să vină mai repede ora opt, ca să fie înlocuită Privește spre biserica Hedvig Eleonora și apoi spre ferestrele întunecate ale lui Penelope Fernandez, aruncă o privire în jos, pe Storgatan și mai departe, spre casa unde se află locuința preotului și unde a crescut regizorul Ingmar Bergman Ia o gumă de mestecat cu nicotină și studiază piața, băncile din parc, copacii, sculptura ce reprezintă femeia cu picioarele desfăcute și bărbatul cu halca de carne pe umăr Brusc, întrezărește o mișcare la poarta cu gard înalt de metal care duce la halele din Östermalm E întuneric, dar lucirea slabă a geamului este umbrită de niște mișcări iuți Jenny Göransson îl cheamă pe Carl Schwirt El stă cu doi saci plini de cutii de aluminiu goale pe o bancă, printre copacii unde se afla pe vremuri intrarea la Teatrul Popular — Nu, nu văd absolut nimic, răspunde el — Rămâi unde ești Poate o să-l lase pe Blomberg să-și părăsească locul de lângă biserică și să alerge în jos, spre Humlegården, ca să vadă ce se întâmplă, își zice ea Privește din nou spre poartă, s-ar părea că cineva stă acolo în genunchi, lângă grilajul negru Un taxi fără autorizație a luat-o greșit și acum întoarce, spre Nybrogatan Jenny ia repede binoclul și așteaptă, în vreme ce lumina farurilor alunecă peste zidul de cărămidă roșie al halei Raza farului trece peste poartă și Jenny nu mai vede nimic — Idiotule, bombăne, când șoferul urcă cu o roată pe trotuar Dar brusc farul bate într-o vitrină, un pic mai departe și e reflectată înapoi, direct în poartă Cineva se află acolo, lângă grilajul înalt Jenny are nevoie doar de o secundă ca să înțeleagă ce se întâmplă Un bărbat își potrivește arma Jenny lasă repede binoclul din mână și cheamă în stație centrala poliției — Situație de urgență, văd o armă, aproape strigă ea E o armă militară cu lunetă, un bărbat la poarta halei… Repet: un trăgător de elită la nivelul solului, la intersecția dintre Nybrogatan și Humlegårdsgatan! • Bărbatul din poartă se află în spatele grilajului A pândit o vreme piața pustie, a așteptat ca un individ care aduna cutii goale de pe o bancă să plece, dar l-a ignorat când și-a dat seama că avea de gând să rămână acolo La adăpostul întunericului, coboară patul unei puști modulare cu lunetă gălbuie, pentru distanțe de până la doi kilometri și cu gloanțe de mare precizie Sigur pe sine, montează un ascunzător de flacără din titan pe țeavă, apoi introduce încărcătorul și fixează arma pe stativul din față Cu puțin înainte de ora închiderii, a intrat în hală, s-a ascuns într-o magazie, a așteptat până s-a făcut curățenie și până când paznicii și-au încheiat rondul De îndată ce s-au stins luminile și s-a făcut liniște, a ieșit din magazie A decuplat din interior alarma de la intrarea principală de pe colț și apoi a mers la poarta exterioară, care e protejată spre stradă de un grilaj solid În spatele grilajului se află ghereta, asemenea unei încăperi mici, un loc ideal pentru tras la țintă Este apărat din toate părțile, are vedere liberă înaintea sa Când stă nemișcat, nu se vede nimic din el Dacă cineva ar veni până la poartă, n-ar trebui decât să se dea într-o parte, în întuneric Îndreaptă arma spre casa unde se află Penelope Fernandez și cercetează încăperile cu un detector electrooptic Lucrează încet și sistematic A așteptat mult, dimineața se apropie și destul de curând va fi obligat să-și părăsească postul și să aștepte noaptea următoare Pentru că știe bine că ea va privi la un moment dat spre piață, în speranța că geamul blindat o va apăra Potrivește cătarea, aude zgomotul unui automobil, se întoarce o clipă și apoi revine pentru a observa apartamentul de pe Storgatan numărul 1 Aproape imediat descoperă o emanație de căldură în spatele unei ferestre întunecate Imaginea este neclară din cauza distanței și a geamului blindat E mai rău decât crezuse Încearcă să fixeze pata de căldură cu margini șterse și să găsească un centru O umbră de un roz șters se mișcă într-o zonă mov marmorată, se subțiază și devine din nou mai densă Brusc, în piață se petrece ceva: doi polițiști în civil vin în goană spre el, cu pistoalele ascunse lângă corp 78 Halele Penelope se trezește devreme și nu mai poate să adoarmă la loc, stă întinsă o vreme, apoi se ridică și pune apă la fiert ca să-și facă un ceai Se gândește că poliția nu va putea continua marea acțiune de supraveghere decât câteva zile Mai mult nu-i posibil, din motive financiare Dacă făptașul n-ar fi ucis polițiști, ei nici n-ar fi fost aici, n-ar fi existat resurse Ia apa clocotită, o toarnă într-un ceainic și lasă să cadă în ea două plicuri cu ceai de lămâie Ia ceainicul și o cană și le duce în camera de zi întunecată, le pune pe pervaz, aprinde lampa cu abajur verde care atârnă la fereastră și aruncă o privire spre piața goală Deodată, vede două persoane care străbat în fugă pavajul de piatră, cad și rămân pe jos Pare foarte ciudat Stinge grăbită lampa, care începe să se legene Privește din nou, dându-se într-o parte Un grup de atac aleargă pe Nybrogatan și ea vede ceva sclipind într-o intrare de lângă hale și în aceeași secundă se aude ca și cum cineva ar lovi cu o cârpă udă în fereastră Un glonț trece prin geamul laminat și intră în peretele din spatele ei Penelope se aruncă pe podea și începe să se târască speriată Cioburi de sticlă din lampa fierbinte de la fereastră zac pe jos, însă ea nu observă când se taie la mână • Stewe Billgren tocmai s-a mutat de la slujba liniștită pe care o avea la unitatea operativă a secției pentru acțiuni speciale din cadrul Departamentului de Criminalistică Acum stă pe locul pasagerului, lângă șefa lui directă Mira Carlsson, în automobilul Alfa, o mașină civilă care rulează lent pe Humlegårdsgatan Stewe Billgren nu s-a aflat niciodată într-o situație specială, dar de multe ori s-a întrebat cum i-ar face față Gândul acesta a început să-l neliniștească, mai ales atunci când concubina lui a ieșit din baie săptămâna trecută cu fața zâmbitoare, arătându-i un test de sarcină Stewe Billgren este foarte obosit după meciul de fotbal de ieri Durerile antrenamentului viitor le simte deja ca pe o greutate în pulpe și în glezne Câteva pocnituri surde se aud de afară și Mira apucă doar să privească prin parbriz, întrebând: — Ce naiba e…? Tace, atunci când o voce începe să strige în stație că doi colegi zac împușcați în mijlocul pieței Östermalm și că unitatea 5 trebuie să intre dinspre Humlegårdsgatan — Îl avem, spune coordonatorul secției operative Säpo cu voce ridicată La naiba, există doar patru intrări în hale și… — Sunteți siguri? îl întrerupe Jenny Göransson — O ușă pe Nybrogatan, una în colț și două pe Humlegårdsgatan — Mobilizează cât mai mulți oameni! strigă Brolin către cineva — Încercăm să găsim o hartă a halelor — Mută unitățile 1 și 2 la intrarea din față! strigă altcineva Unitatea 2 intră, unitatea 1 asigură intrarea — Repede, repede, repede! — Unitatea 3 se deplasează la intrările laterale și ajută unitatea 4, spune Jenny cu fermitate Unitatea 5 a primit deja ordin să intre în hală, trebuie să folosim automobilul civil Alfa, sunt acolo, în apropiere • Șeful comandamentului, Ragnar Brolin, de la centrala operativă, îi contactează pe cei aflați în mașină Stewe Billgren privește neliniștit spre Mira Carlsson, preluând apelul Vocea lui Brolin e foarte alarmată când le spune să meargă pe Majorsgatan și să aștepte ordine noi Explică în grabă că teritoriul operațiunii a fost extins și că ei probabil va trebui să dea ajutor unității 5 Șeful repetă de mai multe ori că situația este foarte serioasă, că suspectul se află înăuntru, în hală — La dracu’, șoptește Stewe N-ar trebui să fiu aici, sunt așa un idiot… — Ia-o încet, îi spune Mira — Numai că gagica mea e gravidă, am aflat săptămâna trecută, o să fiu tată… — Felicitări El oftează, își mușcă pielița de la degetul mare și privește țintă înainte Mira vede chiar în fața lor trei polițiști cu armament greu alergând dinspre piața Östermalm în jos, pe Humlegårdsgatan Se opresc în fața primei intrări laterale și deschid grilajul Doi dintre ei armează carabinele automate cu laser și intră Al treilea aleargă la cealaltă intrare laterală și forțează grilajul Stewe Billgren încetează să-și muște unghiile și se face alb la față, atunci când șeful comandamentului, Brolin, îi contactează din nou: — Alfa, automobil Alfa! strigă el nerăbdător — Aici automobil Alfa, răspunde Stewe fără tragere de inimă — Nu mai avem timp să mobilizăm oameni! aproape urlă Brolin Facem o pătrundere imediat, voi trebuie să dați ajutor unității 5 Repet, facem o pătrundere, voi dați ajutor unității 5 S-a înțeles? — Da, răspunde Stewe și inima începe să îi bată cu putere — Verifică arma, îi spune Mira încordată Ca într-o imagine cu încetinitorul, își scoate pistolul de serviciu, face să alunece încărcătorul și-l verifică — De ce trebuie… — Intră acum, îi cere Mira ferm Stewe scutură din cap, mormăind: — Ăsta împușcă polițiștii ca muștele… — Acum, repetă ea cu duritate — O să fiu tată și… poate ar trebui… — Eu intru, îl întrerupe Mira Plasează-te în spatele mașinii, păstrează tot timpul legătura prin stație și fii pregătit pentru o încercare de ieșire Mira Carlsson ridică piedica pistolului său Glock și iese din mașină fără să-l privească pe Stewe Aleargă până la cea mai apropiată poartă, care are grilajul rupt, privește grăbită înăuntru, apoi își retrage capul Colegii din unitatea 5 stau pe ultima treaptă și o așteaptă Mira trage aer în piept, simte cum frica îi năvălește în corp și apoi intră pe poarta îngustă Este întuneric și un miros vag de gunoi ajunge până la ea din depozitul de mărfuri de sub hale Colegul îi întâlnește privirea, îi face un gest să-l urmeze și să asigure linia de tragere, la dreapta El așteaptă câteva secunde și începe apoi numărătoarea inversă, ridicând degetele pe rând: trei, doi, unu Când se întoarce spre interiorul halei, are fața posomorâtă și concentrată, intră alergând pe ușă și caută adăpost după tejgheaua din față Mira intră și ea și privește intrarea din dreapta, încercând să vadă dacă e vreo mișcare acolo Colegul se lipește de tejgheaua unde se află bucăți de cașcaval mari cât o roată de mașină Respiră sacadat și păstrează legătura cu centrul operativ Un punct roșu luminos de la arma cu laser tremură pe podea Mira se trage lângă tejgheaua din dreapta și încearcă să distingă ceva O sclipire cenușie ajunge până jos, prin geamurile din tavan, aflate la douăzeci de metri înălțime Ea înalță din nou pistolul Glock și vede pe deasupra țevii suprafețe lucioase de oțel inoxidabil Într-o vitrină se află un mușchi mare de vacă, atârnat la frăgezit Ceva tremură în ochiurile de sticlă Întrezărește o făptură subțire cu aripi pestrițe Un înger al morții, își spune exact când pereții negri ai halei sclipesc în lumina focurilor de armă automată cu amortizor de sunet • Stewe Billgren stă ghemuit în spatele automobilului cu uși și ferestre blindate Și-a scos pistolul Sig Sauer și îl pune pe capota mașinii, în vreme ce-și lasă privirea să alerge între cele două intrări Zgomotul sirenelor se apropie din mai multe părți Polițiști cu armament greu se adună în piață, în fața intrării principale Brusc se aud prin pereți pocnituri slabe de pistol, ca niște plesnituri de bici Stewe tresare și se roagă la Dumnezeu să nu i se întâmple nimic, se gândește s-o ia la fugă de acolo, să renunțe la slujba de polițist 79 Lucrurile se precipită Joona Linna se trezește în apartamentul lui de pe Wallingatan Deschide ochii și privește cerul luminos de început de vară Nu trage niciodată perdelele, ci preferă lumina naturală E dimineața devreme Chiar în momentul în care se întoarce pe cealaltă parte, ca să-și continue somnul, sună telefonul Înțelege despre ce e vorba chiar înainte de a se ridica în capul oaselor, ca să răspundă Ia receptorul, ascultă relatarea febrilă a evoluției acțiunii, în vreme ce deschide seiful scoțându-și pistolul, un Smith & Wesson argintiu Suspectul se află în halele din Östermalm și poliția tocmai a năvălit în clădire, fără niciun fel de plan strategic • Au trecut doar șase minute de când a fost dată alarma și infractorul a dispărut în interiorul halelor Centrul operativ încearcă să organizeze acțiunea, încercuiește zona pe o rază cât mai mare și deplasează trupele, asigurând în continuare protecția lui Penelope Fernandez Un nou grup de intervenție pătrunde prin intrarea dinspre Nybrogatan În fața ușii se întorc imediat spre stânga, prin fața magazinului de dulciuri și printre mesele restaurantului pescăresc, cu scaunele puse pe ele, printre vitrinele frigorifice cu homari și calcan pe gheață sfărâmată Pașii repezi ai polițiștilor se aud pe podele, în timp ce avansează ghemuiți, ascunzându-se în spatele coloanelor Pe când așteaptă noi ordine, aud pe cineva gemând în întuneric: un coleg zace în propriul său sânge în spatele tejghelei cu salamuri • Cerul de vară a început să se vadă prin ochiurile de geam murdare din tavan Inima Mirei bate foarte repede Două focuri asurzitoare de armă au fost trase de curând, urmate de patru împușcături rapide, de pistol și din nou de două gloanțe grele Unul dintre polițiști a tăcut, celălalt e rănit, strigă că e rănit în abdomen, că trebuie să primească imediat ajutor — Nu mă aude nimeni? geme el Mira observă reflexele din geam, silueta care se mișcă în spatele unui chioșc cu fazani atârnați și carne afumată de ren Îi face semn colegului că se află cineva în fața lor El cheamă centrala și întreabă în șoaptă dacă se află vreun polițist pe culoarul central Mira își șterge palmele de transpirație, ia din nou pistolul, urmărind mișcările ciudate Se apropie cu multă grijă, ghemuită, cu partea laterală a corpului apăsată de un stand de legume Mirosul pătrunjelului și al cartofilor plini de pământ ajunge până la ea Pistolul îi tremură în mână, îl apleacă, respiră adânc și se apropie de marginea tejghelei Colegul îi face un semn Pregătește un atac împreună cu alți trei colegi, care au intrat din Nybrogatan El înaintează spre infractor de-a lungul standului cu carne de vânat Brusc, se trage cu o armă de mare viteză, înspre restaurant Mira aude zgomotul înfundat, ca un oftat, pe care îl fac gloanțele pătrunzând prin vesta de protecție a unui coleg mai în vârstă, prin plăcile de borcarbid, în corpul moale Cartușul gol al armei cu tragere rapidă se rostogolește pe podeaua de piatră • Criminalul vede primul său glonț pătrunzând în pieptul polițistului și ieșind printre omoplați E deja mort, înainte ca genunchii să se îndoaie sub el Asasinul nu-l privește, în vreme ce acesta alunecă pe o parte, trăgând în cădere una dintre mese Un suport mic cu condimente cade și recipientele se rostogolesc sub un scaun Ucigașul nu se oprește, se deplasează rapid înspre înăuntru și își delimitează sistematic diferite linii de tragere Înțelege că un alt polițist se ascunde în spatele unui perete de cărămidă, pe partea laterală a standului de pește Un al treilea se apropie cu laserul armei aprins, pe culoarul cu iepuri atârnați și carne de căprioară Asasinul se răsucește și declanșează patru focuri rapide, în vreme ce-și continuă drumul spre bucătăria restaurantului pescăresc • Mira aude două noi împușcături și vede corpul tânărului său coleg clătinându-se și sângele țâșnindu-i din gaura de ieșire a glonțului, din spate Carabina automată cade la pământ El se împleticește înapoi și cade atât de violent, încât casca i se desprinde și se rostogolește Laserul carabinei o luminează direct pe Mira Ea se deplasează, târându-se pe podea, până sub standul cu fructe Brusc halele sunt invadate de douăzeci și patru de polițiști, șase pe fiecare intrare Mira încearcă să raporteze, dar nu reușește să contacteze pe nimeni În următoarea secundă, vede asasinul la numai zece metri de ea Mișcările lui sunt iuți și precise Se îndreaptă spre bucătăria restaurantului pescăresc, atunci când Mira își ridică pistolul Glock, țintește și trage trei gloanțe în el • Criminalul este atins de un glonț în brațul stâng, chiar în momentul în care pătrunde pe ușile batante, în bucătăria întunecată Continuă de-a lungul mesei de prăjit, dărâmă câteva vase de inox și merge direct la o ușă mică, de metal Simte sângele cald curgându-i pe mână în jos Glonțul l-a lovit în plin E vorba de gloanțe cu vârful găurit și înțelege că brațul îi este ciopârțit serios, dar că artera e în ordine Fără să se oprească și să cerceteze rana, deschide ușa spre un ascensor de mărfuri, continuă drept înainte, deschide cealaltă ușă a ascensorului, iese într-o trecere îngustă și lovește cu piciorul în ușa de metal cenușiu Iese în lumina dimineții, într-o curte interioară asfaltată în care se află parcate opt automobile Peretele mare, înalt dinspre hale este galben și neted Ca fundalul unor culise Dă jos patul detașabil al armei automate, aleargă spre un Volvo roșu, mai vechi, fără protecție antifurt și sparge geamul lateral-spate, se întinde și deschide ușa din față Din hale se aud focuri de armă automată Se așază, sparge apărătoarea de plastic din jurul butucului, rupe blocajul de volan, scoate partea din spate a sistemului de pornire și pornește mașina cu lama cuțitului 80 Unda de presiune Stewe Billgren tocmai a văzut doisprezece polițiști cu armament greu alergând pe ambele uși ale halelor A stat cu pistolul ațintit spre ușa cea mai apropiată, în vreme ce Mira a dispărut împreună cu un coleg din unitatea 5, în urmă cu mai puțin de zece minute Acum, ea a primit întăriri Stewe se ridică ușurat și se așază în mașină, pe locul șoferului Lumini albastre trec peste pereți până departe, spre Storgatan Stewe privește radioul poliției, lucirea palidă a unității RAKEL care se află deasupra unui radio obișnuit, S70M Brusc vede în oglinda din spate o mișcare neobișnuită Partea din față a unui Volvo roșu vechi apare pe aleea casei de lângă hale Automobilul rulează lent pe trotuar și face la dreapta, pe Humlegårdsgatan Apoi se apropie de el din spate, îl depășește și o ia pe Majorsgatan, chiar prin fața lui Cerul luminos se oglindește în geamuri și Stewe nu poate vedea persoana de la volan Își aruncă din nou privirea spre piață și-o vede pe șefa acțiunii vorbind la telefon Stewe se gândește că ar putea să se ducă la ea, s-o întrebe de Mira, când începe să pună cap la cap ce a observat Se întâmplă absolut neașteptat Bărbatul din mașina Volvo roșie a dat drumul la volan, ca să schimbe viteza Nu-și folosea brațul stâng Geaca neagră a lucit Era sânge, gândește Stewe, în vreme ce inima începe să-i bată mai iute Brațul stâng era ud și cerul nu se oglindea în geamul din spate Cerul luminos al nopții care făcea ca el să nu vadă chipul șoferului nu era reflectat în geamul din spate, deoarece acesta nu mai exista Pe locul din spate zăceau împrăștiate cioburi de sticlă Geamul era spart și brațul șoferului era plin de sânge Stewe Billgren reacționează repede și eficient Cheamă șeful de acțiune prin stație, în același moment în care mașina roșie o ia pe Majorsgatan Cum nu primește răspuns, se hotărăște să urmărească vehiculul suspect Nu este vorba de o hotărâre concretă, are doar o reacție, fără să se mai gândească la propria siguranță Pornește mașina și schimbă viteza Chiar în momentul în care o ia pe Majorsgatan, Volvo-ul roșu accelerează, în fața lui Șoferul a înțeles că a fost descoperit Cauciucurile derapează scrâșnind și prind priză Ambele mașini măresc viteza, străbat strada îngustă, prin fața bisericii neogotice a Sfintei Treimi și ajung la o intersecție în T Stewe bagă în viteza a patra, se apropie din spate, se gândește că trebuie să ajungă paralel cu cealaltă mașină și să oblige șoferul să oprească Botul mașinii se apropie cu o viteză amețitoare Volvo cotește la dreapta, pe Linnégatan, dar virajul este atât de strâns, încât automobilul urcă pe trotuar, chiar sub prelata roșie a unei terase, distrugând câteva mese Așchii de lemn și bucăți de metal se învârt în jur Aripa din față-stânga atârnă ruptă și se târăște pe trotuar scoțând scântei Stewe vine din urmă, schimbă într-o viteză superioară pe strada îngustă, ajunge la intersecție, pune frână și cotește, derapează și în curbă câștigă câteva secunde Schimbă din nou viteza și se apropie de Volvo-ul roșu din spate Ambele mașini merg foarte repede pe Linnégatan Aripa din față a Volvo-ului se desprinde și se izbește cu o pocnitură în parbrizul lui Stewe El pierde viteză, dar apasă din nou pe accelerație Un taxi de pe o stradă laterală claxonează prelung după ei Conduc amândoi pe contrasens și depășesc două automobile care merg mai încet Stewe apucă să întrezărească barierele prost plasate din jurul pieței Östermalm Curioșii au început deja să se adune Strada se lărgește lângă Muzeul de Istorie și Stewe încearcă din nou să stabilească legătura prin stație cu centrul de operațiuni — Automobil de supraveghere civilă Alfa! strigă el — Te aud, răspunde o voce — Îl urmăresc pe Linnégatan, în direcția Djurgården! strigă Stewe în stație Conduce un Volvo roșu… Stewe pierde legătura, iar aparatul cade pe podea, atunci când mașina se izbește de-o barieră de lemn pusă în fața unei grămezi de nisip Roata din dreapta-față se ridică de la pământ, el răsucește volanul la stânga, trece peste porțiunea de unde a fost scos asfaltul, apasă pe ambreiaj și evită derapajul în cealaltă direcție Intră pe banda opusă, recapătă controlul asupra mașinii și apasă accelerația Urmărește Volvo-ul, mergând spre strada Narva, cu două benzi, care traversează Linnégatan Un autobuz este obligat să frâneze din cauza Volvo-ului Derapează în intersecție, partea din spate alunecă și lovește un stâlp Cioburi se răspândesc pe peluză și pe trotuar O femeie încearcă să se ferească și cade Șoferul autobuzului frânează, roțile scrâșnesc pe asfalt, acoperișul este zgâriat de o creangă dintr-un copac Stewe urmărește Volvo-ul în direcția sălii de concerte Berwald, ajunge paralel cu acesta și vede șoferul îndreptând un pistol spre el Pune frână în același moment în care glonțul intră prin fereastra laterală și trece la zece centimetri de fața lui Cabina se umple de cioburi care sar în toate direcțiile Volvo-ul trece peste o bicicletă parcată care poartă o reclamă pentru Cafeneaua Linda Se aude o trosnitură și bicicleta zboară prin aer peste capotă Se lovește de pământ în fața mașinii lui Stewe Scrâșnește sub roți și lovește caroseria Intră cu viteză în curba abruptă dinspre Strandvägen, direct peste refugiul dintre copaci Stewe accelerează la ieșirea din curbă Roțile derapează pe asfalt Intră în primul val al traficului de dimineață, aude scrâșnet de frâne și o lovitură surdă, o ia la stânga, pe lângă sala de concerte Berwald, peste refugiul cu iarbă și intră pe aleea Dag Hammarskjöld Stewe scoate pistolul și-l pune printre cioburile de sticlă, pe scaunul de lângă el Se gândește că va ajunge din urmă Volvo-ul pe Djurgårdsbrunnsvägen și atunci va încerca să se apropie pe stânga și să neutralizeze șoferul, oblic din spate Viteza se apropie de 130 de kilometri pe oră, când trec de Ambasada SUA aflată în spatele împrejmuirii înalte și cenușii Brusc Volvo-ul părăsește drumul, cu cauciucurile scrâșnind și face la stânga, imediat după Ambasada Norvegiei, urcă pe trotuar, apoi intră pe aleea dintre copaci Stewe reacționează cu un pic de întârziere și e obligat să mai ia o curbă, cotind prin fața unui autobuz, peste trotuar, străbătând peluza și trecând printre câteva boschete înalte Cauciucurile se izbesc de marginea trotuarului, când înconjoară Institutul Cultural Italian Urcă pe trotuar, deraiază la stânga, pe Gärdesgatan și vede imediat Volvo-ul Stă nemișcat pe drum, cam la o sută de metri, în mijlocul intersecției spre Skarpögatan Stewe întrezărește silueta șoferului prin geamul din spate Ia pistolul de pe scaun și se apropie cu băgare de seamă Girofarurile unor mașini de poliție se văd pe Valhallavägen, dinspre sediul televiziunii Bărbatul îmbrăcat în negru părăsește Volvo-ul roșu și începe să alerge în jos, pe drumul spre Ambasada Germaniei și cea a Japoniei Stewe accelerează, exact în momentul în care Volvo-ul explodează într-un glob de foc și fum Simte în față unda de presiune și bubuitul îi izbește urechea Lumea e straniu de tăcută, atunci când urcă pe trotuar cu mașina, în fumul negru care se învălătucește peste ce a mai rămas din Volvo Nu-l poate vedea pe șofer Nu avea încotro s-o ia Mărește viteza și conduce printre barierele înalte, se oprește când drumul se termină, iese din mașină și aleargă înapoi, cu arma în mână Șoferul a dispărut Lumea este în continuare lipsită de sunet, dar se aude un susur ciudat, ca și cum s-ar apropia o vijelie Stewe poate vedea strada cu ambasadele în spatele gardurilor de sârmă cenușie În acest scurt interval, bărbatul n-a putut ajunge prea departe Trebuie să fi intrat în curtea vreuneia dintre ambasade, tastând codul la vreo poartă sau sărind peste vreun gard înalt Oamenii ies afară ca să vadă ce a provocat explozia Stewe privește în jur, face câțiva pași, se întoarce și privește din nou Dintr-odată, îl descoperă pe infractor înăuntru, în curtea Ambasadei Germaniei, lângă clădirea principală Se comportă normal, deschide ușa și intră Stewe Billgren coboară pistolul, încearcă să se liniștească, respiră mai încet Un gând a început să-l sâcâie Știe că reprezentanțele diplomatice străine se bucură de drept extrateritorial, un privilegiu care-l oprește să-l urmărească pe infractor fără să fie invitat s-o facă Trebuie să se oprească, nu poate să mai facă nimic, competența poliției suedeze încetează la poarta ambasadei 81 Ambasada Germaniei Un polițist în uniformă se află la zece metri de bariera de pe Sturegatan, lângă Humlegården, când Joona Linna se apropie cu mașina în mare viteză Polițistul încearcă să-l oblige să aleagă altă rută, dar Joona merge mai departe, trage lângă trotuar și iese din automobil Se legitimează în grabă, se apleacă trecând pe sub banda de plastic care marchează zona interzisă și începe să alerge pe Humlegårdsgatan în sus, spre hale Au trecut doar optsprezece minute de când a primit comunicarea, dar schimbul de focuri s-a terminat și ambulanțe au început să vină la locul respectiv Șefa acțiunii, Jenny Göransson, tocmai primește un raport despre încheierea urmăririi din Orașul Diplomaților S-ar putea ca infractorul să se fi refugiat în Ambasada Germaniei Saga Bauer stă în fața halelor și vorbește cu o colegă care are o pătură pe umeri Saga întâlnește privirea lui Joona și îi face semn să se apropie El vine lângă cele două femei, dând din cap spre Saga — Credeam că eu o să ajung primul, spune el — Te miști prea încet, Joona — Da, răspunde el, zâmbind Femeia cu pătura pe umeri îl privește, salutându-l — E Mira Carlsson, de la Span, explică Saga A fost printre primii care au intrat în hale și crede că l-a rănit cu un foc de pistol — Dar nu i-ai văzut fața, constată Joona — Nu, răspunde Mira Joona privește spre intrarea în hale și apoi se întoarce spre Saga — Au spus că toate clădirile din jur vor fi asigurate, bombăne el — Strategii au considerat că distanța era prea mare, ca să… — S-au înșelat, o întrerupe Joona — Da, răspunde Saga și face un gest spre hale Se afla în spatele grilajului, în poarta aceea și a tras un foc prin fereastra de la apartamentul ei — Am auzit, a avut noroc, spune el cu glas scăzut Zona din jurul intrării principale în halele Östermalm e înconjurată cu bandă de plastic, plăcuțe cu cifre marchează primele descoperiri ale anchetei de la fața locului: o urmă de pantof, un cartuș gol de la un glonț cămășuit, muniție de precizie americană Mai departe, prin ușile deschise, Joona poate vedea câteva roșii care s-au rostogolit pe podea și un încărcător în formă de semicerc de la o carabină automată 5, de fabricație suedeză — Stewe Billgren, spune Saga Colegul de la Span… cel care a urmărit infractorul până în Orașul Diplomaților, afirmă că l-a văzut intrând pe intrarea principală în Ambasada Germaniei — S-ar putea să fi văzut greșit? — E posibil… Suntem în contact cu ambasada și ei afirmă că nu… Ea privește în carnetul de însemnări… afirmă că nu a avut loc nicio activitate neobișnuită pe teritoriul ambasadei — Ai vorbit cu Billgren? — Da Saga îi aruncă o privire gravă lui Joona: — A avut loc o explozie și el aproape nu mai aude, dar este absolut sigur de ce a văzut, a văzut clar cum infractorul a intrat în ambasadă — S-a strecurat poate prin ușa din spate — În orice caz, acum avem oameni în jurul tuturor clădirilor și avem un elicopter în aer Așteptăm decizia de a intra înăuntru Joona aruncă o privire iritată dincolo de hale — O să dureze ceva Își scoate telefonul mobil și spune ca pentru sine: — Vorbesc cu Klara Olofsdotter Klara Olofsdotter este procuror-șef la Cancelaria Procuraturii Internaționale Ea răspunde la al doilea semnal — Știu că ești tu, Joona Linna, spune fără să-l salute Și știu despre ce este vorba — Atunci, cu siguranță știi că trebuie să intrăm înăuntru, răspunde Joona Vocea lui e aspră — Nu e așa de ușor E al naibii de delicat Am vorbit cu secretara ambasadorului la telefon, îl lămurește Klara Olofsdotter Și ea susține că totul este în regulă la ambasadă — Credem că el se află înăuntru, insistă Joona cu încăpățânare — Dar cum ar fi putut pătrunde în ambasadă? — Poate fi cetățean german, care își cere dreptul la ajutor consular, ei tocmai au deschis, poate fi un angajat suedez cu jumătate de normă, poate avea cartelă de intrare sau… vreun statut diplomatic, poate imunitate, s-ar putea să fie protejat de cineva, nu știm încă, poate fi rudă apropiată cu atașatul militar sau cu Joackim Rücker — Dar noi nu știm nici măcar cum arată, spune ea Nu există niciun martor, cum am putea intra în ambasadă fără să știm… — Pot să aduc un martor, o întrerupe Joona O clipă, se lasă tăcerea Joona o aude pe Klara Olofsdotter respirând în receptor — Atunci, voi avea grijă să intrați, spune ea 82 Chipul Joona Linna și Saga Bauer stau în apartamentul protejat de lângă piața Östermalm Nicio lampă nu e aprinsă Dincolo de ferestre, cerul dimineții e luminos Penelope Fernandez stă pe podea, cu spatele sprijinit de perete și arată spre fereastră — Da, pe acolo a intrat glonțul, confirmă Saga pe un ton reținut — Lampa m-a salvat, spune Penelope încet, coborând mâna Privesc resturile lămpii, firul care mai atârnă și fasungul rupt — Am stins, ca să văd mai bine, ca să văd ce se întâmpla în piață, explică Penelope Lampa a început să se legene și el a crezut că sunt eu, nu-i așa? Credea că mă mișc, că de la corpul meu venea căldura Joona se întoarce spre Saga — Avea lunetă? Saga dă din cap aprobator — După cum spune Jenny Göransson, da — Ce anume? întreabă Penelope — Ai dreptate – cu siguranță lampa ți-a salvat viața, răspunde Joona — Dumnezeule, geme ea Joona o privește liniștit și ochii lui cenușii strălucesc — Penelope, spune cu seriozitate I-ai văzut fața, nu-i așa? Nu acum, înainte Ai zis că nu era adevărat Înțeleg că ești speriată, dar… Acum vreau să dai doar din cap, în cazul în care crezi că-l poți descrie Ea își șterge repede obrajii, ridică ochii spre bărbatul înalt și apoi clatină din cap — Poți să ne dai vreun semnalment? întreabă cu grijă Saga Penelope se gândește la glasul comisarului criminalist, la blândul accent finlandez și se întreabă cum știe acesta că ea a văzut chipul urmăritorului L-a văzut, dar nu știe dacă l-ar putea descrie A fost așa de rapid L-a întrezărit doar, cu ploaia în față, în secundele după ce bărbatul îi ucisese pe Björn și pe Ossian Și-ar dori să-și alunge orice urmă de amintire Dar chipul lui ostenit, aproape întristat este iar și iar luminat de strălucirea albă a unui fulger Saga Bauer se duce la Joona, care stă în fața ferestrei găurite de glonț și citește pe telefonul său un mesaj lung — Klara Olofsdotter a vorbit cu juristul-șef, care a vorbit cu ambasadorul, spune Joona Peste o oră, trei persoane au acces pe teritoriul ambasadei, timp de patruzeci și cinci de minute — Trebuie să plecăm acum, hotărăște Saga — Nu e nicio grabă, răspunde Joona întârziind cu privirea pe fereastra ce dă spre piață Jurnaliștii se înghesuie dincolo de barierele puse de poliție în jurul halelor — I-ai spus că trebuie să avem spatele asigurat? întreabă Saga — Trebuie să discutăm asta cu serviciile de pază germane — Cine intră? Cum vom face? Joona se întoarce spre ea — Mă întreb… Colegul care l-a urmărit pe asasin… — Stewe Billgren, spune ea — Da, Stewe Billgren N-ar putea să-l identifice? — Nu i-a văzut fața, nimeni nu i-a văzut fața, răspunde Saga, așezându-se apoi pe podea, lângă Penelope Stă lângă ea un moment, sprijinindu-se de perete exact ca aceasta, respirând adânc, în vreme ce-i adresează prima întrebare: — Ce vrea de la tine? Cel care te vânează – știi de ce s-au întâmplat toate astea? — Nu, răspunde precaută Penelope — Vrea să aibă o fotografie pe care tu ai prins-o cu bandă adezivă pe ușa de sticlă din apartamentul tău, spune Joona, rămânând întors cu spatele Penelope lasă capul în jos și aprobă vag — Știi pentru ce vrea să aibă fotografia? — Nu, răspunde ea, începând să plângă Saga așteaptă un moment, apoi spune: — Björn a încercat să stoarcă bani de la Carl Palmcrona și… — Eu n-am știut nimic, o întrerupe brusc Penelope, recăpătându-și calmul Nu am fost cu el — Am înțeles asta, încuviințează Joona Saga îi atinge mâna lui Penelope — Tu ai fost fotograful? întreabă ea — Eu? Nu, eu… Fotografia a venit doar la Svenska Freds… eu sunt purtătoare de cuvânt și… Tace — Fotografia a venit prin poștă? — Da — De la cine? — Nu știu, răspunde ea repede — Nu era și o scrisoare? întreabă Joona — Nu, nu cred, adică, n-am văzut — Doar un plic cu o fotografie? Ea dă din cap — Mai ai plicul? — Nu — Ce era scris pe el? — Doar numele meu și Svenska Freds… nu căsuța poștală 2088, ci doar numele — Penelope Fernandez, spune Saga Svenska Freds — Ai deschis plicul și ai scos fotografia, continuă Joona Ce ai văzut în acel moment? Ce reprezenta fotografia pentru tine? — Ce reprezenta? — Ce-ai văzut când ai privit-o? Ai recunoscut persoanele? — Da… pe trei dintre ele, dar… Tace — Povestește, ce-ai gândit când ai privit fotografia? — Că m-a văzut cineva la televizor, spune ea, concentrându-se o clipă, înainte de a continua M-am gândit că această imagine era așa de tipică… Palmcrona ar trebui să fie neutru, e absolut necesar… Și el merge la operă, stă și ciocnește pahare de șampanie cu șeful fabricii de armament Silencia Defence și cu un traficant de arme care activează în Africa și în Orientul Mijlociu… Îmi amintesc că atunci mi-am zis… acum știu oricum cine e Palmcrona — Da — Mi-a amintit de idioții de la Migrationverket, când a fost asta, cum ciocneau un pahar de șampanie rusească pentru că reușiseră să deporteze o familie Sărbătoreau pentru că le refuzaseră unor oameni neajutorați azilul în Suedia, o familie cu un copil bolnav… Penelope tace din nou — Știi cine era cea de-a patra persoană din fotografie? Femeia? Penelope neagă cu un gest — Agathe al-Haji, spune Saga — Aceasta e Agathe al-Haji? — Da… — De ce e…? Penelope tace, privind-o cu ochii ei mari, negri — Știi când a fost făcută fotografia? întreabă din nou Saga — Nu, dar ordinul de arestare împotriva lui Al-Bashir a fost dat în iulie 2009 și… Penelope tace brusc pentru a doua oară și se înroșește tare la față — Ce e? întreabă Saga aproape în șoaptă — Fotografia a fost făcută după aceea, spune Penelope cu glas tremurător Nu-i așa? A fost făcută după ordinul de arestare a președintelui — Ce te face să spui asta? întreabă Saga — Așa e? repetă Penelope — Da, răspunde Joona Culoarea îi dispare din obraji — Afacerea cu Kenya, rostește ea și buzele îi tremură Asta-i afacerea cu Kenya, aici, în fotografie, despre asta e vorba, e contractul cu Kenya Asta face aici Palmcrona, încheie vânzarea de armament pentru Kenya Am știut că ceva nu era în regulă, am știut — Continuă, o încurajează Joona — Kenya are contract stabil cu Marea Britanie Sudanul e cel care vrea să cumpere muniție Livrările vor trece doar prin Kenya, și pe urmă vor ajunge în Sudan și Darfur — Da, răspunde Saga Credem că așa e — Dar e interzis, e și mai rău… e trădare totală, încălcare a legilor internaționale, este vorba de crimă împotriva umanității… Tace din nou — Deci, din cauza asta s-a întâmplat totul, spune apoi, cu glas liniștit Și nu pentru că Björn a încercat să șantajeze — Încercarea lui de șantaj n-a făcut decât ca aceste persoane să afle că există o fotografie care ar putea să le demaște — Eu am crezut că fotografia era compromițătoare, spune Penelope, și nimic mai mult — Pentru ei, totul a început când Palmcrona i-a sunat și a povestit despre șantaj, explică Saga Înainte de asta, nu știau că există fotografia Convorbirea cu Palmcrona i-a speriat Nu puteau ști cât de mult sau de puțin dezvăluia Dar, de bună seamă, au înțeles că nu era bine Nu știm cum au gândit Poate au crezut că tu sau Björn este cel care i-a fotografiat în lojă — Deși… — Nu puteau să știe câte informații dețineți voi Dar nu voiau să-și asume niciun risc — Înțeleg, spune Penelope Și este în continuare același lucru – nu-i așa? — Da Penelope dă din cap pentru sine — În ochii lor, eu pot fi singura martoră a afacerii, remarcă ea — Au pus mulți bani în contractul cu Kenya — Nu se poate, șoptește ea — Ce spui? Penelope înalță privirea, întâlnește ochii Sagăi și spune: — Nu se poate să pompeze muniție în Darfur, nu se poate, am fost acolo de două ori… — Nu le pasă, e vorba doar de bani, spune Saga — Nu, e vorba de… e vorba despre mult mai mult, răspunde Penelope, întorcând privirea spre perete E vorba despre… Tace, amintindu-și sunetul scrâșnit când o figurină de pământ era zdrobită sub copitele unei capre O femeie mică de argilă uscată era transformată în fărâme Un copil râdea și striga că fusese urâta de mamă a lui Nufi Toți darfurienii vor muri, vor fi stârpiți toți, striga copilul cu chipul plin de veselie — Ce încerci să spui? întreabă Saga Penelope o privește țintă câteva secunde, dar nu răspunde Se scufundă doar în amintirea lunii petrecute în Kenya și în sud-vestul Sudanului După o călătorie lungă și fierbinte cu mașina, ajunseseră în lagărul de refugiați din Kubbum, la sud-vest de Nyala, în Janub Darfur, în sudul Sudanului Din prima zi ea luptase împreună cu Jane și cu bărbatul poreclit Grey, ca să ajute victimele raidurilor miliției Janjawid În timpul nopții, Penelope fusese trezită de trei băiețandri care aparțineau miliției și care strigau în arabă că acum îi vor ucide pe sclavi Mergeau pe mijlocul străzii și unul dintre ei avea un revolver în mână Penelope stătea la fereastră și se uita la ei, când aceștia brusc s-au dus și au împușcat un bătrân care prăjea cartofi dulci Băieții mergeau pe stradă, priveau în jur, arătau cu degetul și apoi au luat-o drept spre baraca unde locuiau Penelope și Jane Penelope și-a ținut respirația când i-a auzit tropăind pe verandă și vorbind între ei agitați Brusc, au spart ușa barăcii și au pătruns pe coridor Penelope stătea nemișcată, ascunsă sub pat și spunea Tatăl nostru în gând Mobile au fost răsturnate, s-au lovit de podea, au fost făcute țăndări Apoi i-a auzit pe băieți din nou afară, în stradă Unul dintre ei râdea și striga că toți sclavii or să moară Penelope s-a târât până la fereastră și a privit O luaseră pe Jane, o trăgeau de păr și au aruncat-o pe pământ, în mijlocul străzii Ușa de la cealaltă baracă de lângă drum s-a deschis și Grey a ieșit afară cu o macetă în mână Băiatul slab i-a venit în întâmpinare Grey era poate cu treizeci de centimetri mai înalt decât băiatul și avea umerii foarte lați — Ce vreți? i-a întrebat Grey Chipul îi era serios și strălucea de transpirație Băiatul slăbănog nu i-a răspuns la întrebare, a ridicat doar pistolul și l-a împușcat în burtă Pocnitura a răsunat cu ecou între case Grey s-a dat înapoi poticnindu-se și s-a prăbușit pe spate, a încercat să se ridice, dar pe urmă a rămas nemișcat, cu mâna pe pântece — Un furu mort, a strigat unul dintre băieți, care o ținea pe Jane de păr Celălalt băiat a silit-o să-și desfacă picioarele Ea se lupta și vorbea necontenit cu ei, cu glas tare, liniștitor Grey le-a strigat ceva băieților Băiatul slab, cu pistol s-a întors la el, a țipat, i-a pus țeava pistolului în frunte și a apăsat pe trăgaci S-a auzit un clinchet, el a apăsat din nou, dar pistolul era gol, micul clinchet s-a auzit de șase ori A urmat un moment de ezitare pe stradă, apoi s-au deschis uși la alte barăci și femeile africane au început să iasă Băiețandrii i-au dat drumul lui Jane și au luat-o la fugă Penelope a văzut cinci femei alergând după ei A smuls pătura de pe pat, a alergat pe coridor, apoi afară, pe stradă A fugit la Jane și a învelit-o cu pătura, ajutând-o să se ridice — Du-te înăuntru, i-a spus Jane Se pot întoarce cu mai multe gloanțe, nu trebuie să te găsească aici, afară… Toată noaptea și o parte din dimineața următoare Jane a stat la masa de operație Abia la 10 s-a dus și s-a culcat în patul ei, din baracă Doar atunci când a fost sigură că i-a salvat viața lui Grey Până seara a lucrat în mod obișnuit și în ziua următoare activitatea din cortul-spital a revenit la normal Băieții mici o ajutau, dar erau mai atenți și uneori se prefăceau că n-o aud, când credeau că e prea sâcâitoare • — Nu, șoptește Penelope — Ce încerci să spui? repetă Saga Penelope se gândește că muniția nu trebuie să fie exportată în Sudan — Nu trebuie s-o facă, spune, oprindu-se din nou — Aveai o protecție mai bună în locuința subterană, remarcă Saga — Protecție? Nimeni nu mă poate proteja pe mine, o întrerupe Penelope cu glas ridicat — Probabil e rănit, vom intra și… — Vreau să vin și eu, spune Penelope — De ce ar trebui… — Pentru că i-am văzut chipul, răspunde ea Și Joona, și Saga tresar Penelope îl privește pe Joona — Ai dreptate, încuviințează ea L-am văzut — Timpul e scurt, dar apucăm să facem un portret-robot, rostește Saga cu glas neliniștit — N-are nicio importanță, spune Joona Nu putem reține o persoană pe teritoriul unei alte țări fără alte probe decât asemănarea cu un portret-robot — Doar dacă este indicată de către un martor, completează Penelope, se ridică și-l privește liniștită în ochi 83 Infractorul Penelope stă între Saga Bauer și Joona Linna, în spatele unei dube a poliției pe Skarpögatan, în fața ambasadei japoneze Se află la numai cincizeci de metri de intrarea Ambasadei Germaniei Simte pe umeri greutatea vestei antiglonț și cum o strânge peste piept Peste cinci minute, trei persoane vor primi drept de acces în ambasada germană, timp de patruzeci și cinci de minute, pentru a încerca să-l identifice și să-l aresteze pe suspect Penelope așteaptă în tăcere ca Joona să-i plaseze un pistol suplimentar în tocul de la spate El potrivește unghiul de mai multe ori, astfel încât arma de rezervă să poată fi scoasă rapid — Dar ea nu vrea, spune Saga — Nu-i nimic, îl asigură Penelope — Nu știm ce ne așteaptă acolo, înăuntru, explică Joona Sper că lucrurile se vor desfășura în liniște, dar dacă nu e așa, s-ar putea ca această armă să decidă sfârșitul Toată zona viermuiește de polițiști suedezi, oameni de la Säpo, grupuri de intervenție și câteva ambulanțe Joona Linna privește mașina arsă din care a mai rămas doar șasiul Bucăți din Volvo zac răspândite la încrucișarea de străzi Erixon a găsit deja o capsă detonată și resturi de nitroamină — Probabil hexogen, spune el, ridicându-și cu degetul ochelarii pe nas — Plastic, remarcă Joona, privindu-și ceasul Un câine-lup se învârte pe lângă picioarele unui polițist, se așază pe asfalt și gâfâie cu limba atârnând Saga, Joona și Penelope sunt escortați de un grup de intervenție până la bariera unde așteaptă patru polițiști germani cu chipurile de nepătruns — Nu te neliniști, îi spune Saga cu blândețe lui Penelope Vei identifica doar infractorul și, după ce faci asta, te vom escorta de acolo Personalul de securitate al ambasadei nu-l va aduce afară decât atunci când tu vei fi în siguranță Un polițist militar bine clădit cu față pistruiată ridică bariera, le dă drumul în zona de reprezentanță diplomatică, îi salută amabil și se prezintă drept Karl Mann, responsabil cu securitatea Ei îl urmează la intrarea principală Aerul dimineții este încă răcoros — Este vorba despre o persoană extrem de periculoasă, spune Joona — Am înțeles, am fost informați, răspunde Karl Mann Eu însă am fost aici întreaga dimineață și în acest loc nu se află decât diplomați și cetățeni germani — Puteți să ne dați o listă? întreabă Saga — Pot să vă spun că în acest timp sunt privite înregistrările făcute de camerele de supraveghere, îl lămurește Karl Mann Colegul dumneavoastră s-a înșelat – asta cred eu Am impresia că infractorul a trecut de poartă, dar că, în loc să intre, a înconjurat doar ambasada și a continuat să meargă spre sediul radiodifuziunii — E posibil, spune Joona calm — Câte persoane se află în ambasadă? întreabă Saga — E program de lucru și chiar acum sunt în curs de rezolvare patru chestiuni — Cinci persoane, deci? — Da — Și cât personal? întreabă în continuare Saga — Cincisprezece — Și personal de securitate? — Suntem cinci pentru moment, răspunde el — Nimeni altcineva? — Nu — Niciun tâmplar, zugrav sau… — Nu — Douăzeci și cinci în total, conchide Saga — Pentru început, o să aruncați singuri o privire? întreabă Karl Mann calm — Am dori să fim însoțiți de oamenii dumneavoastră, spune Saga — Câți? întreabă Karl Mann — Cât mai mulți și cu armament greu, dacă este posibil, răspunde Joona — S-ar părea că-l socotiți foarte primejdios, zâmbește el Pot să vă mai dau doi oameni — Nu știm ce ne așteaptă, dacă… — Ați spus că e rănit la umăr, obiectează Karl Mann Nu pot spune că eu mă simt neliniștit — Poate că n-a intrat niciodată înăuntru, poate că a părăsit deja ambasada, spune Joona pe un ton reținut Dar dacă mai este aici, trebuie să ne așteptăm la pierderi Joona, Saga și Penelope merg tăcuți pe culoarul de la parter împreună cu trei polițiști militari cu carabine automate și grenade de șoc Clădirea ambasadei a intrat în renovare timp de câțiva ani și activitatea a fost mutată în Artillerigatan Dar, deși renovarea nu e complet terminată, s-au mutat înapoi în primăvara asta Miroase a vopsea și a lemn de curând tăiat și unele podele mai sunt încă acoperite cu hârtie de protecție — Mai întâi, vrem să vedem vizitatorii, cei care nu fac parte din personalul ambasadei, spune Joona — Înțeleg, răspunde Karl Mann Simțind o liniște ciudată, Penelope pășește între Saga Bauer și Joona Linna Din cine știe ce motiv, nu crede că-l va întâlni pe asasin aici, în ambasadă Locul îi pare prea banal, prea obișnuit Dar observă cât de atent devine Joona, cum mișcările lui se schimbă și cum acesta cercetează cu privirea ușile și filtrele de aer Sunetul asurzitor al alarmei se aude brusc prin pereți și toți se opresc Karl Mann ridică stația și vorbește scurt în germană cu un coleg — E alarma de la o ușă care nu funcționează cum trebuie, explică el apoi în suedeză Ușa e închisă, dar alarma reacționează ca și cum ușa ar fi rămas deschisă timp de treizeci de secunde Continuă pe culoar și Penelope Fernandez devine conștientă de pistolul care îi saltă în spinare la fiecare pas pe care îl face — Aici, în față, stă Martin Schenkel care e atașat comercial, îi lămurește Karl Mann El a primit vizita lui Roland Lindkvist — Am dori să-i întâlnim, spune Joona — A rugat să nu fie deranjat înainte de prânz Joona nu răspunde Saga prinde brațul lui Penelope și rămân amândouă pe loc, iar ceilalți continuă să meargă până în fața ușii închise — Așteaptă un moment, îi spune polițistul militar lui Joona și ciocăne I se răspunde, așteaptă o clipă și apoi primește aprobarea să intre Deschide ușa, intră și închide în urma lui Joona aruncă o privire spre o încăpere fără ușă Plastic cenușiu industrial acoperă deschizătura ușii Se zăresc o grămadă de plăci de ipsos Plasticul se bombează ca o pânză de corabie, fâșâind ușor, Joona face un pas înainte, când în spatele ușii închise de la biroul atașatului comercial se aud voci și o bufnitură puternică Penelope se trage în spate, ar vrea s-o ia la fugă — Așteptăm aici, spune Saga pe un ton reținut și își scoate pistolul Penelope își amintește cum a fost ocupată această ambasadă, în primăvara lui 1975, de un comando Holger Meins Aceștia au luat ostatici douăsprezece persoane Din câte își aduce ea aminte cereau ca Andreas Baader, Ulrike Meinhof, Gudrun Ensslin și încă douăzeci și trei de persoane arestate din facțiunea Armatei Roșii să fie eliberate din închisoarea din Germania Occidentală Chiar pe acest coridor au alergat strigându-se unul pe altul, pe aici l-au târât de păr pe ambasadorul Dietrich Stoecker și au aruncat pe scări trupul însângerat al lui Heinz Hilegaart Nu-și mai amintește ce s-a spus, cum au decurs tratativele, dar după ce Helmut Schmidt, cancelarul federal, l-a anunțat pe ministrul de stat al Suediei Olof Palme că nu se va da curs cererii lor, doi dintre ostatici au fost împușcați Karl-Heinz Dellwo striga cu voce pițigăiată că va împușca câte o persoană pe oră, până când li se va răspunde cererii lor Acum, Penelope îl vede pe Joona Linna întorcându-se și mergând la ușa atașatului comercial Cei doi polițiști militari stau complet nemișcați Joona scoate un pistol mare, argintiu, îi ridică piedica și apoi bate la ușă Un miros de ars se răspândește pe culoar, ca și cum cineva ar fi uitat mâncarea pe foc Joona bate din nou, ascultă și aude un glas monoton, e ca și cum s-ar repeta necontenit aceeași frază Mai așteaptă câteva secunde, ascunde pistolul la spate și apasă clanța Polițistul militar Karl Mann stă drept sub lampa din tavan, cu carabina automată atârnând lângă șold Îl privește pe Joona, apoi întoarce privirea spre cealaltă persoană, care stă într-un fotoliu în fundul camerei — Herr Schenkel, acesta este comisarul suedez, spune el Cărți și dosare cu hârtii zac răspândite pe parchet, ca și cum ar fi fost măturate într-un gest de furie de pe birou Atașatul comercial Martin Schenkel stă în fotoliu cu privirea fixată pe televizor Se transmite în direct un meci de fotbal din Beijing, DFB-Elf întâlnește naționala Chinei — Nu aveați întâlnire cu Roland Lindkvist? întreabă Joona pe un ton rezervat — A plecat, răspunde Martin Schenkel fără să-și ia privirea de pe ecran Merg mai departe pe culoar Karl Mann pare prost dispus, le dă ordine celorlalți doi polițiști pe un ton brusc O femeie îmbrăcată într-o rochie cenușie străbate repede culoarul acoperit cu folie de protecție — Cine este? întreabă Joona — Secretara ambasadorului, răspunde Karl Mann — Am vrea să stăm de vorbă cu ea… Brusc o alarmă se declanșează urlând în întreaga clădire, o voce înregistrată explică în germană că nu este vorba despre un exercițiu, ci că toți trebuie să părăsească imediat clădirea și să nu folosească lifturile 84 Focul Karl Mann vorbește grăbit în stație și o ia spre scară — Arde la etaj, spune el scurt — Ce amploare are? întreabă Joona, mergând alături de el — Nu se știe încă, dar noi evacuăm ambasada, unsprezece persoane se află acolo, sus Karl Mann ia un extinctor dintr-un dulap și-l pregătește de utilizare — Ies afară cu Penelope! strigă Saga — El a declanșat incendiul, spune Penelope O să dispară, în vreme ce toți încearcă să stingă focul Joona îi urmează pe cei trei polițiști militari spre scară Pașii lor răsună între pereții reci de beton Aleargă tăcuți pe trepte și apoi pe culoar, la al doilea nivel Un miros puternic de fum îi întâmpină și văluri cenușii par să curgă din tavan Karl Mann deschide o ușă și aruncă o privire într-un birou gol Joona deschide ușa următoare, nici acolo nu se află nimeni Continuă să înainteze — Se pare că arde în sala Schiller, acolo se află și o bucătărie, spune Karl Mann, arătând cu degetul La capătul culoarului, pe sub ușa dublă se prelinge fum negru, într-un val continuu Fumul se ridică precum o apă tulbure în sus, spre pereți și ferestre O femeie strigă undeva În clădire bubuie înfundat, ca și cum s-ar apropia o furtună Se aude un zăngănit în spatele ușii duble, de parcă un geam mare ar fi explodat din cauza căldurii — Trebuie să scoatem oamenii afară, spune Joona Este… Karl Mann îi face semn să tacă, atunci când este chemat în stație Pune jos pe podea stingătorul cu pulbere, răspunde, schimbă câteva cuvinte în germană și se întoarce spre ceilalți — Atenție, spune el cu glas stăpânit Camera de supraveghere a descoperit pe monitoare un bărbat îmbrăcat în negru, se află în toaleta pentru bărbați și pune un pistol într-o chiuvetă — El este, afirmă Joona Karl Mann îl apelează pe ofițerul care urmărește camera și îl întreabă care-i poziția bărbatului în toaletă — Doi metri în dreapta ușii, explică apoi Sângerează puternic la umăr, stă pe dușumea… Dar fereastra este deschisă, e posibil să încerce să fugă pe acolo Aleargă peste folia de protecție, prin fața unei scări de zugrav și se opresc în spatele lui Karl Mann Aici e simțitor mai cald și fumul se rotește sub tavan ca aruncat dintr-un furtun de apă Pârâie și bubuie și au impresia că podeaua tremură sub picioarele lor — Ce armă are? întreabă Joona cu voce stăpânită — Au putut doar să vadă pistolul în chiuvetă, nu să… — Întreabă dacă are rucsacul în spinare, îi cere Joona Pentru că duce cu el… — Eu conduc intervenția, șuieră Karl Mann Karl Mann îi face semn unuia dintre oamenii lui, ei își cercetează rapid carabinele automate și apoi intră în vestiar Când îi vede dispărând, Joona ar vrea să-i avertizeze din nou El știe că tactica lor standard nu va funcționa într-o întâlnire cu asasinul Sunt doar niște muște care se apropie de păianjen Unul după altul se vor prinde în plasa lui Simte cum îl ustură ochii din cauza fumului Un păianjen își țese pânza din două feluri de fire, gândește el Firele cleioase de prindere și firele pe care se cațără el însuși Păianjenul își amintește modelul și de aceea poate alerga iute pe pânză, fără să se prindă în ea Joona ridică piedica pistolului Smith & Wesson și apoi îi urmează pe polițiștii militari, cu multă grijă Sunt deja în poziție, în fața ușii de la toaleta pentru bărbați Unul dintre ei, cu păr lung, blond care iese de sub cască, trage piedica unei grenade Deschide ușa, aruncă înăuntru grenada, paralel cu podeaua de gresie și apoi închide repede O explozie înăbușită se aude și celălalt polițist deschide ușa, țintind în întuneric Karl Mann face un gest, cerându-le să se grăbească Fără o secundă de ezitare, polițistul blond năvălește cu pușca automată ridicată și patul sprijinit pe umăr Inima lui Joona e cuprinsă de neliniște Apoi aude cum polițistul blond spune ceva cu glas speriat Sună aproape copilăros, lipsit de apărare În secunda următoare se aude o explozie puternică Polițistul este azvârlit afară din toaletă, cu fum și bucăți de tencuială rotindu-se în jurul lui Ușa e smulsă din țâțâni Celălalt polițist scapă arma, alunecă într-o parte și pune un genunchi în pământ Unda de șoc este așa de puternică, încât îl obligă pe Joona să facă un pas înapoi Polițistul militar blond zace pe spate, pe coridor Gura îi e deschisă și îi curge sânge printre dinți E inconștient și o schijă mare i-a intrat în pulpă Sângele șiroiește pe podea Joona se repede și îl trage deoparte, simte pe mâini căldura sângelui și face un garou rapid din centura bărbatului și una dintre mânecile cămășii răsucită strâns Unul dintre bărbați s-a prăbușit cu totul Geme cu glas speriat și tremurător Doi polițiști militari ajută un bărbat cu părul cărunt să înainteze pe coridor, e plin de funingine pe față și abia poate merge O femeie și-a înfășurat puloverul în jurul gurii și se grăbește spre ieșire, cu ochii holbați de spaimă Cu pistolul în mână, Karl Mann intră în toaletă peste cioburile de oglindă și faianță care trosnesc Îl găsește pe asasin zăcând pe jos Mai trăiește încă Picioarele i se zbat și brațele se rotesc în aer, fără știre Maxilarul și mari porțiuni din față au dispărut Karl Mann privește în jur, vede firul de oțel și înțelege că bărbatul probabil încercase să facă o cursă, în care să prindă o grenadă de mână, când a fost luat pe neașteptate de aruncarea grenadei și a scăpat din mână propriul său exploziv — Evacuăm restul, șoptește Karl Mann ca pentru sine și părăsește toaleta Joona își șterge sângele de pe mâini, cheamă centrala ca să trimită o ambulanță și în același timp o vede pe Penelope ieșind din casa scării Saga vine în urma ei pe coridor Ochii Penelopei sunt umflați, ca și cum ar fi plâns ore întregi Saga încearcă s-o liniștească, s-o țină la distanță, dar ea se smulge din mâinile acesteia — Unde e? întreabă, cu glas hăituit — Trebuie să ieșim! strigă Joona Coridorul se va aprinde curând Penelope trece prin fața lui, se duce la toaleta pentru bărbați și privește în încăperea distrusă, vede bărbatul pe podea, trupul tremurător și fața plină de sânge Scoate un geamăt, se dă la o parte, iese din nou pe culoar, caută să se sprijine de perete, dărâmă o fotografie înrămată a cancelarului federal Willy Brandt Tabloul cade pe podea și sticla se sparge, însă rămâne proptit de perete Penelope respiră foarte repede, are senzația că i se întoarce stomacul pe dos, înghite și simte cum Saga încearcă s-o tragă, s-o ducă din nou spre scară — Nu e el, scâncește — Trebuie să ieșim, o liniștește Saga, ducând-o cu ea Personalul ambulanței cu măști de protecție pe față îl transportă pe polițistul blond rănit Se aude o nouă explozie din cauza căldurii, ca o expirație adâncă Cioburi de sticlă și așchii de lemn se rotesc pe coridor Un om se dezechilibrează, cade și apoi se ridică Valuri de fum ies pe o ușă deschisă Un bărbat corpolent stă nemișcat pe coridor, în vreme ce îi curge sânge din nas pe cămașă și pe cravată Polițiștii militari le strigă tuturor să se îndrepte spre ieșirea de incendiu Flăcări ies pe ușa unui birou Folia de protecție de pe jos se aprinde și se răsucește în flăcări Două persoane aleargă aplecate, ținându-se de mână O femeie cu rochia de vară în flăcări țipă și un polițist militar o stropește cu spumă albă Joona tușește din cauza fumului, dar se duce totuși la toaleta pentru bărbați și cercetează distrugerile provocate de grenadă Asasinul zace acum total nemișcat, fața îi este înfășurată cu bandaje provizorii și cu comprese Prin gaura din umăr pulsează prin jacheta neagră un sânge întunecat la culoare Dulapul de perete cu trusa de prim ajutor se află pe podea, plasturi și comprese au căzut amestecându-se cu praful și cioburile de faianță Pereții sunt negri de funingine și multe dintre plăcile de faianță s-au desprins Cabinele sunt distruse, oglinzile, sfărâmate, apa curge pe podea dintr-o țeavă spartă Într-o chiuvetă zac șapte încărcătoare și un pistol marca Heckler & Koch În spatele unui vas de toaletă din altă cabină se vede rucsacul gol din nailon negru, gros Se aud strigăte, voci și ordine rapide Karl Mann sosește cu personalul ambulanței — Vreau să-l păzească cineva, spune Joona făcând un gest spre asasin, când cei de la salvare îl pun pe o targă și-l leagă de ea — Moare înainte ca mașina să ajungă la spital, spune Karl Mann, tușind în palmă — Vreau să-l păziți cât timp se mai află pe teritoriul ambasadei Karl Mann întâlnește privirea lui Joona și apoi dă ordin unuia dintre oamenii săi să păzească prizonierul și să-l predea poliției suedeze Fum gros, negru se învălătucește pe coridor, totul bubuie și pârâie Oamenii strigă și tușesc Toți fug aplecați, cu fețe speriate Karl Mann este chemat în stație și răspunde, se așază pe vine și vorbește scurt — Mai lipsește o persoană, trebuie că se află aici, sus, spune tușind Joona face un pas mare peste ușa care zace pe jos și merge la o ușă închisă, punând mâna pe clanță Lumina pâlpâie, apoi dispare cu totul Numai lucirea focului alunecă peste culoarul plin de fum, scântei ies rotindu-se pe câte o ușă deschisă Trosnește și vuiește violent, totul se topește răsucindu-se și contorsionându-se Joona întâlnește privirea lui Karl Mann și-i face semn să se dea înapoi Își scoate pistolul și deschide ușa câțiva centimetri, se trage la o parte, așteaptă o clipă și apoi aruncă o privire în întuneric Nu vede nimic, doar siluetele negre ale mobilelor de birou pe fundalul jaluzelelor lăsate O vagă mișcare a aerului venind dinspre podea îl face pe Joona să se ferească din linia de tragere — Evacuați locul! strigă o voce în spatele lui Joona se răsucește și vede patru pompieri cu măști grăbindu-se pe coridor, risipindu-se și cercetând sistematic fiecare încăpere Înainte să apuce să-i avertizeze, unul dintre pompieri își îndreaptă lanterna puternică în încăpere, ea se reflectă în doi ochi și un câine-lup latră obosit — Ne ocupăm noi, spune unul dintre bărbați Vă descurcați singuri? — Lipsește o persoană, răspunde Karl — Fiți atenți, îi avertizează Joona, privindu-l în ochi pe tânărul pompier — Vino acum, îl strigă Karl — Trebuie doar să mai văd un lucru Joona tușește, intră din nou în toaleta pentru bărbați, vede sângele de pe podea și pereți, se duce repede la una din cabine și trage spre el rucsacul negru al asasinului 85 Rolurile se inversează Penelope simte cum îi tremură picioarele, se ține cu mâna de barieră și are ochii ațintiți în asfalt Trebuie să lupte cu senzația de vomă Imaginea din toaleta bărbaților îi vibrează în fața ochilor Fața sfărâmată, dinții și sângele Greutatea vestei antiglonț o face să-și dorească să se culce jos, pe pământ Zgomotele din jur revin în valuri Se aude urlând sirena celei de-a doua ambulanțe Polițiștii strigă unul la altul, comunică prin radio Vede brancardieri alergând cu o targă Pe ea este întins bărbatul din toaletă Zace pe spate Fața îi e acoperită, dar sângele trece deja prin pansamente Saga se apropie de Penelope împreună cu o soră medicală Ea spune că Penelope e pe cale să intre în stare de șoc — Nu era el, plânge Penelope, când brancardierii pun o pătură peste bărbat — O să vină imediat un doctor să te consulte, spune sora Dar pot și eu să-ți dau ceva liniștitor Ai vreo boală de ficat? Atunci când Penelope scutură din cap, sora îi dă o capsulă albastră — Trebuie s-o înghiți întreagă… E o jumătate de miligram de Xanor, explică ea — Xanor, repetă Penelope, privind tableta din palmă — Te liniștește și nu e periculoasă, explică sora, plecând apoi în grabă — Caut niște apă, spune Saga, îndreptându-se spre o dubă de poliție Penelope își simte degetele reci Își privește palma și mica tabletă albastră Joona Linna a rămas în clădire Ies în continuare oameni, plini de funingine și tușind Diplomații șocați se strâng lângă gardul dinspre ambasada Japoniei, așteptând să fie transportați la spitalul Karolinska O femeie în fustă bleumarin și pulover se lasă jos, pe pământ și plânge cu o față neajutorată Un polițist se așază lângă ea, o ține pe după umeri și-i vorbește pe un ton liniștitor Unul dintre diplomați își linge buzele și își șterge necontenit mâinile pe un prosop, ca și cum nu le-ar putea curăța Un bărbat mai în vârstă, în costum șifonat stă cu chipul încremenit și vorbește la telefon Atașatul militar, o femeie între două vârste cu părul vopsit în roșu, și-a șters lacrimile și încearcă să fie de ajutor Cu privirea pierdută ține o pungă cu plasmă, în vreme ce personalul ambulanței transportă un pacient Un bărbat cu arsuri pe mâini a stat un moment cu o pătură pe umeri, ținându-și fața în mâinile bandajate Acum s-a ridicat, pătura a căzut pe pământ și el o ia încet, ca în vis, pe drumul asfaltat și apoi peste barieră Un polițist militar se ține de catargul de steag și plânge Bărbatul cu mâinile arse continuă să meargă în lumina clară a dimineții, o ia după colț și la dreapta, pe Gärdsgatan Penelope trage brusc aer în piept Ca o injecție cu apă înghețată, o senzație înspăimântătoare îi aleargă prin trup Nu i-a văzut fața, dar spatele îl vede Bărbatul cu mâinile rănite Știe că cel care merge spre Gärdet, cel care se îndepărtează agale de polițiști și de ambulanță, este el, urmăritorul Nu are nevoie să-i vadă chipul, pentru că i-a văzut spinarea și grumazul pe vasul de sub podul Skurusund, pe vremea când Viola și Björn mai erau încă în viață Penelope deschide palma și lasă să cadă capsula pe pământ Cu inima bubuind, o ia după el, cotește pe Gärdsgatan, lasă pătura să cadă, exact cum făcuse el, și grăbește pasul Începe să alerge, când îl vede cum se grăbește cu mișcări obosite printre copacii din crângul din față Pare slăbit, probabil din cauza rănii de la umăr și Penelope știe deja că acum nu va putea scăpa de ea fugind Câteva stăncuțe se ridică din coroana copacilor și zboară bătând din aripi Penelope înaintează printre copaci, se simte plină de forță, merge cu pași mari prin iarba pajiștii și-l vede la doar cincizeci de metri mai departe El se împleticește și se sprijină cu o mână de trunchiul unui copac Bandajul s-a desfăcut și îi atârnă în jurul degetelor Aleargă după el și-l vede părăsind crângul și șchiopătând în lumina soarelui, pe pajiștea întinsă Fără să se oprească, scoate pistolul pe care îl are la spate, îl privește, ridică piedica, încetinește și, ținând brațul drept, țintește spre picioarele lui — Oprește-te, șoptește, punând degetul pe trăgaci Glonțul pornește, reculul o izbește în braț și în mână, praful de pușcă îi arde mâna Glonțul dispare și Penelope vede cum asasinul încearcă să fugă mai repede Nu trebuia să te atingi de sora mea, gândește ea Bărbatul depășește un drum de acces, se oprește, se ține de umăr și continuă să meargă mai departe, prin iarbă Penelope aleargă, traversează drumul pe unde el tocmai a trecut și ridică din nou arma — Stai! strigă Glonțul pornește, smulgând iarba din pământ la zece metri în fața lui Penelope se simte clocotind de adrenalină, e foarte lucidă și concentrată Țintește spre picioarele lui și trage Aude pocnitura, simte reculul în braț și vede cum glonțul trece prin încheietura piciorului, apoi prin genunchi El țipă de durere și cade în iarbă, încearcă să se ridice, dar Penelope vine și mai aproape, merge cu pași mari și-l vede târându-se spre un mesteacăn solitar Stai, gândește Penelope și ridică din nou pistolul Ai înecat-o pe Viola și l-ai omorât pe Björn — Ai omorât-o pe sora mea mai mică, repetă cu glas tare și trage Glonțul intră în piciorul stâng și sângele țâșnește în iarbă Când Penelope ajunge lângă el, acesta stă cu spinarea sprijinită de copac, capul îi atârnă în față, bărbia e proptită în piept Sângerează puternic, respiră gâfâit, ca un animal, dar în rest este cu totul nemișcat Penelope se oprește în fața lui, stă cu picioarele depărtate în iarbă, la umbra copacilor ține pistolul îndreptat spre el — De ce? întreabă ea cu glas scăzut De ce e sora mea moartă, de ce e… Tace, înghite în sec, se apleacă așezându-se în genunchi, pentru a-i privi fața — Vreau să mă privești când trag Bărbatul își umezește buzele și încearcă să ridice capul E prea greu, nu are putere E pe cale să-și piardă cunoștința, din cauza lipsei de sânge Penelope țintește cu pistolul, se oprește, întinde în față cealaltă mână, îi ridică bărbia și-l privește în ochi Strânge fălcile tare, când îi vede din nou trăsăturile obosite, chipul pe care l-a văzut la lumina fulgerului prin ploaie, lângă insula Kymmend Acum își amintește liniștea ochilor și cicatricea adâncă de pe gură Și în clipa aceasta, este la fel de liniștit ca atunci Penelope apucă să-și spună că e ciudat că nu pare deloc speriat de ea, când brusc el trece la atac Se mișcă neașteptat de repede, o prinde de păr și o trage spre sine În brațul lui este uimitor de multă forță și Penelope cade în față, lovindu-se cu fruntea de pieptul lui Nu apucă să facă nicio mișcare, că o apucă de încheietura mâinii și-i răsucește arma spre ea Penelope îl izbește cu toată puterea, cade pe spate în iarbă, iar când privește în sus, el ține pistolul ațintit spre ea și trage rapid de două ori 86 Trunchiul alb al mesteacănului Abia atunci când iese din casa scării luând-o repede pe culoarul de la parterul ambasadei, comisarul Joona Linna începe să simtă crisparea din plămâni și cât de tare îl ustură ochii Trebuie să iasă afară la aer, trebuie să respire Tușește, se sprijină de un perete, dar continuă să înainteze De la etaj se aude o nouă explozie și o lampă se desprinde din tavan, căzându-i în față Se aud sirenele mașinilor de pompieri Străbate cu pași repezi ultima parte din drum, până la ușa principală a ambasadei Pe spațiul asfaltat din fața ușii se află șase polițiști militari germani Ei păzesc postul de securitate improvizat Joona trage în piept aerul curat, tușește și privește în jur Două mașini de pompieri au înălțat scările spre zidurile ambasadei Dincolo de gard e plin de polițiști și paramedici Karl Mann e culcat pe iarbă și un medic stă aplecat deasupra lui, ascultându-i plămânii Penelope Fernandez se îndreaptă spre gardul dinspre Ambasada Japoniei, cu o pătură pe umeri În ultimul minut, Joona s-a întors la toaleta pentru bărbați și a luat rucsacul care fusese înghesuit în spatele unui rezervor de apă A fost doar un impuls Nu putea înțelege de ce asasinul ar fi vrut să ascundă un rucsac gol, de vreme ce lăsase la vedere pistolul și încărcătoarele Tușește din nou, deschide rucsacul și se uită în el Nu e complet gol Conține trei pașapoarte diferite și un cuțit, cu sânge proaspăt pe lamă Pe cine ai înjunghiat? se gândește Joona Privește din nou cuțitul, lama albă din pulbere metalică aglutinată, sângele care a început să se coaguleze, apoi își aruncă din nou ochii în jur, vede ambulanțele și oamenii de dincolo de gardul ambasadei O femeie cu rochia arsă zace pe o targă, ținând de mână o altă femeie Un bărbat mai în vârstă, cu pete de funingine pe frunte, stă în picioare vorbind la telefon, cu privirea goală Joona își înțelege greșeala, lasă rucsacul și cuțitul însângerat să cadă pe pământ și aleargă la poartă, strigând paznicului să-i dea drumul Apoi trece prin fața unor colegi, pășește peste banda de plastic care înconjoară zona, se strecoară fără o vorbă printre ziariști și continuă drept înainte Se oprește în fața ambulanței galbene care e gata de plecare — Ați cercetat rana de la umăr? strigă, în vreme ce-și arată legitimația — Poftim? întreabă șoferul — Bărbatul rănit în urma exploziei mai are și o leziune la umăr și eu… — Nu e prioritară, dacă te gândești la… — Trebuie s-o văd, îl întrerupe Joona Șoferul ambulanței e gata să protesteze din nou, dar ceva din glasul lui Joona îl face să renunțe, să facă ce-i spune acesta Joona dă înconjur ambulanței și deschide ușile din spate Bărbatul de pe targă are toată fața acoperită de comprese, masca de oxigen la nas și aspiratorul de mucozități la gură Unul dintre infirmieri îi taie cămașa, dezgolind rana de la umărul pacientului Nu este o rană de glonț, fără îndoială a fost făcută cu un cuțit, e o împunsătură adâncă Joona părăsește ambulanța, cercetează grăbit zona și întâlnește privirea Sagăi, printre oameni și mașini Ea ține un pahar de plastic cu apă în mână, dar, de îndată ce-i vede ochii, îl aruncă și o ia repede după el — Ne scapă din nou, își spune Joona Nu trebuie să scape Privește în jur, se gândește că adineauri, când a ieșit din ambasadă, a văzut-o pe Penelope ducându-se spre gardul ambasadei japoneze – avea pe umeri o pătură și a luat-o pe Gärdesgatan — Ia o pușcă, strigă el și începe să fugă Trece de barieră, cotește la dreapta, privește în jur, dar nu-i poate vedea nicăieri nici pe Penelope, nici pe asasin O femeie își lasă dalmațienii să alerge liber pe pajiștea din fața Institutului Cultural Italian Joona trece pe lângă o fațadă de un alb strălucitor, își scoate pistolul și se gândește că asasinul a fost salvat din ambasada plină de fum, împreună cu toți ceilalți Saga strigă ceva în urma lui, dar el nu aude, inima îi bate prea tare, are un zumzet în cap Mărește și mai tare ritmul, aleargă în direcția unei mici zone împădurite și aude deodată un foc de pistol Se poticnește într-un șanț, continuă pe un povârniș și ajunge între copaci Noi focuri de pistol sunt trase, pocniturile sunt scurte și ascuțite Joona se aruncă printre crengile dese și iese pe o pajiște luminată de soare La trei sute de metri distanță, o vede pe Penelope sub un mesteacăn, se mișcă încet Un bărbat stă jos sprijinit de trunchi, cu capul atârnând Penelope se lasă pe vine în fața lui, dar brusc se întâmplă ceva Este smucită în față și apoi cade pe spate Bărbatul ține un pistol îndreptat spre ea Joona ridică din mers pistolul și țintește, dar e prea departe Se oprește, ține arma cu amândouă mâinile, însă bărbatul o împușcă pe Penelope cu două gloanțe în piept Ea cade și rămâne culcată pe spate Joona o ia din nou la fugă Asasinul e obosit, însă ridică din nou arma, de data asta țintind spre el Joona trage un foc, dar nu nimerește Aleargă mai aproape și vede cum Penelope lovește cu picioarele, încercând să scape Asasinul privește în sus la Joona, apoi își îndreaptă ochii din nou spre Penelope O privește țintă, îndreptând pistolul spre fața ei Se aude o împușcătură Joona aude pocnitura puternică în spatele său Vâjâie pe lângă urechea dreaptă și, în aceeași secundă, o cascadă de sânge țâșnește din spinarea bărbatului Sângele izbește trunchiul alb al mesteacănului Glonțul cu vârful retezat pătrunde prin osul pieptului, direct în inima asasinului Joona continuă să înainteze, fără să-și ia ochii de la el O altă împușcătură se aude și Joona îl vede cum se clatină când glonțul intră doar la doi centimetri deasupra primului Joona coboară pistolul, se întoarce și o vede pe Saga Bauer la marginea pădurii, cu arma cu lunetă pe umăr Părul luminos, lung până la talie scânteiază în razele care trec printre frunze și chipul îi este concentrat, atunci când coboară pușca Penelope se ridică, se îndepărtează tușind, iese în soare Privește lung bărbatul mort Joona se apropie de el, aruncă pistolul la o parte cu piciorul și îi pipăie gâtul, ca să fie sigur că e mort Penelope își desface vesta antiglonț și o lasă să cadă pe pământ Joona se apropie de ea Fata face un pas spre el, pare că e gata să leșine Joona o înconjoară cu brațele și-i simte oboseala din corp, în vreme ce ea își odihnește obrazul pe pieptul lui 87 O pistă falsă Bărbatul cu fața distrusă, găsit în toaleta pentru bărbați din Ambasada Germaniei a murit la numai o oră după sosirea la spital A fost identificat ca fiind Dieter Gramma, secretarul atașatului cultural La o cercetare mai atentă, medicul legist Nils Åhlén a găsit pe hainele lui resturi de bandă adezivă, urme și răni pe încheieturile mâinilor și pe gât, ceea ce dovedea că fusese legat atunci când avusese loc explozia De asemenea, când cercetarea locului delictului a fost terminată și înregistrările camerelor de supraveghere au fost analizate, s-a putut reconstitui destul de exact cum decurseseră evenimentele: după ce sosise la biroul său de la etajul ambasadei, Dieter Gramma a deschis computerul, citindu-și poșta electronică Nu a răspuns la niciun mesaj, dar le-a marcat cu stegulețe pe trei dintre ele Apoi, s-a dus în sala de mese, a pornit mașina de cafea și a mers mai departe, la toaleta pentru bărbați Tocmai voia să deschidă ușa uneia dintre cabine, când a descoperit că un bărbat cu fața ascunsă de o glugă stătea în fața oglinzii de la chiuvetă Bărbatul îmbrăcat în negru era asasinul rănit care, cu pașaportul lui german, intrase în ambasadă pentru a scăpa de poliție și pentru a găsi adăpost A evaluat rapid în oglindă constituția fizică a lui Dieter Gramma, înainte să lipească cu multă grijă bandă adezivă peste lentila camerei de supraveghere Dieter Gramma probabil că nu reușise să scoată prea multe vorbe înainte ca bărbatul să-i apese un pistol în piept, să-l oblige să îngenuncheze și să-i pună bandă adezivă pe gură Asasinul și-a schimbat apoi geaca lui neagră cu haina de costum a lui Dieter Gramma, l-a legat de țevile de apă în poziție ghemuită, cu spatele spre camera de supraveghere A scos cuțitul și a vârât tăișul prin gaura de glonț din geacă, înfigându-l adânc în umărul stâng al lui Dieter Gramma Durerea, spaima și explozia de endomorfine îl amețiseră pe Dieter Gramma așa de tare, încât probabil că nici nu a înțeles prea bine cele ce s-au petrecut după aceea Asasinul a tăiat o bucată de fir de oțel cu un clește, a pus-o în jurul gâtului victimei și a răsucit sârma Prin acest laț a tras o bucată mai lungă de fir metalic, apoi a scos o grenadă, a prins un capăt al firului de grenadă și a ridicat cuiul de siguranță, ținându-l cu mâna Dacă i-ar fi dat drumul, grenada s-ar fi amorsat imediat și trei secunde mai târziu ar fi explodat În schimb, a prins cu bandă adezivă grenada având cuiul de siguranță ridicat pe pieptul lui Dieter Gramma, apoi a tras firul care atârna prin ochiul din jurul gâtului acestuia și l-a trecut prin jurul robinetului de la chiuvetă, întinzându-l apoi în fața ușii, ca pe o piedică Ideea era că, în momentul în care va intra cineva, acesta va declanșa grenada și, în haosul care avea să urmeze, se va crede că bărbatul cu rana de la umăr și fața distrusă de explozie era cel pe care îl vânau Probabil că asasinul nu mai era deosebit de rapid, ținând cont că pierduse mult sânge, totuși toată operațiunea nu-i luase mai mult de patru minute, din momentul în care Dieter Gramma intrase pe ușa toaletei, până când bărbatul și-a pus pistolul și încărcătoarele în chiuvetă, a aruncat rola de bandă adezivă, a ascuns geanta cu cuțitul plin de sânge în spatele rezervorului de apă dintr-una din cabine, a scos banda adezivă de pe lentila camerei de supraveghere, a pășit peste firul întins și a părăsit toaleta S-a împleticit pe coridor, a continuat până la sala de ședințe, a deschis ușa dublă, a intrat și a provocat un incendiu cu dezvoltare rapidă Apoi a ieșit și a bătut la ușa biroului funcționarei Davida Meyer, a fost primit și tocmai își povestea problema lui închipuită, când a început să sune alarma de incendiu Dieter Gramma a stat în genunchi aproape douăzeci și cinci de minute, strâns legat și cu o grenadă pe piept, înainte de-a fi descoperit cu ajutorul camerei de supraveghere Probabil încercase să țipe, fără să riște ca grenada să se desfacă din banda adezivă Autopsia arăta că un vas de sânge de la gât îi plesnise și că își mușcase limba până la sânge Ușa de la toaletă s-a deschis și o grenadă de șoc s-a rostogolit pe podea, nu una care aruncă în jur schije sau gloanțe de plumb, ca una obișnuită, care produce doar o puternică undă de șoc, într-o încăpere închisă Grenada a explodat și Dieter Gramma s-a lovit cu capul de țeavă și de peretele de faianță, leșinând Un tânăr polițist militar pe nume Uli Schneider a intrat în goană pe ușă, cu arma ridicată Toaleta era plină de fumul primei grenade și tânărului polițist i-a luat o secundă prea mult ca să înțeleagă ce însemna coliziunea cu firul de oțel Grenada a fost smulsă din banda adezivă de pe corpul lui Dieter Gramma și pana de siguranță a căzut Grenada s-a oprit lângă maxilarul acestuia, a alunecat puțin și apoi a explodat, distrugând totul în jur 88 Vizitatorul Joona Linna, Saga Bauer și Penelope Fernandez sunt transportați într-o dubă blindată prin Stockholm, îndepărtându-se de Orașul Diplomaților, de Strandvägen și de apa strălucitoare — L-am văzut, spune Penelope monoton Știam că n-o să se predea niciodată, c-o să mă vâneze necontenit Tace, privind țintă înainte — Și, până la urmă, mă va omorî, adaugă ea Închide ochii, stă nemișcată și simte legănatul ușor al mașinii Trec pe lângă ciudatul monument ridicat în amintirea lui Raoul Wallenberg Ca niște valuri înspumate sau o scriere ebraică, suflată peste pământ — Cine era? întreabă Penelope De ce mă vâna? — Un ucigaș profesionist, răspunde Joona Sunt numiți grobi — Nici Europolul, nici Interpolul nu au dovezi împotriva lui, explică Saga — Un ucigaș profesionist, repetă încet Penelope Prin urmare, a fost trimis? — Da, răspunde Saga, fără îndoială, dar nu vom găsi legătura cu cel care l-a angajat — Raphael Guidi? întreabă Penelope cu glas scăzut El este? Sau Agathe al-Haji? — Credem că este Raphael Guidi, răspunde Saga Pentru că, de fapt, nu are nicio importanță pentru Agathe al-Haji dacă tu vei depune mărturie și vei afirma că a încercat să cumpere armament… — Nu e niciun secret cu ce se ocupă ea, precizează Joona — Așadar, Raphael Guidi este cel care a trimis un asasin, dar… ce vrea de fapt? Știți? Totul are legătură cu fotografia? Așa e? — Raphael Guidi crede probabil că tu ai făcut fotografia, că ai văzut și ai auzit lucruri care pot să-l dea în vileag — Mai crede încă asta? — Probabil — Așa că, va trimite un alt ucigaș plătit? — Ne e teamă că așa e, răspunde Saga — Câtă vreme voi mai beneficia de protecția poliției? Voi primi o altă identitate? — Putem să vorbim despre asta, dar… — Voi fi vânată până ce nu voi mai avea puterea să fug, spune Penelope Trec de NK și văd trei tineri așezați în semn de protest în fața intrării principale — El nu va ceda, confirmă Joona cu gravitate De aceea trebuie să dezvăluim întreaga afacere, pentru că, dacă o vom face, atunci nu va mai exista niciun motiv să te vâneze pe tine — Nu vom ajunge la Raphael Guidi, suntem conștienți de asta, spune Saga Dar putem face al dracului de mult în Suedia, și asta o s-o simtă… — Ce anume? — Putem începe prin a stopa afacerea, explică Saga Pentru că vaporul de marfă nu va părăsi portul din Göteborg fără licența de export de la Axel Riessen — Și de ce n-ar da-o? — N-o va face niciodată, răspunde Joona Deoarece el știe despre toate astea la fel de mult ca noi — Bine, șoptește Penelope — Oprim afacerea și apoi îi luăm pe Pontus Salman și pe ceilalți care sunt amestecați, continuă Saga În mașină se lasă tăcerea — Trebuie s-o sun pe mama, spune Penelope după un moment — Ia telefonul meu, îi propune Saga Penelope îl ia, pare să ezite, dar pe urmă formează numărul și așteaptă — Bună, mamă, sunt eu, Penny Bărbatul acela, care… — Penny, sună cineva la ușă, trebuie să… — Mamă, așteaptă, o întrerupe Penelope cu neliniște în glas Cine sună? — Nu știu — Dar aștepți acum pe cineva? — Nu, dar… — Nu trebuie să deschizi, o întrerupe Penelope Mama spune ceva și pune jos telefonul Penelope îi aude pașii pe dușumea și soneria sunând din nou Ușa se deschide și se aud voci Penelope nu știe ce să facă Îi privește pe Saga și pe Joona care, la rândul lor, o privesc atenți Se aud păcănituri pe linie, un pocnet ciudat apoi, din nou vocea mamei — Mai ești acolo, Penny? — Da — E o persoană care te caută pe tine, îi spune mama — Care mă caută pe mine?! Penelope își umezește buzele — OK, mamă Dă-mi-o la telefon Aude un glas de femeie rostindu-i numele: — Penelope? — Da, răspunde ea — Trebuie să ne întâlnim — Cu cine vorbesc? întreabă Penelope — Ți-am trimis o fotografie — N-am primit nicio fotografie, răspunde Penelope — Bun răspuns, zice femeia Nu ne cunoaștem, dar de fapt eu sunt cea care ți-a trimis fotografia Penelope tace — Trebuie să ne întâlnim astăzi, cât mai repede posibil, continuă femeia și în glasul ei se simte tulburarea Am trimis o fotografie cu patru persoane într-o lojă, am făcut-o pe ascuns, în ziua de 13 noiembrie 2009 Una dintre cele patru persoane este bărbatul meu, Pontus Salman 89 Întâlnirea Casa lui Pontus Salman se află pe Roskullvägen, în Lidingö E o vilă din anii șaizeci și, deși are un aspect puțin desuet, emană eleganța acelor vremuri Joona parchează pe platforma cu dale de piatră din fața garajului și toți trei coboară din mașină Cineva a desenat cu stângăcie un penis pe poarta mare de la garaj Cad de acord ca Joona să aștepte cu Penelope în mașină, în vreme ce Saga se duce la intrare Ușa e deschisă, dar Saga sună totuși la o sonerie în formă de cap de leu Se aud trei semnale armonioase, pe urmă însă nu se întâmplă nimic Saga își scoate pistolul Glock, verifică încărcătorul, ridică piedica, sună din nou și apoi intră în casă E o casă construită în pantă și după hol se deschide o încăpere mare, cu bucătărie și sufragerie Prin ferestrele înalte se vede încântătoarea priveliște a radei portului Lidingö Saga trece prin bucătărie, privește în dormitoarele goale și se întoarce în hol, o ia pe scară în jos și deodată aude muzică din spatele unei uși cu literele R&R pe o plăcuță de alamă Deschide ușa și muzica se aude mai clar, este Traviata lui Verdi, cu Joan Sutherland La capătul culoarului cu gresie pe jos se vede scânteierea albastră a unei piscine luminate Saga se strecoară, încercând să distingă ceva în spatele muzicii I se pare că aude pași pe gresia udă Ține arma ascunsă lângă corp, continuă să înainteze, întrezărește niște piese de mobilier din nuiele și frunze de palmier Aerul este cald și umed Mirosul de clor și iasomie e din ce în ce mai puternic Ajunge la un bazin mare, cu faianță albastră, și cu o fereastră mare care dă spre grădina și apa de afară O femeie slabă având în jur de cincizeci de ani, îmbrăcată într-un costum de baie auriu și cu un pahar de vin în mână, stă în picioare lângă tejgheaua unui bar Lasă paharul când o vede pe Saga și îi iese în întâmpinare — Bună ziua, mă numesc Saga Bauer — Ce agenție? — Säpo Femeia izbucnește în râs și o sărută pe Saga pe amândoi obrajii, apoi se prezintă drept Marie-Louise Salman — Ai costumul de baie la tine? întreabă ea, întorcându-se la bar Picioarele îi lasă urme înguste pe plăcile de gresie Are corpul zvelt și pare bine antrenată E ceva studiat în felul ei de-a merge, ca și cum ar dori să-i dea Sagăi posibilitatea s-o admire pe-ndelete Marie-Louise Salman ia din nou paharul și se întoarce, aruncând o privire curioasă spre Saga, ca și cum ar vrea să vadă dacă aceasta chiar se uită la ea — Un pahar de Sancerre? întreabă femeia, cu glasul ei melodios — Nu, mulțumesc, răspunde Saga — Înot ca să mă păstrez în formă, chiar dacă am renunțat la profesia de model… E ușor să faci tulburări narcisice în branșa asta Da, o știi și singură Te simți ca naiba dacă nu mai sare nimeni să-ți aprindă țigara Marie-Louise se apleacă înainte și-i șoptește teatral: — Am o poveste de amor cu cel mai tânăr membru al formației Chippendale Știi cine e? De fapt, dă-i naibii, sunt varză toți — Sunt aici ca să vorbim despre fotografia pe care mi-ați trimis-o… — Știam că tipul n-o să-și țină gura, izbucnește ea cu o revoltă jucată — Cine? — Jean-Paul Gaultier — Designerul? întreabă Saga — Da, designerul, cu topul în dungi, designerul cu bărbuță aurie și guriță răutăcioasă Încă mă mai urăște Știam eu! Saga îi zâmbește răbdătoare și, privind-o întrebător, îi întinde halatul de baie, când vede că i s-a făcut pielea găină — Îmi place să-mi fie frig… Pentru că asta mă face dulce În orice caz, așa îmi spunea Depardieu primăvara trecută sau… Nu-mi mai amintesc, poate era dulciosul de Renaud N-are importanță Brusc se aud pași la intrarea spre piscină Marie-Louise privește nervoasă, ca și cum ar căuta pe unde să fugă — Alo? strigă o femeie — Saga! strigă Joona Saga face un pas înainte și-i vede pe Joona și Penelope venind la piscină împreună cu o femeie de vreo cincizeci de ani, cu părul negru aranjat într-o tunsoare frumoasă, băiețească — Marie-Louise, spune femeia cu un zâmbet neliniștit Ce faci aici? — Mă gândeam doar să înot puțin, răspunde ea Trebuia să mă răcoresc nițel între picioare — Știi că vreau să dai un telefon înainte — Iartă-mă, am uitat — Marie-Louise este sora lui Pontus și cumnata mea, explică femeia, apoi se întoarce spre Saga, prezentându-se: Veronique Salman — Saga Bauer, Säpo — Să ne așezăm în bibliotecă, spune Veronique și o ia înapoi, pe culoar — Pot să fac baie, dacă tot sunt aici? strigă Marie-Louise — Da, dar nu goală, răspunde Veronique fără să se întoarcă 90 Fotograful Saga, Joona și Penelope o urmează pe femeie prin mai multe încăperi de la parter, până ajung la bibliotecă O cameră destul de mică, cu vitralii în galben, cafeniu și roz, cărți în spatele ușilor cu geam, mobile tapisate cu piele închisă la culoare, șemineu și un samovar de alamă — Trebuie să mă scuzați că nu vă ofer nimic, dar sunt destul de grăbită, plec peste o oră… Veronique Salman privește cu nervozitate în jur și își netezește fusta cu palma, înainte de-a continua: — Trebuie… Vreau doar să vă spun ce e de spus, zice ea pe un ton stăpânit Nu voi depune mărturie, iar dacă veți încerca să mă obligați să vin ca martor, voi nega tot ce-am spus, indiferent de consecințe Îndreaptă un abajur, dar mâna îi tremură așa de tare, că abajurul se strâmbă din nou — Plec fără Pontus, el nu mă va urma, spune, ațintindu-și privirea în podea Gura îi tremură și timp de câteva secunde încearcă să se reculeagă, înainte de a continua: — Penelope, rostește, privind-o în ochi Trebuie să știi că înțeleg părerea ta despre Pontus, că e un nemernic, dar nu e, de fapt, nu e — N-am spus… — Așteaptă, te rog, o întrerupe femeia Vreau doar să spun că îmi iubesc soțul, dar că… Nu mai știu ce să cred despre ceea ce face el Înainte, îmi spuneam că oamenii au făcut dintotdeauna comerț cu arme Vânzarea de arme există de când e lumea Nu gândeam asta ca pe o scuză M-am ocupat mai mulți ani cu politica de securitate, la Ministerul de Externe Și, dacă lucrezi acolo, trebuie să accepți că e drum lung până la utopia despre o lume fără conflicte armate În practică, toate țările trebuie să aibă un departament de apărare, dar… există nuanțe, așa gândesc eu… Se duce la ușă, o deschide, privește și o închide din nou — Să exporți arme în țări aflate în război, să amplifici conflictele livrându-le și mai multe arme e complet lipsit de etică — Așa e, șoptește Penelope — Îl înțeleg pe omul de afaceri Pontus, continuă Veronique Salman Pentru că Silencia a avut cu adevărat nevoie de contractul acela Sudan este o țară mare, aprovizionarea cu muniție pentru puștile lor automate este nesigură, ei folosesc aproape numai Fabrique Nationale și în situația actuală Belgia nu mai livrează muniție Toată lumea e cu ochii pe ei, dar Suedia nu a fost niciodată o putere colonială, noi avem o reputație bună în regiune și așa mai departe Pontus a văzut posibilitățile și a acționat rapid, după ce s-a terminat războiul civil din Sudan Raphael Guidi a aranjat afacerea Trebuia să semneze contractul Totul era gata când tribunalul internațional de la Haga a emis pe neașteptate un ordin de arestare pentru președintele Al-Bashir, acuzat de implicarea directă în genocidul săvârșit de milițiile în Darfur — Exportul ar fi însemnat încălcarea legii internaționale, observă Saga — Toți știau asta, însă Raphael nu a oprit afacerea, a spus doar că a găsit noi clienți interesați A durat câteva luni, dar pe urmă el a explicat că armata Kenyei voia să încheie afacerea suspendată Era vorba despre aceeași cantitate de muniție, același preț și așa mai departe Am încercat să vorbesc cu Pontus, i-am spus că era clar ca lumina zilei că armamentul avea să ajungă în Sudan, dar mi-a răspuns că afacerea a fost preluată de Kenya, pentru că era o afacere bună și că aceștia aveau nevoie de muniție Nu știu dacă era convins de asta, de fapt, nu cred, însă a pus întreaga răspundere pe umerii lui Carl Palmcrona și ai ISP Dacă Palmcrona dă licența de vânzare, atunci totul este în ordine, spunea el, și… — Așa faci numai când vrei să-ți simplifici viața, observă Penelope — De aceea am făcut eu fotografia, voiam să știu cine se afla în lojă, am mers până acolo și am făcut o poză cu telefonul meu mobil, pe urmă i-am explicat lui Pontus că nu mă simt bine și că voi lua un taxi până la hotel — A fost un gest curajos, spune Penelope — Deși nu știam de fapt cât era de periculos, pe atunci n-o știam, răspunde Veronique Eram furioasă pe Pontus, voiam să-l fac să renunțe Am părăsit Alte Oper în mijlocul concertului și am privit fotografia abia în taxi Mi s-a părut o nebunie, partea cumpărătoare din lojă era reprezentată de Agathe al-Haji Și doar ea este consilierul pe probleme de apărare al președintelui Sudanului, vreau să spun, muniția avea să fie pompată direct în războiul civil de care nimeni nu voia să audă! — Genocid, șoptește Penelope — Când am ajuns acasă, i-am spus lui Pontus că trebuie să se retragă… Nu pot uita ochii lui, când m-a privit și a spus că este imposibil Am făcut un contract Paganini, a spus el și, când i-am văzut privirea, m-am speriat Era înspăimântat N-am îndrăznit să mai țin fotografia pe telefon, așa că am scos-o pe hârtie, apoi am șters-o din memoria mobilului și de pe hard diskul calculatorului; în cele din urmă, ți-am trimis fotografia ție Veronique Salman stă în picioare în fața lui Penelope, cu brațele atârnând și chipul ostenit — Nu știam ce se va întâmpla, spune ea cu glas scăzut Cum aș fi putut să știu? Îmi pare teribil de rău, nu pot spune cât… În încăpere se așterne pentru un moment tăcerea, în depărtare se aud zgomote de la difuzoarele piscinei — Ce este un contract Paganini? întreabă Joona — Raphael posedă mai multe viori de o valoare inestimabilă, explică Veronique Colecționează instrumentele la care a cântat Paganini, acum mai bine de o sută de ani Unele viori le are acasă, altele le împrumută unor muzicieni deosebiți și… Își netezește nervoasă părul, înainte de a continua: — Asta, cu Paganini… N-am înțeles exact, dar Pontus spune că, pentru Raphael, Paganini are o legătură directă cu aceste contracte, spune că ele sunt veșnice, despre asta vorbește Nu se scriu hârtii… Pontus mi-a povestit că Raphael pregătise totul El avea toate cifrele în cap, știa logistica, exact unde și când se va încheia afacerea I-a spus fiecăruia în parte ce se va cere de la el și cât de mult avea să câștige În momentul în care i-ai sărutat mâna, nu mai există nicio scăpare Nu poți să fugi, nu te poate ajuta nimeni, nici măcar să mori nu poți — De ce? întreabă Joona — Așa e Raphael… Nu știu, el este… E îngrozitor, murmură ea și buzele îi tremură El reușește să scoată… reușește să-i facă pe toți cei implicați să-i spună cum… cum își reprezintă cel mai îngrozitor coșmar — Ce anume? se miră Saga — Pontus a spus așa, că Raphael are această capacitate, răspunde femeia cu gravitate — Dar ce înțelege prin coșmar? întreabă Joona — L-am întrebat pe Pontus, dacă el i-a povestit ceva, răspunde ea cu chipul chinuit Dar n-a vrut să-mi zică nimic, nu știu ce să cred… Se face liniște în mica bibliotecă Veronique Salman are la subsuori pete mari, umede — Nu puteți să-l opriți pe Raphael, spune după o vreme, privindu-l pe Joona în ochi Dar trebuie să aveți grijă ca muniția să nu ajungă în Darfur — Vom avea, promite Saga — Înțelegeți… Dacă situația tulbure de după alegerile din Sudan nu s-a transformat într-o catastrofă totală, asta a depins destul de mult de faptul că ei nu mai aveau muniție, asta… Vreau să spun, dacă lucrurile se înrăutățesc, atunci organizațiile umanitare vor părăsi Darfurul Veronique Salman privește ceasul, îi spune lui Joona că trebuie să plece curând la aeroport, apoi se duce la fereastră și rămâne cu ochii visători pe geamurile colorate — Prietenul meu e mort, spune Penelope, ștergându-și lacrimile de pe obraji Sora mea e moartă, nu mai știu câți alții au murit Veronique Salman se întoarce spre ea: — Penelope, eu n-am știut ce să fac, aveam acea fotografie, m-am gândit că tu, mai mult decât oricine altcineva, vei identifica persoanele din lojă, explică ea Am crezut că tu vei înțelege ce semnificație are faptul că Agathe al-Haji cumpără muniție, tu, care ai fost în Darfur, ai contacte acolo, militezi pentru pace și… — Dar te înșelai, o întrerupe Penelope N-ai trimis fotografia la cine trebuia, eu am auzit de Agathe al-Haji, dar n-aveam nici cea mai mică idee cum arăta — Nu puteam trimite fotografia la poliție sau la redacția ziarelor, ei n-ar fi înțeles despre ce era vorba, ce însemnătate avea, nu fără explicații, iar eu nu le puteam explica circumstanțele, pentru că înțelesesem un lucru, și anume că nu trebuie să fiu legată în niciun fel acea fotografie Așa că ți-am trimis-o ție, voiam s-o scot din baza mea de date, să scap definitiv de ea — Dar acum ai dezvăluit în ce fel ai legătură cu fotografia, spune Joona — Da, pentru că eu… eu… — De ce? întreabă el Ce te-a făcut să-ți schimbi hotărârea? — Pentru că părăsesc țara și trebuie… Tace, privindu-și mâinile — Ce s-a întâmplat? — Nimic, plânge ea — Poți să ne povestești, spune Joona — Nu, e… — Nu e nicio primejdie, șoptește Saga Veronique își șterge lacrimile și apoi privește în sus: — Pontus mi-a telefonat de la casa de vacanță, plângea și mi-a cerut iertare, iar eu nu știu ce voia cu toate astea, dar pe urmă mi-a spus că va face totul ca să scape de coșmar 91 O ultimă ieșire O barcă de mahon lăcuit urcă și coboară liniștită pe lacul Malm, în spatele unui promontoriu mare Un vânt lin adie dinspre răsărit Aduce cu el un miros ușor de îngrășăminte, de la gospodăriile de peste apă Pontus Salman a lăsat vâslele, iar barca nu s-a deplasat mai mult de zece metri într-o oră Se gândește că ar fi trebuit să aibă cu el ceva de băut, dacă ar fi înțeles c-o să-i ia așa de mult timp să se împuște Își ține pușca în poală Singurul sunet care se aude este clipocitul apei și susurul vântului printre frunzele copacilor Închide ochii un moment, respiră adânc de câteva ori, deschide ochii și pune patul armei pe bordul bărcii, având grijă s-o proptească bine Ține între degete țeava încălzită de soare și o îndreaptă spre frunte, de probă I se face greață când își imaginează cum îi va fi zdrobit capul Mâinile îi tremură așa de tare, că trebuie să aștepte o clipă Se concentrează și îndreaptă țeava spre inimă Rândunelele au început să zboare jos, vânează insecte chiar deasupra apei Probabil va ploua la noapte, își spune O dâră albă se desenează pe cer, în urma unui avion și Pontus începe din nou să se gândească la coșmarul său Dintr-odată, simte că tot lacul se întunecă, ca și cum apa s-ar înnegri de dedesubt Întoarce din nou pușca spre el, ia țeava în gură, simte cum i se freacă de dinți, simte gustul metalului Se întinde după trăgaci, când aude zgomotul unui automobil Inima i se zbate în piept Într-o secundă îi trec prin minte o mulțime de gânduri, însă înțelege că trebuie să fie soția lui, pentru că e singura care știe unde se află Pune din nou pușca jos, simte cum inima îi zvâcnește, simte cum tremură, când încearcă să vadă casa printre copaci Un bărbat vine pe poteca dinspre debarcader Îi ia o vreme să înțeleagă că este comisarul acela, care a venit la birou și i-a arătat fotografia făcută de Veronique Dar, când îl recunoaște, un nou fior de spaimă îi străbate trupul Spune-mi că nu e prea târziu, gândește el iar și iar, în vreme ce începe să vâslească spre mal Spune-mi că nu e prea târziu, că nu trebuie să-mi culeg coșmarul, spune-mi că nu e prea târziu • Pontus Salman nu vâslește până la debarcader E alb la față și dă doar din cap, când Joona Linna îl roagă să vină Are grijă să păstreze distanța și întoarce barca, vâslind invers, astfel încât prora să fie îndreptată spre larg Joona stă pe banca de lemn veche, albită de soare, de pe debarcader Din pământ ies aburi de căldură — Ce vrei? îl întreabă Pontus cu voce speriată — Tocmai am vorbit cu soția dumitale, spune Joona liniștit — Ai vorbit? — Da, și eu… — Ai vorbit cu Veronique? întreabă Pontus neliniștit — Trebuie să-mi răspunzi la câteva întrebări — Nu am timp — Nu e nicio grabă, spune Joona, aruncând o privire spre pușca din barcă — Ce știi dumneata! murmură Pontus Vâslele se mișcă ușor în apă — Știu că muniția pentru Kenya va merge în Sudan, spune Joona Pontus Salman nu răspunde — Știu că soția dumitale a făcut fotografia din lojă Pontus stă cu ochii plecați, ridică vâslele de pe care picură apa și o lasă să i se prelingă pe brațe — Nu pot opri afacerea, rostește el cu înverșunare M-am grăbit prea tare, aveam nevoie de comandă… — Așa că ai semnat contractul — Era asigurat, chiar dacă ar fi fost descoperită afacerea propriu-zisă Toți ar fi afirmat că acționaseră cu bună-credință, nimeni nu era vinovat — Și totuși, ceva a mers greșit, spune Joona — Da — M-am gândit să mai aștept cu arestarea dumitale… — Pentru că nu poți dovedi nimic, îl întrerupe Pontus — Nu am vorbit cu procurorul, continuă Joona Dar sunt sigur că putem să-ți oferim o pedeapsă mai scurtă, dacă vei depune mărturie împotriva lui Raphael Guidi — Să depun mărturie? Nu voi face asta, spune Pontus cu glas tensionat Văd că nu înțelegi nimic Am încheiat un contract foarte special, și dacă n-aș fi fost așa de-al naibii de laș, aș fi făcut deja ca Palmcrona — Te protejăm dacă depui mărturie — Palmcrona a scăpat, șoptește Pontus El s-a spânzurat și acum noul director va trebui să semneze licența de export Palmcrona a devenit total neinteresant pentru Raphael, și nu-și va trăi pe viu coșmarul… Pe chipul fără viață al lui Pontus înflorește brusc un zâmbet Joona îl privește gândindu-se că nu-i adevărat că Palmcrona a scăpat, căci coșmarul acestuia fusese moartea fiului său — Un psiholog e pe drum, îi explică el Va încerca să te convingă că sinuciderea nu este o scăpare, așa cum… Pontus Salman începe din nou să vâslească spre larg — Pontus, trebuie să-mi răspunzi la mai multe întrebări, îi cere Joona, ridicând glasul Spui că viitorul director al ISP va fi obligat să semneze licența, dar ce se întâmplă dacă refuză un contract Paganini? Pontus Salam se oprește din vâslit, dar barca alunecă mai departe, iar vâslele cad în apă — Ba da, poate, spune el liniștit Dar n-o să vrea… 92 Demascarea Axel e trezit de telefonul care sună pe noptieră A adormit abia spre dimineață, lipit de trupul transpirat al lui Beverly Acum îi privește chipul tânăr și din nou poate să distingă trăsăturile Gretei, gura și pleoapele ei Beverly murmură ceva în somn și se întoarce pe burtă Axel simte cum îl cuprinde un val de tandrețe privindu-i corpul gingaș, trupul ei mic care-l înduioșează Se ridică în capul oaselor și se întinde după volumul subțire al lui Friedrich Dürrenmatt Achitarea, când brusc cineva bate la ușa dormitorului — Așteaptă, spune Axel chiar în secunda când Robert intră în încăpere — Mă gândeam că ești treaz, începe fratele lui Aș avea nevoie de părerea ta, în legătură cu un alt instrument, pe care îl… Robert o vede pe Beverly și se oprește brusc — Axel, se bâlbâie el Ce-i asta, Axel? Beverly e trezită de glasul lui Când îl vede pe Robert, se ascunde sub învelitoare Axel merge și se înfășoară în halat, dar Robert o pornește de-a-ndăratelea spre ușă — Lua-te-ar dracu’, spune el încet Lua-te-ar dracu’!… — Nu e cum… — Ai profitat de ea? aproape strigă Robert De o fată bolnavă? — Pot să-ți explic, încearcă Axel să spună — Nenorocitule, șuieră Robert și-l apucă de braț cu violență Axel își pierde echilibrul, răsturnând o lampă pe parchet Robert dă să iasă cu spatele din cameră — Așteaptă, spune Axel, urmându-l Înțeleg cum poate părea, dar nu e așa Poți să întrebi… — Mă duc la poliție cu ea, îl întrerupe Robert revoltat Niciodată n-aș fi crezut că tu… Vocea i se stinge de indignare, ochii i se umplu de lacrimi — Nu sunt pedofil, încearcă Axel să-i explice cu glas reținut Trebuie să înțelegi asta Am nevoie doar… — Ai nevoie doar să maltratezi copiii, se răstește Robert, cuprins de disperare Te folosești de o ființă umană, pe care ai promis s-o aperi și s-o îngrijești Axel se oprește în fața lui, în bibliotecă Robert se prăbușește pe canapea, își privește fratele și încearcă să vorbească pe un ton calm — Axel, înțelegi, desigur, că trebuie s-o duc la poliție, spune el — Da, răspunde Axel Înțeleg Robert nu are puterea să-și privească fratele, se șterge doar la gură și oftează — E mai bine s-o facem acum, hotărăște el — O aduc, spune Axel și intră în dormitor Beverly stă în pat, zâmbește și își mișcă degetele de la picioare — Îmbracă-te, îi spune Axel serios O să mergi cu Robert Când se întoarce în salon, Robert se ridică imediat de pe canapea Amândoi rămân tăcuți, cu privirile plecate și așteaptă — Tu rămâi aici, spune Robert cu glas scăzut — Da, șoptește Axel După o vreme, sosește Beverly Are o pereche de jeanși și un maiou pe ea Nu e machiată și pare încă și mai tânără ca de obicei 93 Moartea Gretei Robert conduce în tăcere, se oprește atent la un semafor și așteaptă să se facă verde — Îmi pare foarte rău pentru tine, spune el cu glas reținut Fratele meu mi-a spus că te ajută cu locuința, până vei primi un apartament studențesc, dar eu n-aș fi crezut niciodată că… — Axel nu e pedofil, rostește fata încet — Nu vreau să-i iei apărarea, nu o merită — Nu mă atinge, ți-o spun doar așa, ca să știi, n-a făcut-o niciodată — Atunci, ce face? — Mă ține în brațe, răspunde Beverly — Te ține în brațe? repetă Robert Tu ai spus că… — Mă ține în brațe ca să poată dormi, spune cu vocea ei limpede — Cum adică? — Nu e nimic urât – în orice caz, mie nu mi se pare că e urât Robert oftează și îi spune că va putea povesti toate astea la poliție O disperare cumplită îi năvălește din nou în inimă — Este vorba despre problemele lui cu somnul, explică Beverly liniștită Nu poate dormi fără pastile, dar eu îl liniștesc… — Ești minoră, o întrerupe Robert Beverly privește în față, prin geamul parbrizului Frunzele copacilor freamătă în briza începutului de vară Câteva femei însărcinate merg pe trotuar, pălăvrăgind între ele O doamnă în vârstă stă absolut nemișcată, cu fața ridicată spre soare — De ce? întreabă brusc Robert De ce nu poate dormi noaptea? — Spune că așa e de vreo sută de ani — Da, și-a distrus ficatul cu tot felul de somnifere — A povestit toate astea la spital, explică Beverly A fost ceva ce i s-a întâmplat, dar… Robert se oprește la o trecere de pietoni Un copil își pierde suzeta pe trotuar, mama lui nu observă, trece mai departe Copilul se smulge din mâna ei și o ia la goană înapoi Mama strigă îngrozită, dar observă că Robert a văzut și a înțeles ce s-ar fi putut întâmpla Ridică în brațe copilul care dă din picioare, traversând din nou strada — A fost o fată care a murit, spune încet Beverly — Cine? — Nu vrea niciodată să vorbească despre asta, doar la spital… Beverly tace, își împletește degetele și bate tactul pe genunchi — Povestește-mi ce ți-a spus el, îi cere Robert cu glas încordat — Au fost împreună noaptea și pe urmă fata și-a luat viața, rostește Beverly, privindu-l pieziș Eu îi amintesc de ea – nu-i așa? — Da, răspunde Robert — La spital, a spus că el a omorât-o, șoptește Beverly Robert tresare și se întoarce — Ce vrei să spui? întreabă el — Le-a zis că ea a murit din cauza lui Robert o privește cu gura deschisă — Spune… spune că a fost vina lui? Beverly dă din cap — A fost vina lui, continuă ea Pentru că ar fi trebuit să exerseze la vioară, în loc să se culce cu ea, și ea a crezut că el o înșelase ca să câștige concursul de vioară — N-a fost vina lui — Ba da, răspunde Beverly Robert se lasă jos, în scaun Își trece mâinile peste față de mai multe ori — Doamne, Dumnezeule, șoptește Trebuia să… Conduce neatent, cineva claxonează iritat din spate și Beverly îi aruncă o privire neliniștită — Ce e? întreabă ea — Eu… eu trebuie să-i povestesc un lucru, continuă Robert, începând să întoarcă mașina Am rămas în spatele scenei, când el a plecat să cânte, eu știu ce s-a întâmplat, Greta fusese înaintea lui, era prima și… — Ai fost și tu acolo? — Așteaptă, o întrerupe Robert Am auzit totul, eu… Moartea Gretei nu are absolut nimic de-a face cu Axel… Este așa de tulburat, că trebuie să oprească mașina din nou, chipul lui e precum cenușa când se întoarce spre Beverly, spunându-i: — Iartă-mă Trebuie doar să… — Ești sigur? — Sigur de ce? întreabă el, privind-o — Ești sigur că nu e vina lui Axel? — Da, răspunde el — Dar ce s-a întâmplat? Robert își șterge ochii și deschide gânditor portiera — Dă-mi o secundă, trebuie să… trebuie să vorbesc cu el, spune încet, iese din mașină și se așază jos, pe trotuar Teii mari de pe Sveavägen se scutură de flori, iar petalele dansează în soare, peste mașini și oameni Robert zâmbește brusc pentru sine, cu toată gura, ia telefonul și formează numărul lui Axel După trei apeluri, îi dispare zâmbetul, se întoarce la mașină cu telefonul la ureche Abia când începe să formeze numărul de mobil, observă că mașina este goală, că Beverly a dispărut Privește în jur, dar n-o vede nicăieri Se aude vuietul traficului, camioanele cu studenți fac gălăgie în piața Sergel Închide portiera, pornește motorul și începe să conducă încet, în căutarea lui Beverly 94 Folia albă de plastic Axel Riessen nu știe cât a stat la fereastră, privind după Robert și Beverly Gândurile i-au hoinărit înapoi, în trecut Se silește să lase deoparte acele amintiri și se duce la instalația stereo, pune prima parte din albumul lui David Bowie The Rise and Fall of Ziggy Stardust and the Spiders from Mars și mărește volumul Pushing thru the market square… Se duce la bar și scoate una dintre cele mai scumpe sticle din colecția sa de whisky Este un Macallan din primul an al celui de-al Doilea Război Mondial, 1939 Își toarnă o jumătate de pahar și apoi se așază pe canapea Cu privirea plecată, ascultă muzica, vocea tânără și notele Simte totodată mirosul de butoi de stejar și izul de pivniță întunecată Bea, și alcoolul tare îi arde buzele și-i umple gura Judecând după gust, băutura a așteptat timp de generații, cu tot felul de schimbări de guverne, războaie și armistiții Acum, Axel își spune că poate e mai bine că s-a întâmplat așa, poate că acum Beverly va primi ajutorul de care are nevoie Simte impulsul să-i telefoneze fratelui său și să-i spună că-l iubește, apoi face o grimasă, gândindu-se cât de patetic ar suna N-o să-și ia viața, va întâlni ceea ce tocmai vine spre el și va încerca să rămână în picioare Ia cu el paharul în dormitor, privind patul nefăcut Abia apucă să audă telefonul vibrând în buzunarul hainei care atârnă pe spătarul unui scaun, când zgomotul unor pași în salon îl face să se întoarcă — Beverly, spune el uimit Fata are fața plină de praf și ține o păpădie în mână — Nu voiam să vorbesc cu poliția… — Unde e Robert? — M-a adus cineva înapoi, răspunde ea Nu s-a întâmplat nimic, a fost bine… — De ce faci mereu așa? Se putea să… — Nu fi mânios, n-am făcut nimic greșit, trebuia doar să-ți povestesc ceva teribil de important pentru tine… Telefonul începe din nou să sune, în buzunarul hainei — Așteaptă, Beverly, trebuie să răspund Caută în buzunare, găsește mobilul și răspunde grăbit — Axel Riessen Se aude o voce îndepărtată: — Alo? — Da, spune Axel — E Raphael Guidi, rostește vocea într-o engleză greoaie Te rog să mă scuzi pentru legătura proastă, dar mă aflu pe mare — Nicio problemă, spune Axel amabil și o vede pe Beverly așezându-se pe pat — O să trec direct la problemă, începe Raphael Guidi Vreau să știu dacă ai apucat să semnezi licența pentru Kenya Mă bazam pe faptul că vasul a părăsit deja portul la ora asta Axel ține telefonul la ureche, merge în salon, dar nu aude nimic, în afară de propria-i răsuflare Se gândește la fotografia cu Raphael Guidi, Carl Palmcrona, Agathe al-Haji și Pontus Salman Cum Palmcrona ținea paharul de șampanie și râdea, arătându-și gingiile — Mai ești încă acolo? întreabă Raphael Guidi printre pârâituri — Nu voi semna licența de export, răspunde Axel scurt și simte fiori trecându-i pe șira spinării — Poate că am să te fac să-ți schimbi părerea, spune Raphael Trebuie să te gândești dacă există ceva ce aș putea să-ți ofer, care… — Dumneata n-ai nimic din ce vreau eu să am — Cred că greșești, când pun bazele unei înțelegeri, eu… Axel întrerupe conversația și se face liniște Pune telefonul înapoi, în buzunarul hainei și simte cum pune stăpânire pe el o senzație ciudată, aproape ca o presimțire și pornește spre ușa coridorului care duce la scară Când privește pe fereastră, vede o mișcare în grădină, ca o umbră printre tufișuri, care se strecoară spre casă Axel se întoarce spre cealaltă fereastră, dar nu vede nimic Se aude un zăngănit de la subsol, ca și cum un ochi de geam ar fi crăpat în căldura soarelui Axel se gândește că e absurd, dar înțelege totuși ce se întâmplă Inima îi bate foarte repede, corpul i se umple de adrenalină și devine extrem de lucid, se mișcă repede, dar fără să fugă Merge direct în dormitor, la Beverly Lumina soarelui se revarsă prin crăpătura dintre draperii Străbate camera, până la picioarele lui Beverly Ea s-a dezbrăcat și s-a culcat în patul nefăcut, cu romanul lui Dürrenmatt pe burtă — Axel, începe ea Trebuie să-ți povestesc ceva cu totul… — Nu te speria, o întrerupe el Însă trebuie să te ascunzi sub pat Și să rămâi acolo, cel puțin o oră! Fata reacționează imediat, fără să întrebe, se vâră doar sub pat El aude pași repezi pe scară E vorba despre cel puțin două persoane, gândește Pe fotoliu se află jeanșii și maioul lui Beverly Ia repede hainele, le aruncă sub pat Inima îi bate tare, aruncă o privire în jur, nu știe ce-ar mai putea să facă Gândurile dau năvală Ia telefonul din buzunar și iese în grabă din dormitor, în salon În spatele lui aude pașii îndreptându-se spre bibliotecă Cu mâinile tremurând, deblochează telefonul în timp ce aude parchetul scârțâind Cineva aleargă cu pași elastici Nu are timp să telefoneze, încearcă să ajungă până la fereastra dinspre stradă, să strige după ajutor, dar cineva îi prinde mâna dreaptă și în același timp îi apasă ceva rece pe gât Nu înțelege că e un pistol cu electroșocuri 69 000 de volți intră în corpul lui Se aude un pocnet, dar Axel simte doar o serie de lovituri puternice, ca și cum cineva l-ar izbi în grumaz cu o țeavă de fier Nu știe că strigă, pentru că mintea i s-a blocat și lumea din jur a dispărut Când își revine puțin în simțiri, bărbații i-au pus deja bandă adezivă pe gură Zace pe parchet și corpul îi zvâcnește, picioarele și brațele îi tremură violent O mușcătură fierbinte pe gât pulsează dureros Nu există nicio posibilitate să se apere, își simte mușchii paralizați Cu brutalitate și precizie, cei doi bărbați îi leagă brațele, pulpele și gleznele și-i înfășoară corpul în folie albă de plastic Foșnește moale și Axel se gândește că se va sufoca, însă aerul nu se sfârșește Îi trec în jurul corpului bandă adezivă, apoi îl ridică în aer El încearcă să-și încovoaie trupul, dar e zadarnic, nu-și mai controlează mușchii Cei doi îl duc calmi pe scară, ies pe ușă și urcă într-o dubă care-i așteaptă 95 Dispariția Joona încearcă să-l cheme înapoi pe Pontus Salman Barca alunecă spre larg Joona fuge de pe debarcader, întâlnindu-se cu psihologul și cu cei doi colegi de la Södertälje Coboară din nou pe debarcader, împreună cu ei și le spune să fie atenți, deși el nu crede că Pontus Salman își va face rău sieși sau altcuiva — Aveți grijă doar să-l păziți, vă sun cât pot de repede, spune, grăbindu-se spre mașină În vreme ce străbate podul care traversează golful Fittja, se gândește la Pontus Salman, cum sta în barcă și spunea că este convins că Axel Riessen va face un contract Paganini Joona la întrebat dacă nu e posibil să refuze, însă Pontus a răspuns că nu există posibilitatea aceea În vreme ce formează numărul lui Axel Riessen, o vede în minte pe Veronique Salman, soția lui Pontus Ridurile adânci din jurul gurii și frica din privire, în vreme ce le povestea că, atunci când ai sărutat mâna lui Raphael Guidi, nu mai există nicio cale de întoarcere Cuvântul „coșmar” revine tot timpul, gândește Joona Menajera lui Palmcrona l-a folosit, Veronique Salman le-a dezvăluit că Raphael reușește să-i facă pe toți să-i spună care e cel mai îngrozitor coșmar al lor, iar Pontus Salman a afirmat că Palmcrona reușise să scape de coșmar prin sinucidere Nu a fost nevoit să-și trăiască pe viu coșmarul, așa a spus Joona se gândește că Stefan Bergkvist n-a aflat niciodată că Palmcrona era tatăl lui Se gândește la fierbințeala oribilă care arsese carnea de pe schelet, care făcuse să clocotească sângele, care sfărâmase craniul băiatului Un contract Paganini nu-l rupi nici prin propria ta moarte Joona face o nouă încercare să dea de Axel Riessen pe telefonul mobil, apoi formează numărul direct, la ISP — Secretara directorului general Axel Riessen, răspunde o femeie — Îl caut pe Axel Riessen, spune repede Joona — Este indisponibil pentru moment, îl anunță ea — Sunt comisar criminalist și trebuie să vorbesc imediat cu el — Înțeleg, dar… — Întrerupe-l, dacă se află în vreo ședință — Nu este aici, vine replica indignată a femeii N-a venit azi-dimineață și n-am putut să-l contactez la telefon — Am înțeles, spune Joona și închide • Joona parchează mașina pe Brahegatan, în fața casei lui Axel Riessen Apucă să vadă cum cineva închide ușa apartamentului unde locuiește fratele acestuia Joona aleargă și apasă pe butonul soneriei, încuietoarea face un clic și ușa se deschide din nou — Ah, spune Robert Riessen când îl vede pe Joona Bună ziua — Axel e acasă? — Ar trebui să fie, dar eu tocmai am sosit, răspunde el S-a întâmplat ceva? — Am încercat să dau de el — Și eu, spune Robert, lăsându-l să intre Urcă o scară și intră într-un hol mare, cu un candelabru de sticlă roz Robert ciocănește la o ușă și pe urmă intră în apartamentul lui Axel Străbat încăperile fără o vorbă — Axel! strigă Robert Se uită în jur: totul este ca de obicei, aparatul stereo e tăcut, doar becul luminează, un volum din enciclopedia engleză Britannica se află pe o masă cu rotile — Ai idee dacă a plecat undeva? întreabă Joona — Nu, răspunde Robert cu o osteneală ciudată în glas Dar el face lucruri așa de bizare! — Ce vrei să spui? — Ai impresia că-l cunoști dar, de fapt… Nu, nu știu Joona intră în dormitor, aruncă o privire grăbită în jur, vede un tablou mare sprijinit cu fața la perete o păpădie într-un pahar de whisky, patul nefăcut și o carte Robert a pornit deja pe scară, în jos și Joona îl urmează, în bucătăria mare 96 Raphael Guidi Joona parchează lângă parcul Kronoberg și traversează rapid gazonul, spre sediu, în vreme ce sună la poliția din Södertälje Ceva a început să-l macine, o neliniște, pricinuită de faptul că n-a avut timp să stea atunci când Pontus Salman trebuia ridicat Gândurile negre îl năpădesc și mai tare în momentul în care colegul de la Södertälje îi spune că nu știe unde se află Pontus Salman — Sun înapoi, spune bărbatul cu accent de Gotland Dă-mi doar câteva minute — Dar l-ați ridicat? întreabă Joona — Probabil, răspunde bărbatul cu îndoială în glas — Am spus foarte clar că trebuie reținut! — Nu trebuie să te răstești la mine, spune bărbatul Colegii mei au făcut ce trebuia, sunt sigur de asta Scrie ceva la computer, mormăie pentru sine și scrie din nou, înainte de a-l informa: — Da, exact, îl avem aici și i-am confiscat pușca, un Winchester 400 — Bine, țineți-l, am să trimit o mașină să-l ia, spune Joona, simțind un miros vag de la piscina din Kronoberg, atunci când intră pe ușa mare de sticlă Ia liftul, străbate repede coridorul și aproape a ajuns la biroul lui Carlos Eliasson, când îi sună telefonul E Disa N-are de fapt timp să vorbească, dar răspunde totuși — Salut, îi spune Disa Vii mâine? — Ai zis că nu vrei să-ți sărbătorești ziua de naștere — Știu, dar m-am gândit… Doar tu și cu mine — Sună bine, răspunde Joona — Am să-ți spun ceva important, explică ea — OK, aprobă Joona în clipa în care a ajuns la ușă — Eu… — Iartă-mă, Disa o întrerupe el Dar nu mai pot vorbi Sunt în drum spre o întâlnire importantă — Am o surpriză, continuă ea — Disa, trebuie să închid, insistă el, deschizând ușa — Dar… încearcă Disa — Îmi pare foarte rău, dar nu am timp Intră în biroul lui Carlos, închide ușa în urma lui și se așază pe canapeaua pe care se află deja Saga — Nu putem să dăm de Axel Riessen și ne e teamă că asta are legătură cu licența de export, explică Joona Credem că Raphael Guidi se află în spatele acestor lucruri și, de aceea, trebuie să obținem un ordin de arestare cât de repede posibil… — Ordin de arestare? îl întrerupe uluit Carlos Axel Riessen n-a răspuns la telefon de două ore, n-a venit la slujbă azi-dimineață și voi credeți că a fost răpit de Raphael Guidi, un om de afaceri prosper care niciodată n-a fost acuzat de niciun fel de delict! Carlos ridică mâna și începe să numere pe degete demonstrativ: — Poliția suedeză nu are nimic împotriva lui, Europolul nu are nimic, Interpolul, nimic, am vorbit cu poliția din Franța, din Italia și din Monaco — Dar eu am vorbit cu Anja, spune Joona zâmbind — Ai vorbit cu… Carlos tace, când ușa se deschide și Anja Larsson intră în încăpere — Pe o perioadă de zece ani, numele lui Raphael Guidi a apărut în șase anchete privind diferite afaceri ilegale cu armament, spălare de bani și asasinate, începe ea — Doar în anchete preliminare, intervine Carlos Asta nu înseamnă… — Pot să-ți spun ce știu? îl întrerupe ea — Da, sigur — Suspiciunile împotriva lui nu s-au finalizat în niciun fel, în aproape toate cazurile și n-au dus niciodată la vreun proces — Nimic, deci, spune Carlos — Concernul lui a câștigat 123 de milioane de dolari de pe urma Operațiunii „Furtună în deșert”, din dotarea avioanelor de atac Nighthawk cu AGM-65 Maverick, continuă Anja după ce aruncă o scurtă privire în notele ei, pentru a verifica informațiile Dar, de asemenea, una dintre firmele lui mai mici înarmase forțele sârbe cu rachetele care au doborât același avion, în timpul războiului din Kosovo Anja le arată o fotografie a lui Raphael, în care acesta poartă ochelari de soare cu lentile galbene Are haine lejere, pantaloni albastru-deschis și o cămașă bine călcată, însă scoasă pe dinafară, de aceeași culoare Stă zâmbind între doi bodyguarzi îmbrăcați în negru, în fața unui Lamborghini Diabolo cenușiu — Soția lui Raphael… E cunoscuta violonistă Fiorenza Colini, povestește mai departe Anja La niciun an după nașterea fiului lor, Peter, s-a îmbolnăvit de cancer la sân, a încercat toate tratamentele posibile, dar a murit când băiatul avea șapte ani Într-o tăietură din ziarul La Repubblica, se vede Fiorenza Colini cu frumoasa vioară roșie pe umăr, iar în fundal se întrezărește întreaga orchestră de la Scala Dirijorul Riccardo Muti stă lângă ea, cu părul lui ondulat sclipind în lumina reflectoarelor Fiorenza Colini poartă o rochie strâmtă de culoarea platinei, tivită cu strasuri și zâmbește ca pentru sine, cu pleoapele grele Cotul mâinii drepte este lăsat în jos, arcușul coboară, mâna stângă se întinde peste corpul viorii, iar asta înseamnă că Fiorenza cântă o notă înaltă Pe coperta de la Newsweek se află Raphael Guidi lângă Alice Cooper, ridicându-și în aer fiul nou-născut, sub titlul: „Un bebe de un miliard de dolari” Pe o altă tăietură de ziar, îmbrăcat în costum de culoare deschisă, stă lângă Silvio Berlusconi, vorbind, iar în spatele lor se văd trei blonde în costume de baie, în jurul unei piscine în formă de inimă, din marmură roz — Raphael Guidi este domiciliat în Monaco, dar, dacă vrei să-l întâlnești, trebuie să-l cauți pe mare, după câte am înțeles, spune Anja În prezent, își petrece aproape tot timpul pe megaiahtul său Theresa Poți să-l înțelegi Iahtul a fost construit la șantierul Lürssen, din Bremen, în urmă cu cincisprezece ani și atunci a fost cel mai scump din lume Într-o fotografie mică din revista franceză Vogue, se vede vaporul de forma unei săgeți pe marea deschisă, ca un vârf de lance din porțelan, iar în suplimentul din mijlocul revistei este un articol cu titlul „Lion en Cannes”, însoțit de o fotografie făcută la o petrecere în timpul festivalului de film de la Cannes, la bordul iahtului de lux Toți bărbații sunt îmbrăcați în smoching Actorul Kevin Costner discută cu Salma Hayek și Raphael Guidi stă între soția sa și cunoscutul model playboy, suedeza Victoria Silvstedt În spatele lui așteaptă trei gărzi de corp cu fețe inexpresive Colivii cu păsări tucan atârnă sub tavan și în mijlocul sălii de mese se află o cușcă cu un leu mare Îi înapoiază tăieturile de ziar Anjei, care spune calmă: — Deci, să ascultăm toate astea… Serviciul de informații belgian a înregistrat o discuție telefonică între un procuror italian și Salvadore Garibaldi, care era general de brigadă în Esercito Italiano – armata italiană Le împarte o traducere făcută la repezeală și apoi atașează stick-ul de memorie la computerul lui Carlos și pornește programul Imediat, o voce începe să vorbească repede Apar, unul sub altul, în franceză, rânduri despre circumstanțele discuției, locul, data și ora Apoi, se aude un sunet metalic și tonul de cuplare telefonică Urmează câteva pocnete, apoi se distinge clar o voce: „Ascult și sunt pregătit să încep o anchetă preliminară”, spune procurorul „Dar niciodată nu voi depune mărturie împotriva lui Raphael, nici sub tortură, nu…” Vocea lui Salvadore Garibaldi dispare, se aud pârâituri, se face tăcere totală și apoi el se aude din nou, dar slab, ca printr-o ușă închisă: „… cu stop de recul și sistem de rachete fără recul… Și o grămadă blestemată de mine, erau mine care explodează la călcare, altele de vehicul, altele de tanc… Raphael niciodată n-ar… ca Ruanda, nu l-a interesat Era vorba doar de țăruși și macete – nimic din care se câștigă bani Dar, când situația s-a întors și s-a ajuns în Congo, atunci a vrut și el să ia parte, atunci a devenit dinamic, așa a crezut de cuviință Mai întâi, a înarmat regimul RPF ruandez, ca să se dea bine la Mobutu, apoi a început să pompeze arme grele la populația hutu, din nou, ca să-i poată lovi pe cei din RPF ” Un piuit ciudat se aude printre paraziți, niște trosnituri, apoi din nou vocea lui; respiră rapid, murmură ceva pentru sine și se aude iar, foarte aproape: „Chestia asta, cu coșmarul, n-am crezut că era adevărat Am stat alături de ea și i-am ținut mâna transpirată… Fiica mea avea doar paisprezece ani Așa de frumoasă, de specială… Raphael… a făcut-o el însuși, voia să taie cu cuțitul, țipa că el este stăpânul coșmarului meu E ceva de neînțeles ” Se aud pocnituri, strigăte, zgomot de sticlă spartă, un sunet tremurat „De ce ar vrea cineva să facă lucruri care sunt… El a luat cuțitul de la unul dintre bodyguarzi… fața fiicei mele, fața ei frumoasă, frumoasă…” Salvadore Garibaldi plânge tare, se jelește, apoi strigă că nu vrea decât să moară, nimic altceva Apoi înregistrarea ia sfârșit În biroul lui Carlos Eliasson se lasă tăcere totală Prin ferestrele mici care dau spre pantele înverzite ale parcului Kronoberg se cerne o lumină jucăușă — Această înregistrare, începe Carlos după o vreme, nu dovedește nimic… el a spus inițial că nu are de gând să depună mărturie, presupun că procurorul a oprit ancheta preliminară — La trei săptămâni după convorbirea telefonică, capul lui Salvadore Garibaldi a fost găsit de un bărbat care-și plimba câinele, explică Anja Zăcea într-un șanț lângă Viale Goethe, în spatele hipodromului din Roma — Ce a fost cu fata? întreabă Joona cu glas scăzut Ce s-a întâmplat? — Maria Garibaldi, în vârstă de paisprezece ani, e în continuare dispărută, răspunde scurt Anja Carlos oftează, mormăie ceva, se duce la acvariu și își privește peștii-paradis un moment, înainte de-a se întoarce spre ceilalți — Ce pot face eu? Voi nu aveți dovezi că armamentul este în drum spre Sudan și nu puteți în niciun fel să legați dispariția lui Axel Riessen de Raphael Guidi, spune Dați-mi cel mai mic fir, și o să vorbesc cu procurorul, dar am nevoie de ceva concret, nu doar de… — Știu că el este, îl întrerupe Joona — Și nu doar că Joona spune că știe, observă Carlos — Avem nevoie de mandat și de resurse, ca să-l arestăm pe Raphael Guidi pentru încălcarea legii suedeze și a celei internaționale, continuă Joona cu încăpățânare — Nu fără probe, spune Carlos — Găsim probe, răspunde Joona — Trebuie să-l convingeți pe Pontus Salman să depună mărturie — Îl aducem astăzi, dar cred că va fi greu să-l facem să fie martor, e încă prea speriat… Așa de speriat, că era gata să-și ia viața, explică Joona — Dar dacă îl prindem pe Raphael, poate că atunci va îndrăzni să vorbească Vreau să spun, dacă se liniștește, intervine Saga — Nu putem aresta o persoană ca Raphael Guidi fără probe sau martori, spune Carlos cu emfază — Atunci, ce dracu’ facem? întreabă Saga — Îl presăm pe Pontus Salman, este tot ce putem face… — Dar eu cred că Axel Riessen se află în primejdie, îl întrerupe Joona E prea urgent ca să… Toți trei tac și întorc privirea spre ușă, când procurorul-șef Jens Svanehjälm intră în încăpere 97 Fuga Instalația de aer condiționat a răcit mașina Pontus Salman simte cum îi tremură mâinile pe volan Este deja la mijlocul podului Lidingö Un feribot finlandez a plecat de la chei și dincolo de casa lui Milles cineva a dat foc la frunze Cu doar câteva ore în urmă, se afla în barca mică, încercând să-și vâre țeava puștii în gură Gustul de metal mai dăinuie încă, ca o amintire înspăimântătoare, mai aude scrâșnetul țevii pe dinți O femeie cu părul fluturându-i în vânt venise pe debarcader împreună cu comisarul criminalist, strigase la el să se apropie Părea că are să-i spună ceva important Avea în jur de patruzeci de ani, avea o tunsoare punk cu irizații albăstrui și ruj de buze de un roșu violent Când s-a așezat în fața ei într-o cameră mică, cenușie, a aflat că o chema Gunilla și că era psiholog Ea îi vorbise pe un ton plin de seriozitate și aspru despre pușcă, despre ce intenționa el să facă pe lac — De ce vrei să mori, Pontus? — Dar nu vreau, spusese el adevărul În micul cabinet se lăsase tăcerea Apoi au continuat să vorbească și el îi răspunsese la întrebări, dar, în același timp, era tot mai convins că într-adevăr nu voia să moară, că ar fi preferat să fugă și începuse să se gândească să plece undeva Doar să dispară, să înceapă o viață cu totul nouă, sub o altă identitate Acum, mașina trecuse de pod Pontus Salman își privește ceasul și simte cum îi crește în piept o ușurare caldă La ora asta, avionul lui Veronique trebuie că a părăsit spațiul aerian suedez A discutat cu Veronique despre Polinezia Franceză și o poate vedea în minte cum părăsește aeroportul, cu geanta de pânză albastră în mână și o pălărie cu boruri late, pe care o ține cu mâna împotriva vântului De ce n-ar scăpa și el? Singurul lucru pe care trebuie să-l facă este să se ducă repede înapoi, acasă și să-și caute pașaportul în sertarul biroului Nu vreau să mor, se gândește Pontus Salman, privind traficul care zumzăie prin fața lui Vâslise pe lac pentru a fugi de coșmar, dar pur și simplu nu reușise să apese pe trăgaci Iau orice avion, își spune el Pot merge în Islanda, în Japonia sau în Brazilia Dacă Raphael Guidi ar fi vrut cu adevărat să mă omoare, acum n-aș mai fi în viață Pontus Salman parchează în fața casei, lângă intrarea în garaj și coboară din mașină Trage în piept mirosul de asfalt încălzit la soare, de gaze de eșapament și de verdeață Strada este goală, toți sunt la muncă și copiii mai au câteva zile de școală Deschide ușa și intră Lumina e stinsă și jaluzelele sunt trase Are pașaportul în birou, și o ia pe scară, în jos La nivelul inferior se oprește în mijlocul unei mișcări, ascultă și aude un sunet ciudat, târșâit, ca și cum o plapumă udă ar fi trasă peste o podea de gresie — Veronique? întreabă el cu o voce stinsă Pontus Salman vede cum lumina liniștită din piscină se leagănă peste pereții albi de piatră Continuă să meargă, cu pași mai lenți și cu inima bătându-i violent 98 Procurorul Procurorul-șef Jens Svanehjälm îi salută pe Saga Bauer, Joona Linna și Carlos Eliasson, apoi se așază Materialul pe care Anja Larsson l-a adunat se află pe masa joasă din fața lui Svanehjälm își bea cafeaua de soia, privește prima fotografie și apoi se întoarce spre Carlos — Cred că va fi greu să mă convingeți, spune el — Dar o vom face, răspunde Joona — Make my day, îl îndeamnă procurorul Gâtul subțire al lui Svanehjälm, cu mărul lui Adam aproape invizibil, precum și umerii înguști, căzuți sub costumul bine croit întăresc impresia că este doar un băiețandru care s-a deghizat cu haine de adult — E destul de complicat, începe Saga Credem că Axel Riessen de la ISP a fost răpit și că această răpire are legătură cu tot ce s-a întâmplat în ultimele zile Tace, atunci când telefonul lui Carlos începe să sune — Scuzați-mă, credeam că am dat instrucțiuni clare să nu fiu deranjat, spune el, luând telefonul și răspunzând Da, Carlos Eliasson… Ascultă, se înroșește, mormăie că a înțeles, apoi mulțumește și lasă telefonul cu o mișcare reținută — Te rog să mă ierți, spune el — Nu-i nimic, răspunde Jens Svanehjälm — Vreau să spun, scuză-mă că te-am deranjat cu această întâlnire, continuă Carlos A sunat secretara lui Axel, de la ISP, am contactat-o în cursul zilei… Și acum tocmai vorbise cu Axel Riessen — Ce a spus – a fost răpit? întreabă Svanehjälm cu un zâmbet — Se află pe vasul lui Raphael Guidi, ca să discute ultimele aspecte privitoare la licența de export Joona și Saga schimbă o scurtă privire — Sunteți mulțumiți cu acest răspuns? întreabă procurorul — Se pare că Axel Riessen a cerut să se întâlnească cu Raphael Guidi, continuă Carlos — Ar fi trebuit să vorbească mai întâi cu noi, spune Saga — Secretara a explicat că părțile au fost în ședință pe vapor toată ziua, ca să clarifice ultimele chestiuni într-o treabă care a durat prea mult și Axel Riessen credea că va trimite la ISP prin fax licența semnată, chiar în seara asta — Aprobarea de export? întreabă Saga, ridicându-se — Da, zâmbește Carlos — Ce-avea de gând să facă după întâlnire? întreabă Joona — Să… Carlos tace, privindu-l uimit pe Joona — Cum ai putut să știi că avea să facă ceva după întâlnire? întreabă el apoi Secretara a spus că Axel Riessen își luase concediu, ca să facă o croazieră de-a lungul coastei, până la Kaliningrad Voia să împrumute un Forgus, de la Raphael Guidi — Sună minunat, zice Svanehjälm, ridicându-se — Idioți, șuieră Saga, dând un picior coșului de hârtii Nu înțelegeți că a fost silit să telefoneze? — Totuși am putea să ne comportăm ca niște persoane adulte, bombăne Carlos Ridică de jos coșul de hârtii și strânge gunoiul care s-a împrăștiat pe podea — Am terminat – nu-i așa? întreabă Svanehjälm cu gravitate — Axel Riessen este prizonier pe vasul lui Raphael Guidi, spune Joona Dați-ne resurse să-l căutăm — Poate că sunt un idiot, dar nu pot găsi niciun motiv pentru care să mai luăm orice fel de măsură, spune Jens Svanehjälm și apoi părăsește camera Îl văd cum închide ușa fără grabă — Îmi pare rău că mi-am ieșit din fire, îi spune Saga lui Carlos Dar pur și simplu nu se potrivește, noi nu putem crede că Axel Riessen va semna o licență de export — Saga, am pus doi juriști să studieze contractul, o lămurește Carlos calm Concluzia lor este că toată documentația legată de afacerea încheiată de către Silencia Defence e perfectă, examinarea chestiunii a fost făcută minuțios și… — Dar noi avem o fotografie în care Palmcrona și Salman se întâlnesc cu Raphael Guidi și cu Agathe al-Haji, pentru a… — Știu asta, o întrerupe Carlos Este răspunsul la enigmă, dar fără vreo dovadă nu putem merge mai departe, în continuare va trebui să aducem probe și fotografia nu este de ajuns — Așa că, vom sta doar și vom privi cum cargoul părăsește Suedia, deși știm prea bine că muniția este în drum spre genocidul din Sudan? întreabă Saga furioasă — Aduceți-l aici pe Pontus Salman, răspunde Carlos Convingeți-l să depună mărturie împotriva lui Raphael, promiteți-i orice, numai să fie martor… — Și dacă refuză? întreabă Saga — Atunci, nu există nimic de făcut — Avem un alt martor, intervine Joona — Pe acest martor l-aș întâlni cu mare plăcere, spune Carlos sceptic — Trebuie doar să-l căutăm, înainte de a fi găsit înecat în mare, lângă Kaliningrad — De data asta nu-ți vei impune voința, Joona — Ba da — Nu — Ba da, spune Joona dârz Carlos îl privește pe Joona cu ochi triști — Niciodată nu-l vom convinge pe procuror, spune el după un moment Dar pentru că nu-mi pot petrece restul vieții stând aici și spunându-ți „nu”, în vreme ce tu spui „ba da”, atunci… Tace, oftează, reflectează un moment și apoi continuă: — Atunci, îți dau aprobarea să-l cauți singur pe Axel Riessen, să te convingi că totul este în ordine — Joona are nevoie de ajutor, intervine Saga indignată — Nu este o acțiune polițienească, este doar un fel de a-l opri pe Joona să se certe, răspunde Carlos, făcând cu mâna un gest larg — Dar Joona va… — Eu vreau, o întrerupe Carlos Eu vreau ca tu să-l aduci pe Pontus Salman din Södertälje, exact cum am spus… Căci, dacă putem obține o mărturie care să țină, voi avea grijă să acționăm cu toate forțele și să-l culegem odată pentru totdeauna pe acest Raphael Guidi — Nu e timp pentru asta, spune Joona, îndreptându-se spre ușă — Pot să-l interoghez și singură pe Pontus Salman, explică Saga — Și Joona? Ce va… — Eu mă duc și-i fac o vizită lui Raphael, răspunde acesta, părăsind camera 99 Plata După ce a stat nemișcat în portbagajul unui automobil, lui Axel Riessen i s-a permis în cele din urmă să se ridice și să iasă afară Se află pe un aeroport particular Pista din beton este înconjurată de un gard înalt În fața unei clădiri cu antenă radio înaltă așteaptă un elicopter Se aud țipetele plângărețe ale pescărușilor, în vreme ce Axel merge între cei doi bărbați care l-au răpit E în continuare îmbrăcat în cămașă și pantaloni Nu vorbesc, Axel doar merge și urcă în elicopter, se așază și își prinde centura de siguranță Cei doi bărbați se urcă în cabină, pilotul pornește dispozitivul de reglaj, apoi răsucește o cheie mică, albă pe tabloul de bord, mai pornește alt dispozitiv de reglare și apoi apasă o pedală Bărbatul de lângă pilot scoate o hartă, punând-o pe genunchi Pe parbriz se află o fâșie de scotch care începe să fâlfâie Motorul bubuie și după o secundă rotorul se pune lent în mișcare Palele înguste se învârt greoi prin aer, lumina încețoșată a soarelui clipește pe geam Rotorul toarce tot mai repede și mai repede Un pahar de hârtie se rostogolește de lângă elicopter Motorul începe să se încălzească Duduie asurzitor Pilotul ține manșa cu mâna dreaptă, conduce cu mișcări scurte, ferme și dintr-odată sunt în aer Mai întâi, elicopterul se ridică aproape drept în sus, foarte lin Apoi se lasă în față și prinde viteză Pe Axel îl doare stomacul, în vreme ce plutesc peste gard, peste copaci și întorc la stânga așa de brusc, încât e ca și cum elicopterul ar cădea pe o parte Sunt purtați repede peste pământul verde, trec de câteva drumuri singuratice și o casă cu acoperiș de tablă lucioasă Palele elicei se zăresc prin geam Linia uscatului se sfârșește și începe marea, cenușie ca oțelul și încrețită Axel încearcă în continuare să înțeleagă ce i se întâmplă Mai întâi a vorbit la telefon cu Raphael Guidi, care se afla pe un vas în golful Finic, în Marea Baltică, în drum spre Letonia Nu trecuse mai mult de un minut din clipa în care Axel îi declarase că nu va semna licența de export, până când cei doi bărbați intraseră în casa lui și îi puseseră la gât un pistol electric După o jumătate de oră, s-au oprit și bărbații l-au dus la cel de-al doilea automobil Aproximativ o oră mai târziu, a trebuit să meargă pe propriile-i picioare pe pista de asfalt cu pete de ulei și să urce în elicopter Marea monotonă se perindă repede sub ei, asemenea unei autostrăzi Deasupra, cerul pare nemișcat, posomorât și de un alb umed Zboară la cincizeci de metri înălțime, cu mare viteză Pilotul vorbește prin stație cu cineva, dar lui Axel îi este imposibil să audă ce spune Axel moțăie un moment și nu mai știe de câtă vreme se află în elicopter, când dă cu ochii de un magnific iaht de lux, pe marea încrețită Este foarte mare, alb, cu piscină albastră și mai multe punți Își amintește că Raphael Guidi este un bărbat foarte bogat și se apleacă în față, ca să poată vedea mai bine iahtul E vasul cel mai incredibil pe care l-a văzut vreodată Zvelt și ascuțit ca o flacără, alb ca laptele Are cu siguranță peste o sută de metri lungime, cu o cabină de pilotaj pompoasă, la două niveluri deasupra punții de la pupă Elicopterul se lasă duduind în jos, spre puntea de la proră Palele elicei fac ca valurile din urma vasului să-și schimbe direcția, mai întâi încet, apoi biciuite de suflul puternic Aterizarea este aproape imperceptibilă, elicopterul stă nemișcat în aer, se lasă în jos încet și în clipa următoare se află pe platformă, legănându-se lin Așteaptă ca elicea să se oprească Pilotul rămâne în cabină, iar celălalt bărbat coboară împreună cu Axel Se apleacă în curentul puternic, până ce intră pe o ușă de sticlă Dincolo de geam, zgomotul elicopterului dispare aproape cu totul Încăperea în care se află seamănă cu un foaier elegant, cu canapele și fotolii și un ecran plat închis la culoare Un bărbat îmbrăcat în alb le urează bun venit și-l invită pe Axel să se așeze — Doriți ceva de băut? întreabă el — Apă, vă rog, răspunde Axel — Plată sau minerală? Înainte ca Axel să apuce să răspundă, intră un bărbat, pe o altă ușă Îi amintește de primul, care stătuse lângă pilotul elicopterului Amândoi sunt înalți și lați în umeri, constituțiile lor sunt ciudat de asemănătoare și mișcările cumva sincronizate Nou-venitul are părul foarte blond, sprâncene aproape albe și un nas care a fost spart Primul e cărunt și poartă ochelari cu rame de baga Se mișcă în tăcere, eficient și ferm, în vreme ce-l conduce pe Axel spre apartamentele de sub punte Iahtul de lux pare ciudat de pustiu Axel apucă să vadă că piscina este goală, n-a fost umplută de câțiva ani probabil Pe fundul ei zac câteva mobile vechi, o canapea fără perne și câteva scaune rupte Axel Riessen observă că mobilierul frumos de nuiele de pe o mică platformă e prost întreținut Împletitura a plesnit și ies așchii de peste tot Cu cât pătrund mai adânc pe vas, cu atât acesta pare doar o coajă goală, părăsită Pașii lui Axel răsună pe podelele de marmură zgâriată ale coridoarelor goale Trec printr-o ușă dublă pe care scrie „Sala da pranzo”, cuvintele fiind sculptate în lemnul închis la culoare Sufrageria este enormă Prin ferestrele panoramice nu se vede decât marea O scară lată, cu covor roșu, duce la nivelul de sus De tavan atârnă candelabre uriașe Încăperea a fost făcută pentru petreceri cu mulți invitați, dar pe masă se află acum un copiator, un fax, două computere și o grămadă de dosare În fundul încăperii stă un bărbat scund, la o masă mai mică Are părul grizonant și creștetul lui pleșuv lucește Axel îl recunoaște imediat pe traficantul de arme Raphael Guidi Este îmbrăcat în pantaloni de trening lăbărțați albastru-deschis și o bluză asortată, cu cifra șapte pe piept și pe spate În picioare are pantofi albi de sport, fără ciorapi — Bun venit, spune bărbatul într-o engleză aspră Mobilul începe să-i sune în buzunar, îl scoate, privește numărul, dar nu răspunde Aproape imediat primește un nou telefon, de data asta răspunde, spune câteva cuvinte în italiană și apoi îl privește pe Axel Riessen Face un gest spre fereastra panoramică, spre întinderile întunecate, mișcătoare ale mării — N-am venit aici de bunăvoie, începe Axel — Îmi pare rău, nu era timp pentru… — Deci, ce vrei? — Vreau să-ți câștig loialitatea, răspunde Raphael scurt Se lasă tăcerea și amândoi bodyguarzii zâmbesc cu privirea plecată, apoi redevin gravi Raphael ia o înghițitură din băutura galbenă cu vitamine și râgâie fără zgomot — Loialitatea este singura care contează, spune el încet, privindu-l pe Axel în ochi Ai afirmat mai înainte că nu există nimic din ce am eu care te-ar putea interesa, dar… — E adevărat — Dar eu cred că, dimpotrivă, am o ofertă foarte bună, continuă Raphael, făcând o grimasă Ca să-ți câștig loialitatea, știu că trebuie să-ți ofer ceva ce vrei să ai cu adevărat, poate ceea ce îți dorești mai mult decât orice Axel scutură din cap: — Nici eu însumi nu știu ce-mi doresc mai mult — Ba eu cred că știi, spune Raphael Dorești să poți dormi din nou, să dormi noaptea întreagă, fără să… — Cum ai știut…? Se oprește brusc și Raphael îi aruncă o privire rece, nerăbdătoare — Atunci știi cu siguranță că deja am încercat toate posibilitățile, spune rar Axel Raphael face un gest indiferent: — Vei primi un ficat nou — Sunt deja pe o listă de așteptare pentru un ficat nou, spune Axel, zâmbind fără voie Dar boala de care sufăr mi-am provocat-o singur și tipul meu de țesut este așa de neobișnuit, că în principiu nici nu există vreun donator… — Am un ficat pentru tine, Axel Riessen, îl întrerupe Raphael cu vocea lui aspră Se face tăcere și Axel simte cum i s-au înroșit obrajii, cum încep să-i ardă urechile — Și, în schimb? întreabă el, înghițind greu Vrei să semnez licența de export pentru Kenya — Da, vreau să facem un contract Paganini, răspunde Raphael — Ce e… — Nicio grabă, trebuie să reflectezi, este o alegere importantă, e nevoie să studiezi informațiile exacte despre donatorul de organe și așa mai departe În capul lui Axel, gândurile aleargă cu repeziciune Își spune că poate semna și, dacă va primi un ficat, pe urmă va putea să depună mărturie împotriva lui Raphael Guidi Va primi protecție, știe asta, poate va fi obligat să-și schimbe identitatea, dar va putea dormi din nou — Mâncăm ceva? Mi-e foame, dumitale, nu? întreabă Raphael — Poate… — Dar înainte de-a mânca, vreau să-ți suni secretara de la ISP și să-i spui că ești aici 100 Pontus Salman Saga ține telefonul la ureche, oprindu-se pe culoar lângă un container mare de plastic pentru hârtie Se uită absentă la aripile unui fluture, asemănătoare unei frunze care tremură pe podea, în bătaia aerului ce vine dinspre gura de ventilație — Nu mai aveți nicio altă treabă la Stockholm? întreabă un bărbat cu accent puternic de Gotland, când i se face legătura cu poliția din Södertälje — Este vorba despre Pontus Salman, spune ea cu îngrijorare în glas — Da, dar acum a plecat, răspunde polițistul satisfăcut — Ce vrei să spui? îl întreabă cu glas ridicat — Păi, am vorbit cu Gunilla Sommer, specialista în psihologie care a mers cu el la psihiatrie — Da, și? — Nu l-a crezut că vorbea serios, cu amenințarea aceea de sinucidere, așa că l-a lăsat să plece, locurile în spital nu sunt gratis și… — Pune-l sub urmărire, spune Saga repede — Pentru ce? Pentru o încercare de sinucidere făcută fără chef? — Ai grijă doar să-l găsiți, adaugă Saga și închide telefonul A luat-o spre lift, când Göran Stone se postează în fața ei, oprind-o cu brațele întinse — Vrei să-l interoghezi pe Pontus Salman – nu-i așa? o întreabă pe un ton provocator — Da, răspunde Saga scurt și o pornește din nou, dar el n-o lasă — Trebuie doar să dai un pic din fund, spune el Sau să-ți scuturi un pic buclele și gata, o să fii promovată, sau… — Dă-te la o parte, îi cere Saga furioasă și puncte roșii îi apar pe frunte — OK, iartă-mă că am vrut să te ajut, spune Göran Stone, cu un glas de om nedreptățit Dar tocmai am trimis patru mașini la casa lui Salman din Lidingö, ca să… — Ce s-a întâmplat? întreabă Saga — Vecinii au sunat la poliție, zâmbește el Au auzit, după cum se pare, un pic de zdrang-zbang și țipete Saga îl îmbrâncește și o ia la fugă — Mulțumesc frumos, Göran, îi strigă el din urmă • În timp ce conduce mașina spre Lidingö, încearcă să nu se gândească la ce s-a putut întâmpla, dar gândurile i se învălmășesc și aude mereu vocea din înregistrare, omul care povestea plângând despre fiica sa Saga își promite să se antreneze zdravăn diseară și să se culce devreme Nu reușește să ajungă până pe Roskullvägen, este așa de multă lume pe stradă, încât e nevoită să parcheze la vreo două sute de metri de casa lui Salman Curioși și jurnaliști se înghesuie lângă benzile alb cu albastru, încercând să vadă casa Saga se scuză, în vreme ce se strecoară printre ei, dându-i la o parte Girofarurile poliției pulsează peste copacii înverziți Colega Magdalena Ronander se sprijină de peretele de cărămidă și vomită Mașina lui Pontus Salman e parcată la intrarea în garaj E un BMW alb, căruia îi lipsește geamul din plafon Cuburi mici de securit pline de sânge zac pe caroserie și în jurul mașinii Prin geamurile mânjite de sânge se întrezărește un corp de bărbat Este Pontus Salman Magdalena ridică obosită privirea, se șterge la gură cu o batistă și o oprește pe Saga, care se îndreaptă spre ușă — Nu, nu, spune ea cu glas răgușit Nu vrei absolut deloc să intri Saga se oprește, aruncă o privire spre casa mare, se întoarce spre Magdalena ca s-o întrebe ceva, dar pe urmă se gândește că trebuie să-i telefoneze lui Joona, să-i spună că martorul lor nu mai există 101 Fata cu florile de păpădie Joona străbate în fugă zona sosirilor din aeroportul Vanda, de lângă Helsinki, când începe să-i sune telefonul — Saga, ce se întâmplă? — Pontus Salman e mort, se află în mașina lui, în fața casei, se pare că s-a împușcat Joona iese, merge la primul taxi din coadă Îi explică șoferului că trebuie să ajungă în port, apoi se așază pe bancheta din spate — Ce-ai spus? întreabă Saga — Nimic — Nu mai avem niciun martor! exclamă Saga furioasă Ce naiba facem? — Nu știu, răspunde Joona, închizând pentru o clipă ochii Simte mișcările mașinii, un legănat blând Taxiul părăsește zona aeroportului, mărește viteza și intră pe autostradă — Nu poți să te duci la vasul lui Raphael fără ajutor… — Fata, spune Joona brusc — Ce? — Axel Riessen cânta la vioară cu o fată, continuă Joona, deschizându-și ochii cenușii Poate că ea a văzut ceva — De ce crezi asta? — Era o păpădie, un puf de păpădie într-un pahar cu whisky… — Despre ce naiba vorbești? întreabă Saga — Încearcă doar să dai de ea Joona se lasă pe spate, amintindu-și cum stătea Axel în picioare cu vioara în mână, atunci când venise fata cu un mănunchi de păpădii Apoi, se gândește din nou la păpădia cu tulpina aplecată peste marginea paharului de whisky din dormitorul lui Axel Fata fusese acolo și, prin urmare, era posibil să fi văzut ceva • Joona urcă pe vasul de pază Kirku, pe care marina finlandeză l-a preluat cu șase ani în urmă de la paza de coastă Când dă mâna cu comandantul navei, Pasi Rannikko, începe imediat să se gândească la Lennart Johansson, de la poliția marină din Dalarö Cel care iubea surfingul și căruia i se spunea Lance Pasi Rannikko este la fel de tânăr ca Lance, un bărbat ars de soare cu ochii albastru-deschis Dar, spre deosebire de Lance, el își ia slujba foarte în serios Este evident că această misiune neașteptată, în afara apelor teritoriale finlandeze, îl deranjează — Nimic nu mă bucură în legătură cu acest drum, spune Pasi Rannikko pe un ton sec Dar, comandantul meu e prieten cu șeful tău… Și se pare că a fost de ajuns — Mă aștept să primim un ordin din partea procuraturii, de vreme ce ne ducem acolo, spune Joona simțind vibrațiile, în timp ce vasul se desprinde de chei și pornește mlădios peste apă — De îndată ce vei avea ordinul procuraturii, contactez FNS Hanko E un vas purtător de rachete cu douăzeci de ofițeri și șapte recruți Arată vasul pe radar — Poate ajunge la 35 de noduri viteză, nu-i va lua decât douăzeci de minute să ne ajungă din urmă — Bine — Iahtul lui Raphael Guidi a trecut de insula Dag și se află la oarecare distanță de Estonia… Sper că ești conștient că nu putem urca la bord pe un vas aflat în apele teritoriale estoniene, dacă nu e vorba despre o situație de urgență sau despre vreo activitate criminală evidentă — Da, răspunde Joona Cu motoarele vuind, vasul părăsește portul — Acum își face apariția întregul echipaj, spune Pasi Rannikko ironic Un bărbat puternic, cu barbă blondă urcă pe puntea de comandă Va sta la cârmă și se prezintă drept: „Niko Kapanen, la fel ca jucătorul de hochei pe gheață”, apoi întreabă precaut: — De fapt, de ce e bănuit Raphael Guidi? — Răpire, uciderea a câțiva polițiști, contrabandă cu arme, răspunde Joona — Și Suedia trimite un singur polițist? — Da, zâmbește Joona — Iar noi participăm cu un șlep vechi, neînarmat! — De îndată ce obținem ordinul procuraturii, vom avea aproape un pluton, spune Pasi Rannikko pe un ton neutru Vorbesc cu Urho Saarinen de pe Hanko, și vor fi aici în douăzeci de minute — Dar, inspecțiile… Ei, la naiba, avem și noi dreptul de a inspecta un… — Nu pe apă estoniană, îl întrerupe Pasi Rannikko — La dracu’, bombăne Niko — Se aranjează, îl asigură Joona scurt 102 Ce dezvăluie fotografia Axel Riessen stă întins pe pat, în dormitorul care face parte din apartamentul de cinci camere care i-a fost dat pe megaiahtul lui Raphael Guidi Lângă el se află dosarul cu informații amănunțite despre donator, un bărbat care zace în comă după o operație nereușită Toate valorile sunt perfecte – tipul de țesut se potrivește perfect cu ficatul lui Axel privește fix în tavan și simte cum inima îi bate tare în piept Tresare, când aude un ciocănit în ușă Este bărbatul în alb care l-a întâmpinat după călătoria cu elicopterul — Cina, spune bărbatul scurt Străbat împreună o porțiune unde se făcea spa Axel vede căzi de baie verzi, în care se ridică mormane de sticle goale și cutii de bere Prosoape în pungi de plastic încă se află pe rafturile elegante din marmură albă de pe lângă pereți În spatele pereților de sticlă mată se vede o sală de gimnastică O ușă dublă de metal mat alunecă fără zgomot, când trec prin zona dedicată relaxării, cu mochetă bej, fotolii și canapele și o masă joasă, dar masivă din calcar șlefuit Peste încăpere plutește o lumină stranie, întunecată, amestecând pe pereți și podea umbre alunecătoare și pete luminoase Axel ridică privirea și vede că se află sub marea piscină a iahtului Fundul bazinului este din sticlă și, printre gunoaie și mobile stricate, se întrevede cerul palid Raphael Guidi stă pe o canapea, îmbrăcat în aceiași pantaloni de trening ca mai înainte și cu un maiou alb, care i se întinde peste pântece Bate cu palma pe locul de lângă el și Axel se așază Amândoi bodyguarzii stau în spatele lui Raphael ca două umbre Nimeni nu spune nimic Telefonul lui Raphael Guidi sună, el răspunde și începe o lungă conversație După o vreme, bărbatul în alb se întoarce, împingând o măsuță pe rotile În tăcere, pune pe masa joasă de piatră farfurii și pahare, o tavă cu hamburgeri, pâine și cartofi prăjiți, o sticlă de ketchup și o sticlă mare, de plastic cu pepsi-cola Raphael nu ridică privirea, ci își continuă conversația telefonică Pe un ton neutru discută o grămadă de detalii despre viteza de producție și logistică Nimeni nu spune nimic, toți așteaptă plini de răbdare După cincisprezece minute, Raphael Guidi încheie și-l privește liniștit pe Axel Riessen Apoi, începe să-i vorbească cu blândețe: — Poate vrei un pahar de vin, spune el Poți să ai un ficat nou în câteva zile — Am citit de mai multe ori informațiile despre ficatul donatorului, răspunde Axel Perfect, sunt impresionat, totul se potrivește… — E interesantă chestia asta cu dorințele, observă Raphael Ce-și dorește omul mai mult dintre toate Eu îmi doresc ca soția mea să fie în viață, să ne bucurăm unul de celălalt — Înțeleg — Dar, pentru mine dorințele se află la un loc cu opusul lor, spune Raphael Ia un hamburger și un coșuleț cu cartofi prăjiți, apoi împinge tava spre Axel — Mulțumesc — Dorința de pe unul din talerele balanței este la fel de grea cu ce se află pe celălalt taler – coșmarul, continuă Raphael — Coșmarul? — Vreau să spun doar că… Trecem prin viață sfâșiați între extreme, dorințe care nu se vor împlini niciodată și coșmaruri care niciodată nu vor deveni reale — Poate că așa este, murmură Axel, mușcând din hamburger — Dorința ta de a dormi din nou poate deci să se împlinească, dar cum… Mă întreb dacă te gândești la celălalt taler al balanței, cum arată cel mai rău coșmar al tău? — De fapt, habar n-am, zâmbește Axel — De ce îți este frică? întreabă Raphael, punând sare pe cartofii prăjiți — De boală, de moarte… și de suferință — Desigur, în ceea ce privește suferința, sunt de acord, spune Raphael Pentru mine este vorba, am început s-o înțeleg, despre fiul meu Curând va fi un bărbat în toată firea și am început să mă tem că se va întoarce împotriva mea, va dispărea din preajma mea — Singurătatea? — Da, așa cred, răspunde Raphael Singurătatea totală este cu siguranță coșmarul meu — Eu sunt singur, zâmbește Axel Cel mai rău lucru s-a întâmplat deja — Nu spune asta, glumește Raphael — Nu, dar că s-ar putea repeta… — Ce vrei să spui? — Lasă, nu vreau să vorbesc despre asta — Că vei provoca din nou sinuciderea unei fete, rostește Raphael încet, punând ceva pe masă — Da — Cine-ar putea să-și ia viața? — Beverly, șoptește Axel și vede că obiectul pe care Raphael l-a pus în fața lui e o fotografie E așezată cu fața în jos Axel întinde mâna, fără ca de fapt să vrea s-o facă Degetele îi tremură, când întoarce fotografia Își trage înapoi mâna și respiră adânc Pe fotografie se vede chipul întrebător al lui Beverly, în lumina unui bliț Axel privește țintă și încearcă să înțeleagă Știe că fotografia este menită să fie un avertisment, pentru că a fost făcută cu câteva zile în urmă, în propria lui casă, în bucătărie, atunci când Beverly încercase o vioară și după aceea intrase în casă, ca să caute un vas pentru buchetul cu păpădii 103 Mai aproape Abia după două ore la bordul vasului de pază finlandez, Joona vede iahtul de lux al lui Raphael Guidi, alunecând suplu la orizont În lumina soarelui, pare un vapor de cristal cu străluciri de fulger Comandantul Pasi Rannikko vine înapoi și se așază lângă el, arătând cu un semn din cap spre marele iaht — Cât de aproape suntem? întreabă el înverșunat Joona îi aruncă o privire pătrunzătoare — Așa de aproape, că putem vedea ce se întâmplă la bord, spune el calm Eu trebuie să… Tace, simțind o înțepătură bruscă în tâmple Se sprijină de balustrada punții și încearcă să respire adânc — Ce e? întreabă Pasi Rannikko cu amuzament în glas Ai rău de mare? — Nu-i nimic, răspunde Joona Durerea îl săgetează din nou, se ține strâns de balustradă și reușește să rămână în picioare, cât durează criza Știe că în niciun caz nu poate lua medicamentele acum, l-ar face neatent și l-ar moleși Joona simte suflarea răcoroasă înghețându-i broboanele de sudoare de pe frunte Își amintește de Disa, de privirea ei, de chipul ei grav Soarele sclipește pe întinderea netedă a mării și brusc vede în minte cununa de mireasă Lucește în vitrina de sticlă de la Muzeul Nordic Se gândește la mireasma florilor sălbatice și la biserica împodobită pentru cununie, inima îi bate așa de tare, că mai întâi nu înțelege ce-i spune căpitanul — Ce vrei să zici? Joona privește dezorientat spre Pasi Rannikko și apoi spre marele vas alb 104 Coșmarul Axel nu mai poate mânca, îi e greață Privirea îi revine necontenit la fotografia lui Beverly Raphael înmoaie cartofii într-o grămadă mică de ketchup, de pe marginea farfuriei Axel vede deodată un tânăr, stând în ușă și privindu-i Pare ostenit și îngrijorat Ține în mână un telefon mobil — Peter! strigă Raphael Vino aici! — Nu vreau, spune tânărul cu glas moale — Nu era o întrebare, zâmbește iritat Raphael Băiatul se apropie, privindu-l timid pe Axel — Acesta este fiul meu, explică Raphael, ca și cum ar fi fost vorba despre o invitație obișnuită la cină — Bună ziua, spune Axel cu amabilitate Bărbatul care stătuse în elicopter lângă pilot se află lângă bar și îi aruncă alune unui câine vesel și lățos Părul lui cenușiu pare de metal și ochelarii îi lucesc albi — Nu-i fac bine alunele, spune Peter — După masă, ai putea să-ți aduci vioara? întreabă Raphael cu o oboseală bruscă în glas Oaspetele nostru este interesat de muzică Peter dă din cap, e palid și transpirat, cearcănele din jurul ochilor sunt aproape violete Axel face o încercare să zâmbească — Ce vioară ai? Peter dă din umeri — Mult prea bună pentru mine, este un Amati Mama mea era muziciană, e vioara ei — Un Amati? — De fapt, care dintre instrumente este mai bun? întreabă Raphael Amati sau Stradivarius? — Depinde doar de cel care cântă la ea, răspunde Axel — Vii din Suedia, spune Raphael În Suedia există patru viori făcute de Stradivarius, dar niciun Paganini, care să cânte la ele… Și eu îmi imaginez… — Cu siguranță, așa e, răspunde Axel — Eu colecționez instrumente cu coarde care încă își amintesc cum… Nu, se întrerupe el Lasă-mă să formulez altfel… Dacă acest instrument este folosit cum trebuie, atunci vei auzi regretul după un suflet pierdut — Poate, răspunde Axel — Am grijă să amintesc despre acest regret atunci când trebuie semnat un contract, continuă Raphael cu un zâmbet lipsit de bucurie Eu strâng părțile implicate, ascultăm muzică, acel sunet unic, plin de tristețe și apoi scriem un contract în aer, cu dorințele și coșmarurile noastre drept miză… Acesta este un contract Paganini — Înțeleg — Chiar o faci? întreabă Raphael Nu poate fi rupt, nici măcar prin propria moarte Cel care încearcă să încalce cele stabilite sau își ia propria viață trebuie să știe că oricum își va culege cel mai îngrozitor coșmar — Ce vrei să-ți răspund? întreabă Axel — Eu spun doar… Acesta nu este un contract pe care să-l rupi, iar eu… cum să mă exprim? se întreabă el ezitând Nu văd cum ar fi util activității mele, dacă tu m-ai lua doar drept o persoană drăguță Raphael se duce la televizorul mare, aflat pe perete Scoate un disc lucios din buzunar și-l introduce în fanta pentru DVD Peter se așază pe marginea uneia dintre canapele Băiatul privește sfios la cei din încăpere Are pielea deschisă la culoare și nu seamănă deloc cu tatăl său E mic de statură, cu mădulare fine, iar chipul îi este delicat Imaginea e neclară, brăzdată de linii cenușii Axel simte o spaimă vădită, pur fizică atunci când vede trei persoane ieșind pe o ușă dintr-o vilă de cărămidă Recunoaște imediat două dintre ele: comisarul criminalist Joona Linna și Saga Bauer Cea de-a treia persoană este o femeie tânără, cu trăsături meridionale Axel privește ecranul și-l vede pe Joona Linna scoțând un telefon și formând un număr Pare să nu primească vreun răspuns Cu fețele posomorâte cei trei se urcă în mașină și pleacă Camera se rotește spre ușă, aceasta se deschide și se face brusc întuneric Apoi obiectivul camerei este din nou fixat Două valize mari stau în hol Camera continuă spre bucătărie, o cotește apoi la stânga și continuă în jos, pe o scară, printr-o intrare cu plăci de faianță, până într-o încăpere mare, cu piscină O femeie în costum de baie stă pe un șezlong, iar altă femeie, tunsă băiețește stă în picioare, vorbind la telefon Obiectivul se retrage cu o mișcare timidă, nu insistă pe convorbirea telefonică, rămâne ascuns, până ce femeia cu tunsoare băiețească termină de vorbit, apoi reîncepe să înainteze Se aud pași și femeia cu telefonul își întoarce fața tristă și ostenită spre obiectiv și împietrește O expresie de spaimă teribilă îi trece peste trăsăturile feței — Nu cred că vreau să văd mai mult, papa, spune fiul cu voce stinsă — Abia acum începe, răspunde Raphael Ecranul televizorului se întunecă brusc, camera a fost oprită, dar în aceeași secundă imaginea revine, pâlpâie, apoi se stabilizează din nou Aparatul de filmat este acum pus pe un stativ și cele două femei stau una lângă cealaltă pe podea, sprijinite de zidul de faianță Pe un scaun în fața femeilor se află Pontus Salman Pare că respiră repede, trupul i se mișcă neliniștit pe scaun Cronometrul din imagine arată că înregistrarea a fost făcută cu numai o oră în urmă Un bărbat îmbrăcat în negru, cu chipul ascuns de o glugă, merge direct la Veronique, o prinde tare de păr și-i întoarce cu forța fața spre obiectiv — Iertare, iertare, iertare, spune Raphael cu voce pițigăiată Axel îl privește întrebător, dar aude apoi glasul lui Veronique Salman: — Iartă-mă, iartă-mă, iartă-mă Respiră precipitat, înspăimântată — N-am avut nicio intenție, scâncește Raphael, arătând spre televizor — N-am avut nicio intenție, imploră Veronique Am făcut fotografia, dar n-aveam nicio intenție rea, nu știam cât de proastă eram, credeam doar că… — Trebuie să alegi, îi spune omul cu glugă lui Pontus Salman Pe cine să împușc în genunchi? Pe soția ta sau pe sora ta? — Te rog, șoptește Pontus Nu face asta — Pe cine să împușc? întreabă bărbatul — Pe soția mea, răspunde Pontus aproape fără glas — Pontus, imploră soția acestuia Te rog, nu-l lăsa să… Pontus începe să plângă întretăiat, strident — O s-o doară dacă o împușc, avertizează bărbatul — Nu-l lăsa să facă asta! strigă Veronique copleșită de panică — Te-ai răzgândit? S-o împușc mai bine pe sora ta? — Nu, răspunde Pontus — Roagă-mă frumos Se face tăcere și apoi Axel îl aude pe Pontus Salman spunând: — Fii drăguț și… împușc-o pe soția mea în genunchi — Pentru că mă rogi așa de frumos, o s-o împușc în amândoi genunchii, răspunde bărbatul, lipind pistolul de picioarele lui Veronique Salman — Nu-l lăsa s-o facă! strigă ea Te rog, Pontus… Bărbatul trage, se aude o pocnitură scurtă și piciorul se smucește Sângele țâșnește pe faianța albă Un nor de praf de pușcă învăluie trăgaciul Veronique urlă, până i se stinge vocea El trage din nou Reculul face ca țeava pistolului să sară în sus Este atins celălalt genunchi și piciorul se îndoaie într-un unghi imposibil Veronique strigă din nou, răgușit și străin, trupul îi tresare de durere și sângele curge în valuri pe podeaua de gresie de sub ea Pontus Salman vomită și omul cu glugă îl privește întrebător, aproape visător Veronique alunecă pe-o parte, respiră sacadat și încearcă să ajungă cu mâinile la picioarele rănite Cealaltă femeie pare să fie în stare de șoc, fața îi este cenușie și ochii, niște găuri mari, negre — Sora ta are probleme psihice, nu-i așa? întreabă bărbatul plin de curiozitate Crezi că înțelege ce se petrece? Îl bate consolator cu palma pe cap, apoi spune: — Să o violez pe sora ta sau s-o împușc pe soția ta? Pontus nu răspunde, pare gata să-și piardă cunoștința Ochii i se dau peste cap și omul îl lovește peste față: — Răspunde-mi, o împușc pe nevastă-ta sau o violez pe soră-ta? Sora lui Pontus Salman clatină din cap — Violeaz-o, șuieră Veronique printre gâfâieli Te rog, Pontus, te rog, spune-i s-o violeze! — Violeaz-o, șoptește Pontus — Ce? — Violeaz-o pe sora mea — OK, imediat, spune bărbatul Axel privește în podea, printre genunchi Se chinuie să nu audă gemetele din film, rugămințile, strigătele sălbatice, pline de groază Încearcă să-și umple mintea cu muzică, încearcă să înțeleagă acele spații care apar la Bach, spații pline de lumină, de raze care dau buzna În cele din urmă, se face tăcere Axel ridică privirea spre ecran Femeile zac moarte lângă perete Îl vede pe bărbatul cu glugă cum stă gâfâind cu un cuțit într-o mână și cu pistolul în cealaltă — Coșmarul a fost trăit pe viu – acum poți să-ți iei viața, spune bărbatul din film, aruncă pistolul spre Pontus și apoi pleacă, iese din obiectiv 105 Martorul Saga Bauer pleacă de lângă Magdalena Ronander și trece din nou peste banda pusă de poliție Curioșii au devenit și mai numeroși, televiziunea a venit cu o dubă mare, un polițist în uniformă încearcă să facă mulțimea să se dea la o parte și să lase să treacă ambulanța Saga lasă toate astea în urmă, străbate o alee pavată cu dale care duce spre grădina cuiva și pe lângă o tufă de iasomie înflorită Merge tot mai repede și ultima porțiune până la mașină o traversează în goană, direct peste gazon — Fata, i-a zis Joona la telefon Trebuie să găsești fata La Axel Riessen se afla o fată I-a spus Beverly, vorbește cu fratele lui, Robert Are poate cincisprezece ani, trebuie să-i dai de urmă — Cât timp am să-l cooptez pe procuror în treaba asta? — Nu prea mult, a spus Joona Dar o să reușești În vreme ce Saga conduce spre Stockholm, îl sună pe Robert Riessen, dar nu primește răspuns Sună la Criminalistică și roagă să i se facă legătura cu asistenta lui Joona, femeia plinuță care a câștigat o medalie la înot pe vremuri și care se încăpățâna să aibă unghii vopsite strident și buzele date cu gloss — Anja Larsson, răspunde aceasta imediat — Bună, sunt Saga Bauer de la Säpo, ne-am întâlnit adineauri la… — Da, știu, spune Anja cu răceală — Mă întreb dacă poți găsi o fată care probabil se numește Beverly și… — Trimit factura la Säpo pentru asta? — Fă ce dracu’ vrei, dar găsește un afurisit de număr de telefon, înainte să… — Ai grijă cum vorbești, tânără doamnă Saga înjură și claxonează prelung o mașină care nu pornește, deși s-a făcut verde la semafor, și este pe punctul de-a întrerupe convorbirea, când Anja începe dintr-odată să vorbească: — Ce vârstă are? — Poate cincisprezece ani — Nu există niciun număr de telefon al lui Beverly Andersson E posibil să aibă un mobil fără abonament, nu apare în nicio carte de telefon… Singurul număr care există este al tatălui ei — OK, îl sun Poți să-mi trimiți un SMS cu numărul lui? — Am făcut-o deja — Mulțumesc, mulțumesc mult, Anja Iartă-mă că sunt un pic nerăbdătoare, dar mă tem pentru Joona, o să facă o prostie dacă nu primește ajutor — Ai vorbit cu el? — El m-a rugat să caut fata Eu nici măcar n-am întâlnit-o vreodată, nu știu… Joona e sigur c-o să rezolv asta, dar eu… — Sună-l pe tatăl lui Beverly, iar eu continui să caut, spune Anja, întrerupând convorbirea Saga trage pe marginea drumului, în Hjorthagen, și formează numărul trimis de Anja Prefixul este 0418, prefix de Skåne Poate Svalöv, gândește ea, lăsând telefonul să sune 106 Tatăl Într-o bucătărie cu mobilă de pin, în plin Skåne, un bărbat tresare când telefonul începe să sune Tocmai a intrat, după ce a petrecut mai mult de o oră eliberând din gardul de sârmă ghimpată al unui vecin o vacă împotmolită acolo, după ce a sărit bariera electrificată Evert Andersson are degetele rănite și pete uscate de sânge pe salopeta albastră Când sună telefonul, nu numai mâinile murdare îl împiedică să ridice receptorul, ci și senzația că nu există nimeni cu care ar avea chef să vorbească în momentul acela Se apleacă în față, privește ecranul pe care apare numărul și vede că e vorba despre un număr secret, probabil un vânzător de aparate telefonice cu glas afectat Lasă semnalele să se stingă, însă pe urmă telefonul începe iar să sune Evert Andersson privește pe display din nou și în cele din urmă răspunde — Andersson — Bună ziua, mă numesc Saga Bauer, se aude un glas tensionat de femeie Sunt polițistă, comisar la Säpo De fapt, o caut pe fiica dumneavoastră, Beverly Andersson — Ce s-a întâmplat? — Ea n-a făcut nimic, dar cred că are informații importante care ne-ar fi de ajutor — Și acum a dispărut? întreabă el slab — M-am gândit că poate aveți vreun număr de telefon al ei, spune Saga Evert se gândește că pe vremuri își considera fata drept singura moștenitoare, cea care va purta tradiția mai departe, va avea grijă de casă, grajduri, de anexe și de ogoare Avea să treacă prin curte așa cum făcuse și mama ei, cu cizme verzi de cauciuc mărșăluind prin noroi, grasă ca mama ei, purtând o haină din piele și părul împletit într-o coadă, pe umăr Dar Beverly încă din copilărie avea ceva neobișnuit, care-l făcea să se teamă Crescuse și devenise tot mai diferită Diferită de el, diferită de mama ei Odată, intrase în grajd când Beverly era copil, avea doar opt, nouă ani Ședea într-o boxă goală pe o găleată întoarsă și își cânta, cu ochii închiși Era pierdută în sunete, nu-și auzea decât propriul glas Se gândise s-o zgâlțâie, să-i spună să termine, să nu se prostească, dar expresia luminoasă de pe fața copilei îl zăpăcise Din acel moment, știuse că în Beverly se afla ceva ce el nu va pricepe niciodată Și încetase să-i mai vorbească De îndată ce încerca să-i spună ceva, îi dispăreau vorbele După ce murise mama ei, tăcerea devenise totală Beverly începuse să hoinărească, putea să dispară cu orele, adesea o zi întreagă Poliția o aducea acasă din locuri unde ea nu știa cum ajunsese Urma pe oricine, dacă îi vorbea drăguț — Nu există nimic ce-aș dori să-i spun Așadar, ce nevoie am de un număr de telefon? spune pe un ton aspru — Sunteți sigur că… — Nu e ceva ce-ar putea înțelege unul din Stockholm, o întrerupe, punând receptorul în furcă Își privește degetele care mai țin aparatul, vede sângele de pe încheieturi, murdăria de sub unghii, din fiecare zbârcitură și din fiecare por Se duce cu pași înceți la fotoliul verde, ia ziarul lucios și începe să citească În seara asta va fi un program în memoria omului de televiziune Ossian Wallenberg Evert lasă ziarul să cadă pe podea, surprins de propriile sale lacrimi Își amintește brusc cum obișnuia Beverly să stea pe canapea, alături de el și să râdă la prostiile din emisiunea Vinerea de aur 107 Încăperea goală Saga Bauer înjură cu voce tare, apoi rămâne acolo, în mașină Strânge pleoapele și izbește de câteva ori cu pumnul în volan Își repetă că trebuie să se concentreze și să meargă mai departe, înainte de-a fi prea târziu E atât de cufundată în gânduri, că tresare, când sună telefonul — Sunt tot eu, spune Anja Larsson Îți fac legătura cu Herbert Saxéus, de la clinica „Inima Sfintei Maria”, adaugă ea — OK, ce… — Herbert Saxéus a avut grijă de Beverly Andersson, în timpul celor doi ani cât a fost aceasta la clinică — Mulțumesc, este… Dar Anja a trecut-o deja pe altă linie Saga așteaptă, aude cum sună „Inima Sfintei Maria”, gândește ea, amintindu-și că spitalul se află în Torsby, la est de Stockholm — Da, Herbert la telefon, îi spune o voce caldă în ureche — Bună ziua, mă numesc Saga Bauer, sunt polițistă, comisar la Säpo Trebuie să găsesc o fată care v-a fost pacientă, Beverly Andersson În receptor se lasă tăcerea — E bine? întreabă doctorul după un moment — Nu știu, trebuie să vorbesc cu ea, răspunde repede Saga E foarte urgent — Locuiește la Axel Riessen, care… El are un fel de responsabilitate neoficială pentru ea — Așadar, Beverly locuiește acolo? întreabă Saga, răsucind cheia în contact și demarând — Axel Riessen îi dă o cameră, până își va găsi ceva al ei, răspunde doctorul Fata are abia cincisprezece ani, dar ar fi fost o greșeală s-o silim să se întoarcă acasă Șoseaua nu e aglomerată și Saga poate conduce repede — Pot să știu pentru ce a fost tratată Beverly? întreabă ea Doctorul respiră adânc și apoi spune cu vocea lui adâncă, prietenoasă: — Nu știu dacă este interesant… Ca medic, aș răspunde că era vorba de o tulburare gravă de personalitate, atunci când a venit aici Kluster B — Ce înseamnă asta? — Nimic, răspunde Herbert Saxéus și tușește, dregându-și vocea Dar, dacă mă întrebați ca persoană particulară, atunci vă voi răspunde că Beverly este sănătoasă, mai sănătoasă decât cei mai mulți… Știu că sună bombastic, dar de fapt nu ea este cea bolnavă — Ci lumea — Da, oftează el Saga îi mulțumește, închide telefonul și o cotește pe Valhallavägen Spătarul scaunului este lipicios din cauza transpirației Telefonul sună și, înainte de-a răspunde, Saga accelerează prin fața semaforului de la Stadionul Olimpic, exact în momentul în care se face roșu — M-am gândit să vorbesc și eu cu tatăl lui Beverly, spune Anja Este un tip foarte simpatic, dar a avut o zi grea, a îngrijit o vacă rănită A consolat-o, așa mi-a spus Familia lui a locuit dintotdeauna în același loc Acum a mai rămas doar el la fermă Am vorbit despre Minunata călătorie a lui Nils Holgersson și, până la urmă, s-a dus și a căutat câteva scrisori pe care i le-a trimis Beverly Nici măcar nu le-a deschis, îți dai seama ce tip căpos este Beverly i-a comunicat în fiecare scrisoare numărul ei de telefon Saga Bauer îi mulțumește Anjei de mai multe ori, apoi sună la numărul primit Se oprește în fața casei lui Axel și a lui Robert Riessen, în vreme ce telefonul sună Semnal după semnal, sunetele dispar într-o beznă adâncă Soarele luminează pajiștea din fața bisericii Saga își simte corpul tremurând de efort, timpul este tot mai limitat, Joona va fi cu totul singur când îl va întâlni pe Raphael Guidi Cu telefonul la ureche, merge la ușa lui Robert Riessen și sună Brusc, se aude un pocnet în receptor și un foșnet ușor — Beverly? întreabă Saga Tu ești? Aude o răsuflare — Răspunde-mi, Beverly, o roagă Saga cât mai blând cu putință Unde ești? — Eu… Se face din nou tăcere — Ce-ai spus? Ce-ai spus, Beverly, nu te-am auzit! — Nu pot încă să ies, șoptește fata și întrerupe convorbirea • Robert Riessen este tăcut și palid, când o lasă pe Saga Bauer să intre în camera lui Beverly, rugând-o să încuie după ea, când termină Camera pare aproape nelocuită Nu sunt acolo decât câteva haine în dulap, o pereche de cizme de cauciuc, o pufoaică și un încărcător pentru telefon Saga încuie și coboară în apartamentul lui Axel Riessen, pentru a încerca să înțeleagă ce voise Joona să-i spună, de ce fata ar fi putut să fie martor Trece prin saloane și prin biblioteca liniștită Ușa spre dormitorul lui Axel Riessen este întredeschisă Saga pășește pe covorul gros, chinezesc, pe lângă pat, în baia învecinată Se reîntoarce în dormitor Ceva o face să fie încordată În cameră domnește o atmosferă tensionată și Saga pune mâna pe pistolul din toc Pe masă se află un pahar de whisky cu o păpădie ofilită Praful se mișcă încet în lumina soarelui, mobilele sunt tăcute Inima îi bate mai repede, când o creangă se izbește de fereastră Se duce la patul nefăcut, privește cutele de pe cearșaful călcat, ambele perne Saga crede că aude pași în bibliotecă și e pe punctul de a se strecura într-acolo, când o mână o prinde de gleznă Cineva se află sub pat Se smulge, sare înapoi, scoate pistolul și răstoarnă măsuța cu paharul Saga se lasă într-un genunchi și țintește, dar lasă imediat arma în jos Din întunericul de sub pat o privește o fată cu ochi mari, speriați Saga pune pistolul la loc în toc, apoi oftează adânc — Răspândești lumină, șoptește fata — Beverly? întreabă Saga — Acum pot să ies? — Îți jur că poți ieși, spune Saga liniștită — A trecut o oră? Axel a spus că nu trebuie să ies până nu trece o oră — A trecut mult mai mult, Beverly Saga o ajută să iasă din spațiul strâmt Fata are pe ea doar lenjeria de corp și e înțepenită după ce a stat atâta timp nemișcată Părul îi e tuns scurt și brațele sunt pline de desene și litere făcute cu cerneală — Ce faci sub patul lui Axel Riessen? întreabă Saga, păstrându-și tonul calm — El este cel mai bun prieten al meu, răspunde cu glas slab Beverly și trage pe ea o pereche de jeanși — Cred că se află în mare primejdie – trebuie să-mi povestești tot ce știi Beverly stă cu maioul în mână Brusc, se înroșește la față și ochii i se umplu de lacrimi — Eu nu am… — Ia-o încet, spune Saga, chinuindu-se încă o dată să-și domolească nervozitatea din glas Ia-o de la început — Eram în pat, când Axel a intrat, povestește Beverly cu voce slabă Am înțeles imediat că se întâmplase ceva, era alb la față Am crezut că era trist pentru că făcusem autostopul, de fapt nu trebuie să fac asta Tace și își întoarce fața — Continuă, te rog, Beverly, e urgent Beverly șoptește un „iartă-mă”, își șterge grăbită obrajii cu maioul și o privește pe Saga cu ochii umezi — Axel a intrat în cameră, spune ea concentrată Mi-a spus să mă vâr sub pat și să rămân ascunsă o oră întreagă și… Pe urmă a alergat în camera de zi și nu știu… le-am văzut doar picioarele, dar doi unchi au venit în spatele lui I-au făcut ceva îngrozitor El a urlat și ei l-au aruncat pe parchet și l-au înfășurat în plastic alb și pe urmă l-au dus de acolo A fost așa de rapid totul Nu le-am văzut fețele… Nici nu știu dacă erau oameni… — Așteaptă un pic, o întrerupe Saga luând telefonul Trebuie să vii cu mine și să-i povestești același lucru unei persoane care se numește Jens Svanehjälm Saga formează numărul lui Carlos Eliasson, cu mâinile tremurându-i — Avem un martor care a văzut cum Axel Riessen a fost răpit Avem un martor, repetă ea Martorul a văzut cum Axel Riessen a fost atacat și răpit, trebuie să fie de ajuns Saga întâlnește privirea lui Beverly, în vreme ce ascultă reacția din telefon — Bine, venim imediat, spune ea Caută-l pe Svanehjälm, vezi să ia legătura cu Europolul 108 Loialitate Raphael Guidi vine în sufragerie cu o mapă din piele neagră în mână și o pune pe masă, împingând-o spre Axel Riessen — Coșmarul lui Pontus Salman era, cum probabil ai înțeles, să fie obligat să aleagă între soție și soră, explică el Nu știu, înainte nu am considerat necesar să fiu așa de explicit, dar am… Cum să spun? Am aflat cum unii își imaginează că pot scăpa de coșmar murind Nu mă înțelege greșit, cel mai adesea totul este foarte plăcut și civilizat, eu sunt o persoană foarte generoasă cu cei care-mi sunt loiali — Ameninți că-i faci rău lui Beverly — Poți alege între ea și fratele tău mai mic, dacă așa preferi, spune Raphael și bea o înghițitură din băutura cu vitamine, se șterge la colțul gurii și-l roagă apoi pe Peter să-și aducă vioara Ți-am povestit că am doar instrumente pe care a cântat Paganini? întreabă el E singurul lucru care mă interesează Se spune că Paganini își ura chipul… Și, în ceea ce mă privește, eu cred că și-a vândut sufletul, ca să fie idolatrizat Își spunea singur „maimuța”… Dar când cânta, femeile veneau în genunchi Merita prețul Cânta și cânta, până ce ieșea foc din el Axel privește prin ferestrele panoramice uriașele întinderi de apă care stau cu totul nemișcate Prin ferestrele mai mici, dinspre puntea de la proră, poate întrezări elicopterul alb cu care a fost adus Gândurile lui pendulează între filmul oribil și căutarea unor posibile căi de scăpare Se simte groaznic de obosit, stă nemișcat și-l ascultă pe Raphael care continuă să discute despre viori, pasiunea lui Stradivarius pentru sunetele înalte, duritatea lemnului, arțarul care crește atât de încet Raphael se oprește, zâmbește din nou fără viață și spune: — Câtă vreme ești loial, poți să te bucuri de ce se află în primul talger al balanței, vei avea un ficat sănătos, vei dormi bine și-ți vei trăi viața, iar singurul lucru care ți se cere este să nu uiți de contractul cu mine — Și tu vrei să ai licența de export semnată — Asta o voi avea în orice caz, dar nu vreau să te oblig, nu vreau să te ucid, ar fi o risipă zadarnică, vreau să am… — Loialitatea mea, îl completează Axel — E o prostie, așa crezi? întreabă Raphael Gândește-te un moment și apoi numără persoanele din viața ta despre care știi că-ți sunt absolut loiale Între ei se lasă tăcerea Axel privește fix înainte — Exact, spune Raphael după un moment, cu privirea tristă 109 Contractul Axel deschide mapa de piele din pe masă, vede că ea conține toate hârtiile necesare astfel încât cargoul M/S Icelus să primească aprobarea de a părăsi portul Göteborg cu marea încărcătură de muniție Singurul lucru care lipsește este semnătura lui Peter, fiul lui Raphael Guidi, intră în încăpere cu fața palidă Ține în mâini o vioară foarte frumoasă, de culoare brun-roșcată, având cutia de rezonanță rotunjită Axel vede imediat că este un Amati, un Amati foarte bine păstrat — Cum cred că am mai amintit, eu sunt de părere că o anumită muzică merge cu ceea ce vom face noi acum, spune Raphael cu blândețe Această vioară a fost a mamei lui… Și, cu multă vreme în urmă, la ea a cântat Nicolò Paganini — A fost construită în 1657, explică Peter, scoate cheile și telefonul din buzunare și le lasă pe masă, înainte de a-și pune vioara pe umăr Băiatul lasă arcușul pe coarde și începe să cânte cu șovăială Axel își dă seama imediat că este introducerea la cea mai cunoscută operă a lui Paganini, Capriciul nr 24 Este considerată a fi partitura pentru vioară cel mai greu de cântat din lume Băiatul cântă ca și cum s-ar afla sub apă E mult prea lent — E un contract avantajos, spune încet Raphael Afară mai e încă lumină, ferestrele panoramice aruncă o lucire cenușie în salon Axel se gândește la Beverly, cum se vârâse în patul lui de la clinica psihiatrică, șoptind: Ai o lumină în jurul tău, am văzut-o din celălalt capăt al coridorului — Ai reflectat îndeajuns? întreabă Raphael Axel nu suportă să se uite în ochii goi ai lui Raphael, îi ocolește privirea și ia stiloul care se află în fața sa Își aude propria inimă bătând și încearcă să-și ascundă gâfâitul respirației De data aceasta, nu va mai desena un omuleț care spune „Bună!”, își va scrie numele și se va ruga la Dumnezeu ca Raphael Guidi să se mulțumească cu asta și să-l lase să se întoarcă în Suedia Axel simte tocul tremurându-i în mână Pune și cealaltă mână deasupra, ca să o țină nemișcată, respiră adânc și așază cu grijă vârful peniței pe rândul gol — Așteaptă, spune Raphael Înainte de a scrie, trebuie să știu dacă tu îmi vei fi loial Axel ridică privirea și îi întâlnește ochii — Dacă ești cu adevărat pregătit să-ți trăiești pe viu coșmarul la încălcarea contractului, îmi vei arăta asta sărutându-mi mâna — Ce să fac? șoptește Axel — Încheiem contractul? — Da, răspunde Axel — Sărută-mi mâna, spune Raphael cu glas schimbat, ca și cum ar fi jucat rolul idiotului într-o piesă veche Fiul lui cântă tot mai încet, încearcă să-și facă degetele să asculte, se încurcă și brusc se oprește, pur și simplu — Continuă, spune Raphael, fără să-l privească — E prea greu pentru mine, nu sună bine — Peter, te alinți cedând înainte de a… — Atunci, cântă tu singur, îl întrerupe fiul Fața lui Raphael devine nemișcată și încordată ca o stâncă prăfuită — Faci cum îți spun eu, zice cu o liniște prefăcută Băiatul stă nemișcat, cu privirea plecată Mâna dreaptă a lui Raphael se îndreaptă spre fermoarul treningului — Peter, mie mi s-a părut că sună frumos, spune el stăpânit — Călușul stă strâmb, rostește Axel aproape în șoaptă Peter privește vioara cu obrajii arzând — Se poate repara? întreabă el — E ușor, pot s-o fac și eu dacă vrei, îi răspunde Axel — Durează mult? întreabă Raphael — Nu, răspunde Axel Lasă jos stiloul, ia vioara, o întoarce, simte cât de ușoară este N-a atins niciodată o vioară Amati adevărată și niciun alt fel de vioară la care să fi cântat Paganini Telefonul lui Raphael Guidi sună El îl ia și privește ecranul, se ridică și se îndepărtează, ascultând — Nu-i adevărat, spune cu o expresie ciudată pe față Un zâmbet uimit îi trece pe buze, apoi le spune bodyguarzilor ceva, cu vocea încordată Aceștia părăsesc salonul și se grăbesc în sus, pe scară, împreună cu Raphael Peter îl privește pe Axel, în vreme ce acesta dă drumul coardelor Instrumentul scârțâie Sunetul este amplificat în cutia de rezonanță Axel mișcă cu grijă călușul și apoi întinde coardele în jurul lui — A mers bine? întreabă în șoaptă Peter — Da, răspunde Axel în vreme ce acordează vioara Încearcă acum și o să auzi — Mulțumesc, șoptește Peter când ia înapoi vioara Axel vede că telefonul lui Peter este pe masă și spune: — Continuă să cânți, tocmai ai făcut prima modulație și ai intrat în partea de pizzicato — Acum sunt de-a dreptul jenat, mărturisește Peter, întorcându-se cu spatele Axel se apropie de masă, întinde cu grijă mâna în spatele său și ajunge telefonul cu vârful degetelor, astfel că acesta face fără zgomot o rotire pe tăblia mesei Întors cu spatele spre el, Peter pune vioara pe umăr și ridică arcușul Axel ia telefonul, îl ține ascuns în palmă și se trage un pic într-o parte Peter coboară arcușul pe coarde, dar se întrerupe, se răsucește și întreabă: — Telefonul meu se află cumva în spatele tău? Axel lasă din nou telefonul să-i alunece din mână pe masă, înainte să se întoarcă și să-l ia — Poți să te uiți dacă am primit vreun mesaj? întreabă Peter Axel privește telefonul și vede că are semnal, deși sunt în largul mării Înțelege că vasul e conectat la satelit — Niciun mesaj, spune el, punându-l la loc — Mulțumesc Axel rămâne lângă masă, în vreme ce Peter continuă să cânte Caprice 24 lent și pierzând tot mai mult ritmul Peter nu-i lipsit de talent, a exersat mult, dar nu poate stăpâni bucata Totuși, sunetul viorii este atât de minunat, că Axel s-ar bucura chiar dacă s-ar juca un copil cu corzile Se sprijină de masă și ascultă, încercând din nou să ajungă la telefon Peter se chinuie să găsească nota corectă, dar pierde tempoul, se oprește și începe din nou Axel se mișcă încet într-o parte, dar nu poate lua telefonul Peter cântă fals, se oprește și se întoarce din nou spre Axel — E greu, spune el și face o nouă încercare Începe iar, dar greșește și de data asta — Nu merge, spune lăsând jos vioara — Dacă ții arătătorul pe coarda la, e mai ușor să ajungi… — Nu vrei să-mi arăți? Axel privește telefonul care se află pe masă O rază de soare scânteiază și Axel întoarce privirea spre ferestrele panoramice Marea se întinde în față, ciudat de netedă și pustie Se aude un bubuit surd din camera mașinilor, un vuiet continuu, pe care nu l-a remarcat până acum Peter îi dă vioara și Axel o așază pe umăr, strânge un pic mai tare arcușul și apoi începe să cânte bucata de la început Introducerea se revarsă în încăpere, pe o tonalitate înaltă Sunetul viorii nu e puternic, ci minunat de blând și curat Muzica lui Paganini se urmărește pe sine însăși, în cercuri tot mai repezi și mai clare — Dumnezeule, suspină Peter Ritmul e dintr-odată amețitor, prestissimo E frumos ca un joc de copii și, în același timp, cu schimbări bruște de registru și alăturări uimitoare de note Axel are întreaga muzică în cap și trebuie doar să-i dea drumul să curgă Nu toate notele sunt perfecte, dar degetele mai găsesc încă drumul pe gâtul viorii, alergând cu repeziciune Raphael strigă pe puntea de comandă și ceva izbește podeaua așa de tare, că lampa de cristal zăngăne Axel continuă să cânte – modulațiile luminoase strălucesc ca soarele pe mare Se aud pași pe scară și Axel se oprește brusc, văzându-l pe Raphael cu fața transpirată și un stilet militar însângerat în mână Bodyguardul cu păr cenușiu îl însoțește, ținând ridicată o pușcă automată galben-verzuie, un SCAR belgian Fabrique Nationale 110 La bord Joona Linna stă cu binoclul în mână, împreună cu Pasi Rannikko și cu ofițerul cu barbă blondă Supraveghează enormul iaht de lux oprit în mijlocul mării Vântul a scăzut în intensitate pe parcursul zilei Steagul Italiei atârnă, fără să se miște Pe vas nu pare să se petreacă niciun fel de activitate E ca și cum echipajul și pasagerii ar dormi, ca în castelul frumoasei din pădurea adormită Marea Baltică e calmă, apa oglindește cerul înalt și albastru Valurile fac tot mai rar să se ridice un pic suprafața netedă Brusc, în buzunarul lui Joona începe să sune telefonul El îi dă lui Niko binoclul și răspunde — Avem un martor! strigă Saga Bauer în receptor Fata este martorul nostru, ea a văzut totul Axel Riessen a fost răpit, procurorul a dat undă verde, așa că puteți urca la bord, să-l căutați! — Bine lucrat, spune Joona cu dinții strânși Pasi Rannikko îl privește, în vreme ce el închide telefonul — Avem un ordin al procuraturii de ridicare a lui Raphael Guidi, îl anunță Joona E bănuit că a sechestrat pe cineva — Contactez FNS Hanko, spune Pasi Rannikko, alergând la stația din cabina de comandă — Or să fie aici în douăzeci de minute, spune surescitat Niko — Trimiteți întăriri! strigă Pasi Rannikko în microfon Avem ordinul procuraturii de-a merge imediat la bordul vasului lui Raphael Guidi și de a-l aresta… Da… Grăbiți-vă! Grăbiți-vă cât puteți! Joona privește din nou prin binoclu, urmărește scările vopsite în alb care duc pe platforma de la pupă, până sub punte și din nou, spre puntea de la pupă Încearcă să vadă ceva prin ferestrele întunecate ale sălii de mese, dar nu reușește Urmărește cu privirea parapetul de jur împrejur și apoi, mai departe, cealaltă scară ce duce spre terasa cea mare Aerul iese vibrând prin țevile de aerisire de pe acoperișul cabinei de comandă Joona îndreaptă binoclul spre ferestrele negre și rămâne acolo Prin geam, i se pare că vede o mișcare Ceva alb alunecă de partea cealaltă a geamului Mai întâi, se gândește la o aripă uriașă, cu penele îndoite apăsate în fereastră Apoi pare o pânză sau un plastic alb, care e împăturit Joona clipește, ca să vadă mai bine și brusc întâlnește un chip care-l privește și el țintă, ridicând un binoclu la ochi Ușa de metal de la cabina de comandă a iahtului se deschide și un bărbat blond, în haine închise la culoare își face apariția, coboară cu pași repezi o scară și continuă, pe puntea de la proră E prima oară când Joona vede pe cineva la bordul vasului lui Raphael Guidi Bărbatul cu haine închise la culoare continuă spre platforma pentru elicoptere, desface curelele care țin aparatul ancorat și deschide ușa cabinei — Ascultă comunicațiile noastre radio, spune Joona — Schimbăm frecvența, strigă Pasi Rannikko — N-are nicio importanță, explică Joona Nu vor rămâne pe vas, par că se pregătesc să plece cu elicopterul Îi dă binoclul lui Niko — Avem întăriri în cincisprezece minute, spune Pasi Rannikko — Prea târziu, constată Joona — Se află cineva în elicopter, confirmă Niko — Raphael a aflat că avem o decizie a procuraturii de-a urca la bord, spune Joona Trebuie că a primit informația în același moment cu noi — Urcăm noi doi la bord? întreabă Niko — Așa vom face, spune Joona aruncându-i o privire scurtă Niko vâră un încărcător într-o carabină automată, neagră ca țițeiul, un Heckler & Koch 416 cu țeavă scurtă Pasi Rannikko scoate pistolul din toc și i-l întinde lui Joona — Mulțumesc, spune acesta, controlând muniția și manevrându-l apoi repede, ca să se obișnuiască un pic cu el Este un M9A1 semiautomat Seamănă cu M9, care a fost folosit în războiul din Golf, dar încărcătorul pare un pic diferit și are un suport pentru laser Fără să mai spună ceva, Pasi Rannikko conduce drept spre puntea din spate, care se află imediat deasupra liniei apei Când se lipesc de iaht, acesta pare enorm, ca o casă cu multe etaje Vasul dă înapoi și frânează, făcând să spumege apa Niko atârnă apărătoarele de protecție peste balustrada punții, carenele se izbesc scrâșnind una de alta Joona se cațără la bord, vasele sunt pe cale să se despartă din nou, apa fierbe între ele Niko sare și Joona îi prinde mâna Carabina automată zornăie, izbindu-se de balustradă Se privesc iute în ochi și apoi merg spre scară, se strecoară pe lângă câteva fotolii vechi de nuiele și lăzi cu sticle de vin goale, apoi continuă să urce Niko se întoarce și-i face semn cu mâna lui Pasi Rannikko, iar acesta depărtează vasul de iaht 111 Trădătorul Raphael Guidi stă pe puntea de comandă, împreună cu bodyguardul cu păr cenușiu-metalic și ochelari cu rame de baga Timonierul îi privește cu ochi speriați și își trece mereu mâna peste gură — Ce se întâmplă? întreabă Raphael — Am dat ordin să se încălzească motorul elicopterului, răspunde timonierul M-am gândit… — Unde-i vaporul? — Aici, spune el, arătând spre pupa Foarte aproape, în spatele punții cu piscina și troliul pentru bărcile de salvare, se vede vasul de transport neînarmat al pazei de coastă Valuri de siaj lovesc în pupa cenușie și apa spumegă, de la mișcarea inversă a elicei — Ce-au spus, mai exact? întreabă Raphael — Erau grăbiți, au cerut ajutor, au spus că au un ordin al procuraturii — Nimic nu se potrivește, murmură Raphael, privind în jur Prin fereastră, vede că pilotul elicopterului se află deja în cabină și că elicea tocmai s-a pus în mișcare Deodată, din salonul de sub ei se aude Caprice 24, al lui Paganini — Aici se află întăririle lor, arată timonierul pe radar — Văd – cât timp avem la dispoziție? — Au o viteză sub 33 de noduri și în zece minute ajung aici — Nicio primejdie, spune bodyguardul, aruncând o privire spre elicopter Aveți timp să plecați, tu și Peter, cu cel puțin trei minute înainte să… Bodyguardul blond se năpustește pe ușa cabinei de comandă Fața lui palidă pare foarte speriată — E cineva aici! E cineva pe vapor, strigă el — Câte persoane? întreabă bodyguardul cărunt — Am văzut doar una, dar nu știu… Are o carabină automată, însă niciun echipament special — Îl oprești, îi ordonă scurt bărbatul cărunt colegului său — Dă-mi un cuțit, cere Raphael Guidi Bodyguardul scoate un cuțit cu lamă îngustă, cenușie Raphael îl ia și se apropie de timonierul cu privirea încordată — Nu trebuia să aștepte întăriri? țipă el Ai spus că așteaptă întăriri! — Așa am înțeles… — Ce naiba fac atunci aici? Nu mă au cu nimic la mână, spune Raphael Cu nimic! Timonierul scutură din cap și se dă în spate Raphael se apropie de el — Atunci, ce naiba fac aici, dacă n-au nicio acuzație împotriva mea? strigă el Nu există nimic… — Nu știu, nu știu, răspunde timonierul cu lacrimi în ochi Am spus doar ce-am auzit… — Ce le-ai spus tu, de fapt? — Ce le-am spus? Nu înțeleg… — N-am timp, strigă Raphael Zi doar ce dracu’ le-ai spus! — Nu le-am spus nimic! — Ciudat, al naibii de ciudat – nu-i așa? Nu-i așa? — Am ascultat frecvențele lor, exact așa cum trebuia să fac, eu n-am… — E așa de greu să mărturisești? răcnește Raphael, face câțiva pași repezi în față și vâră cuțitul direct în burta timonierului Aproape fără împotrivire, cuțitul alunecă prin cămașă, prin stratul de grăsime și pătrunde în măruntaie Sângele îl stropește pe Raphael pe mână Cu o expresie întrebătoare pe chip, timonierul încearcă să facă un pas înapoi, ca să scape de cuțit, dar Raphael îl urmează și rămâne o clipă, privindu-l în ochi Muzica de vioară se aude din salon: note ușoare scânteiază și freamătă — Poate că este Axel Riessen, spune deodată paznicul cu păr cenușiu Poate că are microfoane asupra lui și ține legătura cu poliția, prin… Raphael trage cuțitul din pântecele timonierului și se aruncă în jos, pe scara lată Timonierul rămâne cu mâna pe burtă și sângele îi picură pe pantofii negri, încearcă să facă un pas, dar alunecă pe spate și rămâne acolo, cu privirea în tavan Bodyguardul cu păr cărunt îl urmează pe Raphael, ținând arma automată ridicată și privind pe ferestrele panoramice Axel se oprește din cântat, atunci când Raphael coboară, arătând spre el cu cuțitul plin de sânge: — Trădătorule! urlă acesta Cum poți fii așa de-al dracului de… Bodyguardul cu părul cărunt începe brusc să tragă cu pușca automată o serie de focuri asurzitoare Gloanțele trec direct prin ferestrele enorme și cartușele cad zăngănind pe treptele scării, în jos 112 Foc de pușcă automată Pășind cu precauție, Joona și Niko urcă pe una dintre scările exterioare, prin fața punții de jos și apoi o iau spre uriașa punte de la pupă Marea tăcută se întinde în toate direcțiile, ca o placă de sticlă Deodată, Joona aude cântecul viorii Încearcă să deslușească ceva în spatele ușilor de geam Umbre întunecate se întrezăresc dincolo de suprafețele reflectorizante Poate să observe doar o mică parte a sălii de mese Nu se vede niciun om Vioara cântă cu febrilitate Depărtată ca într-un vis, înăbușită de geamuri Joona și Niko așteaptă câteva secunde, apoi aleargă iute prin fața unui spațiu deschis cu o piscină fără apă, sub terasa care iese în afară și apoi înainte, pe scara de metal Se aud pași pe terasa de deasupra și Niko face semn spre trepte Se ascund tăcuți, lângă perete, sub marginea terasei Tonuri repezi, jucăușe de vioară se aud mai clar acum Cel care cântă este un violonist iscusit Joona cercetează interiorul unei sufragerii uriașe, echipament de birotică pe mese, dar nu se vede niciun om Cel care cântă trebuie să se afle de cealaltă parte a scării late, cu covor roșu Joona îi face semn lui Niko să vină după el și să-i acopere spatele, arătând spre cabina de comandă de deasupra lor Brusc, vioara tace în mijlocul unei modulații frumoase în registru înalt Prea brusc Joona se aruncă în spatele scării, chiar în momentul în care se aude un foc înăbușit de armă automată Pocnituri rapide și puternice Gloanțele lovesc scara unde tocmai s-a aflat el și ricoșează țiuind în diferite direcții Joona se târăște mai adânc sub scară, simțind cum trupul i se umple din nou de adrenalină Niko s-a adăpostit în spatele macaralei pentru bărcile de salvare și răspunde focului de armă Joona înaintează ghemuit, vede șirul de găuri lăsate de glonț în fereastra întunecată, ca niște inele înghețate în jurul unor pupile negre 113 Lama de cuțit Bodyguardul cu păr cărunt coboară pe scară, cu arma îndreptată spre fereastra panoramică, găurită de șirul de gloanțe Pușca automată se smucește și cartușele goale sar zăngănind pe trepte Peter s-a făcut ghem, cu palmele la urechi Fără un sunet, bodyguardul părăsește sufrageria printr-o ușă laterală Axel se adăpostește în spatele meselor, ținând în mână vioara și arcușul Raphael arată spre el cu cuțitul — Cum ai putut să fii așa de idiot? țipă el, urmărindu-l O să-ți ciopârțesc fața, o să… — Papa, ce se întâmplă? strigă Peter — Caută-mi pistolul și vino la elicopter – părăsim vasul! Băiatul face un semn de aprobare, este livid și bărbia îi tremură Raphael o ia spre Axel, printre mese Axel se dă înapoi, răstoarnă între ei scaunele — Încarcă Parabellumul, pune gloanțe retezate, spune Raphael — Un încărcător? întreabă băiatul cu glas stăpânit — Da, ajunge – dar grăbește-te! răspunde Raphael, dând cu piciorul într-un scaun Axel încearcă să deschidă ușa din cealaltă parte a încăperii, învârte butonul, dar ușa rămâne închisă — N-am terminat, tu și cu mine! răcnește Raphael Axel împinge ușa cu mâna liberă și vede zăvorul, plasat sus Raphael e la doar câțiva metri Se apropie ținând cuțitul în față și Axel acționează impulsiv Se răsucește și aruncă vioara în Raphael Instrumentul zboară prin aer Raphael face un pas rapid într-o parte și se împiedică de un scaun răsturnat, încercând să salveze vioara, aproape o prinde, dar pe urmă o scapă, reușind totuși să-i amortizeze căderea Vioara alunecă, lovindu-se de pământ cu un sunet neobișnuit Axel reușește să deschidă ușa și se năpustește pe un coridor plin de tot felul de lucruri Sunt așa de multe vechituri, că-i e greu să înainteze Se cațără peste o grămadă de perne pentru șezlonguri și alunecă printre tuburi de scufundat și haine ude — N-o să-mi scapi, spune Raphael, urmărindu-l cu vioara într-o mână și cuțitul în cealaltă Axel cade peste o plasă de tenis strânsă, își prinde picioarele în ochiurile rupte, se târăște departe de Raphael, care se apropie cu pași mari, lovește cu piciorul ca să se elibereze De afară se aude un foc de pușcă automată, o serie de izbituri scurte, puternice Raphael respiră iute și țintește cu vârful cuțitului, dar nu apucă să facă nimic, fiindcă Axel reușește să se elibereze Se ridică în picioare clătinându-se, se dă înapoi și răstoarnă un joc mare de fotbal în fața lui Raphael Aleargă la cealaltă ușă, se luptă cu yala și clanța, dar ceva blochează ușa și nu reușește s-o împingă decât un pic — E o idee proastă! strigă Raphael Axel încearcă să treacă prin deschizătură, dar e prea îngustă Un dulap mare cu ghivece de pământ puse unul peste altul stă în drum Se aruncă din nou în ușă și dulapul se mișcă cu câțiva centimetri Axel îl simte pe Raphael în urma lui, cum se apropie Șira spinării îi e străbătută de fiori, împinge și își presează corpul prin deschizătura ușii Se zgârie în yală, dar nu-i pasă, trebuie să iasă de acolo Raphael încearcă să-l ajungă cu cuțitul, lovește și vârful lamei îi zdrelește umărul lui Axel Durerea îl arde Axel se prăbușește poticnindu-se într-o cameră luminoasă, cu acoperiș de sticlă Pare o seră părăsită Continuă drept înainte, bâjbâie după rana din spate și vede sânge pe degete, se ciocnește de un lămâi uscat într-un ghiveci Se grăbește mai departe, aplecându-se pe culoarele dintre mesele de lemn cu plante uscate și cu frunzele înnegrite Raphael lovește violent în ușă, gâfâind, ghivecele se ciocnesc și dulapul se mișcă încet Axel știe că trebuie să se ascundă și se vâră repede sub o bancă, continuă să se deplaseze pieziș, pe sub o învelitoare de plastic murdară și mai departe, printre suporturi și găleți Speră că Raphael va renunța curând și va părăsi vasul împreună cu fiul său Se aude o bufnitură dinspre ușă și câteva ghivece cad la pământ și se sparg Raphael intră în încăpere, gâfâind și se sprijină de un spalier cu viță-de-vie foșnitoare — Ieși de acolo și sărută-mi mâna! strigă el Axel încearcă să respire fără zgomot, se mai târăște un pic îndărăt, dar nu ajunge nicăieri Un dulap mare de metal îi închide drumul — Promit să mă țin de cuvânt, zâmbește Raphael și caută cu privirea printre bănci și tufișuri uscate Ficatul fratelui tău te așteaptă și tu trebuie doar să-mi săruți mâna, ca să-l primești Axel se simte rău și se așază tremurând, cu spinarea proptită în dulapul metalic Inima îi bate repede Încearcă să nu facă deloc zgomot Simte cum sângele îi bubuie în creier Privește în jur, caută după o cale de scăpare și observă că la numai cinci metri de el se află o ușă glisantă, spre puntea de la provă Aude zgomotul elicopterului Motorul se încălzește Axel se gândește că ar putea să se târască pe sub masa cu ghivecele pline cu pământ și apoi să alerge pe distanța care a mai rămas Începe să se deplaseze într-o parte, foarte atent Ușa pare să fie închisă doar cu un cârlig Ridică un pic capul, ca să vadă mai bine și apucă să-și spună c-ar putea să se afle pe punte peste câteva secunde când, dintr-odată, simte că i se oprește inima O lamă rece de cuțit se află lângă gâtul lui Îl ustură ușor, de la atingerea oțelului Raphael l-a găsit și s-a strecurat în spatele lui Corpul îi este inundat de adrenalină E ca și cum o răceală ar urca dinăuntrul lui Abia acum aude răsuflarea lui Raphael și îi simte mirosul transpirației Lama cuțitului se sprijină arzătoare pe gâtlej 114 Lupta finală Bodyguardul cu păr cărunt părăsește tăcut sufrageria, se strecoară prin uși și aleargă iute pe lângă peretele de sticlă al punții, cu arma pe umăr Ochelarii îi lucesc în soare Joona îl vede că se îndreaptă spre Niko și că peste câteva secunde va fi în spatele lui Niko nu are nicio acoperire în partea aceea Bodyguardul ridică arma și pune degetul pe trăgaci Joona sare în picioare, ochește, face un pas înainte pentru a-și elibera linia de tragere și împușcă bodyguardul cu două lovituri în piept Bărbatul cărunt se dă înapoi clătinându-se, se sprijină cu mâna de parapet, ca să nu cadă peste bord Privește în jur, îl vede pe Joona venind spre el și ridică arma Abia acum se vede că sub geaca neagră are vestă antiglonț Joona este deja lângă el, împinge la o parte carabina acestuia cu o mână și, în același timp, îl lovește cu pistolul în față Este o lovitură puternică, peste rădăcina nasului și peste ochelari Picioarele bărbatului se îndoaie, iar acesta cade pe spate cu o bufnitură surdă Sudoare și mucus țâșnesc și corpul se prăbușește Joona și Niko continuă spre prora vasului, fiecare pe câte o parte a sălii de mese Elicea elicopterului țăcănește tot mai repede — Hai odată! Urcă la bord! strigă cineva Joona aleargă cât mai aproape de perete Încetinește, iar ultima bucată o străbate plin de precauție, privind în sus, la puntea deschisă de la proră Fiul lui Raphael Guidi este deja în elicopter Palele aruncă umbre peste cală și peste parapet Joona aude voci din cabina de comandă de deasupra și face un pas înainte, când observă că celălalt bodyguard al lui Raphael l-a văzut Bărbatul blond stă la douăzeci și cinci de metri și are pistolul îndreptat spre Joona Nu mai are timp să reacționeze, înainte ca glonțul să fie tras Se aude o împușcătură scurtă Joona simte doar ca o lovitură de bici peste față, și apoi totul se face alb Cade peste câteva șezlonguri, rostogolindu-se Direct pe podeaua metalică, se lovește cu ceafa de balustrada terasei, mâna cu pistolul se izbește de bare Încheietura mâinii este aproape ruptă și arma îi scapă din strânsoare Se aude un zăngănit răsunător, când pistolul cade peste parapet jos, la pupă Joona clipește de câteva ori, începe să-și recapete vederea și se târăște în spatele zidului Mâinile îi tremură, nu înțelege exact ce s-a întâmplat Îi curge sânge fierbinte pe față, încearcă să se ridice, trebuie să primească ajutor de la Niko, trebuie să înțeleagă unde se află bodyguardul Își trece repede mâna peste față Îl doare cumplit, când pipăie cu degetele și constată că glonțul a trecut doar pe lângă tâmpla lui A rupt o rană mai veche, asta a fost tot Un sunet ciudat, ca un dangăt de clopot se aude în urechea stângă Inima bate tare, îi bubuie violent în piept Când se ridică în picioare, apărat de peretele metalic, începe să-l doară capul îngrozitor Simte cum migrena îl prinde în gheare Joona își apasă un deget pe frunte, între sprâncene și închide ochii, obligând durerea fulgerătoare să se retragă Aruncă o privire spre elicopter, încercând să-l vadă pe Niko Ochii îi rătăcesc peste puntea de la proră și balustrada ei Vasul înarmat cu tunuri al marinei se apropie din spate, ca o umbră întunecată pe marea lucioasă Joona răsucește bara metalică a șezlongului stricat până o rupe, ca să aibă cu ce să se apere atunci când va apărea bodyguardul Se lipește strâns de perete și vede deodată că Raphael și Axel sunt afară, pe puntea de la proră Stau foarte aproape, se mișcă de-a-ndăratelea spre elicopter Raphael ține mâna dreaptă în jurul lui Axel În mână are un cuțit, cu lama sprijinită în gâtul acestuia În cealaltă mână ține o vioară Hainele și părul le flutură în curentul de aer stârnit de palele elicei Bodyguardul care l-a împușcat pe Joona se furișează, încercând să-l descopere în spatele peretelui Nu e sigur dacă l-a nimerit pe intrus în cap, lucrurile s-au petrecut prea repede Joona știe că acesta îl caută și se forțează să se tragă înapoi, dar durerea de cap îl face prea lent Trebuie să se oprească Nu acum, își spune, simțind sudoarea curgându-i pe spinare Bodyguardul continuă după colț, ridică arma, dă cu ochii de umărul lui Joona și de omoplatul lui, îi întrezărește grumazul și capul Brusc, Niko Kapanen se năpustește din cealaltă parte, cu carabina automată ridicată Bodyguardul este rapid, se răsucește în loc și trage O serie de patru împușcături Niko nici măcar nu observă primul glonț care-l lovește în umăr, dar se oprește la al doilea, care-i intră în burtă, străpungându-i intestinul subțire Al treilea îl ratează, însă al patrulea îl lovește în piept Picioarele i se îndoaie și cade pe-o parte, la marginea platformei pe care se află elicopterul E grav rănit și probabil nici nu mai e conștient, când apasă pe trăgaciul carabinei automate, în vreme ce se prăbușește Gloanțele lovesc în toate părțile, fără vreo direcție anume Golește tot încărcătorul în două secunde, după care arma păcăne în gol Niko gâfâie, ochii i se dau peste cap, alunecă pe spate, lăsând o urmă însângerată pe platformă și scapă arma Îl doare tare în piept Strânge pleoapele o clipă, apoi privește cu ochi încețoșați, văzând tijele puternice de pe burta elicopterului Observă că rugina s-a strecurat prin vopseaua albă, în jurul piulițelor mari, dar nu își dă seama că plămânul drept i se umple cu sânge Tușește slab, e pe cale să-și piardă cunoștința, dar îl descoperă brusc pe Joona care stă ascuns în spatele peretelui de la sala de mese, cu o bară de metal în mână Ochii li se întâlnesc, Niko își adună ultimele puteri și aruncă arma automată spre Joona • Axel este speriat, inima îi bate tare, focurile trase îi răsună în urechi, iar trupul îi tremură Raphael îl poartă cu el, ca pe un scut Se împleticesc împreună și lama îi taie un pic pielea gâtului Axel simte cum începe să-i curgă sângele în jos, pe piept Vede cum ultimul paznic se apropie de ascunzătoarea lui Joona Linna, dar nu poate face nimic • Joona se întinde repede înainte, pune mâna pe arma fierbinte și o trage spre el Bodyguardul din fața platformei trage două gloanțe înspre el Ricoșează între pereți, podea și balustradă Joona scoate încărcătorul gol, vede că Niko scotocește în buzunare după muniție nouă Niko gâfâie, este foarte slăbit și trebuie să se odihnească un moment, cu mâna apăsată pe pântecele plin de sânge Bodyguardul îi strigă lui Raphael să urce Elicopterul e gata de decolare Niko scormonește în buzunarul de pe cracul pantalonului și, când scoate mâna, un ambalaj de bomboane e dus de vânt, dar în palmă se află un cartuș Niko tușește slab, privește acest singur cartuș, apoi îl face să se rostogolească spre Joona Glonțul zăngăne pe podeaua metalică, cămașa de alamă și vârful de cupru scânteiază orbitor Joona îl prinde și-l introduce repede în încărcător Acum, ochii lui Niko sunt închiși, un fir de sânge se vede între buze, pieptul se mai ridică încă, odată cu respirația grăbită Pașii grei ai bodyguardului se aud peste acoperișul calei Joona vâră încărcătorul în carabină, face glonțul să alunece pe țeavă, înalță arma, așteaptă câteva secunde și apoi își părăsește ascunzătoarea Raphael se trage înapoi, ținându-l pe Axel în față Fiul lui strigă ceva din elicopter și pilotul îi face semn să vină — Trebuia să-mi fi sărutat mâna când ai avut șansa, șuieră Raphael în urechea lui Axel Strunele viorii răsună, lovite Bodyguardul se apropie de Niko cu pași mari, se apleacă asupra platformei și îndreaptă pistolul spre fața acestuia — Jonottakaa! răcnește Joona în finlandeză Îl vede pe bodyguard ridicând arma pentru a o aținti spre el, în locul lui Niko și se mișcă iute într-o parte, încercând să găsească unghiul potrivit, trebuie să-l nimerească cu singurul glonț pe care îl mai are Este vorba doar de secunde Chiar în fața bodyguardului se află Raphael care apasă cuțitul în gâtul lui Axel Hainele lor flutură în curentul stârnit de elicopter Picături de sânge zboară prin aer Joona se apleacă un pic, înalță cătarea câțiva milimetri și apoi trage Jonottakaa, gândește el Așezați-vă la coadă Se aude o pocnitură și el simte lovitura violentă a reculului în umăr Glonțul părăsește țeava cu o viteză de 800 de metri pe secundă Fără cel mai mic zgomot, intră în gâtlejul paznicului și iese apoi prin ceafă, își continuă traiectoria fără a pierde prea mult din viteză, direct prin omoplatul lui Raphael și apoi merge mai departe, peste mare La impact, brațul zboară în aer și cuțitul cade zăngănind pe punte Axel Riessen se lasă în jos Bodyguardul îl privește uluit pe Joona, sângele năvălește în valuri din piept, înalță cu o mână nesigură pistolul, dar nu reușește până la capăt Hârâie ciudat, tușește și sângele îi țâșnește din gură, prelingându-se pe bărbie Se așază jos, își duce mâna la gât, clipește de două ori și apoi rămâne cu ochii larg deschiși Raphael are buzele albe, stă în curentul puternic și apasă mâna cu vioara pe umărul însângerat, privindu-l fix pe Joona — Papa, strigă fiul din elicopter și-i aruncă un pistol Arma se izbește de podea, ricoșează și se oprește la picioarele lui Raphael Axel se sprijină de balustradă cu privirea împăienjenită, încercând să oprească cu palma șiroiul de sânge care-i curge din gât — Raphael! Raphael Guidi, strigă Joona cu glas puternic Sunt aici ca să te arestez! Raphael stă la cinci metri de elicopterul său, cu pistolul la picioare Bluza de trening îi flutură Se apleacă greoi și ridică pistolul — Ești bănuit de contrabandă cu arme, răpire de persoană și crimă, spune Joona Raphael are fața transpirată, iar pistolul îi tremură în mână — Lasă jos arma! strigă Joona Raphael ține pistolul greu în mână, dar inima începe să-i bată mai tare, când întâlnește privirea liniștită a lui Joona Axel îl privește fix pe Joona și încearcă să-i strige s-o ia la fugă Joona stă nemișcat Totul se petrece aproape instantaneu Raphael îndreaptă pistolul spre Joona și pune degetul pe trăgaci, dar pistolul țăcăne doar în gol Încearcă din nou și simte că se sufocă, înțelegând că fiul lui niciodată nu-l încărcase, așa cum promisese Raphael simte o înspăimântătoare singurătate, ca un giulgiu înghețat Înțelege că e prea târziu să lase arma și să se predea, chiar în momentul în care trupul său scoate un fel de suspin Trei gloanțe, unul după altul Apoi se aud pocnetele peste mare Raphael simte ca și cum cineva l-ar lovi tare în piept, pe urmă o durere ascuțită, în vreme ce se dă înapoi clătinându-se și își pierde complet echilibrul Elicopterul nu mai așteaptă, se ridică fără Raphael Guidi și urcă duduind spre cer Vasul marinei finlandeze, FNS Hanko, se află lângă iaht Încă o dată trei trăgători de elită își descarcă armele Tot atâtea gloanțe intră în pieptul lui Raphael Se aude o singură pocnitură Raphael face câțiva pași în spate și cade, încearcă să se ridice, dar nu se mai poate mișca Spinarea îi este fierbinte, însă picioarele i s-au răcit deja Raphael privește fix elicopterul care urcă grăbit spre cerul cețos Peter stă în elicopter și se uită în jos, la iahtul de lux care se micșorează Tatăl lui zace pe platforma rotundă de aterizare, în interiorul cercurilor albe, ca o țintă Raphael Guidi mai ține încă în mână vioara lui Paganini O baltă neagră de sânge se întinde rapid sub el, dar privirea îi este deja moartă Joona este singurul care a rămas în picioare pe puntea vasului Stă nemișcat, în vreme ce elicopterul alb dispare Cerul lucește cu o sclipire de cristal și e pustiu Pe marea lucioasă, trei vase stau nemișcate, ca și cum ar fi părăsite, plutesc doar, unul lângă altul Curând sosesc elicopterele serviciului de urgență din Finlanda, dar în momentul acesta e tăcere și o nemișcare ciudată, ca și cum ultima notă ar fi răsunat și publicul ar mai fi încă fermecat de muzică, orbit de tăcerea de după ea 115 Sfârșit Joona Linna, Axel Riessen, Niko Kapanen și paznicul cu părul cărunt au fost transportați cu elicopterele la spitalul de chirurgie HUCS, din Helsingfors La spital, Axel l-a întrebat pe Joona de ce rămăsese în picioare atunci când Raphael ridicase pistolul de pe podeaua punții — Nu m-ai auzit strigând? l-a întrebat Axel Joona l-a privit doar în ochi, explicându-i că observase deja trăgătorii de elită de pe vapor și crezuse că aceștia aveau să tragă, înainte de-a apuca s-o facă Raphael — Dar ei n-au apucat — Nu poți avea întotdeauna dreptate, a răspuns Joona zâmbind Niko era conștient atunci când au intrat Joona și Axel, să-și ia rămas-bun A glumit, spunând că se simte ca Vanhala din romanul Soldat necunoscut — Bravo, Suedia, le-a spus el Dar… Și mica Finlandă tenace a sosit pe un frumos loc doi! Rănile lui Niko erau foarte grave, însă nu-i mai amenințau viața Avea să treacă printr-un șir de operații în zilele următoare și în două săptămâni avea să poată veni acasă, la părinți, într-un scaun cu rotile Urma să treacă aproape un an înainte de-a putea să joace din nou hochei pe gheață, cu sora lui Bodyguardul lui Raphael Guidi a fost arestat și transportat la închisoarea Vanda, în așteptarea procesului, iar Joona Linna și Axel Riessen au plecat acasă, la Stockholm • Cargoul M/S Icelus n-a părăsit niciodată portul Göteborg Muniția a fost descărcată și transportată la depozitul vămii Jens Svanehjälm a condus procesul prelungit, căci, în afară de bodyguardul fără nume al lui Raphael Guidi, toți vinovații erau deja morți Nu s-a putut dovedi nimic altceva decât că Pontus Salman de la Silencia Defence AB fusese amestecat într-o activitate criminală Singurul care săvârșise de fapt vreo încălcare a legii la Inspecția pentru Produse Strategice era fostul director general Carl Palmcrona Suspiciunea de luare de mită și de trafic cu arme s-a îndreptat către Jörgen Grünlicht, dar în final acesta nu a fost acuzat de nimic Concluzia a fost că membrii Consiliului de Control al Exportului și toți politicienii suedezi care au avut de-a face cu exportul fuseseră păcăliți și acționaseră cu bună-credință Ancheta privind luarea de mită în cazul a doi politicieni kenyeni a fost lăsată în grija lui Roland Lidonde, membru al comisiei privind combaterea corupției și secretar de stat în probleme de etică și administrație, dar cu siguranță avea să reiasă că și politicienii kenyeni acționaseră cu totală bună-credință Firma de armatori Intersafe Shipping nu știa că muniția avea să fie transportată din portul Mombasa în Sudanul de Sud, iar transportorul kenyan, Trans Continent, nu știa că marfa pentru care fusese angajat s-o transporte cu tiruri în Sudan consta din muniție Toți acționaseră cu totală bună-credință Axel Riessen Axel Riessen simte cum firele cusăturii de la gât se întind atunci când coboară din taxi și merge pe jos ultima bucată de pe Bragevägen Sub valurile de lumină ale soarelui trotuarul este aproape alb Chiar în momentul în care pune mâna pe clanță, se deschide ușa Robert iese afară, a stat și a așteptat la fereastră — Prin ce-ai trecut? îl întreabă, scuturând din cap Am vorbit cu Joona Linna și mi-a povestit ceva, o nebunie curată… — Știi prea bine că fratele tău mai mare este un dur, zâmbește Axel Se îmbrățișează tare și o iau spre casă — Am pus masa în grădină, spune Robert — Ce-ți face inima? N-a stat încă? întreabă Axel, urmându-și fratele pe ușa de la intrare — De fapt, mi-au făcut o programare pentru săptămâna viitoare, răspunde Robert — N-am știut, spune Axel, simțind un fior pe ceafă — Ca să primesc un generator de puls, nu cred că ți-am povestit… — Dar operația? — Nu se mai face Axel își privește fratele și simte cum sufletul i se răsucește în beznă Înțelege acum că Raphael aranjase operația lui Robert, că totul era prevăzut să meargă foarte prost, că acesta era sensul ei, ca Robert să moară pe masa de operație și să-i doneze fratelui său ficatul Axel trebuie să se oprească în hol, să se calmeze, înainte de-a continua Fața îi arde și simte cum plânsul îi urcă din gâtlej — Vii? întreabă Robert pe un ton blând Axel mai rămâne o secundă și respiră adânc, înainte să-și urmeze fratele, în grădina din spate Pe pardoseala de marmură, la umbra copacului mare, e întinsă masa Tocmai se îndreaptă spre Anette, când Robert îl prinde de braț, ținându-l în loc — Ne distram bine când eram copii, spune Robert cu privirea gravă De ce-am încetat să ne vorbim? Cum s-a putut întâmpla asta? Axel privește uimit chipul fratelui său, ridurile din colțul ochilor, părul zbârlit din jurul cheliei — Se întâmplă în viață lucruri care… — Așteaptă… Nu am vrut să-ți povestesc la telefon, îl întrerupe Robert — Ce e? — Beverly a spus că tu crezi că din vina ta și-a luat Greta viața, dar eu… — Nu vreau să vorbim despre asta, îl întrerupe Axel — Trebuie, spune Robert Eu am fost acolo, la concurs, am auzit totul, i-am auzit pe Greta și pe tatăl ei vorbind, ea plângea tot timpul, falsase și tatăl ei era teribil de furios… Axel se eliberează din mâna fratelui său — Știu deja tot ce… — Lasă-mă să spun ce trebuie să spun, îl întrerupe Robert — Fă-o — Axel… Dacă ai fi spus ceva, dacă aș fi știut că tu credeai că din vina ta a murit Greta… L-am auzit pe tatăl ei A fost vina lui, a fost doar vina lui… Au avut o ceartă îngrozitoare, l-am auzit spunându-i lucruri oribile, că l-a făcut de râs, că nu mai este fata lui Trebuia să plece din casa lui, să plece de la școală și să se mute la drogata de maică-sa, la Mora — A spus așa? — Nu voi uita niciodată glasul Gretei, continuă Robert înverșunat Ce speriată părea, când încerca să-i explice că toți pot greși uneori, că a făcut tot ce-a putut să iasă bine, că nu-i nimic, mai sunt și alte concursuri… — Dar eu întotdeauna… Axel privește în jur, nu știe ce să facă, simte că îl lasă puterile, se așază încet pe podeaua de marmură și își ține fața cu amândouă mâinile — Ea plângea și-i spunea tatălui că-și va lua viața dacă nu va putea rămâne, să continue să studieze — Nu știu ce să zic, șoptește Axel — Mulțumește-i lui Beverly, răspunde Robert Beverly Andersson Începe o burniță măruntă, în vreme ce Beverly Andersson stă pe peronul Gării Centrale din Stockholm Călătoria spre sud o duce printr-un peisaj învăluit în ceață Abia în apropiere de Hässleholm apare din nou soarele După ce a schimbat trenul la Lund și apoi a luat autobuzul din Landskrona, ajunge acasă, la Svalöv De multă vreme n-a mai fost acasă Se gândește cum i-a promis doctorul Saxéus că totul va merge bine Am vorbit cu tatăl tău, a spus doctorul E convins că va fi așa Beverly traversează o piață prăfuită și se vede pe sine însăși, zăcând și vomitând în mijlocul pieței, cu doi ani în urmă Câțiva băieți o făcuseră să bea rachiu Au fotografiat-o și apoi i-au dat drumul în piață După această întâmplare, tatăl ei a alungat-o de acasă Merge mai departe Are un nod în stomac, când vede drumul deschizându-se spre ferma care se află la trei kilometri depărtare De-a lungul acestui drum obișnuiau s-o culeagă mașinile Acum nu-și mai poate aminti de ce voia să meargă cu ei Credea că vede ceva în ochii lor Ca o lumină, obișnuia să gândească Beverly schimbă mâna în care duce valiza grea În depărtare, o mașină ridică praful pe drum Nu-l cunoaște cumva? Beverly zâmbește și face semn cu mâna Vine tata, vine tata! Penelope Fernandez Biserica Roslags-Kulla este o biserică mică, de lemn, cu o clopotniță înaltă, frumoasă Se află undeva lângă Virabruk, la o oarecare distanță de drumurile aglomerate, în localitatea Österåker Cerul este albastru și aerul curat, mirosul florilor de câmp este purtat de vânt peste cimitirul liniștit Ieri a fost înmormântat Björn Almskog și acum patru bărbați în costume negre o poartă pe Viola Maria Liselott Fernandez spre odihna de veci În urma bărbaților – doi unchi și doi veri din El Salvador – vin Penelope Fernandez și mama ei, Claudia, împreună cu preotul Se opresc lângă mormântul deschis Copilul unuia dintre veri, o fetiță de vreo nouă ani, își privește întrebătoare tatăl Când el îi face un semn de aprobare, fetița scoate flautul și începe să cânte psalmul 97, în vreme ce sicriul este coborât în pământ Penelope Fernandez își ține mama de mână și preotul citește din Evanghelia după Ioan Dumnezeu va șterge toate lacrimile Și moarte nu va mai fi Claudia o privește pe Penelope, îi îndreaptă gulerul și o mângâie cu palma pe obraz, ca și cum ar fi copil Când se întorc spre mașină, telefonul lui Penelope sună în geanta ei neagră E Joona Linna Penelope se desprinde cu grijă din mâna Claudiei și se duce la umbra unuia dintre copacii mari, ca să răspundă — Salut, Penelope, spune Joona cu vocea lui ușor tărăgănată, dar gravă — Bună, Joona, răspunde Penelope — M-am gândit că vrei să știi asta: Raphael Guidi este mort — Și livrarea de arme pentru Darfur? — Am oprit vaporul — Bine Penelope își lasă privirea să alunece peste rude și prieteni, peste mama ei care stă acolo unde a lăsat-o și care n-o scapă din ochi — Mulțumesc, spune ea Se întoarce la Claudia care o așteaptă cu îngrijorare, îi ia din nou mâna și amândouă se îndreaptă spre mașină Penelope Se oprește și se întoarce I s-a părut că aude glasul surorii sale, foarte aproape O străbate un fior, îi trece și o umbră plutește încet peste iarba fragedă, verde Fetița care cântase la flaut stă între pietrele de mormânt și o privește Și-a pierdut cordeluța și părul îi flutură în briza verii Saga Bauer și Anja Larsson Zilele acestea de vară n-au sfârșit: noaptea strălucește ca sideful, până ce apar zorile Direcția Generală a Poliției a organizat o petrecere în grădina barocă din fața palatului Drottningholm Joona Linna stă împreună cu colegii la o masă lungă, sub un copac uriaș Pe o scenă, în fața unui pavilion de dans din lemn roșu, se află membrii unei orchestre de dans, în costume albe și cântă Hårgaläten Petter Näslund dansează „slängpolska” cu Fatima Zanjani, din Irak El îi spune cu un zâmbet în colțul gurii ceva ce pare s-o facă fericită Cântecul povestește cum diavolul a cântat odată la vioară așa de frumos, că tinerii nu mai voiau să se oprească Au dansat noaptea întreagă și, când au făcut greșeala de a nu respecta sunetul clopotelor de sărbătoare, nu s-au mai putut opri Tinerii erau foarte obosiți Pantofii li s-au tocit, picioarele li s-au tocit și până la urmă doar capetele lor mai dănțuiau de colo-colo, în sunetele viorii Pe un scaun de pânză stă Anja, într-o rochie cu flori albastre Se uită la perechile care dansează Fața rotundă îi este bosumflată, dezamăgită Însă, când îl vede pe Joona că își părăsește locul, simte cum i se înroșesc obrajii — O vară fericită, Anja, îi spune el Printre copaci se vede Saga Bauer, dansând pe iarbă Ea vânează baloane de săpun, împreună cu gemenii Magdalenei Ronander Părul blond, ondulat, cu panglici colorate lucește în soare Două femei de vârstă mijlocie s-au oprit și o privesc uluite — Iubiți domni și doamne, spune cântărețul, după aplauze Am primit o comandă specială… Carlos Eliasson zâmbește pentru sine însuși, aruncând privirea spre cineva din spatele scenei — Mă trag din Oulu, continuă cântărețul zâmbind Și voi cânta cu cea mai mare plăcere pentru dumneavoastră un tangou care se numește Satumaa Magdalena Ronander are o cunună de flori pe cap, când se apropie de Joona căutându-i privirea Anja se uită țintă în jos, la vârfurile pantofilor Orchestra începe să cânte tangoul languros Joona se întoarce spre Anja, se înclină și întreabă încet: — Îmi permiți? Fruntea Anjei, obrajii și gâtul i se fac roșii ca focul Îi întâlnește privirea și dă din cap cu gravitate — Da, răspunde ea Îi ia brațul, aruncându-i o privire trufașă Magdalenei și urcă pe ringul de dans cu capul ridicat, împreună cu Joona Anja dansează concentrată, cu seriozitate, cu o cută mică între sprâncene Curând însă fața ei rotundă se liniștește și este fericită Părul dat tare cu spray stă într-un coc elegant la ceafă Se lasă condusă de Joona, relaxându-și corpul În timp ce cântecul sentimental se apropie de sfârșit, Joona simte brusc cum Anja îl mușcă ușor de umăr Îl mușcă din nou, un pic mai tare și el se simte obligat s-o întrebe: — Ce faci? Ochii ei sunt lucioși, ca de sticlă — Nu știu, răspunde ea cu sinceritate Am verificat doar ce s-ar întâmpla, nu știi niciodată înainte să verifici… În același moment se oprește muzica El îi dă drumul, mulțumindu-i pentru dans Înainte de-a apuca s-o conducă înapoi, la masă, Carlos își face apariția, invitând-o Joona mai stă o vreme deoparte, privindu-și colegii cum dansează, mănâncă și beau, apoi o ia spre mașină Oameni îmbrăcați în alb stau pe pături, povestind, sau hoinăresc printre copaci Joona străbate parcarea, apoi deschide portiera mașinii sale Volvo Pe locul din spate se află un buchet uriaș de flori, frumos ambalat Se așază în mașină și o sună pe Disa La al patrulea apel, intră mesageria vocală Disa Helenius Disa stă în fața computerului în apartamentul ei de lângă piața Karla Pe birou se află telefonul mobil, lângă o ceașcă cu cafea rece și o chiflă cu scorțișoară Pe ecranul calculatorului pâlpâie imaginea unei grămezi de pietre tocite de vreme, zăcând în iarbă: rămășițele unui cimitir de bolnavi de holeră din Skanstull, în Stockholm Își scrie notele în computer, se întinde și ridică apoi ceașca spre gură, dar renunță Se duce să-și facă o cafea proaspătă, când telefonul începe să zbârnâie pe birou Fără să privească cine este, îl închide și rămâne apoi în picioare, cu privirea pe fereastră Fire de praf strălucesc în soare Inima îi bate repede, când se așază din nou în fața computerului Nu are de gând să mai vorbească vreodată cu Joona Joona Linna În Stockholm este o atmosferă de sărbătoare și sunt puține mașini, atunci când Joona coboară încet pe Tegnérgatan A încetat s-o caute pe Disa Are telefonul închis și el presupune că vrea să fie lăsată în pace Ocolește Blå Tornet, apoi continuă pe acea parte din Drottninggatan care este plină de anticariate și magazine Lângă librăria new-age Vărsătorul stă o femeie bătrână, prefăcându-se că privește în vitrină Când Joona trece pe lângă ea, femeia face un gest spre geam, apoi pornește după el, la oarecare distanță Lui Joona îi ia o vreme să observe că este urmărit Abia când se află lângă gardul negru din fața bisericii Adolf Fredrik, se întoarce La zece metri în spatele lui stă o femeie de vreo optzeci de ani Îl privește cu gravitate și-i întinde câteva cărți de joc — Aici ești tu, nu-i așa? spune arătându-i o carte Și aici e cununa, cununa de mireasă Joona se apropie de ea și ia cartea Sunt cărți de joc dintr-un Killelek, unul dintre cele mai vechi jocuri de cărți din Europa — Ce vrei? întreabă el liniștit — Eu nu vreau nimic, spune femeia Dar Rosa Bergman îți transmite salutări — Trebuie să fie o greșeală, nu cunosc pe nimeni care… — Se întreabă de ce te prefaci că fiica ta e moartă Epilog E toamnă timpurie la Copenhaga, aerul e curat și rece, când un grup discret ajunge la Glyptoteket în patru limuzine separate Bărbații urcă scările, trec de intrare, continuă prin grădina de iarnă luxuriantă sub acoperișul înalt de sticlă, merg cu pași răsunători pe coridoarele de piatră, prin fața sculpturilor antice și intră în fastuoasa sală de festivități Publicul este deja la locurile lui și Tokyo String Quartet urcă pe scenă, cu legendarele lor instrumente Stradivarius încă în repaus, aceleași instrumente la care a cântat odinioară Nicolò Paganini însuși Cei patru oaspeți iau loc în jurul unei mese, la o parte de publicul obișnuit Cel mai tânăr dintre ei este un bărbat cu mădulare fine și păr blond, pe nume Peter Guidi Este aproape un băiat, dar expresia de pe chipurile celorlalți spune altceva, pentru că foarte curând ei îi vor săruta mâna Muzicienii își fac semn unii altora și încep să cânte cvartetul de coarde numărul 14 de Schubert Se simte patosul, o forță reținută cu greu O vioară răspunde, dureros Muzica își mai trage o dată respirația, apoi se revarsă Te inundă o senzație de fericire, dar totodată sunetul este plin de tristețe, pentru atâtea suflete pierdute virtual-project eu 2